
Vade populus meus , intra in cubicula tua , claude ostia 
tua super te, abscondere modicum ad momentum . 

TYPOGR APHVS 

LECTORI SALVTEM 


Jam decimus aonus est , ex quo eximium hoc Bel- 
iecu opus post gandavensein, augustanam et parisien- 
sera editionem meis etiam typis vulgari primum per 
Italiam coepit. Distractis dfrenditisque omnibus ad 
unum exemplaribus , cogitationem suscepi de nova 
editione paranda, rogati tum ab amicis, qui se egre- 
gii sane hujus libri doctrina plurimum juvari fatentur, 
tum ab aliis viris nostris exterisque, qui etiam que- 
rantur, quod BeUecii exemplaria rarissima jam, et cara 
admodum veneant apud Bibliopolas. Quorum deside- 
rium nisi etiam cumulate in adornanda hac editione 
explerem , videbar mihi ipsi plane non satisfacere. 
Quare, quum multa a Bellecio in stilo et elocutione 
peccari audissem, usus consilio et opera amicorum, 
ea magnam partem ex operis contextu expungenda 
curavi, quae, nisi praejudicata jam opinione viris, 
nulli certe alii sapienti bonoyuc probari poterant. Cui 
enim placeat in Bellecio immodicus ille troporum 
usus, et multa profana illa, mediaque ex historia vel 
mythica vel heroica desumpta vocabula ? aut voces 
illae irruttura, plica t tunsio , abbrevio, incurias cete* 
raeque harum similet, quum latinae bonaeque aliae 
inveniri facile possint, quae aeque commodam ten- 

tentiara reddant? Cui non castiganda videantur dislil- 
latoria , imp latitandus, par tialitas, quintaessenlia, fa- 
vorita et alia ejus generis vocum portenta, quas vix 
aut ne vix quidem in lexico aliquo barbaro reperire 
liceat? Quasi vero illa, quae omnium judicio repre- 
hensione aliqua digna suut, eo tantum nomine placere 
debeant, quod in Bellecio leguntur. Huic ergo incom- 
modo quaesitum a me aliquid remedii est, de amico- 
rum, ut dixi, sententia, et spero etiam non sine aliquo 
mei laboris successu. Quamquam, ut verum fatear, nec 
labor ita provehi potuit, ut rei fortasse necessitas 
postulasset: aut quia longius defuit tempus, aut etiam 
me iis nimium incommodarem^ qui nescio quo pacto 
ipsos quoque defectus in Bellecio plus aequo mirari 
solent. Perinde quasi in defectibus mendisque com- 
mendatio aliqua esse possit. Utere ergo industria mea,' 
qua denuo praecellens hoc opus eruditioni et commodo 
corumy qui potioris vitae studio per statos dies sece- 
dunt, edendum curavi. Quod si tibi hanc probavero, 
videarque hac in re boni aliquid navasse atque effe- 
cisse, fatebor profecto, me non modicam laboris di- 
ligentiaeque meae mercedem accepisse. Vale. 

PRAEFATIO 


Licet nostra hac aetate frequentissimus sit sacrorum 
Exercitiorum usus , minime tamen is est y qui aliquan- 
do , eorundem fructus . Olirn ex illo spiritali secessu 
redeuntes diversam penitus ab ea , quam antea tenue- 
rant y vivendi rationem inibant , ac etiam constantissi- 
me servabant . Nunc vero plerumque tales inde egredi - 
mur y quales ingressi fuimus, nihilo ferme meliores . V el 
si etiam fervoris aliquid ac piae mutationis inanimum 
moresque irrepserit , id ad exiguum tempus durat, et 
omnis exercitiorum memoria brevi obscuratur et evan- 
nes cit. 

Hujus mali cansa ex eo est , quod sacrae istae exer- 
citationes non eo modo quo s. Ignalius cupit , obiri 
solent . Deflectitur ab ejus mente ; hinc etiam a scopo 
aberratur. Non satis presse ejusdem sensis insistitur ; 
proposita non eo, quo oporteret , diriguntur: commen- 
tationum nexus operisque compages non rite attenditur, \ 
ideo nec optatus inde Jruclus colligitur. Exercitium e- 
lectionis , quocum omnia suo quasi cum centro juncta 
cohacrcntj/dcrumque negligitur. Hfcditationes quaedam 
praecipuae y v. g. de regno Christi duobus vexillis , tri- 
bus hominum classibus , et dc totidem gradibus humi- 
litatis ( quibus vebili fundamento divinum hoc aedifi- 
cium innititur) non raro x *c/ omnes vel saltem harum 
nonnullae aut penitus omittuntur , aut solum obiter pe- 
raguntur; quin latens sub cortice medulla degustetur , 
et quo collineent , satis attendatur. Unde Jit ut saluber- 
rimi hujus inventi praecipua vis ac virtus enervetur. 
Huic igitur morbo praesenti opusculo medelam a (fer- 
re co/ntAm. 

Faxit Deus , ut votis respondeat eventus, totque int * 
posterum numeremus sanctimoniae sectatores, quot ii e- 
runt , qui praestarais simo hoc ad omnem sanctitatem 
subsidio uti volent . Horam autem ex numero ut et e- 
go sim, benigne Lector , tuis precibus effice . Tibi autem 
argumentum lectionis sacrae, cuilibet diei assignatae, 
maximopere commendatum habe . Ejus enim subsidio 
relatis supra dqfectibus occurrere studeo ; et quidem 
ad mentem atque propositum s. Auctoris; cum nulla ibi 
doctrina afferatur , quae in ipso S. P. N» libello , aut 
hujus Directorio , aliisque interpretibus probatis non 
fundetur * 

Quanta autem auctoritate liber ille, qui Directorium 
inscribitur ( nam de priori postea disserendi occasio 
erit) apud nos pollere debeat, vel ex eo colligi potest , 
quod sit opus jussu Congregationis I. generalis { i) su- 
sceptum, coque consilio ad omnes Societatis provin- 
cias missum, ut ubique locorum periliores , hac in pa- 
laestra Patres experientia duce dispicerent , an aliquid 
addi, aut detrahi, vel etiam commodius dici posse vi- 
deretur. Ex quorum omnium sententiis ac judiciis 
postmodum Romam transmissis, ac in quinta Congre- 
gatione generali a deputatis hunc in finem Patribus 
diligenter atque exacte discussis , iterumque a R. P, 
N. Generali Claudio Aquaviva Patribusque Assisten- 
tibus accurate perpensis , ea, quae ad propositum ac- 
commodatiora sunt visa , in hoc Directorium selecta 
sunt , suisque locis digesta. Ex quibus patet , quanto 
in pretio illud directorium et quae inde excerpta prae- 
senti opusculo sparsim inseruntur , documenta sint no- 
bis habenda . Si ergo constanter haec lineamenta qua- 
sique ductus , quos hic tibi , quam accuratissime potui ^ 
ad mentem S. Patris descripsi , secutus fueris , fructum 
ex sacro hoc ocliduo feres non poenitendum . 


(i) Inpracfat. adDircct. Item in ejus prooemio n. ii. et ia. 

AD SACRAM SOLI T VDINEM 


Spiritualia S. Ignatii exercitia sunt brevis qui- 
<km aliquot dierum secessus, a communi homiouna 
societate et curarum strepitu remotus, in quo a- 
nima omnium maximo salutis negotio unice va- 
cans, ardenti studio secundum traditam ab eodem 
methodum in vitae veteris correctionem, ac novae 
institutionem incumbit. Haec ergo ut optato cum 
successu obeamus, prologi loco praecipua afferam 
inciiamcnta , et selecta quaedam suppeditabo mo- 
nita hanc in rem multum profutura, ut illis com- 
moti bis vero instructi, et velimus, et sciamus ea 
omittere et excqui, quae ad colligendos hujus sa« 
eri secessus fructus magis conducunt Admirabile 
vero aurei hujus inventi systema , quod §. 5. rudi 
calamo delineatum oculis subjiciam, haud parum, 
«t spero, locis affundet 

§. I. De Incitamentis ad rite vacandum 
sacris Exercitiis . 

Tria praecipue sunt, quae exercitii alienjus pre- 
tium aequis aestimatoribus commendare consue- 
verunt, nempe ejus praestantia, utilitas et necessi- 
tas. Nam exercitationis praestantia gignit ex ae 
rei aestimationem, utilitas parit illius desiderium, 
necessitas vero impellit voluntatem, ut etiam ipsa 
agere decernat, quod ratio jam praestantia rei at- 

que utilitate commota agendum esse suadet. Jam 
autem quanta sacrae hujus solitudinis eminentia 
sic ac necessitas, quam magna quamque salubria 
sint, quae hinc percipiuntur emolumenta, ex di- 
cendis patebit 

I. Inprimis igitur ad excellentiam quod attinet, 
atque praestantiam Exercitiorum, haec ex eo fit 
manifesta, quod i. Exercitia fuerint ex speciali 
Dei inspiratione concepta (i): 2 . magisterio au- 
gustissimae coelorum Regi nae communicata ( 2 ): 
3. a Sede Apostoli^ non solum approbata , sed 
maximis insuper qnpqnaiis e^o^na^a, ac Christi fi- 
delibus anjpjissimip yerbis copamendata (3). Id quod 
librorum vix; ulli, vel certe paucissimis contigit. 

Rem autem sic se habere constat eqp ipsis sum- 
morum Pontificum constitutionibus , atque ex 
testimonio sacrae Rot$e Auditorum , ac sqcrorum 
Rituum Eminentissimorum Cardinalium: uti et ex 
mente Societatis universae (4) 5 atque ab auctori- 
tate virorum et scientia et probitate excellentium, 
praeqipue Ludo vici de Ponte, Lancicii, Natalis , 
Rosignolii, aliorumque, qui asserunt pias has S. 
Ignatii commentationes ita fuisse conscriptas , ut 
de illis merito dici possit, digitus Dei est hic: item 
ab ipsa augustissima Dei Parente in solitudine illa 
manresana Ignatio suo traditas eas atque dictatas 
fuisse contendunt: omnes autem uno ore univer- 
sum Exercitiorum opus unctione Spiritus Sancti 
suavissima repleri confirmant. Certum est a Pau- 

(ij Lavoicius opusc. 'fcS.cap. 5. Item CARbLtes Rosicnouus in 
lib. notizie memorabili degii Esercizj spirituali . lib I. c. x. 

( 2 ) Lud (i e Ponte fa. vita Marinae de Escobar. 1. I. c. 5. p. 
2 . et in vita P. Alvarezc. 43. Natalis in lib. cui titulns: Con- 
versatio coelestis. Carnolius c. 6. . 

. (3) Paulus III. in bulla Pastoralis officii edita 3i. Julii 1 548 . 

Item Julius III, in bulla, cujus mentionem faciunt Acta San- 
ctorum Antverp. ad diem 3r. Jul. fol. 6i5. Iit. D. 

(4) DirectQritrra Exercitiorum impreroemio n. 2 . 

loIIL, nc apice quidem naula to, quoad omnia et 
singula in eis contenta, et quidem ex certa scien - 
tia approbatas , collaudatas , ac bullae patrocinio 
communitas (i). 

Praeterea sol i taria haec spiritus exercitatio ab 
eodem Pontifice, uti et ab Alexandro VII. , ac 
nuper a Benedicto XIV ( 2 ) plena poenarum in- 
dulgentia munifice ideo cumulata fuit atque ditata, 
ut Cbrislifideles hac coelestium Ecclesiae thesau- 
rorum elargilione ad vacandum salutari adeo pio- 
que operi eo potentius incitarentur (3). Ita ut jure 
illustrissimus Joannes Camus Bellicensium Epi- 
scopus, banc S. P. N. lucubrationem evolvens, ad- 
miratione quadam perculsus exclamarit: o librum 
omnino aureum et omni gemma pretiosiorem! o 
librum divinum singulari cum Dei lumine scriptum , 
qui nunquam satis laudari possit ,* librum , qui ab- 
scondit in se manna deserti, medullam JJbani , et 
Sinapim Euangelii (4)! His autem quid excellen- 
tius dici , quidve solidius afferri possit ad 
demonstraudam Exercitiorum praestantiam non 
video. 

Hoc ipsum autem efficax incitamentum nobis 
sit, oportet, ad ea summo cum fervore omnique 
virium contentione obeunda. Nam (ut minantur 
sacrae Paginae) maleilictus , qui facit opus Dei frau- 
<lulenler;rt l(ut Septuaginta legunt) negligenter^). 
Ergo cum sacrae bae commentationes (ut ex allatis 
paullo ante argumentis ad oculum patet ) sint 
opus Dei , jure habent quod sibi timeant illi, qui 
iis oscitaoter vacant, quique tepidis moribus, qui- 

S i ^ I,oc. mora ril. 

i) 1**1 il »V. dic VI»»». 1606. AtHAWDfl VII dic II O 
clobr iG 1 »*. Bbvbdictci XIV. in foriu.* Brevi» «n. c lati. 

'V> Iu bulla Alr^jfitin VII. Vide Acta SS. Ant\crj». dirip 
3 i 1 11 1 f. 7HG lil K 

) A* ta inrum I e. ' , J -r mw \ i 

bus etiam post coelestem ejusmodi secessum ri» 
▼ere pergunt, eadem exercitia quodammodo infa* 
mant, eorum vi derogant, meritamque iliis aes Hu- 
mationem apud alios adimunt vel saltem immi- 
nuunt. 

II. Maximam praeterea esse talis odtidui utili* 
tatem triplici ex fonte luculenter patet nimirum 
auctoritatis, experientiae, rationis, u Ad auctoritatem 
quod spectat, infinitus forem, si omnia virorum 
tum doctrina tum sanctitate illustrium testimonia 
in mediam afferrem, quibus illi maxima haec E- 
xercitiorum emolumenta summis laudibus efferunt 
pvaedicantque. 

Ex innumeris paucos delibasse sufficiat. S. 
Salesius Genevensium Episcopus fatebatur* ea 
esse sanctam methodum corrigendi mores, quam 
magnus Dei servus Ignalius de Loyola in u- 
sum reduxit (i). S. CJarolo Borromaeo erant Bi- 
bliotheca perampla in libelli unius epitomen coaeta , 
cx quo plura ipse intelligcret, quam ex caeteris 
omnibus discere posset (a). Julius III. Pontifex 
Romanus ea enunciavit esse apprime salubria , pie* 
tate ac sanctitate plena, atque ad spiritualem pro- 
fectum valde utilia (3). Illustrissimus Gamus ea 
appellat manna absconditum , granum Euangelici 
sinapis , cedrorum Libani medullam ad scripto hoc 
lemmate: minima aspectu maxima fructu (4)* 

Denique a Blosio , Avrla, Ganisio, Strada, Sua- 
resio et aliis a Rosignolio (5) relatis , nominantur 
generis humani tirocinium, nova divinae sapien- 
tiae schola, inventum, 4n quo ‘imo , quod subli- 

(i) In tract. de amore Dei lib. n. c. 8. 

(a)Bi*TOL. lrb.'I. num. iS. vitae S. tgtiafii. 

; (3) In litteris confirmationis eorumdem Exercitiorum. Vide 
Acta Sanctorum ad diem 3*. jul. fol. 6t5. Iit. D. 

(4) Loc. supra cit. 

(5) L. i. c. 3. $. 1 . Notiaic dcgH Esercrxi. 

missimioi est in universa asceseos scientia, con- 
tinetur, efficacissimum acquirendae brevi tempore 
summae perfectionis subsidium, certissima contra 
omnes morbos medicina, armamentarium, ex quo 
omnis generis arma adversus aeternae salutis bo- 
etes depromi possunt, unumque ex praecipuis , 
quod Deus postremis hisce temporibus Ecclesiae 
suae contulit, beneficiis. His autem omni exce- 
ptione majoribus testimoniis non acquiescere , et 
ingentem divini hujus inventi utilitatem inficiari, 
quid aliud foret, quam Soli ipsi tenebras velle 
affingere? 

a. Praecipue cum pro hac utilitate , evidens 
etiam suffragium experientia ferat. Nam (ut te* 
statur Directorium) plurimi hac Ascesi rite ex- 
culti , relicto mundo religiosos Ordines m ingressi 
sunt: multi jam ingressi, egregie reformati sunt ; 
nec singuli tantum , sed saepe integra coenobia* 
Complures etiam in ipso saeculo , cum ita vitiis 
addicti essent, ut nullo modo neque cohortationibus , 
neque concionibus avelli possent, hoc uno se con~ 
verterunt, et ad meliorem vitam constanter ducen- 
dam revocarunt (i), atque ut paucis verbis omuia 
complectar, insoliti animorum motus, stupendae 
morum correctiones, mira virtutum incrementa 
ordinarii snnt fruetns, qui ex bac solitudine co- 
piosissime referantur, in iis praesertim urbibus., 
ubi exercitiis tradendis domus publice sunt con- 
stitutae. 

Certe Societas nostra hoc summum beneficium 
huic exercitiorum libello debet, quod genita pri- 
mum fuerit, magnis deinde anetinos creverit, at- 
que ex legibus iustitutoque majorum ubique flo- 
ruerit. Ilis commentationibus suae sanctitatis vel 
initia vel augmenta adseribunt SS. Salesius, Uor- 

(i) Ia proovai a 7. 

romaeus, Philippus Nerius, Borgias,Xaverius,The- 
resia et Magdalena de Pazzis (i). His pariter ac- 
ceptum referunt, quod perfectiorem vitam inierint 
gemini Ludovici Blosius et Granatensis, Episcopus 
de Torres, Cardinalis Henricus, postea Lusitaniae 
Rex, item Bellarminus, Petras Camas, Faber, 
Laynez, Natalis, inn umerique alii a Rosignolio re- 
censiti (a). Ex hac demum sacra palaestra prodie- 
runt tot tantique in Indiis martyres fortissimi, qui 
invictum illud animi robur, quo strenue pro Chri- 
sti nomine tormenta tolerarunt, hinc sibi eocppa- 
rasse gloriantur. 

3. PorrO horum ofanium ratio m promtu est. 
Nam ex una parte cum mens per hunc secessum 
ab omni negotiorum strepitu curarumque tumultu 
feliciter. vacet, removentur illa obstacula, quae su- 
pernorum luminum affluentiam impediunt. Ex 
altera vero parte assidua hac aeternarum rerum et 
veritatum consideratione anima mirum in modum 
preparatur ad -recipiendam in se multiplicem il- 
lam coelestium gratiarum copiam, quam Deus in 
isto sacro secessu animis nostris hoc modo dispo- 
sitis largiri perpetuo consuevit. 

Denique magnanima illa erga Denm liberalitate 
( quam a nobis requirit additionum Ignatii quinta 
$. 2 . n. 3. referenda) adeo nobis divinum Nu- 
men obstringimus, ut supernorum charismatum et 
divinae gratiae thesauros ultro in nos effundat. 
Quid ergo mirum, quod sublatis ita impedimentis, 
atque animis tam bene comparatis, Superisque in 
vota tantopere pronis prodigiosae adeo morum 
correctiones inde sequantur; et ab ejusmodi homi- 
nibus, relicta vitiorum semita, praepropere eatur 

(0 Acta Sanctorum Antverp. ad diem 3 i jul. fol. 787. Iit. 
E. Rosictfoxius lib. iit. c. Natalis iu lib. de conyersatvx-oC' 
testi. (j)Lib. cit. .c 2. 

de 'virtute in virtutem usque admontem Dei Sion(i), 
cujus summitate perfectionis culmen adumbrari 
Patres confirmant. Haec certe stupendam esse hu- 
jus libelli utilitatem vel solis luce clarius demon- 
strant. 

Quod novum ergo malitiae genus erit, illo ipso 
subsidio teporem non excussisse, quo tot alii san- 
ctitatem sunt adepti, nobis domesticis nocumento 
fuisse, quod tot exteris bono fuil! Quam terrebit 
in articulo mortis haec cogitatio: debuissem fieri 
sanctus vi vocationis, potuissem fieri sanctus vi 
exercitiorum, et tamen in eodem teporis coeno 
sciens volensque affixus haesi. Divinae luci, gra- 
tiarum fonti, coelestique igni proxime assidens, 
ultro in tenebris atque in rerum omnium egestate 
vitam perpetuo duxi. O quam tristes olim sensos 
horum memoria moribundis creabit! Caveamus 
ergo, ne per illud ipsum adjumentum nos prope- 
remus ad ignem Purgatorii, quo alii in coelum. 

III. Denique urgentem esse sacrae hujus solitu- 
dinis necessitatem , probat i. praesens animae sta- 
tus, cui corrigendo praesentissimum et unicum 
hae commentationes remedium sunt. Nam tot re- 
belles animi motiones necdum domitae, tot vitia 
necdum emendata, tot habitus pravi necdum de- 
positi: item quae nobis imponentur suo tempore 
officia, et quae nobis accidere possunt vel calami- 
tates vel tentationes, omnia haec profecto abunde 
ostendunt, necessarium esse, ut in ejusmodi se- 
cesso, promte et serio, tandem aliquando con- 
scientiae stimulis respondeamus, exuto veteri ho- 
mine novum induamus, ac illi obtinendae' virtuti 
fundamentum jaciamus, co|os adhuc nec ideam 
habemus, et quam a nobis status sanctitas, gra- 
tiarum copia, Deique voluntas *\igit et expectat. 

( i ) Ptalm H3. v 

2 . Praeterea, ut otxmi conatu huic exercitationi 
ii os impendamus, exigit amor, quem Societati tan- 
quam matri habere nos decet, si veri ejus filii esse 
cupimus. Nam eandem hoc maxime medio et mirio 
coaluisset et postea incrementum accepisse , ac unice 
conservandam etiam inposterum esse, testatur Di- 
rectorium, a Congregatione quinta generali fiomae 
approbatum (4). 

Nihil hic amplificandae rei causa dici multiplex 
ratio evincit. Nam studium rerum spiritualium, 
uti declaravit Congregatio generalis undecima de- 
creto 3o. est anima Societatis; hoc autem studium 
tqusmodi octiduo potissimum incendi, nutriri, au- 
geri in comperto est. Item spiritus Societatis in 
tertio humilitatis gradu a S. P. N. in libello exer- 
citiorum delineato praecipue consistit. Jam vero 
in liis exercitiis spiritus hujusmodi nobis infun- 
ditur et plenius acquiritur. JHis ergo in Societate 
deficientibus, deficiat quoque ejus anima ac spi- 
ritus, tandemque et ipsa necesse est. Male igitur 
de Societate mereretur, qui efficacissimum, qui 
necessarium ejus conservandae subsidium vel omni- 
no negligeret vel solum tepide obiret. 

Imo sibimet ipsi praeterea grave damnum infer- 
ret. Nam talis utpole membrum anima Societatis 
destitutum, toti corpori pondus inutile fiet, erit 
aes sonans et cymbalum tinniens, pulchrum qui- 
dem organum, sed quia sine spiritu, etiam sine 
-motu auditorum: erit Jgnis fatuus, qui, quia nihil 
veri ardoris, nihil etiam habebit supernae unctio- 
nis. Uno verbo talis ad -fructificandum ineptus, 
religioni probro, exieris risui, sibi sociisque oneri 
-erit. Nisi etiam accidat ex justa Dei punitione ut 
x sacro Ordine resectus, foras abjiciatur. 

3. Denique haec exercitia possunt ultima esse 

(-1) In. prooemio num. 7. 

q«ae a ‘te peragantur, forsitan iis annexa est fina- 
lis, aut saltem alia primi ordinis gratia, vel etiam 
ab iis dependet tua perfectio et aliorum etiam sa- 
lus, quos Deus per tead frugem reducere decrevit, 
siquidem in hac solitudine aptum ad id instru- 
mentum te reddideris. Temerarium foret, quic- 
quam hac in re incerto ac dubio eventui commit- 
tere. Cetfte his commentationibus rite vacasse 
nunquam te poenitebit. At ea oscitanter obiisse, 
fortasse aeternum dolebis. Ergo quod est securius 
eligas. 

Alioquin time. Nam, cui multum datum est, 
multum quaeretur ab eo (i),- cui autem benignum 
Numen copiam concessit his exercitationibus se 
excolendi, haic certe plurimum dedit. Ergo plu- 
rimum pariter ab ipso et exigit et expectat. Nova 
ejusmodi per ocliduum solitudo novum est talen- 
tum. Vae ergo illi, qoi rllud abiens fodit in ter- 
ram ( 2 ), ac cum eo negotiari negligit; pro mensura 
enim gratiarum crescet rigor reddendae rationis. 

O si acceplabile ejusmodi tempus , si hi dies sa- 
lutis (3) concederentur animae in purgantibus 
flammis detentae, quo ardore iisdem vacaret? Ergo 
eadem poena dignissimi snmus, nisi nunc providi 
agamus, quod olim omisisse in illo carcere tanto- 
pere nos poenitebit. 

Es his patet, non solum summam Exercitiorum 
praestantiam esse ac ulilitatem } sed etiam urgen- 
tem adesse necessitatem , iis nos totos omni fervore 
impendendi. Id ergo ut fiat, observanda erunt 
sequentia monita ad praedictum Quem plurimum 
conducentia, et quae triplicis generis sunt. Ali- 
qua concernunt comparationem animi internam; 
aliqua dispositionem rerum externam exercitiis 

(1' Lue. ia. v. 4®- (a) Matth. a5. ?. 18. 

(3 a. Cor. 6. v. a. 

praemittendam; alia demum in ipso eorundem 
decursu in praxin deducenda erunt. 

Monitum. 

% 

n Hujus paragraplii I. numerus III. servire po- 
» terit pro materia meditationis vel consideratio- 
» nis pridie exercitiorum ante vel post prandium. 
» peragendae. Reliqua, uti et sequentes paragra- 
» pbi argumentum eruntlectionis spiritualis inter 
» tempus antemeridianum et pomeridianum di- 
» videndae. Saltem curandum, ut pridie legantur 
Monita §. II. et III. n 

§. II. Monita ad comparationem animi 
internam pertinentia. 

I. Cum fractus sacri ejusmodi secessus non in 
hoc consistat, ut, qui in eum est ingressus, abun- 
det luminibus, diffluat lacrimis, recreetur conso- 
lationibus, vel ut solum per aliquot dies plus tem- 
poris tribuat orationi, lectioni, mentisque collectioni ; 
cum, inquam, cardo rei in hoc non versetur, sed 
ejus princeps ac unicus ^finis sit i. solida morum 
correctio: a. major in virtute progressio : 3. deni- 
que voluntatis divinae circa nos vitaeque statum 
clarior cognitio et expletio ; cum haec, inquam, sit 
meta sacrae hujus solitudinis, boc pariter animo 
hacque intentione incipiendum erit, ut nempe 
inde toti in alios ac meliores mutati, atque a no- 
bis ipsis penitus diversi, et ad omnem Dei volun- 
tatem cerei denuo exeamus, t Hic scopus sit nobis 
in ipso ejus limine : propositus; huc in decursu 
omni ope unice constanterqne tendamus («> 

v 'i) Directorium cap mira. 4- ubi haec: Libenter et avide 
~ exercitia a^isrediaUiv^ nnn tam ut spirituali dulcedine Jrualw, 

II. Hunc in finem jam pridie, instituto brevi 
examine status, tria erunt praestanda, i. Conci- 
piendum erit fervens desiderium divinam circa se 
voluntalemagnosceudi,cumTegioPsaltesaepius per 
diem repetendo: Domine, doce me facere voluntatem 
tuam . Ps. 1 4^ . i o. 2 . Determi nandum erit unum vel 
alterum vitium (aut vitiosa affectio),quod est reliquo- 
rumfons ac primarium profectus obstaculum, dein- 
ceps stirpitus eradicandum. 3. Seligeuda erit una vel 
altera virtus , qua magis prae aliis indigemus, in- 
posterum omni cura menti inserenda. Ad quae 
deinde tanquam ad duplicem scopum omnes me- 
ditationes, cousidcrationes, lectiones etc. erunt 
dirigendae. Magui ponderis haec annotatio est. 

III. Exercitia sunt auspicanda i. cum persua- 
sione firmissima, nos iis summopere indigere, ab 
iis summa quaeque dependere, maximique rem 
momenti nos aggredi. Quo sublimior enim eorun- 
dem aestimatio fuerit, eo ardentior pariter animae 
contentio erit. 2 . Inchoanda sunt cum humili 
diffidentia de propriis viribus. Haec enim est quae 
mira vi propitium nobis Deum reddit, superna 
auxilia abunde promeretur, contra ac evenit su- 
perbis sibique praefidentibus. 3. Incipienda sunt 
cum magno ac liberali erga Deum animo, atque 
efficaci decreto nihil omnino eidem negandi, nul- 
los gratiae limites ponendi ( [usque ad quos se i7- 
luminari quis , ac juvari velit , non autem amplius ), 
nihil excipieudi aut limitandi, sed omnia generose 
sacrificandi, omnia agendi et vitandi, quaecumque 
sibi a nobis sacrificari, quaccumque a nobis fieri, 
vel vitari supremum Numen voluerit, cum omni- 
moda ad quidvis indi ferentia , cavendo, ne ullam 

tjnam i. ut Dei voluntatem de se intelligat , 2 . ut praeter desi- 
tln ium proficiendi in spiritu , 3. suum affectum a terrenis om- 
nibus aecUat, et eunt ia suo Creatore collocet. 

quis deliberationem afferat , a qua dimoveri nolit * 
4. Firma insuper fiducia sperando, infinite bene- 
ficam Conditoris bonitatem, quae dedit velle, da- 
turam et perficere ; siquidem ejus voluntas est san- 
ctificatio nostra (1). Hac mentis comparatione 
huic sancto operi initium dedisse, insignium au- 
xiliorum celsarumque virtutum hac via acquiren- 
darum felix prognosticon erit. 

IV. Cum peccata venialia, suique effusio in 
externa summopere impediant coelestes gratias, 
ntpote quas Deus, per leves ejusmodi noxas et 
dissipatae mentis aberrationes offensus, subtrahere 
solet; hinc, non solum tempore exercitiorum (iis 
enim durantibas etiam tenui culpa infinitam 
Majestatem pleno consensu lacessentes divinis 
charismatibus magnum ponerent impedimentum); 
sed etiam pridie jam puritati conscientiae et col- 
lectioni animae singulariter studendum erit, omnem 
naevum venialem, suique effusionem diligenter 
vitando. 

Non raro enim etiam Religiosi, die pium hunc 
Secessum antecedente, imitantur quosdam candi- 
datos Religionum, qui ante suum in eas ingressum 
mundo valedicturi, genio liberius indulgent; dum 
horum more etiam illi in vestibulo sacri hujus 
secessus animam licentius dissipant; quasi non 
abunde jam habeant, quod vel colligant vel cor- 
rigant. Insignis haec fraus daemonis est, qua id 
lucratur, ut deinde in poenam hujus pridianae 
dissipationis primi exercitiorum dies male et te- 
pide sine pio motu et solatio transigantur, non 
sine gravissimo eorundem fructus detrimento. Nam 
sicut praevia praeparatio est ordinarie conditio, 
sine qua non bene succedit meditatio, ita quoque 

{■0 Birect. c. 2 . n. i, 3 , 4, et 5. 

lracc pridiana animi collectio puritasque est con- 
ditio, sine qua non bene succedent exercitia. Et 
bae quatuor admonitiones praeparationem animi 
internam attingunt. 

% 

§. III. Monita ad dispositionem rerum 
externam spectantia 

I. Pridie nostri in sacram solitudinem ingressus 
omnia, quae a nobis curari debent, negotia ita 
componantur, ut nullo motio propter illa mentem 
postea a rei proposito avocare cogamur. Ordinetur 
cubiculum, amoveantur res omnes, quae animum 
dissipare possent, etiam libri: ita ut nihil oculis 
obvium sit ( quantum fieri potest ) quod ad exer- 
citiorum usum non attineat (1). 

II. Praeparentur duo libelli papyracei, quorum 
alteri inscribantur lumina, alteri proposita, una 
cum eilicacioribus eorundem incitamentis (2). 
Summi momenti lioc monitum est. Certe si auli- 
cus pretiosam gemmam a Rege donatam parvi fa- 
ciens abjiceret, dignum se redderet qui ampliori- 
bus donis privaretur. Immissa nobis desuper lu- 
mina sunt gemmis omnibus atque auro longe 
pretiosiora. Haec ergo qui negligit, indignum se 
reddit, qui majora a Deo recipiat. Plures fortasse 
libros inutili scriptione complevimus: an ergo 
nimium sit, saltem chartulam in sanctum adeo 
opus insumere? Notandum tamen, quod monet 
Directorium, haec brevissime in tabulas referenda 
esse , non diffuse per medum sermonis ,• ne scilicet 
tempus surripiatur aliis occupationibus cum vio- 
latione ordinis diurni ( 3 ). 

HI. Frequenti et ferventi prece bonus exerct- 

(O Direct c. 2 . n. 2 . et c. 3 . n. 2 . 

(a) Ibid. c. 3 . n. 5 . Item. c. 7. n. 2 . ( 3 ) Loc. cit. 


Digitized by L.ooole 



50 MONITA 

tiorum successus erit antecedentibus jam diebus 
ab inexhausto bonorum omnium fonte Deo, prae- 
sertim pridie efflagitandus; visitando hunc ob fi- 
nem crebrius latentem in Sanctiss. Eucharistiae 
sacramento Dominum et* Redemptorem nostrum, 
recitando eadem intentione et majori cum devo- 
tione pensum sacerdotale aut marianum, eligendo 
singulares quosdam ex Goelitibus Patronos, sub 
quorum auspiciis hoc salutis octiduum transigere 
statuamus, 

IV. Etiamsi is, qui exercitia obit (verba Dire- 
ctorii sunt ) prudens sit vel doctus, et in rebus 
agendis exercitatus, tamen pro hoc tempore non 
confidat suae prudentiae vel doctrinae sed totum 
se committat duci suo. Itaque Instructorem suum 
ita intueatur, tauquam Dei instrumentum ad hoc 
sibi missura, ut ab illo dirigatur. Idcirco nihil eum 
celet, nihil dissimulet, sed sincere totum cor ei 
patefaciat: obediat ei in omnibus perfecte, neque 
alias meditationes, neque alium ordinem diurnum 
teneat ab eo quem ille praescripserit; quod etiam 
intelligendum de poeniteutis et corporis castiga- 
tiouibus est. Et hoc sibi persuadeat, quo diligen- 
tius et exactius illius ductum sequetur, eo aptio- 
rem fore ad Dei gratiam largius accipiendam; quia 
illa humilitas et illa simplicitas valde Deo placet, 
et cum talibus est sermocinatio ejus. Ita Directo- 
rium (i). 

IV. Monita ipso tempore exercitiorum 
observanda 

I. Ipso exercitiorum tempore continua quaedam 
et accuratissima animi collectio erit procuranda 
siudioque omni alenda per solicitam . rigidamque 

(i) G. 2 num. C ct 7. 

custodiam i. Sensuum , praecipue oculorum, eos 
in neminem curiosius defigendo: aurium, nullos 
rumusculos, litteras aut nuncios admittendo: lin- 
guae, silentium religiose et ad scrupulum obser- 
vando. 2. Imaginationis , nullam omnino cogita- 
tionem de alia quacumque re, huc nihil confe- 
rente, admittendo, perinde ac si nullum aliud in 
hoc mundo tractandum superesset negotium: imo 
illas ipsas etiam cogitationes pias repellendo, quae 
materiae meditationis proxime institutae vel insti- 
tuendae minus congruunt. 3 . Solitudinis , sine ne- 
cessitate cubiculo non exeundo: sibi omnem aliam 
occupationem severa lege interdicendo; ita qui- 
dem, ut non solum interdiu sed etiam post cor- 
poris refectionem nihil aliud legatur, consideretur, 
scribatur, quam quod illo die praescriptum est, 
quodque connexionem habet cum exercitiis eo- 
rumque fine. Imo ab illis quoque manum labori- 
bus abstinendum erit, qui plus Justo corpus fati- 
gant, aut animum dissipant (i). Tanto enim majo- 
rem quis Jaciet progressum, quanto magis ab amicis 
notisque omnibus, et ab omni rerum humanarum 
solicitudine sese abduxerit . Et quanto se magis 
repererit animam segregatam ac solitariam, tanto 
aptiorem se ipsam reddet ad quaerendum attingen- 
dumque Creatorem (2). 

In nostro Spirensi Collegiaquidam ea aetate aulae 
Caesareae Minister, vir domi bellique fortissimus, 
exercitiis S» Ignatii tauta solitudine vacabat, ut 
non solum amicorum nulli ad se ventitare permi- 
serit, sed nec submissas eo tempore a Ferdinando 
Caesare litteras reserare passus fuerit, et clausas 
eas ad exercitiorum finem rejecerit, illud repetens^ 
negotium, quod cum regum Rege tractandum su- 

(i)Direct. c. a a. a, et c. 4- n. 1 . 

(a) S. lgaatius in lib. exercit. annotatione ultima ex riginti 

sceperat, lauti momenti esse» at nullam de terreno 
Principe cogitandi locum relinqueret (i). O quan- 
topere boc exemplum illos Religiosos reprehendit, 
qui ejusmodi ftvocationes mentis uon solum tali 
octiduo non arcent, sed ultro accersunt! Digna 
sunt quae bic describantur verba R. P. Diertins 
Poloniae Visitatoris, quae sic babent: Ex his facile 
judicabitur , quantum boni impediatur , et quantum 
damni inferatur spiritui; quando illi, ad quos spe- 
ctat, non curant solicite, ut sui , dum exercitiis ex- 
coli volunt , aut debent , ab aliis omnibus occupatio- 
nibus liberi sint (a). 

1L Meditationi vacandum erit i, Reverenter 
quoad situm, praecipue dum actus voluntatis eli- 
cimus; tunc enim major a nobis reverentia exigi- 
tur, quam cum intellectum exercemus, a. Integre 
quoad tempus, ita ut potius plus temporis quam 
minus, horariis commentationibus tribuisse nobis 
conscii simus, producto etiam, ingruente ariditate 
aliove taedio, ultra praefinitam horam exercitio. 
Et ne meditatio in studium degeneret, plus semper 
morae tribuendum erit affectui quam discursui. 
3. Ferventer quoad applicationem; cavendo tamen, 
ne promissum aliquod vel votum inconsulto ac 
praecipiti ardore emittatur, aut ne caput laeda* 
tur (3). 

Est enim magnum hujus ultimi periculum ( ut 
observat Directorium ) tum tempore desolationis , 
quo anima magis oormiti solet quasi adverso flu- 
mine, se cogendo ad devotionem et lacrimas ; tum 
etiam tempore consolationis; cum se totam dat pro - 

(i) RosiGHOLnn Notiaie memorabili degli Esercizj 1. a. 

«• 6. $. i. 

(a) In explanatione Exercit. in prolegomenis ad exercit. ad 
additionem ao mihi pag. 3a. 

(3) S. Ionat. in lib. Exercit. annot. 3. item ix i3. et 14 . «x 
vigiftti. 

pitiis ventis . Sufficit ergo si ea in meditando adhibea- 
tur diligentia, quae haberi solet quoties loquimur 
cum viro magnae auctoritatis aut in publico con- 
sessu; solidus enim fructus consistit in cognitione 
illarum veritatum , et voluntatis motione, quae pro - 
cedunt ex lumine intimo ; non autem in ejusmodi 
attentione violenta jmt in coactiliis illis lacrimis (i). 

Ceterum tempore, quo solatia coeli tus affluunt, 
duo erunt observanda, i. Ne evanescente illo suavi 
sensu simul omnis pereat fructus, hae consolatio- 
nes semper dirigendae sunt ad morum emenda- 
tionem, propositorum confirmationem, totiusque 
vitae institutionem, a» Praeparandus est animos 
ad tempus desolationis et ariditatis, ne, cum po- 
stea ingruerint, imparatum dejiciant. Apposite ad 
rem Thomas a Kempis, cum spiritualis, inquiens, a 
Deo consolatio datur , cum gratiarum actione ac- 
cipe eam; sed Dei munus intellige esse, non tuum 
meritum . Noli extolli , noli nimium gaudere , nec 
inaniter praesumere: sed esto magis humilior ex 
dono , cautior quoque et timoratior in cunctis acti ^ 
bus tuis ; quoniam transibit hora illa , et sequetur 
tentatio. Contra vero cum ablata fuerit consolatio , 
non statim desperes; sed cum humilitate et patien- 
tia expecta coelestem visitationem; quoniam potens 
est Deus ampliorem tibi redonare consolationem (i). 
Quapropter si exercitans aridus fuerit, aut desola- 
tus vel distractus, i. accuratius observet additio- 
nes. a. Humiliet se sub potenti manu Dei, seqne 
resignet divinae ejus voluntati. 3. Magna cum pa- 
tientia perseveret in oratione, memor divini illius 
effati: si moram fecerit , expecta illum; quia veniens 
veniet , et non tardabit (3); sibique persuasum 
habeat, illam ariditatem ideo permitti a Deo, 

(0 Gap. 8. n. 3. (2) L. 2. de imit. Christi c. 9. 

( 3 ) Habtc. 2. y. 3 . * 

quia sibi sic expedit. Nam (ut advertit 1. c. pius 
auctor) istud non est novum, nec alienum viam 
Dei expertis ; quia in magnis Sanctis et in antiquis 
Prophetis fuit saepe talis alternationis modus . Porro 
illa displicentia et amaritudo, quo tali casu non 
raro affligimur, saepe provenit vel ex amore pro- 
prio, quo consolationes nimium appetimus, vel 
cx superbia, <jua etiam in boc genere excellere 
cupimus (i). 

III. Pro lectione spirituali ejus generis libri 
assumantur , qui non solum boni et utiles sint , 
verum etiam apti et opportuni ad gignendum il- 
lum affectam, qui eo tempore in exercitiis quae- 
ritur. Hinc conformanda erit lectio materiae me- 
ditationis paulo antea peractae vel proxime insti- 
tuendae, atque ad eam, seu ad conceptum in ca 
propositum, dirigenda; non rem cursim percurren- 
do, sed lectis meditate immorando, intentumque 
ab auctore affectum imbibendo. Etiam vitas San- 
ctorum oportet esse selectas, et valde accommoda- 
tas ei, qui facit exercitia ( 2 ). 

Sed et illud cavendum, ne legendi dulcedine 
ita se quisquam distineri sinat, ut tempus eripiatur 
meditationi, aut etiam praeparationi ad eam. Sem- 
per enim aliquanto ante illam debet omnia relin- 
quere, et omnem cogitationem suam convertere 
ad puncta illius exercitii, quod jam instat. Ca- 
vendum quoque est, ne nimis legendo defatigetur 
animus, et quasi vires ejus exhauriantur. Oportet 
enim salvam semper relinqui meditationem, et 
caetera omnia huic uni servire (3). Uberiorem de 
rke peragenda oratione mentali, ac pia lectione- 
instructionem bic addere supersedeo; cum illam 
in commentationibus de virtute solida parte a. 

(1) Direet. c. 7. n. 2. ct reliquis. 

(2) Ibid. c. 3 n. 1 * et 4 - ( 3 ) Direct. c. 3 . n. G. 

cap. a . §. 3. item part. i. c. a. §. 3. n. a. fuaiua 
tradiderim, quae utilissime boc tempore percurre- 
tur. Ceterum, quod de legendo dicitur , idem de 
scribendo intelligendum. Nihil enim aliud scribi 
debet praeter ea, quae perlinent ad orationem, 
nempe puncta aliqua , quae Dominus communica- 
verit sub meditatione , vel etiam extra meditationem ; 
i quae tamen brevissime notanda sunt (i). 

I IV. Materia examinis particularis tempore exer- 
citiorum quotidie bis instituendi est sequens (2), 

1 scilicet magna accuratio in obeundis debito cum 
fervore functionibus praescriptis $ nec non sedula 
observatio ordinis diurni et additionum a S. Igna- 
tio traditarum, quarum hoc est breve compen- 
dium. x. Ante somnum cogitare de bora surgendi, 
uti et de materia meditationis ; quod ultimum 
denuo faciendum mane diei sequentis, simul ac 
■ deseritur lectus, a. Uno vel altero passu distando 
a loco orationis, constituere se in presentia Dei. 
3. In puncto, in quo quis assecutus fuerit quaesi- 
tam devotionem, conquiescere sine ulla transcur- 
I rendi ad aliud anxietate. Non enim abundantia 
‘ scientiae , sed sensus et gustus ieram interior desi- 
derium animae explere solet (3). 4* Meditatione 
(inita inquirere , quomodo ea successerit. 5. In 
* prima et tertia hebdomade subterfugere cogitatio- 
nes gaudium afferentes etiam pias, v. g. de resur- 
rectione Christi; ac immorari solummodo bis , 
quae sanctam tristitiam conciliant ac fovent; nec 
non cubiculum reddere obscurum. 6. Non ridere, 
nulli loqui, neminem lixius aspicere. 7. Augere 
opera poenitentiae, nempe usum cilicii, flagelli , 

(il Ibid. n. 5. 

(/j) ln lib.Excrcit. annot. ultimi ex decem; ubi omnino ad 
t finem haec habentur: particulare examen Jiat ad tollenda* 
, culpas , et negligentias, quae circa exercitia, et additiones solen i 
1 obrepere. (3) S. Igsat. annot, a ex viginli. 

a 

abstinentiae, durioris lecti etc., citra valetudinis 
tamen grave periculum, et quin de somno neces- 
sario quidquam dematur, nisi forte ad moderan- 
dum immodicum ejusdem usum (i). 

In his additionibus observandis diligentia omnis 
ponenda est; quoniam quo diligentior quis in hoc 
fuerit, eo citius, ei uberius inveniet fructum spiri- 
tualem, qui quaeritur (a). Haec quatuor documenta 
toto hoc octiduo memoria erunt recolenda, adeo- 
que saepius relegenda. 

§. V. Compendaria Synopsis seu systema 
Exercitiorum. 

I. Exercitia universim accepta in quatuor heb- 
domades a S. P. N. dividuntur, non tam numero 
dierum, quam materia meditationum mensuranda. 
Prima hebdomas respondet viae purgativae 5 quia 
in ea per nostri ipsorum cognitionem, peccatique 
execrationem tendimus ad animae purgationem. 
Secunda et tertia convenit viae illuminativae ; quia 
in ea, considerando virtutes Christi ab eodem in 
vita sua tum privata tum publica exercitas , mire 
illuminamur et ad illum per eas imitandum vehe- 
menter excitamur. Quarta congruit viae unidvae ; 
quia in ea Christi gloriam contemplando, per amo- 
rem spiritualem Deo ultimo fini nostro intimo 
unimur. 

Unde patet , sacra Exercitia nihil aliud esse 
quam admirabile compendium Theologiae asceti- 
eae, et securam manuductionem ad summam per- 
fectionem; cum per dictas tres vias, quasi per re- 
giam justitiae semitam, nos a peccatis per virtu- 
tum tramitem ad amorem divinum ( qui sancti- 

(1) Inlib. Exercit. ad finem hebd. primae. 

(2) Direct. c. 3 . n. 1. 

(nomae apex est ) ordinate deducat. Atque ita non 
solam exercitiorum finis sublimissimus est , sed 
ipsa etiam exercitia medium suppeditant longe 
aptissimam ad tam nobilem scopum 1 certissime 
attingendum. 

II. Nam «. perpensa celsitate ultimi , ob quem 
creati sumus , finis incitatur voluntas , ut eum 
etiam consequi toto nisu contendat. Id ergo ut 
ordine fiat, initio statim removentur obstacula 
quae huic fini consequendo maxime adversantur 9 
nimirum peccata, quae abolentur per eorum exe- 
crationem et confessionem. Et ne rursus ad pec* 
cata velut canes ad vomitum redeamus , salutari 
timore percellimur, quem nobis incutit conside- 
ratio mortis, judicii ac tartari, uti et poenarum a 
divina Justitia praevaricatoribus angelis, protopa- 
rentibus, aliisque inflictarum. 

a. His impedimentis e medio sublatis, nobisque 
cura filio prodigo a coelesti patre rursus in gra- 
tiam receptis, offertur adjumentum ad progredien- 
dum in perfectione, obtinendumque ultimum fi- 
nem nostrum longe excellens et efficax , nempe 
exemplum Christi, utpote quo nec dux peritior, 
ncc via securior, nec comes fidelior, nec adjutor 
promptior potentiorque excogitari potest. Cujus 
propterea virtutes ac praecipua vitae mysteria pie 
meditanda exhibentur. 

3. Ut vero ad eum perfectiori etiam modo imi- 
tandum magis magisque animemur, ternae medi- 
tationes illae, videlicet de duobus vexillis, tribus 
hominum classibus, ac totidem gradibus humili- 
tatis divino prorsus consilio assignantor. His enim 
ad perfectiora practice eligenda mire impellimur. 
Utque factam electionem constantia coronet, statim 
proposito Christi patientis exemplo , iu concepto 
sanctioris vitae decreto etiam inter calamitates 

casasque adversos et cum honoris sanitatisqu* 
jactura tpendo servandoque efficaciter confir- 
mamur. 

4* Denique Christi resurgentis gloria erecti , 
promissis iu coelo praemiis animati , eorumque 
infinitate iu bene coeptis firmati , ducimur ad a- 
inorem Dei ac intimam cum eo per charitatis via* 
culum conjunctionem, plenamque voluntatis no- 
atrae cum divina conformationem, ia qua nostra 
omnis perfectio ac felicitas consistit, et quae hujus 
sacrae solitudinis unicus finis est: primus quidem 
in intentione, sed ultimus iu executione. Haec de 
exercitiorum systemate obiter delibata sufficiant. 
Amplior occasio de meditationum nexu, rerum 
ordine , totiusque operis compage plura loquendi 
alias dabitur. 

111. De prima tamen hebdomade hic pauca 
quaedam proloqui necesse est. Haec vocatur in 
Directorio ( 1 ) fundamentum et basis ceterarum 
hebdomadum, et ideo nunquam praetermittenda. 
Unde patet, quanto cum fervore eidem vacandum 
sit; cum bine dependeat felix diam. reliquarum 
hebdomadum successus. 

Porro scopus primae hujus hebdomadis , et 
fructus inde colligendus est triplex : 1 . Omnimoda 
indifferentia ad omnia media, per quae Deo ad 
ultimum fiuem nostrum nos perducere placue- 
rit ( 2 ). a. Intensus dolor et horror de peccatis, per 
quae tum defleximus ab ultimo fine nostro, ut 
sunt venialia; tum omnino aberravimus, ut sunt 
lethalia (3). i. Intima cognitio sui nempe motio- 
num menti dominantium, habituum vitiosorum , 
primaeque causae et radicis defectuum > qui nos 
sensim abstrahunt ab ultimo fine nostro (4)> 

( 1 ) Direct. cap. ii. n. 4* fa) Ibiil. c. ia. n. a. 

(3) Ibid. c. 11 . n. a. et 3. f4) Direc' . c. 10 . n. 8. et c. ik.n.3. 

el in via perfectionis majori obstaculo sunt. 

IV. Subsidia ad hunc triplicem scopum per* 
tingendi S. P. Igftatius in suo libello assignat pa- 
riter aptissima. Nam i. illam maxime necessariam 
indifferentiam persuadere conatur attenta consi- 
deratione ultimi finis, ob quem tum nos, tum re- 
liqua omnia unice condita sunt; et quae eatenus 
solam bona sunt, et appetenda, quatenus condu- 
cunt ad praedictum finem acquirendum. Unda 
sequitur, indifferens circa ea mentis aequilibrium 
necessario habendmn esse. u. Intentionem doloris 
conciliare nititur per sedulam meditationem gra- 
vitatis peccati tum in se, tum in suis suppliciis. 
Quam multum promovet consideratio misericor- 
diae Dei, peccatorem cum filio prodigo redeun- 
tem paterno affectu in gratiam recipientis. 3. De- 
nique ad cognitionem sui nos ducit constanti usu 
examinis tum qnotidiani tum particularis , item 
investigatione ac confessione erratorum, si non a 
tota vita, saltem ab aliquo Vitae temporis inter- 
vallo admissorum , deinde primo orandi modo , 
quo percurruntur praecepta Dei et Ecclesiae, 
septem peccata capitalia, tres mentis et qninque 
sensuum operationes, investigando, an et quomodo 
quis per baec conscientiam macularit , simulqu* 
inquirendo in causas et occasiones defectuum, uti 
et in motionem animo dominantem. 

Ex quibus S. Auctoris excellens prudentia, e- 
lectis aptioribus mediis ad praefixam sibi metam 
recta collineantis, totiusque operis divina quaedam 
compages mirum in modum elucet. Quorum om- 
nium praemissa haec , rudis licet, notitia non 
solum magnam rei aestimationem pariet , verum 
etiam desiderium incendet, buic negotio ferventi 
scse animo impendendi. 

SYST. EXERC. 


u4d monitio dd usu hujus libri 

Quibus subjectae meditationes justo longiores 
videbuntur, illis solummodo earundem punctis 
immorentur, quae in praeviis admonitionibus in- 
dicantur, reliquorum lectione in aliud commodum 
tempus dilata. Materia lectioni piae destinata t non 
solum non abundabit, sed vix sufficiens erit, si 
eidem praeter matutinum etiam illud tempus po- 
meridianum impendatur, quod a media prima ad 
medium secundae intercedit; quod tempus a ple- 
risque Historico legendo tribui solet j priori ta- 
men finitae etiam hujus lectio utiliter subjungetur. 
Et si considerationi integra, ut oportet, hora tri^ 
buatur, nemo juye considerationum argumentum 
prolixius excurrere conqueretur. k&examina status 
quod attinet, legi ea poterunt vel post meditatio- 
nem vespertinam vel etiam post coenam, si aptius 
aliud tempus non suppetat vel occurrat , 

De caetero cum secundum S. Ignatii mentem 
in exercitiis nihil legendum, scribendum, imo nec 
cogitandum sit, nisi quod ad materiam illius diei 
pertinet, hujus moniti seu additionis studiosi gau- 
debunt, se legendorum copia ad ejus observantiam 
pia quadam necessitate compelli. 

OGTIDVVM SACRVM 

DIES PRIMA 

MEDITATIO I. 

DE FINE HOMINIS 

Punctum /. 

Creatus es a Deo , Hic perpende, quis, unde, 
qualem et quo amore te crearit? i. Imprimis non 
Angelorum unus aut Potestatum, non Principa- 
tuum aliquis aut Cherubinorum, sed ipse Deus 
te creavit, ille nullius indigens, se solo infinite 
beatus ac dives Deus. a. Et quidem ex nihilo te 
creavit, actuando ( ut ita loquar ) et exercendo in 
tui commodum tuaque causa omnem infinitudinem 
Potentiae suae; cum enim intercedat infinita di- 
stantia inter esse et non esse, ut banc Is adaequa- 
ret omnem infinitatem omnipotentis suae virtutis 
exerere debuit. 3. Teque creavit ad imaginem et 
similitudinem suam (i), radium quemdam Divini- 
tatis, et imaginem SS. Trinitatis tibi imprimendo, 
ac paulo minus ab Angelis minuendo (a). Uno ver- 
bo, non saxum , non brutum, non amentem te, 
sed vita et ratione praeditum ac sempiternae bea- 
titndinis capacem te creavit sibi soli sufficiens 
Deus. 4* Idque fecit amore infinito , eoque aeterno , 
toto se et quidem ab omni aeternitate, prae in- 
numeris aliis ei sanctius servituri^, in nihilo suo 
relictis: benevolo illo ac tuum omne meritum 
(') Gcn * >• & (a) Psalm, 8. y. 6. 

antecedente affectu te peccatorem tam ingratum 
seligendo, amplectendo et vel ut filium paterno si- 
nui insertum, singulari Providentia regendo, tu- 
tando, fovendo. Ergo ( ad sequelae aequitatem at- 
tende ) ergo a te serviendum est Deo • 

Has animae facultates ac mentis dotes, hos cor- 
poris sensus ac vires habes a Deo. Sunt talenta 
inde Cibi ad negotiandum submissa, largeque con- 
cessa. Ergo his serviendum est Deo . Nasci potuis- 
ses claudus, surdus, caecus, mutus, amens aut 
bardus. Ergo y cum Creatoris beneficio his naturae 
donis gaudeas, illis serviendum est Deo . Huic veri- 
tati, nisi atheus vel amens, refragari quis ausit? 

Punctum II. 

Creatus es pro Deo 9 ut ei servias in hoc mundo, 
Eoque fruaris in altero. Servire Deo est negotium 
hominis finisque essentialis. Poterat equidem su- 
premum Numen nostro nos nihilo involutos, aeter- 
num abjectos relinquere. At posita voluntate inde 
nos extrahendi, ob alium nos finem vita donare 
non potuit. Nemo in hanc lucem est editus, ut 
abundet divitiis, honoribus, deliciis, ut sibi com- 
paret scientiam, amicos, famam 5 sed ut serviat 
Deo; hoc est enim omnis homo (1). Quasi diceret 
Salomon: ad hoc natus est omnis homo; cum ho- 
minum quilibet ( nemine excepto) nunquam an- 
tiquanda lege et ipsa rei natura id exigente , sit 
essentialiter servus Dei. 

a. Servire Deo est finis et negotium hominis 
unicum. Licet aliquis omnia totius universi nego- 
tia ingenti applausu expediisset, et omnes regum , 
et principum controversias summa prudentia com- 
posuisset, atque Indicas sibi divitias regiasque 
dignitates ac vastissimas ditiones prospere et e 
(i)Eccl. ia y. i3 

sententia sibi vi h dicasse t, si debitum Creatori ser- 
vitium non exhibuit, Dei judicio nihil egit, inutile 
terrae pondus fuit. Contra licet quis in boc mundo 
nihil omnino pro mundo laborasset, aut semper 
aegrotus in lecto tabuisset, aut cunctis despectus 
in vili angulo latuisset, si Deo serviit, sat abunde 
fecit; quia unitum illud , ob quod in orbe vixit , 
negotium perfecit/ 

3. Servire Deo est finis noster ultimus , et tale 
negotium, quod solum rite confectum animam 
tranquillat et cumulate explet. Nam hoc solo fine 
obtento, hoc solo negotio bene expedito, licet 
omnibus aliis careamus, cunctisque ceteris super- 
sedeamus, plene quieti erimus. Contra vero illo 
solo non acquisito aut neglecto, licet omnibus aliis 
abundemus et reliquis omnibus vacemus, semper 
inquieti erimus. Desideria animi nostri nunquam 
plane contenti semper ulterius tendent Nempe 
Iapis non nisi suo in centro, homo non nisi in suo 
fine ultimo, scilicet in Deo, ejusque servitio tan- 
quam in centro aliquo quiescit 

4- Servire Deo est finis et negotium hominis 
maximum; quia inde dependet felix aut infelix 
aeternitas, aeterna tormeota aut aeterna gaudia. 
Quia malus hujus negotii successus irreparabilis 
est; nam bio vel* semel errasse sempiternum pe- 
riisse est Quia est illud negotium, quod unice nos 
in articulo mortis anxios habebit. In summa: ser- 
vire Deo est finis, et negotium hominis maximum, 
ultimum, unicum, essentiale. Ergo huic unice 
tolis viribus et constanter incumbendam est Crea - 
tus est homo a Deo , et pro Deo . Ergo edam ab eo 
serviendum est Deo. Ita est : ergo a te, qui haec 
legis, serviendum est Deo. Obganniat licet mundus 
et obluctetur caro: a te serviendum est Deo. Id 
clamat omnis lingua coelestium, terrestrium et 
infernorum. * % 

Punctum IIL 

Et quidem serviendum est eo, quo is voluerit , 
modo .... Quid haeres ?.... Utique nec rusticus fert 
conductum a se servum, qui alio, ac iusSus fuerat, 
modo operam suam praestaret. Cur ergo solus id 
ferat Deus? Nemo praemio dignum duxerit famu- 
latum, quem quis ex proprio ingenio, non ex do*- 
mini voluntate exhiberet. Cur ergo talem mune- 
retur Deus? Ipsa beneficia, nisi conferantur quo 
cupimus modo, ingrata vilescunt. Quanto magis 
servitia? Sanctissima opera, nisi ad Numinis nu- 
tum exigantur, nullius ponderis sunt. Non est 
mihi voluntas in vobis , dicebat olim Israelitis exer- 
cituum Dominus (i). Et quare? quia in jejuniis 
vestris invenitur voluntas vestra (2). Nempe non 
fiebant quo Deus optaverat modo; et hinc abomi- 
natio erant in conspectu divino. 

Ex his vel sola ratione duce luculenter sequitur, 
serviendum esse Creatori non eo qui nobis libue- 
rit, sed qui ei placuerit modo. Bene haec funda- 
mentalis veritas notetur atque alte animis inscul- 
patur. Ergo si sapientissima mens illa te sibi ser- 
vire voluerit in contemptu et egestate, inter mor- 
bos, aerumnas et vexationes, impie rebellis es, si 
non nisi honoratus et comode habitus, sanus et 
felix debitam ei servitutem deferre pertinax eligas. 
Ergo indifferentem te esse oportet ad omnem ob- 
sequii modum, quo supremus rerum omnium Con- 
ditor a te coli decreverit; nempe ad omnem. vitae 
statum, aut in electo jam statu ad omnem perfe- 
ctionis gradum, in quo ille te ei famulari consti- 
tuerit. Et haec indifferentia, ejusque praxis prin- 
ceps hujus meditationis fructus est, omni conata 
inde colligendus : quam multum promovebit ; 1 • 
( 1 ) Malach 1 . t. io. (a) Isa. 58. y. 3. 

In intellectu viva et clara cognitio hujus veritatis: 
Creatus sum a Deo et pro Deo . a. In voluntate 
singulariter firmum et efficax generatim decretum, 
deinceps Deo serviendi eo , quo is voluerit , modo ; 
quemque in his exercitiis notum facere dignatus 
fuerit. 

Affectus. 

Praecipue sequentes erunt eliciendi; I. Aclus 
Jidei, quo firmiter credas, servire Creatori tuo, qui 
te, quem tantum peccatorem fore praeviderat, ex 
nihilo, prae tot aliis, tam insignibus donis instru- 
ctum, infinito cum amore creavit , esse ultimum 
finem tuum, et essentiale, unicum, maximumque 
negotium tuum . Reliquas vero creatas res super 
terram sitas, non esse nisi me<iia ad hunc finem 
obtinendum, ad hoc negotium rite expediendum 
ab eodem ordinata. 

II. Actus indifferentiae circa illa quatuor rerum 
genera a S. P. Ignatio in fundamento recensita, 
nempe i. ad serviendum Deo in contemptu vel 
honore: a. inter vitae commoda vel miserias: 3. in 
aegritudine vel sanitate: 4* vita longaeva seu la- 
boribus brevius finienda offerendo se insuper prom- 
ptum NB. ad illud omne vitandum , vel abjicien- 
dum, quod prae aliis ab ultimo fine , et a Deo 
abducit: nec non ad tolerandum vel agendum , 
quidquid efficacius ad eundem consequendum 
conducit. Uno verbo: ad conscendendum illum 
perfectionis gradum , ad quem nos eluctari Deus 
in his exercitiis voluerit. 

Quam animi comparationem multum augebit 
practica fides sequentium Evangelii dogmatum, 
i. Bonum tibi est , cum uno oculo ad vitam in- 
gredi, debilem vel claudum , quam duos oculos , 
duas manus , vel duos pedes habentem , mitti in i • 

gnem aeternum (i) a. Expedit libi ut pereat u- 
num membrorum tuorum 9 quam totum corpus tuum 
mittatur in gehennam (a). 3 . Quid prodest homini , 
si mundum universum lucretur , animae vero suae 
detrimentum patiatur? aut quam dabit homo co/7i- 
mutationem pro anima sua ( 3 )? Uno verbo: quid 
prodest, divitem, honoratum, felicem vixisse , si 
sic damnor? et quid nocet, miserum , pauperem, 
despectum latuisse, si sic salvor? Viva, inquam, 
et iterata horum fides ad amplectendam eam, quam 
commendamus, indifferentiam voluntatem potenter 
impellet, ‘simulque disponet ad aversandum quid- 
quid a fine ultimo abducit, et ad amplectendum 
quidquid illuc conducit. 

III. Elici etiam poterit i. actus Gratitudinis 
pro beneficio creationis, a. Doloris de abusu tot 
mediorum, maloque usu sensuum, animaeque fa- 
cultatum. 3. Amoris tam benefici Creatoris, cum 
proposito purae semper in omnibus intentionis 
habendae. 4 . Spei ac Desiderii Deo tanquam ulti- 
mo fine nostro aeternum fruendi. His tamen ul- 
timis quatuor actibus solum breviter (ut monet 
Directorium) ac quasi per transennam immoran- 
dum erit (4). Primarius enim fructus et scopus 
hujus meditationis non est puritas intentionis, aut 
dolor de neglectu mediorum, vel aberratione ab 
ultimo fine; sed solum indifferentia ad quemlibet 
servitii modum, quo Deus nos ei servire volue- 
rit f 5). . ' • 

Quare omni ope et maxima borae praesentis 
parte ad dictam virtutem et indicatam supra per 
hoc signum NB. animi comparationem obtinen- 
di) Matth. 18. v. 9. (2) Matth 5 . V. 29. 

( 3 ) Matth. 16. ▼. a6. ( 4 ) Direct. c. 12. n. 5 . 

(5) Gaedier Introductio ad solidam virtutem ad fundamen- 
tum Exercit. pag. 128. 

dam incumbendum erit. Quod si eousque assur- 
gere timida meos nondum queat, saltem illius de* 
siderium concipe, et pro illa acquirenda arden- 
tibus voti 8 coelum pulsa. Caveas autem, ob rei ar- 
duitatem animum despondeas ; gratia enim quae 
adhuc ob sapientissimos fines negatur , fortasse 
postea ampliori cum foenore concedetur ; modo 
obicem non ponas, et praevia mentis praeparatio- 
ne ea dignum te reddas. 


LECTIO 

DE PRIMO EXERCITIO 

quod*S. P. Fundamentum vocat 

§■ i. 

I. S. Ignatius divinum opus suum non sine 
Numine auspicatur a consideratione ultimi finis, 
ob quem conditi in hoc orbe terrarum vivimus. 
Nam imprimis in omni operatione, ipsa suadente 
Natura, primum ad quod attenditur, est perficiendae 
rei finis; cum is sit mensura, centrum et norma 
omnium reliquorum, quae ad ipsum referuntur. 
Ergo cum S. Pater per sua exercitia mortalium 
inores corrigere intendat (ut constat ex ipsa, quam 
praefigit, libri inscriptione) (i), merito a fioe ho- 
minis eadem inchoat, cum ad hunc non solum 
omnis vitae correctio dirigi, sed ei etiam ipsa cor- 
rectionis ratio conformari debeat. <j. Praeterea 
scopos sacrae hujus solitudinis est, anima per 
triplicem perfectionis semitam recta] ducere ad 
possessionem ultimi sui finis. Id autem fieri ne- 
(i) Iu Lib. Extircit. post «noot. 20. 

quit, nisi hunc mens rite perspectam habeat. 
Igitur provide ea illius notione statim a principio 
imbuitur. 3. Denique primum, quod cuivis aedi- 
ficio praemittitur, est fundamentum. Haec autem 
meditatio est fundamentum sublimis illius Man- 
resanae ascesis. Ergo prudenti omnino ac divino 
ductus consilio S. P. N. ab hac exercitatione rei 
initium facit. 

Vocatur autem ea a S. Auctore fundamentum 
seu principium ; quia (ut Directorium ait) est basis 
totius aedificii moralis et spiritualis . Sicut enim 
fundamentum fabricae totam ipsam sustinet , ita 
haec 'veritas influit in omnia exercitia, et praeser- 
tim in electionem status , seu ideae sanctioris vitae, 
quae electio fere tota hinc pendet (i). Nam genuina 
emendatio morum consistit in eo, eligamus ser- 
vire Deo quo ipse voluerit modo. Haec autem e- 
lectio, ut rite fiat, ante alia requirit generosum ad 
quidvis aequilibrium animi quod aequilibrium cum 
praecipuus primae hujus commentationis fructus 
sit, liquet quam merito illa in omnia exercitia in- 
fluere ac totius aedificii basis , imo conditio esse di- 
catur, sine qua rite praemissa, omnis hujus octi- 
dui labor optato exitu carebit. 

II. Et hinc (Directorii verba sunt) quo melius 
haec meditatio successerit , eo etiam melius reliquae 
succedent . Et quanto altius hoc fundamentum fue- 
rit jactum, eo firmius erit aedificium ( 2 ). Unde pa- 
tet quanti intersit, utviva primariae hujus veritatis 
cognitio quam altissimas in mente radices agat, 
quantove conatu enitendum sit , ut primae hae 
exercitationes summo fervore obeantur,cum exinde 
dependeat omnis fructus reliquarum etiam fun- 
ctionum, et felix totius sacrae hujus solitudinis 
successus. 

0 ) C. ia. n. 1. el 7. (») C. 12. n. 3 . ct 7. 

Id ctim probe calleat daemon, nihil non agit ut 
per pridianam spiritus dissipationem praesentis 
diei, ac principalis bujus considerationis utilitatem 
turbet ac impediat: ut sub praetextu duplicandi 
postridie ardoris prima haec dies tepide transiga- 
tur, et ut princeps haec veritas, quippe quae vel 
lippis notissima, solum obiter percurratur; bene 
gnarus, se bac ratione lapidem angularem totius 
spiritualis hujus aedificii feliciter labefactasse. 

Huic ergo fraudi ut provide occurrat Ignatius, 
nullum tempus certum huic exercitio assignat; 
nec illud instar aliorum intra unius horae limites 
coarctat; quo innuit, tamdiu huic dogmali per- 
pendendo insistendum esse, donec intellectus vi- 
vaci ejus notione penitus fuerit imbutus (1). Qua 
ratione permotus et ego ad mentem S. Patris ejus 
repetitionem sub vesperum praescribam , ut- sic 
illatum fortasse a matutino tepore damnum ve- 
spertino fervore denuo compensetur. 

§• 11. 

I. Ad ipsum porro de fine hominis exercitium 
quod attinet, illud duo puncta serio expendenda 
complectitur: 1. Creatum esse hominem ad hunc 
finem y ut Dominum Deum suum laudet , ac reve- 
reatur ; eique serviens , tandem salvus fial\ a . reliqua 
< vero supra terram sita , creata esse hominis ipsius 
causa , ut eum ad finem creationis suae prosequen- 
dum juvent (i). 

Quapropter sicut homo conditus est propter 
Deum, ita reliqua sunt condita propter hominem, 
et sicut supremum Numen est finis hominis, ita 
et homo est finis ceterarum, quae in orbe exi- 
stunt, vegetant et sentiunt rerum. Servire Crea- 

( i ) Direct. c. ia. n.6. Gaudibr loc. iupra cit. pag. i3o. 

( 2 ; In lib. E&ercit. dc fundamento. 

tori esse finem nostrum essentialem, unicam et 
maximum, erat argumentum meditationis matuti- 
nae; reliqua vero omnia adminicula esse ad hunc 
finem conseqaendum nos adjuvantia, erit materia 
meditationis secundae. Estque haec ejus generis 
veritas, cui fides et ratio una cum experientia 
communi calculo suffragatur, quamque inficiari 
nemo nisi alheus aut amens possit. 

Ex his autem a S. Ignatio geminae summi pon- 
deris conclusiones legitimo nexu deducuntur, qua* 
rum prima sic habet: Ergo utendum illis (scilicet 
rebus creatis), vel abstinendum eatenus est, qua- 
tenus ad prosecutionem hujus finis vel conferunt , 
vel obsunt . Altera vero sic sonat: Quapropter de- 
bemus absque differentia nos habere circa res 
creatas omnes , et ex omnibus ea demum , quae ad 
nostrum finem ultimum nos melius ducunt, eligere 
ac desiderare . Ita ut non quaeramus sanitatem 
magis quam aegritudinem: neque divitias pauper- 
tati, honorem contemptui , vitam longam brevi prae- 
feramus (i). Prima propositio ordinat rerum ter- 
restrium usum . Altera componit animi circa eas 
affectum. Utraque continet efficacissimnm obti* 
nendae celeri facilique compendio summae per- 
fectionis arcanum . 

O igitur verba coelesti sensu plenissima! o do- 
ctrinam in specum Manresanum coelitus delap- 
sam ! o sententiam aureis litteris consignandam ! 
Haec nempe est illa Cedri medulla, illud granum 
sinapis, illud Mauna diviuura , quod sub tenui 
cortice absconditum delitescit, et quod qui semel 
bene attigerit seosuque gustaverit, miros in animo 
effectus mutationesque experietur. 

Exemplo nobis sit Martinus Olavids praecla- 
rum Sorbouae lumen et doctor parisiensis , qui 

(i) Ibidem. 

ingenue fassus est, se per unicamhoram ex medi- 
tatione de fundamento instituta , didicisse plura, 
quam per multos annos ex Theologia universa 
toties palam in praelectionibua explicata , atque 
speculationibus diurnis nocturaisque elucubrata. 
Quaedam Numini dicata Virgo, Bonaventura no- 
mine, generis nobilitate, ingenii acumine, ma-. 
theseos peritia, aliisque naturae dotibus celebris 
non prius huic meditationi, quam liberiori vitae 
finem imposuit, et sanctiori initium dedit. Haec, 
licet Romae coenobium, a speculorum turre no- 
minatum, incoluerit; attamen nihil ferine praeter 
vestem quod religiosum esset, prae se ferebat. 
Venerabili P. Lancicio monasterium illud sacris 
exercitiis exculturo omnem non solum ad mentem, 
sed etiam ad aures aditum obstinata occluserat, 
seque ne semel quidem piis commentationibus 
interfuturam obstinate edixerat 

At tandem precibus victa, cum allata paulo 
ante de fine hominis dogmata attentius expendis- 
set, mox a seipsa penitus diversa omnes nexus, 
quibus misere obstricta vanitati vitaeque liberioris 
genio se totam mancipaverat, omnes siranl resci- 
dit et munuscula, imagines , tabulas, et quidquid 
mundum olebat, cubiculo exesse jussit: peculiares 
amicitias abrupit, genialibus conventiculis vale- 
dixit, seque Conditori suo ad omnia indifferentem 
obtulit, praesertim ad conscendendum illum per- 
fectionis gradum, in quo eidem Domino ac Crea- 
tori sno serviendam sibi esse in posteram cogno- 
visset, bis (de meditationis successu rationem red- 
ditura) P. Lancicium allocuta verbis: Pateri non 
oportet amplius jocari cum Deo. Agnovi , quid a 
me velit Deus , quul nolit. Volo tota esse Da\ et 
totis viribus conari 9 ut ad majorem Dei gloriam 
sine ulla mora sancta evadam ^ non qualiscunque 
sed magna f et cito. 

Promissis par quoque fides respondit. Nara S. ' 
Catharioam Senensem aemulata, constanti usque 
ad mortem virtute, ad magnam sanctitatem est 
elnctata. Id nempe miraculum, tantamque muta- 
tionem in mundano boc pectore prima Exercitio- 
rum commentatio non moliri modo , sed facere 
etiam potuit (s). 

II. Nec mirum, postquam enim intellectus ali- 
quando rite agnovit, nos non ideo hujus orbis 
incolas esse, ut in eo fruamur divitiis, honoribus, 
deliciis aut aliis similibus bonis; sed potius haec 
ideo esse condita, ut eorum vel usus vel contem- 
ptus nobis sit gradus ad coelum ; haec , inquam, 
postquam intellectus aliquando rite agnovit, non 
potest voluntas non amplecti illud coeleste aequi- 
librium, quo erga res creatas affici decet; ex illis 
ea tantum et eatenus admittendo, quae et quate- 
nus nobis proficua sunt ad ultimam finem conse- 
quendum. 

Et merito # nam media ut media non babent 
aliam bonitatem, ob quam eligi expetique merean- 
tur, praeter aptitudinem perducendi ad finem. 
Ergo etiam in tantum solummodo appetenda sunt, 
in quantum ad eundem conducunt. Cum igitur 
mundi gloria, opes et gaudia, sanitas vitaque lon- 
gaeva non nisi media sint, et adjumenta ad salu- 
tem operandam a Deo ordinata , ut docet fides, 
sequitur, ea tunc solum esse bona et optanda, 
cum apta sunt adjumenta ad hanc eandem salu- 
tem promovendam; mala vero existere sutnmeque 
aversanda esse, huic fini cum adversantur. Adeo- 
que aequabili mente circa ista habere nos oportere. 

Sicut enim artifex suspensa per officinam in- 
strumenta circumspiciens , indifferenti erga ea 
animo est, non tam materiam in illis quam usum 

(i) Lutcicius ojMisc. 6, c. as. 

contemplans; ita pariter nos decet esse affectu 
neutram in partem circa res creatas propensiore; 
iis eateous solum utendo vel abstinendo, quatenus 
ad consecutionem praedicti finis vel conferunt 
vel obsunt. Certe rideretur ille , qui ad scriben- 
dum prae levi calamo gemmis et auro grave eli- 
geret sceptrum. Ergo etiam praepostere agit ille, 
qui per honores, divitias et stratam floribus viam 
ad coelum contendere volet, quem Deus non nisi 
per contemptum et egestatem, variasque aerum- 
nas illuc perducere decrevit. 

III. Et profecto quid prodest, sanum, felicem, 
honoratum in vivis floruisse, si sic damnor ? et 
quid nocet aegrotum , pauperem , contemptum 
tabuisse, si sic salvor? Quid nocet nunc Lazaro, 
vilem et abiectum ante fores Divitis instar canis 
jacuisse, plagis et ulceribus plenum? et quid pro- 
dest modo Epuloni, omnibus vitae commodis a- 
bundasse? Nunc ille in sinu Abrahae consolatur : 
dives vero sepullus est in inferno (i). 

Haec veritas ut altius in animum descendat, age, 
quicunque haec legis, accede ad inferni fauces , 
aperi puteum abyssi ( 2 ), et immissa ia illam voce, 
interroga damnatos, quid modo sentiant de illis 
suis terrestribus bonis mundique deliciis? repete 
iis illa Sapientiae verba: quid vobis profuit super- 
bia? et divinarum jactantia quid contulit vobis(i)? 
agite modo et edicite miseri! quid profuit, quid 
contulit vobis? 

Ab! lugubri gemitu reponent: erravimus a via 
veritatis , et ultimo fine excidimus , quia mediis 
abusi, ex bis nobis constituimus finem! Heu! nostra 
culpa lumen justitiae non luxit nobis : nostro scele- 
re sol intelligentiae non ortus est nobis (4) et hinc 

( 1 ) Luc. 16. ▼. aa. ct a5. (a) Apoc. 9. v. a. 

(3;S*p. 5. ?. 8. (4) Sap. 5*y. 6. 


Digitized by L.ooQle 



44 DIES r. LECTIO 

procella tenebrarum in aeternum serrata est no- 
bis ( i ). 

Ab! gustans gustari paululum mellis (2), inge- 
miscit ibi aliquis, igneum ex flammis proferens 
caput: heu! momentaneum erat, quod delectabat; 
et en! modo extrema gaudii luctus occupat ( 3 ), 
sempiternum duraturus. Habebam multa bona , 
clamat alius, posita in annos plurimos (4); et su- 
bito venit mihi quasi viator egestas , et pauperies 
quasi vir armatus ( 5 ). Nunc adimpleo illud Pro- 
phetae y*\\c\n\xim: famem patientur ut canes (6). 
Heu! in quantam tribulationem dereni , queritur 
tertius, et in quos fluctus tristitiae, qui olirn iucun - 
dus eram , et dilectus in potestate mea (7), qui in- 
duebar bysso et purpura (8) heu! nunc induor pu- 
dore , et operior sicut diploide confusione mea (9). 

Talia dicunt in inferno hi (10), qui coelestis 
patriae obliti, in terra suo Yeluti centro quieve- 
runt: qui mediis fruiti sunt, quibus solum uti de- 
buissent. Immani odio modo exeerantur , et tan- 
quam impedimenta salutis ac fomenta aeternae 
perditionis abominantur illud ipsum, quod olim 
vivi tanto cum ardore sectabantur. O quantopere 
modo detestatur Judas suos argenteos, Epulo suas 
delicias, Saul regios honores, his nunc misere u- 
lulantes maledicunt, triste illud vociferantes: quid 
profuit nobis ( 1 1 )? 

Contra vero oculos in altum erige , et aureas 
Coelitum sedes contemplare. Age , quid nocet 
illis modo per multas tribulationes intrasse in Re- 
gnum Dei (12)? O quo gaudio illi nunc diffluunt, 
et laetantur, quod egentes , angustiati , afflicti , lu - 

(j) Judae v. i 3 . fa) 1 Reg. 14. v. 4 $. ( 3 )Proc. 14. v. i 3 . 

( 4 ) Luc. 12. v. 19. ( 5 ) Prov. 6. v. 11. ( 6 ) Paal. 58 . v. 7. 

(7) Mach. 6. y. 11. (8) Luc. 16. y. 19. (9) Psal. 108. v. 29. 

(10) Sap. 5 . ▼. i 4 - (11) Sap. 5 , y* 8. (ia) Act. i 4 * v 21. 

dibria ei verbera experti , lapidati sint, secti, ten - 
tali, in occisione gladii mortui sint ( i ). Quod 0/7* 
probri um hominum , abjectio plebis (2) , purga- 
menta mundi, et omnium peripsema facti sint ( 3 ). 
Quod digni habiti sint , pro nomine /0511 contu- 
meliam pati ( 4 ). 

O beatae aegritudines et miseriae ! (exclamant 
modo felices illae ooeloque receptae animae) O 
beata opprobria fortunaeque naufragia ! o millies 
fortunati moerores, penuriae et vexationes ! vod 
tantam nobis laetitiam peperistis: vobis debemus 
nostrae hujus sorlis magnitudinem; sine vobis a- 
ctum erat de nobis. Vos media et gradus fuistis, 
per quos ad hujus throni celsitatem tandem per- 
venimus. 

Haec sunt animi sensa, quae nunc fovent illius 
supernae civitatis habitatores. Tantum abest , ut 
illis nunc doleat quod vitam humilem , austeram, 
tniseramque varias inter aerumnas, et corporis af- 
flictationes exegerint, ut potius immensum exal- 
tent* ac illud regii vatis ingeminent: laetati sumus 
pro diebus , quibus nos humiliasti: antiis quibus 
vidimus mala ( 5 ). 

Ad haec modo quae tibi mens? Edic jam , an 
non satius est despectum, pauperem et afflictum 
coelo recipi, quam divitem, honoratum, et felioem 
iu gehennam dejici? Quid enim prodest bonis 
omnibus abundare, si deinde pereas? Et quid 
nocet, malis omnibus cruciari, hac via si coelum 
ingrediaris? O verba mole quidem parva, at sensu 
uberrima! quid prodest? quid nocet? ad vos, tan* 
quam ad scopulos geminos alliditur omnis vanitas 
atque instar inanis spumae dissolvitur: per vos 


( « ) Hebr. 1 1 . v. 36. et tcq. 
(3; 1. Cor. 4. ▼. 1$. 

(5) PsaL 89. y. i5. 


(a) Pul ai. v. 7. 
(4) Act. 5. f. 4i« 

Xaverius magnus ille orbis utri usque civis et 
Tbaumaturgus a mundo abstractus Deo intime 
unitus fuit. 

Yix enim is in primis illis ab Ignatio traditis 
exercitiis profundius expenderat haec Christi ver- 
ba: quid prodest homini , si mundum universum tu - 
cretur^animae vero suae detrimentum patiatur ( i )? 
Contra vero quid nocet , omnia cum Paulo detri- 
mentum fecisse , si Christum sic lucri faciam (a)? 
vix, inquam, haec altius menti immiserat , cum 
mox omnes divitias, honores et spes ingentes ge- 
neroso pede calcavit, arctkmque virtutis semitam 
ingressus, se Numinis servitio ex asse consecravit: 
Ita ut primae huic meditationi Societas suum Xa* 
verium, Xa verius suam sanctitatem , India suam 
salutem debeat in acceptis referre. Enim vero cui 
ista nimium illum erga res fluxas affectum non 
moderantur, cui haec coeleste illud, quod incul- 
camus aequilibrium non persuadent , hujus in- 
tellectus tenebris horret, et voluntas frigore torpet. 

1 Y. Horum ex numero si etiam tu sis, saltem 
desiderium sanctae hujus indifferentiae aniino con- 
cipe, et geminas conclusiones illas memoriae man- 
da, saepius per diem mente revolvendas, nempe i. 
utendum rebus creatis , vel abstinendum eatenus 
est , quatenus ad prosecutionem ultimi finis vel 
conferunt , vel obsunt . 2. Id autem ut fiat, debemus 
absque differentia nos habere circa res creatas 
omnes , et ex omnibus ea demum , quae ad nostrum 
finem ultimum nos melius ducunt, eligere , ac desi- 
derare» Ita ut non quaeramus sanitatem magis 
quam aegritudinem : neque divitias paupertati , 
honorem contemptui , longam vitam brevi praefe - 
- ramus. 

Haec, inquam, saepius hodie animo volve , ac 

(1) Matth. 16. y. 26. (a) Phil. 3 . y. 8. 

«mul celsitatem illius animae atque felicitatem 
perpende, quae aeque parata est ad vivendum in 
gradu bumili, paupere ac aerumnoso , atque ia 
honoritico, opulento, et sensibus commodo; siqui- 
dem ita id Numini placitum fuerit, ad cujus na- 
tum ia his exercitiis cognoscendum unice est in- 
tenta. 

Et certe haec mentis comparatio deberet esse 
fractos meditationis matutinae; nam hoc ipso quod 
creati sumus a Deo, et pro Deo , consequens est , 
etiam a nobis serviendum esse Deo , et quidem 
eo quo voluerit modo; cum plena indifferentia ad 
omne servitii genus, in quo divina Majestas nos 
ei famulari statuerit; ita ut nobis idem sit abun- 
dare seu egere, honorari aut contemni, aegrotare 
seu valere, vivere aut mori, dummodo serviamus 
Conditori quo ei libuerit modo; nempe in eo 
vitae statu , aut in electo jam statu in eo perfe- 
ctionis gradu , in quo gratum id sibi fore si- 
gnificant : implendo sic monitum annotationis 
quintae (1). 

§. HL 

I. Porro ratio, ob quam S. P. N. haec qua tuor 
rerum genera, scilicet 1 . paupertatem et divitias : 
a. houorem et contemptum: 3 . sanitatem et ae- 
gritudinem: 4 * longam vel brevem vitam nomina- 
tim enumerat, duplex est, 1 . quia per illa potis- 
simum animus ab illo felici aequilibrio in dete- 
riorem partem inflectitur, a. quia ad illa ferine 
res ceterae omnes, quae ultimo fiui obstaculo 
sunt, quasi ad quaedam capita reducuntur; quo - 

(1) Haec tic habet: mirum in modum juvatur, qui suscipit 
exercitia, si magno animo atque liberali accedens , totum stu- 
dium et arbitrium suum offerat suo Creatori , ut de se suisque 
omnibus id statuat , in quo ipsi potissimum servum possit juxta 
ejusdem beneplacitum . Ajanot. 5 . cx yigiali. 

niam omne (ut ait S. Joannes ), quod est in mundo 9 
concupiscentia carnis est 9 et concupiscentia oculo- 
rum et superbia vitae (i). Nam hinc praecipue 
struuntur laquei illi, quibus Antonius magnum 
illud solitariae vitae lumen orbem undique spar- 
sum vidit; et quibus insidiator infernalis morta- 
lium plurimos a dicta aequalitate et coelo abducit, 
a q suas in partes exitiumque trahit. 

Nec dicas, divitias et honores male aequiparari 
sanitati et vitae; cum duo haec posteriora eo ex 
genere bona sint, quae, utpote naturae per se 
convenientia, etiam propter se expeti queant ; 
et quae homo ex praecepto custodire, mediisque 
decentibus etiam quaerere teneatur , adeoque in- 
differentiam non magis quaerendi sanitatem quam 
aegritudinem, longam vel brevem vitam laudabi- 
lem haud esse; ne inquam, haec dicas. 

« Nam, licet ( quae Suarii doctrina est ) bo- 
» num vitae et sanitatis sit ex illis bonis, quae 
» propter se appeti possunt, quatenus per se 
» sunt convenientia naturae , et necessaria ad 
» , quamdam ejus integritatem , propter quam ho- 
» neste appetuntur sine respectu aa alium finem; 
» nihilominus tamen ad majorem perfectionem 
» spectat, haec ipsa bona non amare, nisi ut 
» sunt instrumenta virtutis. Quamvis enim per 
w se amabilia sint, tamen quia interdum solet 
» homo ex illis occasionem sumere vel peccandi, 
» vel non proficiendi in virtute; ideo utilissi- 
» mum est, non plus ad illa affici, quam pro ut 
» conducere possunt ad majorem virtutis pro- 
» fectum. 

« Accedit, quod interdum vel ad virtutem , 
» vel saltem ad perfectionem virtutis necessarium 
» sit, haec bona contemnere, et prodigere propter 

(i) x. Joun. a. 16. 

» Deum. Ut ergo homo et paratus et promptus 
» sit ad hoc oblata occasione praestandum , opus 
» sine dubio consilii est, illam indifferentiam 
» etiam ad ista extendere. » Ita Suarez contra 
quosdam olim exercitiorum hoc in puncto cavil- 
latores (i). Ex his luculenter patet, quam divino 
iustinctu S. Ignatius illud suum, quod tam ope- 
rose inculcat, mentis aequilibrium ad quatuor 
haec capita nominatim reducat. 

II. Ceterum cum Deus religiosis per eorum 
vocationem ad sacrum ordinem jam clare satis 
manifestari t, in quo vitae genere illos sibi servire 
expetat, commendata superius ad quemlibet sta- 
tum indifferentia apud eos extra fines proprii 
instituti extendi non potest , nec etiam debet. 
Ita ut omnis de hac re dubitatio instar cogita- 
tionis blaspbemae aut impurae illico excutienda 
sit ac fuganda; nisi daemonum fraudibus circum- 
veniri, et fructum omnem praesentis octidui pes- 
sumdari velimus (a). Jacto igitur hoc fundamen- 
to, quod summe providum Numen nos capiat 
eidem famulari in sancta illa, cui nomen jam 
dedimus, familia, solum indifferentes esse nos 
oportet ad modum y quo id in electo jam sacro coetu 
secundum concessae nobis gratiae mensuram exe 
cutioui mandare statuamus. 

Cumque insuper ob eam, quam profitemur , 
Religionem, et vestis, qua tegimur, conditionem 
ad paupertatem vel divitias ant dignitates mun- 
danas indifferentes esse hand amplius possimus, 
utpote qni votorum nuncupatione ad has fugien- 
das aperte adstringimur, solum superest, nt lau- 
datam hactenos indifferentiam pari studio trans- 
Ceramus ad alias materias praesenti nostro statui 

i i) De Religione toro. 4- tract. io. lib. 9 . cap. 5. dub. 4« 
u) Director, c. a3. p. 1 . item c. 9 . n. 4> 

magis accommodatas, prioribus tamen quatuor 

punctis respondentes (i). 

Nempe i. ad officia in sacro Ordine honorifica 
vel contemptibilia, ad gradum formati vel pro- 
fessi, ad docendas classes superiores vel inferiores, 
a. Ad collegium et ad habitationem commodam 
vel incommodam, ad Superiores asperos velleues, 
ad socios blandos vel turbulentos. 3. Ad sanitatem 
vel aegritudinem, etiam ex injunctis officiis , ali- 
mentis, loci situ, infecto aere, aut aliis similibus 
causis contrahendam. 4* Ad vitam in canam se- 
nectutem producendam, vel ex injunctis obedien- 
tia muniis, laboribus, taediis, itineribus brevius 
finiendam. 

Quod si aliquis allata quatuor puncta sibi minuS 
apta, quibus immoretur, judicaverit; vel quia 
hunc indifferentiae apicem jam conscendit ; vel 
quia viribus pollens, Praelatis carus, atque ab 
omnibus aestimatus non habet, quod sibi a viliori 
munere aut loco, a morbo aut praecoci morte jam 
nunc timeat, utpote honoribus et commodis na- 
tus, iisque a puero bonis avibus destinatus; is se 
indifferentem offerat ad omne illud 'vitandum vel 
amplectendum , tolerandum vel agendum , quod 
Deum ab ipso velle in his exercitiis intellexerit ; 
nullos divinis motibus limites ponendo, nullam 
pactionem naturam inter et gratiam admittendo , 
nullam sibi in virtutis semita metam constituens 
do; sed potius totum se arbitrio Creatoris per- 
mittendo: atque ut paucis omnia complectar, ad 
conscendendum in electo jam statu illum perfectio- 
nis gradum , ad quem , ut eludetur , Deus eum in 
his exercitiis impulerit . 

Haec igitur illa sunt capita, quae debent esse 
objectum illius aequabilitatis, ad quam in hac 

(i) Director, c. io. n. 0. 

solitudine obtinendam religiosi bomines omnem 
industriam atque animi cogitationes intendant , 
oportet. Quae quidem, ut non solum menti, sed 
etiam oculis identidem obversentur, inserto pa- 
ginae huic signo notanda erunt, et crebro rele- 
genda. 

Porro compendii causa priora quatuor puncta 
ad sequentia tria reduci poterunt, scilicet ut in- 
differentes simus i. ad omne munus , 2. ad omnem 
locum , 3 . ad omnem valetudinem . In bis enim 
cuncta prius enumerata continentur. Ut numerum 
tamen quaternarium a S. P. Ignatio designatum 
retineamus, quarti locum obtinebit laudata paulo 
ante indifferentia ad omnem in electo jam statu 
perfectionis gradum 9 quem nos Deus conscendere 
voluerit; seu agilis quaedam promptitudo ad quid- 
vis vitandum vel amplectendum, tolerandum vel 
Hgendum, prout quisque noverit id Deo gratum 
esse atque' probari. Quam indifferentiam seu 
promptitudinem nomine gradus designabimus , 
et quae inter illa quatuor puncta recensebitur , 
quae commendati nobis aequilibrii argumentum 
atque tractationem suppeditabunt. Cujus equidem 
praxim rem summe arduam esse . haud diffiteor , 
attamen ob id ipsum magnanimis viris dignam 
eam esse contendo. 

I!I. Nihilominus hanc difficultatem multum 
leniet hujus diei meditatio secunda de fine homi- 
nis Religiosi. Quod argumentum duplici ex causa 
tractandum suscepi, tum quia Directorium illud 
tradendum esse insinuat (1), tum quia etiam haec 
secunda meditatio, non minus ac prima, valde 
naturalem, imo necessariam cum caeteris, praeci- 
pue cum ultima de amore connexionem habet. 

Nam sine hac, quae gemiois bis commentatio** 
(1) Direct. c. 10. ti. io. 


Digitized by L.ooQle 



52 DIES I. LECTIO 

nibus adeo potenter inculcatur, indifferentia nun- 
quam perveniemus ad perfectionem charitalis , 
consistentem in conformatione voluntatis nostrae 
cum divina, vi cujus semper faciamus id 9 quod 
Deus vult et quomodo vult. Modus enim, in quo 
omnium Dominus nos sibi servire cupit, et ad 
quem indifferentes nos esse oportet, in eo positus 
est, ut agamus, quod ille nos agere, et quomodo 
cupit; seu ut vivamus in eo loco, munere, gradu, 
ea habitudine mentis ac valetudine corporis, in 
quo et qua ille ab aeterno id fieri decrevit. Ad 
hoc igitur qui indifferens non est, nunquam fa- 
ciet, quod supremum Numen, et quomodo vult. 
Ergo et perfectus nunquam erit. Adeoque sine 
praevia hac fundamentali indifferentia plena con- 
formatio voluntatis nostrae cum divina seu per- 
fectio charitatis, quae bujus octidui scopus est , 
nunquam obtinebitur. 

IV. Praeterea primo hoc die per actus gratitu- 
dinis pro beneficio creationis, et amoris erga tam 
beneficum Patrem, ac omnium nostrum condito- 
rem , et spei ao desiderii finis ultimi perpetuo 
possidendi, prima sparguntur semina illorum af- 
fectuum, quibusin quarta hebdomade, et praesertim 
in finali contemplatione nos uti oportebit. Ex quo 
propterea mirabilis ille nexus meditationis pri- 
mae et secundae, quae hoc aequilibrium urgent , 
cum ultima, quae 1 ad charitatis perfectionem in- 
flammat, mirifice elucet. 

Neque objicias , ejusmodi teneras affectiones 
primae hebdomadis exercitiis minus convenire ^ 
nana, praeterquam quod iis ( ita monente Dire- 
ctorio) non nisi breviter est immorandum (i); 
exercitatio de fine ultimo est quasi prologus et 
exordium omnium reliquarum hebdomadum; ac 

(i) Cap. ia n. 5. 

proinde jure in ea jaci solent semina omniunx 
affectuum, qui. deinde suis quique hebdomadis 
fusius et ardentius erunt eliciendi. 

Sic e. gr. ( Directorii verba sunt ) reflectendo 
cogitationem ad seipsum , et dispiciendo , quomodo 
quis hactenus se habuerit ad /inem 9 et ad media , 
quantum aberraverit , quomodo creaturis abusus 
sity etc. jam quasi in generali jacit homo funda- 
menta ad cognoscendam deformitatem vitae suae , 
eamque postea uberius deflendam in meditatione 
peccatorum . (i). Id quod primae hebdomadis 
propria occupatio est. Dumque ad ultimum finem 
suum tendere, et Creatori servire statuit quo is 
optaverit modo; hic autem modus cura in imita- 
tione Christi consistat, hoc ipso eumdem tacite 
jam nunc aemulari decernit, viaeque illius Ducem 
sequi, quem hebdomas secunda et tertia imitan- 
dum proponit. 

Ex qnibus patet, quam arcto inter se vinculo 
omnia cohaereant, quamque apte per prima ad 
media, per haec ad ultima usque ad summum 
perfectionis apicem deducamur. Haec ipsa autem 
commentationum inter se stupenda connexio 
Exercitiorum praestantiam, utilitatem, ac sapien- 
tiam plurimum commendat, nostramque in iis 
rite obeundis accurationem multum acuere debet, 
atque augere. 

(i) Ibidem. Gaudib* Introduci, ad fundam. exerciLpag. i3o. 

MEDITATIO II. 

DE FINE HOMINIS RELIGIOSI 

Punctum /. 

Finis Religiosi vitam mixtam professi est non 
solum saluti et perfectioni propriae animae cuin 
divina gratia vacare, sed cum eadem etiam impense 
in salutem proximorum incumbere. Hinc finis ejus- 
modi Religiosi, praesertim Societatis, est salus et 
perfectio tura propria, tum aliena. Summa est 
hujus finis excelsitas, utilitas, felicitas. 

I. Ejus excellentia ex eo patet vel maxime, i. 
quia idem est finis praecipuarum actionum Dei 
ad extra ( ut scbolae loquuntur ) scilicet creatio- 
nis, redemptionis, missionis Spiritus Sancti, nec 
non vitae, aerumnarum, ac mortis Christi. His enim 
post Dei gloriam salus et perfectio generis humani 
intendebatur. 2. Quia, ut ait S. DionysiuSjdivino- 
rum omnium divinissimum opus est, Deo cooperari 
ih salutem animarum. 3 . Quia talis zelotes homi- 
nibus atque ipsis Angelis major, Deum inter et 
homines mediator quasique Christus alter consti- 
tuitur. 

II. Summa pariter est hujus finis , oblata nobis 
utilitas 1. ob ingentia merita, quae inde colligun- 
tur: 2. ob innumeras gratias, quae tali conferuntur: 
3 . ob excelsam gloriam, qua hi labores coronantur. 
Et certe nulla re magis placatur Numinis Justitia, 
quam si ejus Misericordiae salvatae per nos animae 
offerantur. 

III. Nec minor, quae indeprovenit,ye/iCi 7 as est. 
Nam soli perfectionis studiosi 1. vivunt quiete. 2. 
moriuntur placide. 3 . beantur abunde. O igitur 

benedictus sit Jidelis Deus , per quem vocati sumus 
in societatem filii ejus Jesu Christi Domini nostri ( i), 
iu qua huic tam excelso, utili ac beato fini inten- 
dere vi vocationis tenemur. 

Notandum tamen est, hunc finem scilicet salu- 
tem et perfectionem tum propriam tum alienam 
procurandam esse non secundum proprium cujus- 
libet arbitrium et appetitum, sed quo Deus elegerit 
modo: hoc est, per illa media , in eaque mensura , 
per quae et in qua supremus rerum omnium Do- 
minus eam a nobis procurari voluerit. Quare non 
debemus tendere ad alium virtutis gradum nec 
aliter , quam ad illum, ad quem et prout nos ten- 
dere suprema et certissima Recti Regula decreve- 
rit. Nec debemus velle de ipsa hostium inferno- 
rum potestate eximere alius aut plures animas, 
nec alio loco, tempore aut ratione, quam quas et 
quot, ubi, quando et qua eidem Domino ac Deo 
nostro placitum fuerit. Alioquin esset non Deum, 
sed nos ipsos quaerere, ac pro fine quodammodo 
habere. Voluntas enim Numinis norma sit oportet, 

3 uae nostras non modo actiones sed animi etiam 
esideria regat atque moderetur. Procul igitur 
errat, qui ab hac regula vel minimum deflectit. 

Itaque fundamentalis haec veritas alte animis 
inseratur, nempe finem hominis Religiosi vitam 
mixtam professi praesertim Societatis in eo con- 
sistere, ut serviat divinae Majestati se et alios 
salvando, et perficiendo, et quidem per illa no- 
minatim media y et in ea singillalim mensura , per 
quae et in qua eum id exequi omnium Dominus 
statuerit O Jesu! qui hanc doctrinam et verbo et 
exemplo docuisti, da ut, quod intellectus probat, 
ultro voluntas etiam velit. 

(i) i. Cor. i. v. 9. 

Punctum II, 

Porro media ad hunc finem obtinendum , in 
tali sacro Ordine post usum Sacramentorum, ora- 
tionis et collectionis studium, atque appetituum 
sensuumque coercitionem ac regularum observa- 
tionem sunt varia loca , varii gradus , varia munia , 
variaeque corporis ac animi vires. Nam in his et 
per has suam et aliorum perfectionem Religiosi 
vitam mixtam professi operantur. 

Ubi tria sunt adnotanda, i. diversos in Reli- 
gione gradus, locorum mutationes, munerum va- 
rietates ac valetudinis vices solum esse media cu- 
randi salutem et perfectionem tum propriam tum 
alienam; quapropter eatenus solum esse appetenda 
vel fugienda, quatenus conducunt vel abducunt a 
praedicto fine ; nam medium non habet aliam 
bonitatem praeter aptitudinem ad finem. Qui ergo 
non propter hanc, sed propter se ejusmodi res 
appetit, praepostere agit, quia ex medio finem 
facit. 

Notandum 2. quodlibet ex his nimirum omnem 
gradum, omnem locum, omne officium, omnemque 
valetudinem firmam aut infirmam esse medium 
aptum ad obtinendum proprium talis religiosi fi- 
nem. Nam, uti ex rei natura et ab exemplis cla- 
rum est, nos ipsos atque alios perficere ac salvare 
possumus aeque in hoc quam in illo gradu, aeque 
in domo commoda, quam in alia minus commoda, 
aeque docendo quam operando, aeque instruendo 
pueros quam Academicos, aeque languendo, quam 
viribus pollendo. Ergo omnia haec sunt media 
apta ad memoratum finem acquirendum. At dices: 
uuum tamen est aptius altero. Erras; nullum per 
sc est aptius altero huic fini consequendo, sed 
solum commodius amori proprio. Et hinc 

Notandum 3. illud ex praedictis esse medium 
aptius praefinito fini assequendo, quo nos supretna 
Mens uti voluerit : id est, ille gradus, ille locus, 
illud munus, illa valetudo est medium aptius ser- 
viendi Deo, et se aliosque ad sanctimoniam et 
beatitudinem perducendi, in quo nos ille vel per 
se, vel per Praepositos provide collocarit. In illo 
enim Deus gratias hanc in rem necessarias longe 
citius et copiosius dabit, quam in alio a nobis pro- 
prio marte electo. 

Igitur illae contemptiones et miseriae, illae 
aegrotationes et aernmnae, illae Superiorum ve- 
xationes ac ingratae dispositiones et his similia 
sunt media et quidem omnium aptissima ad hunc 
finem procurandum a sapientissimo Numine ab 
aeterno excogitata, selecta, ponderata, nostrisque 
viribus divina charitate accommodata. 

Constat enim etiam a quolibet prudenti et cor- 
dato viro ea semper eligi ac disponi media, quae 
magis faciant fiui operis consequendo. Quanto 
magis id praestabit Deus, cujus providentia infinita 
est? Si igitur voluntas ejus est, ut nostra aliorum- 
que salus a nobis per illa, quae supra recensuimus 
media procuretur; ea huic fini obtinendo omnium 
aptissima et sunt et haberi debent. O Domine! vi 
gratiae tuae nostram rebellem propitius compelle 
voluntatem, quae voluntas intellectui imperet, ut 
his veritatibus assensum praestet, iisdemque et ipsa 
postea obfirmatior adhaereat. 

Punctum III . 

Ex hoc concluditur, a tali homine Religioso 
serviendum esse Deo in eo Religionis loco, munere, 
gradu, et valetudinis statu, quem noverit obedien- 
tia vel providentia interprete, Deo placere: idcirco 
iadifFerentem eum esse oportere ad omnem gra- 

dum, munus, locum et valetudinem. Nam servien- 
dum esse Creatori eo modo, quo ille statuerit, est 
conclusio et fructus meditationis primae. 

Atqui is cupit, nos ei famulari in eo gradu, 
munere, loco, quem nobis obedientia assignaverit 
et in ea valetudine, qua nos frui Providentia ejus 
decreverit. Nam dogma fidei est, quaecunque fiunt, 
excepto peccato, nobis evenire provido nutu no- 
strum amantissimi Patris, item, nos faciendo vo- 
luntatem Superiorum, facere voluntatem Dei se- 
cundum illud Cbristi effatum: Qui vos audit , 
me audit (i). Nos eqim \\\\ beati sumus, quibus y 
r/uae Deo placent , per Ordinis regulam, manifesta 
sunt (2;. 

Ergo indifferentes ad haec omnia nos esse opor- 
tet. Ergo, qui oppositum agit, debitam Conditori 
servitutem non exhibet, quemadmodum ille cupit; 
adeoque ab ultimo suo fine deflectit. Sicut enim 
illa indifferentia in genere ad omnem vitae statum 
sive honorificum seu contemptibilem, sive egenum 
seu divitem necessaria est ad obtinendum finem 
hominis , ut constat ex meditatione prima; ita etiam 
haec indifferentia singillatim ad omnem gradum, 
munus, locum et valetudinem est necessaria ad 
obtinendum finem Religiosi , praesertim Societatis. 
Et sicut male a suo fine deflecteret homo ille, 
quamvis non religiosus, qui in alio vitae statu esse 
vellet, quam in illo, ad quem a Deo vocatus est; 
ita etiam a suo fine procul recedet ille Religiosus, 
qui in alio gradu, munere, loco aut valetudine Deo 
servire decernit, quam in illo, in quo per obe- 
dientiam vel providentiam est collocatus. Quare 
hoc aequilibrium animi ad omnem gradum, mu- 
nus, locum et valetudinem scopus sit praesentis 
meditationis. Et certe res summi momenti est 
( 1 ) Luc. 10 . V» iC. (a) B&ruch. 4* v. 4* 

haec indifferentia, et omni studio procuranda ; 
cum sit basis et fundamentum reliquarum com- 
mentationum, quo ruente, totum aedificium spi- 
rituale exercitiorum, totiusque interni hominis 
ruat necesse est. Cum sit conditio sine qua nun- 
quam in Religione obtinebimus charitalis perfe- 
ctionem , quae certe hujus octidui statusque reli- 
giosi primarius finis est. Plura quae id persua- 
deant, incitamenta suppeditabit consideratio po- 
meridiana. 

Affectus 

I. Eliciendi sunt sequentes, 1 . actus gratiarum 
actionis pro beneficio religiosae vocationis collato 
libi .... prae tot aliis multo dignioribus praevi- 
sis tuis tot peccatis, .... et quidem ad Religionem 
tot praerogativis excellentem. 2 . Doloris de regu- 
larum transgressione, votorum violatione, perfe- 
ctionis neglectione; uno verbo, de non impleta 
status tam sancti obligatione, deque tam magno 
tepore in procuranda aliorum salute. 3. Amoris 
et laudis admirandae illius Providentiae divinae, 
quae ex innumeris periculis, per varias ambages, 
tam paterne etiam recalcitrantem te in Religionis 
portum subduxit, in eaque conservavit. 4* Cum 
proposito posthac Deo, in electo jam statu , ser- 
viendi eo quo voluerit modo, nempe in eo virtu- 
tis gradu , quem sibi placere in his exercitiis si- 
gnificaverit. His tamen quatuor actibus ob eam- 
dem, quam supra allegavi , rationem non nisi 
breviter immorandum; contra vero omni virium 
contentione, totoque nisu incumbendum erit iu 
actum scilicet, 

II. Indifferentiae ad omnem locum, munus, 
gradum et valetudinem; nihilominus tamen solum 
generatim , cavendo, ne ad nimis singularia jam 

hodie descendamus in materia adeo ardua, et amori 
proprio tantopere contraria. Cum enim voluntas 
sub initium adhuc debilior sit, pedetentim pro- 
cedendum erit, donec ea exercitiorum successu 
gratia magis roboretur, magisque ad ejusmodi sm- 
gularia praeparetur. Multum quoque temporis 
tribuendum erit actui, 

III. Fidei , qua firmiter credamus, omnia, quae 
nobis vel Superiorum voluntate, vel alio casu eve- 
niunt, accidere nobis a Deo et quidem ad majus 
nostrum bonum; adeoque esse media nos ad finem 
noslruin aptius conducentia. Nam ille ipse, qui 
dixit: hoc est corpus meum (i), etiam enunciavit : 
qui vos audit , me audit (a). Primum ergo si cre- 
dimus, de altero cur dubitandum? 

Superno pariter assensu excipienda veritas dog- 
matum, quae sequuntur: i. Deum esse omniscium^ 
adeoque scire f qui nobis locus, gradus, quod mu- 
nus, quae valetudo prae aliis conveniat 2 . Eum 
esse omnipotentem , adeoque posse ex his illud dare, 
quod nobis magis congruit. 3. Eum denique infi- 
nito nostri amore flagrare, adeoque et daturum , 
quod assequendo fini, ad quem nos vocavit, aptius 
est. Viva horum fides laudatam supra indifferen- 
tiam efficaciter persuadebit; dummodo eam fer- 
venti etiam prece a Patre luminum imploremus. 

(1) Matth. 26. y.26. (2) Luc. 10. y. 16. 

CONSIDERATIO 

DE INDIFFERENTIA AD OMNEM LOCVM, MVNVS, 
GRADVM ET VALET VDINEM 

Cum tanta sit hujus aequilibrii necessitas, nt 
sine illa, non secus ac sublata basi, omnis exerci- 
tiorum moles subsidat, ex altera vero parte, cum 
ejus arduitas tanta sit, ut contra eam omnis amor 
proprius rebellis consurgat; plura, quae illud per- 
suadeant, argumenta in medium afferre constitui, 
ut sic clavo clavum pellendo, et voluntatem multis 
variisque argumentis, veluti admotis machinis qui- 
busdam, pulsando, tandem eam quodammodo ad 
sui deditionem compellam. Id quod in hac consi- 
deratione et quidem ad mentem S. Ignatii fiet, 
qui interprete Lancicio (i), optat, nt expendendo 
huic argumento praesenti hoc die nos totos et 
unice impendamus,* ne forte mens ipsa, dum plu- 
ribus intenditur, remissior fiat in praecipuo hoc 
puncto, qua par est diligentia, considerando. Cui 
vero hujus exercitii materia justo longior fuerit 
visa, poterit secundum ejus punctum rejicere in 
tempus lectioni spirituali ( hodie tamen peragen- 
dae) destinatum. 

I. Primaria ratio, quae auream hanc indifferen- 
tiam nobis adeo difficilem reddit, sunt labores, 
contemptus, vexationes et invaletudinis molestiae 
et alia, quae in tali loco, munere, aut virtutis gra- 
du nobis fortasse erunt subeunda. Horum ergo 
metum operae pretium erit aliqua saltem ex parte 
amovere. 

(i) Oputc. 6 . c. 10. tub initium. Suffragtur P. Diertins ia 
tua explanat. Exercit. in notando poit contemni. I. I. heb- 
dorn. a. ubi ait, mentem S. P. N. et se, quod debeamus toto 
die haerere in eadem materia, eam repetendo j ne fructus re- 
tardetur , si exercitium aliud interponatur. 

1. Itaque ab ultimo retn auspicando, quaere a 
te ipso: an Deus non potest te morbo punire ia 
eo, quod ambis, munere et loco? et incolumem 
servare in ea, quam valetudinis obtentu refugis , 
statione et officio? .... An non jure tibi formidan- 
dum est, ne hac poena vindex Deus tuam hanc 
repugnantiam castiget? .... Contra an non speran- 
dum, illum tuam hanc indifferentiam sanitatis 
conservatione coronaturum?... 

Praeterea si vitae et mortis arbiter, tuique con- 
ditor Deus te aegrotum malit quam sanum, quis 
es tu vilissimus terrae filius ac prope nihil, ut illi 
proterve adeo te opponas, nulloque modo acquie- 
scas? An non melius, ex voluntate Dei te langui- 
dum decumbere, quam contra illam viribus inte- 
grum valere? Ergo nullus est, quem amor proprius 
obtendit, morbi praetextus. Nihilominus tamen 
his non prohiberis quominus Superiori exponas 
illum, quem prudens ratio fundat, aegritudinis 
metum,- modo promptus postea sis ad omne id, 
quod intellecta re statuerit, complendum. 

2. Deinde ad labores quod attinet, incommoda, 
vexationes, taedia et curas, ob quas ab illo munere 
(idem de loco intellige) abhorres; an non haec a 
Domino multiplici cum foenore compensari pos- 
suntsublimiori orationis dono, coelestibus deliciis, 
felici rerum successu, animi pace, mentis puritate, 
et beata immunitate a majoribus molestiis, ango- 
ribus et aerumnis, variisque cum Superioribus tricis 
quae secus erunt perferendae? 

Contra an non Deus in illo ipso, quod prensas, 
officio aut statione mulctae loco innumera tibi ad- 
versa eaque longe graviora, ac illa eadem sunt , 
quae in hac vel illo fugis, immittere potest?... An 
non jure verendum , ne ultor id etiam agat? An 
non ergo nobis ipsis inimici sumus, dum in majora 

mala caeci illo ipso impetu irruimus, quo minora 
effugere stulti tentaraus ? Ergo, si sapimus indif- 
ferentes ad quidvis simus, sola Numiuis voluntate 
regendi. 

3 . Denique, quod de laboribus bic dictum , id 
etiam de illis contemptionibus sentiendum est, ob 
quas hunc locum, illud munus, istum virtutis 
gradum aversaris. Hae etenim aequo animo tole- 
ratae peculiaribus divinae gratiae auxiliis, firma 
valetudine, et vacuitate a variis curarum spinis 
abunde remunerari queunt. Contra vero, o quam 
multi non nisi contemptus et aerumnas inveniunt, 
ubi honores et plausus se consecuturos sperabant! 
quam multi aliis praelati, cunetis invisi displicent* 
qui aliis aequales, omnibus accepti forent; et mali 
consules audiunt, qui boni cives essent. 

Nempe justo Dei judicio hujusmodi homines 
ex uno in aliud discrimen incurrunt, iliaque ipsa 
via offendunt in aegritudinem, contemptum, labo- 
rem, qua se commodis, honoribus, et sanitate 
abunde frui posse arbitrabantur. Sic Aman in 
ipso honorum culmine (quod per primarium mu- 
nus conscendit), patibulum invenit (i). O quam 
laetior vixisset, si humiliori gradu contentus aula 
exulassel! Loth, ut creatas a pastoribus molestias 
^vitaret , secessione ab Abrahamo facta, elegerat 
florentissimam Sodomae plagam. Nemo non bea- 
tam hanc ei stationem gratulabatur. Sed quam 
male ipsi haec optio cesserit, Genes. 19. f. 2 4. 
legere licet.Ochozias,durn morbum impatiens fugit, 
in mortem imprudens incurrit, audireque ab Elia 
debuit illud verbum: morte morieris (2). 

Quid? quod plerumque post multas fugae am- 
bages, ac oppositiones, enatasque exinde multipli- 
ces tricas et vexationes ? denique cedendum , et 
(1) Esthcr. 7. t- 10. (i) Rej. 1. v. 16. 

faciendam coacte est, quod agere nunc sponte 
recusas? Quippe ordinatio divina tibi erit instar 
freti non evitabilis, per quod, quantumcumque 
triceris, tandem transeas necesse est. 

Exemplo nobis sit Jonas. Jubebatur is ire in 
Niniven civitatem grandem , et praedicare in ea ( i ). 
At veritus ille, ne Deus poenitentibus parceret, 
ipse autem falsus propheta audiret, oblatum sibi 
munus et locum aversatus, surrexit , ut fugeret a 
facie Domini (2). Verum hac sua repugnantia quid 
profecit? Nempe qui timet pruinam , irruet super 
eum nir ( 3 ). Jonas, qui emporium horruit, mittitur 
in mare (4): qui homines metuit, deglutitur a pi- 
sce ( 5 ): qui noluit in urbe praedicare, debuit in 
ventre piscis latere (6)5 quodque ex mandato Do- 
mini prius sponte et leviori impendio agere pote- 
rat, sed detrectavit, tandem , postquam factum est 
verbum Domini ad eum secundo , surrexit , abiit, 
et praedicavit (7); illudque fecit minori cum me- 
rito, et post varias calamitates, quod statim ab 
initio laetior meliorque complesset. Ex his patet, 
primarium divini hujus aequilibrii obstaculum 
inane terriculamentum esse, quod procul visum 
terret quidem, sed propius inspectum inanis instar 
bullae vanescit. 

II. Sublato igitur principe impedimento, aequi 
ponderis incitamentum est subjungendum, nempe 
indifferentis animae felicitas , qua illa etiam in bac 
lacrimarum valle perfruitur. Cum enim nihil cu- 
pide ambiat, nihil timide respuat, ingreditur fines 
supernae pacis,* hoc ipso quod ab ejus corde exu- 
lent geminae illae affectioues, quae maximarum in 

(Q Jon. 1. t. a. (a) Jdd. i. t. 5 . Job. 6. ▼. 16. 

( 4 ) Jon. 1. ▼. i 5 . (5) Jon. a. y. 1. (6; Jon. a. v- 1. 

( 7 ) Jon. 3. v. i. ct «eq. 

mundo turbarum origo sunt, nempe inquies cupita 
obtinendi, et timor obtenta perdendi. 

Cum nullius rei desiderio teneri, sit maximum 
in orbe imperium, amplissimo illa dominatu gau- 
det: vere fortis, quia sui potens. Ipsis Superiori- 
bus superior est; cum indifferens ad omnia, nul- 
lius favorem aucupetur. Interno diffluit solatio; 
cum certa sit se degere in eo loco et munere, in 
quo Deus eam cupit vivere. Et hinc oborta ali- 
qua difficultate, miseria aut calamitate fidenti 
animo ad eumdem confugit, secura de auxilio. In 
sinu divinae Providentiae quieta dormit, illud Pro- 
phetae sibi occinens: Dominus regit me, et nihil 
mihi deerit (i). 

Denique par et similis Angelorum coelestem iu 
terris vitam ducit. Sicut enim Angeli Dei semper 
parati stant ad audiendam vocem sermonum ejus (a), 
aeque prompti ad custodiendum pauperem quam 
divitem, rusticum quam regem, aegrotum quam 
sanum , Tuream quam Christianum : et sicut illi 
aeque indifferentes sunt ad offerendum in coelis 
incensa de orationibus Sanctorum (i), quam ad 
effundendas in terras septem phialas plenas iracun- 
diae Dei (4); ita quoque talis anima ad omnem 
Creatoris nutum parata est; cum Numinis volun- 
tas etiam ipsi unica actionum uorma ac regula sit. 
lude ejusmodi generosae mentis felicitatem ac di- 
gnitatem metire. 

Contra vero hac virtute qui caret, instar maris 
procellosi continuis turbationum et curarum mo- 
tibus agitatur. Servili aulicismo vix non aliis abje- 
cte blandiri cogitur, ut ambitiosis ejus desideriis 
vel velificent vel non obstent. Ingruente casu ad- 
verso pro ope ad Superos confugere non audet, ipsa 

(i) P*al. 22 . y. i. ( 2 ) Paal. 102 . ▼. ao. 

(3) Apoc. 8. y. 3. (4; Apoc. i5. v. 7* 

conscientia jure eum ad fligi eidem exprobrante;ut- 
pote qui et officium et stationem, harum molestia* 
rum causam atque originem, a Praelatis eblandi- 
tus est. 

Praeciso singularis Providentiae circa se filo, 
incertus dubiusque continue fluctuat; et non secus, 
ac emotus commissura pes, semper dolet. In ipso 
etiam, quod adeo prensavit munere et loco con- 
tentus minime vivit: Deo scilicet inspersis amari- 
tudinibus ejusmodi delicatula voluntatis propriae 
mancipia Talionis poena castigante. Forte tu ipse, 
qui haec legis, similia te expertum recordaris .... 
nec tamen sapis?.... 

Age, o improvide! an non times, ne vindex Deus 
in eo qui arridet loco te permittat vehementius 
tentari, et lethalem in noxam labi,, qui in alio ab 
ejusmodi lapsu te immunem servasset ? An non 
vereris, ne tibi subtrahat gratias, alibi aut alio in 
officio concedendas; etiam illas, quae pro hoc 
munere, quod ambis, speciatira necessariae sunt? 

Quomodo audes vivere in ea statione et occu- 
patione, in qua te Dei Providentia non constituit? 
Os luxatum es; semper male habebis praesertim 
in novissimo (i). Dic quaeso: quali tunc tibi sola- 
tio erit, semper habuisse, quae optasti ? semper 
egisse, quod voluisti? o miser! quid tibi tunc pro- 
derit,* non divinam sed tuam semper voluntatem 
fecisse? Quam mercedem petere poteris pro labore, 
quem non coeli sed tui amor imperavit? Enimvero 
cui ista heroicum illud animi aequilibrium non 
persuadent, jure timere debet, ne aliquando et 
ipsum attonet illud fulmen: maledictus homo , qui 
ponit carnem brachium suum (2 ). 

Igitur magna animi alacritate renovetur con- 
ceptum hodie jam saepius fundamentale proposi- 
(1) Eccli. 3 . y. 27. (2) Isa. 17. v. 5 . 

tam, Deo in posterum serviendi in eo vitae statu, 
aut in electo jam statu, in eo perfectionis gradu , 
munere , loco> et valetudine , in quibus ille gratum 
id sibi fore significari t, cum obfirmata voluntate, 
omne illud vitandi et amplectendi , tolerandi et 
agendi , quod a nobis Deum velle in his exercitiis 
noverimus. 

III. Porro ut hoc animi decretum diu duret at- 
que subsistat , firmiter tibi persuasum habeas, 
omnia excepto peccato ( quod ne ipsum quidem 
respectu primae causae fortuitum est, sed praevi- 
sum atque permissum) omnia, inquam, quae in 
orbe eveniunt, non casu fortuito accidere, sed 
nutu summe providi , nostrumque amantissimi 
Patris, qui infinita sapientia, aequitate, prudentia 
et moderatione disponit omnia suaviter ( i ). Adeo- 
que liunc locum, hoc munus tibi a Deo per Su- 
periores assignari: hunc tibi morbum, haecque 
adversa ab illius paterna manu immitti. Iu sum- 
ma: Deum, Deum velle, te hic locorum degere, 
boc munere fungi, ad hunc perfectionis gradum 
eluctari, hos corporis cruciatus, has animi afilictio- 
nes pati. 

At dices: nihil minus, quam Dei voluntas id 
est. Aemulorum machinatio est, Praelatorum sini- 
stra affectio est, partium studium personarum ac- 
ceptio, vindicta, rancor, odium, livor est; hic mali 
fons, haec origo est. Ita quidem tu praecipiti ju- 
dicio opinaris; at forsitan majori cum temeritate, 
quam veritate. Nam saepe intellectus actum iam 
esse temere judicat, quod solum fieri potuisse su- 
spicatur. 

Sed ponamus, rem ita se liabere, ut obtendis, 
et ea, quae te cruciant, adversa ex pravo hominum 
affectu tanquam vitioso ex fonte scaturire. Quid 
(i) Sap. 8. v. i. 

tum ? Consentio equidem eos errare, eorumque 
factum a Deo improbari, qui propterea de ipsis 
sumpturum se poenas severissime minatur; at 
idem contendo, supremum orbis Moderatorem , 
etsi nolit peccatum, tamen velle ejus effectum. 
Ergo cum ille locus et munus, ille morbus et ae- 
rumnae peccatum non sint , divinae voluntatis 
objectum sunt; licet originem a prava aliorum vo- 
luntate ducant. 

Sic quamvis Dominus vinutum (i) exee ratus sit 
venditionem Josephi , tamen probavit ejus in 
Aegypto moram et officium. Deus misit me (ipse- 
met fatetur), Deus misit me ante vos in Aegyptum^*) 
nota: Deus ; non fratrum invidia, sed Dei provi- 
dentia. Item: licet omnes, quae Jobum afflixerunt, 
miseriae et calamitates ex malitia Satanae pro- 
fluxerint, tamen erant materia aeterni beneplaciti. 
Dominus dedit , Dominus abstulit (3): id ipse Hus- 
saeus vates testatur, nota: non Satanas, sed Z?o- 
minus . Quamvis denique ipse divinus Pater dam- 
narit Judaeorum rabiem , tamen decrevit Filii 
mortem; cum ipse Christus Petro dicat: calicem 
quem dedit mihi Pater , non vis ut bibam illum(fi)? 
nota: non quem Judaei, sed quem dedit Pater . 

Pari igitur ratione, licet Numinis Sanctitas a- 
versetur illam Sociorum malevolentiam, Superio- 
rum imprudentiam, aemulorum invidentiam; ta- 
men vult hanc tuam, quae horum effectus est , 
dispositionem, infortunium, oppressionem. O reli- 
giose! non fratrum invidia, sed Dei providentia : 
non Satanas, sed Dominus: non odium, sed Pater 
te in Aegyptum deducit, haec mala immittit, hunc 
calicem infundit. 


(i) Psal. 45. v. 8. £2) Gen. 45. v. 5. 

(3) Job. 1. v. ar. (4) Joan. 18. V. if. 

Deus, Deus vult in hoc te loco morari , hoc 
munere fungi, hoc morbo laborare, hoc in gradu 
delitescere, hac adversitate, contempta, vexatione 
affligi. Ita est: hoc vult Deus . Quidquid obgan- 
niat mundus, et amor proprius obloquatur : hoc 
vult Deus . 

a. Et quidem id vult tuum , qui haec legis, 
majus bonum semper intendendo , propriamque 
tuam utilitatem ita provide in omnibus spectando, 
ut si tibi arcanam Numinis circa te providentiam 
diducto parumper velo inspicere daretur , illud 
ipsum, quod nunc tantopere improbas, tu idem 
sun^me probares, non aliud quidquam ( licet id 
tibi liberum foret) electurus. 

Do rationem asserti* Nam infinite perfecta mens 
illa scit, quid tibi aptius congruat: scit, cum non 
sit quicquam absconditum ab oculis ejus (i). Dein- 
de potest etiam illud tibi dare, quod tibi melius 
convenire cognoscit: potest subest enim illi 9 cum 
voluerit , posse (a). Ergo etiam dabit ; cum te amet 
quasi pupillam oculi sui (3): sicut nutrix infantu- 
lum suum (4)- Ergo quaecumque tibi ejus nutu 
accidunt, ad majus tuum bonum eveniunt. 

Ita est$ Dominator virtutis non solum omnia 
in mensura , numero , et pondere disponit (5) sed 
insuper cum magna reverentia disponit nos ( 6 ) i- 
psum medum in bonum vertendo ( 7 ) et faciendo 
cum ipsa ten latione proventum ( 8 ) Igitur totum te 
ad omnia indifferentem conjice inter brachiatam 
amantis tui patris, dicendo cnm Ignatio deLoyola: 
fac mecum , sicut scis , et vis ; nam scio, quod ama - 


(j) Eccli. 39. v 
(3) Dcut.3a. y. 10 . 
(a) Sap.11. v. 21. 
/ Ciren. 5 o. y- 20. 


( 1 ) Sap. 14. y. 18. 

(4) Nuin. 11. v. 12. 
(6) Sap ia. y. 18. 

1. Cur. 10. Y. » 3 . 

tor sis. Victrix haec tessera: hoc vult Deusi coele- 
stis tibi clypei instar sit, quo omnes obmurmu- 
rantis animi assultus feliciter retundas; nec prius 
desistas, quam beatum indifferentiae culmen con- 
scenderis. 


EXAMEN 

SUPER IMPEDIMENTIS INDIFFERENTIAE 

Cum S. Ignatius (ut paulo ante indicatum) nos 
nihil aliud praesenti hoc die praeter exercitiorum 
fundamentum, et annexam ei indifferentiam ani- 
mo volvere cupiat, hinc secundum ejus mentem 
et propositum primaria divini illius aequilibrii 
obstacula peculiarii examine investiganda censui, 
ut iis submotis, mitigato labore, coelesti hac vir- 
tute eo facilius potiamur. Quare hodie commodo 
quodam, et a praescriptis occupationibus aliis li- 
bero tempore, v. g. ultimo horariae considerationis 
quadrante, vel etiam hora lectioni spirituali de- 
stinata sedulo inquire, 

i. Quaenam res creata, aut quaenam vitiosa 
affectio te potissimum detineat? quae difficultas 
prae aliis deterreat ? quod praecipu eobstaculum 
te impediat, quominus perfectiorem ineas sancti- 
moniae callem, Deoque servias quo ille expetit 
modo ? id est, quominus amplectaris illum , ad 
quem te vocat, vitae statum, aut quominus in 
electo jam statu, illum conscendas perfectionis 
gradum, ad quem, ut elucteris, identidem impelli 
te sentis ? 

a. Quid vehementius te retrahat ab aurea illa , 
quam S. Ignatius tam sedulo inculcat, indifferen- 
tia ? an concupiscentia carnis , vel concupiscentia 

oculorum , aut superbia vitae ? id est, an honorum 
cupiditas, illecebrarum aviditas, vel commodorum 
rerumque superfluarum appetentia , aut nimius 
laborum, aerumnarum et contemptus te inde 
abstrahat horror ? num debitam de hujus aequi- 
librii necessitate , ac eminentia aestimationem 
conceperis? an saltem illius obtinendi desiderio 
flagres ? 

3. Vide, ad qualem te locum, aut munus ap- 
petendum, aut ad qualem aversandum innata 
superbia ac sensualitas, seu eminentiae ac proprii 
commodi amor impellat? an non conservandae 
aut recuperandae valetudinis obtentu hanc vel 
illam stationem, hoc vel illud officium declines 
ac depreceris ? Au non metu minuendae forsitan 
vitae hos vel illos pro salute animarum subeun- 
dos labores, has vel illas promovendae Dei gloriae 
occasiones subdole devites? 

4- An promptus sis ad omne illud vitandum , 
vel amplectendum, tolerandum vel agendum , 
quod Deum a te velle in his exercitiis cognoveris? 
an etiam certos gratiae limites ponas, ultra quos 
illuminari , ac progredi contumax renuas ? Uno 
verbo : num observes §. a. Monit. 3. Introduct. 
ad sacram solitudinem ? 

In relatis hactenus punctis arduum si quid 
occurrat, memento te creatum esse a Deo et pro 
Deo, adeoque eidem a te serviendum esse quo 
ille voluerit modo. Quis autem es tu, ut ab unica 
recti norma deflectens, manum operi statim non 
admoveas , quod a te fieri suprema potestas 
cupit ? 

Nota. « Si monita ipso exercitiorum tempore 
» observanda , quae Introductionis §. 4* haben- 
» tur, heri non fuerint lecta, hodie perlegenda 
erunt». 

MEDITATIO III. 

&EPBTITIO YTRIVSQUE PRIOR» 

Praenotio 

I. Ratio, ob quam S. Ignatius in suo Exerci- 
tiorum libro (i) hanc meditationum principalium 
repetitionem tantopere inculcat, est duplex; i. Ut 
veritates fundamentales, repetita earum conside- 
ratione, altius intellectui imprimantur. 2. Ut vo- 
luntas iterato, nisu eamdem in rem inflexa , in 
concepto proposito magis confirmetur Uno verbo: 
ut fructus ex prima rei commentatione nondum 
plene perceptus, ex ejusdem repetitione copiosus 
percipiatur. 

II. In his porro repetitionibus, quae sunt yeluti 
quaedam ruminatio eorum , quae in prioribus 
exercitiis meditati jam sumus (2), duo sunt ob- 
servanda; 1. recoli praecipue debentilla institutae 
jam antea meditationis loca, quae majus lumen , 
aut fervorem attulerunt . Item illa, in quibus antea 
ampliorem consolationem aut desolationem , aut 
aliam quamcurnque spiritualem affectionem perce- 
pimus . Nec non ea etiam puncta, in quibus aridi 
languebamus, tentando, num quis inde sensus , 
piusque motus saltem nunc elici queat ; quia saepe 
contingit, ut deinde in ipsis redintegratis majori 
solatio , ac lumine perfundamur ( 3 ). 2. Notabiliter 
plus temporis tribuendum est affectibus quam 
discursui; cumin ejusmodi piis affectionibus dictae 
repetitionis praecipuus consislat fructus. In his 
repetitionibus ( Directorii verba sunt) vitato loti- 

(i' In 3. exercit. hebdom. t. 

(a) S. loifAT. in lib. Exercit. in exercit. 4 ; hebo. *• 

(3; Direct. c. j 5. n. 3. Uein in lib. Exercit. i« 

gbri discursu , tantum proponere sibi oportet, et 
quasi percurrere , quae prius meditati sumus , in iis 
immorando non tam intellectu , quam voluntate, et 
affectu: et haec est etiam causa , cur plura a S. 
Auctore (i) colloquia hic praescribatur , fuam m 
prioribus exercitiis ( 2 ). 

III. Porro discrimen, quod inter iteratam ejus- 
dem mysterii seu veritatis considerationem , et 
inter institutae jam semel ^e ea commentationis 
repetitionem intercedit, est hoe, quod in repeti- 
tione respectandum identidem sit ad priores de 
eodem argumento factas meditationes , notando 
ubique, et fixius tractando illas partes, in quarum 
priore transcursu aliquid illustrationis, vel consola- 
tionis accepimus. 

Contra vero in altero casu consideratur eadem 
veritas seu mysterium sine ulla reflexione ad 
alias commentationes antea circa eamdera mate- 
riam institutas; perinde ac si de eo nulla prius 
exercitatio fuisset habita. Pro rei paradigmate 
sequens meditatio serviet, cui insertae 8 par sim 
stellulae * denotant, ibidem subsistendum esse , 
siquidem illo in loco in priori exercitio luminis 
aliquid, consolationis aut desolationis experti fue- 
rimus. Nec timendum, ne bis reflexionibus ni- 
mium temporis cum praejudicio affectuum tri- 
buatur; rarissime enim copia illustrationum aul 
desolationum numero stellularum respondebit. 

Punctum /. 

Cum creati simus a Deo et pro Deo, ipsa raHo 
dictat, serviendum esse Deo et quidem eo , quo 
is voluerit, modo; cum aliud servitii genus ; quod 

fi) lo lib. Excrcit. fn excrcit. 3. hebdoin. 1 . 

( 2 ) Direct. c. i5. n. a. 


i 

ipsius voluntati conforme nou sit, gratum ei esse 
minime possit. 

* O Domine Deus omnium Creator omnipotens 
(i)! fateor equidem triplici ex titulo a me tan- 
quam ab bomine, servo et Christiano tibi Deo f 
Domino ac Redemptori meo famulandum esse 
quin prorsus concedo, id mortalium fiuem, hoc’ 
eorumdem negotium esse, et quidem unicum v 
essentiale, ultimum esse maximumque negotium. * 

At vero quod illud executioni mandandum sit 
ea qua cupis ratione, quod indifferentes nos esse, 
oporteat ad omnia media, per quae ad ultimum 
nos finem ducere tu statues, arduum id mihi ac 
difficile contingit: nara confitebor adversum me 
injustitiam meam (a) hic caro cum amore pro- 
prio, tolaque natura etiam atque etiam repugnat 
atque obsistit. Nihil quidem circa hoc punctum 
illuminatius intellectu,* at nihil debilius voluntate. 
Agnosco quidem divinae illius ad omnia indiffe- 
rentiae beatitatem; experior excitantis gratiae for- 
tes impulsus. * At etiam ego infelix homo sentio 
aliam legem in membris meis 9 repugnantem legi 
mentis meae (3), quae suadet fugere quod cupio 
bonum. 

Penetro equidem efficacissima , quae ad hanc 
virtutem me impellunt, incitamenta. Nam i. 
summa id aequitas postulat,- cum nec rusticus 
ferat conductum a se servum alio famulantem ac 
ille j usserit modo; nec nobis gratum sit , quod 
nobis invitis praestatur obsequium. * 2 . Propria id 
utilitas exigit; etiam hoc luculenter agnosco, cum 
alias omnes mei labores sint todidem passus extra 
viam, et opera manca; quia vitio propriae volun- 
tatis infecta. * 3. Denique sole clarius prospicio, 
meam id felicitatem, etiam terrestrem expetere ; 

(i)Mach. i.y.a*. (a)P«.3i.v. 5. (3) Rom. 7. v.a3. 

cum solus ille in terris beate vivat, qui idem 
semper, quod Deus, cupit. * 

Ab! insonant auribus meis illae damnatorum 


voces: quid profuit nobis superbia , et divitiarum 
jactantia quid contulit nobis (i)? Illa veritas: 
quid prodest, omnibus abundasse, si sic damnor ? 
et quid nocet , omnes aerumnas tolerasse, si sic 
salvor? haec, inquam, veritas veluti infixus menti 
aculeus est. * Et tamen ( quae mea infirmitas 
est) ab illo coelesti aequilibrio, etiam post tria 
illa paulo ante expensa incitamenta , pervicax 
abhorreo. Enimvero confusio operit faciem meam 
(a)! Dolore configitur mens mea. Verum, o magne 

Deus ! fac potentiam in brachio tuo (3) et qui 

imperas ventis et mari ( 4 ), meam quoque reni- 
tentem vi gratiae tuae ad hoc animi aequilibrium 
inflectas, precor, voluntatem. 

Sit igitur : audite coeli , quae firmiter propono, 
audiat terra verba oris mei (5) : quia tu , Domi - 
nus meus , et Deus meus ( 6 ), cujus manus fece- 
runt me, et plasmaverunt me ( 7 )$ ideo tibi posthac 
serviam et quidem quo tu decreveris modo : in 
eo, quem tu determinaveris vitae statu: aut in 
electo jam statu, in eo, qnem tu signaveris , per- 
fectionis gradu: paratus ad omne id vitandum vel 
amplectendum: tolerandum vel agendum, quod 
te velle in his exercitiis intellexero. O Creator 


Omnipotens , sedens super thronum ( 8 ), operi ma- 
nuum tuarum porrige dexteram ( 9 )! Deinde eli- 
ciantur illi ipsi virtutum actus, majori tamen cum 
fervore , quos meditationi primae subjungendos 
esse superius designavi. 


(i}Sap. 5. v. 8. (a) P*al 68. t, 8. (3) Luc. 1. v. 5i. 

(4) Luc. 8. v. a5. (5) Deut. 3a. v. 1. (6) Joan- 30. y. 28. 
118. v. 73. (8) Eccli. 1. v. 8. (9) Job. i4- v- i5. 

DIES I. MED. III. 


Punctum //. 

Porro si hanc indifferentiam ab homine requirit 
finis hominis , multo magis eamdem iino et per- 
fectiorem a Religioso exiget finis Religiosi . Ita 
est, o vitae Apostolicae Auctor et exemplar Chri- 
ste Jesu ! nihil mihi proderit praestantia , utilitas 
et felicitas hujus finis, nisi hunc eundem (salutem 
nempe, et perfectionem tum propriam tum alie- 
nam ) procurem eo , quo tu statueris, modo , 
nempe per illa nominatim media , et in ea sin- 
gillatim mensura , per quae et in qua id a me 
fieri tibi placuerit. Praeterea divina luce illustra- 
tus, perspicue agnosco, quemvis in sacro Ordine 
locum, munus, gradum ac valetudinem medium 
esse, et quidem aptum ad hunc finem consequen- 
dum. * Imo cum tua prudentia, hoc ipso quod 
iufinite sapiens et provida sit, semper eligat me- 
dia obtinendo fini aptiora, evidens mihi pariter 
est, illam stationem et officium, illam valetudi- 
nem et gradum, in quo per obedientiam vel pro- 
videntiam fuero collocatus, medium ad id aptis - 
simum fore. * Ergo ad ista indifferentem me esse 
oportere, ipso sole mihi clarius est. * 

Et tamen, o Domine! (ah! imperfectum meum 
viderunt oculi tui ) (i) et tamen de coelesti hac 
virtute nec prima in me lineamenta reperio. 
Commoditatum, bonorum, vitae amor, et laborum 
contemptus, dolorum fuga primas ubique tenent, 
geminique veluti poli sunt, circa quos actiones 
cogitationesque meae omnes perenni gyro ver- 
tuntur. 

At quamdiu tandem, o anima ! tam indignam 
te ipsa servitutem servies? Ergone ideo mundanas 
dignitates sprevisti, ut in demissionis schola emi- 

(i) Psal. 1 83 . v. 16. 

nenliae fumum captares ? An ideo rebus omnibus, 
domusque paternae deliciis renunciasti, ut in 
poenitentiae palestra vili commodo inhiares? Au 
ideo carnis vincula rupisti, ut mundo mortuus 
cuticulae viveres, et superstitiosum sanitati man- 
cipatum servires ? 

O Domine ! illumina oculos meos , ut videant 
vanitatem (i), quae illusam tristi fascino excoecat 
mentem. Da, ut firmiter credam, quod tua , Pa- 
ter , providentia gubernet omnia (a); quod hio 
locus, hoc munus, tuo mihi nutu assignetur; 
quod illa aegritudo a tua manu immissa veniat. * 
Fac proinde, ut haec omnia indifferenti animo a 
te acceptem tamquam media omuium aptissima 
ad consequendum hominis Religiosi finem. Post 
haec magna animi contentione repetantur iidem 
affectos, quos supra ad finem meditationis secun- 
dae eliciendos praescripsi. 

ADMONITIO 

« Cum ii , qui hactenus non ita multum pro - 

* fecerunt in spiritu 9 diutius in prima hebdomade 
» detinendi sint, ut amplius peccata sua defleant , 
» utque peccati turpitudinem ac foeditatem melius 
» agnoscant (3), hunc in fioem sequentis diei 
n exercitationes data opera prolixius excurrunt , 

* ut geminas in paries divisae in biduum mate- 
» nam suppeditent iis, quibus fixum est, qua- 
» triduo huic hebdomadi immorari. Isti ergo 
» praesenti hoc die mediam partem meditatio 

* num de peccatis et inferno contemplandam as- 

* sument, residua earum parte in sequentem re- 
» jecta. Sic enim satisfiet illi monito Directorii, 

(t) Psal. ia. ▼. i 5 . (a) Sap. 14. t. 3 . 

( 3 ; Dircct. c. 17. r. i. 

» cujus haec sunt verba: tertio die proponenda 
0 erit eadem materia , quae secundo fuit expensa, 
» sed cum aliquibus novis punctis . Sic enim ma- 
ri teriae profundius penetrantur (1). Qui autem 
» non nisi triduum ei impendere constituunt , 
» iis uni solum vel duobus punctis insistendam 
)> erit ( siquidem meditatio integra justo longior 
» fuerit visa ), quod reliquum fuerit, id oratione 
» finita aliove commodo tempore perlegatur. Sic 
» v. g. meditationis sequentis punctum secundum 
» hodie jam tempore praeviae ad eam praepara- 
» tioni destinato, vel post coenam attente legi 
» poterit)). 


DIES SECVNDA 
MEDITATIO I. 

DE POENA PECCATI AB ANGELIS ET ADAMO ADMISSI 

Punctum /. 

Considera poenam peccati ab Angelis admissi, 

3 ui ab ultimo fine suo ob laudatae indifferentiae 
efectum superbia deviantes, debitum Creatori 
Suo servitium quo ille voluerat modo, nempe (2) 
per Christi adorationem deferre recusarunt 5 ac 
propterea mox e coelo fulguris instar in tartara 
praecipites acti sunt. Hic jam horrore attonitus 
expende sequentia rerum adjuncta. 

1. Quis ille sit, qui hoc supplicium inflixit? 
quis? nempe Deus, cujus Justitia non potest pu- 
nire ultra meritum : cujus Misericordia semper 
plectit infra meritum: cujus Sapientia nihil po- 

* (1) C. 14. n- 1. 

(2) Ut volukit aliqui. V. Antoine de Ang. c. 4 - a - 2 * 

test statuere praecipitanter et inconsulte: cujus 
Sanctitas nihil potest agere ex passione (utajunt) 
▼el minus recte. Et tamen hic tam justus, sapiens, 
sanctus et clemens Deus hos coelestes ab ultimo 
fioe suo per noxam lethalem aberrantes Spiritus 
tam severe mulctavit. 

a. Considera, quosnam ita puniverit? beu ! ae- 
thereas mentes, coeli Principes, omnibus naturae 
et gratiae dotibus eminentes, numero incompre- 
hensas ; quae laesam Divinitatem , siquidem illis 
resipiscere fuisset datum (i), sempiterno ac in- 
tensissimo amore, unanimi consensu, quovis mo- 
mento per totam aeternitatem dilexissent. 

3. Perpende, ob quid tam sapiens, et clemens 
Deus adeo excellentes, ac innumeros Spiritus et 
quidem omnes, nullo excepto, sic castigarit? ob 
quid? nempe ob unicum peccatum grave, uni- 
cum idque primum .... et quidem unico iiv- 

s tanti .... sola cogitatione patratum. 

4 * Cogita, quomodo vindex Numen in hos coe- 
lestes Spiritus propter unicum hoc delictum ani- 
madverterit? Ah! mulcta quoad intensionem im- 
mani, quoad durationem aeterna; seu ( ut scholae 
loquuntur) intensive finita, sed tamen extensive 
inunita; et qua diriorem (poenam damni spe- 
ctando ) Deus ipse quamvis omnipotens infligere 
uon potuit. 

5. Pondera, quando hoc supplicio eos affecerit ? 
eo nimirum tempore, quo nullum adhuc praeces- 
serat castigationis exemplum, monitio nulla, nul- 
lae minae. Non viderant orbem aquarum diluvio 
submersum, uon Sodomam flammis conflagrantem, 
non Christum in cruce expirantem. Et tamen 

(i) Hanc enim resipiscentiam en conditione naturae ange- 
licae dan in illis non posse docet 8. Thomas i. 64* il>i- 
que Caictanus. 

una omnes, non solum decimus quisque, sed ana 
omnes deturbabantur in tartarum;et quidem de- 
turbabantur e vestigio, sine mora, eo ipso tempo* 
ris quo deliquerant momento, et nullo ad poeni- 
tendum intervallo nec brevi relicto. 

Ah! Angeli tam nobiles, iique innumeri, tertia 
eorum pars, non nisi momento et semel tantum 
peccantes, et quidem prima vice ac sola mente 
peccantes, nullo exemplo territi, nullo ad agen- 
dam poenitentiam concesso nec minimo temporis 
puncto: hi (contremisce , o homo peccator!) hi 
ob unicum .... primum,.... sola cogitatione .... in 
instanti .... commissum lethale piaculum detrude- 
bantur ad 4artara, idest, in locum tormentorum, 
quae sunt multitudine innumerabilia, magnitu- 
dine inexplicabilia, continuatione interminata. Et 
detrudebantur a Judice infinite justo, sapiente, 
sancto, et clementi. O peccatum! quam. horren- 
dum igitur et execrandum es monstrum, quod 
tamen coeca hominum improbitas nihil esse, aut 
splum leve quid arbitratur. O quam tremendum , 
sanguineisque lacrimis deflendum es malum! ut- 
pote quod ab ultimo fine ( summo scilicet bono) 
ad omnis miseriae centrum praevaricatores ab- 
ducis. Age jam, ex his quid concludis? 

Conclusio /. Ergo omni illud possibili odio ac 
horrore aversemur ac detestemur oportet. Et quid- 
ni ? Si enim Deus angelis peccantibus non peper- 
cit, sed rudentibus inferni detractos , in tartarum 
tradidit cruciandos (i), quo tu clypeo tectus im~ 
punitatem speres? tu, inquam, vili ex luto com- 
pactum nihil? tu, qui non unius solum, sed tot 
scelerum et quidem gravissimorum es reus ; et 
quidem post concessam toties veniam, post tot 
visa, quae iratus Judex ediderat, divini rigoris 
(i) a. Petr. a. v. 4- 

documenta? Igitur summo hujus portenti horrore 
concussus extimesce, et quasi a facie colubri fuge 
peccatum (i). 

Nam teterrimus carcer, in quem rebelles hi 
Spiritus sunt detrusi, etiamnum succensus ardet, 
et etiam pro te.... ita est: etiam pro te succensus 
ardet. Idem Deus, qui coeli Principibus non pe- 
percit, etiamnum vivit, et vivit aeque justus, 
aeque potens ac sanctus. Vivit! et vae tibi! si te 
gravi noxae immortuum deprehenderit. Si enim 
angelis, nobilibus adeo spiritibus iisque innumeris 
non pepercit ; multo minus tibi, o abjecte ho- 
muncio, vindex ejus Justitia parcet. Ergo time , 
fuge , horre, ah ! horre peccatum. 

Conclusio II. Cum tanta tamque enormis sit 
mortiferi criminis malitia, utpote quae Numinis 
iram tantopere commovet; ergo admissa intensis- 
simo dolore sunt deploranda. Peccasti , o infelix! 
peccasti, id clamat conscientia : ergo meritus es 
inferos, id docet fides. Si tunc illo, quo deliquia 
sti, momento, si illo die ac hora a vivis excessis- 
ses, heu! quo devenisses? ah! jam nunc habitares 
cum igne devorante (2), ibidem habitaturos ae- 
ternum. 

Jam attende. En! Deus punivit angelos, peper- 
cit tibi ; illos rudentibus inferni detractos, in tar - 
tarum tradidit cruciandos, tibi spatium poenitendi 
clementer concessit. Peccasti prima , secunda , 
tertia vice, et pepercit Deus. Peccasti quarto, et 
quarto pepercit Deus. Peccasti decies, imo vige- 
sies, £t vigesies pepercit Deus. Tu continuasti 
peccando, et Deus continuavit parcendo. Angelos, 
heu ! angelos post unicum , idque primum , sola 
cogitatione commissum grave piaculum , sine 
mora e vestigio aeternis flammis mancipavit , tota 


(1) Eccli. ai. y. %. 


(3) Isa. 33 . v. 14. 

• ' 

aeternitate cruciandos; et tibi misero, vili et in- 
grato homuncioni post centena, eaque foedissima 
patiens et lentus pepercit. 

An ergo tandem non agnoscis divinae ejus mi- 
sericordiae infinitam erga te Bonitatem, nec atto- 
nitus miraris benevolum ejus erga te prae tot 
aliis affectum? Ah! homo non es, si ad ista tibi 
pectus in gemitus non erumpit, oculi in lacrimas 
non diffluunt, tota anima mutui amoris non fla- 
grat incendio. Proinde erumpe in ardentissimos 
doloris , et horroris actus, dolendo de praeteritis , 
et quidem intensissime ; abhorrendo a futuris 
noxis, idque efficacissime. Dolor de praeteritis, 

horror a futuris sit fructus meditationis. 

/ 

Punctum IL 

Considera poenam primis parentibus inflictam , 
atque ideo inflictam , quia per peccatum a suo 
fine ultimo deflexerunt , atque ob indifferentiae 
defectum sua conditione haud contenti, cupiebant 
esse sicut dii 9 scientes bonum et malum (i); vole- 
bant quidem servire Deo, sed in sublimiori, quam 
ille ordinaverat, statu, atque, ut votis potirentur, 
perverso rerum creatarum usu, media sibi vetita 
elegerunt. At vix mortiferum gustaverant pomum, 
cum mox 

1. Justitia originali, supernis habitibus , domi- 
nio in bestias, suosque appetitus exuuntur; et lata 
in eos sententia e paradiso in hanc miseriarum 
vallem in perpetuum miseri exules ejiciuntur. 
Nec hic stetit noxia mali vis, etiam in posteros 
suum virus effudit. Id ut clarius agnoscas, 

2. Congesta veluti in cumulum una compre- 
hensione complectere omnia incendia*, naufragia 
et bella quotquot ab orbe condito fuerunt, item 

(i) Gen. 3. y. 5, 

ruinas omnes vastationesque tot urbiuta, provin- 
ciarum ac regnorum, eluviones vastissimorum flu- 
minum ac marium, morbos et cruciatus aegrorum 
et martyrum, omnes denique universim calami- 
tates et miserias, quae, veluti diluvii tempore un- 
dis quoquoversus effusis, hunc terrarum orbem 
hactenus inundarunt, magisque in posterum prae* 
sertim sub finem mundi inundabunt. His adde 
tot millia multa infantium, qui antequam sacro 
latice tiogantur, praecoci morte abrepti, superna 
beatitudine aeternum privantur. Haec, inquam , 
omnia in acervum congeras , una cum omnium 
hominum, quotquot aut mortui jam sunt aut 
morientur, ossibus ac reliquiis, harum profecto 
rerum omnium teste Apostolo pripiumillua Adami 
peccatum infelix fons est atque origo (i). Hinc 
ergo , nimirum ex severitate supplicii, culpae 
malitiam metire, si potes. 

3. Nihilominus tamen haec nusquam manife- 
stior apparet, quam in illa ferali tragaedia, quam 
olim Calvariae clivus tota fremente natura orbi 
spectandam dedit (a). Nam , ut iratae divinae 
Justitiae pro unico hoc Adami peccato condigna 
placatione ex aequo satisfieret, necesse fuit , ut 
Verbum fieret caro:.... in crucem ageretur Chri- 
stus:.... duos inter latrones moreretur Deus 

Ita est, omnes Beatorum labores, cruciatus, et 
virtutes minime suffecissent delendae pro merito 
vel unicae huic offensae. Imo licet innumerae pro- 
pe animae , quarum quaelibet vitae sanctimonia 
ipsam coeli Reginam superasset, longissimo an- 
norum spatio immania tormenta vel ipsis infernis 
ignibus atrociora, eundem ob finem patientissime 

(i) Rom. 5. v. ia. ct seq. 

(a) Hoc incitamentum S. Ig natius proponit ad finem hu- 
jus ipsius meditationis de peccato Angelorum, et Adami. 

tolerassent, tamen unicum hoc piaculum condigna 
satisfactione nullo modo potuissent expiare. Licet 
universus orbis hostiarum sanguine redundasset, 
divinus nisi sanguis fuisset libatus divina nisi 
Persona victimae vices subiisset, ex mente SS. Pa- 
trum acTheologorum(i) in irritum cuncta recidis- 
sent: nec mundus fuisset expiatus, nec Deus placa- 
tus. Tanta fuit tamque enormis et atrox virulenta 
illa, quae huic mortifero sceleri inerat, maligni- 
tas pravitasque. Ex his modo quid concludis? 

Conclusio /• Si omnes corporis cruciatus si 
omnia fortunarum et famae dispendia, si omnes 
denique hujus mundi calamitates, atque ipsa quo- 
que mors sunt poena peccati ab Adamo admissi , 
ergo hoc majus est illis omnibus malum. Nam 
( ut docet S. Thomas ) plus habet de ration* mali 
culpa quam poena (2). Ergo quodcunque potius 
tolerandum, quam peccandum! 

Conclusio II. Deus in cruce ob peccatum 
Adami moritur ( singulae voces minutatim pon- 
derentur ) Deus in cruce ob peccatum Adami 
moritur: nullo alio quam fuso Dei hominis san- 
guine elui illud condigue potuit. Ergo id gravis- 
simum prorsus et execrandum est malum $ quia 
Deus pro re levi, et nugatoria tam saeva inter 
tormenta mortuus haud est. 

Conclusio III. Si Pater aeternus proprio Filio 
non pepercit, licet non nisi formam peccatoris 
assumpserit, et pro hac Adami noxa solum se 
vadem obtulerit, quid nobis fiet? nobis, inquam, 
tam vilibus mancipiis et tot tantoruraqoe crimi- 
num reis ? 


(i)Irenaeus Iib. 3 . adversus haereses, csl)p. 2<x Athanasius in 
Passionem Salvatoris. Cyrillus Albxand. in tferipto ad Valeria- 
nam Episcop. Fulgentius in lib. de incarnatione, et gratia Chri- 
UuDoctor. Angelicus q, 1. a. a. (a) P. 1. q. a « 6 * 

j4ffactus 

Ergo i. doleamus de naevis praeteritis , et ca- 
veamus a futuris* 2 . Delictorum pondere depressi, 
humiliemus nos sub potenti manu Dei, appetitum 
supra alios eminendi eorum consideratione com- 
pescendo. 3. Sanctum carnis odium concipiamus , 
ab illius illecebris tanquam a scelerum fomentis 
constanter abhorrendo. His tamen duobus ultimis 
affectibus brevior mora erit concedenda; cum in- 
tensus dolor de admissis, et efficax horror a com- 
mittendis princeps sit fructus bujus meditationis, 
qui ut solidior sit, tria erunt observanda. 

1 . Huic praecipue actui singulari cum fervore, 
et potissime immorandum erit. 2 . Admissa pia- 
cula sic erunt detestanda, ut semper conjectis in 
eorum radicem oculis, simul etiam eminentiae 
cupiditatem, et commodi proprii amorem tan* 
quam praecipuos malorum fontes execremur. 3. 
Ab erratis gravibus semper progrediendum erit 
ad venialia ; id quod pro reliquis etiam commen^ 
tationibus notandum est. 

Ceterum quid magis incutere homini possit 
horrorem peccati? quid vehementius incendere 
ejus dolorem queat, quam videre Filium Dei pro 
eo in patibulo crucis morientera? o coeli! Dei 
Filius jussu Patris in Cruce ob peccatum mori- 
tur. O spectaculum ! ad quod ipsa etiam tartara 
cohorrescant , et soluta ruat compages mundi. 
Deus in cruce ob peccatum moritur .... Deus! .... 
Haec credo, et tamen nec doleo de admissis, nec 
abhorreo a futuris: .... quin et pecco, rursum cru- 
cifigendo mi hi met ipsi Filium Dei } et ostentui ha- 
bendo ....! ( 1 ). 

Hebr. 6. T 6. 


Digitized by L.ooQle 



86 DIES II. MED. I. 

O anima! en Jesus tuus in cruce moritur, .... 
et non solum ob Adami, sed ob tua etiam de- 
licta moritur, .... et quidem te cruentas manus 
inferente moritur r... Haec cernis , nec tamen in 
lacrimas diffluis? .... Ad hanc tragaediam sol ob- 
scuratur, petrae scinduntur, ipsi Gentiles redeunt 
percutientes pectora sua: sola tu immota perstas. 
Aperiuntur sepulchra, velum templi scinditur, 
tota natura fremit : solum tu , o peccator , non 
moveris! solus tu calybe durior Salvatorem tuum 
trabali e ligno tribus clavis suffixum, summos in- 
ter cruciatus exspirantem vides ! .... imo funestam 
hanc scenam etiam iterare audes! 

Ah! tandem fluite lacrimae, erumpite gemitus, 
totum pectus jam occupet moeror, ut digne de- 
fleam divinae offensae cognitam a me gravitatem , 
quae non aliunde manifestius quam ex Christi 
morte elucet. O Jesu cruci affixe, permitte, ut 
pedibus tuis advolutus, effuso fletu, meum tibi 
dolorem tester, et prae horrore tam gravis, quam 
peccatum continet, malitiae non prius dolere et 
horrere , quam vivere desinam ! 

Vivit Deus , in cujus conspectu sto\ quia donec 
super est halitus in me, et spiritus vitae in naribus 
meis , non loquentur labia mea , nec operabitur cor 
meum iniquitatem (i). Potius omnia perdam bona, 
et feram mala, quam ut denuo etiam leviter de- 
linquam in animam meam (2). Ita profecto est, ne 
leviter quidem delinquam, cum etiam venialis 
noxa sit causa cruciatuum ac mortis Christi , ac 
Numinis sanctitas illam quoque immenso odio , 
ac omni sua infinitudine aversetur, horreat et 
execretur. Potissimum autem ab bis N. mihi, nec 
non ab illorum venenata radice nimirum super- 
bia ac sensualitate cavebo. 

(1) Job. 27. v. 3 . (2) Eccl. 19. v. 4. 

O quam profunde submittere me debeo sub 
abrssalibus judiciis tuis 9 Domine ! ubi nihil aliud 
me esse invenio 9 quam nihil ctnihiL En ! coeli non 
sunt mundi in conspectu tuo : vel in ipsis angelis 
reperisti pravitatem : ipsae stellae ceciderunt de 
coelo : et ego pulvis quid praesumo ? O quam hu - 
militer ergo et abjecte mihi de meipso sentiendum 
est (i). O quantopere infelix illa tot malorum 
origo, honorum scilicet ac illecebrarum appeten- 
tia est detestanda ! Igitur etiam ego cum Paulo 
castigabo corpus meum 9 et in servitutem redigam 
(a); illud, inquam, corpus, quod tibi, o Jesu cru* 
cifixe, tot dolorom causa, et tam horrendae necis 
occasio fuit. Etiam ego cum Davide vilior Jiam , 
plus quam factus sum 9 et ero humilis in oculis meis 
(3). Serviam ego servus tuus tibi Domino meo , 
et quidem quo volueris modo cum plena ad quid- 
vis indifferentia. 


LECTIO 

DE DOLOHE ET HORRORE PECCATI 

$• i- 

I. Jacto principali fundamento nostri, quod mo- 
limur, spiritualis aedificii, nempe serpendum esse 
Creatori quo voluerit modo, id est, in eo vitae 
statu, aut in electo jam statu, in eo munere, loco, 
valetudine et perfectionis gradu, ia quo ille sibi 
id gratum fore siguificarit, adeoque ad haec om- 
nia indifferentes nos esse oportere; jacto, inquam, 
hoc aogulari exercitiorum lapide, tollenda e me- 
dio sunt praecipua impedimenta , quae nos ab au- 
rea hac indifferentia, et quod consequitur, a no- 

(«) De imit. Chr. I. 3 . c. 14. (a) 1. Cor. 9. V. »7. 

(i; a. Reg. G. y. 21 . 

stro fine ultimo abstrahunt atque abducunt. 

Porro quod a generoso hoc aequilibrio nos poten- 
tius retrahit, et in oppositam partem male pronos 
impellit, est tum innata nobis appetentia honorum, 
deliciarum et opum, nec non sanitatis ac liberio- 
ris vitae, tum nobiscum vel uti natum fastidium 
atque aversatio contemptus, paupertatis et vexa- 
tionum, item aegritudinis ac perfectioris vitae. 
Sive (ut compendio utar) est nimius cuticulae ac 
eminentiae amor, atque inordinata contemptionum 
ac molestiarum fuga. Ad haec enim duo, tanquam 
ad fontem ex quo fluunt, priora facile reducuntur. 

Nam (ut inductione constat) quotiescunque a 
commendato nobis mentis aequilibrio discedimus, 
semper id ob unam ex praedictis rationibus fit. 
Cum enim coelestis haec virtus in medio consi- 
stat, solo Numinis nutu in hanc vel illam partem 
inclinanda, nihil illi adeo adversatur quam nimia 
propensio ad unum, et aversio ab altero mediae 
rei extremo. Adeoque nihil magis laudatae indif- 
ferentiae inter commoda et incommoda, honores 
et contemptus, divitias et paupertatem officit , 
quam nimius amor priorum et horror posteriorum. 
Cum igitur hic amor et horror motionum huma- 
narum communes duo veluti cardines sint, patet, 
quotiescunqpe ab aureo illo mentis aequilibrio 
volentes deflectimus, id semper ob unam ex prae- 
dictis rationibus fieri, et quidem per actus leviter 
vel graviter malos. 

Nam cum secundum Christi effatum omnis ar- 
bor mala malos fructus faciat , imo cum non possit 
arbor mala bonos fructus facere (i), consequens 
est omnes illos actus, qui ex illo duplici germine 
nempe ex dicta appetentia et. nausea seu amore et 
fuga tamquam ex venenata radice enascuntur , 
(i) Mattii. 7. v. 17. ct 18. 

quique nos ab illo coelesti aequilibrio deflectere 
cogout, esse peccata (i), eaque, voluntaria si sint, 
graviter vel leviter vi tiosa:adeoque haec totidem esse 
passus, quibus a' laudata indifferentia et ab ultimo 
fine nostro vel omnino aberramus vel saltem de- 
viamus. Nam vitia ez mente Patrum sunt proprie 
illi animae gressus, per quos eadem a coelo atque 
a Creatore procul recedit.' 

II. Ut ergo S. P. N. caecam voluntatem a no- 
xio boc honorum et commoditatum, deliciarum 
et opum appetitu revocet, iilamque mitigato con- 
teraptus et incommodorum, paupertatis et dolo- 
rum fastidio ad praedictam indifferentiam, et per 
eam ad ultimum finem suum reducat, peccatorum 
malitiam, turpitudinem et damna ob oculos ponit, 
ut scilicet inspecto rivulorum veneno ipsum etiam 
fontem exeerari discamus. Hinc patet , quam 
arcte diei hodiernae meditationes cum hesternis 
cohaereant. 

Dixi autem, inspecto rivulorum veneno, ipsum 
etiam lapsuum fontem exeerandum esse. Et hinc 
(quod maxime notari cupio) quotiescunque in hia 
de peccato exercitiis dolenti animo commissa pia^ 
cula aversabimur, semper reflexo in eorum radi- 
cem obtutu, etiam ille perversus excellentiae et 
cuticulae amor, atque inordinata illa despicatus et 
vexationum fuga , id est superbia et sensualitas (ut 
vulgo dicitur) tamquam foecunda malorum fere 
omnium causa erit detestanda. 

Ceterum ut divus lgnatius praefixum sibi sco- 
pum eo certius assequeretur, id est, ut culpae de- 
testatio cum dolore conjuncta cordis intima eo 
efficacius pervaderet, i. malignitatem vel unius 

(a) Nam etiam actas primo primi (ut Scholae loquuntur) 
poesuut per ampliationem appellari peccata, quia sunt tum 
poena, tum causa peccati. 

etiam naevi propriis coloribus adumbrare conatur. 
Hanc vero, ut bene depingat, considerandam no- 
bis proponit castigationem Angelis , primisque 
Parentibus ob unicum erratum indictam , ut 
nempe ex atrocitate poenae gravitatem culpae 
metiremur. Et certe priorum ruinam ac posterio- 
rum proscriptionem ea rerum adjuncta circum- 
stant, quae rite perpensa vel durissimam cujus- 
cunque mentem terrore compleant necesse est,* ita 
ut aptius medium huic fini obtinendo inveniri 
haud posse crediderim. 

2. Cum autem aliena nos minus moveant quam 
quae ad nos ipsos attinent, S. Ignatius sequenti 
commentatione perpendendam annexuit propria- 
rum noxarum multitudinem, foeditatem ac per- 
versitatem, quae propius inspecta non possunt 
quin summo dolore nos afficiant, ac poenitentia 
scelerumque odio inflamment. 

3 . Quia vero subinde aliquos reperire licet, quos 
suppliciorum metus a peccando potentius abster- 
ret, pro ultima ejusdem hujus diei (i) medita- 
tione (et quidem ante eas, quae de morte aut judi- 
cio agunt) (2) contemplandos exhibet inferorum 
cruciatus, quamvis hanc materiam in primo jam 


(1) Nam. hanc de inferno contemplationem illo ipso adhuc 
die, quo duas priores, nempe de poena Angelorum et pro- 
priis peccatis instituimus, pro ejusdem diei exercitio quinto 
seu ultimo ante coenaro S. Ignatius assumendam praescribit 
io lib. Exercit. ad finem exercit. V. 

(a) Nam loco paulo ante citato mox ad finem exercitii V. 
ait. his meditationibus, scilicet de peccatis, et inferno adjici 
posse alias, ut de morte, de judicio. Ubi notandum, eumdem 
dicere, has posteriores illis prioribus adjici , id est , subjungi 
posse; non yero inter seri, aut immisceri. Nempe ex ejus mente 
non tam ordo novissimorum servandus est, quam spectandus 
ille, qui solus hodie intenditur, fructus scilicet dolor et nor- 
ror peccatorum, qui procul dubio inferorum consideratione 
plurimum promovetur, et augetur. 

hujus diei exercitio puncto tertio attigerit (ij. 

Ex quo insignis S. P. N. in hac arte peritia et 
prudentia elucet; cum ea incitamenta, quae acqui- 
rendo illi, quem praesenti hoc die intendit, fini a- 
ptissime faciunt, junctim et unice, gradatim tamen 
expendenda proponat; nihil enim NB. adeo ad 

f trofectum conducit, quam si integro die uni so- 
um Teritati exputandae, unique tantummodo 
primario fructui inde colligendo nos totos im- 
pendamus (a), 

III. Porro fructus per dictas exercitationes a 
nobis hodie colligendus ex mente S. Patris est 
dolor intensus de peccatis , atque abundans fle- 
tus (3). Hic enim, nempe in prima hebdomade 
(ut alibi ait) quaerimus dolorem ac lacrimas de 
peccatis (4), et quidem non qualemcunque, sed 
tamen dolorem, vi cujus intentam criminum no- 
strorum detestationem sentiamus : item vi cujus 
perspecta ac damnata mundi , et appetitionum 
nostrajrum pravitate , ab illis rebus mundanis ac 
vatiis , quae vitiorum nostrorum scaturigo sunt , 
nos recipiamus (5). 


(i) Quam materiam tum ob argumenti similitudinem, tum 
ne prima exercitatio prolixior excurreret, tum denique ne 
mane ibidem dicta sub vesperum denuo repetenda forent, 
huic ultimae conjuugendam censui. 

(a) Hinc a mente S. Auctoris recedere videntur illi, qu 
primo die, post consideratum ante meridiem hominis finem, a 
prandio meditationem de peccato Angelorum : altera dein 
die pariter a prandio de morte vel judicio (ante eam de in- 
ferno) peragendam praescribunt. Videri potest P. Diertins 
in sua explanat. Exercit. io notando post contempl. 111 
hebd. 3 ubi docet, tolo die eidem materiae inhaerendum 
eaae, ne multiplex veritatum aeternarum varietas fructum re- 
tardet. 

^ Lib. Excrcit. hebd. x. exercit. i. praelud. 3 . 

Lib. Exercit Adootat. 4 exviginti. 

(5) Ibid. hebd. i. exercit. 3. colloquio i. item Directorium 

Iddirco scopus hodiernae diei esi dolor de prae- 
ieritis offensis et quidem vehemens : item horror 
a futuris et quidem efficax, qui ipsum simul ea- 
rxxvtx fontem aversetur, inordinatum scilicet cuti- 
culae et eminentiae amorem. Hunc ergo dolorem , 
et horrorem ut abundantem hodie acquiramus , 
omni virium contentione allaborandum erit. Nam 
sicut indifferens animi aequilibrium ad ample- 
ctenda omnia media, per quae Deus ultimum fi- 
nem nostrum nos consequi voluerit, fuit materia 
hesternae diei, et sicut intima cognitio sui ipsius 
praesertim motionis animo dominantis cura de- 
missione et odio sui est finis crastinae lucis; ita 
purgatio animae per seriam execrationem errorum, 
nec non eorumdem radicum est meta praesentis 
diei (i). Jam autem anima nullo adjumento effi- 
cacius purgatur quam per poenitentiae lavacrum, 
quae (ut indicat Directorium) (a) in contritione e t 
confessione , tanquam geminis a poenitente ponen- 
dis actibus consistit (3^. 

§. n. 

I. Ad contritionem quod spectat, ea ex Sacra 
Synodo Tridentina est dolor ac detestatio 'de com- 
rnisso peccato cum proposito non peccandi de ce- 
tero, seu odio mixtus dolor de praeteritis, horror 
afuturis . Hanc ergo ut aptis S. Ig natius industriis 


c. 39. n. 2 abi haec: concipialut' de peccatis quam maximus 
dolor et contritio , ut animus abstrahatur ab amore omnis rei 
terrenae. 

i t ) Direct. c. n . n. 2. 

2) lbid. c. xi. n. 3 ubi sic: in prima hac hebdomade pro- 
ponuntur media y quae ad animam purgandam per contritio- 
nem et confessionem pertinent , et ad veram poenitentiam in 
nobis gignendam juvare possunt. 

' (3) In lib. Excrcit. in additionibus ad exercitia ad finem ho- 
bdom. z. 

promoveat, non solum nobis omni risu , verbisque 
risum provocantibus interdicit; sed ipsas etiam co- 
gitationes pias de laetiori argumento occurrentes 
expelli jubet, sanctamque animi tristitiam, indu- 
ctis etiam cubiculo tenebris, et aucto corporis cru- 
ciatu foveri cupit. Prius vetat, quoniam talis qua * - 
libet cogitatio impedit fictum et dolorem de pecta- 
tis, qui tunc quaerendus est. Posterius fieri cupit, 
ut impetremus intimam cordis contritionem de pec- 
catis et abundantiam lacrimarum. 

Imo cum adverterit, illum terrorem, quem tum 
spectatum in Angelis et Adamo supplicium, tum 
considerata propriorum criminum gravitas ac 
promerita inferorum tormenta animis nostris in- 
cutiunt, impedire teneriores doloris motus ; id , 
inquam, cum adverlerit, statim ad calccm dicta- 
rum meditationum provide subjunxit ejus generis 
incitamentum, quod movendo fletui summe ido- 
neum est. Sic ad finem primae proponit Chri- 
stum in croce ob peccatum morientem. In secun- 
dae vero et tertiae colloquio exhibet infinitam 
Dei Misericordiam nobis tamdiu ac toties parcen- 
tem: licet alii interea innumeri fortasse minoribus 
obuoxii criminibus in tartarum sint deturbati. 
Quae certe considerata etiam immensa Dei boni- 
tate talem movendi vim babent, ut ultro lacrimas 
prorumpere ncccsse sit, modo baec eadem incita- 
menta penitus in memoria insideant, quae die 
saepius nobiscum recolamus. 

II. Aliae praeterea rationes quae, ad tantam a- 
nimi contritionem nos moveant, sunt hae : nam 

1 . quo intensior ea fuerit, eo uberior erit gratia: 

2. eo amplius delebitur de reatu poenarum, quae 
nobis vel in bac vel in altera vita pro mensura 
culparum exolvendae restant: 3 . eo firmior etiam 
erit in bono constantia ac proposita vitae corre- 

ctio; ideo enim tam frequenter relabimur , quia, 
nimis raro vehementer dolemus: 4- eo solidior erit 
securissima animi pax, orta ex dulcissima spe et 
ex intensiori, nescio quo suavi tranquillae mentis 
vadimonio, quo securi reddimur, nos amicum no- 
bis Numen habere. Cum e contrario remisse do- 
lentis dubia sit veniae spes, amicitia cum Deo 
frigida, relapsus facilis, satisfactio tenuis , et mo- 
dicum gratiae incrementum. 

Ad obtinendam autem utilissimam hanc con- 
tritionis intensionem adbibenda erunt sequentia 
media. Primum est oratio , qua ejusmodi favor ab 
eo, cujus misericordiae non est numerus, et boni- 
tatis infinitus est thesaurus, constanter et ferven- 
ter efflagitetur. Hanc in rem plurimum conferet, 
facere aut fieri curare Sacrum, ut ajunt, votivum 
pro obtinenda remissione peccatorum, inserta col- 
lecta de petitione lacrimarum. 

Alterum est corporis castigatio , utpote cui mira 
vis inest, Deum nostra in vota inflectendi , cor- 
disque duritiem emolliendi. Tertium in eo consi- 
stit, ut universam nobis vitam, omniaque ejus 
decursu admissa a nobis peccata quasi in cumulo 
repraesentemus, cum Rege Ezechia recogitando 
omnes annos in amaritudine animae (i). Nostra 
enim hoc modo congesta quasi in montem peccata 
movendis lacrimis ciendoque cordis dolori optime 
faciunt. Alia deinde adjecta hodiernis meditationi- 
bus a S. Patre doloris incitamenta, nempe Jesus 
crucifixus, et infinita divinae misericordiae boni- 
tas, magno hunc in finem subsidio erunt. 

III. Certe sanctus ille Seraphinorum aemulator 
Franciscus Christum in cruce pro peccato mo- 
rientem contemplando, in tantos clamores erupit, 
ut casu praeteriens nobilis quidam Eques eum a 

(«) J[sa 38. v. i5. 

latronibus jugulari crediderit Cumque ille parum 
adhuc sibi dolere videretur, vicinas rupes et an- 
tra in luctus societatem vocavit Et en ! divino 
nutu siccissimae alias petrae tanta humoris copia 
perfundebantur/ ut defluentes ex illis et sensim 
confluentes ubertim guttae, plurimos tandem ia 
rivulos excreverint. Franciscus vero exhaustus 
viribus in cellulam aliorum manibus referri de- 
buerit 

O saxea mortalium corda! ad baec jam quis 
vobis sensus? Ergone possibile sit, ut Servatoris e 
cruce pendentis aspectus non eumdem in reli- 
giosa mente, quem in his lapidibus , effectum 
creet? Ergone fieri possit, ut eodem modo , quo 
Turea, Christianus etiam hanc amoris simul et 
moeroris scenam intueatur? O angeli pacis ama- 
re Jlentes (i)! per Matrem dolorosam vos rogo , 
serias tandem easque uberes mihi poenitentiae 
lacrimas exorate. 

Quidam in Hispania , cum longanimem illam 
offensi Numinis erga peccatores benignitatem a S. 
Vincentio Ferrerio pro concione extolli audivis- 
set, tanto ob admissa a se peccata dolore affectus 
fuit, ut exanimis in terram corruerit. Et nos haec 
eadem meditantes, et quidem in sacra hac soli- 
tudine meditantes, pumice sicciores sine vehe- 
menti motu perstamus; uos, inquam, quos con- 
scieutia fortasse aeque gravium, si non plurium 
naevorum arguit reos? Eninvero vel haec vera 
esse non credimus, vel noxae malignitatem non 
ponderamus. 

S. Catharina Senensis modicam, quae casu ob- 
repserat, oculorum levitatem tara copioso lacri- 
maram imbre defleverat, ut multo tempore nullum 
solamen admiserit. Beatus Alphonsus Rodriguex 
(0 Ita. 33. v. 7 . 

unicum veniale piaculum plures annos quotidia- 
no eoque largissimo fletu deploravit. Et nos for- 
tasse lethalia ea que plurima vix lacrimula expia- 
mus? Quis durum adeo mentis silicem non exe- 
cretur? Nec dicas, ut quis sic doleat , oportere 
eum esse sanctum. Nam contra sic oporteret do- 
lere, ut quis fiat sanctus. Quid? quod ipsi etiam 
praevaricatores olira pudori ac probro nobis erunt? 

Nam surgent in judicio magni illi Poeni tentes 
ac Thaebaidis iucolae, et nostram nobis duritiem 
exprobrabunt. Surget ille miles, qui ad pedem 
columnae, cui insistebat Simeon Stilites , prae 
contritionis vehementia exanguis concidit. Surget 
ille Nobilis, qui, cum S. Ulricum ex ordine Prae- 
dicatorum in peccati malitiam perorantem audi- 
ret, prae illius horrore subito exspiravit. Surgent 
innumeri rustica de plebe viri, qui intellecta in 
Missionibus culpae lethalis gravitate in uberem 
ploratum, non raro etiam in clamores eruperunt. 
Surgent, inquam, hi, et condemnabunt nos, qui, 
Religiosi, id est , statum poenitentiae professi y 
nullo tamen fletu vel in ipsis etiam exercitiis 
morienti in cruce Servatori, et quidem ob cri- 
mina nostra morienti parentamus: qui neque la- 
crimula tam protervum misericordiae abusum, il- 
latasque infinitae bonitati tam enormes injurias 

deploramus.. ... 

O Deus! qui tuam potentiam parcendo maxime, 
et miserando manifestas, dissimulans peccata ho- 
minum propter poenitentiam (i); gratiam Spiritus 
S. cordibus nostris clementer infunde , quae nos 
gemitibus lacrimarum efficiat maculas nostrorum 
diluere peccatorum . Produc de oculis nostris la - 


(i) Sap. ii. v. 


N 

ctimarutn flumina, quibus debita flammarum in- 
cendia 'valeamus extinguere ( i ). 


§. III. 

I. Hunc de erroribus praeteritis dolorem , in* 
tensus si fuerit suapte natura et necessario comi- 
tabitur horror a futuris . Repugnat enim, ut quis 
aerio doleat de malo olim admisso, quin simul 
abhorreat ab illo in posteram committendo. 
Hunc ergo horrorem ut amplius intendas, simul - 
que ejus firmitatis periculum facias, finge ex una 
parte, oculis te coram usurpare illam feralem 
tragaediam, quam Antiochus in ultimo illius Ma- 
chabeae Matris filio orbi spectandam dedit. Su- 
blimi Rex insidens solio, meram vultu saevitiam 
spirabat. Promebantur dira ad torquendum in- 
strumenta: succendebantur sartagines ollaequc 
aeneae: expediebantur acinaces immanesque cultri; 
hiuc atque hinc dispersa jacebant abscissa fratrum 
capita, mutilatae manus, truncati pedes, cruenta 
lacerataque detracta cute cadavera. 

Ex parte altera finge item proximum te adstare 
illi Babylonicae fornaci , quam Nabuchodonosor 
Rex repletus furore, praecepit succendi septuplum , 
quam succendi consueverat (a). Licet fornax jam 
immensum arderet, tamen non cessabant ministri 
regis eam magis et magis succendere naphla , et m 
stuppa et pice et malleolis , ita ut effunderetur 
flamma super fornacem cubitis quadraginta (3). 

Hos igitur tam horrendos flammarum vortices a- 
nimo atque cogitatione finge non solum intueri 
te, sed etiam coram sentire. 

Jam vero, en ibi Machabaeo omnium minimo 
adeoque tenerrimo vel caro suilla erat gustanda, 


(l) Ecclesia ili OraUoniKn^lL 
(□) Dan. 3. v. 



jlionc lacrimarum. 
Ibid. y. 46. et 47* 

Tei crudelissima mors subeunda. Hic Ananiaecmn 
sociis vel statua erat adoranda, vel atrocissima in- 
cendia e vestigio perferenda. Finge nunc etiam 
tibi pari modo aut peccandum lethaliter esse, vel 
iisdem aut aequalibus tormentis te excruciandum 
esse. Age jam, quid eligis? 

Ibi parvulus ille Heros generosa voce exclamat: 
non obedio praecepto regis , sed praecepto legis (i). 
Hic vero Ananias cum sociis audacter respondet; 
notum sit tibi rex, quia Deos tuos non colimus, et 
statuam auream non adoramus (a) Ain modo, au 
hoc animo firmo et stabili es? an idem tibi etiam 
vigor virtusque? Nonne probrum foret, majorem 

f teccati horrorem in animo habuisse puerum il- 
um tenerrimum, hos aulae deliciis natos Opti- 
mates , quam tu in animo tuo sentias , tu, 
inquam, Christianus aut religiosus vel etiam sa- 
cerdos? 

Si res ita se haberet, o qualis ignaviae tuae ex- 
probratio erit exemplum Eleazari, qui ne quidem 
ut horrendis cruciatibus se eximeret vitamque 
redimeret, esum vetitae carnis simulare sustinuit, 
sed nihil trepidus palam exclamavit: praemitti se 
velle in infernum (3); nota, in infernum non so- 
lum in enses, in plagas, in necem, sed in ipsum 
etiam infernum. 

II. Jam vero ad tria haec spectacula quid re- 
ponent illi, qui nullo cogente tyranno , nemine 
mortem intentante, ob leve lucrum, vilem gustum, 
foedam voluptatem, licet eos deterreat Justitia , 
dehortetur conscientia, supremam Numinis maje- 
statem ubique praesentis proterve offendere ac 
lacessere non verentur: cum tamen ex Sanctorum 
effatis constet, multo intolerabiliorem esse Dei of - 

fensam quamlibet exiguissimam ipso Luciferi in- 
ferno (i^,* el ab uno edam minori delicto majus 
malum advenire , quam a toto simul tartaro (a J. 
Ad haec, inquam, quid reponent illi, qui animam 
gravi noxa contaminare non horrent? Qoam jure 
timendum, ne etiam hi aliquando rubore suffusi, 
incipiant dicere montibus , cadite super nos , et col- 
libus , operite nos (3). 

Hoc igitur modo tanquam ad lapidem Lydinm 
illud, quo graviores naevos aversaris, odium pe- 
riclitare. Licet enim id obvie cuivis suadere con- 
sultum mioime sit, attamen in exercitiis , post 
consideratam erratorum gravitatem, ejusmodi de 
se periculum facere abs re non erit. Percontare 
igitur, an etiam tu cum S. Edmundo Cantuarien- 
sium Episcopo malis in rogum ardentem insilire , 
quam grave delictum sciens admittere (4)? An etiam 
tu cum S. Anselmo potius eligas, te in orcum de- 
mergere , quam lethalem culpam committere ; et 
potius purum ac innocentem gehennam intrare , 
quam piaculi sorde pollutum coelorum regna te- 
nere (5^)? Quid percelleris ac commoveris?.... 
Haec animi comparatio reipsa ad salutem neces- 
saria est; sine hac ingressus in coelestem patriam 
nemini patet. 

III. Deinde a gravibus ad levia gradum facien- 
do, tuam quoque ab his alienationem diligenter 
examina. Quaere igitur ex temetipso: quid si levi 
mendacio lethalem morbum , gravem infamiam, 
aut ferale supplicium a me amoliri; vel si honori* 
ficum quodpiam munus acquirere, aut erumpens 
subito incendium extinguere possem, an non men- 

(Q S. Catbarina Genuens. in ejus vita c. 37. 

(a) S. Theres. in vita a se scripta c. a£. 

( 3 ) Luc. a 3 . ▼. 3 o. (4) In ejus vita. 

(6} Lib. 1 cur Deus homo c. ai. 

tirer?... Quid conscientia reponat, sedulo auscul- 
ta. Juverit etiam animo revolvere occasiones quas- 
dam et illicia delinquendi leviter, v. g. illa loca, 
personas, negotia, quae consuetis ejusmodi noxii 
h&cusque ansam magis praebuerunt; et praemisso 
dissensu aut fugae proposito contra familiares ac 
quotidianas animi labes parare se, easque nomi- 
na tim et saepius in diem detestari. 

Hac industria commendatus supra horror a fu- 
tutis lapsibus tam mortiferis, quam minutis plu- 
rimum augebitur, auctusque conservabitur. Per 
liunc vero duplicem et altius radicatum partim 
lethalium partim venialium horrorem via sterni- 
tur, animusque praevio studio jam nunc praepa- 
ratur ad primum et secundum humilitatis gradum 
a S. Patre ad finem secundae hebdomadis propo- 
situm. Unde iterum mira meditationum inter se 
connexio ac singularis ordo elucet. Verum haec 
de contritione dicta sufficiant. 

§. IV. 

I. Ad alterum purgandae animae subsidium 
nempe confessionem quod attinet, quamvis eam s. 
Ignatius primum post hebdomadis primae exerci- 
tia esse opportunam judicet(i) nihilominus tamen 
conscientiae examen generale y tanquam utilissimum 
ad purgationem animae et peccatorum confessio - 
nem remedium, sub ejus initium tradit (2) in- 
stituendum hora a praescriptis functionibus li- 
bera (has enim salvas esse sernper oportet) verbi 
gratia post corporis refectionem aut loco exercitii 
manualis. 

M (x) In lib. cxercil. de confessionis generalis usu Di- 
rect. cap. 10. n. 9. 

(*) In Ub. exercit. post extun. particulare. 

Et licet in hac animi perscrutatione nobis ca- 
vendam sit a nimia anxietate, quae causa est scru- 
pulorum, ex altera tamen parte cum ea accura- 
tione peragenda erit, ut posthac nobis, praesertim 
moribundis, sit veluti clypeus contra varios ti- 
mores nocturnos (i), et firma basis, cui mentis 

a uies secure innitatur ( 2 ^. Haec igitur sCrutan- 
ae conscientiae diligentia respondere debebit, 1 . 
diuturnitati temporis , per quod quis hanc expia- 
tionem distulit: a. multitudini et gravitati errato- 
rum, quae commisit : 3. qualitati negotiorum , 
quae tractavit: 4* 'varietati munerum, quae obivit. 

II. Num autem totius vitae tela sit retexenda 
vel an solum ab ultima, aut ab anni spatio ea 
sit repetenda, arbitrio confessarii determinandum 
relinquitur. Videri hac de re potest Directorium(3). 
Semper tamen ejusmodi generalis sui ipsius ac- 
cusatio dissuadenda erit scrupulosis, uti et vitio 
carnis olim magis addictis , aut etiamnum ejus 
stimulo gravius tentatis; hi enim plus nocumenti 
ex ejusmodi accuratiori indagine, quam commodi 
referrent. 

Nihilominus quaecunque demum seu generalis 
sive annua aut semestris confessio peragatur, 
semper curandum erit, ut ea praecipue punCta 
conscientiae arbitro declarentur , quae adhuc 
nunquam rite clavibus subjecta fuerunt; quae nos 
prae alris angunt et pungunt , aut sub mortem 
turbatura timentur; praesertim in peccata etiam 
aliena et occulta , in boni omissiones ac muneris 
neglectiones peculiari studio indagandum erit, 
curandumque, ut nostra haec errata iisdem om- 
nino vocibus sacro Judici exponantur, quibus u- 

(t) Cant. 3. v. 8. 

W birect. cap. 16. n. 3 . 

( 3 ) Cap. 10. n. ij. 

tetur daemon, quando nos de illis olim est ac- 
cusaturus. 

Uno verbo, haec exomologesis tali diligentia 
erit peragenda, ac si ea finita, statiin e vita di- 
scedere ac tribunali divino sisti deberemus; ita ut 
interno quodam animi testimonio securi redda- 
mur, nos in his exercitiis animae rationes rite 
subduxisse, nihilque amplius, quod ad calculos 
revocandum sit, superesse. Sine quo vadimonio, 
qui ex sacra hac solitudine egreditur, praecipuo 
solamine, unoque ex multis et principibus emo- 
lumentis destitutus egreditur. 

111. Porro duo potissimum obstacula sunt, quae 
huic tam sancto operi malum non raro obicem 
ponuut , nempe labor in scrutandis ejusmodi 
naevis subeundus, et erubescentia in iis postea a- 
periendis superanda. Ad laborem quod pertinet, 
eum leviorem reddent , et plurimum mitigabunt 
considerata attente emolumenta ex ejus generis 
confessione percipienda, quae sunt sequentia: i. 
illius, quae peccatis inest, malitiae clarior cogni- 
tio: 2 . intensior de iisdem dolor: 3. efficacius ea 
vitandi propositum, et majus e coelo auxilium: 4« 
melior ad Eucharistiae sumptionem praeparatio: 
5. firmior salutis spes, ac securae mentis in ago- 
ne solatium (i). Et haec sunt beatum illud cen- 
tuplum, quo Deus in hac etiam vita pios ejus- 
modi conatus remunerari solet. Quod si nulla alia 
foret utilitas (Directorii verba sunt), hoc certe sa- 
tis esse deberet , quod experiamur homines ple- 
rumque aut sine sufficienti exarmne y aut sine de - 
bito dolore , nullo aut valde infirmo melioris vitae 
proposito ad sacrum tribunal accedere (a). Solidi 
ergo solaminis res erit, per accuratam ejusmodi 

(i) Lil>. Exercit. ad finem examinis generalis. 

4 (a) Cap. 16. v. a. 


t 

ezomologesin bis diebus salutis praeteriti tempo- 
ris defectus emendasse, et sic orituris alias sub 
mortem scrupulis omnem viam praeclusisse. 

Motiva vero superbum illum in detegendis a- 
nanae morbis, noxium que pudorem generose vin- 
ceadi Augustinus nobis suppeditat. Primum desu- 
mitur ex ipsa persona peccatoris. Cur erubescis , 
inquit, confiteri , quod facere nequaquam erubui - 
siis Kon te pudeat coram uno dicere , quod te non 
puduil forsitan coram multis et cum multis facere . 

Secundum petitum est a persona confessarii, O 
homo! quid times confiterii Illud , quod per con- 
fessionem scio, minus scio , quam illud , quod ne- 
scio . Cur erubescis confiteri peccata tua ? peccator 
sum SKut et lu . Confitere homo homini, peccator 
peccatori , qui ea ipsa crimina vel etiam graviora 
patrare potest; nullum enim peccatum est , quod 
unquam fecerit homo , quod non possit facere alter 
homo . 

Tertium ex eodem Augustino pernicioso buic 
pudori vincendo maxime idoneam est universale 
judicium; sic enim pronuntiat: utique melius est 
coram uno aliquantum ruboris tolerare , quam in 
die judicii coram tot millibus hominum gravi re- 
pulsa denotatum tabescere . Cogita ergo , confessa • 
riumfore unum ex illis , qui judicio illi intererunt ; 
nec erubescas nunc ei magno tuo commodo mani- 
festare , quod tunc aperte cognoscet cum insigni 
pudore et contemptu tuo . Haec Augustinus (i). 
Accedit, aut ardeadum esse aut poenitendum. 

Itaque pro Deo, pro coelo, pro anima ne con- 
fundaris dicere verum) est enim confusio addu • 
cens peccatum , etf confusio adducens gloriam et 

gratiam (a). Hac enim in re se ipsum vincere, et 
importunae molestiam verecundiae sincera pecca» 
(i) Lib. <ie visit iafir. 3 . 5. ( 1 ) Eccli. 4- v. a4* 

torum confessione superare, generosum omnino 
ac heroicum facinus eat, plenumque gloriae tests 
Gregorio dicente: ego non minus admiror confer 
sionetn humilem peccatorum , quam sublimia ge- 
sta virtutum , cum major interdum fortitudo re - 
quiratur ad culpam fatendam , quam ad eam vi- 
tandam (i). 

IV. His duobus remediis, nempe intensa con- 
tritione ac sincera confes sione 9 obtinebitur ptrga- 
tio animae, qui secundus est primae hebdomadis 
fructus. Nara primus inculcata heri indifferentia 
est. Quia vero anima sufficienter non purgatur, 
nisi etiam vitiorum radix inde evellatur . quae 
quidem plerumque in superbia et sensualita- 
te consistit, hinc consulto superius monui , ut 
quotiescumque in hodiernis exercita tionibas pec- 
cati gravitatem detestamur, semper intento in eo- 
rum fontem obtutu, etiam honorum ac illecebra- 
rum appetentiam exeeremur. Id quod ut efficacius 
fiat, plura hunc in finem consideratio vespertina 
suggeret incitamenta. 

Prius tamen per sequens exercitium adhuc 
magis intendendus erit dolor de noxis praeteritis, 
et horror a futuris, qui primarius hodiernae diei 
est scopus, et simul princeps purgandae animae 
adjumentum. Quapropter cum summo mane dete- 
stati simus malitiam culpae ab Angelis et Ada- 
mo admissae, jam perpendemus malignitatem sce- 
lerum a nobis patratorum; quam qui rite appre- 
henderit, dolebit , ut doleri solet in morte primo- 
geniti (2J; et horror magnus invadet eum (~ij ; 
simul que disponetur ad acquirendam sui ipsius 
cognitionem, quae odii ac demissionis radix ac 
prope causa est. 

S i) Greg. 1 . aa. moral. c. 10. 
a) Zach. ia. v. 10. ( 3 ) Gen. i 5 . v. ia. 

Ubi tamen notandum, lapsus nostros non sin- 
gillatim ac distincte, sed solum generatim ac con- 
fuse et quidem breviter obiterque in memoriam 
revocandos esse; cum hic non fiat examen pro 
confessione, sed tantum meditatio de illorum per- 
versitate, quae ex triplici potissimum capite enor- 
mis est, i. ob offensae foeditatem ac multitudi- 
nem, a.ob offendentis vilitatem et ingratitudinem, 3. 
ob offensi majestatem ac clementiam, quae omnia 
punctorum membra in hac ipsa de peccatis me- 
ditatione S. Ignatius expendenda proponit, ut i. 
peccatorum malitiam , 2 . eorum foeditatem , 3. no - 
stramque abjectionem ac vilitatem agnoscamus , 
eam ex animo sentiamus y vereque detestemur cum 
dolore et satisfactione convenienti ( 1 ) ita ut merito 
dicat P. Gaudier hanc exercitationem continere 
omnia prorsus motiva , quae excogitari possunt ad 
detestanda peccata ( a). 

Notandum. « Qui meditationibus de peccatis et 
» inferno non biduum , sed unum solummodo 
» diem impendere statuunt , ii omisso sequentis 
» meditationis puncto primo (quod alio tempore 
» v. g. illo, qui praeparationi ad eam destinatur, 
» quadrante legi poterit), non nisi secundum et 
» tertium expendent; siquidem exercitatio tota 
» justo longior fuerit visa ». 

( 1 ) Direct. c. ix. n. 2 . et 3. 

(?) Introduct. ad pcrfcct. p. i83. ad secandum exercitium 
de peccatis. 

MEDITATIO It 

DE PECCATIS PROPRIIS 

Punctum /. 

Immanis est divinae offensae malitia et gravitas 
ob peccatorum foeditatem ac multitudinem, i. 
Inprimis foeditas vel unius gravis piaculi est tanta, 
ut illam pulchritudo diviua odio infinito, perenni, 
coque necessario aversetur, abhorreat et exeeretur 
tanquam malum sibi suoque omni bono contra- 
rium ac repugnantia, quanta potest maxima perci- 
pi aut esse, oppositum. 2 . Est tanta, ut ea nullo 
diluvio, nullo totius orbis sub finem mundi in- 
cendio, nullo hostiarum fusoque martyrum cruore, 
sed divino solum sanguine pro mejito seu condi- 
gne ablui queat ac deleri. 3. Est tanta, ut si per 
hypothesim impossibilem unica lelhalis culpa 
Augustissimam Dei Matrem, casu inficeret, illico 
ea amisso omni gloriae splendore, in deterrimam 
visuque horribilem formam mutaretur. 4- Auctore 
S. Thoma ( 1 ) peccando omnimode avertimur a 
Deo; sicut ergo omnimoda aversio a summo bono, 
a summa sapientia, a summa dignitate summa 
malignitas, summa insipientia, et abjectio est,- ita 
quoque aversio a summa pulchritudine summa 
deformitas est. Talis aversio cum crimen letliife- 
rum sit, illud quoque turpissimum esse et quidem 
cum immenso excessu evidens est. Imo sicut ma- 
litia ejus, ita et turpitudo ejus secundum quid 
infinita est. Ita ut illa nullo intellectu humano 
comprehendi, nulla lingua aut calamo sat exprimi 
queat. 

(1) 1. 1. q. 161. a. 6. in corp. ubi ait* aversio a bono inoom • 
mutabili nempe DcoeiI ratio formalis et completiva peccati. 

Et tamen, o miser! foeda adeo labe atque hac 
tartarea fuligine impressam animae tuae Condito* 
ris imaginem inquinare, polluere et maculare non 
dubitasti; idque tolies, numerum earumdem prae- 
sertim venialium (nam et ista ex mente Patrum 
maculae, sordes, pustulae et scabies sunt,) (i) su- 
per arenam maris multiplicando ( 2 ). O superi! si 
unica rebellis cogitatio Luciferum ejusque asse- 
clas (illa pulchritudinis portenta) deformes adeo 
et abomiuandos reddidit, qualis ego divinis oculis 
apparebo post centena sine, remorsu, per risum, 
ex pura puta improbitate et quidem opere , non 
mente solum, perpetrata flagitia? 

a. Enim vero turpiorem me daemone esse mul- 
tiplex scelerum cumulus probat. O scrutans corda 
et renes Deus, in cujus oculis non est quicquam 
absconditum! ah! etiam ego cum Antiocho tristi 
gemitu reminiscor malorum , quae feci per vitae 
cursum (3). Heu! tres animae facultates, quae de- 
buissent esse vivum divinae praesentiae speculum, 
juge Trinitatis templum, aureum Divinitatis sa- 
crarium , fuerunt fons malorum, sentina foedi- 
tatum, abominatio desolationis , stans in loco san- 
cto (4). 

Imaginatio erat receptaculum vanissimarum 
specierum, intellectus vero pessimarum cogitatio- 
uum, voluntas officina omnis nequitiae. Quinque 
corporis sensus erant veluti totidem patentes vi- 
tiis portae. Omnis annorum series non est nisi 
contexta ex meris erroribus et piaculis catena. 
Acliones quotidianae non sunt nisi verminans 
acervas variorum defectuum et noxarum. Ah ! 

( 1 ) Basii, in cap. 4- La. Caesar. Arelar. hom. 8. Bcrn. 
fenn. dc triplici custodia. 

M Psal.'i38. v. 18 . (3) 1 . Mack 6. t. ia. 

( 4 / ftlatlh. 24. T* 

tantillas puer jam eram tantus peccator. Adole- 
scenti malignitas cum membris crevit. Juventus 
(heu! meminisse pudet!) parum sibi a voluptatis 
illecebris cavit. Aetas virilis indomitarum cupidi- 
tatum servitio premitur. Senectus fortasse erit in- 
veteratus corruptae naturae dominatus. Uno verbo: 
mea omnis vita non est nisi peccans peccatum. 
Oh ergo quis dabit oculis meis fontem lacrima- 
rum (i), quibus defleam erratorum multitudinem ! 
quis menti horrorem , quo execrer eorum foe- 
ditatem ! 

O Deus meus\ confundor , et erubesco levare fa- 
ciem meam ad te, quoniam iniquitates meae mul- 
tiplicatae sunt super caput meum, et delicta mea 
creverunt usque ad coelum (i). Non sum dignus 
intueri, et aspicere altitudinem coeli prae multitu- 
dine et turpitudine iniquitatum mearum ; quoniam 
peccavi super numerum arenae maris (3); quoniam 
factus sum in oculis tuis ut abortivum, quod pe- 
nitus devoratum est a lepra peccati (4)» 

/ 

Punctum II. 


Horrendum praeterea crescit offensae gravitas 
ex vilitate et ingratitudine offendentis, i. Summa 
est hominis vilitas ob ejus nihilum in essendo , 
ob impotentiam in operando, ob ejus putredinem 
et corruptionem in desinendo, ob miserias corpo- 
ris et malitiam animae, ob ignorantiam intellectus 
et perversitatem voluntatis. Nihil est peccator ae- 
quiparatus cunctis simul hominibus, nihil suflt 
omnes simul homines collati uni angelo; nihil 
omnes simul angeli compositi Deo; quid ergo tu. 
jam eris comparatus divinae Majestati? 


(i) Jerem. i. v. i. 
(3) Iu orat. Manas*. 




i. Eftdrae 9. v. i* 
Nura. 11. V. ix. 

Et tamen hic pugillus cineris, atque scatens 
omnis generis sordibus acervus , qui ipso luto , 
pulvere et nihilo quid minus et foedius est , hic 
tetendit adversus Deum manum suam , et contra 
Omnipotentem roboratus est . Hic cucurrit adversus 
eum erecto collo , et pingui cervice armatus est ( 1 ); 
dicendo cum Pharaone: quis est Dominus , ut au- 
diam vocem ejus ? nescio Dominum ( 2 ). Hic tam 
vilis, sordens et turpis vermiculus ausus est pro- 
jicere Deum post corpus suum (3); proh facinus ! 
Deum... et quidem post corpus... hujus infruni- 
tam libidinem illius sanctissimae voluntati prae- 
ponendo. O Angeli! quid hic magis admiramini ? 
an proterviam hominis suo Creatori tam petulan- 
ter insultantis? num vero patientiam Numinis tale 
monstrum tam benigne tmerantis? 

a. Huic vilitati etiam ingratitudo immane pon- 
dus addit. Deus tibi, o peccator! contulit benefi- 
cia numero plurima, utilitate maxima, pretio infi- 
nita, quae ob majestatem donantis, ob magnitu- 
dinem doni, ob vilitatem donatarii inaestimabilia 
sunt. Et haec beneficia Deus tibi contulit modo 
singulari, nempe amore aeterno , non citius se 
quam te amando, eoque infinito^ videlicet eo ipso, 
quo seipsum diligit, mereque gratuito , sine ulla 
indigentia propriove commodo. 

Et haec tanta beneficia tanto cum amore con- 
tulit Deus... ille sibi soli sufficiens, se solo im- 
mensam beatus ac neminis indigena Deus et 
quidem libi perduelli ! tibi contulit, qui non es 
nisi gutta roris antelucani (4): folium , quod vento 
rapitur (5)*. vapor ad modicum parens (6) et ex 
meris vitiis ac miseriis concretum nihil ; tibi, in- 

(i)Job. i5. v. a5. ctaG. ( 1 ) Exod. 5. v. i- 

(3) E/ceh. a3. ?. 35. (4) Sap. 1 1 , v. a3. 

(>; Job. i3. v. a 5. (fi) Isa. \o. v. ia. 


Digitized by L.ooQle 



110 " DIES II. MED. II. 

quam, sine ullo tuo merito , etiam praevisis tot 
tuis delictis, et quidem prae tot aliis te meliori- 
bus, eique ferventius servituris. 

Et tamen ( obstupescite coeli super hoc, et portae 
ejus desolamini vehementer )! (i) et tamen ausus 
es, o ingrate! hunc ipsum Dominum summumque 
Benefactorem tuum bruta ingratitudine lacessere; 
confringere jugum ejus , rumpere vincula ejus , et 
dicere : non setviam (2J, ipsis ejus donis ( proh ! 
petulantiam immanem!) collatisque muneribus a- 
butendo ad peccandum; corporis sensus , animi 
talenta, naturae dotes, praesertim valetudinem ad 
eum impudentius irritandum adhibendo. Heu ! 
prae facti horrore attoniti stupent sensus, atque 
ipsa vox haeret. 

O Domine! ingratior sum omnibus bestiis a 
quibus saltem non offenderis: ingratior omnibus 
Tureis et ludis, quibus non tot illa numero be- 
neficia contulisti, quibus me ingratum cumulasti: 
ingratior ipsis daemonibus , pro quibus Filium 
tuum in redemptionem non dedisti. Fateor, ingra- 
titudo haec mea, juncta vilitati meae, immensum 
auget peccati gravitatem. Sed serio dolentis mi- 
serere!... parce meliora spondenti. 

Punctum III \ 

Summa denique offensae gravitas est ob offensi 
majestatem et clementiam. 1. Ad ejus majestatem 
quod attinet, ei comprehendendae nec intellectus 
Cherubioorum par est; hanc solum velata alis 
facie eandem prostrati adorant. Nec mirum ; est 
enim Rex potens et metuendus nimis ( 3 ) : sedens 
in solio Domijius , cui omnis exercitus coeli a dex- 

(1) Jcrern. 2. v. 12. (a) Jcrem. 2. y. 20. 

i'3) Eccli. 1 . y. 8. 

tris et a sinistris assistit (i) sub quo curvantur , qui 
portant orbem (2): qui appendit tribus digitis mo- 
lem terrae et in cujus manu anima omnis viventis 
est ( 3 ). Et hanc tremendam adeo Majestatem au- 
sus es irritare vilis pulvisculus , levi flatu disper- 
gendus (4). 

O factum immane! perpende , quaeso , quem 
putris vermis lacessiveris? Eu fortis robore est ( 5 ^: 
poterat quo peccasti momento te perdere in ge- 
hennam (6). Sapiens corde est (7)5 suis ipse ocu- 
lis, quibus patent omnia, illud te facinus patran- 
tem coram praesens conspexit. Sanctus est (8) imo 
magnificus in sanctitate (9) mundi sunt oculi ejus 9 
et respicere ad iniquitatem non possunt ( 1 o). Nau- 
sea, quam de illo scelere tuo concepit, major erat 
omni gaudio, quod ex omnium Beatorum praecel- 
lenlissimis virtutum actibushaurit. Et tamen pu- 
rissimos ejus obtutus coram adstantis , omnipo- 
tentis, sanctissimique Judicis immunditiis scelerum 
tuorum contaminare es ausus, haecque credens es 
ausus. 

a. Et quidem illo ipso tempore es ausus, quo 
infinita ejus Clementia cohibuit fulmina, ne te 
ferirent, continuit bestias, ne pro merito in te 
impetum facerent: constrinxit daemones , ne in 
frusta discerptum tartaro te manciparent. Jam 
stabat armata omnis creatura ad ultionem (11) de 
te sumendam, et inhibuit: vox criminum tuorum 
clamans de terra vindictam de coelo enixe posce- 
bat, et pepercit, dissimulans peccata tua propter 
poenitentiam (12) Insuper custodivit te quasi 'pu- 


(1) 2. Parat. 18. v. 18. 
3 ) Isa 40. v. 12. 

5) Job. 9 . y. 4. 

~) Job. 4. y.4. 

(9) E\od i5. v. ii. 

(• t) Sap. 5. v. 18 . 


(2) Job. 9 v. iS. 

( 4 ) Bern. serm. 16. in Cant. 
16) Matth. 10 v. 28. 

(8) Josue 24. v. 19. 

(10^ Habac. 1. v. i 3 . 

(12) Sap. 11. v. 24. 

pillam oculi sui , atque portavit in humeris suis ( i), 
et in sinu suo 9 sicut portare solet nutrix infantu- 
lum suum ( 2 ). Quin imo etiam le dilexit non 
quidem amore amicitiae, quo solum justos com- 
plectitur, sed tamen beneficientiae, quia solem 
suum oriri facit super bonos et malos (3), semper 
memor tui (4), ut benefaceret tibi (5). Dic ergo, an « 
non horrenda divinae offensae malitia sit ob hanc 
ipsam offensi Numinis Majestatem et Clementiam? 

Affectus. 

i. Actus doloris . O Domine! ego te offendi! 
ego... te... foedissimum nihil pulcherrimum Esse, 
vilis vermiculus supremum Monarcham , servus 
Dominum, creatura Creatorem , homo Deum ; et 

J uidera talem tantumque Deum... post tot bene- 
cia... per tam immanem contemptum, brutamque 
ingratitudinem;... idque propter nihil, ob leve lu- 
crum, turpem gustum , foedamque voluptatem , 4 

cujus vel meminisse pudet:... ex mera petulantia 
et malitia: nullo tyranno cogente : nemine minis 
impellente,*... et quidem te, o sanctissimum Nu- 
men! te praesente, te vidente, et hinc aeternum 
supplicium minante, inde coelum promittente,... 
eo ipso tempore, quo paterna tua mihi continue 
benefaciendi propensio summas in me gratias con- 
tulit, quo tanquam filium infinito cum amore si- 
nui tuo insertum fovisti;... idque toties,... accu- 
mulatis aliis super alia peccatis,... post concessam 
toties veniam... Ah! pudet me mei! poenitet... do- 
leo... o utinam prae doloris vehementia pectas 
mihi medium diffinderetur! 

2 . Actus propositi . Sed nullum, Domine! nul- 

( 2 ) Deut. 3a. v. 6. ( 2 ) Num. 11 . v. ia. 

(3) Matth. 5. v. 4$* (4) V* 

(5) Zacch. 8. v. iS. 

lum amplias peccatura. Ia conspectu totius Curiae 
coelestis coram divina tua Majestate firmissime 
statuo, ac tota virtute liberi mei arbitrii plenis» 
simo deliberatissimoque consensu propono , et 
palam declaro, me millies malle omnium bono» 
rnm et honorum jacturam facere, ac inter acer- 
bissimos cruciatus atque tormenta mori, quam te 
deinceps etiam veniali peccato praesertim hoc N. 
aut illo N. offendere. Adhaereat lingua mea fauci* 
bos meis, ezcaecentur oculi, exarescant manus, 
obsurdescant aures, totum denique corpus conta- 
bescat potius, quam me permittas illis rursus in 
tui offensam abuti. 

3. Actus humilitatis . Heu! confusio faciei meae 
cooperit me (i). Mea omnis anima non est nisi 
t >ulnus f et livor et plaga tumens : a planta pedis 
usque ad verticem non est in ea sanitas ( 2 ). Vere 
abominabilis et inutilis sum homo , quoniam bibi 
quasi aequam iniquitatem (3J,- quoniam iniquitates 
meae supei'gressae sunt caput meum (4), et multi - 

G ":atae sunt super capillos capitis mei (5). O ma- 
icta superbia! a qua initium sumpsit omnis per - 
ditio mea (6), quantum conniti animo possum 
abominor, horreo, et exeeror te tanquam praeci- 
puam tot malorum fontem. Nihil amplius cogi- 
tabo, agam aut loquar quod mentis elationem sa- 
piat. Vos o contemptus, injuriae et opprobria fa- 
cto agmine in me quasi in metam irruite, illa- 
tam a me Deo injuriam ulturae. 

4. Actus odii sui ipsius . O detestandum proprii 
commodi amorem! tu arma mihi, quibus Numen 
lacesserem, suppeditasti, tu causa tot scelerum 
eztitisti. At vindictam de te ipse ego nunc ultor 

( 2 ) Isa. 1 . v. 6. 

(4) Psal. 37 . v. 5. 

( 6 ) Tob, 4 . v. i4. 


( 1 ) Psal. 43. v. 16 . 
(3) Job. i5. v. 16 . 
(5) P*al. 3$, v. i3. 


Digitized by Google 



» i4 dies II. MED. ir. 

suinam» LaU est sententia: destruatur corpus pec- 
cati (i). Age proinde, o anima, generosos in ausas, 
pias in iras etiam tu cum Bernardo exardesce, et 
cum eodem sancte tibi ipsi succensens exclama: 
exurgat Deus , pereat caro , conteratur inimicus Ao- 
rno, contemptor Dei\ amator sui: reus est mortis : 
crucifigatur . Postbac nec proprii commodi amor, 
nec eminentiae cupiditas a proposito heri mentis 
aequilibrio, tuoque servitio tanquam meo fine ul- 
timo me abstrahet, atque abducet. 

CONSIDERATIO 

DE GEMINA PECCATORVM RADICE 

Postquam intenso animi nostri dolore atque 
odio peccata detestati sumus , reliquum est ut 
haec eadem execratio ad ipsam quoque eorum 
radicem extendatur. Aliter anima non rite pnrga- < 
bitur, vitiorum fons non obstruetur, aureum, 
quod intenditur, aequilibrium nullo modo obti- 
nebitur, nec recta ad ultimum finem tendetur. Et 
hinc superius in lectione spirituali §. i. n. 3. co- 
gitate dixi, dolorem et horrorem de admissis cri- 
minibus hodie vehementius concipiendum elicien- 
dumque, talem esse oportere , qui ipse simul no- 
xarum scaturiginem detestetur, hujus enim exe- 
cratio alter est colligendus hoc die fructus. 

Infelix autem hoc germen potissimum duplex 
est, nempe i. excellendi cupiditas seu superbia i 
et n. blandimentorum aviditas seu philautia, vul- 
go sensualitas . Inde enim omnia plerumque er- 
rata tura lethalia, cum venialia, quibus conscien- 
tiam foedamus, suum habent principium, etiam 
illa, quorum avaritia (alias tertia malorum scatu- 
(i) Rom. 6. y. 6. 

rigo) mater est (i). Testaote enim sacro codice a 
superbia initium sumpsit omnis perditio ( 2 ) et suf- 
fragante S. Thoma: ab ea incipit ratio omnis ma - 
ii (i). Idem de philautia seu voluptatum appeten- 
tia dicendum esse tum s. Ambrosius, tum ipsa rei 
natura atque una simul experientia docet. Cum 
enim ea (ut ‘declarat s. Aquinas) sit appetitus rei 
delectabilis secundum sensum, idest , talis dele- 
ctationis, quam anima mediante organo corporeo 
percipit v. g. per visum, gustum, tactum etc. se- 
quitur, eam omnium, quae a sensibus commit- 
tuntur errorum originem esse (4). Porro contra 
geminum hunc morbum consideratio effectuum» 
quos parit peccatum, multiplex affert remedium. 

I. Primum ulriusque mali antidotum est serio 
expensa, ac intime inspecta foeditas animae , ejus- 
modi naevis infectae. Hujus enim accurata inspe- 
ctio non potest non animum sui odio ac con- 
tempta complere. Quanta autem illa quamque 
enormis sit , in meditationis secundae puncto 
primo rudi calamo obiter perstrinxi. At nihil 
egi : genqinus enim ejusmodi conceptus humanas 
▼ires excedit 

Conjice veluti in cumulum omnes omnium 
morborum squalores , latrinarum ac carcerum 
sordes atque immunditias, omnia corporum ul- 
cera, omnem diffluentium cadaverum putredinem, 
atque ut omnia paucis complectar, quidquid ubi- 
que, in ipsis etiam inferorum antris reperire licet, 
a quo homines vel maxime abhorrent, quodque 
execrari atque abominari perpetuo consueverunt, 

(i)Ifam bonorum quoque terrestrium appetentia plerum- 
que etiam his suam gcuesin debet; ideo enim illis inhiamus 
quia vel serviunt ambitioni, vel commodant corpori * 

f?) Tob * 4 * v. 14. (3; a. q. 84. a. a. C. 

( 4 ) 1. a. q. 3 . a. 1. 

haec, inquam, omnia, si in unum veluti cumu- 
lum congeras, nihil profecto erunt prae illa hor- 
ribili ac teterrima turpitudine , qua anima, vel 
uno tantum crimine admisso, continuo afficitur 
ac tota foedatur. 

Unicum, licet momentaneum ac sola cogita- 
tione admissum crimen Luciferum summa pul- 
chritudine angelum in adeo turpem e vestigio 
daemonem mutavit, ut solus ejusdem aspectus sit 
unum ex maximis damnatorum tormentis; ita ut 
merito Sanctarum quaedam maluerit nudis pedi- 
bus per ignitos carbones ad extremum usque 
judicii diem incedere, quam iterum daemonem 
vel obiter solum intueri. 

Jam vero si tantam tamque detestabilem de- 
formitatem affert unicum, momento ac sola cogi- 
tatione commissum scelus, illamque affert Ange- 
lorum pulcherrimo, quantam conscientiae tuae , 
o peccator, quamque execrandam foeditatem in- 
ducent tot tamque varia delicta, tot cogitationes, 
verba et opera tum graviter tum leviter mala , 
tot omissiones flagitiosae, tot errata occulta et 
aliena, quibus mentem inquinasti ! O quam foe- 
dum erit monstrum in oculis Dei anima tua tot 
millibus noxarum , quasi totidem pestiferis sa- 
nie et tabo liventibus maculis ac ulceribus de- 
turpata ! 

Hic jam subsiste , et quod verbis exprimere 
nequeo, cogitatione saltem tu assequi stude .... 
Oh quae tua peccando ac quanta est turpitudo ! 
cujus profunditas omnem non solum oculi , sed 
etiam intellectus humani aciem fugit , utpote 

3 nae tanta est, ut si nulli in inferis daemones 
egerent, si nulli ibidem rogi arderent, omnesque 
alii cruciatus illinc amoverentur, solus tui aspe- 
ctus immanem tartarum constitueret; adeo de- 

formis ac horribilis es. Ac proinde (qnod neces- 
sario sequitur ) contemptibilis tu es valde . Et ta- 
men superbia cordis tui extulit te (i)? tu, ergo 
talis cum sis, honorari, laudari, aliisque praeferri 
ambis? tu daemonis ipsius per peccatum imago 
expressa vituperari, negligi, sociisque postponi 
horres ? Enimvero superbus es valde (a), nisi 
haec tibi demissionem animi ac studium humi- 
litatis suadeant atque commendent. 

Ex his patet, quam magnum arrogantiam sui- 
que amorem execrandi incitamentum sit vel uni- 
cum olim admissum praesertim lethale flagitium, 
quamque efficax superbiae ac sensualitatis anti- 
dotum sit penitius inspecta peccantis animae 
foeditas. Sicut enim superbiens pictisque plumis 
gemmeam caudam explicans pavo, dum nigros 
eosque deformes sibi pedes conspicit, continuo, 
ut dici solet, fastum omnem deponit, eodem modo 
qui stulte superbit, dum mentis suae deformita- 
tem contemplabitur, sublimes spiritus ponet, 
omnisque residebit animi tumor. Quin insuper 
sancta indignatione suam carnem aversabitur , ut- 
pote funestam tantae turpitudinis causam. 

Neque dicas, contractas a te labes sacra exo- 
mologesi jam esse deletas ; nam in primis de hoc 
minime certus es. Scis , te peccasse; num rite 
poenitentiam egeris, ignoras ; imo de hoc pru- 
denter dubitandi fortasse non una conscientiam 
ratio sollicitat atque angit. Sed , quamvis cordis 
contriti lacrimis omnia plene expuncta fuerjnt, 
tamen saltem pro illo temporis puncto, quo de- 
liquisti, et quo illas graviores culpas admisisti , 
poteris te ipsum in oculis supremae Majestatis 
contemplari tamquam objectum horroris, odii et 
execratioois. 

(i) Abdiai y. 5. (a) i sa . T . 6. 

Atque haec consideratio fuit, quae maximos 
etiam sanctos perpetuo sui odio et jugi demis* 
sione complevit, atque in nihili sui ahyssum se 
dejicientes, pia quaaam indignatione in semet- 
ipsos saevierunt. Nec immerito ; nam quod vile 
est, vilipendimus: quod turpe est, aversamur ae 
odimus. Utruraque ergo cum ob peccatam veris- 
sime simus, abunde liquet, animae peccatricis foe* 
dilatem praesentissimum esse deprimendi se , 
corpusque castigandi incitamentum. 

II. Alterum pellendo mentis tumori ac frae- 
nandae illecebrarum cupiditati magnum reme- 
dium est frequens memoria tartari a nobis pro- 
meriti. Nam, peccasti, o infelix, peccasti, id tua 
tibi exprobrat conscientia; et fortasse saepius .... 
et quidem graviter peccasti, quamobrem infero- 
rum poenas es meritus : aeterna tibi debentur 
supplicia, infernus domus tua est. Id docet fides. 
Plures jam ardent in illis immanibus rogis , et 
ardebunt aeternum, fortasse te minus rei. Ergo 
te quoque, utpote magis reum, in ignito illo er- 
gastulo pari modo cruciari oporteret. 

Jam vero ille , qui meretur tartareos ignes , 
etiam meretur omnem possibilem in hoc mundo 
contemptum 9 et dolorem . Qui enim promeretur 
illud tormenti genus , quod atrocissimum est ; 
multo magis dignus est eo, quod minus ac lenius 
est. Ergo, cum poena inferorum eminenter supe- 
ret omnem etiam supremum maximi m bac vita 
contemptus ac cruciamenti gradum, evidens est 
tibi quoque eumdem hunc gradum potiori ex ti- 
tulo deberi. 

Proinde delinquendo contemptibilior et casti- 
gabilior factus es, quam per omnem in hoQ orbe 
possibilem despectum et cruciatum contemni, ac 


Digitized by L.ooQle 



DE PEC. RADICE 1IQ 

castigari possis, adeoque nullus irrogatus tibi in 
hoc munao contemptus, nulla tibi inflicta hic 
castigatio delicti tui meritum unquam adaequa- 
bit; cum semper verum sit dicere, ob legis di- 
vinae transgressionem semper plores et majores 
te mereri contemptiones et mulctas, eas nimirum, 
quae in inferno peccatoribus parantur. Ergo quan- 
tuncumque te abjicias et vilipendas, quantuncun- 
que voluntaria afflictatione in tuum corpus sae- 
via s, illudque excrucies , semper tamen minus 
adhuc despicies te ac punies, quam unicum tale 
piaculum mereatur. 

Haec audis, et tamen superbis ? haec credis , 
et tamen adhuc carnem foves ? carnem , inquam, 
illud libidinum volutabrum , diversoriumque vilio- 
rum (i)? O vilissime peccator! licet meta fores 
omnium injuriarum et opprobriorum, omnium 
calamitatum et morborum, licet in te non aliter 
ac suum in centrum confluerent omnes abjectio- 
nes ct cruciatus, tamen adhuc infra meritum ha- 
bereris. Haec scis, et tamen ob exigui despectus 
aut molestiae umbram mox tristaris, quereris ac 
indignaris? Abominandum tartari mancipium cum 
sis, jam nunc deberes esse ibi aeternum omnium 
ludibrium, sempiterna pati supplicia te oporteret. 
Pro -his quae merito tibi debentur Numinis bo- 
nitas levem contemptum tibi ac modicum dun- 
taxat immittit dolorem, et tamen harum rerum 
omnium impatientissimus lamentaris, expostulas 
ac excandescis. Quin imo etiam altum sapis, tibi- 
nae tam amanter blandiris, quae haec protervia ! 
Enim vero haec tanta impudentia cuilibet sanae 
mentis indigoationem moveat necesse est. O in- 
ferne ! o quam potens es infra etiam profundis- 

(i) Atabroi. 1 . 7. in cap. 12. Luc. 

simos tui sinus sese abjiciendi et voluntaria ca- 
stigatione acriter plectendi molivum ! 

III. Tertium incitamentum est summa nostra 
ad peccandum pronitas . Nam quisquis haec legis» 
etiamnuin graviter labi» et lethali te noxa ob- 
stringere potes. Ita est, o miser, quamdiu hac 
aura frueris, quovis momento delinquere et qui- 
dem lethaliter potes. Etiamsi stupenda ederes 
miracula, et virtutum perfectione augustissimam 
coeli Reginam aequares, atque cum Paulo ter- 
tium in coelum raptus, sublimissima contempla- 
tione arcana audires verba, et abdita Divinitatis 
introspiceres mysteria, nihilo tamen secius potes 
quovis momento, permittente Deo, auxiliis divi- 
nae gratiae abuti et mortifera labe foedari. Ille 
miles ex numero quadraginta martyrum, quorum 
Ecclesia festum decima Martii celebrare consue- 
vit, diu cum 6ociis in obducto glacie lacu mar- 
tyrium sustinuit, et tamen morti proximus fidem 
ejuravit, et misere periit. Illi duo in Japonia 
Sacerdotes, postquam triennium foedissimum il- 
lum carcerem cum Carolo Spinola constantes to- 
lerarunt, et plures horas lento igni cremati in 
fidei testimonio perstiterunt; attamen ab eapaulo 
post defecerunt, denuoque in ignem conjecti , ut 
Religionis proditores perierunt, qui eadem poena 
ut martyres mori poterant. Quamobrem ulula a- 
bies , quia ceciderunt cedri (l), et vitro te^ fragilio- 
rem fatere: nam tu etiam potes gravi piaculo 
contaminari. 

Insuper potes illo ipso, quo animam laedis, 
momento gravi delicto obnoxius vita excedere , 
judicio sisti , et quod consequens est, recta ad 
inferos praecipitari, idest poles pro omni aeter- 
nitate privari beata visione Dei, excidere ultimo 

(0 Zacb. ii. v- a. 

fine tuo, et inferorum addici cruciatibus, absque 
termino duraturis. O veritas horrenda! o potens 
demissionis motivum ! peceavi, tartarum meritus 
sum, etiainnutn peccare possum, ideogue ignibus 
sempiternis mancipari. Forte peccato immoriar , 
et aeternam damnabor. Imo non desunt rationes, 
quae probabili cruciant metu , ac tristi omine 
vaticinantur, me denuo peccaturum, peccato im- 
moriturum ac aeternum periturum. j 

Age jam superbe ! age pulvis et cinis, sustolle 
aniinosetin altum te erige. Post consideratam hanc 
veritatem aliis te praefer, et inferorum poenas 
meritus de tuis tibi dotibus placeas. O vane ! En ! 
dilatat infernus animam suam (i): ejus margini 
insides, fallente vestigium pede quavis hora prae- 
ceps illuc ruere potes; et elato tamen supercilio 
caput nubibus inseris, et, nescio quis heros'* tibi 
esse videris, tui ipsius deceptor et mendax palpo. 
O peccandi pronitas ! enimvero quem lui medita- 
tio humilem non reddit, is apud inferos con- 
temptus meretur. 

Praeterea si damnatorum aliquis ex tarlareo 
carcere liber emitteretur, illique poenitentiae^ 
agendae spatium et copia concederetur, o quibus 
quantisque cruciatibus spontaneisque asperitati- 
bus suum corpus is esset castigaturus? tum ne 
denuo illius blauditiis seductus iu illud barathrum 
deturbaretur, tum etiam ut pro tam immenso 
favore gratus ac mutuo in Deum amore succensus 
Justitiae vindicativae anticipato censu satisfacien- 
do, laesum tantae Misericordiae honorem aliqua 
saltem ex parte repararet. 

Quidni ergo et tu idem modo facis ? Ergone 
minus beneficium sit, te inferuum toties meritum 
eo non praecipitari, quam illuc aliquando detru- 
(i) I»a. 5 . v. 4- 

sum, inde denuo emitti? Age igitur, et humilia 
valde spiritum tuum (1)5 corpus vero castiga ea- 
dem omnino ratione, qua id damnatus ex inferis 
redux esset facturus. 

Firmum itaque propositum concipe vitandi i]la 
peccata etiam venialia, saltem potiora et crassiora, 
quibus hactenus excellentiae et proprius tui ipsius 
amor te obnoxium reddidi t$ et 1 . quidem nibil cogi- 
tandi, agendi, loquendi, quo vel propria laus et 
gloria quaeratur, vel alienus honor ex invidentia 
imminuatur. Ad singularia hic descende. 2. Nibil 
vitiosum se nsibus permittendi praesertim visui, gu- 
stui et tactui. Peculiaria designentur, nec prius a 
tabula manus removeatur, quam concepta animi 
decreta fuerint scripto annotata; quod pariter de 
sequenti puncto est intelligendum. 3 . Cum ex 
mente S. Patris Ignatii fructus considerationis 
peccatorum sit 9 ut eorum foeditatem detestemur 
non solum cum dolore 9 sed etiam cum satisfactione 
convenienti (2)5 cumque hunc in finem jubeat, 
aliquam addi satisfactionem seu poenitentiam etiam 
extcriorem 9 videlicet castigationem aliquam 1 . circa 
victum 9 2. circa somni et strati modum 9 3 . circa 
ipsam carnem 9 ut inflictum sentiat dolorem , admo- 
tis 9 gestatis que ciliciis , funibus , aut vectibus fer reis , 
vel incussis verberibus ac plagis 9 vel aliis auste- 
ritatis generibus assumptis ( 3 ). Haec, inquam, cum 
is praescribat, singillatim determina , quomodo 
horum usus non solum durantibus exercitiis, sed 
iis etiam finitis in praxin deducendus sit. 

Triplicem enim v^ldeque nobilem teste eodem 
Auctore ejusmodi exterior poenitentia effectum 
parit. Nam per. eam 1. pro delictis praeteritis 

(i)Eccli. 7. ▼. 19. (a)Direct. c. 11. n. x 

(5) Ia lib. Excrcit. in additionibus ad finem liebd. 1 . po- 
titu, addit. 19. 

nonnihil satisjit, a. Vincit seipsum homo , inferio - 
rem sui partem , quae sensualitas appellatur , sw- 
penori , Aoe es*, rationi subjiciendo * 3. Facilius 
impetratur illud gratiae divinae donum , quod 
quaerimus et optamus , ^zrta, intimam cordis con - 
uilionem de peccatis et abundantiam lacrimarum , 
aut du&u alicujus, quod nos angit , resolutionem ( i ) 
Triplex haec utilitas magnum procul dubio in- 
citamentum est ad ejusmodi operum exercitationem 
sibi familiarem reddendam ac constanti lege re- 
petendam. Praesertim cum plurimum conducant 
ad extirpandam duplicem illam vitiorum radi- 
cem, cujus exeeratio considerationis hujus scopus 
fuit, superbiae scilicet ac sensualitatis ; quae prae- 
cipua sunt impedimenta, unde ab aurea illa in- 
differentia, et quod consequitur, ab ultimo fine 
nostro abducimur, abstrahimurque. 

Notandum 

« Sequens examen status assumendum est 
» tempore lectioni spirituali sub vesperum de-> 
* slinato, vel alias libero et nulli sacrae functioni 
» destinato. Id quod etiam in posterum cum 
» ejusmodi examinibus status observandum erit. » 


EXAMEN 

CIRCA DEFECTVS EX SVPERBIA ET PHILAVTIA ORIVUDOS 

Hodie in geminis meditationibus autemeridia- 
nis peccatorum malitiam summo animi nisu de- 
testati sumus. In consideratione pomeridiana ul- 
terius progressi, ipsas quoque earumdem radices 
(i) Ibidem ad fioera. 

saltem praecipuas, superbiam scilicet etpbilautiam 
execrati fuimus. Verum cum haec duo monstra 
superbia nimirum pravusque sui ipsius amor sint 
▼eluti ejus generis hydrae, quae plurima yariaque 
in capita exsurgunt, hinc ut nos ipsos cognoscere, 
nobisque magis cavere discamus , haec etiam 
praesenti examine monstrorum capita investiga- 
bimus, ut latens eorundem virus probe edocti , 
monstra etiam ipsa, unde baec pullulant capita, 
indignatione quadam aversemur. 

I. Inprimis igitur Doctore S. Tboma superbia , 
quae est inordinatus propriae excellentiae appe- 
titus, non solum est peccatum ex genere suo 
lethale, speciale, omniumque gravissimum; sed 
insuper est aliorum fons et initium quasique ma- 
ter et regina ,• cum habeat universalem quamdam 
influentiam in omnia scelera (i), atque reliqua 
inter vitia principatum quemdam dominationem- 
que obtineat. 

Ejus vero filiae potissimum sunt sequentes , 
nempe vana gloria, ambitio, hypocrisis, ira, in- 
vidia, detractio , odium , praefidentia , aliorum 
contemptio, jactantia, arrogantia , praesumptio , 
pertinacia, ingratitudo, inobedientia, rebellio. Nam 
superbia de se vane gloriatur, honores ambit , 
sanctam se simulat, depressa irascitur, sibi prae- 
latis detrahit et invidet, odit suos contemptores , 
sibi sola sapit, alios spernit, sua superbe jactat , 
omnia sibi arrogat, cuncta de se audax praesumit. 
Denique pertinax est, ingrata, inobediens, rebel- 
lis. Haec foecundi hujus vitii progenies est. 

Quapropter temetipsum modo ad conscientiae 
tribunal evoca, et inquire, i. an singulas actiones 
praemissa et continuata intentione bona ad su- 

(i) 2. 2. q. 162 a 2. C. Item 1. 2. <j. 164. a» 3 , Item. 2. 2. 
tj. # 2 . a. 8. 

pernam ordinem eleves; vel num potias inanem 
per eas gloriam aucuperis. An teipsum tuaque 
opera plus aequo aestimes, in iis tibi stulte com- 
placeas, eadem verbis tui ipsius praeco vane ex- 
tollas, atque ea etiam ab aliis sciri, probari ac 
palam laudari cupias. 

2 . Inquire, an non etiam tu ames primos re • 
cubitus et primas cathedras (i): et tacito ambitu 
ac simulata sanctitate prenses viri docti aut san- 
cti famam, vel secteris honorificum aliquod offi- 
cium, dignitatem aut eminentiam, talibusque te 
prae aliis dignum existimes, vel saltem an aegre 
feras, si munia non nisi vilia, loca non nisi in- 
commoda obscuraque tibi obtingant. An nullis 
invidiae stimulis animum cruciari sentias, si ae- 
muli ad altiora, te neglecto, efferantur. An non 
irascaris, si honorem tuum minui, vel laedi eve- 
niat, hujusque rei auctores odio prosequaris, in- 
juriis afficias, vel iis detrahendo, deprimere co- 
neris. 

3. Inquire, an non etiam tu iis annumerari 
merearis, qui sibi solis sapiunt, alios contemnunt, 
sua solummodo jactant : qui summa sibi omnia 
deberi arroganter putant, solos se magnis rebus 
gerendis pares judicant, suoque judicio pertina- 
cius adhaerent: qui beneficiorum ingrate obliti, 
excusso obedientiae jugo, si non verbis et factis , 
saliero mente et sensu rebellant: qui cupiunt a 
communibus oneribus eximi, et tamquam ementi 
singularibus privilegiis frui ; quique nequiter sc 
humiliant, dum se submittunt, ut eo altius ex- 
tollantur : 

Ex rudi hac tabula cognoscere poteris , quam 
alias hoc vitium tua in anima radices egerit, iis— 
qoe ope examinis particularis stirpitus eradican- 

£i) MaUh. *3. v. 6. 

dis sedulam deinceps operam curaraque impen- 
de; uno verbo: superbiam nunquam in sensu tuo 
dominari permittas ; ab ipsa enim initium sumpsit 
omnis perditio (i). 

II. Superest alterum adhuc monstrum, quod 
nobis in via purgativa versantibus debellandum 
occurrit, scilicet inordinata sensualitatum ac com- 
modorum appetenda seu philautia 9 quae, aeque 
ac superbia, late in animis hominum dominari 
consuevit, et qua victa atque perdomita, veluti 
primario fonte obstructo, innumeri pariter vitio- 
rum rivuli sua sponte arescent. 

Porro haec sensualitatum appetentia alio no- 
mine etiam concupiscentia dicitur, quae secun- 
dum Aquinatem (?.) est appetitus rei delectabilis 
secundum sensum, hoc est talis delectationis , 
quam anima mediante organo corporeo percipit , 
v. g. mediante visu, gustu, tactu, etc. Ejus filiae 
sunt gula, ebrietas, acedia, luxuria, otium, curio- 
sitas, invidia, ira, etc. 

Igitur te examina, an non etiam tu in cibo et 
potu gulae nimium indulgeas, molliori lecto aut 
veste vel diuturniori somno cuticulam foveas, 
carnis illecebras secteris? recreationibus inhies, 
labores horreas, otio vaces, oculis frena laxes, 
aliorum commodis ac placidae quieti invideas , 
tibi eam turbantibus indigneris , amicitias sin- 
gulares colas, inordinato affectu parentes et pro- 
pinquos prosequaris ? et quae bis similia sunt. 

Itaque scrutare, quibus potissimum ex bis vi- 
tiis te obnoxium sentias, iisque extirpandis quo- 
tidianum pariter examinis particularis remedium 
adhibe, memor illius Thomae a Kerapis effati : 
'vere nos ipsos decipimus per inordinatum amo- 
rem , quem ad carnem habemus . Nam quanto am - 

(0 Tob. 4- v. 14 . (a) i. a. q. 3. a. i. 


Digitized by L.ooQle 



EXAMEN tij 

piius tibi ipsi nunc parcis , et carnem sequeris , 
tanto durius postea lues , et majorem materiam 
comburendi reservas (i). Idcirco quidquid pecca- 
sti corrigas atque emendes. 

Monitum 

« Sequentis meditationis de inferno punctum 
>i primum erit percurrendum , antequam eam 
a auspicemur, v. gr. sub ipsa ad eamdem prae- 
ii paratione. Quartum vero punctum, si eidem 
a expendendo sub ipsa meditatione tempus non 
a suppetat, eadem finita erit perlegendum. Qui- 
a bus vero biduum exputandis hodiernae diei 
a materiis impendere libet, ii prima duo pun- 
a cta hodie, reliqua cras consideranda assa- 
a mant a. 


MEDITATIO ni. 

DE INFERNO 

Punctum /. 

• Poena corporis . Damnatus in suis sensibus et 
membris patietur dolores et poenas, i. Omnes 
possibiles , quarum capax est, et quidem junctim , 
non solum unam vel alteram, neque solum eas , 
quarum notitiam noster intellectus habet; sed 
omnes omnino actu possibiles, et quotquot a no- 
bis excogitari possunt dolores. Omnis dolor irruet 
super eum (2), omnis. Ad haec quis non cohor- 
rescat? Plura millia diversorum cruciatuum teste 

( 1 ) Thom. Kcmp. de imit. Clir. I. 1. c. 

(a) Job. ao. v. as. 

Galeno dolum caput humanura perpeti potest. Et 
en ! hos omnes eosque una simul patietur da- 
mnatus. Innumera sunt cruciamenta, quibus oculi 
et aures, viscera et renes, manus et pedes et cae- 
terae corporis partes affici possunt, dum calculo , 
podagra, volvulo, torminibus aliisque morborum 
generibus tentari possunt. Et en! haec omnia 
eaque una simul patietur damnatus. Concipe a- 
nimo omnia omnino supplicia, quae tyrannorum 
ferocia, tortorum saevitia, haereticorum furor. 
Turearum crudelitas ubique terrarum ab orbe 
condito excogitavit ac in usum deduxit. At en! 
haec omnia eaque una simul patietur damnatus. 

2 . Et quidem patietur in gradu intensissimo ; 
finito tamen ac peccatis congruente. Auctore S. 
Thorna (i) minimus doloris infernalis gradus 
major est omnibus martyrum tormentis, morbo- 
rum cruciatibus, latronum suppliciis simul et 
collcctim sumptis. Quam vehemens ergo quam- 
que magnus sit oportet summus infernalis cru- 
ciamenti gradus? Ah ! modicus non raro dentium 
dolor vix non in rabiem nos agit. Quid ergo 
erit, omnem illam tormentorum molem instar 
globi toto sui pondere prementem, et intenso a- 
cerbissimoque doloris sensu torquentem sustinere? 

3. Idque continue . Heu! continue , sine ullo 
unquam intervallo , sine ullo unquam leni- 
mine aut solatio. Quaradiu in terris degimus , 
dolores atque aegritudines cessant aliquan- 
do, vel aliqua saltem ex parte levari possunt! 

(i) In supplemento q. 100. a. t. Consentit. Augustinus 
serm. 109 de tempore, dicens: quae quisque gravia patitur , 
in comparatione aeterni ignis non tantum 'parva, sed nulla 
sunt. Suffragatur Chrysostomus hom. 49 - ad pop. Antioch. 
Pone ferrum, ignem ac bestias, et si quia his difficilius ; at- 
tamen non umbra sunt ad illa tormenta. 

at vero in illa crudelitatis arce, in sulphureo 
illo, ut ita dicam, aeternitatis vaporario non so- 
lum refrigerationis aut interspirationis nihil quid- 
quam est, sed nec fore sperandum. Ah! intole- 
rabile nobis supplicium foret, sanos unam noctem 
mollissimis plumis impositos decumbere in idem 
semper latus insistendo; quid ergo erit, eodem 
loco, et eodem semper situ atroces inter rogos 
continenter haerere, cruciari, ardere ; et eadem 
ipsa semper doloris acrimonia elapsis etiam plu- 
rimis annorum millibus torqueri, quam quis sub 
primum illius ergastuli ingressum sensit; quin 
interea vel temporis lapsu vel patiendi assuetu- 
dine cruciatus doloresque illi quidquam de vi sua 
atque incredibili acerbitate remittant ? O mor- 
tales ! quis poterit habitare de vobis cum igne 
boc devorante ? quis cum his ardoribus sempi- 
ternis (i) ? 


Punctum II. 

Poena animae . Sola haec cogitatio immane 
tormentum erit cuique reproborum: Deus mor- 
tuus est in cruce, ut me salvaret, et tamen sum 
damnatus. Christus omnem suum sanguinem fu- 
dit, ut tartaro me eriperet, et tamen sum dam- 
natas. Spiritus S. nihil non egit, ut astris me 
insereret, et tamen ego (ah! cadite , montes , su- 
per mei ) (a) ego sum damnatus. Ego Christia- 
nus . . . Religiosus • . . Sacerdos ... in Ecclesiae 
sina educatus, verbis fidei enutritus (3): in reli- 
gionis portum mediis ex fluctibus subductus , 
pane vitae toties saginatus... ah! ego, qui pro 
coelo creatus sum, qui inferorum supplicia toties 

(i) foa. 33. t. ii. ( 2 ) Luc. a3. y. 3o. 

( 3 ) 1. Tiin. 4. y. 6. 

*6 

meditatus sum, qui tot alios viam salutis docui 

ego, heul ego ipse perii ! 

2 . Et mea culpa perii ... Ah potuissem et qui- 
dem tam facile potuissem salvari. Abundabam 
inediis, affluebam gratiis , impellebar exemplis. 
Eu! eadem ipsa coelestis corona, qua nunc ille 
meus olim collega redimitus gaudet: illa ipsa glo- 
riae stola, qua meus iste socius modo amictus 
fulget, mihi fuerant destinata. Si ia bono, quod 
coeperam , perseverassem, jam, et ego . . . Sed 
( proh dolor!) incostans nolui. Perii, quia ipse 
id sciens volui. 

3. Idque volui (O colles \ operite mei) (i) 
propter pugillum hordei et fragmen panis ( 2 ) pro 
lentis edulio (3) et paululum mellis (4)> cujus vel 
meminisse pudet. Ah! propter momentaneum et 
leve voluptatis nunc aeternum tartari pondus su- 
stineo! ... In summa: ego tot gratiis praeven- 
tus, mea culpa et ex pura puta malitia, propter 
rem, si in se ipsa consideretur, levissimi momenti, 
in hoc’omnium malorum barathrum deveni. 

4 . Et quidem ambulando vias difficiles (5) de- 
veni, plus miseriarum, laboris et taedii in via 
iniquitatis et perditionis (6) sustinendo, quam 
perferendum fuisset per semitam virtutis gra- 
diendo. Ah ! infelicem nre ! carius mihi infernus 
quam electis coelum veniit; et plus molestiarum 
ac aerumnarum mihi tolerandum fuit, ut perpe- 
tuo arderem, quam Beatis, ut sempiternum gau- 
derent. Ita gemunt in inferno hi , qui pec- 
caverunt , ac m malignitate sua consumpti sunt ( 7 ). 

Et hoc est illud lamentum , haec illa feralis 

(O Lue. a3. v. 3o. ( 2 ) Ezech. i 3 .v. 19 . 

(3) Gen. ^5. v. 33. (4) 1 . Reg. 14 . »3 

(5) Sa P . 5. v. 7 . ((i) lbid. 

( 7 ) Sap. 5. v. i3. et 14 . 

cogitatio, quae meuti contineuter obversans in- 
tellectum damnati immaniter cruciabit. Menio - 
riam vero ejus torquebunt praeteritorum inani- 
tas, praesentium atrocitas, futurorum diuturnitas. 
Voluntas autem iu desperationem ac tristitiam 
acta, atque affectuum rabie huc illuc jactata, sibi 
ipsi irascens, seque ipsam discerpens, horrendas 
inter blasphemias semper volet , quod nunquam 
erit : et semper nolet y quod usque erit . Nunquam 
obtinebit , quod volet\ semper sustinebit , quod no- 
let (i). Quae explicando huic supplicio par lin- 
gua reperietur? 

Enimvero nec oculus vidit y nec auris audivit , 
nec in cor hominis ascenderunt y quae praeparasti 
Deus offendentibus te ( 2 ). O quam intolerabilis 
res gehenna (3)! Vae ergo illis, qnorum pars erit 
in hoc stagno ardenti igne et sulphure (4). 

Punctum III. 

Poena damni. Nihilominus haec omnis sup- 
pliciorum multitudo ac diritas nihil est prae 
poena damni, consistenti in amissione visionis 
divinae. Si mille quis ponat gehennas ( Chryso- 
stomi effatum est ), nihil tale dicturus esl y quale 
est a beatae illius gloriae honore repelli (5). O 
sententiam horroris plenam ! Nam si unica ge- 
henna locus est, in quo cunctorum malorum ac 
tormentorum , omniumque aerumnarum genera 
omnia coacervantur, quid erunt centum? quid 
mille ? Et tamen, testante Cbrysostomo nec mil- 
lies multiplicatae gehennae vel unicam adaequant 

fi) Bcrn. 1. 5. dc considcr. ad Eugeniura c. n* 

( 2 ) Chrys. lib. dc reparat. 

(3) idem. hom. ai. in Matth. c. ?. Item hom. 49- F° im- 
propius finem. (4) Apoc. 21 . v. 

(5) Uom. a4- cap. 7 . Matth. 

damni poenam, Ratio in promptu est; haec enim 
non tantum extensive' seu ratione temporis , quo 
durat , sed etiam intensive seu ratione boni quo 
privat , infinita est immensaque. Sicut ergo bea- 
titudinis summa est, videre amabilissimum Nu- 
men, ita calamitatum apex est, ab ejusdem con- 
spectu repelli. Imo separari a Deo tanta est 
poena, quantus est ipse Deus (i). 

Nunc quidem, quamdiu hunc orbem. incoli- 
mus, modico illius intuendi desidero tenemur , et 
quia non novimus magnitudinem coelestis boni 
etiam non intelUgimus , quantum sit mali , illo pri- 
vari ( 2 ). At vero positis aliquando his mortalibus 
exuviis, animus tanta hujus boni aestimatione 
replebitur, tanto illius obtinendi ardore flagrabit, 
tantaque vi ad illud possidendum rapietur, ut 
inter omnia inferorum cruciamenta hoc ei futu- 
rum sit summum maximum que a Creatoris aspe- 
ctu vel brevi morula arceri. Uno verbo : plus 
torquebitur coeli jactura , quam orci gehenna (3). 

Nec immerito. Nam tanta est ejus pulchritu- 
dinis infinitudo, ut si illius vel momento conspi- 
ciendae damnatis copia fieret, non solum ii nihil 
amplius de tartari flammis sensuri essent, sed 
in paradisum se subito translatos arbitrarentur. 
Et hinc miseri illi lubenti animo multiplicatas 
millies gehennas passuri essent, si vel semel 
illam formositatem incomprehensam intueri da- 
retur. At frustra sunt. Nam iniquitates eorum 
diviserunt inter ipsos et Deum } et peccata eorum 
absconderunt faciem ejus ab illis (4)$ idque (heu! 
vox , qua concussa tremunt inferorum antra! ) 
aeternum . • .. aeternum. 

(0 Angas!. 1 . 19. de civit. Dei c. 28. 

(2) Giirys. fcom. 47. ad pop- Aotioch. 

( 3 ) Joan. Chrysol. ( 4 ) Gen. 49. v. 2. 

Punctum IV* 


Poenarum aeternitas . Et hoc est terribilium 
omnium terribilissimum, nempe hujus jacturae , 
horumque cruciatuum aeternitas. Adveniet ex- 
tremi judicii dies: interitione interibit universa 
haec orbis machina ; post mundi interitum ef- 
fluent centum millia annorum, ac post hos denuo 
elabentur plures centenae myriades annorum; et 
tamen nec unicum momentum de aeternitate de- 
tractum erit. Denuo praeteribunt tot millia sae- 
culorum, quot in litoribus arenulae, in arboribus 
folia, iu coelo sidera numerantur; et damnatorum 
tormenta tunc quasi primum incipient, et quo- 
dammodo renascentur. Necdum satis: immensa 
hac annorum serie elapsa, iterum tot saecula 
effluent, quot atomi in aere, quot pulvisculi in 
terra, quot guttulae in mari computantur. Et en! 
damnati semper erunt damnati, semper miseri ac 
infelices ; ut sciat omnis caro , quia Dominus e- 
duxit gladium suum de vagina sua irrevoca- 
bilem (i). 

Nam ibi erit mors sine morte, finis sine fine, defe- 
ctus sine defectu^ quia et mors vivit , et finis semper 
incipit , et deficere defectus nescit ( 2 ). Ubi putas quod 
finem inveniat aeternitas , ibi incipit (3). Nec dicas 
haec quandam in Deo saevitiem arguere; nam semper 
puniri potest , quod nunquam potest expiari (4). 
Cumque culpae malitia secundum quid infinita 
sit, oportet etiam poenam secundum quid infi- 
nitam, et saltem duratioue interminatam esse ; 
alioquin haec illi aequa proportione non respon- 
deret, et gubernatrix Dei sapientia non providis- 


( 1 ) Ezech. ai. ▼. 5. 
0) & Hilarius. 


( 2 ) Grrg. 1. p. mora), c. Lo. 
(4) S. Bernard 

set nobis de motivo sufficienter absterrente a pec- 
cando, utpote qui per finita in purgatorio supplicia 
adeo parum deterremur ab accumulandis levibus 
noxis- Et certe si ex inferno speranda foret re- 
demptio, vermis damnatorum aliquando morere- 
tur, adeoque eorum supplicium non foret aeter- 
num. Jam autem teste summe veridico Numine 
ex inferno nulla est redemptio; vermis eorum 
non moritur (i); ibunt in supplicium aeternum (2). 
En! non tantum gehennae ignis pronuntiatur in- 
exlinguibilis (3); sed etiam supplicium, quod hic 
ignis creat, dicitur fore aeternum. Tale autem non 
foret, nisi etiam damnati illo afficiendi perpetuo 
ibi existerent. 

O aeternitas! o vocem mole tenuem et sensu 
gravem! Ah! vel muscae aut culicis punctiuncula, 
aeterna si sit, inexplicabile tormentum reputatur. 
Quid ergo erit in illo cruciamentorum barathro 
pati omnes possibiles cruciatus, eosque intensis- 
simos idque continenter et quidem, quod ne 
mente quidem sine horrore concipere possumus, 
aeternum, aeternum , aeternum .... Vae ! qui- 
bus haec prius experienda sunt , quam cre- 
denda ( 4). z 

AJfectus 

1 . Actus fidei. Q sapientissimum aeque ac ve- 
racissimum Numen ! credo dari infernum, . . . vel 
unicum lethale delictum mereri infernum, .... 
propter illud innumeras identidem animas, pro 
coelo creatas, praecipitari in infernum, et quidem 
a te praecipitari, cujus justitia nequit punire ul- 
tra meritum, cujus clementia semper plectit infra 
meritum; proinde culpam gravem esse majus hac 

(1) Mare. 9. v. 45. (2) Matth. s5. y. 4^- 

(3) Mare. 9. v. 44* (4) Euscb. Emissent»-. 

poena malum ( i), adeoque illom omni virium 
contentione abominandam esse, ac prae inferno 
detestandam. Ita est: haec credo, ac firmissimo as* 
sensu teneo; quia tu infinite veridicus id affir- 
masti. Et bine , quam potero maxime , fugiam 
quidquid ( utut gratum id sit) adducit ad pec- 
catum, praesertim hoc veniale N. istam occasio- 
nem N. hunc defectum aut N. passionem. Contra 
vero promptu affectu amplectar .( utut molestum 
id accidat) quidquid abducit a peccato, illa no- 
mioatim N. adminicula, quae efficacius servant ab 
offensa Dei. Nam bonum est ad vitam ingredi 
debilem vel claudum , quam duas manus vel duos 
pedes habentem miui in ignem aeternum (i). 

a. Actus exeerationis peccati . Itaque testis sit 
mihi Dominus , et testis Christus ejus (3); quia 
malo cum Eleazaro praemitti in infernum quam 
gravi noxa foedari (%). Quin, si hinc peccati pu- 
dorem, et illinc cernerem inferni horrorem , ac 
necessario uni illorum haberem immergi , prius me 
cum S. Anselmo in infernum immergerem , quam 
peccatum in me committerem. Imo cum eodem 
sancto Praesule mallem potius , purus ac innocens 
gehennam intrare , quam peccati hujus sorde pol- 
lutum , coelorum regna tenere (5). O peccatum ! 
o quam exeerandum es monstrum! heu! quomodo 
potui te in animum meum admittere? 

a Porro haec eadem exeeratio etiam extcndemla 
» est ad veniales naevos, praecipue illos, qui 
„ proximius ad laetbifcra deducunt , ea singilla- 
» tira detestando. Execranda insuper est, et qui- 
» dem serio conatu, indita menti vitiorum radix 


(i) Id quoque docet s. Thomas i. p. q. ^8. a. G. diceiu: 
phtt habet de ratione mali culpa quam porna. 

( j ) Mallii. 18. v. 8. ' 3 ) i. Rcg. ia v. 5 . 

ll y J. Maccb. 6. v 'J 3. Lib. i. cur Deus hor;jc. at 

* praesertim superbia et p/iilautia . Nara tunc edax 
» flamma comburit , <jrwo$ carnalis delectatio poU 
» /aft: infinitum inferni barathrum devorat , 

» yt/05 inanis elatio nunc exaltat (i). Hunc in fi- 
» nem eliciaotur sequentes duo affectus. » 

3. Actus demissionis, O potens ultionum Deus (fi) \ 
peccavi : infernum meritus sum. Ex jure tuo si 
egisses, jam poenas inter et atrocissimos cruciatus 
carcere illo detinerer, in quem pleno alveo con- 
fluere deberent omnes, quotquot esse possunt , 
despicientiae, opprobria et contemptus. Et super- 
biam ? . . . Possum adhuc lethaliter peccare, pos- 
sum peccato impoenitens immori, edeoque pos- 
sum damnari. Et superbiam? . . . Forte peccabo 
forte peccato immoriar, forte damnabor. Et su- 
perbiam ? ... In 'veritate confiteor , quoniam di - 
gnus sum omni ludibrio et contemptu ; quia merui 
pro peccatis meis infernum et ignem aeternum (3 ). 

4* siclus odii sui ipsius . O alme membrorum 
plasmator Deus ! abjeci te post corpus meum , 
illius amore te laesi summum benefactorem meum. 
Ut illi momento bene esset, me periculo aeterni 
cruciatus exposui. En! confiteor tibi insipientiam 
meam in amaritudine animae meae . (4) At modo 
aeterna Inferorum incendia illius me odio in- 
flammant. Quare pereat caro, ne pereat anima; 
brevi mora affligantur sensus, ne tota aeternitate 
torqueatur spiritus. O si damnatus ex tartaro in 
hunc mundum remearet, quomodo suum is cor- 
pus esset habiturus? Non minus ut agam , grati- 
tudo suadet; cum majus beneficium sit in in- 
fernum nunquam detrudi, quam aliquando illae 
deturbatum inde rursum emitti. Proinde has sen- 
sibus illecebras N. negabo; his nominatim indu- 
striis N. aegre carni facere studebo. 

■(i) Greg. M. iib. 9 morat. ( 2 ) Ps. g3. v. i. 

(3J Th. Kerop. 1. 3. c. 5a. n. a. (4) Job. 10 . v. 1 . 

5. Actus indifferentiae. O! primum principium 
et ultimus finis meus, qui me creasti, ut tibi 
servirem quo volueris modo ; en ! sicut lutum in 
manu figuli , sic ego in manu tua (i). Gjrra , et re- 
versa me per circuitum : paratus ad omnia sum (a). 
Ah ! ille vitae status, ad quem me vocas, aut in 
electo jam statu ille perfectionis gradus, ad quem 
me invitas, nondum est infernus: illud officium , 
ille locus , illa aegritudo nondum est infernus. 
Igitur me tibi indifferentem ad omnia offero. 
Quid enim prodest cunctis honoribus et commo- 
dis abundasse, si sic damnor; et quid nocet , con- 
temptum et miserum tabuisse si sic salvor? Enim- 
vero veritas baec nu inquam clarius oculos ferit , 
quam flammarum illarum incendio collustrata* 

6. Actus gratitudinis ac doloris . O vitae ac 
mortis arbiter Deus! gratias tibi ago, quod me 
non statim post primum letbale crimen admis-» 
sum, e vivis sublatum, jusseris tuo sisti tribunali, 
sed tempus et gratiam poenitendi tam benigne 
concesseris. Heu ! si in illo statu subito mortuus 
fuissem, jam nunc habitarem cum ardoribus sem- 
piternis. Alios condemnasti , mihi pepercisti; quia 
plus aliis me indignissimum amasti. Quomodo 
igitur potui offendere tam misericors erga me 
Numen ? . . . Sed doleo, et toto corde summoque 
affectu vehementissime doleo . . . O quis dabit ca- 
piti meo aquam , et oculis meis fontem lacrimarum , 
queis praeveniam fletibus fletum , et pondus aeter- 
narum urentium , nec consumentium flammarum (3)? 
O Domine multum misericors ! ne simul perdas me 
cum iniquitatibus meis , neque in aeternum damnes 
me in infima terrae loca (4). 

f») Jcrem. 1 8. ?. 6. (a) Tbom. Kcmp. dc iroit Cfcr. 1. 3. c.iS 

(3) Bcraard' «erm. 16. in Cantica. (4) ln oratione >Ianaui». 

DIES TERTIA 

MEDITATIO I. 

DE MORTE 

Punctum I, 

Mors docet nos spernere terrae bona , quae pri- 
mum sunt plenae ad omnia indifferentiae ac finis 
ultimi obstaculum. Lata est sententia: morte mo - 
vieris.,, (i): idque certo; nam nemo est qui sem - 
per vivat... (2) et quidem morieris tu (3), non a- 
lius pro te, sed tu; nec nisi semel; aeterno enim 
divini Senatus decreto statutum est hominibus se • 
mei mori (4)*«« Ad baec morieris in die , qua noti 
speras , et hora , qua nescis (5); non solum de tem- 
pore, sed etiam ae obitus modo et loco incertus... 
praecisa omni spe, admissum semel errorem post 
mortem lacrimis reparandi* 

Paucis: serius aut citius, certe tamen aliquando 
oinnibns bonis exutus, ab amicis et sociis dereli- 
ctus ibis in domum aeteimitatis (6)> inde haud am- 
plius ad tuos vel tua reversurus: et quidem illuc 
ibis solus; nam unusquisque nostrum pro se rationem 
reddet Deo (7): ibis praeterea nudus; nihil enim 
intulimus in hunc mundum : haud dubium , quod nec 
auferre quid possumus (8). 

Superi! haec credimus, et tamen ita rpbus ter- 
renis cor nostrum affigimus, ut illarum causa ab 
ultimo fine nostro miseri deviemus et fucata ea- 

(1) Gen. 2 y. 17. (2) Eccle. 9. v. 4. 

( 3 ) Isa. 38 . v. 1. ( 4 ) Hebr. 9. y. 27. 

( 5 ) Luc. 12. v. 37. (6) Eccle. 12. v. 5 . 

(7) Rom. 14. v. 12. (8) 1. Tirn. 6. y. 7. 

ruin dulcedine capti, a commendata hactenus in- 
differentia abstrahi nos sinamus, perfectioreraque 
yivendi rationem, quam Creator a nobis postulat, 
temerarii negligamus. 

O abjectum terrae mancipium ! en! subter te 
sternetur tinea , et operimentum tuum erunt ver - 
mes (i). Haec tua omnis tunc haereditas erit. 
Quidquid detritum, vile et rejectaneum alicubi in 
domo latet, mortuo tibi tegendo ex angulo pro- 
trahetur. Praeter centones quosdam ex omnibus, 
quae possides, nihil tibi reliquum manebit. Nam 
teste Spiritu Sancto non solum homo, cum inte- 
rierit , non sumet omnia (a) secum, sed non sumet 
quidquafti. Sicut egressus est nudus de utero matris 
suae , sic revertetur, et nihil auferet secum de la- 
bore suo (3). 

Audis? nihil; nihil de illis tuis pecuniis, nihil 
de illa tua suppellectile, nihil de illis tuis munu- 
sculis aliisque utensilibus, quae modo tam solli- 
cite asservas, tanto cum incommodo tecum cir- 
cumfers, et sociis vel mutuo dare refugis; horum, 
inquam, nihil auferes tecum , sed post mortem 
tuam auferent alii, et fortasse iis ipsis obvenient, 
quibus ut obtingerent minime voluisses. 

Interim ardebit anima tua in lustrico carcere, 
et ardebit ob has ipsas a te male comparatas, tan- 
toque cum affectu dilectas servatasque reculas. 
Ardebit, inquam, in illis immanibus flammis ani- 
ma tua omnium ope destituta, ac derelicta ab iis 
ipsis, qui interim illis rebus tuis genialiter uten- 
lur; quin fortasse ullam de te inde liberando, vel 
mitigandis saltem cruciatibus tuis cogitationem 
admittant. 

Au non ergo insania est, id nunc sponte Deu 


(i) Isa. \\. y . ii. 
(3) Eccle. 5. y. 


( 3 ) Psal. 43. y. 18 . 

ingenti cum merito sacrificare nolle, quod absque 
merito forte post horam mors ab invito tollet? 
An non impietas est, malle totgraduum gratiae ac 
respondentis illi gloriae jacturam facere , quam 
inanes quisquilias abjicere? An non vecordia est, 
vocationem ad perfectius vitae genus majoremque 
sanctitatem in postremis habere propter inordi- 
natam ad ejusmodi nugas affectionem? 

O coeli! quis non ingemiscat illorum Religio- 
sorum caecitati? qui, postquam paternas opes, do- 
nios et facultates generoso pede calcarunt, deinde 
in religione paupertatis voto obstricti, non raro majo- 
ri affectu sua crepundia, quam mundani sua prae- 
dia prosequuntur. Qui suorum commodorum nimis 
studiosi unice solliciti vivunt, ne unquam defe- 
ctum aliquem, aut sauciae paupertatis effectum 
experiantur. O quantopere illi post mortem suae 
huic avidae nimium tenacitati illacrimabuntur , 
dum pauperem e cruce Deum feretro impositum 
fuisse sibi in mentem veniet, cui nudo se spiri- 
tuali egestate conformare debuissent; quique ipso- 
rum divitem nimis ac commodam paupertatem 
sua nuditate condemnabit Age ergo, ad magnum 
aliquid patrandum mentem attolle, quaeque ali- 
quando mors tibi certo rapiet, ea nunc vivus Nu- 
mini in ara charitatis laetus libens immola. Et 
profecto nimium avarus est , cui Deus non suf- 
ficit (i). 

Punctum II. 

Mors docet nos contemnere mundi honores , qui 
alterum sunt dictae indifferentiae ac perfectioris 
vitae obstaculum. Adesto, qui fallacis gloriae fumo 
te excaecari, et ab ultimo fine abstrahi siuis. Age, 
ad feretrum accede, foetidum hoc cadaver inspice, 

(i) Aug. 1. i3. Confess. c. 8. 

infecta haec pallore membra intuere. En ! usque 
huc venies , velis, nolis, usque huc venies , et non 
procedes amplius ; hic confringes tumentes fluctus 
tuos (i). Omnis haec, qua modo excellis, nominis 
magnificentia, munerumque splendor sub mortem 
velut nebula dissolvetur (2). Tunc illa omnis com- 
mentitia amplitudo diguitasque transibit tanquam 
vestigium hominis (3). Cum extinctorum funalium 
fumo tua omnis fama in auras abibit. Cum eam* 
panae sonitu tua omnis recordatio evanescet, ju- 
xta illud, quod huic sententiae commode aptari 
potest; periit memoria eorum cum sonitu (4). Uno 
verbo: post hoc eris 9 tanquam non fueris (5). Cu- 
jus nominatum est nomen gloriae usque ad extre - 
mum terrae (6) is, ait regius Psaltes, cum interie- 
rit , non descendet cum eo gloria ejus (7)} sed di- 
sparebit sicut i>isio nocturna (9) ; et fugiet velut 
umbra (8), admota luce mortualis candelae. Haec 
sci 8, et tamen huic nebulae, nihilo, umbrae toto 
appetitu tam avide inhias. 

O superbe! mors te opinione citius , fortasse 
hoc mense cunctis decorum nominibus, munerum 
praerogativis, naturaeque ornamentis exutum in 
loculum abjiciet, ubi non jam magnus, excellens, 
magnificus, sed esca vermium , cineris pugillus, 
foetidum pus, imo jam nihil eris. Tunc autem 
quid proderit multarum litterarum gloria floruis- 
se, plures annos ad clavum sedisse , per omnes 
honorum gradus ad summas dignitates evectum 
fuisse, si propterea animae in purgatorio igni ar- 
dendum sit? Nempe, omnia fui , etiam talis cum 
illo Imperatore exclamabit, et nihil mihi prodest , 

(1) Job. 38 . t. 3. (a) Sap. 3. y. 3. 

(3) Ibid. (4) Psal. 9. y. 8. (5) Sap. 2. v. 2. 

l&) i Macch. 14. f. 10. (7) Psal. 48. v. 18. 

(8) Job. ao. t. 8. (9) Jub. i*. Y.a. 

nisi quod sub mortem cruciat fuisse . Et profecto 
ita est: nihil prodest, candelabro impositum fuisse, 
nisi quod sub mortem cruciat fuisse. 

Elapsis aliquot ab obitu diebus apparuit socio 
Religiosus quidam et tristi geihitu in haec verba 
prorupit: Theologus fui, et nihil est: Coocionalor 
fui, et nihil est: Superior fui , et nihil est: Reli- 
giosus fui, et hoc aliquid est. Quo dicto in auras 
abiens videri desiit. En ! quae in hoc mundo 
tantopere aestimantur, in altero ne quidem atten- 
duntur. 

Ergo vanitas est , honores ambire , et in altum 
statum se extollere (i). Ergo stultitia est, inani 
supra alios excellendi appetentia a laudata indif- 
ferentia, et quod consequens est, a virtutis vel e- 
tiama salutis semita longe aberrare. O mors! quam 
potens es humilitatis magistra! Certe qui in hac 
schola superbiam non dedocetur , hujus despe- 
randa est cura. 

Punctum III. 

Mors docet nos fugere carnis iUecebras , quae 
tertium sunt beati illius aequilibrii ac sanctioris 
vitae impedimentum. O anima! veni et vide (2). 
Veni ad sepulchrum: vide cadaver tuum. Con- 
templare, quid tandem sit illa caro, cujus amore 
damnationis periculo te exponis, aut a perfectio- 
nis via abhorres. 

En! illa duo calvariae foramina erant tui oculi 
fortasse innocentiae scopuli. Tabida haec et ab- 
rosa carnium frustula erant os tuum et lingua , 
funesta gulae instrumenta. Excavatus hic vermium 
nidus erat venter tuus, quem instar Dei habuisti. 
Tabificum hoc putredinis coagulum corpus tuum 

(1) De Irnit. Qa. 1 i. c. 1. (*) 1. ▼. < 6 . 

erat, illud amoris proprii idolum, cui conscientiam 
toties victimam immolasti. 

Age jam, manibus prehende hanc calvariam, 
palpa haec ossa, revolve hos cineres , inspice pu- 
rulentam hanc massam. Responde ergo: an non a - 
ruentia est, propter has, quas vides corporis tui 
exuvias, ab ultimo fine suo deviare? ab illa coelesti 
indifferentia deflectere, et perfectiori Numinis ser- 
vitio nuncium remittere? An non vesania est,ombes 
totius vitae labores, curas et vigilias in id unum 
impendi et quidem ab homine christiano, ut huic 
foetido sordium sacculo ad breve tempus bene sit? 
ut commodius dormiat, delicatius vivat , melius 
nutriatur, et interim animae curam in postremis 
habere? O terra , terra, terral audi sermonem Do- 
mini ( 1 ): nemo potest duobus Dominis servire (a)j 
nisi carnis jugum excusseris, nunquam servies Deo 
quo voluerit modo. 

Fructus ex hac meditatione colligendus est con- 
stans execratio illorum trium impedimentorum, 
quae nos potissimum ab aureo illo mentis aequi- 
librio avocant, ac ab ultimo fine abducunt j et 
quae a S. Joaone vocantur concupiscentia carnis , 
concupiscentia oculorum et superbia vitae (3). 

Affectus . 

O supreme vitae ac mortis arbiter Deus! credo 
mc moriturum; nam tuo jussu omnes morimur , tt 
yelut aqua in terram ditabimur (4 J: et quidem 
inopinato; cum Christus dicat: qua hora non pu - 
tatis, filius hominis veniet (5). Credo errorem in 
morte bene obeunda vel semel admissum nec ae- 
ternis lacrimis expiari posse/ nam (ut divino ad- 

monita cognovimus) lignum , in quocunque loco 
ceciderit , iW en/ (i). Credo me cunctis rebus spo- 
liatum, et omni bonore exutum ex hoc mundo 
migraturum in alium, hocque corpus meum in 
putridum cinerem vertendum, et foeda putredine 
consumendum esse secundum illud Spiritus S. 
effatum: pulvis es 9 et in pulverem reverteris (a). 
Haec, inquam, credo , quia tu o aeterna Veritas, 
id affirmasti. 

O superi! haec me credere palam profiteor," et 
tamen vivo, quasi nunquam moriturus , aut se- 
cunda morte primae vitium emendaturus. . Vivo, 
quasi haberem hic manentem civitatem (3), totus 
terrenis immersus, ac vani honoris stolide avidus. 
Vivo sed vile carnis mancipium; et hoc coagulum 
sordium, putrem hanc escam vermium caeco a- 
mdre ita depereo, ut illius commodis innumeros 
virtutum et gloriae gradus sacrificare non horream; 
vivo animae ita prodigus, ac illius futurae sortis 
adeo incuriosus, quasi unus interitus esset hominis 
ac jumentorum , et aequa utriusque conditio ; .... et 
nihil haberet homo jumento amplius (4). 

O Domine! cibus tinearum, sanies ac pus me- 
rum sum, imo ipso pulvere, cinere et nihilo quid 
foedius sum; et tamen ego ausus fui proterve cou- 
surgere contra te Omnipotentem? ego te abjicere 
ausus sum post hoc corpus meum, illius infruni- 
tam libidinem, superbiam et habendi cupiditatem 
tuae sanctissimae voluntati praeponendo. O coeli! 
ergone in eam miser dementiam prolabi potui, ut 
amore putridi hujus corporis Deum irritarem , 
conscientiam laederem, gratiam perderem ? Heu 
totis artubus cohorresco, dum quae feci per- 
pendo ! 

(i)Ecclae. w. v. 3. (*) Gen. 3. v. 19. 

(3) tlebr. i3. c. 14 . (4) Ecclac. 3. v- x 9* 

Sed poenitet,o Domine, poenitet me impuden- 
tiae meae, meae me insaniae pudet. Utinam prae 
doloris vehementia cor mihi medium disrumpere- 
tur. At fixum est; posthac triplici illi concupi- 
scentiae carnis, oculorum et vitae perpetuum in- 
feram bellum. Prius missa e coelo fulmina corpus 
hoc in cineres redigant, quam ut vitiosum quid 
sensibus permittam. Mortualis candelae radiis il- 
lustratus agnosco et detestor mundani honoris i- 
nanitatem. Pereant nugae , crepundia vanaeque 
res omnes, quibus hactenus mens tenacius affixa 
haesit, ne mors inveniat, quod invito rapiat. 

Tu, o Domine! triplici hoc vinculo solutum li- 
bertati filiorum Dei restitue; et da aemulari indif- 
ferentiam cadaveris, cui idem prorsus est loculo 
ligneo aut stanneo includi, vestibus pretiosis aut 
vilibus indui, honoribus aut vituperiis affici, duro 
aut molli tumulo inferri. 


LECTIO 

DB COOlflTIOBE SVI IPSIVS 

§• L 

I. Via purgativa, cui prima haec exercitiorum 
hebdomas respondet ( 1 ), et quam heri cum me- 
ditatione de lapsu angelorum auspicati sumus, ex 
mente Ascetarum triplicem sibi praefixum habet 
scopum, %• peccatorum exccrationem , a. eorundem 
radicum extir patio nem, 3. sui ipsius cognitionem . 
Nam ulceri, quod ignoratur, nullum remedium 
adhiberi potest; ergo necessaria est sui cognitio. 

( 1 ) Direet. c. 3g. n. g> 


7 

Deinde morbo, qui amatur, medicina non quae- 
riturj ergo necessaria est peccatorum execratio . De- 
nique nisi aegrotationis causae e medio tollantur, 
id est nisi vitiorum stirpes, rebelles scilicet ap- 
petitus eradicentur, sanitas nunquam plene recu- 
perabitur; ergo necessaria est vitiosarum radicum 
exlirpatio\ alioquin non obtinebitur desiderata 
mentis purgatio. His enim praecipue adjumentis 
a defectuum lolio expurgatur anima, et ad pro- 
ferendos postea virtutum flores commode aptatur. 

Porro quam accurate tria baec puncta in prima 
hac exercitiorum hebdomade executioni manden- 
tur, atque idcirco quam stricte in ea illa omnia 
proponantur media , quae ad animam purgandam 
pertinent (i) parti m ex Directorio (a), partim ex 
hactenus dictis et adhuc dicendis abunde patet. 
Nam heri per considerationem tum malitiae pec- 
cato propriae, tum poenae eidem debitae ad do- 
lorem de praeteritis, et horrorem a futuris ejus- 
modi noxis, atque adeo ad illarum execrationem 
vehementer incitari atque impelli nos sensimus. 
Praeterea nimium amorem proprii commodi prae- 
sertim et excellentiae tanquam primariam piacu- 
lorum radicem pro viribus extirpare curavimus , 
idem opus ob rei arduitatem hodie quoque in 
meditatione prima urgentes: et quod in posterum 
etiam faciemus. Cognitioni vero sui ipsius obtinen- 
dae, ad quam comparandam hesterna meditatio 
secunda, uti et consideratio annexumque huic e- 
xamen plurimum adjumenti attulerunt, hodierna 
etiam dies maximam partem consecrabitur. Ita ut 
prima haec hebdomas viae purgativae vel tnaxime 
congruat. 

Quod autem tantum temporis ac laboris acqui- 
rendae sui ipsius cognitioni tribuamus, ratio est, 

(i)Direct c. n. n. 3 . (ij Ibici, cap. 39. n a. 

quia plena sui nihili notitia ad demissionem et 
odium sui lucidissimam pxaefert facem, ac e me- 
dio tollit illud princeps obstaculum (sensualitatem 
scilicet et superbiam), quo plerumque abstrahi- 
mur ab illa fundamentali indifferentia Deo ser- 
viendi quo voluerit modo. Quippe repugnat, ut 
quis sui corporis miseriam et animae malitiam pe- 
nitus agnoscat, quin simul seipsum odisse et de- 
spicere discat Unde iterum mirabilis exercitio- 
rum praestantia et nexus elucet ; nexus quidem , 
quia omnia miro ordine cohaerent , praefixoque 
fini presse respondent: praestantia vero , quia 
theologiae asceticae principia practice docentur, 
et anima facili ductu per viam purgativam ad il- 
luminativam deducitur. 

II. Quod autem intima haec sui agnitio tertius 
sit fructus, ex mente S. P. Ignatii prima hebdo- 
made colligendus, docet Directorium his verbis: 
quare hoc primum curari debet in eo> qui facit e- 
xcrcitia , ut quam maximam sui ipsius acquirat 
cognitionem , considerando causas , origines et ra- 
dices vitiorum (i). Item: quare huc omnia dirigere 
debet , qui facit exercitia , ut suam abjectionem et 
vilitatem agnoscat , eamque ex animo sentiat (a). 

Ad banc autem facilius acquirendam tria valde 
iosignia S. Pater assignat subsidia, nempe i. pri- 
mum orandi modum, 2 . conscientiae examen, 3, 
confessionem generalem (3). Ad primum orandi 
modum quod attinet, is in eo consistit, nt quis 
discurrendo circa praecepta Dei aut Ecclesiae , et 
circa septem peccata capitalia , et tres potentias a - 
nimoe ac quinque sensus (4) , singula ordine di- 

(1) C. 10. n. 8. 

(a) Dircct. c. n. n. 3 . 

l'S) Libellus excrcit. post fundamentum. 

( 4 ) Direct. c. 37. n. a. 

scutiat , attendendo , quo pacto illa servaverit (t), 
istis se polluerit, his vero usus vel abusus sit ? 
Quid aliud autem hoc est, quam penetrare in 
profundum abyssi , et cor hominis intueri in ab - 
sconditas partes (2), illius intimos recessus dili- 
gentissime investigando? 

Quam efficax vero remedium duplex conscien- 
tiae examen tum quotidianum tum generale 
(quod exomologesi praemittitur} sit, ut homo inci- 
piat aperire oculos suos ad cognoscenda peccata 
vitae praeteritae (3), ac praesentem statum ani- 
mae, ipsa res per se loquitur. Illud enim est sicut 
lucerna in loco obscuro (4), illuminans abscondita 
tenebrarum (5). Et hinc S. Ignatius mox initio 
exercitiorum de utroque agit, ut ostendat, quo ea 
sibi loco sint; eorumque praxin primo statim die 
post datum fundamentum (6) explicari, priorisque 
usum etiam deinceps singulis diebus per quartam 
horae partem continuari cupit (7), ut eorumdem 
subsidio nos ipsos intimius nosse discamus. 

Denique quam potens acquirendae sui ipsius 
notitiae adjumentum sit confessio generalis vel a 
toto, vel saltem a longiori vitae tempore retexen- 
da, patet ex Directorii verbis, quae sic hubent : 
hoc enim usu compertum est , eam magnopere 
multis profuisse ad cognitionem sui et emendatio- 
nem (8). Nec mirum; revocatis enim in memoriam 
commissis hactenus peccatis, facile est, etiam i- 
psorum fontem detegere,- praecipue si diligenti 
examine scrutemur, cujusnam rei &morvel odium, 
desiderium vel fuga, spes aut timor nos pelliciat 

(1) In lib. exercit post, contemplat, de amore spirituali. 

(а) Eccli. 23. v. 28. (3) Direct c. i3. n. 6. 

(4) 4- Esdr. 12. v. 42. (5) 1. Cor. 4- v. 5. 

(б) Dircct. c. i3. n. 2. et 6. (.7) ibid. c - 4°* n * 3. 

(8) C. 10. n. 9. 

ad perpetranda ilia piacula, quae ordinaria con- 
fessionum materia sunt. Inde constat, quam utile 
medium confessio generalis sit perveniendi ad co- 
gnitionem sui, et quam merito eam S. P. hunc 
ipsum ob finem per decnrsum primae hebdoma- 
dis conscribi, sub ejus vero finem fieri cupiat 

III. Cum vero S. Auctor hanc sui notionem 
non solum speculativam sed practicam esse velit 
ac talem, quae etiam ad sui emendationem ten- 
dat (i), vitia execretur, eorumque radicem exstir- 
pet; hanc ob rem tanquam aptissimum his om- 
nibus efficiendis subsidium assignat examen par - 
ticulare y quod pariter mox in primo congressu post 
datum fundamentum proponi jubet, utpote statim 
cum ipsis exercitiis inchoandum, et deinde etiam 
iis finitis toto vitae tempore singulis diebus conti- 
nuandum (2). 

Quaenam autem puncta examen tum quotidia- 
num tum particulare corii plectatur, juverit hodie 
ex ipso exercitiorum libello perlegere ( nisi id 
primo jam die lactum sit), ut si fortasse naevi ali- 
quid in eorumdem praxin irrepsisset, statim cor- 
rigatur. Ex his denuo patet, quam verum sit su- 
perfluum nihil, nihil temere et sine consilio po- 
situm in aureo hoc Ignatii libro contineri, quod 
ad praefixum sibi scopum non recta feratur , aut 
adjumenti plurimum praebeat, et quantopere er- 
rent illi, qui hanc de examine particulari, gene- 
rali et quotidiauo materiam parum apte censent 
pro operis diguitate mox fundamento subjungi 
aliisque omnibus praemitti. 

§. II. 

I. Enarratis hactenus idoneis sui ipsius cogni- 
tioni acquirendae subsidiis, jure accenseri mereu- 
( 1 ) Ibich ( 2 ) Direct. c. i3. a. a. 4* etG. 

tur geminae meditationes de morte et judicio , 
quam materiam tractari posse S. Pater ipse de- 
clarat (i); Directorium vero vix non praescribit, 
dum ait, exercitia de morte et judicio rarissime o- 
mittenda esse ( 2 ). Nec immerito; nihil enim adeo 
luculenter ostendit miseriam corporis, ut mors: 
nihil adeo manifeste patefacit malitiam animae, ut 
judicium. Ex utroque luce meridiana clarius pa- 
tet, nos non aliud esse quam nihilum et pecca- 
tum (3): nihilum quoad corpus, peccatum quoad 
animam, seu ex toto nihil; cum etiam peccatum 
sit nihilum inferno dignum. Unde patet, geminas 
has de morte et judicio exercitationes insigne ad- 
jumentum esse cognoscendi se ipsum, atque adeo 
acquirendi despicientiam et odium sui , utpote 
qtoae intimam sui notitiam necessario conse- 
quuntur. 

Et profecto nunquam corporis miseria et nihi~ 
lum evidentius apparet, quam aliquot a sepultura 
diebus. Heu! quam triste illud tunc, quam foedum 
ac terribile spectaculum praebet! Sine* totius hor- 
rificam rei tragaediara accuratiori indagine inspi- 
riamus. Initio cadaver versicoloribus maculis, mox 
totum rancida nigredine sparsum squalet. Ex fa- 
cie, brachiis, pectore, pedibus exsudat mucescens 
spuma, et foetidus quidam mucor, grassantis in- 
tus putredinis signum, quae paulo post io exti<- 
marn quoque cutem facto impetu undique erum- 
pit. Ubique mucida, turpis atque albida sanies ex 
omnibus membris vi tanta emanat, ut corpus ei 
ad aliquod tempus quasi innatare videatur. 

Ex tanta hac corrupta putrique materia, quae 
partim extrinsecus defluit , partim intrinsecus 
confluit, enascitur incredibilis copia vermiculorum, 

(0 Ad finem exercitii quinti hebdomadis primae. 

(a) C. i5. n. 4 . (3) Concil. Arausicannra. 

aliorumque animalculorum , quae illam ipsam 
carnem et viscera corrodunt et devorant, ex qua 
paulo ante prognata fuerunt. Horrendum est vi- 
dere, qua rabie vermium aliqui ex perforatis o- 
culis emergant: bi per corrosum os in fauces do- 
nuo irrepant: isti pectus, ventrem, latera certatim 
depascantur, & insatiabili ingluvie., non secus ac 
si formicarum acervus foret, inde turmatim emei- 
gant, ac denuo se immevgant; nec prius desistant, 
donec consumptis carnibus merum hominis sc»- 
leton relinquant, et ipsum paulo post in foedos 
cineres redigeudum. Vel sola hujus rei recorda- 
tione commoveri atque animo horrere solemus. 

II. Jam vero huc adesto, o anima ! ac propius 
hanc scenam perlustra. Intuere modo hunc lacum 
miseriae et luium foecis (i) contemplare putrida 
haec cadaveris frusta: hic jam nosce teipsum : ex 
his modo sordibus ac cineribus, qui sis , disce. 
Em! hoc foetidae putredinis coagulum corpus tuum 
erat, illud scilicet amoris proprii idolum, quod 
tam studiose fovisti, tam tenere amasti. Ubi nunc 
foedissima illa animalcula nidulantur, ibi nares 
tuae, ibi aures, ibi cerebrum erat tot malarum 
cogitationum ac desideriorum officina. Arida illa 
et tetra situ atque pallore ossa, digiti tui ac deli- 
catae manus erant tot scelerum ministrae. 

Nempe huc tandem recidit tota, quanta est, illa 
tni corporis moles: huc recidit omnis illa ossium 
compages et artuum structura. In his ergo nunc 
cineribus, qui sis, lege. Nimirum pulvis es et pu- 
tredo, sepulchrum dealbatum, fimetum nive obsi- 
tum; putredinis pater , mater et soror vermium 
es (a), haec geutilitia tibi nobilitas est. En! quam 
potens adjumentum consideratio mortis sit ad sui 

(i) IV 3 <> r. 3 . (a) Job. 17. v. 14. 

corporis miseriam et ad propriam nihilum peni* 
tus introspiciendum! 

III. Non minori efficacia intimam sui notitiam 
acquirendi pollet contemplatio terribilis illius , 
quod nos post obitum manet, judicii] uti patebit 
ex meditatione buj us diei secunda, ubi malitia et 
nihilum animae distincte ac pellucide oculis sub- 
jicietur. Hoc ipso enim quod humanae mentis 
improbitas perversitasque nullibi tam liquido de- 
tegetur nudabiturque, quam illa judicii die, qua 
de omnibus anteactae vitae factis ratio erit, quam 
accuratissime, reddenda, sequitur nunc quoque 
hujus quodammodo scenae, quae olim suo tem- 
pore futura est, spectationem considerationemque 
vi magna pollere ad cognitionem sui ipsius com- 
parandam. Ex hac enim de judicio exercitatione 
manifeste patet 6ummam esse i. animae perver- 
sitatem, 2 . ejus ad omne malum pronitatem, 3. 
ejus impotentiam ad quodvis bonum. 

1. Ad animae perversitatem quod attinet, debe- 
ret equidem ea esse imago SS. Trinitatis, templum 
Divinitatis, speculum sanctitatis, ex quo omnige- 
nae virtutes quasi repercusso lumine videri debe- 
rent. At vero, quod dolendum, in memoria tur- 
pium rerumque vanissimarum species atque ima- 
gines insident quasi proprio in loco, quam prae- 
terea passiones et daemones pro lubitu turbant. 
In intellectu coecitas et tenebrae, multa sive ju- 
dicia sive dictamina falsa, non parum crassae, plu- 
rimum quaesitae ignorationis invenitur. In volun- 
tate malignitas ipsa supremum quasi dominatum 
exercet , ut quae pravis motionibus miseram 
servitutem servit, et sub jugum missa, non quod 
cupit bonum, sed quod fugit malum hoc agit. 

2 . Praeterea in anima praevalet incredibi- 
lis quaedam ad omne malum propensio , quae 

eam in barathrum vitiorum totam quantam in- 
flectit; ita ut, nisi benevola Dei manu teneretur, 
in omnia scelera ^uopte impetu quovis momento 
praeceps ferretur. Fingamus manum ex altissima 
turri protendi, quae hominem brachiis pedibus- 
que ligatum supra horrendam pice ac sulfare suc- 
censam abyssum solis crinibus suspensum teneat; 
et en nostrae voluntatis summam iu vitia proni- 
tatem aliquo pacto adumbratam! 

3. Verum non solum datur inanima hujusmo- 
di incredibilis ad omne malum propensio , sed 
insuper plena et absoluta ad omne bonum impo- 
tentia. Nam ea sine gratia praeveniente et super- 
naturali, ut dicitur, Dei concursu nullum opus 
supernum, imo nec naturale sine auxilio Dei na- 
turali se sola exercere potest, ita ut anima nihil 
sit i . in essendo , cum omne suum esse a Crea- 
tore suo unice habeat, et quidem ita habeat, ut si 
orbis Moderator vel momento continuata, utajunt, 
actione creativa eam dem conservare desineret, il- 
lico ea in suum denuo nihilum proprio impetu 
recideret, a. Nihil in operando j cum sine concur- 
su physico Dei nec pedem movere, nec digitum 
possit attollere. 3. Nihil in merendo ; nam ad re- 
ipsa ponendum actum gloriae coelestis merito- 
rium, opus est gratia excitante supernaturali non 
qualicunque sed efficaci, id est , tali quam Deus 
ab aeteruo praeviderit conjungendam esse cum 
consensu. Jam autem haec nulli mortalium, nec 
ipsi etiam justo debetur,- imo eam nec mereri de 
condigno quis potest, quin nec de merito con- 
gruo, habente infallibinter effectum prout Theo- 
logi docent (i). 

(i)Antoine tract. de gratia cap. -7. demerito art. 6. -coa- 
ctus. 4- cuio aliis. 

Indepatet, quam potens et salutare in sui no- 
titiam veniendi subsidium sint geminae bae de 
morte ac judicio meditationes; et propterea quam 
apte huic loco inserantur, utpote ex quibas et cor- 
poris miseria et animae malitia, atque adeo utrius* 
<jue nihilum, omnibus plane apparent. 

$. III. 

I. Praeterea ambae hae commentationes ( ut ait 
Directorium) multum habent momenti, ut avocetur 
animus ab inordinato amore rerum humanarum 
risibilium (i), qui alter est fructus omni hi ne 
studio curaque eruendus. Hujus effectus experi- 
mentum cepimus in prima meditatione hodierna, 
■cujus ope a triplici appetitu divitiarum, honorum 
«t deliciarum longissime, ut spero, animum no- 
strum abstrahi avocarique experti sumus. 

Et certe quid efficacius a superbia ac philautia, 
et quae harum filia est, opum ac commoditatum 
appetentia avellere nos possit, non video. Age e- 
»im,o tui ipsius immodicus aestimator, si ea quam 
panlo ante descripsi tni corporis post mortem 
conditio est, quid ergo superbis pulvis et cinis ( 2 )? 
si putredo es atque esca vermium , quid ergo te 
elevat cor tuum ?.... quid tumet contra Deum spiri- 
tus tuus (3)? Pulvis cum sis et nihil , quid ergo 
indignaris contemni et nihil fieri? Lutum cum sis 
«i meris defectibus et vitiis constans, cur ego lau- 
dari cupis? cut vilipendi et calcari renuis? Quid 
adeo 'te aestimas, et supra alios extollis? Cum om- 
nis fama nost mortem in auras evanescat, ut quid 
honores vanus ambis? 

Ad haec cum in anima identidem perstrepat 

'(i)C. x5. n. 4- (a) Eocli. 10. y. 9. 

f (3) Job. i5. y. ii. et i3. 

seditiosa quaedam appetitionum rebellio, qua ilia 
factioso schismate diversas in partes foede scindi- 
tur, cum ea instar energumenae modo tristitia in 
terram elidatur, modo tumore in auras extollatur, 
nunc frendeat ira, nunc ardeat luxuria , modo 
torpeat pigritia, nunc flagret invidia, et instar pi- 
lae a suis cupiditatibus sus deque ac in omnem 
partem jactetur; haec, inquam, cum ita se habeant 
(prout ea se habere in illo tribunali sole clarius 
cernes) tu ipse conclude, au aequum sit, ut eleve- 
tur cor tuum in superbiam super fratres tuos (i) ? 
tu ipse fatere, an non geminae hae de morte et 
judicio exercitationes una cum perspicaci, quae 
inde hauritur, cognitione proprii nihili valida om- 
nino incitamenta sint, animum ab omni inordi- 
nato appetitu honoris avocandi, seque ipsum de- 
spiciendi, atque adeo odio habendi. 

Dixi, odio habendi . Quid enim? ergone corpus 
odisse non possis, vas illud sordidum ex argilla 
et luto fictum, in quo omnis generis morbi aegro- 
tationesque nascuntur? Tu illud corpus non ode- 
ris, quod animae proditor est, tentationum et pec- 
catorum sedes, concupiscentiae fomes, in quo lu- 
xuria, intemperantia, cupiditas atque omnia vi- 
tiorum portenta aluntur, viresque adversus omne 
genus virtutum acquirunt? _ 

Cur ilem pari odio prosequi uon poteris ani- 
mam tuam, quae perduellionis rea toties hostili 
odio in Deum exarsit? quae toties immemor na- 
turae conditionisque suae, a sensuum voluptati- 
bus non modo noo abstinuit, sed ultro in eas 
omni impetu ferri passa est, et miseram adeo car- 
ni servitutem servivit? Apage tam molles senf i*. 
Potius pie saucteque in iras exardesce, et incmor 
divini illius effati \qui delicate nutrit servum suum, 

( 0 Dciit. 17. t. aa. 

postea sentiet eum contumacem (i), item; sub te e* 
rit appetitus ejus , et tu dominaberis illius (2); ho- 
runij inquam, memor cum Paulo castiga corpus 
tuum , et in servitutem redige (3); cum Petro milita 
adversus animam tuam (4), ac post concupiscen- 
tias tuas non eas (5). Mentem tuam ab illis cre- 
pundiis et inanibus reculis avoca, quas tibi mors 
quovis momento eripere invito potest , et quas 
tantopere te amasse, ac appetiisse in illo tribunali 
te ipsum vehementer poeni tebit. Singularia pro- 
pone, ac simul adverte ad miram virtutem , qua 
mors et judicium pollent, animum a bonis terre- 
stribus avellendi. 

II. Verum non solum abstrahitur anima ab a- 
moTe omnis rei terrenae, sed etiam in his medita- 
tionibus concipit timorem sanctum Domini, ut pa- 
riat spiritiim salutis (6) magisque radicetur, ac 
fundetur in odio et detestatione peccati (7); qui 
tertius est fructus ex duplici hac consideratione 
colligendus. 

Et profecto qui serio perpendit, se eo ipso, quo 
peccat, momento vita privari, et Justitiae throno 
sisti posse, ad reddendam ibi de hoc ipso scelere 
rationem, et quidem reddendaip Judici sapientis- 
simo, inexorabili et rigidissimo, qui potest simul 
et animam ei corpus perdere in gehennam (*x 
haec, inquam, qui cogitat, non potest non etiam 
ipse cura Josepbo exclamare : quomodo possum 
hoc malum facere , et peccare in Deum meum (9)? 
Potius eliget mille neces subire, ac immanibus 
tormentis excruciari, quam delinquere in animam 


(1) Prov. 29 y. 21. 
'( 3 ) 1. Cor. 9. v. 27. 

Eccli. 18. v. 3 o. 
((7) Ibid. c. 3g. 11. 2, 
(9) Gcn. 39. y 9. 


(2) Geo. '4. r. 7. 

( 4 ) 1. Petr. 2. v. n. 

(6) Direct. c. 1 5 . n. q, 
‘(8) Mattii. 10. v. 28. 

suam (i) ac Aivinam Majestatem graviori delicto 
lacessere secandum illud Ecclesiastae effatum : 
memorare novissima tua , et in aeternum non pec- 
cabis ( 2 ). 

Et hi sunt tres illi fructue, qui ex contempla- 
tione mortis ac judicii sunt decerpendi, et qui 
primae hebdomadi omnino proprii sunt , nempe 
1 . execratio peccatu 2 . cognitio sui . 3. extirpatio 
radicis malorum , avellendo scilicet animum a ro- 
bus terrenis, praesertim ab appetentia honorum 
ac illecebrarum, quae vitiorum princeps fons et 
origo est. 

Hac enim ratione e medio tollentur praecipua 
impedimenta, qnae nos ab illa toties commenda- 
ta coelesti indifferentia, et, quod inde sequitur , 
ab ultimo fine nostro amovent , abstrahuntque. 
Sicque obtinebitur scopas primae hebdomadis , 
qui est purgatio animae, hujusque reditus a via 
iniquitatis et perditionis (3) in viam salutis et per- 
fectionis (4), quem plurimum promovet meditatio 
parabolae de nlio prodigo, quam tradi cupit Di- 
rectorium his verbis: posset (nempe vacans exer- 
citiis) in mente versare parabolam filii prodigi , 
applicando eam ad se ipsum (5). 

Per hanc enim anima, considerans cum eodem illo 
juvene praesentis status miseriam, venit in cognitio - 
nem sui : ego hic fame pereo» Ab hac cum illo progre- 
ditur ad execrationem peccati : pater , peccavi. De- 
mum cum eodem tollit obstacula, abrumpit vin- 
cula, et extirpando radicem malorum avellit ani- 
mum ab inordinato amore illarum rerum , quae 
hactenus morum correctionem morabantur. SW- 
gam, et ibo (6f 

(1) Eccli. 19. ▼. 4. (a) EccUe. 7. ▼. 4 ®. 

(.i) £>*p. 5 . r. 7. ( 4 ) Act. 16. v. 17. 

(.'») C 17. n. 2. Luc. i 5 . 1 . 17 et 18. 

Ex quibus constat, ultimam hanc primae he- 
bdomadis commentationem esse epilogutn quem- 
dam antecedentium exercitiorum , quasique ad- 
motam omnium ultimam machinam, qua animus 
impellitur, ut sublatis impedimentis tandem sta- 
tuat redire ad ultimum finem suum, a quo per 
peccatum deviaverat: utque indifferenti aa omnia 
aequilibrio creatori suo deinceps servire decernat 
quo ille voluerit modo. O vere admirabilem re- 
rum ordinem et nexum, quo prima mediis, media 
ultimis mira arte ita conuectuntur, ut unum al- 
teri subsidio sit ad certius obtiuendum qui inten- 
ditur fructum! 


MEDITATIO II. 

OB IV DIC IO PARTIC YL ARI 

Punctum /. 

Omnes nos manifestari oportet ante tribunal 
Christi (i). Omnes ergo etiam te, unusquisque e - 
nim onus suum portabit (a). Ibi sapientissimus, in- 
exorabilis, rigidissimus , tuisque peccatis a te 
graviter irritatus Judex judicio contendet tecum( 3), 
et quidem tecum solo, destituto omni patrono , 
comite, advocato. Hie arguet te i et statuet contra 
faciem tuam (4) omnia, quae toto vitae curriculo 
quinque sensibus, et tribus animae facultatibus 
cogitatu, verbo et opere deliquisti. Nam cuncta , 
quae Jiunt , adducet Deus in judicium (5). Ita est, 
cuncta pro omni errato , sive bonum illud sit sive 

(O 3- Cor. 5. y. io. (i) Gai. 6.y. 5. 

W J , cr 2 . ▼. 35. (4) Psal. 49- 

} fiGclae ia. y. i4- 

malum (i) de omni verbo otioso , quod loculi fue- 
rint homines , rationem reddent de eo in die judi- 
ca (a). Udo verbo, omnia strictissimo examini 
subjiciuntur, omnia , et quidem 

i. Omnia mala commissa contra praecepta De- 
calogi et Ecclesiae, per septem peccata capitalia 
et votorum violationes: contra Deum , proximum 
et te ipsum; etiam occulta, de quibus nec suspi- 
cionem habuisti: etiam aliena, de quibus te nun- 
quam in sacro tribunali accusasti: etiam oblivioni 
jam tradita, de quibus nibil anxius vixisti. Quod 
Ezechiel vidit secandum visionem in campum , id 
ip6um et tu in tua conscientia cernes nempe a - 
bominationes magnas (3), idest, noxas specie di- 
versissimas, multitudine innumeras, gravitate e~ 
normes, foeditate horrendas, quae tanquam onus 
grave gravabunt super te (4). 

a. Praeterea etiam discutientur bona omissa . O 
quanto terrore percelleris, dum aures tuas illud 
verbum quasi tonitrus feriet : numera , pondera , 
divide . l^umera gratias tibi per vitae cursum con- 
cessas .... beu! quam ingens illarum est cumulus. 
Pondera Sanctuarii bilauce earundem pretium.... 
ah! inaestimabile est ac infinitum. Divide jam il- 
lorum usum ab earundem abusu .... proh! quan- 
tum hic illum excedit. O quot obligationes tui 
status ac muneris neglectae, quot media salutis a- 
bjecta,quot occasiones boni exercendi contemptae! 

3. O miser! quae tunc libi mens erit, dum di- 
vinus Judex terribili voce tibi inclamabit: redde 
rationem de tempore ad agendam poenitentiam , 
augendam gratiam , promerendam gloriam tibi 
tam liberaliter concesso , et a te tam prodige 
perdito aut nihil, aut aliud, aut male agendo. 

(i) Ibid. (a) Mattb. ia. v. JC. 

(J) Eicob 3. r. fi. Pwl. 3;. r. i. 

Redde rationem de concreditis tibi talentis , quae 
vel sudario involuta pigro nullo usu defodisti , 
vel impio abusu profanasti. Redde rationem de 
tot confessionibus, communionibus, meditationi- 
nibus, animi collectionibus et exercitiis, quae vel 
omisisti vel obiter tantum ac sine fructu obivisti. 
Redde rationem de tot peccatis, quae impedire , 
de tot animabus, quas salvare, de tot religionis 
et pietatis exercitiis, quae inducere vel propagare 
potuisses. O Domine ! operit confusio faciem meam 
(i),* quia repleta est malis anima mea (2). 

4. Denique ipsa etiam bona male peracta in 
illo tribuuali rigide examinabuntur. Nam scruta- 
bitur Deus etiam Jerusalem in lucernis (3); ipsas 
quoque justitias judicabit (4). Id autem cum fiet , 
quasi pannus menstruatae universae justitiae no- 
strae apparebunt (5). Justitia nostra ad examen 
divinae justitiae deducta , injustitia erit, et sordebit 
in districtione Judicis , quae in aestimatione fulge- 
bat operantis (6). 

Tunc ipsae etiam actiones bonae in malas de- 
generasse deprehendentur vel ob modum , quo 
sunt peractae , vel ob molivum , ex quo sunt po- 
sitae, vel ob finem, ob quem sunt patratae. Et 
hinc, qui modo cum illo Laodiciae Episcopo pu- 
tat, quod dives sk et locupletatus , tunc admiratione 
obstupefactus videbit, quia est miser , et misera- 
bilis, et pauper , et caecus , et nudus (7). Hic ergo 
jam nosce te ipsum . ... O quam aptum medi- 
tatio judicii adjumentum est detegendae perver- 
sitatis animae! Oquam solidum haec sui cognitio 
se infra nihilum abjiciendi, tot peccata exeerandi, 
seque odio habendi incitamentum est! 

(1) Psal. 68. y. 8. (1) P*. 87. y. 4- (3) Soph. 1. y. 12. 

(4) P* 94* v (5) ls. 64 . y. 6. 

•J>) Grc-; M. lib. 5. raoral.-c. 7. (7) Apoc. 3. v. 17. 

Punctum II. 

Instiper haec omnia distincte et summa cum 
claritate ob oculos ponentur. Nam scrutans corda 
et renes Deus (i), immisso coelesti radio, illumi- 
nabit abscondita tenebrarum et manifestabit con- 
silia cordium (2). Divinus ille intentionum ac co- 
gitationum discretor oculus ( 3 ) perfectam animae 
scrutationem instituet, ejusque ad malum proni- 
tatem et ad bonum impotentiam in apricum 
producet. 

Ibi delictorum numerus singillatim inibitur , 
eorum species clarissime distinguentur , gravitas 
minutati m ponderabitur , foeditas dilucide con- 
spicietur. Sapientissimum Numen omnes animi 
motiones, motionum radices ac vitiorum fontes 
distincte atque articulatim discriminabit. Dicta- 
minum falsitatem, obtentuum inanitatem, idearum 
vanitatem seorsum internoscenda objiciet. Paucis: 
universos vitae tuae annales , omnes perfectio- 
nis obtinendae, et pietatis exercendae occasiones, 
impulsus et remedia, omnem gratiarum, quibus 
abusus es, seriem velut in tabula depictam sub 
uno aspectu ponet, uno intuitu minute ac clare 
pervidendam. Tunc enimvero qui sis, quamque 
ad malum pronus atque ad bonum tardus sis sole 
clarius agnosces. 

Jam autem in hoc rerum articulo 1. quid sen- 
ties de peccati malitia? de honorum ac illece- 
brarum appetentia? de illo tuo ad quasdam re- 
culas affectu ? 2. In quo vitae statu, quove modo 
iu electo jam statu Deo serviisse tunc cupies? 
3 . quo tunc tibi loco inculcata hactenus ad omnem 

( 1 ) Apoc. a. v. a3. (a) 1 . Cor. 4- v. 5. 

(3j Hebr. 4- 12 . 

locum et munus, ad sanitatem et^gradum indif- 
ferentia erit? 

O quam alia tunc quamque diversa menteok 
sensa subibunt ! Nam tunc magnam fiduciam ha - 
bebit pauper et humilis / contra vero pavebit undi- 
que superbus . Tunc plus exultabit caro ajfiicta , 
quam si in deliciis fuisset semper nutrita; Tunc 
plus ponderabit contemptus divitiarum , quam totus 
thesaurus terrigenarum . Quamobrem esto modo 
sollicitus et dolens de peccatis , ut in die judicii 
securus sis cum beatis (i). Nunc te humilia» car- 
nem doma» eaque nunc fac » quae tunc fecisse 
optabis» quaeque a te fuisse neglecta vehementer 
poenitebit. 


Punctum HI. 

Non solum ibi strictissimo examine discutien- 
tur omnia et quidem distincte , sed insuper sine 
effugio et refugio , omni dempto excusationi loco, 
ac praecisa spe omni misericordiae. Tunc enim 
tu ipse cernes, quia omni ex parte inexcusabilis 
es ( 2 ). Si enim allegaveris ignorantiam , mendacii 
te arguent fidei dogmata, quae credidisti: si im- 
potentiam , de opposito te convincent tot auxilia ^ 
quae neglexisti: si virtutis arduitatem 9 hallucinari 
te ostendent illa Christi verba: Jugum meum 
suave est 9 et onus leve (3). Si aetatem , tempera- 
mentum, vitaeque conditionem excusaveris , sur- 
gent contra te ab oriente et occidente innumeri 
ejusdem aetatis, temperamenti et conditionis san- 
cti, suoque exemplo condemnabunt te. 

Ipse Angelus Custos ex adverso stans tibi in- 
clamabit : potuisses fieri sanctus, potuisses . Ipsa 

(0 Th. Kem. I. 1. c. (a) Rom. a. v. 1- 

«(• 3 ) Mattii, u. y. 3 o. 

conscientia tua tibi dicet, imo et debuisses, p cr ~ 
ditio tua ex te (i). Ipse diabolus tuae calamitati 
illudens ob oculos ponet geminas tum fidei tum 
vitae tabulas, et dicet en ! haec credidisti , et haec 
fecisti , haec tua fides , et haec tua vila> hae tuae 
leges , et hi tui mores . 

Nihil tunc proficient lacrimae et preces, quia 
ibi non erit tempus miserendi (a). Nihil tunc pro- 
derit dolor de praeteritis et horror a futuris, quia 
tunc correctionis tempus non erit amplius (3). 
Nec dabitur tunc perfugium ad Mariam j quia illa 
tenebrarum nocte luna non dabit lumen suum (4) i 
sed feretur sententia irrevocabilis, atque inevi- 
tabilis, mox et quidem certo exeeutioni mandan- 
da, qua erit sors tua in aeternum decreta. O ju- 
dicium! O sententiam! 

Affectus 

1. Confusionis . Tae mihi misero , cum venerit 
dies judicii , et aperti fuerint libri conscientiarum ; 
cum dicetur de me : ecce homo , et opera ejus . Quid 
faciam tunc , Domine Deus meus , cum coeli reve- 
labunt iniquitatem meam , et adversum me terra 
consurget r Ecce nihil respondere potero ; sed de- 
misso capite prae confusione coram te stabo trepi- 
dus et confusus (5). 

2 . Timoris. O hora metuenda! nec tamen de- 
clinanda, et fortasse brevi subeunda! O angustia ! 
hinc erunt accusantia peccata , inde terrens justi- 
tia : subtus patens horridum chaos inferni , desuper 
iratus judex, intus urens conscientia . H eu\ ubi latebo? 
ubi apparebo? latere erit impossibile^ apparere into - 

(ij Oscae i3. v. 9 . (a) Psal. 101 . v. i4* 

(3) Apoc. 10 . v. 6 . (4) ^ U S* m * d ' ^9* 

(5) A«g. loc. cit. 


Digitized by 


Google 



164 DIES III. LECTIO 

levabile. Eairnvero qui non tremit , et expergisct * 
tur ad hanc vocem : surgite, mortui , venite ad 
judicium , w riow dormit , sed mortuus est (i). Ah! 
timeo, Domine, et expavescit anima mea valde . 
Ita est ,• timore ac tremore concutis omnia ossa 
mea, dum intonas judicia " tua super me (2). 

3 . Doloris. Heu ! quid egi dum peccavi! Ah! 
illum ipsum lacessere fui ausus, a quo me de 
lioc ipso scelere judicandum credidi. Sed displi- 
cet, quod feci. Miserere mei Deus secundum ma- 
gnam misericordiam tuam ( 3 ) , et esto propitius 
peccatis meis ( 4 ), quae tactus dolore cordis intrin- 
secus ( 5 ) summe exeeror et aversor propter te 
offensum infinitum bonum meum cum firmissimo 
animi decreto , ea deinceps vitandi, ac eorum 
quoque radicem extirpandi, praecipue N. N. 

4. Agnitionis sui , demissionis ac odii ete . A- 
gnosco, Domine, quia homo peccator sum ( 6 ), 
venundatus sub peccato (7), et cunctis vitiorum 
sordibus inquinatus (8), opprobrium hominum et 
abjectio plebis (9), ipsum nihilum et peccatum , 
ipsa impotentia adbonum, ipsa pronitas ad malum. 
Cujus iniquitates supergressae sunt capillos capitis ( i o) 
etcu j us virtutes vitia sunt. Hinc me despicio et abjicio 
in profundum vilitatis meae (1 1). O quis mihi dabit 
apud homines de vitiis meis digne humiliari (12)! 
O maledicta caro, cujus amore judicem tam tre- 
mendum toties irritavi! At deinceps juratus tui 
hostis vivam. O aureum mentis ad omnem for- 


1) S. Ansclmus apud s. Bonaveut. Pbar. 1. 3. c. Aq* 

_ \ mt tr % n , — v n — 


£2) Th. Kemp. 1. 3. c. 14. 
(4) Psal. 78. v. 9. 

(6) Lue. 5. v. 8. 

(8) S. Bernard. ep. ad Flor. 
(10) Psal. 39. y. i3. 

(12) S. Bernard. 


(3) Psal. 5o. y. 1. 
(5) Gen. 6. v. 6. 
(j) Rom. 7. y. 14. 
(9) Ps. 21. v. 7. 
fu) Th. Kcmp. 1. 4 c - 

tunae casum, ad omnem valetudinem , locum et 
muuus aequilibrium! Te duce serviam posthac 
Deo quo voluerit modo, ut aliquando a Judice 
Christo audire merear beatum illud: venite be- 
nedicti (i). 


CONSIDERATIO 

METUODVS SE PARANDI AD MORTEM 


Inter praecipuos, qui in sacra hac solitudine 
quaeri debent, fructus etiam numeratur felix illa 
mentis comparatio, qua quis semper paratus sit 
mori ; ita ut nihil amplius sit , quod animum 
angat, turbet aut remordeat , quodve supremum 
illum vitae exitum minus tranquillum reddere 
merito possit. Et certe qui in ipsis exercitiis ad 
obitum se non praeparat, quando tandem id fa- 
ciet ? Cui in hac exercitiorum solitudine tempus 
non suppetit se ad illum fatalem transitum com- 
parandi, quando tandem suppetet? Vere inexcu- 
sabilis est, qui post hos dies salutis e vivis ex- 
cedere promptus non est Id ergo ut simus, bre- 
vem synopsi u subjungam illius methodi, quam 
in libro christianus pie moriens inscripto hunc in 
finem tradidi. Est autem haec. 

(0 Matth. a5. y. 34 . 

§.I. 


Modus christiane excipiendi primum nuntium 
de instanti morte 


Flexis ad oratorium genibus et prehensa cru- 
cifixi Dei hominis imagine finge te ab Angelo 
Custode vicinae mortis admoneri his verbis: haec 
dicit Dominus : dispone domui tuae; quia morieris 
tu , et non vives (i). Kenit finis vitae super te (fi). 
Ecce judex ante januam assistit ( 3 ). Redde ra- 
tionem villicationis tuae (4)- Moxqne hilari mente 
cum regi.o Psalte exclama: ecce! praesto sum ( 5 ) , 
o Domine ! ego servus tuus (6), et opus manuum 
tuarum (7). In manibus tuis sortes meae (8). Lae- 
tatus sum in his 9 quae dicta sunt mihi : in domum 
Domini ibimus (9). Proinde educ de custodia cor- 
poris animam meam ad confitendum nomini tuo 
(10). His sequentes actus subjunges. 

O supreme vitae ac mortis arbiter Deus, cujus 
immutabili decreto statutum est hominibus semel 
mori (11) in poenam peccati, submitto me huic 
tuae legi, dolenti animo admissa flagitia execran- 
'do, et mortem, quam rebellis peccator sum mil- 
lies meritus, promptissima voluntate accepto in 
aliquam saltem tot noxarum expiationem, utquc 
citius illuc perveniam, ubi peccare haud amplius 
potero. 

Idcirco moriar, o Domine! quo loco, modo et 
tempore jusseris ad omnia plene indifferens. Si 


(1) Imi 38 . v. 1. 

( 3 ^ Jac. 5 . v. 9. 

5 ; 1. Reg. 3 . v. 6. 
7) Job. 34 . v. 19. 
(9; Psal. i*2i. v. 1. 
^ii) H«br. 9. v. 07 


(2) Ezech. 7. y. 2. et 3 . 
( 4 ) Luc. 16. y. 2. 

((Y Pani. 11 5 . t 16. 

(8) Psal. 3 o. ▼. 16. 

(10) P»al. 141. v. 8. 

per diuturnos cruciatus summosque dolores acer- 
bare mihi mortem immiseris, exosculor paternam 
manum tuam. Fiat voluntas tua. Omnia haee 
nondum sunt infernus. His saeviora mea meren- 
tur scelera. Moriar ex odio mei ipsius, ut tineae 
et vermes merito eam carnem corrodant, quae tot 
criminum ministra fuit. Moriar ex motivo humi - 
litatis ut redigar in cineres et nihilum, ac omni- 
bus sim horrori, indignus quem tellus ultra fe- 
rat. Ut orbis ab hoc iniquo peccatore tandem 
purgetur, qui divini impatiens jugi sciens volens 
ab ultimo fine descivit. 

S It 

Examen transactae vitae ac praesentis status 
animae. 

Primum quod mortis periculum edoctis in 
memoriam veniet, erit imago praeteritae vitae ac 
praesentis status animae, quae velut in tabula 
clare distincteque depicta exhibebitur. Hanc igi- 
tur modo inspexisse utilissimum erit. Plurimum 
enim ad pleniorem sui cognitionem subsidii affe- 
ret. Hinc sequentia puncta diligenter tecum ipse 
discute. 

i. Quis praesens status animae tuae? Si nunc 
tibi ex hac vita migrandum foret, essesne pa- 
ratus ? . . . conscientiam tuam compello; essesne 
paratas? An acceptam in baptismo innocentiae 
stolam, et quamdiu illaesam servasti ? Vel si le- 
thali noxa ejus jacturam fecisti, an illam denuo 
per sinceram exomologesin recuperasti? An omnia 
semper et rite confessus es? Paucis: estne anima 
tua veste nuptiali induta et gratia immanente 
ornata? Vellesne e vivis excedere in quo nunc es 

stata? Aa nihil est, quod animum angat, vel an- 
xium te sub mortem reddet? . . . quid haeres?. . . 
quid expallescis? Ah! quae haec ergo temeritas 
est vel unico temporis pancto in eo statu vivere, 
io quo nolles mori? 

2 . Quomodo vixisti? Quid tot curis et defati- 
gationibus quaesivisti? cui laborem tuum, viree 
et tempus impendisti ? an aeternitati , animae , 
Deo ? an vero vanitati , otio , daemoni ? Ex tot 
quos vixisti vitae annis, an vel unicum mensem , 
mensem autem? an vel unicum diem sine veniali 
noxa transegisti? an horam Numinis servitio in- 
tegram sine admixto defectu consecrasti? Quid 
egisti pro Christo, quid passus es pro coelo ? an 
heroicum aliquando actum exercuisti? Quid spe- 
ciatim commissum a te vel omissum , qaod eo 
tempore, quo in limine aeternitatis positas ani- 
mam jam jam ages, te anxium est habiturum? 
Quid divino judici de hoc vel illo singillatim ra- 
tionem petituro es responsurus? 

3. Quomodo tunc vixisse , qua intentione et 
perfectione actiones quotidianas peregisse, quem 
statum elegisse, vel in electo jam statu, quo modo 
Creatori serviisse volueris? Num te modo poeni- 
teret, si vitam transactam respiciens, deprehen- 
deres maximam partem pietati datam ? An nunc 
probas eam, quam hactenus tenuisti vivendi ra- 
tionem ? Quid prodest modo sensibus et corpori 
cuncta indulsisse, omnibus vitae commodis abun- 
dasse, prae ceteris excelluisse? . . . Et quid modo 
noceret aegrotum, egentem, abjectum latuisse.? 
Ah ! unus erit dolor in morte tepidum te vixisse. 
TJnicum erit solati uro, pro Deo et anima strenue 
fecisse, multa eaque sensibus incommoda tu- 
lisse. 

4» Quomodo morieris ? An illa tua inter bo- 

nom et malum, inter teporem et ferrorem per- 
petuo alternans inconstantia perseverantiae finalis 
securam tibi spem facit? Mors est echo vitae • 
quare miraculum foret, si bene et sancte more! 
retur ille, qui male et tepide vixit. Habesne ra- 
tionem sperandi , te superaturum ultimam ten- 
tationem illam, qua te vaferrimus hostia sub vi- 
tae finem in illud notum tibi peccatum praeci- 
pitem agere omni vi conabitur ? An non timen- 
dum, ne illa tibi dominans affectio, nisi eam 
, extirpes , daemoni instrumentum sit , quo tibi 
animam jam agenti insidias struat? Num aliquan- 
do singulare aliquod opus bonum patrasti, quod 
sperandae finalis gratiae, et coelestis gloriae tibi 
fundamentum praebeat ? An per poenitentiae o- 
pera contractum poenae reatum satisfactione dele- 
visti? Num purgantes flammas effugies? His rite 
perpensis, singularia concipe proposita cbartae 
inscribenda. O quam felix et prudens est , qui 
talis nunc nititur esse in vita , qualis optat inveniri 
in morte (i). 


$• III. 

Spiritualis susceptio Fiatici, et extremae 

unctionis. 

Optima quidem et praecipua praeparatio ad 
mortem in accurata animi expiatione consistit , 
nihilominus cum beri jam fusius de ea, egerim 
nullusque dubitem , eam ad mentem S. Patris 
nostri sub finem hebdomadae primae ita pera- 
ctum iri, ut moribundis fundamentum sperandae 
salutis esse possit, ad alia gradum facio. Itaque 

(i) Th. Kcuip. 1. i. «. a3. 

8 

finge te vicini obitus jam jam admonitum in 
lecto lethaliter aegrotum decumbere viatico mu- 
niendum, ac sacro oleo inungendum. 

Elicitis itaque majori cum fervore, breviter 
tamen consuetis virtutum actibus sacram Synaxin 
instar viatici per communionem spiritualem su- 
scipies. Postea vero tange quinque sensus sacro 
oleo ungi solitos imagine pendentis e ligno Chri- 
sti , formando crucem, et devote pronunciando 
formulam cuilibet sensui , qui inungitur , pro- 
priam in hunc modum: per istam saoctam un- 
ctionem , et suam piissimam misericordiam in- 
dulgeat mihi Deus, quidquid per visum per 
auditum >f< per odoratum per gustum et locu- 
tionem per tactum et gressum 4* per lum- 
borum delectationem deliqui, in nomine Patris 
et Filii et Spiritus Sancti. Arnen. 

Eodem tempore animo de peccatis per hos 
sensus admissis intense dolebis, ac placando Nu- 
mini offeres dolores , quos Christus in his ipsis 
sensibus est perpessus. Demum duplicem a Deo 
gratiam ferventer efflagitabis , plenam nempe 
omnium culparum et poenarum veniam , nec 
non perseverantiam finalem. , 

5- nr. 

Spiritualis commendatio et decessio animae 

Finge te a medicis omni jam spe dejectum 
agoni appropinquare, et tibi ab adstante Con- 
fessario Crucifixi effigiem una cum accenso cereo 
porrigi, simulque devoto moderatae vocis sono 
lente ac suaviter dici : proficiscere, anima chri- 
stiana, de hoc mundo etc. etc. hodie adime ha- 
bitatio tua erit in sancta Sion. Equidem illius 

nondum es secura; bine geminam inter aeterni- 
tatem felicem et infelicem constituta , ac futurae 
sortis ignara paves et trepidas. 

Verum quare tristis es anima mea 9 et quate 
conturbas te ? Spera in Deo (i), qui potest te , 
scit et vult salvare; cum peccata tua, utut ma- 
gna, tamen semper minora sint miserationibus 
ejus. Pater est, qui infirmitatum filiorum misere- 
tur, qui novit figmentum nostrum, et cujus mi- 
serationes sunt super omnia opera ejus (a). Et 
certe qui filium dedit, num coelum negabit ? 
Certe pupillam Dei laedit, de illius clementia qui 
diffidit. 

Ad haec advocatum habes apud Patrem Jesum 
Christum justum (3). Illius vulnera interpellant 
pro te, illius dono tuus est sauguis Cbrisli, tua 
sunt vulnera et merita Christi. Haec Justitiae 
appendendo plus solvis, quam debes. Ecce amor 
tuus crucifixus caput inclinat ad osculum, bra- 
chia extendit in amplexum, latus aperit in asy- 
lum. In illo itaque spera. Deinde defixo in Cru- 
cifixi effigiem obtutu, quasi propediem moritu- 
rus, subjunctos virtutum actus magno cordis af- 
fectu elice, 

Credo in te summe Veridicum. Humilio me 
ante te, cum sim nihilum. Doleo propter te of 
fensum summum Bonum. Propono potius mori , 
quam foedari etiam veniali peccato. Spero a tua 
misericordia veniam, gratiam , gloriam. Amo te 
summe amabilem unice propter te super omnia 
ex omnibus viribus meis. Gratias tibi ago summe 
benefico ob tot per vitae cursum collata mihi be- 
neficia. Desidero ad te ultimum finem meum. 

O sacrosancta Trinitas! da gratiam finalem. 

(i) Psal. 4 1 - v. 6. (a) Psal. 144. y. 9. 

(3) 1. Joan.a. r. 1. 

Capio dissolvi et esse cum Christo. O gaudia 
Tere infinita, quae praeparavit Deus diligentibus 
se ! O Deus meus et omnia ! Volo absolvi sacra- 
men tali ter, et lucrari omnes indulgentias in morte 
lucrandas. O Domine! in manus tuas commendo 
spiritum meum. Jesu! Maria! Joseph! 

S- v. 

Sensa animae post mortem 

His virtutum actibus elicitis finge cogitatione 
te expirasse, relictoque hoc mundo ingredi in 
domum aeternitatis , judicio sisti , purgantibus 
flammis addici; deinde flexis adhuc ad orato- 
rium genibus quam brevissime sequentia per- 
pende. 

i. Quando anima corpore egressa, relictis tuis 
illis tam variis rebus ex cubiculo fel domo tua 
in alterum orbem migrabit, quo tunc oculo aspi- 
ciet tuas illas reculas, tuum illud cadaver?... Quo- 
modo vellet tunc boc habuisse, illis vero usam 
fuisse ? Quale tunc de honoribus? de commendata 
hactenus indifferentia judicium feret? 

a. Quid sentiet sub primum in lustricum car- 
cerem ingressum de malitia peccati venialis, de 
voluntaria vitae asperitate, de virtutis perfectio- 
nisque stadio? Age, quid prodest nunc, per vi- 
tae cursum omnibus commodis, dignitatibus, de- 
liciis abundasse, et sic purgantes flammas au- 
xisse? Contra vero, quid nocet miserum, paupe- 
rem, contemptum vixisse, et sic piacularis erga- 
stuli poenas evasisse vel saltem minuisse ? 

3. Si mortuo tibi ad vitam redeundi copia 
fieret, simulque ab Angelo custode praediceretur, 
te post mensem de nuo vita concessurum, quam 

brevi hoc tempore vivendi rationem inires ? His 
aliquantum perpensis et renovatis, qnae hactenus 
formaveras, propositis deinceps te gere tanquam 
homo a morte redivivas, et a judicio ac purga- 
torio redux, cui post anum circiter mensem de- 
nuo sit moriendum. Enimvero beatus ille servus , 
quem, cum venerit Dominus ejus> invenerit sic Ja- 
cientem , seque parantem. Amcn dico vobis , 
quoniam super omnia bona sua constituet eum (i). 


MEDITATIO HI. 

DE FILIO PRODIGO 

Punctum /. 

Considera filium prodigum accepta substantia 
sua peregre proficiscentem in regionem longin- 
quam (a), ubi tres circumstantiae sunt perpen- 
dendae: i. unde, a. quo, 3. quare proficiscatur. 
Inprimis discedit a patrum optimo a quo tener- 
rime amabatur, ex domo paterna ubi omnibus 
abundabat, a domesticis et notis a quibus sum- 
mopere colebatur, a. Et inde concedit in regio- 
nem longinquam , sibi ignotam, a patria remotis* 
simam, terram tenebrosam et opertam mortis ca- 
ligine , terram miseriae et tenebrarum (3). 3. Illuc- 
que concedit ex mera petulantia, levitate, pro- 
tervia; quia nolebat vivere in eo loco, munere et 
statu in quo eum pater degere volebat, nempe 
in domo paterna , in societate morigeri fratris , 

fO Mattb. *4. ▼. 47 . (a) Luc. i5. v. ia. et i3. 

(3) Jab. io. v. ai. et aa. 

inter occupationes domesticas, ob cujus aequi- 
librii defectum postea incidit in tot tantasque 
calamitates. 

Hanc parabolam jam tibi applica et historiam 
esse deprehendes. Nam omne peccatum grave 
est discessus a Deo , separatio a Deo, desertio 
Dei. Quotiescumque ergo lethali noxa te obstrin- 
xisti, Deum deseruisti, ah Deum! patrem tui 
amantissimum, providentissimura, liberalissimum, 
centrum omnis felicitatis et gloriae, fontem omnis 
quietis et laetitiae. 

Et abiisti, o te infelicem ! ad statum peccati , 
quo nihil remotius a coelo, ad fontem omnis 
perturbationis, ad centrum omnis miseriae et 
calamitatis. Idque fecisti propter . . . heu plura 
loqui prohibet pudor! Item a tuo Creatore to- 
ties elongasti fugiens (i), quoties a fervore in te- 
porem prolapsus dereliquisti fontem aquae vivae , 
et fodisti tibi cisternas , cisternas dissipatas , quae 
continere non valent aquas ( 2 ). Quoties ob de- 
fectum aureae illius indifferentiae etiam tu vitam 
transigere statuisti alio in loco, munere et statu , 
quam supremum Numen ab aeterno ordinaverat. 
At vero, o quot afflictionum ea tibi res infelix 
origo fuit! 

O pater misericordiarum ! equidem jure me- 
tuo, ne etiam me feriat illud fulmen, quod israe- 
litis intentasti, vos reliquistis me, et ego relinquam 
vos ( 3). Verum, licet ego abjecerim, quoa est 
filii; tu tamen non amisisti, quod est patris. Hinc 
miserere mei , et funiculis gratiae, vinculis cba- 
ri tatis fugientem reduc ad te. 

fi) Psal. 54. v. 8. (a) Jer. a. v. i3. 

(3) a. Paral. ia. y. 5. 

Punctum II. 

Considera filium prodigum porcos pascentem 
( 1 ), et quidem 1 . nudum et egenum: coepit ege - 
re. a. Prae fame morientem : fame pereo, i. De- 
relictum ab iis ipsis , quibuscum substantiam 
suam dissipaverat: adhaesit uni civium. 4* Ab 
illo ipso, cui servierat, domino crudeliter habi- 
tum: misit illum in villam suam, ut pasceret por- 
cos. En! figuram animae, omnium Conditorem 
per lethalem noxam omnino deserentis, vel per 
veniales culpas a statu fervoris ad statum teporis 
tamquam in regionem longinquam declinantis. 

Nam etiam talis anima dissipat substantiam 
suam, nempe gratiam, tempus, talenta, vivendo 
si non luxuriose, saltem parum religiose. Quippe 
etiam illa 1 . est nuda et egena: nuda , quia stola 
gratiae* exuta : egena, quia divinis luminibus et 
auxiliis destituta, et ab hostibus tartareis male 
pessimeque habita, a. Etiam illa fame perit. 
Fastidit enim coeli manna seu meditationem , 
fastidit panem angelorum, sacram Eucharistiam , 
horret reliqua pietatis exercitia, quibus animi 
vigor sustentatur, solis siliquis, nempe sensuali- 
tatibus, illecebris, commoditatibus stultissime in- 
hiat. 3. Etiam illa destituitur, ridetur ac prodi- 
tur ab illis ipsis, quorum amore Numen offende- 
rat; justa talionis poena, ut quae Creatorem ob 
res creatas deseruit, ab his quoque pari perfidia 
deseratur. 4» Denique ab illis ipsis passionibus 
pravisque appetitibus, quibus coecam servitutem 
servit, misere habetur et tractatur. Illa ipsa su- 
perbia in summas eam confusiones , ille ipse 
commodorum amor in maximas eamdem mole- 

{V buc. i5. v. 1 \ . ct scq. 

stias perducunt praecipi tautque, Quin imo sicul 
filius prodigus cupiebat implere ventrem suum 
siliquis , quas porci manducabant , et nemo illi da - 
bat (i), ita etiam tali homini illae ipsae volupta- 
tes, quarum spe summum Bonum dereliquit, vel 
negantur vel subtrahuntur, vel per immissa tae- 
dia et conscientiae morsus horrendum in modum 
amarescunt. O vere miserum ac deplorandum 
talis animae statum I 

O quam bene interea hujus prodigi germano 
fratri apud patrem fuerat ! Longe majores miser 
hic transfuga expertus est difficultates velificando 
appetitui, quam domi subire debuisset serviendo 
patri. Eodem modo fervidi in via virtutis longe 
minores sentiunt molestias obediendo gratiae , 
quam dissoluti cedendo naturae, et viam teporis 
decurrendo. Nempe, qui timet pruinam , irruet 
super eum nix (2); et qui fugit arma ferrea , i/ruet 
in arcum aereum ( 3 ). 

Punctum ///. 

Considera filium prodigum ad partem reverten- 
tem ( 4 ). Tria eum ad hoc impulere incitamenta, 
1 . recordatio felicitatis praeteritae, et abundantiae 
domas paternae: mercenarii in domo patris mei 
abundant panibus . 2. contemplatio praesentis mi- 
seriae: ego hic fame pereo . 3 . Consideratio mise- 
ricordiae optimi patris: ibo ad patrem* 

Haec eadem motiva rite expensa etiam tibi per- 
suadebunt seriam mentis conversionem ad Deum, 
celeremque reditum ad finem ultimum. Nempe 
1. memoria felicitatis illorum annorum, quibus 
Creatori unice serviendo, et virtutem generose se- 

(0 Luc. i 5 . y. 16. (2) Job. 6. v. 16. 

( 3 ) Job. 20. y. 24. ( 4 ) Luc- i 5 . v. 18. 

ctando coelesti pace frnebaris. i • Comparatio mi- 
seriae praesentis statas teporis cam beatitate prio- 
ris statas fervoris , solus abi Deas sapiebat. 3. 
Consideratio bonitatis divinae dissimulantis pecca- 
ta propter poenitentiam (i); quae peccatorem per 
avia et devia errantem benigne revocat, tardan- 
tem patienter expectat, et demam redeuntem sua- 
vi amplexa et osculo, stola prima et annulo exci- 
pit, induit, ornat. 

Ipsa Christi verbi hanc Patris divini benigni- 
tatem depraedicantis attulisse juvat; cam singu- 
lari virtate polleant, ream mentem ad veniae spem 
erigendi. Sunt autem haec: cum adhuc longe esset , 
accurrens pater (en! miserendi prompti tudinem) , 
cecidit super collum ejus , et osculatus est eum (en! 
affectus teneritudinem), et dixit: cito proferte sto- 
Idm primam , et induite illum , et date annulum in 
manum eius (en! gratiae plenitudinem ). Et occi- 
dite vituuim saginatum, et manducemus et epule- 
mur (en! gaudii magnitudinem). Haec ipsa autem 
offensi patris tam prompte , tenere , plene et laetan- 
ter ignoscendi facilitas incitamento sit ad eum 
poeni te uti animo redeundi. 

Affectus 

Eliciendi sunt ii ipsi, quos redux ad patrem 
degener filias elicuit, videlicet i. dolor de praete- 
ritis et quidem intensas; Pater , peccavi in coelum 
et coram te. Enimvero meruissem millies fulmini- 
bus ia tartara praecipitari; et tu nihilominus non 
solum parcis immerenti, sed ultro, ad te ut re- 
vertar, invitas. Tu primus ia amplexus ruis pes- 
simi filii optimus pater. Brachia expandis ad xnc 
recipiendum: caput inclinas ad me osculandum- 

(i) S«p. ii. ▼. 

gratiae stola tam impie perdita me iterum vestis: 
amoris a anulum tam perfide abjectum dentu> 
reddis; quin instructo etiam convivio pane ange- 
lorum in sacra Synaxi languentem reficis. 

O misericordiam vere infinitam! Ah! tantae bo- 
nitati et clementiae obluctari haud amplius valeo. 
En! redeo ad te: reducem ac poenitentem non 
repelles, qui fugitivum et peccantem tam patien- 
ter tolerasti, tam amanter revocasti. Heu! ego te 
offendi! ah! fluite lacrimae! servus Dominum, ho- 
mo Deum, filius patrem, et quidem talem tan- 
tumque patrem .... post tot beneficia .... per tam 
immanem contemptum .... O quis mihi det! ut sit 
magna velul mare contritio mea (i), qua defleam 
meas a fine ultimo aberrationes. 

a. Horror afuturis et quidem efficax. Decretum 
est; etiam ego cum filio prodigo surgam et ibo . 
Surgam sus e volutabro luti (a). Rumpam vitiorum 
compedes. Ibo per viam mandatorum, et semitam 
virtutis: ibo ad patrem meum ; revertar ad ulti- 
mum finem meum. Testes hodie invoco coelum et 
terram (3), quia juravi et statui custodire judicia 
justitiae tuae (4), o Deus cordis mei (5) ! Ratum 
animo sedet: tibi posthac serviam eo prorsus quo 
volueris modo cum plena ad quidvis indifferentia. 

3. Actus demissionis cum execratione super- 
biae tanquam primae malorum radicis. Jam non 
sum dignus vocari filius tuus . Ah! quanant fronte 
attollam oculos ad vultum tam boni patris tam 
malus filius (6)? Heu! peccator sum non solum 
indiguus omni honori et laude, omni honorifico 
munere et loco; sed insuper dignus aeterno om- 
nique possibili opprobrio* En! igitur paratum me 

(i) Threo. a. v. i 3 . (a) a. Petr. a. v. aa. 

( 3 ) Dcut. 4 - 26. ( 4 )Psal- 118. v. 106. 

/») Psal. ;a. v. a6. (6) Bern. Serm. 16. io Cant. 

ac indifferentem ad omnes contemptus ac vili- 
pensiones, ad omnem stationem et occupationem 
etiam famae ac existimationi contrariam, ad omnem 
etiam vilem in Religione gradum. 

4. Actus odii sui ipsius cum detestatione phi- 
lautiae seu sensualitatis tanquam alterius malo* 
rum radicis. Fac me umpn de metxenariis tuis . 
Execror amorem proprium, qui mihi auctor fuit, 
ut relicto patrum optimo in regione longinqua dis- 
siparem substantiam meam vivendo luxuriose vel 
saltem tepide. Perfecto odio odi me ipsum (i), 
qui si me comparem cum illo quo peccavi mo- 
mento, dignum divino odio atque vindicta consi- 
derare me possum. Statutum est: vindices a me 
ipso ipse ego repetam poenas. Hunc in finem 
promptum me offero ad subeunda quaevis opera 
poenalia, ad perferendos quosvis labores, ad tole- 
randas quasvis molestias, ut laesae Justitiae fiat 
satis. Mihi abjecto carnis mancipio ac rebelli 
servo non nisi dura et aspera, non nisi adversa et 
aerumnae debentur. Virga et onus asino ( 2 ). 

5. Cognitio sui ipsius . O Deus miserationum (3)! 
equidem in prodigohoc ac degeneri filio tanquam 
in speculo miserrimum animae meae statum cla- 
re cognosco. Nam laceri illi ac semiputridi cen- 
tones; porcorum, quos redolent , odor : confecta 
macie facies, corruptus siliquis stomachus , cor- 
pusque seminudum tristis figura sunt animae 
meae gratiis nudae, bonis operibus vacuae, pecca- 
torum maculis sordidae, inferorum ignibus affla- 
tae, horrendum foetentis, manna fastidientis . et 
caepas appetentis. Et hinc despicio me, ac proji- 
cio in profundum vilitatis meae (4). 

(1) P#al. i38. v. 22. (2) Eccli. 33. v. a5. 

(3) 2 . E»dr. 9. y. 3i. (4) Th. Kemp. 1. 4- c * a « 

ADMONITIO 

» Peccati gravitate et suppliciis territi, ac in- 
super novissimorum memoria permoti statui- 
mus cum Filio prodigo, relicta vitiorum , per 
quae ab ultimo fine nostro aberravimus semita, 
» redire in viam salutis, Deoque servire ea qua 
» voluerit ratione; nempe in eo vitae statu, aut in 
9) electo jam statu, in eo perfectionis gradu, quem 
» ille nos eligere aut conscendere statuerit. 

» Cum vero viam nesciamus, per quam ambu- 
» lemur, et modum ignoremus, q U0 id perficia- 
9> mus; opus est nobis duce, quem sequamur et 

* exemplari quod imitemur. De utroque Divinus 
» Pater orbi benigne providit, mittendo nobis fi- 
» lium suum unigenam Jesum Christum, ut sit 
y> nobis dux viae , per quam gradiamur, et exem - 
» plar vitae , quam exprimamus. 

« Ad hujus ergo imitationem sequens medita- 
» tio generarim nos incitabit; dico generatim ; nam 
» ia quibus vel quomodo singillatim cum imitari 

* oporteat, reliquae exercitationes docebunt. Fru- 

* otus igitur ex prima hac praesentis diei coui- 
9» menta liene colligendas, est firmum 'animi de- 
» cretum Deo serviendi imitando Christum , et 
i> quidem Christum imitando illa quae ei placae- 

* rit ratione, quamque nobis in his exercitiis »ir- 

* dicare dignabitur ». 

Punctum L 

Nos Christum sequi est aequum I. ob dominium 
quod in nos habet. Nam ad eum pertinemus, qui 
omnium nostrum Rex est i. jure belli , quia po- 
pulus acquisitionis sumus (i), quem everso daemo- 
nis imperio cruenta quidem victrici tamen morte 
sibi acquisivit. a. Titulo emptionis , emit enim nos 
Dominus (a), dum sui sanguinis pretio de capti- 
vitate inferorum nos exemit. 3. Titulo donationis 
et hereditatis , nam omnia dedit pater in manus e- 
jus (3) eumque constituit heredem universorum ($). 
4« Titulo electionis , qua ille nos in servos et clien- 
tes, nos vero illum in regem et ducem elegimus 
tum in baptismo daemoni, mundo et carni re- 
nunciando, tum in statu religioso solemnibus vo- 
tis nos eidem obstringendo; ita ut cuivis nostrum 
dici possit, quod oli m Moyses Israeli: tu Dominum 
elegisti, ut ambules in viis ejus ; et elegit te Dominus , 
ut sis ei populus peculiaris, populus sanctus f5). Et 
his perpensis dubii adhuc haeremus, nunc hujus 
Domini, cni, tot nominibus deviucli vivimus, ve- 
stigiis insistere velimus?-. Praeterea sub hoc Duce 
nos militare justum est 

II. Ob conditiones , quas pomf. Nam omnia belli 
incommoda illi nohiscum erunt communia, scili- 
cet victus et vestitus, labores et vigiliae, vulnera 
et aerumnae. Imo pericula ipse primus adibit* ob- 

(i)Petr. *. ▼. 9. (a) x Petr. a. ▼. 

(3) Joan. 3. v. 35. (4) Kcbr. 1. r. a. 

(:"») Deut. aG. ▼. 17. al seq. 

stacula complanabit, pugnae impetum sustinebit. 
Victoria erit certa, triumphus magnus, corona im- 
mortalis. Quid, quaeso, aequius exigi? quid effi- 
cacius ad persuadendam ejus sequelam afferri pos- 
sit?... Denique coelestem hunc Regem nos imitari 
par est 

III. Ob finem , quem intendit, quique duplex 
est* i. gloria Numinis procuranda per vitii exter- 
minium et virtutis exercitium; ut glorificetur pa- 
ter in filio (i). Quae gloria, cum unica omnium 
operationum totius SS. Trinitatis meta sit, digni- 
tate sua longe multumque ceteris omnibus rebus, 
quotquot infra Deum sunt, praestat atque ante- 
cellit. 2. Beatitudo hominis ; veniet enim filius ho- 
minis quaerere , et salvum facere , quod perierat (2). 
Quae beatitas, cum eadem quoad substantiam cum 
illa sit, qua ipsum Numen fruitur, scilicet infini- 
ta ac aeterna, summi atque incomprehensi pariter 
pretii est. Unde patet hoc fine praestantiorem 
nullum, nullum utiliorem excogitari posse. Quis 
ergo negaverit nos Christum sequi ob tres allatas 
rationes aequissimum esse? 

Estenimvero aequissimum; Quare vivitDominus , 
et vivit Dominus meus rex ; quoniam in quocum- 
que loco fueris. Domine mi rex, sive inmorte > sive 
in vita , sibi erit servus tuus (3). 

Punctum II. 

Christum sequi est nobis honorificum I. ob Du- 
cis excellentiam ; est enim caput omnis principatus 
et potestatis (4), Rex gloriae (5), imago Dei (6), 
figura substantiae ejus (7): in quo sunt omnes the- 

(1) Joan. 14. v. i 3 . (2) Luc. 19. ▼. 10. 

( 3 ) 2. Reg. i 5 . v. 21. ( 4 ) Coloss. 2. v. 10. 

( 5 ) Psal B. y. 10 (6) 2. Cor. 4 v. 4 - (7) Hebr. 1. y. 3 . 

s auri sapientiae et scientiae absconditi (i): cui in~ 
habitat omnis plenitudo divinitatis corporaliter (2): 
cui data est omnis potestas in coelo et in terra ( 3 ); 
in cujus nomine omne genu flectitur coelestium, terre* 
strium ac infernorum ( 4 J- Et hanc Ducem tu se- 
qui renuas, cum perduellibus illis civibus excla- 
mando: nolumus hunc regnare super nos (5) ? 
Absit, o Jesu! haec perfidia a me. Tu Dominus 
meus et Deus meus . Te praeeuntem comitari mihi 
summo honori est etiam 

II. Ob servitii eminentiam . Quippe tam excel- 
lenti Domino constanter servientes fiunt 1. reges, 
ei enim servire regnare est. a. Dii, secundum il- 
lud regii Psaltis effatum: dixi : Dii estis (6). 3 . 
Amici, filii et heredes: vos amici mei estis (f), 
et filii excelsi omnes (8): vos heredes regni, quod 
repromisit Deus diligentibus se (9). Quia glorio- 
sius dici possit? 

Et profecto omnis principum hujus mundi, et 
regum majestas huic excelsae servituti comparata 
ipsa vilitas, ipsa abjectio et obscuritas est. Nempe 
magna gloria est sequi Dominum (10). O mortales! 
aures, quaeso, praebete et coeleste hoc oraculum 
adorate: magna gloria est sequiDominum , id Deus 
ipse ne ullus dubio supersit locus, divina sua et 
minime dubia auctoritate asserit et confirmat. Igi- 
tur ne inferamus crimen gloriae nostrae , ut fugia- 
mus a cruce (11), quae est vexillum Christi. 


(I) Coloss. a. y. 3 . 

13 ) Matth. 28. y. 18. 
( 5 ) Luo. 19. y. 24. 
m Joan. i 5 . y. i4- 
(9) Jac. 2. v. 5 . 

(II) 1. Maeli. 9. y- 10. 


fa) Coloss. 2. v. 9. 
( 4 ) Phil. 2. v. 10. 
(o) Psal. 81. v. 6. 
{$) Psal. 81. v. 6. 
(10) Eccli. a 3 . y. 38 . 

Punctum IIL 

Christum sequi facile est ac jucundum , i. oh 
viam , qua praeit: a. ob auxilium quod concedit: 
3. ob socios, quos adjungit. Nam ejus vestigia gene- 
rose prementibus in via virtutis mira rei totius 
mutatione erunt prava in directa, et aspera in vias 
planas ( i ). Coelesti gratia adjuti per quaevis hor- 
rida* quasi sensus expertes non tam ambulant, 
quam volant. Sociorum exemplis animati, eo lae- 
ti eluctantur, quo pariter tot alios una tendere 
cernunt. 

Experientia docti sole clarius agnoscunt , du- 
riores esse vias mundi quam Christi , pluresque 
molestias occurrere in semita teporis quam fer- 
voris. Gratiae balsamo tinctis ipsae spinae molles 
rosae videntur. Sola haec tessera: potuerunt isti et 
istae , omnem rei arduitatem mitigat ac tollit. 
Paucis: viae ejus fnempe Christi) viae pulchrae 
sunt (a) ob virtutis amoenitatem: jugum ejus , ju- 
gum suave est oh unctionis suavitatem: onus ejus , 
onus leve est (3) ob commilitonum societatem. Et 
hanc tu viam premere, hoc tu jugum subire, hoc 
onus tu ferre segnis recuses? et quidem in illa so- 
cietate recuses, in qua tot heroes Christum comi- 
tari facile ac jucundum esse fuso etiam sanguine 
identidem testantur? Proh degenerem animum ac 
Christiani nomiue indignum! 

Pone tibi ob oculos humanum Tegem ( haec 
sancti Ignatii comparatio est) summis naturae et 
gratiae dotibus ornatum, ac divinitus electum, ut 
regiones universas suae ditioni, veraeque fidei sub- 
jiciat; hunc, inquam, imaginare tibi subditos ad 

(0 Luc. 3. v. 5. ia) Prov. 3. Y. 13 . 

(3) IVtaUh. ir. v. 3o, 

belli societktaar amicissime invitare, conditiones 
aequissimas, sAmme honorificas, nec non faciles ac 
jucundas proponere, atque jurejurando promittere 
ae cunctis, semper et in omnibus exemplo prae- 
iturum, eodem cum iis victu et vestitu usurum, 
easdem cum illis vigilias, eosdem labores subitu- 
rum*, cedo jam, an non contemptissimae inertiae 
vir, omnium propterea vituperio dignissimus fo- 
ret ille, qui eidem comitem se adjungere detre- 
ctaret? 

Jam vero si terrenus Rex cum bellica sua evo- 
oalione dignus est, cui attendo et obsequium prae - 
stetur (i^,* quanto magis Christus id a nobis me- 
retur ob dominium, quod in nos habet, ob condi- 
tiones , quas ponit , ob finem, quem intendit. 
Quanto magis nos decet, divinum hunc ducem 
comitari ob ejus personae excellentiam et servitii 
eminentiam, ob sequelae facilitatem et viae ju- 
cunditatem. Certe 5. Pater jure concludit, nemi- 
nem sanae mentis fore , qui non cupidissime Chri- 
sto se totum ojferaty ejus famulatui se ex asse ad - 
dicat (*), atque liberali mente erumpat in se- 
quentes 


Affectus . 

a En! O rex supreme, ac Domine universorum, 
» tua ego, licet indignissimus, fretus tamen gra- 
» tia et ope, me penitus offero , meaque omnia 
a tuae subjicio voluntati: attestans coram infinita 
» bonitate tua, nec non in conspectu gloriosae 
a Virginis Matris tuae, totiusque curiae coelestis, 
s hunc esse animum meum, hoc desiderium, hoc 
» certissimum decretum, ut (dummodo in majo- 

(0 S. gnat. in contempl. de regno CUr* partis a. pun. i. 
(a) ibid. puncto a* 

» rem laudis tuae, et obsequii mei proventum cedat) 

» quam possim proxime te sequar, et imiter in 
» ferendis injuriis et adversis omnibus cum vera 
» tum spiritus tum etiam rerum paupertate ; si 
» ( inquam ) sanctissimae tuae majestati placeat 
» ad tale me vitae institutum eligere atque reci- 
» pere (i)». 

Et vero quid Justius est, quam ut famuler tibi, 
ad quem totus pertineo, a quo omnia habeo, ti- 
meo et spero, sine quo nihil valeo? Quid glorio- 
sius et Jucundius est, quam servire tibi , cujus 
servitium potius imperium ac dulcis paradisus est? 
Et tamen, o quoties dixi: non serviam? Quoties , 
o Domine! Jugum tuum, jugum suave, onus tuum, 
onus leve protervus et contumax excussi? 

At fateor: erravi sicut ovis, quae periit Jam 
autenr eu! sponte me tibi offero, jugoque tuo cer- 
vicem suppono. Sequor te quocunque ieris ( 3 ). 
Abjiciam opera tenebrarum (4), sequens te intel- 
ligentiae solem (5): induam arma lucis , militans 
sub tali duce ( 6 ): inspiciam et faciam secundum 
exemplar , quod mihi a te monstrabitur (7). So- 
lummodo tu doce me facere voluntatem tuam (8), 
et notam fac mihi viam, in qua ambulem (9), 
idest edoce modum, quo te penitus ex tua vo- 
luntate imiter ac sequar. En promptum me ac in- 
differentem ad omnia. 

O pater aeterne! ego servus tuus sum , et filius 
ancillae tuae (io) matris Ecclesiae. Hinc serviam 
tibi Creatori meo, tendaraque ad ultimum finem 
meum, determinate imitando Christum, ejusque 
vestigia premendo’, et quidem ea ratione, qua id 
te velle in bis exercitiis intellexero. 

(i)Ibid puncto 3 . (2) Psal. 118. v. 176. (3»)Matth.-8. v. 19. 

h) Rom. 13 . v. 12. (5) Sap. 5. v. 6 (6) Rom. i3. v. ia. 

(7) Exod. 25 . y. 40. (8) Psal i 4 2 * v - IO - 

£9) Psal. v. 8. (10) Psal. n 3 . V. 6. 

LECTIO 

X DE IMITATIONE CHRISTI 

S- !• 

I. Finis et scopus (Directorii verba sOnt ), qui 
exercitiis omnibus primae hebdomadae praefixus 
est , hic praecipue est, 1. cognoscere , quod erravi- 
mus ab ea via, quae nos ducere debebat ad ulti- 
mum finem, cujus causa creati sumus : 2. et conse- 
quente r doler e de tali ac tanto errore : et 3 . conci- 
pere intensum desiderium, extirpata malorum ra- 
dice, redeundi in illam viam, atque in ea sempcv 
perseverandi (1). 

Omnia haec exeeutioni mandare elapsis diebus 
conati sumus. Nam 1. per intimam animi inspe- 
ctionem nostrique ipsius cognitionem proprias a 
fine nltimo aberrationes manifeste agnovimus, 2. 
Has dolorede praeteri tis, et horrore a futuris tum ex- 

{ >iare tum cavere curavimus. 3 . Quinipsas etiam ma- 
orum radices pro viribus extirpare contendimus, imo 
ad patrem cum filio prodigo poenitentes reipsa re- 
divimus, concepto firmissimo animi decreto, dein- 
ceps optimo Numini immobili constantia servien- 
di, et quidem (qui aureus commendati hactenus 
aequilibrii effectus est) eo quo ipse voluerit modo. 

II. Porro hic modus haud alius est quam imi- 
tatio Christi . Vult quippe aeternus Pater, ut ei fa- 
mulemur nominalim imitando Christum. Nam in 
hoc vocati sumus , ait Apostolorum Princeps Pe- 
trus, ut non solum eum audiamus secundum il- 
lud delapsum coelo oraculum: hic est filius meus 
dilectus , ipsum audite (2); sed etiam ut sequamur 
(1) C. 18. n. 1. (a) Matth. 17. 7. 5 * 

vestigia ejus (i). Et merito; Ipse est enim exem- 
ptor a Patre hominibus propositum, ut ejus imita- 
tione emendemus, et componamus mores corruptos 
et dirigamus pedes nostros in viam pacis (zj. A- 
deoque ia Christi imitatione coasistit peculiaria 
ille modus, quo supremum Numen a nobis mor- 
talibus coli cupit; uti ex sequentibus magis elu- ' 
c escet. 

Nam vult Deus, ut ei deserviamus ea ratione, 
quae cujusvis conditioni propria , et cuilibet ad 
salutem necessaria est. Id autem Christianis Chri- 
sti imitatio est. Sicut enim servire Creatori est fi- 
nis essentialis et proprius hominis , sic imitari 
Christum est finis essentialis et proprius Chri- 
stiani. Nam Gregorio Nysseno Christianus est al- 
ter Christus (3), seu est homo vita et moribus re- 
ferens Christum; id autem fieri nequit sine ejus 
imitatione. Ergo nemo Christianus est, qui Chri~ 
sti imitator non est. Ergo Christum imitari cuili- < 
bet Christiano essentiale ac proprium est. | 

Quin et summe necessarium id est ad ultimum 
finem consequendum. Nam sicut nemo coelorum 
sedibus potietur, qui Deo non recte servierit; pa- 
ri ratione nullus aeterna beatitate donabitur, qui 
Christum aemulatus non fuerit. Id ipse Servator 
docet, dieens: nemo venit ad Patrem , 6 eu in coe- 
lum, nisi per me (4), id est interprete Cornelio, 
nisi me imitando ( 5 ). Solus enim ille, est via quae 
ducit ad vitam ( 6 ); quam qui optat, debet ( en ! 
necessitatem), debet sicut ipse ambulavit, et ipse 
ambulare ( 7 ); idest (ut exponit Salmeron), debet 

(1) i.Petr. a. ▼. 21. (a) Direct. c. 18. n. a. 

( 3 J Serm. de perfecta forma hominis Christiani. 

? 4 ) Joan. 14. v. 6. 

* 5 ) Cornei, a Lapide in hunc locum. 

( 6 ) Matlh. 7. y. 4. (7) 1. Joan. a. ▼. 6. 

illum sequi in Christianis actionibus , et virtutum 
officiis (1). 

Praeterea, quos Deus praescivit , hos et praede- 
stinavit conformes Jieri imaginis filii sui (a). Ergo 
nemo electis annumerabitur, qui Christo con&p- 
mis non fuerit; nemo autem conformis erit, qui 
ejus vestigiis insistere abnuerit. Ergo aliqua sal- 
tem ejus imitatio adultis necessaria est aa salu- 
tem. Adeoque haec est ille modus, quo Deus nos 
sibi famulari cupit. Idcirco sicut haec veritas: 
serviendum est Deo , erat veritas fundamentalis 
hebdomadis primae; ita et haec: imitandus est 
Christus , est pariter fundamentum hebdomadis se- 
cundae. 

III. Haec hebdomas secunda cum meditatione 
matutina incepit, et respondet viae illuminativae , 
quia ejus finis est proponere sibi Christum Domi- 
num ac Salvatorem nostrum ut veram viam • 
Christus autem est Sol justitiae , qui illuminat omnem 
hotninem venientem in hunc mundum / et ad hoc 
venity ut illuminaret sedentes in tenebris et in um- 
bra mortis ( 3 ), suarnmque virtutum radiis illustra- 
tos ad eas sectandas pelliceret ac incitaret Sive, 
hebdomas baec via lucis seu illuminativa dicitur, 
quia imitandum proponit illum, qui de se ipso 
onunciat: ego sum via (4 ): ego sum lux mundi (5) 
quam qui sequitur , non ambulat in tenebris , sed 
habebit lumen vitae (6). 

Quia vero peccata et pravae affectiones obtene- 
brant animam , eamque impediunt , et retrahunt a 
Christi imitatione ; iaeo haec prius eradicanda ex 
corde erant primis illis hebdomadis primae exerci- 

1 1 ) Sslmeron. tom. 16. ditp. t3. in bime locum, 
ai Rom. 8. y. 29. (3) Dir. c. 18. n. a. «t 3. 

di Joan. 14. ▼. 6. (5) Joan. 8. y. 12. 

6 ) Joan. 8. y. ix 

tiis et meditationibus ; ne huic f quam secunda haec 
hebdomas intendit, viitulum insitioni , ac Servato- 
ris imitationi obstaculo forent ( 1 ). Unde iterum 
ordioatisssima compages Ignatianae Ascesis elu- 
cet, per priora ad sequentia animos aptissime comr 
parantis. 

Quod itidem in prima hodiernae diei commen- 
tatione prudenti consilio observatur, ubi solum 
generatim ad Christum ducem sequendum inci- 
tamur, silendo adhuc de methodo, qua is a nobis 
singillatim imitandos sit; ut nempe voluntas quasi 
per gradus ab universalibus ad singularia descen- 
dendo, per faciliora ad magis ardua pedetentim 
perducatur. Et hinc fructus ex dicta contempla- 
tione colligendus non erat nisi generale decretum 
Deo serviendi per imitationem Christi dissimu- 
lando adhuc, quo in statu, quibus in rebus, quave 
ratione ejus vestigia persequeremur. 

§. II. 

I. Porro dicta exercitatio inscribitur contempla- 
tio de regno Chrisli\ quia Salvatorem exhibet in- 
staurantem Patris divini regnum per Adami prae- 
varicationem devastatum, ili udque redintegrantem 
vitia debellando, virtutibus praelucendo , suoque 
nos exemplo ad sui sequelam et annorum socie- 
_ tatem invitando. 

Praeterea haec commentatio est quasi JUndamen- 
tum quoddam aut prooemium {%) omnium sequen- 
tium tum meditationum, tum hebdomadum; non 
secus ac illa veritas de fine hominis ex mente S. 
Patris est principium ac fundamentum , cui tota 
exercitiorum moles innititur (3). Nam etiam haec 

(1) Directorium c. 18. n. a. et 3 . 

(a)Direct. c. 19. n. 1. ( 3 ) Dijrcct. c. ic.n. ). 

posterior contemplatio reliquum omne aedificium 
spirituale sustentat; cum illa quoque miro nexu 
influat in omnes subjungendas exercitationes, et 
praesertim in electionem methodi Christum se- 
quendi, seu normae perfectioris vitae deinceps ad 
ejus imitationem singillatim instituendae , quae 
maximam partem hinc dependet. Quomodo enim 
eliges, aut determinabis modum , quo Christum 
velis imitari, nisi prius fixum tibi animo sedeat, 
quod eum velis aemulari? 

Et bine primum hoc hebdomadis secundae e- 
xercitium de regno Christi eodem prorsus modo, 
quo illud de fine hominis a S. Ignatio extra or- 
ainem meditationum ponitur , utpote pariter funda- 
mentum quoddam omnium aliarum (i). JSec com- 
putatur inter meditationes secundae hujus hebdo- 
madis; nam diei primae meditatio prima est de in- 
carnatione Domini (a); sicuti exercitium primum 
hebdomadis primae erat de lapsu angelorum. Nec 
intra unius horae angustias a S. Fundatore eoar- 
ctatur ; nam integram diem quasi intercalarem 
etiam huic veritati (non secus ac illi de funda- 
mento seu fine hominis) exputandae S. P. desti- 
nat; hoc ipso, quod nullam aliam hodie materiam 
assignet, sed tantum his interdiu 9 mane scilicet et 
in hora prandium vel coenam praecedente hanc 
eandem repeti cupiat (3). Quocl vero id a nobis 
non observetur, octidui limites obstaculo sunt. 
Qui autem ad plures dies exercitia extendere 
statuunt, iis huic contemplationi integro die im- 
morandum erit 

Ex his patet, quanto fervore ac animi conten- 

U) Diertins in notis ad hanc meditat. ad finem. 

(a) Direct. cap. 19. n. t. 

(3) Lib. e&ercit. ad fin. hujus medit. Item Diertins in notis 
ad hunc locum. 

tione huic exercitationi de regno Christi vacan- 
flum sit, cum inde dependeat fructus omnis reli- 
quarum functionum* et praecipue felix successus 
bonae electionis seu emendationis ac reformationis 
dtrca vitae statum faciendae (i). Quamobrem ve- 
hementer errant illi, qui hano commentationem* 
qnae tamen ex primariis una ac substantialibus 
( pt ajunt) est* vel omnino omittunt vel obiter 
peragunt 

II. Accedit, quod ea triplici praeterea ex capite 
praestans omnino et excellens sit i.ob materiam , 
quae in ea continetur. 2 . ob modum , quo ea tra- 
ctatur: 3. ob fructum , qui per eam intenditur. Ad 
ejus materiam quod attinet, est ea quaedam sum- 
ma ac compendium vitae et operum Christi Do • 
mini in eo negotio, quod ei commiserat Pater ( 2 ); 
nempe in negotio augendae gloriae divinae, et re- 
parandae salutis humanae, quarum altera per pec- 
catum imminuta fuerat, altera penitus profligata. 

Venit enim in hunc mundum, ut restauret re- 
gnum Dei per Luciferi et Adami rebellionem 
turbatum, reducendo homines suo exemplo ad fi- 
nem ultimum, ob quem creati sunt, eosque indu- 
cendo adinferendum bellum amori proprio ejusque 
appetentiis, per quas hujus regni tranquillitas 
lentari et maxime labefactari solet. Quo opere 
praestantius nihil, nihil sanctius excogitari potest. 
Id ergo cum hujus exercitii materia sit, inde ejus 
excellentiam colligere facile potes. 

Ad modum quod spectat, est is militari genio 
S. Ignatii accommodatus, cum desumatur ex simi- 
litudine regis terreni subditos suos evocantis ad 
bellum (3). Quae comparatio mira vi pollet ad 

»(1) Lib. Exerc. ad finem heb. a. 

(a)Direct. cap. 19. n. 1. 

( 3 ) Libellas Exercit. heb. a. in tit. hajus exercitii. 

persuadendam Christi sequelam. S! enim ignavus 
diceretur ille, qui principem terrenum ejusmodi 
conditiones proponentem sequi recusaret ; quis 
sanae mentis eum esse dixerit, qui Ducem divi- 
num similes omnino, imo et conditiones longe 
meliores offerentem negligeret, sperneretve? quo 
enim veritas ex adjunctorum accessione illustrior 
evadit, eo potentior ad convincendum existit. 

Quare ex prioris ignavia posterioris insaniam 
jure infert S. Pater, dicendo: non sanae mentis 
jbre illum , qui non cupidissime 9 sed solum frigide: 
qui non perpetuo, sed solum ad tempus: qui non 
se totum , sed solummodo ex parte, et cum ali- 
quarum rerum exceptione Christi servitio ac mi- 
litiae devovet addicitque(i). Quod verissimum esse 
eo clarius deprehendetur, siquidem applicatio hu- 
jus similitudinis, a rege terreno desumptae , de- 
bito ad Christum modo referatur; si nempe dotes 
dotibus, virtutes virtutibus, conditiones conditio- 
nibus comparentur. Sic enim ex utriusque ducis, 
coelestis nempe et terrestris, differentia et adjun- 
ctorum diversitate argumenti vis et gradatio eo 
amplius elucescet. 

Et certe si comparatio, quam Urias inter se et 
Joabum instituit, tantae efficaciae fuit ut is coram 
Davide in haec verba eruperit; Dominus meus Joab , 
et servi Domini mei super faciem terrae manent , et ego 
ingrediar domum meam, et bibam , et dormiam cum 
uxore mea ? per salutem tuam et per salutem ani- 
mae tuae non yocmmAanc rem fa): si, inquam, insti- 
tuta haec Uriam inter et Joabum comparatio tan- 
tae efficaciae fuit, nt relata paulo ante verba illa 
expresserit; quanto magis collatio principis hu- 


(1) Ia libello Exercit. in hujus contemplationis 
pancto a. (a) Rcg. n. ▼. n. 


parte 2. 

xnani cum rege Christo ad hujus nos imitationem 
incitabit, atque ad aemulandas ejusdem actiones 
animabit, haec aut similia etiam nobis sensa ex- 

S rimendo: Jesus dux meus pauper , contemptus, 
oloresinter et aerumnas ignotus delitescit, et ego 
dives, honoratus, delicias inter et commoda mol- 
les transigam dies? per salutem tuam 9 et per salu - 
tem animae tuae non faciam hanc rem. Ex his 
patet modum, quo S. Pater ad Christi sequelam 
nobis persuadendam utitur, minime obvium esse 
sed summa cura atque prudentia ab eodem exco- 
gitatum fuisse. 

Denique fructus^ qui per hanc contemplationem 
intenditur, in eo consistit, ut excitetur in nobis 
ardens desiderium imitandi demissum nobis 
hunc coelitua ducem, eique indefesse cooperandi 
in eo negotio, quod dedit ei Pater , ut faceret (i); 
quodque in eo positum erat, ut clarificaret Patrem 
super terram, et manifestaret nomen ejus homini- 
bus ( 2 ); mortales, expugnata carnis , sensuum 9 a - 
morisque proprii ac mundani rebellione (3), ad ul- 
timum eorum finem, ad Dei scilicet cognitionem 
et amorem, reducendo. Hoc autem scopo cum 
praestantior nullus, nullus nobis utilior, Numini- 
que gratior designari possit, sequitur , hanc con- 
templationem non 6olum ob materiam 9 quae in ea 
continetur, et modum 9 quo ea tractatur: sed etiam 
ob frucium 9 qui per eam intenditur, .nobilissimam 
omnino ac dignissimam esse, cui rite instituendae 
omni nos fervore impendamus. Praecipue cum s. 
Ignatius in hac exercitatione ipsam quodammodo 
societatem suam pepererit, vel inchoari t$ utpote in 
qua velut in radice aut semine tota Instituti no- 
stri perfectio abdita continetur (4). 

C 1 ) Joan. 17. v. 4. (a) Ibidem ▼. 6 . 

( 3 ) In liboi. cxercit. in huj. contcmpl. part. a. pimet. 3 . 

( 4 ) P* Gaudicr. cap. 16. 

Quid? quod ea insuper aptissima sit ad produ- 
cendam in nobis illam Christi aestimationem, at- 
que amorem, qui requiritur, ut ad illius imita- 
tionem rite animemur? Nisi enim persona , quae 
aemulanda proponitur, aestimetur et ametur, exem- 
pli vis omnis plurimum obtundetur. Hinc s.Pater 
noster prudenti consilio in contemplatione de re- 
gno Christi nobis exhibet dotes , quibus ille ex- 
cellit, et conditionesj quas nobis proponit, ut ex 
illarum excellentia et harum lenitate Ducis no- 
stri excelsitatem ac bonitatem magni facere et 
diligere disceremus; sicque ad illius sequendi de- 
siderium eo efficacius inflammaremur. 

$• III. 

1. Ceterum Servator noster vocat omnes homi- 
nes in societatem tanti et tam gloriosi operis (i) , 
nempe ad instaurandum illud spirituale regnum, 
quod dilatatur, promovendo ad imitationem Chri- 
sti gloriam Dei per studium propriae aut etiam 
alienae perfectionis. Vocaty inquam, omnes , ne- 
mine excepto; omnes enim nos posuit Deus in 
acquisitionem salutis per Dominum nostrum Jesum 
Christum 9 ut cum illo , idest, sicut ille vivamus (2); 
sed tamen unumquemque vocat juxta statum 
suum (3). 

Vult enim, ut quilibet relicta a se vestigia se- 
ctetur in ea vocatione in qua unusquisque voca- 
tus est (4); idest modo qui conveoil illi statui, ad 
quem quis a Deo electus est. Alius quidem sic , 
alius vero sic (5), ut ait Apostolus; iste in caeli- 
batu, ille in conjugio, hic in ordine ecclesiastico, 

( 1 ) Direct cap. 19. nr i. (a} 1. Thcssal. 5 . y. 9. 

(3) Direct. ibid. loc. cit. (4) 1. Cor. 7. y. ao. 

(5) 1. Cor. 7. y. 7. 

illius in religioso, omnibus tamen imitandus esi 
Christus ratione eujusvis conditioni ac vitae insti-^ 
tuto conformi. 

IL Ex quo jam incipit apparere diversitas gra- 
duum in imitatione Christi ut optime observat 
Directorium (i). Hoc ipso enim, quod dentur di- 
versi status, et in quolibet statu varii modi Sal- 
vatorem imitandi, perfectiores scilicet et minus 
perfecti; item boc ipso , quod unusquisque futurus 
sit particeps victoriae et felicitatis , prout laborum 
ac molestiarum socius fuerit (a) : manifestum est 
etiam diversos bujus imitationis gradus inveniri 
qui consistunt in majori vel minori similitudine 
cum Christo, prout nempe plus aut minus quis 
laborum ejus in sacro hoc bello et aerumnarum 
socius et consors fuerit. 

Horum graduum aliquos ipse S. Pater enumerat 
puncto tertio partis secundae hujus ipsius contem- 
plationis, qui peculiari attentione expendi me- 
rentur. Primus est expugnatio rebellionis carnis , 
sensuum , amorisque proprii et mundani . Secundus 
tolerantia laborum . Tertius paupertas spiritus . 
Quartus paupertas rerum . Quintus fortitudo infe- 
rendis injuriis et adversis omnibus (3). Et quidem 
hi duo postremi gradus sunt majora et praeclariora 
illa munera 9 ad quae ii ex mente s. Ignatii sese 
offerunt, qui obsequiis illius prorsus duxerint esse 
mancipandos (4)- 

III. Porro ad omnes hos gradus, non minus ac 
ad omnem vitae conditionem, munus et locum , 
indifferentes nos e&se oportet, ad solum Numinis 
imperium excipiendum intentos. Nam serviendum 

(i) Direct. cap. 19. nam. x. 

(a) S. I gnati as iu parte 1. panctos, contemplationis de regno 
Cnristi. ( 3 ) Ibideoi parte a. pancto 3 . 

(4) lbid. ItcurDicrtins in explanatione citati puncti. 

est Deo imitando Christum; Christus autem est 
imitandus in eo statu, aut in electo jam statu in 
eo perfectionis gradu, in quo id se velle Deus in 
his exercitiis tempore electionis manifestant; cum 
hac in re divina voluntate nulla securior regula 
assignari possit. Et haec est principalis hujus heb- 
domadis verita® ac praecipuus ejusdem fructus ; 
atque hinc iterato, ut altius animis haereat, incul* 
cauda. 

Sicnt ergo serviendum est Numini quo decreverit 
modo; ut priori hebdomade rei veritati convicti 
clare agnovimus; ita quoque imitandus est Chri • 
stas qua aeterno patri placuerit ratione; nempe in 
illo statu, aut in electo jam statu ineo perfectionis 
gradu, in quo et quomodo aeternus Pater Filii sui 
vestigia a nobis premi voluerit , cum plena ad 
quidvis indifferentia, nihil excipiendo, nullos gra- 
tiae limites ponendo, a nullo virtutis gradu abhor- 
rendo, sed solum coeli nutum spectando. 

Unde liquet, aureum illud ad omnia aequili- 
brium, quod S. P. N. primo exercitiorum die tam 
prolixe commendat , etiam hujus hebdomadis 
princeps fundamentum, animam et conditionem 
esse, sine qua speratus inde fructus minime obti- 
nebitur. Quid enim prodesset, viam scire, ducem 
ad manus, exemplar ante oculos habere, si alia at 
tibi praeit via tu sequi, si alio ac te docet modo 
tu vivere, si Christum in te alienis a prototypo 
aut ejus voluntate ductibus effingere tentares? Et 
hinc illa, quae mox primo exercitiorum ingressu 
de heroica hac indifferentia disseruimus, nunc vel 
maxime non solum animo recolenda, sed etiam in 
opus deducenda sunt. 

IV. Quapropter laudata indifferentia ad recen- 
sita ibidem (nempe in fundamento) quatuor pun- 
cta etiam hic denuo est applicanda ; ac firmiter 

decernendum, nos Christum secuturos in paupertate 
vel abundantia, in contemptu vel honore, valetu- 
dine integris aut fractis aegritudine viribus, lon- 
gaeva aut decurtata laboribus vita ; abstinendo 
rebus, creatis, vel iis utendo, prout illa ad obse- 
quium coelestis hujus Regis electique Ducis vel 
conferunt vel obsunt; ac proinde non alio nos vi- 
ctu ac vestitu usuros , quam illum utentem con- 
spexerimus ; in iisdem quoque laboribus , vigiliis et 
casibus perstituros , in quibus illum perstare vide- 
rimus (i). Per haec enim verba a S. P. N. ad no- 
minata prius quatuor puncta apte alluditur. 

Nam tenuitate et asperitate victus rerum pau- 
pertas: humili vestitu honoris contemptus expri- 
mitur,* labores vero et vigiliae, quas Rex ille com- 
memorat, ad corporis incommoda, morbos ac do- 
lores; ceteri denique casus ad pericula, brevitatem 
vitae, et ipsam quoque mortem oppetendam per- 
tinent ( 2 ). Ad haec ergo omnia magno animo su- 
beunda, si Christus in his nos eum imitari volue- 
rit, non secus ac ad omnem locum , munus et 
perfectionis gradum, indiffereutes nos atque prom- 
ptos offerre oportet. 


§. IV. 

I. Cum hoc tamen aequilibrio, ex mente s. Pa- 
tris, ita animo comparati esse debemus, ut non 
solum desideremus, sed etiam animo firmiter de- 
cernamus, Christum , quam possumus , proxime 
sequi , ac imitari ) dummodo id in majorem laudis 
ipsius et obsequii nostri proventum cedat (3); co- 

( 1) S. Ignatius ia contempl. de regno Christi partis v. 
puncto 2. 

(2) Diertins in explanatione citati puncti. 

(3) S. Ignatius in contemplat, de regno Christi partit a. 
puncto 3. 

nando, ut perfecti in eo evadamus statu , quem vel 
jatn elegimus, vel quem bonitas divina eligendum 
nobis suggesserit (i). Et merito; nam cum Chri- 
sti vita sit perfectissima , et ipsa idea virtutis et 
sanctitatis , sequitur , ut quo vita nostra propius 
ad eam imitatione accesserit , ipsa quoque futu- 
ra perfectior sit ; quin imo eo propius illa accedet 
ad ultimum finem suum , ideoque eo etiam felicior 
erit (a). 

Porro commendatum hoc majoris perfectionis 
desiderium tantum abest, ut illi, quam exigimus* 
indifferentiae obsit; ut potius eamdem plurimum 
promoveat et conservet. Nam S. Pater per aureum 
boc, quod suadet, mentis aequilibrium non in- 
telligit iners quoddam animi frigus aut lentum 
aliquod otium, quo omnis ad perfectiora conatus 
suffocetur; sed talem animi indifferentiam cupit, 
quae proposito meliora sectandi assidue excitata, 
mentem ad optatam aequabilitatem reducat ; ut* 
pote a qua statim ea deficeret, nisi ejusmodi de* 
sideriis contra corruptae naturae inclinationem in 
adversam partem eluctari conaretur. 

Illa quoque animi comparatio, qua quis infimo 
gradu sanctimoniae in terris, et gloriae in coelis 
contentus, nullo altioris desiderio taugitur, et vi 
cujus alicui idem sit coeli tum primis vel ultimis 
assidere, idem sublimi in throno vel in humili 
gradu collocari; haec, inquam, mentis comparatio 
non indifferentiae virtus, sed abjecti ac torpentis 
animi indicium est. Quippe excellens illud, quod 
inculcamus, ad quidvis aequilibrium solum exclu* 
dit omnem vitiosam ad terrena inclinationem ; 
non vero etiam sanctam ad meliora propensionem. 
Imo, teste Directorio, optima ad bonam electionem 

i i) Libell. exercit. paulo ante diem quartam heb. t. 
a) Direct. c. 18. muu. a. 

dispositio est illa , ut quis non modo non magis 
propendeat ad terrena retinenda , sed ut potius , 
quoad fieri potest voluntatem suam semper infle- 
ctere conetur ad id, quod perfectius est. Nam licet 
reipsa non id electurus sit , quia fortasse Deus eum 
non vocat ad talem statum , aut in electo jam statu 
ad tam altum perfectionis gradum ; tamen nihil ei 
nocebit , imo plurimum proderit tale desiderium ; et 
hinc in his exercitiis semper proponitur via perfe- 
ctior tanquam magis optanda, et a Deo petenda (ij. 

Ex his dentio elucet insignis prudentia S. Au- 
ctoris nostri, mortalium mentes gradatim ad al- 
tiora perducentis. Nam in prima hebdomade so- 
lummodo nobis dissuasit omnem vitiosam ad ho- 
nores, illecebras et opes inclinationem, utpote per 
quam penitus abstrahimur ab illo aequilibrio , 
quod ad bonam electionem requiritur. In secunda 
vero hebdomade ulterius progreditur , nobisque 
instillat aliquam insuper propensionem ad pau- 
pertatem, contemptum et dolorem, ut mitigato 
per eam harum rerum horrore eo expeditius adi- 
piscamur illam coelestem indifferentiam , quae 
consistit in prompta et alacri voluntate agendi , 
aut vitandi omne id quod a nobis vitari, vel fieri 
Deum velle in his exercitiis cognoverimus. Jam 
autem, cum hac voluntate optime conjunctum 
stat desiderium tendendi ad id quod perfectius 
est, et Christum proximius sequendi; cum ut paulo 
ante insinuavi, excellens illud quod inculcamus, 
ad quidvis aequilibrium solum excludat omnem 
vitioiam ad res terrenas inclinationem $ minime 
vero etiam sanctam ad meliora propensionem. 

Quare dispositio , quae requiritur in anima ejus , 
qiu facit exercitia , docente Directorio, haec est , ut 
quantum est ex sua parte, tendat in id, quod per* 

(i)Direct. c.a3. n. 4* 

fectius est, si Dominus dederit gratiam et vires (i). 
Cujus rei ratio haec est} cum enim homo naturali 
poudere semper deorsum tendat, et ad sectanda 
sensibus grata pravo affectu usque propendeat, 
nuraquam is illam sibi aequilibritatem compara- 
bit, qua in neutram partem inclinet, sed recto 
aequalique statu permaneat, quaeque uecessario 
requiritur ad electionem, nisi anima piis ejusmo- 
di votis in oppositam partem inflexa, adversus 
male pronam corruptae naturae inclinationem ni- 
tatur: quemadmodum arbor male incurva nunquam 
recta coelum versus assurget, nisi prius aversum 
in latus incurvetur. 

II. Unde aperte colligitur, (Directorii verba sunt) 
ex hoc jam loco animam incipere praeparari ad 
electionem ( 2 ). Dico: praeparari \ nam cum ex 
una parte animus , deposito omni inordinato 
ad res creata9 affectu, indifferens sit ad quidvis 
agendum, quod Numini acceptius fore cognoverit, 
ex altera vero parte cum etiam ardenti desiderio 
feratur in id, quod perfectius est, hoc ipso anima 
jnm incipit praeparari ad eligendum illum san- 
ctioris vitae gradum, in quo Deus eam sibi servire, 
Christus vero illam se imitari voluerit. 

Ut autem electio haec e voto cedat, requirit s. 
/gnarius in iis , qui facturi sunt exercitia hujus heb- 
domadis, ut ostendant fervorem ac desiderium pro- 
grediendi ulterius ad deliberandum de vitae statu , 
aul in cleclo jam statu ad conscendendum altio- 
rem in perfectione gradum (3). Dixi: fervorem ac 
desiderium . Hoc enim negotium ejusmodi est , ut 
idsi cum fervore spiritus suscipiatur , non possit 

(i^Direct. cap 19 nam. 1. (2) Ibidem. 

( 3 ) Direct. cap. 18. num. 4 Item libell. exercit. paulo ante 
d ’ cui 4- heb. 1. 

"9 

habere bonum Successum. Requirit enim magnum 
et fortem ac constantem animum, qui ex augmento 
devotionis proveniat (i). 

Ex his constat, quantopere hallucinentur ii, qui 
putant in secunda hebdomade aliquid de spiritus 
ardore remitti posse. Licet enim ex sensu S. Pa- 
tris in usu poenitentiae operum ita nos gerere 
deceat , prout exigere videtur mysterii contemplare 
, di genus\ cum nonnulla ex iis mysteriis poeniten- 
tiam requirant , alia non item (2). Et licet detur 
relaxatio in horis meditandi , omittique possit me- 
ditatio , quae fit media nocte , retentis reliquis qua- 
tuor horis (3); attamen de fervore ac animi seria 
contentione nihil omnino relaxari cupit. 

III. Quod autem omnium maxime felicem ele- 
ctionis successum, idest, emendationem seu r for- 
mationem circa vitae statum aut mores cuivis fa- 
ciendam (4) promovet, est singularis ille nexus 
exercitationum hujus hebdomadis, quae arte plane 
miranda ita inter se connexae , sibique invicem 
subordinatae sunt, ut una ab alia virtutem acci- 
piat, ac robur uniuscujusque augeant omnes. Post- 
quam enim mirabili artificio Spiritus Sancti in 
contemplatione de Regno Christi anima excitata 
fuit ad sectandam perfectionem per Christi imi- 
tationem generati m decretam, hanc eatndem per- 
fectionem speciatim examinandam sibi proponit 
in sequentibus meditationibus incarnationis, nati- 
vitatis et aliarum; acute dispiciendo, qua ergo ra- 
tione, quibusve in rebus Christi vestigiis insisten- 
dum sit. Quo fit, ut perfectionis semina quae in 
hac contemplatione de regno Christi sparguntur 

InHb^xercit in additione 3. Item ad finem additioni* 
A. hebdomadis a. (3) Direct. eap. 21. num. 1. 

(4;' In lib. exercit. ad finem bcb. a. 

deinde per consequentes illas meditationes laten- 
ter crescant et promoveantur , donec tempore ele- 
ctionis suum fructum ferant (i). 

Et certe post conceptum hodie mane univer- 
sale decretum imitandi Christum quo Deus vo- 
luerit modo, optimo ordine fit gradus ad pecu- 
liaria Regis nostri exempla, quibus ille orbi in 
sua incarnatione, nativitate , aliisque praecipuis 
vitae suae mysteriis praeluxit, ut nempe nobis 
constet, in quibus tandem virtutibus, quave me- 
thodo is a nobis sequendus sit. Non enim sufficit 
generatim statuisse, quod diviui hujus Ducis ve- 
stigia premere velimus, nisi etiam singillatim de- 
terminemus, quomodo illum aemulari conveniat. 
Ad id ergo bene decernendum , cum subjungen- 
dis commentationibus et clare instruamur, et po- 
tenter incitemur, ad oculum patet, quam magnus 
harum meditationum cum contemplatione de re- 
gno Cbristi, nec non cum instituenda electione 
nexus intercedat. 

IV. Porro cum praecipui hostes , qui regnum 
Dei majori damno devastant, et Christi intentio- 
nibus acrius obstant, sint tres illae dominantes 
mortalibus affectiones, nempe concupiscentia car- 
ni s y concupiscentia oculorum et superbia tu7<?e;hanc 
ob rem coelestis militiae nostrae Dux stati tn sub 
primum suum in orbem adventum triplici huic 
hosti bellum indixit, illumque novo eoque inter- 
necino armorum genere debellare constituit, vide- 
licet animi demissione, vitae asperitate, rerumqus 
penuria, ut nos suo exemplo ad pugnae societatem 
pertraheret vincendique artem doceret. 

Licet enim priori hebdomade infelix hoc lolium 
taoquam praecipuam peccatorum radicem om- 
nium que nostrarum ab ultimo fine aberrationum 

(i) Diraat. cap. 19. a. a. 


Digitized by L.ooole 



ao4 dies 1V * lectio 

fertilem causam extirpare conati simus ; tamen' 
solummodo vitiosam ad mundi honores, ad carnis 
illecebras et ad vitae commoda seu opes affectum 
impugnavimus; quin insitum quoque contemptus, 
egestatis, laborum et dolorum horrorem aperto 
marte debellaverimus. 

Quia vero nisi etiam is mitigetur, optatum illud 
aequilibrium ad divitias vel pauperiem, ad deli- 
cias vel aerumnas, ad omnem locum ac munus , 
atque ad quemvis in virtute gradum obtinere non 
possumus; ideo praesenti hebdomade etiam hunc 
liorrorem si non omnino tollere , saltem lenire 
studebimus, harum rerum aestimationem , amorem 
ac etiam desiderium auimis nostris instillando. 
Quare sicut fructus primae hebdomadis erat vili- 
pensio , odium et fuga vitiosi affectus ac divitias, 
honores et illecebras carnis tanquam malorum 
omnium radices, per quem ab ultimo fine nostro 
abducimur; sic pariter secundae hujus hebdoma- 
dis scopus est, inserenda mentibus aestimatio a - 
tnor ac desiderium contemptus, paupertatis ac ae- 
rumnarum; ut hac ratione ex una parte a vitio 
abstracti, ex altera vero parte ad virtutem inflexi 
illam coelestem indifferentiam obtineamus, quae 
ad bonam electionem tantopere requiritur. 

Id autem ut effectui detnr, adjumento nobis erit 
exemplum Christi, quod ille nobis vita sda tum 
privata tum publica dedit. Hodie ex mente S. 
Patris nostri solummodo illud contemplandum 
assumemus, quod ex gemino incarnationis ejus ac 
nativitatis mysterio elucet (i). Ubi is non solum 
nos ambitionem, philautiam aurique cupidinem 

(0 In libell. exercit. post contemplationem de regno Chri- 
sti ubi haec habet: primae diei meditatio prima erit de incar- 
natione: contemplatio secunda de nativitate: tertiae ennn me- 
di Ulionis materia priorum duarum repetitio est. 

spernere, odisse et fugere; sed etiam illos tres in- 
dividuos comites suos paupertatem scilicet, dolo- 
res et contemptus aestimare , amare et appetere 
docet. Quare fructus ex duabus his meditatiohi- 
bus bodie colligendus, est ardens desiderium, fir- 
mumque propositum imitandi Christum in illis 
nominatim virtutibus, quarum is in sua incarna- 
tione et nativitate lam insigne nobis specimen 
praebuit, nempe in animi demissione , vitae a- 
speritate, atque in rerum aut saltem spiritus pau- 
pertate. 

Qui fructus ut ee certius obtineatur, observan- 
da erunt sequentia, i. Lectio spiritualis, si forte 
a me assignata non sufficeret, conformanda erit 
materiae meditationis paulo ante peractae vel 
proxime peragendae. Ita s. Ignatius , cujus haec 
sunt verba: tam in hac quam in qualibet sequente 
hebdomade nullum debeo legere , vel cogitare aliud 
mysterium , nisi quod eadem hera aut die consi- 
derandum sit; cum alioquinunum alteri obturbet ( i ). 
Idem commendat Directorium: potest f inquit, in 
hac hebdomade et sequentibus legi aliquis liber de 
mysteriis Christi : non tamen expedit , ut ea legan- 
tur , de quibus postea , id est, sequentibus diebus 
faciendae sunt meditationes , sed de quibus jam fa- 
ctae sunt, vel quae eo die sunt faciendae (2)* 

2. Quin ipsae etiam cogitationes, quae interdiu 
temporibus successivis foventur, argumento me- 
ditationis paulo ante institutae, vel proxime in- 
stituendae respoudere debent, ita ut omnes aliae 
etiam piae repellantur, quae eidem mysterio mi- 
nus congruunt. 

3 . Longe alia methodo vitae Christi mysteria 
sunt consideranda, et expendenda tempore exer- 

( 1 ) Libell. exercit. hebd. 1. dic 1. Notando 1. cx quinque 
nol nuii». (u; Dircct. cap xi. num. 2. 

citiorum quam extra illud. Quamvis enim illorum 
quolibet variorum dogmatum feracissimum sit , 
tamen in hac solitudine illa solum propositi my- 
sterii adjuncta et veritates exputandae , atque illi 
solum affectus eliciendi erunt, qui praefixo exer- 
citiorum scopo respondent, omissis aliis punctis, 
quae licet utilia intento tamen nunc fini minus 
congrua sunt. 

Accurata horum, uti et illorum, quae §. 4 * in- 
troductionis ad sacram solitudinem commendavi- 
mus, punctorum observatio plurimum conducet 
ad colligendum ex sequentibus meditationibus il- 
lum, quem optamus, fructum nempe aestimatio- 
nem, amorem acdesiderium contemptus, pauper- 
tatis et aerumnarum, exemplo Dei, qui naturam 
nostram assumere atque humili in stabulo nasci 
voluit. 


MEDITATIO II. 

D 8 IIfCA.RH A T IS 
Punctum I. 

Secunda SS. Trinitatis Persona in assumpta 
carne docet nos aestimare, amare et appetere Au- 
mililatem , seu contemptus: Discite a me quia An- 
milis sum corde (i). Euimvero mysterium incar- 
nationis est prodigium demissionis triplicem ob 
causam, i. ratione unionis 9 quae Verbum inter huma- 
uamque naturam intercedit.Namob hanc per com- 
municationem idiomatum (ut Theologi loquuntur} 
Deus immortalis, pati nescius., fortis, potens , et 
(i) M*uk». •!. T 39. 

gloriae rex (i), modo audit mortalia , patibilis , 
vir dolorum ( 2 ), et abjectio plebis (3). Item per 
eam primum Esse mira conjunctione nostrum sibi 
nihilum perpetuo ita sociavit, ut idem subjectum, 
nempe Christus, sit homo et Deus. O demissio- 
nem eo amplius stupendam, quo infinitius a di- 
vina dissidet humana conditio. O mi Jesu! et ae- 
gre jam feram, si ignobilis, indoctus, imprudens, / 
vitiosus ab aliis audiam; postquam Deus amore 
mei egenus, debilis, imbecillis, vermis audit , et 
opprobrium hominum (/$)? 

2 . Incarnationis mysterium est demissionis 
prodigium ratione corporis , quod Verbum assum- 
psit. Poterat enimvero Christus, cum ejus anima 
primo slatim creationis momento visione beatifica 
jam frueretur, atque idcirco et ejus carni par 
gloria deberetur, poterat, inquam sibi unire cor- 
pus gloriosum quatuor Beatorum dotibus ornatum, 
immortale, impatibile, agile , nullis vulneribus 
pervium, aut miseriis obnoxium. Poterat saltem 
sibi circumdare corpus robustum, virile , perfe- 
ctum, quale fuerat illud Adami. Poterat sibi a- 
ptare apparens solum et fictitium corpus , velut 
olim Raphae] i aptaverat et Gabrieli. Attamen , 
proh miram demissionem! vesliit se carne omni- 
bus aerumnis subjecta, imbecilli, tenella, infantili, 
et quae omnium opis iudigebat, et quidem non 
formata ex aethere, sed suinpla ex matre eaque 
paupere. Nempe ut per omnia fratribus assimila - 
relur (5), venit in similitudine carnis peccati (6), 
renuncians juri, quod ad illa gloriae ornamenta 
aliasque praerogativas habebat, ideo solum, ut de* 


(ij Psal. 23. v. 8. 
(3) Psal. 21. r. n. 
( 5 ) Hcbr. 2. r. 17. 
(6; Rom. 8. v. 3. 




Isa. 53. v. 3. 
P*al. 21. ▼. y. 

strueret corpus superbiae tuae (i) corpore humi- 
litatis suae (z). Haec credis, et tamen superbis , 
terra et cinis ( 3 )? 

3 . Denique mysterium incarnationis est prodi- 
gium demissionis ratione loci, in quo Gbrislus de- 
lituit. Nam sapientis simus princeps quasi tenerri- 
mus ligni vermiculus (4) latuit in 6inu virgineo 
vel ut in cedro exaltata in Libano ( 5 ), aut quasi in 
oliva speciosa in campis (6). Hic jam perpende , 
quis, ubi et quamdiu orbi incognitus delitescat? 
nempe immensus in obscuro uteri carcere delite- 
scit, et quidem novem mensium spatio; ubi se, 
veluti reus ergastulo inclusus, divinae Justitiae 
paratura offert ad infamem pro nobis mortem op- 
petendam. 

Et haec agit, ut viles nos vermiculi ejus exem- 
plo inducti innatum nobis eminendi pruritum 
moderari, ac pari animi alacritate in illo orbis 
angulo, in illo vili officio, abjectoque gradu latere 
discamus, in quo nostra talenta negligi videntur, 
nestraque contem ni existima lio. 

O vaneLsuperbia esi, quae tibi inclamat, ma- 
nifesta te ipsum mundo (7), ut quid perditio ista (8)? 
Posses alio in statu, loco, munere, gradu plus bo- 
ni praestare,- ad id dotibus non cares. O miser! 
infernalis serpentis hic sibilus est. Ah! non per- 
duntur, quae Numini litantur thura. Creatus esa 
Deo et pro Deo, ut ei famuleris, Christumque i- 
miteris quo voluerit modo. Si ergo Deus voluerit, 
ut ei servias Christumque sequaris in contemptu, 
delitescendo, solum vilia abjectaque tractando; si 
is magis honoratur ingenii, scientiae ac studiorum 


fi) Rom. 6. v. 6. 
(3) Eccli. 10. y. 9. 
(5) Eccli. ^4- v. 17. 
(7) Joan 7 y. 2 


(2) Phil. 3. ▼. 21. 

( 4 ) 2. Reg. 23 . T. 8. 
(6) Ibici, v. 19. 

(5) Mare. 14 T. 4 - 

tuorum neglectu, quam eorumdem superba usu, 
qui es tu, ut interrogare audeas, quare sicfacis(i)? 
Numquid dicit figmentum ei, qui se finxit : quid me 
fecisti sic ? an non habet potestatem figulus luti ex 
eadem massa facere aliud quidem vas in honorem, 
aliud vero in contumeliam (2)? 


Affectus 


O mi Deus! tu descendis in terram carnis no- 
strae humili amictu occultandus, et ego cum Lu» 
c i fero in coelum conscendo super astra Dei et 
altitudinem nubium , cupiens similis esse ollissi- 
mo ( 3 ). Tu Sanctus Sanctorum ( 4 ) appares in si- 
militudine carnis peccati ( 5 )$ et ego, qui in peccatis 
natus sum totus (6), de pietate laudari volo. Tu, 
cum in forma Dei esses , exinanivisti temetipsum , 
formam servi accipiens in similitudinem hominum 
factus , et habitu inventus ut homo (7) et ego terra 
et cinis (8), abortivum (9), ac purgamentum hujus 
mundi , ommumque peripsema (10) extollo me i- 
psum; quasi aliquid essem , cum nihil sim (11). 

Obstupescite coeli! en! Deus factus est humilis , 
ut vel sic superbia generis humani non dedignetur 
sequi vestigia Dei (12); et tamen superbio. O vos 
olim lucis sed nunc ob superbiam tenebrarum 
spiritus! vos ipsos appello an non intolerabilis im- 
pudentia sit, ut, postquam se exinanivit Majestas , 
vermiculus infletur , et intumescat ( 1 3 ) ? An non 
detestanda res sit 5 ut videns Deum coeli parvulum 


(1) Ecclae. 8. v. A. 

f isa. iL t. i3. 
Rom. 8. t. 3. 
Pbil. a. v. 7. 

1. Cor. i5. v. 8. 
(1 1) Gal. 6. v 3. 


(»3) Bern. scrm. 1. de natiritalc. 


i a) Rom. 9. t. ao etai. 
4) Dan. 9 v. aA. 

6) Joau. 9. v. 34. 

8) Ecclae. 10. v 9. 

(io) 1. Cor. 4. v. i3. 

(ia) Aug. io Psal 33. 

facium , nihilominus ultra apponat homo se magni- 
ficare super tetram (i)? O magae humilitatis a- 
mator Deus! da ut tandem et ego indifferens ad 
omnem locurn, munus et gradum quantumvis 
abjectum, serio aestimem, amem et appetam illam 
virtutem, quae Verbum divinum in sinum Virgi- 
nis attraxit; dum illud e coelis respexit humilita- 
tem ancillae suae potius, quam ejus fidem, chari- 
tatem aut puritatem (tJ. 

Punctum //. 

Verbum caro factum docet nos aestimare , a- 
mare et appetere asperitatem et incommoda vitae 
seu mortificationem: sum ego in laboribus a ju- 
ventute mea ( 3 ). Conditio Christi sub ipsum In- 
carnationis principium erat aerumnosa triplici ex 
capite: i. ob molestias uteri materni ; quae certe 
erant magnae ob angustias habitaculi , et cetera 
liuic annexa incommoda. Praeterea ibi non videre, 
non audire, aut quicquam gustare potuit 5 non 
sese, non pedem vel manum movere valuit; sed 
eodem semper situ misere compressus jacere 
debuit. Hae miseriae 

2. Ob plenum rationis usum immensum auge- 
bantur. Sane qui cum Nicodemo rite perpenderit, 
quam grave accideret seni, intellectu et judicio 
praedito, in ventrem matris iterato introire f4)> IS 
etiam intelliget, quanti constiterit Christo haec 
tot mensium ibidem commoratio; cum ille intel- 
lectus lumine ac judicii perspicacia non solum 
omnes colleclim homines, sed etiam angelos infi- 
nite superarit. Insuper haec incommoda patieba- 
tur sine ullo levamine, quod vel afferret B. Virgo, 

(1) Idem ibid. (q) Liic. i. t. 

(3) Psal. 87. r. 16. (ly) Joan. 3. T. 4* 

quae uon potuit, vel conjuucta sibi Divinitas* 
quae noluit mederi; cum potius ingenti miraculo 
illam felicitatem suspenderit, quae sibi ob claram 
Dei visionem debebatur impediendo, ne quic- 

a uam inde commodi in animam aut corpus de- 
ueret. Praeterea omnes bae aerumnae plurimum 
intendebantur 

3. Per distinctam futurorum notitiam . Nam ne 
vel unicum temporis punctum efflueret, quo a- 
manlissimus Salvator non cruciaretur, statim pri- 
mo vitae suae momento repraesentavit ei Pater 
aeternus omnes afflictiones , supplicia , dolores , 
injurias, contemptus et tormenta ad mortem usque 
perferenda, et quidem vivide ac per partes cum 
omnibus adjunctis, cum omni eorum pondere , 
numero et mensura, quasi ea jam reipsa subiret. 
Quae tamen omnia Christus voluntate promptis- 
sima acceptavit, singillatim offerendo caput spinis, 
oculos lacrimis, genas alapis, faciem injuriis , os 
felli et aceto, corpus plagis ac cruentae neci. O 
ver? jpumquam saturandam patiendi aviditatem ! 
O quarftopere molles nos Jesu socios hoc Ducis 
nostri exemplum reprehendit atque confundit! 

Fructus ex hac meditatione colligendus est non 
solum vilipensio honoris et odium illecebrarum 
aut commoditatum carnis; sed est insuper aesti- 
matio et amor saltem oriens seu initialis contem- 
ptionum ac molestiarum , nec non desiderium 
saltem illius desidetis , quo ista ardenter appeta- 
mus ac procuremus. 


Affectus. 

O mi Jesu! ipso primo temporis puncto , quo 
venisti in mundum, non solum stupenda tui ab- 
jectione demittebas te, sed etiam innocens corpu- 

•colum, materni uteri molestias perferendo, sum- 
me affligebas. Quin imo ut ortum inde cruciatum 
amplius et acerbius sentires, formasti tibi corpus 
ferendo dolori aptum , et statim a principio aiii- 
matum, et quidem jam tunc cum perfecto ratio- 
nis usu fuisti: ne nempe organorum imperfectione, 
animationis dilatione aut rationis defectu dolor 
obtunderetur, sicque minueretur; et ego proh pu- 
dor! petulantem hanc meam totque sceleribus 
contaminatam carnem tam blande babeo, a me, 
quidquid molestiarum est, solicite arceo, vel ipsum 
asperitatis nomen delicatus horreo. 

Tu sanctissimos sensus tuos ab omni actione co- 
hibuisti, eisdem nihil suave unquam concessisti, 
et ego meis omnem licentiam permitto, freni im- 
patiens ipsam quoque umbram mortificationis ab- 
horreo. At pudet ac dolet, quod illam virtutem 
tantopere fugiam, quae adeo tibi cordi fuit, a ut 
siue illa nec momento vivere volueris, eamque in 
ipso matris utero jam comitem habueris. Quare 
accende in me odium mei ipsius, extingue amoris 
proprii flammas, ut divini eo purius ardeant. 

O consubstantialis imago Dei {}), tu ingredieris 
mundum dixisti Patri aeterno: hostiam et oblatio - 
nem noluisti ; corpus autem aptasti mihi ,• tunc dixi : 
ecce venio, in capite Ubri scriptum est de me , ut 
faciam , Deus , voluntatem tuam ( 2 ), te his verbis 
offerendo ad eidem serviendum omni quo ille 
j usserit modo: per gloriam et ignobilitatem , per 
infamiam et bonam famam, in tribulationibus et 
angustiis , in plagis et carceribus , in laboribus et 
vigiliis (3). En! hoc tuo exemplo animatus, etiam 
ego dico: ecce venio , ut faciam voluntatem tuam , 
indifferens ad omnem divini servitii, tuaeque imi- 

( 1 ) 2 . Cor. 4* v. 4- (a) Hebr. 10 . ▼. 5. 

(3) 2 . Cor. 6. v. 4- ct scq. 

talionis modum. O utinam sicut ta, statim primo 
rationis momento eumdem in actam erupissem, 
Deique iamulatui me mancipassem ad quidvis in- 
differentem! Sed quod ibi omissum, saltem nunc 
fiat: dixi nunc coepi (i). 

» His subjungatur actus fidei de hoc mysterio, 
» adorationis personae Christi, gratiarum actionis 
» pro tam sublimi incarnationis mysterio et tam 
s stupendae demissioni» exemplo, item petitionis 
» odii ac demissionis sui ». 

CONSIDERATIO 

DB BVWL1TATB 

Scopus hodiernae diei est imitatio Christi in 
illis virtutibus, quae praecipue eluxerunt ex ge- 
mino Incarnationis et Nativitatis mysterio, nempe 
in humilitate, mortificatione et paupertate. Hi e- 
nim tres illi comites sunt, qui vix natum, in sta- 
bulo exceperunt, ac deinde toto vitae cursu ad 
mortem usque conjunctissimi inter se prosecuti 
sunt. Praesens consideratio de humilitate aget; 
crastinae argumentum mortificatio erit. Pauperta- 
tem ultima hodie meditatio commendabit. 

Porro ut humilitatem amplius aestimemus , te- 
nerius amemus ac impensius appetamus , (hi enim 
tres illi gradus sunt ad quos nobis secunda hac 
hebdomade totis viribus eluctandam est ) pluri- 
mum conducet rite perpensa, virtutis bujus prae- 
stantia, utilitas, aequitas. 

I. Ad ejns excellentiam quod attinet, banc mire 
extollunt SS. Patres. Si quaeris , ait Augustinus, 
, quid sit primum in religione et disciplina Christi ? 
respondeo : primum est humilitas : quid secundum? 

(0 Pwl. 67. v. n. 

hnmilitas: qud tertium ? humilitas (i). Tota enim 
et vera Christianae sapientiae disciplina in vera 
ac voluntaria humilitate consistit (2). Quid quaeso f 
sublimius dici? quid ad instillandam nobis bujus 
virtutis aestimationem excellentius apti usque af- 
ferri possit? Et tamen ita sentit, ac euunciat ma- 
gnum illud Ecclesiae lumen Augustinus, et qui- | 
dem jure; nara 

1 . Humilitas est fundamentum fidei ; illa enim 
rationem nostram, omniaque naturalia lumina 
submittendo, idoneos nos reddit ad fidem reci- 
piendam in captivitatem redigens omnem intelle- 
ctum ( 3 ). Ubi enim nulla humilitas, ibi nec fides. 
Cum ergo fides sit lapis angularis totius religionis, 
basis cbristianae disciplinae ac principium aeter- 
nae salutis, patet summum pariter humilitatis , 
ntpote quae fidei fundamentum est , pretium et 
excellentiam esse. 

a. Quin ea ceterarum quoque virtutum bonum 1 
quoddam ac stabile fundamentum est ( 4 )- Sicut 1- 
nitium omnis peccati superbia est ( 5 ); ita radix 
omnis virtutis humilitas est (6). Ipsa enim virtutes 
ceteras menti inserit, insertasque custodit. Ipsa 
mater et nutrix , columna et anchora , fulcimentum 
et vinculum harum omnium est (7). Contra rero 
qui sine humilitate virtutes congregat 7 quasi in 
ventum pulverem portat (8); et ubi ea nutat f om- 
nis virtutum congregatio non nisi ruina est (9) , 
omniaque bona opera nulla sunt y nisi humilitate 
condiantur (10). ^ 

3 . Imo sine humilitate summae virtutes in vitia 


fi ) Aug. Epist 56 . (a) Aug serm. 8. de Epiphan. 

raj Cor. 10. v. 5 . ( 4 ) Bern. de conaider. 

( 5 } EcclL 10. ▼. i 5 . (6) Bern. loe. cit. 

(7I Chrys. hom. 3 o. io asta. (8) Greg. hom. 7. in Joaa. 

(9) Bern. de cotisid. (10} Greg. in Paal. 7. 

degenerant, hotninique in perniciem cedant. Nam 
sine hac maxima vitae asperitas foeda hypocrisi* 
est, altissima contemplatio turpis illusio, extrema 
paupertas inanis vanitas est. Sine illa Anachore- 
tarum deserta, Confessorum poenitentiae, Marty- 
rum tormenta, Apostolorum zelus non nisi vanis- 
sima oculorum et daemonum ludibria sunt. Ubi 
vero ea praesens adfuerit, ipsa etiam scelera suam 
nocendi vim amittunt, atque mira rei mutatione 
in materiam virtutum convertuntur. Qui enim ob 
admissos defectus sub potenti manu Dei corde 
contrito profunde se abjicit, veniam obtinet ac 
meritum auget, cum plus Deo placeat humilitas in 
malis factis quam stfperbia in bonis (i). 

4* Quin imo sine humilitate ipsae etiam Dei 
gratiae nobis nocumento sunt. Nam (quae Sw Nili 
comparatio est) sicut venti valde secundi et pro- 
be navis vela inflantes hujus naufragium accele- 
rant, quando ea in abditos fluctibus scopulos pro- 
pellitur; ita etiam coelestium donorum electarum- 
que gratiarum affluentia animam perdit, ubi ea 
secretam foverit superbiam. Talem enim animam 
Spiritus S. lumina non illustrant, sed excaecant; 
eidem coeli charismata non prosunt, sed obsunt; 
eam rerum divinarum notitia potius inflat, quam 
emendat. Donum orationis, lacrimarum, prophe- " 
tiae, linguarum atque curationum pestilens eidem 
venenum sunt. Ex his omnibus humilitatis excel- 
lentiam aestimare discamus. 

II. Summa vero ejusdem utilitas illam insuper 
amare nos docebit, nam quod utile nobis ac pro- 
ficuum est, ad sui quoque amorem potenter nos 
allicit. Porro primum, quo humilitas nos beat , 
bonum proxima est cum Christo similitudo. Cum 
enim status abjectionis fuerit status characteri- 

(0 Aug. logacns de Public, ct Pharis, 


Digitized by L.ooQle 



2 1(5 DiES IT. CONSID* 

sticus Christi in bis terris etiam anima in tali statu 
constituta, eoque contenta, est yelut alter Christus, 
et iinago illius expressa. Ejus sensa et affectiones 
sunt omnino conformes sensis et affectionibus 
Christi, utpote qui pariter contemptus et oppro- 
bria summe seraper aestimavit, tenerrime amavit, 
nec aliud quoad vixit in votis habuit, quam vili- 
pendi et contemni. Talis anima ex eodem cum 
Christo calice abjectionis, ut ita dicam, absyn- 
thijim bibit: eodem eam illo contemptionis pane 
vescitur: eadem cum illo confusionis diploide ope- 
ritur (i): eodem quo ille modo a Patre aeterno 
habetur. Atque, ut compendio utar, laeta imprope- 
rium Christi portat (2), majores illud divitias ae- 
stimans thesauro Aegyptiorum ( 3 ). 

Jam autem quantum sit bonum, divini Serva- 
toris lineamenta ad vivum referre , iisdem cum 
co vestibus indui et coloribus uti, idem cum eo 
sapere et velle, aestimare et spernere , amare et 
odisse, prensare et fugere, eodem spiritu regi et 
eadem quasi anima animari, et propter hanc mo- 
rum cum eo similitudinem et sortis affinitatem 
cordis Jesu gaudium, coronam et delicium esse, 
quis pro dignitate explicaverit ? Quis ergo non 
amet humilitatem, quae animam similem reddit 
sociatque ei, qui est filias ille dilectus, in quo 
Pater aeternus sibi bene complacuit (4); et ideo 
sibi complacuit, quia exinanivit semetipsum for- 
mam servi accipiens ( 5 ), 

Alterum, quod humilitas pari t, bonum est sum- 
ma animi pax 9 qua humilis anima omnibus tur- 
bis superior tranquillam ducit vitam. Hoc ipso 
enim quod honorari et aestimari nullatenus am- 

(1) Psal. 108. v. 29, (2) Hebr. i3. T. i 3 . 

(3) INura 12. v. 12. (4; 2. Pek. 1. y. 17. 

( 5 ) Phil. 2. v 7. 

biat imo fugiat, contemni vero ac vilipendi adeo 
non horreat, ut ultro etiam appetat , primarius 
perturbationum, quae mentem humanam com- 
movere solent, fons atque origo ipsa in perpe- 
tuum praecluditur. 

Quid enim illum perturbet , cui despectus et 
injuriae in deliciis sunt? qui libenter colaphos 
excipit, et percutienti se alteram ultro maxillam 
porrigit? Quis talem in coeli vestibulo degere, et 
propria Beatorum tranquillitate quamvis in ter- 
ris vivat, frui neget? Ad hanc autem anticipatam 
beatitudinem cum teste Glimaco humilitas nos 
nerducat, inde illius utilitatem colligas , licet. 
Sancti autem Climaci verba sic habent : quoties , 
ait, aliquem audieris , vel videris , intra paucos an - 
nos ollissimam tranquillitatem acquisivisse ; noli 
hunc aestimare , aliam, quam hanc beatam cele - 
remque viam humilitatis pedibus ambulasse (i). 

Tertium, quod humilitas affert , bonum in eo 
consistit, quod aureus hic abjectionis status sit 
omnium aptissimusadacquirendambrevi tempore 
sublimem sanctimoniam. Nam ejusmodi hominem 
(hoc ipso quod non nisi abjectas et viles de eo 
ideas alii foveant) fugiunt socii, ejus consortium 
horrent,, a suis eum conventiculis arcent. Quo 
fit, ut vitatus a mundo etiam ille mundum vitet, 
et ab eo repulsus eidem pariter repulsam det; se- 
cumque habitans, ac soli Deo in sacra solitudine, 
quae sanctitatis mater est, expeditius vacans, a- 
nimum a variis naevis, quae inter homines tium- 
quam non contrahuntur, purum atque integrum 
servet. 

Qua cordfc puritate se insuper proxime habi- 
lem reddit ad obtinendum amorem divinum, in 
(0 C. a. et 3. grad. a5. 

io 

quo summa omnis perfectionis consistit. Id quod 
S. Joannes Evangelista S. Mariam Magdalenam de 
Pazzis in quadam ecstasi docuit, dicens: anima y 
quae in se habebit humilitatis perfectionem , facilli- 
me possidebit amorem absque eo, quod aliud exer- 
citium adhibeat ad eum obtinendum . Et nunquam 
invenietur cor s plenum humilitate , quin sit plenum 
amore , quo anima perfecte Deo unitur , et quo ea 
fit perfecte unum quid cum iUo (i). Nam, quod 
bene notandum, ex divino per humilitatem acqui- 
sito amore nascitur etiam, 

Quartum, quo humilitas nos ditat, emolumen- 
tum, nempe intima conjunctio cum Deo. Cum e- 
. nim talis hominis cor ab omni honoris cupidine 
liberum sit, Deus ille possidet sine socia ac rivali 
superbia, quae illius possessionem sibi dubiam 
reddere ac mancam aliqua ex parte possit Et 
hinc ad talem animam venire, apud eam mansio- 
nem facere (2), cum eadem conversari, ac amoris 
vinculo eidem intime unire in deliciis habet 

Exinde resultat amica communicatio coelestium 
thesaurorum. Etenim cum hujusmodi thesauri 
in humili corde a tinea vanae gloriae securi la- 
teant, eos ( praecipue septem dona spiritus S. ) 
beneficum Numen ultro magna vi atque copia 
ibidem recondit. Abditissimorum mysteriorum 
tam claram ei momento intelligentiam infundit, 
ut parem notitiam ne ipsa quidem prima littera- 
rum lumina, conjunctis viribus et studiis longis- 
simi temporis, obtinere queant. Exemplo nobis 
sint S. Theresia, B. Nicolaus de Rupe, Rodericus, 
Crescentia aliique innumeri queis humilitas ad 
altissimam divinarum rerum cognitiouem aditum 
reseravit. Nempe (ut ipse Christus enunciat) quae 
Pater aeternus abscondit a sapientibus , ea revelat 

(1) In vita ejus p. 4 c- 10. (2) Joan. i'\. v. 23 . 

parvulis ( i) in oculis suis. Ut nihil dicam de 
coelesti illa dulcedine, qua ejusmodi animae etiam- 
auiD in vivis perfunduntur. 

Cumque hujusmodi animae eam gloriam, quae 
ex magnis operibus resultat, integre in omnis boni 
auctorem refundant, nihilque exi ude furtiva laude 
sibi decerpant; hinc etiam Deus non nisi illis uti 
solet ad patranda misericordiae suae prodigia in 
reducendis ad frugem peccatoribus atque in aliis 
altioris etiam notae operibus suscipiendis perfi- 
ciendisque. Ita ut vere humiles ejusmodi animae 
merito exclamare possint: venerunt mihi omnia 
bona pariter cum illa (a) humilitatis virtute. Atque 
ut compendio dicam, omnia, humilem Deus diligit, 
et consolatur, humili homini se inclinat: humili lar- 
gitur gratiam magnam: humili sua secreta revelat , 
et ad se dulciter trahit et invitat (3). 

Quis ergo virtutem adeo nobis utilem non amet 9 
utpotequae nos ducit ad proximam cum Christo 
similitudinem, summam animi pacem, sublimem 
sanctimoniam, intimam cum Deo conjunctionem 
et coelestium thesaurorum communicationem ; 
nosque aptissima efficit instrumenta promovendae 
Dei gloriae, ac procurandae salutis alienae? 

III. Tandem nemo nostrum poterit non etiam 
appetere illam virtutem, cujus excellentiam rite 
aestimat, ac utilitatem serio amat. Praecipue si ex- 
peudamus, quam aequum sit, ut omni conatu de- 
sideremus illa virtute potiri, propter quam vera- 
citer nos edocendam , is, qui sine aestimatione ma- 
gnus est , usque ad passionem factus est parvus (4), 
et cujus amore Deus humanam assumpsit natu- 
ram, ut nempe disceremus ab eo esse humiles 
corde. Quo m loco juverit etiam considerare , 

(r)Matth. it, v. s5. (a)Sap. 7. v. 11. 

( 5 ) Dc iniit. Cltr. I. 7. c. 7. (4) Bcrnard. de consid. 

quantam Sanctissima humanitas Christi, licet a 
primo statim animationis momento peccati inca- 
pax, clara Dei visione praedita, ac infinitis perfe- 
ctionibus, gratiis et virtutibus ornata fuerit, quan- 
tam continuo eoque nnmquam interrupto summae 
demissionis actu a primo suae incarnationis mo- 
mento usque ad ultimum vitae punctum se coram 
infinita Dei Majestate demiserit. 

Profecto id ejus generis spectaculum est, quod 
non tantam superbos Adae filios, sed ipsos etiam 
superbissimos tartari spiritus posito fastu se infra 
nihilum abjicere docet. O Superi! Sanctus et ju- 
stus (i), qui peccatum non fecit (2): Dominus do- 
minantium ( 3 ), cui data est omnis potestas ( 4 ) : 
Judex vivorum et mortuorum ( 5 ), in cujus nomi- 
ne omne genu flectitur ( 6 ); hic, qua homo erat, 
sese coram SS. Trinitate in imam abyssum pro- 
fundissime dejicit: bic se novissimum virorum (7), 
imo vermem esse et non hominem (8) ultro pro- 
fitetur; idque agit continuato per omnem vitae 
cursum demissionis actu; et tu, qui non es nisi 
gutta roris antelucani (9), pulvis exiguus ( 1 o), et 
vapor ad modicum parens (1 1): qui ipsa malitia, 
imbecillitas, abjectio et vilitas es; tu vane te ex- 
tollere, verbis jactare, aliis praeferre ausus fueris? 
Ah! tandem aliquando ad Christi praesepe super- 
biae nostrae fastum abjiciamus, et humilitatis vir- 
tutem aes limare , amare et appetere discamus ab 
illo, cui ea tanto in pretio semper, amore ac de- 
siderio fuit. 


(x) Actor. 4. v. 14. 
l4) *• Pctr. x. v. ia. 
(7) Isa. 53. v. 3. 
(10) Isa. 40. y. 17. 


(a) 1. Petr. 3. v. aa. 
(5) Actor. 10. v. 4a. 
(8; Ps. ai. v. 7. 

(ii) Jacob. 


e Apoc. 19. v. 16. 
Phil. a. v. 16 . 
Sap. 11. v. a3. 
4 V- «7- 

examen 

CIRCA EAMDEM VIRTVTEM 

I. Humilitas est virtus , qua sibi homo vilescit ( i ), 
et ab aliis quoque vilipendi amat, quaerit et gau- 
det. Duplicem mellifluus Abbas distinguit humi- 
litatem, nempe intellectus , qua quis cognoscit suum 
nihilum; et voluntatis , qua quis etiam vult tra- 
ctari ut nihilum. Haec posterior solummodo vir- 
tus est, illa prior non nisi praevia animi compa- 
ratio, et ad hanc ultiman perveniendi adjumen- 
tum est Proinde inquire qualis tua demissio sit, 
an solum speculativa et intellectus ? num vero 
etiam practica et voluntatis? An sis humilis so- 
lum ore, vel num etiam corde? An non etiam tu 
numerum augeas illorum, qui putant, se esse hu- 
miles, eo quod cognoscant, se esse viles ? Aliud 
est clara suae vilitatis cognitio ; aliud seria sui 
ipsius vilipensio. Illa etiam in superbis daemoni- 
bus reperitur; solum haec humilium dos et pro- 
prietas est 

Adjumenta obtinendae humilitatis praecipue 
sunt Duo. Primum est frequens consideratio mo- 
tivorum se demittendi. Alterum est assidua exer - 
citatio actuum demissionis. Illorum enim meditatio, 
horum vero exercitium sunt via ad humilitatem, 
sicut lectio ad scientiam et tolerantia ad patien- 
tiam. Si ergo virtutem appetis humilitatis , viam 
non refugias humiliationis (a). Hinc determina 
quoties et quando allatas superiori consideratione 
motiva, atque illa, quae in consideratione secun- 
dae diei proposita ruerunt , se abjiciendi incita- 

(i) Bernard. de 11. grad. Knm , 

(») Bern. auper mimis» 

menta velis perpendere? item quales hujus vir- 
tutis actus, et quoties elicere velis? 

II. Porro ejusdem gradus praecipui sunt se- 
quentes. i. De se ipso abjecte sentire, etiam loqui, 
seque ipsum abjectum habere; prout tractari so- 
lent illi, quos vere et serio contemnimus. Vere 
humilis vult nesciri (i): nihil de se magni sentit 9 
aut loquitur ,* sed omnium se ultimum judicat (2). 
2. Idem, si ab aliis quoque fiat, patienti silentio 
ferre. 3 . Imo, ut fiat, optare, ac data insuper o- 
pera etiam quaerere//?. Et si quando id . conse- 
quimur ex animo gaudere ac gratias Deo referre. 
Examina modo, an et qualem ex bis conscenderis 
gradum? et ad quem deinceps quibusve mediis 
eluctari statuas? 

Praeterea humilitatis proprietas praecipue tres 
numerantur. Prima est, ut nobis sit voluntaria . 
Nam inviti etiam latrones humiliantur. Humilitas 
querula virtutis nomine digna ndn est. Secunda 
est, ut sit sincera. Nam simulatio humilitatis major 
est superbia (3). Sunt enim qui nequiter humiliant 
se (4)' qui de humilitate laudem humilitatis appe- 
tunt ( 5 ): qui corpus per abstinentiam affligunt , et 
de ipsa sua abstinentia humanos favores et honores 
expetunt (6). Larvata humilitas haec, et virtutis 
pallio tecta ambitio est. Tertia proprietas est, ut 
sit circumspecta , nempe ut sciatur , quando et 
quantum, idest, quo in loco et officio, qua arte 
et modo, quo fine et moderatione quis abjicere 
se debeat; ne, dum Praelatus plus se 9 quam deceU 
abjicit , subditorum vitam sub disciplinae vinculo 
continere non possit (7). 

fi) Bcrn. super missus. 

(2) Chrys. 1. 2. de compunct. cordis. 

(3) August. de viig. cap. 4$* (4) Eccli. » 9 . v. a3. 

(5) Ainbros. 1. 3. dc officiis. 

(6) Gregor. M. honi. 12. iu Evang. (7) Gregorius M. 

Scrutare proinde, i. quam sponte ac patienter 
contemni te feras: an etiam tu ad quemvis tui 
contemptum tristitia dejiciaris, in gemitus erum- 
pas, lamentis domum et forum repleas. 2. An 
etiam tu illis annumerandus sis, qui honorari ap- 
petunt in ipsa schola humilitatis ( 1 ): qui per sui 
abjectionem exaltari ac promoveri contendunt , 
et dum se ipsos vituperant, ab aliis propterea 
aestimari ac laudari cupiunt. Enimvero gloriosa 
res sit humilitas , oportet, utpole qua ipsa quoque 
superbia palliare se appetit ( 2 ). 3. Inquire, an 
etiam de te intelligi queant illa Ecclesiastici ver- 
ba: est , qui se nimium submittit a multa humili- 
tate (3), derogando suae auctoritati cum praeju- 
dicio injuncti officii; an etiam humilitas apud te 
degeneret in pusillanimitatem, aut abjectum ti- 
morem, qui nimis meticulosum te ac rebus ge- 
rendis imparem reddat. 

Nemo generosior viro vere humili est; cum 
enim sibi diffidat et soli Deo confidat, ad quidvis 
pro eo audendum prompto et alacri animo est. 
De felici operis successu qui sibi anxie timet , 
clare ostendit, metuere se ne ab aliisconlemnatur. 
Quare observa quomodo circa ista te habeas. 
Ceterum quanto magnus es, humilia te in omnibus , 
et coram Deo invenies gratiam (4)« 

( 1 ) Bcm. «aper mutos. 

(ai Bern. tnct. de grmdibat ham. 

( 3 )Eccli. 19. v. ? 4 ' ( 4 ) Eccli. 3. y. 10. 

MEDITATIO III. 

DE NATIVITATE CHRISTI 

Punctum /. 

Christus ia sua nativitate docet nos aestimare* 
amare et appetere paupertatem^ nam summa erat 
ejus in lucem vix editi egestas, i. Ratione loci . 
Quippe non solum natus est extra regiam* licet 
fuerit filius David et regoi Judaici heres: non 
solum peregre, cum jussu Caesaris Augusti de- 
buerit migrare de civitate Nazareth in civitatem 
Betlehem (i): non solum exclusus patria', domo , 
sed etiam alieno hospitio, quia non erat eis locus 
in diversorio (a), quo tamen raro etiam egentis- 
simi carent. Et ut brevius omnia complectar : 
natus fuit in stabulo eoque semidiruto, ex Maria 
Josephi sponsa, qui sanctissimi quidem erant * 
attamen pauperrimi, sine ulla alicujus vel servi 
vel alterius ope, assistentibus ibi dumtaxat ani-* 
malibus binis, a nemine alio primum invisus sa- 
lutatusque, nisi ab egenis pastoribus. O vere stu- 
pendam extremae paupertatis conditionem! O pa- 
ter aeterne! en! vulpes foveas habent 9 et volucres 
coeli nidos; filius autem hominis , quin imo filius 
tuus, non habet 9 ubi caput reclinet (3). Praeterea 
summa erat Christi vixdum nati inopia. 

2 . Ratione tegumenti . Nam pia Mater loco fa- 
sciarum, quae defuerant, pannis eum involvit (4) > 
non linteis^ quibus tamen nec mendicabulorum 
infantuli destituuntur, sed pannis, qui tenerrimis 
artubus rudis lanae asperitate non levem mole- 
stiam afferebant, iisque ( ut credibile est) alienis 

(0 huc. 2. y. 4- (a) Luc. a. v. 7. 

( 3 ) Luc. 9. y. £ 3 * (4) Luc» 2. v. 7* 

sibique aliunde commodatis. Ad haec non mol- 
libus eadem culcitis tenellum infantem imposuit, 
non illum algentem stragula veste contexit fovit* 
que, sed ob summam rerum ^omnium penuriam 
reclinavit eum in praesepio (i), et quidem duro 
ac nudo; nam etiam foenum aut stramen defuisse 
probabile est ; idque summa byeme , qua aura 
rigebat, et venti tugurium perflabant. Has mise- 
rias necessario sequebantur duo paupertatis comi- 
tes labor et dolor, qui quidem, si ita loqui fas 
esset, duo erant quodammodo cardines circa quos 
tota Jesu Christi vita dici poterat converti ac 
perpetuo torqueri: ita ut vere cum propheta di- 
cere potuerit divinus infans: ego pauper sum , et 
in laboribus a juventute mea (a). 

O mi Jesu! tibi sedes coelum est ( 3 ) et throni 
Cherubini ( 4 ); et hic jaces in stabulo, positus in 
praesepio ( 5 ) , in medio duorum animalium (6). 
Tu splendor es gloriae et figura substantiae Pa- 
tris (7), amictus lumine sicut vestimento (8); dives 
in omnes (9); et abjectus sperneris , nudus prae 
frigore tremis, omniumque egens etiam hospitio 
excluderis. Nempe cum esses dives , propter nos 
egenus factus es 9 ut tua inopia nos divites esse- 
mus (10), tuoque exemplo animati, paupertatem 
aestimare , amare et appetere disceremus. 

Punctum //. 


Et tamen quara locuples nostra atque com- 
moda est paupertas tam rerum quam spirilus, 
tum quia superfluis abundamus, tum quia neces- 


(1) Luc. a. v. 7. 
( 3 ) ha. GG. v. 1. 
( 5 ) Mattii. 5 . v. 33 . 
17) Hebr. 1. v. 3 . 
(y) Itoni. 10. v- 12. 


( 2 ) Psal. 87. v. i(3. 
( 4 ) I>a. 37. v. i(i. 
((i) Ps il. v. 3 . 
(8) Psal 10'i. v. 'i. 
(10) 2. Cji 8 . V. <J- 

sariis nimio cum affectu addicti vivimus! O su- 
peri! quanta meam inter et Christi paupertatem 
discrepantia intercedit! Ille in paupere stabulo , 
ego in nitido cubiculo: ille in summo rerum om« 
nium defectu gaudet , et ego etiam superflua 
deesse conqueror: ille hospitii, ciborum et tegu- 
mentorum penuria laborat, et ego non nisi mol- 
liter vestiri, delicate nutriri et commode habitare 
desidero. O coeli ! quando tandem imitabor, quem 
adoro? O delicatule! audi sermonem Domini (i ): 
haec dicit Dominus : ecce ego . ... et tu quaevis 
tibi grandia (%)l Ego in frigore et nuditate (3), 
et tu quaeris quae carni suaviter blandiuntur. 
Ego in fame et siti (4)* et tu quaeris quae jucitn* 
de sapiunt. Cuncti dies mei doloribus et aerumnis 
■pleni sunt (5), et tu quaeris semper quae sensibus 
commodiora sunt. Quae haec differentia! 

2 . Quisnam audieus Regem regum ae Domi- 
num dominantium venturum in hunc mundum 
ad reparandam humani generis salutem, quis in- 
quam, secum ipse non cogitasset: nascetur in 
.alicujus Principis aula, suscipietur certatim atque 
ffovebitur a viris et fethinis regia dignitate prae- 
ditis, in lecto eburneo, auro atque purpura strato. 
Et ecce aeternus Pater ei pro regia domo stabu- 
lum, pro aulicis bruta animalia, pro cunis prae- 
sepe et paleas, tanquam proprium hujus novi 
Regis apparatum, assignat. Atque idcirco divinus 
Pater filium et quidem dilectissimum sibi san- 
ctissimumque filium dure adeo atque inclementer 
habuit, ut nos mundi vanitatem dedoctos pau- 
pertatis pretium aestimare , et latentes in ea 
thesauros amare ac appetere doceret; _ut nobis 

(i) Jcrera. aa. v. ?.q ( i ) Jcrcm. /| 5 . v. 5 . 

( 3 ) Cor ii. v. 37. (4) Deut. aS. v. i$. 

(5) Ecclafe x v. j3. 

quoque aliquem ad domicilia egena et incom- 
moda affectum inderet. Bernardi haec opinio est, 
dicentis: paupertatem Dei Filius concupiscens a 
regalibus sedibus venit , ubi omnium affluentia sup- 
petebat , ut eam eligeret sibi, et nobis quoque sua 
aestimatione faceret pretiosam (i). 

3. Accedit , quod Christus hunc paupertatis 
statum cum annexis ei miseriis libens elegerit , 
non obstaote, quod is suae existimationi tamquam 
Messiae noxius , suaeque valetudini periculosus 
extitent. Et licet huic procul a patria incom- 
modo molestoque itineri causam dederit sola va- 
nitas Caesaris, orbem describi volentis; nihilomi- 
nus quoad omnia se prompte submisit solum 
ideo, ut Patri aeterno serviret, quo decreverat 
modo, nascendo scilicet in eo, quo Pater ab ae- 
terno voluerat, loco et statu cum plena ad quidvis 
indifferentia. 


jdjfeclus 

Credo, Domine, cum verbo et exemplo id con- 
firmaveris, beatos esse pauperes spiritu , et horum 
esse regnum coelorum ( 2 ). Credo, mundum se- 
ctantem divitias , honores ac voluptates errare ; 
cum Christus , Sapientia infinita , quinos nec decipi 
potest , nec nos vult decipere , iis contraria prae- 
tulerit (3). 

O pauperrime Jesu, panni tui, praesepe et sta- 
bulum mihi auoqae, uti olira pastoribus Betble- 
hemiticis, indicio sunt ( hoc vobis signum), te 
esse filium Dei, in quo inhabitat omnis plenitudo 
divinitatis corporaliter (4)* Cum iis igitur etiam 

( 1) Bcrn. Scrm in vigil, nativilat. Christi. 

1«) Matth. 5. v. 3. (3) Bcrn. serro. 1. dc n*tiv« 

(4) Coloss. a. v. 9. 

ego tc, o infans egentissime, supplex adoro ut Do- 
minum meum et Deum meum. 

O quam doleo, quod nimia mea, qua laboro , 
commodorum appetentia rerumque terrestrium 
cupiditas tibi vix nato lacrimas expresserint; dum 
primam vocem omnibus similem emisisti plorans (i), 
meum hunc ad mundana affectum ac avidam ni- 
mis habendi cupidinem commiserans et tenere 
deflens. 

At errorem tuo exemplo dedoctus abditas in 
egestate divitias jam nunc tandem aestimare quin 
et amare, atque adeo appetere disco. Pretiosiores 
panni lui sunt omni purpura: ditior paupertas tua 
est cunelis opibus , cunctisque divitiis saeculi (*). 
Promissum veris pauperibus centuplum in hac 
vita, regnumque coelorum in altera suadent hanc 
virtutem diligere ut matrem, fovere ut pupillam, 
tueri ut murum Religionis. 

Territus illis verbis : vae vobis divitibus (3) , 
renovo emissum olim paupertatis votum. Toto 
corde abnego et ejuro omnem pravum ad res ter- 
renas afFectum. Ac propterea nihil, quod statum 
dedecet , nihil superfluum retinebo: nihil etiam 
eorum, quae necessaria sunt, sine licentia vel ab 
alio accipiam vel mihi sumam , neque iis etiam , 
quibus cum facultate utor, nimio amore addictus 
vivam. 

Indifferenti animo sempev ero ad quemvis lo- 
cum et victum utut incommodum, vilem et ege- 
num 5 mihique gratulabor, quando aliquos pau- 
pertatis effectus experiri continget. Dum ibi sim, 
ubi me degere tibique servire cupis ; quodlibet 
tugurium mihi regiae domus instar erit. Tu, o 

(i) Sap. 7 . v. 3. 

(a)Bern. serui. 4 * vigilia 

(3) Lue. 0. y. '-*4* 

pauperrime Jesu, thesaurus meus es, ubi deinde 
cor meum erit. Nudus et ego nudum te sequi volo: 
tu enim divitiae meae et omnia. O Domine* 
qui desiderium pauperum exaudis (i), da, ut om- 
nium egens, te solo sim dives. 


DIES QVINTA 

MEDITATIO I. 

Dfi CURISTI FVGA IN AEG Y PT V j\f 

Punctum /. 

Considera circumstantias , quae Christo hanc 
profectionem summe difficilem reddere merito 
poterant. Prima erat locus tum deserendus , nempe 
patria, ubi a Cognatis et affinibus pauper haec fa- 
milia plurimum subsidii ac solatii sperare poterat*, 
tum petendusy nempe Aegyptus, cujus incolae erant 
idololatrae, Judaeis naturaliter infensi, et quorum 
idioma parentes ignorabant. 

Secunda circumstantia erat tempus , qup erat 
proficiscendum, nempe frigida hieme et qujdem 
intempestiva nocte, per vias ignotas, asperas/ tor- 
rentibus impeditas, pluviis corruptas, latronibus 
infestas, innumeris periculis plenas, aliisque incom- 
modis obnoxias. 

Itrtia circumstantia erat ratio, duraque metho- 
dus, qua haec profectio imperabatur*, nempe non 
de die sed noctu iutcrrupto etiam ob id somno; 
et quidem imperabatur slalitn ea ipsa horaexecu- 
tioni mandanda, quin relictum fuerit spatium quo 
se ad iter tam longinquum ac difficile compara- 

(i) Ps. IO. y. 17. 

rent, necessaria providerent, amicis valedicerent, 
de supellectile disponerent; quin definiatur tem- 
pus, quo ibi morandum sit. Esto ibi , usque dum 
dicam tibi (i): hoc erat omnis solatii compendium. 
El reipsa erat ibi usque ad obitum Herodis (2), 
septem omnino annos. Certe omnes circumstantiae, 
quae dispositionem aliquam localem difficilem red- 
dere queant, bic una simul adfuisse videntur; cui 
si omnes eae, quotquot nobis per vitae cursum 
evenire possunt, comparentur, nihil erunt. O Pa- 
ter aeterne, quo jure servus ego et infamis pecca- 
tor conqueri possum ? cum dure adeo Sanctum 
sanctorum eumque Filium tunm haberi a te vi- 
deam. 

Punctum II. 

Considera modum , quo nihilominus in re tam 
ardua Christus obedivit 1 . prompte 

Nam teste Matthaeo consurgens nocte secessit in 
Aegyptum ( 3 .). Mandatum accipere, seque illico in 
viam dare uno eodemque tempore fuit. 

2. Obedivit submisse , non curiose , juxta no- 
strum concipiendi modum, exquirens rationes et 
caussas praecepti , et tamen ibi multa aderant, 
quae nobis videri potuissent luminibus rectae ra- 
tionis repugnantia. Nam Deum fugere, et quidem 
iram hominis fugere, quae haec debilitas? Praete- 
rea num omnipotentem Sapientiam alia deficiunt 
media Herodis furorem mitigandi, ejus insidias 
declinandi , aut impios conatus eludendi ? Et si 
etiam fugiendum , cur ad Aegyptios, et non ad 
Magos? et cur saltem tempus non indicatur, quo 
ibi morandum sit? Verum omnia haec surda aure 

(0 Mattii. 2. v. i 3 . (2) Ibid. y. i 5 . 

£ 3 ) Matth. 1 . v. 14. 

praetereuntur; nihilque omnia haec hnmanae ra-. 
tionis lumina attenduntur. Dicam paucis: Christus 
exemplo suo obedientiam caecam nos docuit. 

3. Obedi vi t laete , longe pulsa omni tristitia ao 
taedio. Nullum ab amicis solatium, nullum a notis 
viaticum sibi quaerens, sed absque ullo subsidio, 
divinae nutum voluntatis alacri animo excipiens 
imperatam in viam se dedit. Et haec idea perfe- 
ctae obedientiae est, quam ex Jesu socio in acce- 
ptanda quavislocorum dispositione generosa mente 
imitari debemus. O quantopere hoc Christi exem- 
plum reprehendit nostras illas solicitudines, anxie- 
tates, querimonias ac perturbationes, quibus ani- 
mus agitatur, et domus impletur, si forte ad lo- 
cum minus gratum a Superioribus destinemur! 
Nempe divinae Bonitati diffidimus, hinc paternae 
ejus Providentiae nos committere quasi veremur. 

Punctum III. 

Considera incitamenta, ad Christum hac in re 
sequendum nos impellentia, quae licet in consi- 
deratione diei primae fuerint inculcata, tamen ob 
suam efficaciam hic etiam breviter sunt repe- 
tenda. i. Primum incitamentum in sequenti veri- 
tate consistit: haec ordinatio superioris est volun- 
tas Numinis . Licet Praelatus forte agat ex mala 
intellectus informatione, aut sinistra mentis affe- 
ctione; tamen te nunc ad hunc illumve locum 
mitti, est voluntas Dei. Nam si ex S. Scriptura nec 
capillus de capite, nec passer de culmine cadit 
sine Dei consilio, impium est negare, divinam Pro- 
videntiara pariter ad ea extendi, a quibus Religiosi 
perfectio et animae quies dependet. 

Quapropter audiant pusillanimes ac diffidentes 
Deo animae, audiant communem et certam Theo- 
logorum sententiam: omnia excepto solo peccato. 

omnia fiant, nobisque eveniunt moderante, ordi- 
nante ac volente supremo orbis totius rectore at- 
que arbitro Deo. Quin imo etiamsi sanctissimum 
Numen peccatum solummodo permittat, tamen 
vult effectus de se indifferentes qui ex peccato 
proveniunt. Sic licet noluerit Josepbi venditionem, 
tamen voluit ejus in Aegyptum profectionem ^li- 
cet detestatus sit ejus falsam accusationem, tamen 
decrevit illius captivitatem. Eodem modo etiamsi 
supremae mentis sanctitas nolit, imo aversetur et 
puniat illam falsam delationem, malevolorum ma- 
chinationem, superioris nimiam credulitatem et 
etiam alienationem, ob quam forte ad hanc illamve 
stationem destinaris; tamen, vult Deus tuam illum 
in locum profectionem. Et hoc certum est: Theo- 
logis et Ascetis indubitatum est ; et quidem eam 
vult ob majus tuum bonum. Et hoc est 

2. Alterum nos plene submittendi incitamentum. 
Nempe haec tibi asoiguata per obedientiam statio 
est tibi tuoque bono omnium convenientissima. 
Nam Deus certo scit, quis locus tuae saluti et sa- 
nitati, animae et corpori, commodo et honori ma- 
gis conveniat. Hunc tibi dare etiam potest. Ergo 
et dabit, hoc ipso quod tui amanlissitnus sit. Nam 
nt sacrae litterae testantur, Dominus sollicitus est 
tui: Pater est, et nemo tam Pater ac ipse, qui te 
portat in sinu suo, sicut portare solet nutrix in- 
fantulum suum , charitate perpetua diligens te. 
Ergo tui amantissimus est. Ille igitur locus, quem 
modo providum Numen per obedientiam tibi de- 
stinat, est locus tibi convenientissimus , animae 
saluti ac perfectioni consequendae opportunissi- 
mus, et melior omni alio. Talis enim nisi foret, tam 
amans tui tamque solicitus Pater eum tibi mini- 
me daret. Ah! pupillam Dei laedit, de illius 1>Q- 
uitate ac paterno amore qui dididit. 

Fructus ex hac meditatione colligendus est ef- 
ficax animi decretum , se prorsus conjiciendi in 
sinum Providentiae divinae, cum firmo proposito 
nullam stationem deprecandi, nullam procurandi, 
et sanctam hanc ad omnes orbis provincias, pro- 
vinciae regiones, regionis domicilia, domiciliorum 
incommoda, uno verbo, ad omnem locum indiffe- 
rentiam tamquam thesaurum aliquem in nobis ipsis 
accurate et exquisite conservandi. 

Haec insuper indifferentia extendere se etiam 
debet ad magis singularia, nempe i. in tali domi- 
cilio ad incommodum cubiculum, lectum, vesti- 
tam, potum, victum. a. Ad morosos, maledicos, 
litigiosos ibidem degentes socios. 3. Ad indiscre- 
tos, ad male nobis affectos superiores in tali loco 
gubernantes. 4* Ad discipulos, subditos, vel alios 
externos parum cultos, ingratos, malitiosos. 5. Ad 
iter longinquum , arduam et molestum; sive ad 
omnes molestias, quae ratione talis loci vel incola- 
rum ejus oriri possunt. 

jdjfectus 

Credo, quia tua, Pateri Providentia gubernat 
omnia (i), et attingit a fine usque ad finem forti- 
ter, et disponit omnia suaviter (a). Non est quic - 
quam absconditum ab oculis tuis (3) : igitur scis , 
quis locus mihi aptior sit. Huncque dare etiam 
potes; subest enim tibi cum nolueris , posse (4). Ergo 
eum etiam dabis, nisi bonitati tuae obstiterit ma- 
litia mea. Nam pater meus es (5), in commo- 
dum meum aeterno amore continenter intentus. 
Haec credo; 

Sap 14. y. 3. (a) Sap. 8. v. x. 

Eccli. 39. v. 24* (4) Sap. 12. y . 18. 

Ps. 88. v. 27. 


1 

Et tamen ego, qui ipsa caecitas et imbecillitas 
sum, ego, qui puer sum (i), nesciens introitum et 
exitum meum ( 2 ) , ego, inquam, ex paterno sinu 
tuo aufugere, tuae providentiae me subducere, ibi- 
que locorum degere volui, ubi id noxius et impru- 
dens impetus suasit. Sed poenitet . . . Timeo, o 
Deus! vindicem manum tuam ; nam forte in ea, 
quam ambio, statione morbo me affligi, tentatio- 
nibus agitari, aerumnis vexari , graviterque labi 
permittes, qui me in eo, quem aversor, loco ab 
his omnibus immunem servasses. Proinde decerno 
meliora. 

Eece ! Pater dilecte , in manibus tuis sum ego . 
Tu scis omnia et singula : sine consilio tuo et pro - 
videntia nihil Jit in terra (3). Tu scis , quid expe- 
dit ad profectum meum * Fac ergo mecum deside- 
ratum beneplacitum tuum ( 4 ); non enim potest esse 
nisi bonum, quidquid de me feceris ,* major est enim 
tua solicitudo pro me, quam ego possum gerere pro 
me (5). 

Domine , tu scis, qualiter melius sit. Fac ergo 
mecum , sicut scis , et sicut magis tibi placuerit , et 
major honor tuus fuerit . Pone me, ubi vis, et li- 
bere age mecum in omnibus. In manu tua ego sum: 
gyra et reversa me per circuitum . En ! servus tuus 
ego , paratus ad omnia ( 6 ). Si me vis esse in tene- 
bris, et vili in loco degere, sis benedictus: sime vis 
esse in luce , seu statione commoda frui, sis iterum 
benedictus ( 7 ). Dominus es, quod bonum est in o- 
culis tuis, facias (9). Paratum cor meum Deus, pa- 
ratum cor meum: paratum ad adversa, paratum ad 
prospera ( 9 ). 

! i) Jer. 1. v. 7. (2) Is. 37. v. 26 

3) Thom. a tempis de imit. Chr. 1. 3. c. 5. 

4) Ibid. (5) Ibid. c. 17. (6) Ibid. c. i5. 

7) Ibid. c. 17. (8) 1. Reg. 3. y. 18. (9) Aug. in Ps. 170. 

Idque eo lubentius ago, quia tu Dominator vir- 
tutis Don soluui omnia in mensura , numero et pon- 
dere disponis (i): sed insuper cum magna reveren- 
tia disponis nos (a), cuncta ad nostrum majus bo- 
num dirigendo, ipsum malum in bonum verten- 
do (i ) , et faciendo cum ipsa tentatione proven- 
tum (4)- Igitur me prorsus indifferentem ad omnia 
conjicio inter brachia tam paterna, dicendo cum 
S. Iguatio de Loyala: fac mecum , sicut scis , et vis ; 
nam scio , quod amator sis . 


LECTIO 

DE PRAEVIA ANIMI AD ELECTIONEM COMPARATIONE 

§. i. 

1. IJt serviamus Creatori, quo ille voluerit modo, 
imitandus nobis est Christus et quidem i. ea ra- 
tione seu in eo perfectionis gradu, quem ille nobis 
in his exercitiis designaverit: a. cum plena ad 
quidvis indifferentia, nihil excipiendo, nullos gra- 
tiae limites ponendo: 3. non solum omnem vitio- 
sam ad terrena inclinationem excludendo; sed in- 
super sanctam ad meliora propensionem fovendo, 
semperque tendendo ad id , quod perfectius est. 
Uti constat ex hesternae diei sacra lectione (5) , 
cnjus tria haec puncta praecipuum erant argu- 
mentum. 

Jam autem ab aurea hac mentis comparatione 
sex praecipue obstacula majori vi nos abstrahunt 
videlicet i. mundi honores, a. carnis illecebrae, 
3. vitae ditioris commoda, 4« immoderatus amor 

(i) Sap. ii. v. ai. (a) Sap. ia. y. 18 . 

(3) Gen. /io. v. ao. (4) i. Cor. io. y. i3. 

(5J I. u. a. Item §. III. n. 3. et $. IV. n. i. 

erga patriam aut certum quempiam locum, 5. vana 
cupido eminendi in mundo suaque talenta osten- 
tandi, 6 • nimia affectio erga parentes, consangui- 
neos^ vel aliam quampiam rem creatam, quae car- 
nem et sanguinem sapiat. Haec igitur nos potis- 
simum ab ultimo fine nostro, a commendato hac- 
tenus aequilibrio, ab altiori virtutis gradu abstra- 
hunt atque abducunt. 

II. Nempe Christo, mortales nos ad perfectio- 
nem evocanti, illud ipsum non raro evenire solet, 
quod illi homini regi , qui fecit coenam magnam , 
et vocavit mullos , contigisse sacrae Paginae memo- 
rant. Nam etiam de nobis quod de his invitatis 
dici potest: illi autem neglexerunt ; et abierunt alius 
ad villam suam ( en! superbiae fastum): alius ad 
negotiationem suam (en! lucri cupiditatem): alius 
uxorem duxit ( en! voluptatum appetentiam) (i). 
Hic enim triplex ille hamus est,quohomines mala 
daemonum fraude capti a virtutis tramite, a Dei 
servitio, a Christi sequela , atque ab ultimo fine 
abduci se avocarique incauti patiuntur. 

Praeter hos communes laqueos, quibus daemon 
majorem hominum partem fallit perditque, tres 
alios idem improvidis pariter disponere solet, quos 
eo magis timere debemus, quo major inde fraus et 
deceptio nobis paratur, et quibus eorum etiam non 
pauci irretiti tenentur, qui primos laqueos felici- 
ter declinaverant. 

Sunt enim, qui etiam vitiosa honorum, divitia- 
rum ac voluptatum cupiditate coercita, tamen ad- 
huc patrio solo aut alii cuidam stationi ita affixi 
adhaerent, ut si etiam Deus sibi eos alibi servire 
cupiat , ii inde moveri vel nullo modo, vel nisi 
aegerrime non queant. Id quod repugnat plenae 

(i)Matth. 22. v. 2. et seq. Luc. 14. v. oo* 

illi, quae exercitiorum (1) initio commendabatur 
ad quemvis locum , indifferentiae, vi cujus prom- 

! >tos nos esse oportet ad serviendum Deo ubique 
ocorum , aemulantes Rapbaelem Archangelum , 
quem Tobias junior invenit stantem praecinctum , 
et quasi paratum ad ambulandum (a) , quocumque 
vocaretur vel mitteretur. 

Alios reperire licet, quibus equidem certum est 
servire Creatori, imitando Servatorem; sed tamen 
iis solum in muniis , quae fallaci splendore oculos 
perstringunt, ac inani nominis fama stultorum ho- 
minum aures complent. Sunt bi ex numero illo-» 
rum, quibus amor proprius illud ipsum identidem 
suggerit, quod olim Apostoli Christo scilicet ma- 
nifesta te ipsum mundo ; nemo enim in abscondito 
quid facit , sed quaerit ipse in palam esse ( 3 ). Quin 
imo ne forte et ipsi dicantur servi nequam, quasi 
et ipsi concredita sibi talenta defoderint in ter* 
rafh, ea coram mundo ostentare ambiunt; obtentu 
gloriae Dei propriam laudem tecta molitione au- 
cupantes. Quam longe hi ab aurea illa ad quodvis 
munus etiam vile et incommodum indifferentia 
( quam diei I. meditatione 2. commendavimus ) 
atque adeo a perfecto Dei servitio recedant , in 
propatulo est. 

Aliqui demum a virtutis studio et sanctiori Nu- 
minis famulatu abstrahi se sinunt, dum immo- 
dico erga parentes vel consanguineos amore a Chri- 
sto proxime sequendo praepediuntur, aut alio minus 
ordinato ad personam aut rem quampiam , vel 
etiam ad se ipsos, corporisque commoda, ad pro- 

E num judicium vitaeque libertatem affectu a su-> 
limi illa sanctitatis perfectione prohibentur ad 
quam a Deo invitantur; recedentes hoc modo ab 

(0 Diei I. medit. a. M Tob. y. y. 5 . 

(3) Joan. 7 . y. 4 . 

illo coelesti aequilibrio, quo indifferentes esse de- 
beremus ad omnem omnino virtutis gradum , ad 
quem contendamus Deus ipse voluerit. Numquam 
enim Deo famulabimur , quo cupierit modo, nisi 
nostra indifferentia, ab hoc triplici vinculo libera, 
ad omnem insuper locum, munus, virtutisque gra- 
dum se prompta extenderit, prout prima exerci- 
tiorum die indicavimus. 

III. Porro tollendis his omnibus obstaculis exem- 
plum Servatoris, quod S. P. N. secunda hac he- 
bdomade nobis meditandum proponit, potens o- 
mnino ac excellens est incitamentum. Illo enim 
animamur non solummodo ad contemptum ho- 
norum , divitiarum ac voluptatum , sed insuper 
ad omnem locum, munus, virtutisque gradum per- 
fecte indifferentes esse monemur, ideo et prompti 
ad omne divini servitii genus atque ad omnem 
Christum imitandi modum, quocumque in statu 
et quacumque ratione nos Deus id exequi voluerit. 

Nam quod attinet ad appetentiam dignitatum, 
illecebrarum et opum,buic heri jam coelestis Dux 
noster bellam indixit, eamdemque prosternere nos 
docuit animi demissione, vitae asperitate, rerum - 
que penuria; quarum virtutum insigne nobis spe- 
cimen praebuit in sua lum Incarnatione, tum Na- 
tivitate; ut minime dubitem, quin animo magnam 
earum aestimationem , amorem , atque adeo deside - 
rium quisque nostrum conceperit. 

Reliqui tres tectioris malitiae hostes, nempe 
inordinati ad locum quempiam, et munus, ad car- 
nem ac sanguinem affectus hodie profligandi su- 
persunt, et quidem divino pariter Christi exemplo, 
quo nobis ille praeluxit i. sua in Aegyptum fuga, 
2 . occulta tot annis vita , 3. suoque in templum 
ascensu, aut potius sua ibidem relictis parentibus 
per triduum mansione. Haec enim mysteria S. 

Ignatius hanc in finem provide contemplanda pro- 
ponit (1), ut eorum adminiculo nimium illum ad 
quempiam locum aut munus, ad carnem aut san- 
guinem affectum exuamas, qui requisitae ad ele- 
ctionem indifferentiae impedimento esse posset. 
Idque non sine peculiari Dei instinctu fecit 

IV. Primo enim mysterio, nempe Servatoris 
fuga in Aegyptum expellitur iners illa ad eamdem 
semper stationem affectio, ejusque loco instillatur 
prompta quaedam indifferentia ad omnem regio- 
nem et locum , quo nos Dei famulatus ac nutus 
evocat. Secundo mysterio, videlicet ejus occulta 
tot annis vita, reprimitur insolens ille in mundo 
excellendi, suasque dotes ostentandi pruritus; ac 
pro eo inducitur aequilibritas ad omne abjectum 
atque iucommodum munus . 

Tertio denique, Christus a suis parentibus clam 
discedendo atque in templo solus subsistendo oc- 
cupatus in iis quae Patris sui erant, docet nos om- 
nem minus ordinatam erga parentes, consangui- 
neos, aut alias res crealas y etiam ad se ipsum pro- 
pensionem deponere, ac promptos esse etiam ad 
amplectendam formam (ut loquitur S. Auctor) 
secundi status perfectionem euangelicam afferen- 
tis (a)» «eu ad ingressum in Religionem; siquidem 
Deum ici a nobis exigere electionis tempore intel- 
lexerimus. Aut si nuncupatis votis sacro cuidam 
Ordini jam sumus adseripti movet nos ad dete- 
standam sinistram motionem illam, quae progres- 
sum in virtute et gratiarum copiam prae aliis im- 
pedit, Deoque in nobis praecipue displicet,- vel 
ad patrandum illum actum heroicum , ad quem 
exercendum vehementius impellimur: aut ad sa- 

(1) In lib. cxercit. pro dic a. hebd. a. 

(a) l n lib* Exercit. ante conlcnipI.de vexillis in Ilispano au- 
tographo, quod a textu ipsius libelli differt. 

cr i Scandam illam rem creatam, quae cor nostrum 
cum Deo dividit , nosque a perfectione potentius 
retrahit. Qui scopus idcirco in tertia meditatione 
illa semper prae oculis est habendus. 

E x his iterum elucet mirabilis meditationum 
nexus, ac providus rerum delectus, ita nt nihil 
supervacaneum, nihil positum in toto exercitiorum 
libello reperiatur, quod non recta ad praefixam sibi 
metam collineet, atque arcte cum jacto prima die 
fundamento non cohaereat: nihil quod non summa 
arte et dexteritate praecipua indifferentiae impedi- 
menta e via submoveat, nosque disponat ad eligen- 
dum illum vitae statum, aut in electo jam statu 
ad conscendendum illum perfectionis gradum, in 
quo Deus nos sibi servire, Ghristumque imitari 
exoptat; et quidem id omne S. P. N. solum pro- 
posito divini Servatoris exemplo efficere studet. 

§. II. 

I. Unde iterum mira ejusdem prudentia elocet, 
qui semper aptiora consequendo fini eligit media; 
nam aptius ad ea omnia, quae diximus, perficien- 
da, incitamentum nullum hoc Jesu Christi exem- 
plo excogitari potest. Hoc enim magis etiam, quam 
quaelibet alia ratio aut evidentia praestare posset, 
intellectum de rei veritate convincit ; voluntatem 
vero ad eamdem amplectendam fortius, quam quod- 
libet aliud incitamentum, impellit. Quod nec ar- 
gumenta evincere, nec praecepta efficere queunt, 
id exempli hujus vis operatur et perficit. Tantae 
illud efficaciae est. 

Nec mirum; si enim patrata ab aequalibus fa- 
cinora tam fortiter ad imitandum nos incitant , 

3 uid non possit exemplum Christi, cui personae 
ignitas, sequelae utilitas, sequendi necessitas alii- 
que tituli immensum pondus ac robur addunt? 

Quis enim servus cervicem illi jugo subdere renuat, 
quod coeli Dominus non modo non detrectat, 
sed etiam ultro sibi imponit ? Quis miles domi 
otiosus delitescat, dum Regem suum in aciem^pro- 
deuntem cernit? Quis Chrystianus aspiciens in au- 
ctorem fidei et consummatorem Jesum, qui proposito 
sibi gaudio sustinuit crucem ( 1 ), eam dem aversari 
sustineat? Multum enimvero confert ad incitamen • 
tum virtutum (Chrysos tomi sententia est ) Magi- 
strum luctantem indesinenter aspicere , nec ceden- 
tem (a). Validior quippe operis quam oris est 
vox (3). Ex his igitur tum praeclara memorati 
exempli efficacitas, tum Ignatii sapientia apparet, 
per certissima semper media a4 praestitutum sibi 
finem tendentis. 

Et profecto contemplari Verbum carnem fa- 
ctum, Omnipotentem ad conditionem infantis re- 
dactum , Immensum uteri materni angustiis cir- 
cumscriptum, et miseriis affectum, coeli terraeque 
Dominum in stabulo summam omnium penuriam 
tolerantem*, et tamen prae superbia mentem attol- 
lere, cuticulam fovere, paupertatem aversari, id 
enimvero indomiti ac superbissimi animi indicium 
foret. Praeterea eumdcm in Aegyptum fugientem, 
in officina fabrili latentem, in templo Patris ob- 
sequio se integre mancipantem cernere et adorare; 
et tamen viles ac molestas stationes et occupatio- 
nes horrere, vocantique ad perfectionem evange- 
licam Deo aures occludere, et rei cuj uspiam crea- 
tae amore teneri, id enimvero mentem argueret 
omnis bumani aut saltem christiani sensus ex- 
pertem. 

Ex his ergo liquet, quantopere errent, qui haec 

(0 J Hebr. it. v. t. (a) In a. Tini. 4 . 

(3' Laur. Just. lib. dc conflictu interiore. 

I I 

vitae Christi mysteria, tamquam feriis solum na- 
taliliis propria, minus apte hic poni censent, his- 
que alias veritates, longe, eorum judicio, solidio- 
res substitui vellent. Qui propterea haec eadem 
mysteria saltem ex parte vel omittunt, vel tantum 
obiter percurrunt,* cum tamen nulla ex assignatis 
meditatio sit, quae non singularem cum reliquis 
connexionem habeat : nulla quae non mira virtute 
ob Christi exemplum in animos influat, et fructum, 
qui in his exercitiis intenditur, potenter promo- 
veat. Accedit, earum quamlibet peculiare aliquod 
impedimentum auferre, quod commendatae hacte- 
nus indifferentiae ac proinde electioni obstat at- 
que officit. Hoc autem magno nobis incitamento 
esse debet, hujusmodi commentationibus debita 
animi contentione vacandi. 

II. Ceterum, cum supra mentionem fecerim de 
forma secundi slatus , notaudum est S. Ignatium 
statim post meditationem de ascensu Christi in 
templum duplex vitae genus distinguere, cujus 
utriusque nobis Servator exemplar exstitit. Pri- 
murn consistit in mandatorum Dei observatione t et 
■primus seu communis status appellatur , quem sci- 
licet omnes et quidem sub primum rationis di- 
luculum amplecti teneantur, quicumque salutis 
aeternae compotes fieri optant. Et hujus nobis 
divinus Magister specimen praebuit, dum parenti - 
bus suis fuisse subditus memoratur . 

Formam vero secundi status pendentis ab obe- 
dientia , et perfectionem E v angelicam afferentis exhi- 
bere visus est 9 quando videlicet in templum se con - 
tulit, patre adseidtio et naturali matre derelictis , ut 
aeterni Patris obsequio vacaret (i). Ibi enim ab- 

(i) tn lib. exerc. ad 6n. diei 2. heb. 2. Videri tamen hic 
rum £V to S ra phum Hispanum, quod habetur adfinem exercitio- 
, uni prioris textus correctionem legisse operae pretium erit. 

dicatis domus paternae commodis omnique mun- 
dano, quod a parentibus et consanguineis sperare 
poterat, solatio se totum, omniumque egentem Dei 
servitio in ejusdem templo mancipavit. Quo facto 
rudem status religiosi imaginem adumbravit ; si- 
mulque declaravit, indifferentes nos esse oportere 
etiam ad hunc statum amplectendum , siquidem 
Dominus in illo nos sibi servire decreverit. 

Istam gemini hujus status differentiam S. Igna- 
tius hausisse videtur ex. illo Matthaei 19. ubi ad 
Christum accedens unus, ait illi : Magister bone, 
quid boni faciam , ut habeam vitam aeternam? qui 
dixit ei: . . . . si vis ad vitam ingredi, serva man- 
data. En! statum primum et communem: primum; 
quia mox in primo rationis usu est auspicandus; 
communem; quia omnibus ad salutem est necessa^ 
rius. Verum cum dixisset illi adolescens : omnia 
haec custodivi a juventute mea , quid adhuc mihi 
deest ? ait illi Jetus : si vis perfectus esse, vade, 
vende , quae habes , et da pauperibus , et habebis 
thesaurum in coelo, et veni, sequere me. En ! sta- 
tum secundum, qui ducit ad perfectionem evan- 
gelicam; et qui ideo secundus vocatur, quia priori 
supervenit. 

Hunc autem nihil haesitando eligendum esse, 
quando nutu divino ad illum vocamur, abunde 
constat tum ex tristi ejusdem juvenis casu, quem 
magni nominis Auctores ob neglectam sublimem 
hanc vocationem suam coelesti patria excidisse 
putant; tum ex forti illa Christi interrogatione, 
qua ex parentibus suis sciscitatus est: nesciebatis , 
quia in his, quae Patris mei sunt oportet me esse (<)? 
UecUrans his verbis, solatio terrenae matris, ex- 
cusso omni dubio et mora, praeferendum esse ob- 
sequium aeterni Patris. Licet enim in decalogo ju- 

(1) Ltic. a. v. 49. 

beamur honorare parentes ; tamen semper prae 
illis diligendus est Deus, secundum illud Serva- 
toris oraculum, qui amat patrem suum aut matrem 
suam plus quam me, non est me dignus ( i ). 

III, Porro investigatio status unicuique conve- 
nientis inchoatur a meditatione de mansione Chri- 
sti in templo, ubi is parentes dereliquit , ut. ae- 
terni Patris obsequio vacaret; uti patet ex inscri- 
ptione, quam S. P. praesenti adnotationipraemittit, 
quae sic habet; praeludium quoddam circa con- 
siderationem' statuum seu generum vitae diverso- 
rum. Quibus verbis insinuat , post dictam com- 
mentationem tempus opportunum esse, ut nos quo- 
que Servatoris vitam contemplantes , vestigemus, et 
efflagitemus proprium vitae genus , in quo Majestati 
suae nos servire malit , 

Ubi tamen per to vestigare, non jam inlelligit 
principem illam discussionem, quae primum crasti- 
na die fiet in exercitio electionis; sed per vocem 
efflagitare explicat S.Ignatius vocem vestigare , ut 
sit quasi desiderium et petitio bonae electionis 
cras faciendae. Nihilominus quamvis non ipsum 
exercitium electionis hodie sit instituendum, sed 
tantum felix illius successus precibus ac votis sit 
efflagitandus; praecogitari tamen, ac determinari 
jam poterunt singularia quafedam futurae electio- 
nis puncta , quae hunc in finem infra 3. enu- 
merabuntur. 

Hanc ipsam ob causam motiones etiam inter- 
nae ad hoc vel illud eligendum impellentes nec 
in hac nec in aliis meditationibus sunt impedien- 
dae; quamvis nec justo plus iisdem tribuendum 
aut immorandum sit ( 2 ). 

(i)Matt. 10. v. 37. 

a.i™ potest Diertins in notis ad notandum scQun- 

post contemplationem de transitu Jordanis. 

Porro praecipuus tertiae exercitationis praesentis 
hujus diei soopus est, ut extendamus commenda- 
tam hactenus indifferentiam etiam ad statum coti - 
silia euangelica observantem seu ad statum religio- 
sum, siquidem ejus electio nobis adhuc libera sit. 
Alioquiu eo dirigenda erit tertia hujus diei medi- 
tatio, ut in electo jam statu nos perficiamus (i), 
nominatim ut omnem affectum erga carnem et 
sanguinem v. g. erga certam personam, aut rem 
quampiam creatam, vel etiam ad nos ipsos corpo- 
risque commoda stirpitus exscindamus. Quo fiet, 
ut terrenis Omnibus vinculis liberi , expeditiores 
quoque futuri simus ad magnum illud electionis 
negotium, quo omnia hactenus dicta velat ad cen- 
trum collineant. 

Nam illa, quae hactenus de regno et vita Chri- 
sti dicta sunt, ac deinceps de duobus vexillis ac 
variis hominum classibus, tribusque humilitatis 
gradibus dicentur, non ad illos duntaxat spectant, 
qui de eligendo vitae statu deliberaturi sunt, sed 
etiam ad eos, qui certo vitae generi jam sunt ad- 
dicti. His enim ex mente S. Patris enitendum est, 
ut perfecti in eo , quem elegerunt , evadant statu . Il- 
lius haec sunt verba: ex meditationibus tum prae- 
cedentibus, tum sequentibus, discemus etiam , qua 
sit nobis opus dispositione , ut perfecti in eo eva- 
damus statu , quemcunque Bonitas divina eligendum 
nobis suggesserit (u). 

Ex quibus patet, non solum allatas hactenus, 
ac afferendas in posterum exercitationes, sed etiam 
universam electionis- materiam aeque utilem ac 
necessariam esse iis, qui statum jam habent, quam 
iis, qui in illum inquirunt. Illis enim deliberan- 

f Direct. c. 34. n. 3 . 

(2) Lib. exercit. adfiqcm dici 2. hcbd. a. 

dum est de mediis in electo jam statu se in dies 
perficiendi, eumque virtutis gradum conscendendi, 
ad quem a Deo vocantur (i). 

§. III. 

I. Ceterum de ipsa electione tria sunt decla- 
randa, i. comparatio animi requisita ex parte eli- 
gentis : 2 . modus bene eligendi : 3. materia seu 
puncta electionis. Ad comparationem animi quod 
attinet, ea secundum Directorium ( 2 ) tria comple- 
ctitur, 1 . plenam ad quidvis indifferentiam: 2 . ex- 
tinctionem omnis inordinati affectus;^. fortem ad 
perfectiora propensionem. Quam belle S. Ignatius 
per has secundae hebdomadis exercitationes ad 
eligenda seroper perfectiora nos impellat : quam 
dextre nos omni sinistra affectione exspoliet: quam 
potenter laudatam aequilibritatem nobis instillet; 
adeoque quam apte nos ad magnum electionis ne- 
* gotium rite expediendum comparet , patet ex di- 
ctis, magisque etiam ex dicendis patebit. 

Quam magna autem dictae dispositionis neces- 
sitas sit, inde elucet, quod ex S. P. tota tractatio 
de modo eligendi omittenda sit , si quis ad commen- 
datam hanc resignalionem et indifferentiam per 
inculcatam hucusque ad sanctiora propensionem 
non pervenerit , aut si mens minus ordinato quo- 
dam affectu occupata fuerit. Ille enim affectus a 
via perfectiori aversus 9 et ad imperfectiorem con- 
versus illum traheret ad excogitandas rationes tali 
affectui consentaneas^ facileque fieri posset , ut quis 
existimaret illam esse Dei voluntatem , quae est 
propria ipsius voluntas. Qpo casu, intermisso in- 
terim electionis exercitio, procedendum erit in se - 

WRf-t c. 19 . n. 3. c. 34- n. 3. 

(a; Direct. c. 33. n. 3. et 4 . Item c. a3. n. 3 . 

quentibus exercitiis , ut Jors per ea animus ad ma- 
jorem maturitatem perducatur (1)5 simul que inte- 
rea curandum, ut per assignatas a S. P. N. regulas 
affectionis vitium detegamus, detectumque per 
praescripta ab eodem media emendemus. 

Porro regulae motiones bonas a malis, genuinas 
a spuriis dignoscendi sunt sequentes. 1. Scrutanda 
erit radix et causa appetitionis ejusmodi , vel re- 
pugnantiae, an recta proveniat ex amore Dei . 2. 
Considerandum erit, si quis alius, cui parem ine- 
cum perfectionis gradum opto, me super hoc af- 
fectu consuleret, an ei, ut illum corrigat, sua- 
surus essem. 3 . Cogitandam, quando mors immi- 
nebit, an aliam ab hoc affectu regulam me secu- 
tum fuisse desiderabo. 4- Perpendam, an hic affectus 
sit tam purus, ut in die judicii nihil vanitatis in 
eo reperieudum sit (2). Ad hunc, ut ita dicam, 
lapidem lydium qui proprios affectus serio exa- 
minaverit, facili negotio discernet ac separabit 
pretiosum a vili ( 3 ). 

Media vero sinistras motiones corrigendi sunt 
haec; 2. vitiosa ejusmodi affectio in oppositam par- 
tem impelli debet ; ut si quis mentem ad mundi 
honores propendere sentiat , ad amorem contem- 
ptus eamdem inflectat. 2. Per assiduas orationes, 
corporis castigationes, aliaque pietatis exercitia , 
propensio ad contrariam virtutem a Dei clementia 
ferventer est expetenda; haec vel similia ad Deum 
suspiria i nterdiu ejaculando: Domine , da v . g. humi- 
litatis aestimationem , patientiae amorem , et labo- 
rum appetentiam . 3 . Animus ab omni minus recta 
appetitione liber saepius die tanquam ad omnia 
paratus Deo offerri debet, protestando, nihil jam 

( 1 ) Direct. e. a3.n. 3. 

(3) S. Ignat. in lib. exercit. de regulis in distribuendis ele- 
emosynis observandis. (3) Jcrcm. i5. v* 19 * 

se appetere aut aversari velle, nisi solius divini 
cui lus aut houoris causa. His industriis facile erit 
affectus suspectos discernere, et vitiosos emendare; 
nosque aptos reddere ad electionem bene insti- 
tuendam, quae saepe ob memoratae dispositionis 
defectum minus feliciter succedit (i). Haec de 
animi comparatione ad eligendum requisita bre- 
viter delibasse sufficiat. 

II. Modus vero bene eligendi post crastinae diei 
considerationem explanabitur; atque hic notan- 
dum est , S. Ignatium triplex electionis tempus 
distinguere. Primum est illud, quando homini adeo 
clare constat de voluntate Dei, ut ne dubitari qui- 
dem de ea possit. Exemplo sit vocatio SS. Mat- 
thaei et Pauli. Verum hoc tempus rarum est, et 
hinc ejus usus in hoc electionis exercitio locum 
non habet; cum enim ejusmodi divinae voluntatis 
manifestatio sit gratia singularis et omnino spe- 
cialis, atque nostris viribus superior, ea non cadit 
sub regulam; ideoque nec petenda est a Deo nec 
expectanda. Quare temerarium foret huic electio- 
nis modo immorari. Secundum tempus est , quando 
animus internis motionibus iisque tam efficacibus 
agitur, ut fere sine ullo intellectus discursu ad 
aliquid eligendum feratur. Tertium tempus est t 
quando intellectus ratiocinando, idest, rationes 
pro una et altera parte ponderando, lumen "volun- 
tati praefert, quae demum id eligat, quod omni-* 
bus perpensis melius fuerit judicatum (2). 

Differunt haec tempora a se invicem sequenti- 
bus. In primo tempore voluntas impelli ttrr ad 
aliquid eligendum claritate quadam ac certitudine 
prorsus singulari , qua certissime agnoscit, hanq 
impulsionem esse a Deo. In secundo tempore vo- 

W ?*. rect * c. 23 . n. 4 - IUna c. 27. n. 6. et c. 3 o. n. 2. 

W Direct. c. 26. 

lautas interi as mota fertur ad aliquid eligendum 
solum cum probabili conjectura , hunc impulsum 
esse a Deo. In tertio tempore intellectus, perpen- 
sis prius in utramque partem rationibus , movet 
voluntatem ad aliquid eligendum. Itaque in pri- 
mo et secundo tempore voluntas intellectum prae- 
cedit, et intellectus qqasi tractus voluntatem se- 
quitur; in tertio vero intellectus suo discursu prae- 
cedit, et voluntas ab eo mota sequitur (1). Hi au- 
tem eligendi modi ideo a S. P. N. tempora vocan- 
tur, quia, quando anima ejusmodi motiones sentit, 
quales ibi describuntur, tunc aptum electioni ac 
opportunum est tempus . 

Ceterum hic notandum est 1. priora duo tem- 
pora seu eligendi modos continere quidem viam 
excellentiorem et sublimiorem ; sed viam tertii 
temporis planiorem esse ac tutiorem (2). 2. Si se- 
cundo tempore electio facta non sit, transeundum 
esse ad tertium electionis modum seu tempus ( 3 ). 
Quin imo, quamvis electio conclusa jam esset se- 
cundo tempore; tamen quia non est satis certum, 
quod illa motio voluntatis praeveniens intellectum, 
sit a Deo : securius semper erit adhiberi etiam 
modum tertii temporis. Et sane signum est mali 
spiritus et amantis tenebrarum , subterfugere lu- 
men examinis tertii hujus temporis seu modi ( 4 ). 

III. Denique ad puncta electionis quod pertinet, 
ea hodie sunt declaranda: quia S. P. hodie adhuc 
post meditationem tertiam nos electionem auspi- 
cari vult, non quidem ejus exercitium jam inchoan- 
do, sed solum ejus instituendae materiam deter- 
minando. Porro sub electionem cadere potest primo 
status totius vitae. Hic autem docente Directorio 

(«) Direct. c. n. 1. (2) Vbidtm. 

(3) 1 1» i ci c 28 . u. I. ( \ . n b . 0 

versatur circa duo, nempe sitne manendum in 
praeceptis, an progrediendum ad consilia. Si con- 
silia sint, sequenda , num in religione, vel extra 
eam. Si in religione, restat inquirendum , quis 
Ordo in particulari sit eligendus, idque quo tem- 
pore, quove modo sit executioni mandandum. 

Ubi duo sunt notanda; i. cavendum, ne eliga- 
tur religio jam corrupta, vel in qua non viget ob- 
servantia. 2. Attendendum non solum ad vires et 
propensionem personae, sed etiam ad ejusdem do- 
tes et talenta. Cum eo tempore, quo divina voca- 
tio executioni danda foret, infirmitas humana rem 
procrastinare soleat, quantum potest, cumque amo- 
ris proprii calliditas varias morae causas excogi- 
tare consueverit; optimum erit, hanc ipsam diffi- 
cultatem in exercitiis de medio tollere, et animo 
expendere illud S. Ambrosii oraculum: nescit tar- 
da molimina Spii'itu$ S . gratia . Haec Directorium 
cap. 25 . 

Secundo» Alterum ejectionis punctum sunt me- 
dia, quibus in electo statu ad altiorem perfectio- 
nis gradum contendere, in eoque perfici possi- 
mus (i). Desumpta est haec doctrina ex ipso exer- 
citiorum libro, ejusque Directorio (2); quam con- 
firmat Suarez , dicens s, licet Religiosus jam non 
debeat de statu deliberare, potest tarfyen merito 
exerceri ; ut in eo statu eligat optimum procedendi 
modum ( 3 ). Quare qui statum jam elegerunt, ne- 
quaquam debent factam ejus electioneijn ad exa- 
men revocare ; sed in id solum totis ^iribus in- 
cumbere, ut aptiora se in eo perficient seligant 
media. | 

(*) la lib. exercit. ad fin. diei 2. hebd. 2. Item lj)irect. c. 19. 
n. 3 . et c. 34. 

(2) L. t. c. c. Item in lib. exercit* immediate ante finem 
«ebd. 2 . 

( 3 ) Tora. 4. de Relig. tract. 10. lib 9. £:>p 7. u i5. 

Haec autem media sunt magna ia actionibus 
quotidianis accuratio, fervens quotidie oratio, as- 
sidua mentis collectio, Sacramentorum frequentia, 
utriusque examinis generalis et particularis con- 
stans usus, solers virtutum exercitatio, praesertim 
demissionis, mortificationis, paupertatis, atque in- 
differentiae ad quodvis munus et locum: item mo- 
tionis animi dominatricis extirpatio, omnisque 
nordinati affectus exstinctio, et quae his similia 
sunt. 

Deliberandum idcirco erit , quibus industriis 
opera quotidiana magis perfici possint, et a con- 
suetis defectibus expurgari. An sanctior aliqua uti- 
liorque methodus orandi , confitendi , ad sacram 
Synaxin accedendi aut celebrandi sit adhibenda. 
An voto temporario se obstringere expediat ad som- 
num ultra necessitatem numquam protrahendum: 
ad quotidie saltem aliquo temporis spatio medi- 
tandum : ad brevem animi collectionem quovis 
mense instituendam: ad quotidianum lectionis spi- 
ritualis, et examinis etiam particularis exercitium, 
et quae his affinia sunt. 

Praeterea expendi poterit , i. quid circa pau- 
pertatem reformandum sit: an depositae apud Su- 
periorem pecuniae, superfiuus cubiculi ornatus , 
potus peregrini usus, haec vel illa utensilia et 
commoda circa lectum , vestitum et victum sint 
abdicanda: an aliquid a discipulis vel poeniteoti- 
bus sit acceptandum: a. Qua via altior humilitatis 
gradus sit conscendendus: quaenam humiliationes 
ultro quaerendae: qui honores fugiendi. An heroi- 
co silentio premere velimus injurias ab inferiori-* 
buS' illatas, detractiones, dicteria et calumnias ab 
aequalibus impactas, vexationes et poenas inno- 
centibus nobis a Superioribus inflictas: vel nutn 
aliquando innocentia* sit defendenda, laesus honor 

honeste tuendus, et secundum Sapientis consilium 
respondere oporteat stulto juxta stultitiam suam , 
cum laude quidem arguti ingenii, sed tamen cum 
jactura majoris meriti. 

3. Quaenam mortificationis opera deinceps sta- 
bili lege sint obeunda: qua ratione satisfacere ve- 
limus illi regulae, quae jubet, ut omnes in omni- 
bus continuamsui ipsius mortificationem quaerant. 
An extra tempora prandii vel coenae quippiam 
cibi aut potus sit admittendum. An merendae et 
convivia sint frequentanda. Quid in quotidiana cor- 
poris refectione circa alimentorum quantitatem et 
qualitatem sit statuendum. 

4. An conveniat, se Superioribus indifferentem 
offerre ad omnia omnino loca et munia, etiam illa, 
quae speciem poenitentiae referunt, a quibus mens 
plurimum abhorret, et quae alii tanquam valetu- 
dini aut propriae existimationi contraria amplius 
refugiunt. Vel num propositum aut omnino votum 
sit concipiendum nihil unquam adversus Superio- 
rum seu ordinationem seu dispositionem reponen- 
di nullum unquam officium secundarium recu- 
sandi. 

5. Qua ratione inordinatus ille ad consangui- 
neos vel aliam rem creatam affeetus, humanus ille 
respectus, illa animi dominatrix motio sit elimi- 
nanda. 

Tertium electionis punctum complectitur res 
alias particulares varias ( 1 ) , v. g. an hoc vel il- 
lud munus sit suscipiendum, vel abdicandum. An 
huic diglTMtati, praebendae aut societati sit renun- 
ciandum. *QuVd in hoc vel illo negotio sit consu- 
lendum vel agendum. Au petendae sint missiones^ 

(i)Direct. c. a5. n. 9. lteivS. P. in lib. exercit. in praelu- 
uio ad electionem faciendam, «bi 4*acc verba expresse addit : 
<cetensque rebus omnibus. 

Indicae vel Europaeae, aut officium Operarii vel 
classium inferiorum professoris. Quid in obeundo 
munere injuncto emendandum sit ac perficiendum. 
Qua via salus animarum majori zelo promoveri a 
nobis possit aut debeat. Quomodo familiam guber- 
nare, quibus eam verbis et exemplis instruere , quan- 
tum de possessis facultatibus in usus proprios ex- 
pendet^, quantum pauperibus erogare , vel piis 
operibus impendere liceat , et deceat (i). Dicam 
paucis: solida emendatio (ut loquitur S. Ignatius) 
seu reformatio circa vitae statum cuivis facien- 
da (a) est praecipuum electionis instituendae ar- 
gumentum. 

Quae tamen omnia non ita sunt intelligenda, 
ac si cuncta haec puncta debeant , et nulla alia 
possint in deliberationem venire; sed ista exempli 
solum gratia in medium sunt allata, ut instar pa- 
radigmatis serviant illis, qui forte circa electionis 
materiam dubii baerent. Primarium enim ejus ar- 
gumentum ( ut supra memini ) sem per est solida 
emendatio , seu reformatio totius vitae status sive 
morum posthac executioui mandanda per media 
efficaciora in his exercitiis determinanda. 

Ceterum qualecunque demum punctum pro 
materia electionis assumatur, semper curandum 
erit, ut oculo puro ac simplici spectemus , quorsum 
fuerimus creati; nimirum ad laudem Dei , et salu- 
tem nostram; adeoque ut nihil affectemus , nec quae- 
ramus , nisi quod honorem Dei et salutem nostram 
praestet . Idcirco nihil movere nos debet, ad mediis 
quibuscumque utendum , aut supersedendum , nisi 
habita in primis tam divinae laudis , quam nostrae 
salutis certa ratione (3). Idque non solum obser- 

(Qln lib. exercit. paulo ante finem hcbd. a. 

(a) In lib. excrcit. ad fin. hebd. 2 . (3) In lib eXercit ia 

praelud ad electionem. Item ad finem bebd. 1 . 

v aridum est in electione vitae status ,* sed etiam in 
omnibus aliis : omnia metienda sunt ex solius Dei 
honore , nullo habito respectu ad proprias commo- 
ditates maxime temporales ; curandumque ut inten- 
tio seniper in Deum reda sit , nec inflectatur ad 
aliquid terrenum ( i ). 

IV. Si quaeras , quando laudatum electionis 
exercitium institui debeat , respondeo, tempore 
tranquillitatis (2). Porro tranquillitas ( S. Tgnatii 
Vtjrba sunt ) tunc adesse cognoscetur , quotiescum- 
que anima non agitur variis- spiritibus ( 3 ). Ut ista 
rite intelligantur , sciendum est, animam posse 
agitari 1. a solo spiritu bono per varias consola- 
tiones: 2. a solo spiritu malo per desolationes: 3 . 
ab utroque spiritu simul, contrariis tamen motio- 
nibus. 

His praemissis notandum est, tempore electio* 
nis animam non debere agitari tertio modo nempe 
ab utroque simul spiritu , malo scilicet ac bono 
contrariis impulsibus: tunc enim in anima fervet 
tempestas quaedam et pugna , quae adversatur 
tranquillitati ad electionem requisitae. Sed neque 
secundo modo, nempe a solo spiritu malo impelli 
debet electurus , ut constat ex regula quinta de 
discernendis spiritibus ; ubi dicitur, tempore de- 
solationis nihil deliberandum , multoque minus 
aliquid concludendum. At vero primus modus, 
(quando quis a solo spiritu bono per varias con- 
solationes movetur) adeo non impedit , ut potius 
juvet electionem quovis tempore; ibi enim non est 
agitatio et conflictus variorum spirituum, sed est 
suavis motio unius solum spiritus, qui tranquil- 
litatem affert. Alia a superius jam allatis distincta 
spirituum discernendorum signa et media cras ex- 

P* re .®t* c - 2.5. n. 9. (a) Direct. c. 28. n. a. 

V. J ln hb. excrcit. tempore triplicis electionis ad finem. 

plicabuntur. Hodie haec pauca de animi ad ele- 
ctionem comparatione, ejusque modo et punctis 
explanasse sufficiat. 

Id unum inculcandum restat , hoc electionis 
exercitium , si res gravioris momenti defuerint , 
etiam in aliis levioris notae negotiis adhibendum 
esse. Quin imo illud ita familiare nobis esse de- 
beret, ut in obviis quibuscumque rebus, etiam ex- 
tra exercitia, illud ad manus habeamus, quo Dei 
voluntatem investigemus. Quod si quis improvide 
nec sine obliquis affectionibus aliquando aliquid 
. elegisset , tunc si electio sit immutabilis , seu talis , 
quam retractare non liceat 9 reliquum est , ut ele- 
ctionis damnum probitate vitae et operum solertia 
studeat compensare : resilire autem nullo pacto 
decet . Si autem ejusmodi inconsulta electio circa 
res mutabiles versetur , eam expedit corrigere , ut 
fructus uberior et Deo gratior produci possit (i). 


MEDITATIO II. 

DEVITA CHRISTI OCCVLTA 

Punctum /. 

Hujus mysterii sublimitas. Vita Christi occulta 
mysterium continet, quod humilibus summo so- 
latio, superbis vero summae confusioni est. Hoc 
mysterio gravis quaedam tentatio convellitur, qua 
magni etiam viri non raro infestari consueverunt, 
vitiosa scilicet in mundo eminendi appetentia, et 
se suasque dotes ostentandi pruritus. 

Ergo age, quicumque hoc morbo laboras, atque 

(i) In lib. exercit. in introduc, ad eligendarum' rfcjrum no' - 
liaui puncta 3. et 3. 

in rem prorsus miram, quae hic spectanda obji- 
citur, oculos mentis diligenter intende. En Hotno- 
Deus, infinita sapientia et infusa rerum omnium 
notitia praeditus: amnium linguarum peritia, dono 
eloquentiae insigni , morum suavitate ineffabili , 
animas lucrandi dexteritate incomparabili, modo 
conversandi divino instructissimus; imo Rex glo- 
riae, coeli terraeque Dominus, cunctis naturae et 
gratiae dotibus cumulatissime ornatus , qui in 
hunc mundum venerat, ut vitia profligaret, er- 
rores depelleret, mores corrigeret, totumque or- 
bem redderet sanctiorem. Hic ( quis non obstu- 
pescat?) in vili urbecula, in fabrili officina, ter- 
raeque anguk) artem mechanicam exercendo , 
pauperem vitam tolerat; illae universi creatrices 
manus: illi omnipotentes digiti, quibus orbis ter- 
rarum sustentatur: illa carne amicta Divini Patris 
Sapientia, desideratus ille a tot saeculis Messias , 
humanique generis Redemptor ac Reparator , is 
scopis mundat domum, secat ligna, colligit se- 
gmenta, lavat scutellas et aliis id genus abjectis 
officiis fungitur: atque, ut paucis omnia comple- 
ctar, vitam ducit humilem, et in oculis hominum 
inutilem ac otiosam; latet mundo incognitus, ab 
iis etiam, quibus erat cognitus, tamquam pauperis 
fabri filius, despectus et contemptus. 

Et hoc agit ille, qui eodem hoc tempore po- 
tuisset in templo Solymaeo concionari, in Athe- 
naeis disciplinas omnis generis tradere, in Princi- 
pum aulis regendi formam praescribere: qui potuis- 
set regiones, vicos et urbes peragrando aegrotos sa- 
nare, sanos instruere, peccatores ad frngem reducere, 
et cunctos miraculis vitaeque suae exemplis ad me- 
liora perducere. Hic in orbis angulo vilique tu- 
gurio, inter lignorum segmenta et fabrilia instru- 
menta incognitus, inglorius et abjectus latet , 

ibique latet triginta omnino annos, nimirum toto 
vitae tempore, si pauculos detrahas annos. O 
stupendum demissionis prodigium ! 

Huc adsint mendaces filii hominum in state- 
ris (i) seu judiciis suis, et tria haec attente con- 
siderent, i. quis ille sit, qui ita latet, 2 . ubi, et 3. 
quamdiu ita delitescat: et hinc nimium illum in 
mundo eminendi, suaque talenta ostentandi ap- 
petitum moderari discant. O Domine Jesu, vere 
tu es Deus absconditus ( 2 ), ponens tenebras lati- 
bulum tuum (3); da, ut etiam mihi sint hae tene- 
brae tuae sicut meridies (4), ubi videam vanita- 
tem (5), quae honoratioribus muniis inest. 

Punctum II. 

Latens in eo veritas . Christus etiam sic laten- 
do, nihil in speciem agendo, sua talenta sepe- 
liendo, ct in omnium oblivione neglectus vi- 
vendo, tamen vixit perfectissime: egit omnia, imo 
summa: suis talentis usus est utilissime. Haec 
illius vita, quae in oculis mundi erat otiosa , 
inutilis, abjecta; in oculis divini Patris erat la- 
boriosissima, utilissima ac summe gloriosa; quia 
nempe vixit, ut Pater voluit: fecit, quae Pater 
voluit: fuit, ubi Pater voluit; ita quidem, ut si 
Christus toto illo tempore aliud egisset , aliter 
vi&isset, alibi fuisset, divini Patris voluntatem non 
implevisset. 

Si ita est, ergo perfectio nostra non consistit 
in eo, ut magna (opinione hominum) opereremur: 
ut concionibus urbes, scientiis academias, facto- 
rum fama patriam illustremus; ut collegia, pro- 


(r) Psal. 6i v. 10. 
(3) Psal. 17. v. 12. 

(2) Isa. 45. v. i5. 
(4) Isa. 5cj. v. 10. 

(5) Psal. 1 18. y. 1 r. 

- 

vinciam, Principum conscientias regamus , ut viri 
magni dicamur; minime, inquam, in hoc per- 
fectio nostra consistit; sed in eo, ut voluntatem 
Dei faciamus, idest, ut in eo loco , munere et 
gradu perfecte vivamus, in quo et ubi nos vivere 
Deo placuerit. Et haec est magna illa summique < 
momenti veritas, quam in assumpta carne Sa- 
pientia triginta annos nos suo exemplo docuit. 

At oppones, cur Deus has mihi dotes dedit, si 
iis me uti nolit? Respondeo: cur divinus Pater 
tot iu Christum talenta contulit , si eum his 
triginta annis uti noluit? Verum audi: ideo tibi 
Deus haec naturae dona concessit, ut haberes , 
quae ei sacrificares. Non enim perduntur thura , 
quae Deo cremantur, nec dici debent latere aut 
negligi ejus talenta , qui etiam nihil magni opi- 
nione hominum operando facit, tamen quod Deo 
placuerit. 

Si ergo Deus te velit in pueris docendis, in 1 
gradu Coadjutoris formati, in valetudinario, aut 
in alio vili officio neglectum a superioribus, con- 
temptum ab aequalibus vitam tuam perpetuo 
conterere, sorte, quaeso, tua contentus vivas: pro- 
cul sint querelae illae: sum inutilis , sum pondus , 
ad nihil habilis , nihil praestare possum . Ah ! satis 
abunde praestat, aeterni Patris voluntatem qui 
complet. Aurea haec tessera: hoc vult Deus , sit 
tibi veluti clypeus, quo te adversus omnes su- 
perbiae amoris, ac propriae voluntatis impetus 
tuearis , omoesque praesertim de officio , loco , J 
gradu, sanitate querelas procul repellas. O voces 
sono tenues, sed sensu graves! hoc vult Deus. 

O magnum verbum illi, qui Deum, non se aut 
mundum amat! 

Et haec est illa veritas, quae extinguit vehe- 
mens illud desiderium excellendi in mundo, emi- 

nendi supra alios, honoratioribus muniis aliorum 
aestimationem ac laudem captandi, quod quidem 
ingentium turbarum infelix origo est. Hinc enim 
nisi superiores huic appetentiae velificent, oriun- 
tur murmurationes et querimoniae, quibus dispo- 
sitionum tempore domus et literae complentur: 
Hinc oriuntur aemulationes et invidiae, quibus 
illos appetimus , quos nobis praelatos dolemus : 
hinc sussurationes et detractiones, quibus horum 
ipsorum famam et existimationem imminuere stu- 
demus. Hanc pestem qui ex animo pellit, o quam 
qniete vivit ! Enimvero pace fruitur alteri illi 
coelesti non longe dissimili. Quare sicut scopus 
matutinae meditationis erat indifferentia ad quem- 
vis locum, ita praesentis fructus est aequilibritas 
ad omne officium, utut vile et abjectum, et ad 
omnem gradum ac valetudinem. Quin etiam cu- 
rare oportet, ut animi affectu potius ad humilia , 
aspera, sensibus et amori proprio ingrata, quam 
ad opposita propendeamus; animati exemplo Chri- 
sti, qui proposito sibi gaudio sustinuit crucem , 
confusione contempta ( i ). 

Affectus 

O Jesu humillime, licet fueris lux mundi, et 
lucerna ardens in domo Dei, tamen tanto tem- 
pore latuisti sub modio, et ego, qui non nisi va- 
por sum ad modicum parens (a), nihilum et pec- 
catum, ego in orbe lucere, magnifieri et honora- 
tioribus muniis fungi exoptem? Absit a me hu- 
jusmodi vanitas. In conspectu totius curiae coe- 
lestis detestor et execror illum inanem pruritum 
eminendi supra alios, sublimibus officiis super- 
biendi, acceptaque a coelo talenta vane jactandi. 
Posthac vilia munia sectabor, unice ambiam, de- 

(i) Hebr. 12. v. 2. (2) J*c. 4 Y- 


Digitized by L.ooQle 



DIES V, MED. IT. 

litescere et cunctis ignotus vivere ; voluntas tua 
una erit regula et norma votorum meorum. 

Testes invoco coelum et terram (i), i. quia 
malo esse vermiculus ex voluntate Dei, quam 
sine illa sublimis Seraphinus. Malo cum voluntate 
Dei obscuram et hominem opinione inertem a- 
gere vitam, quam rine illa vel totum terrarum 
orbem ad fidem convertere. 3, Malo ex voluntate 
Dei in vili angulo latere, quam sine illa fulgentem 
in coelo videri. Dummodo divino satisfaciam be- 
neplacito, sat magnus, dives et felix sum. 

« Repetantur bic affectus meditationi matuti- 
» nae subjuncti, quaeque ibi dicuntur de loco, 
v hic officio applicentur ». 


CONSIDERATIO 

i 

DE MORTIFICATIONE ■ 

Mortificatio est velati forma non cujuscuraque | 
solum imitationis Christi generatim loquendo, sed 
et illius, quam huc usque commendavimus , in- 
differentiae ad omnem locum et munus, praeser- 
tim vero fructus per ultimam hodie meditationem 
eruendi. Etenim sine bac virtute nec Christi se- 
ctatores , nec ad quidvis indifferentes erimus ; 
multo minus ( qui vespertinae exercitationis sco- 
pus est ) vitiosam affectionem illam ad consan- 
guineos vel ad nosmetipsos aut ad aliam rem ^ 
creatam e medio tollemus. Hinc patet, quantae 
non solum utilitatis , sed etiam necessitatis hic 
materiae hujus tractatio instituatur; cum haec 
omnia arctissimo inter se nexu copulentur. Hanc 
ergo virtutem uit magis aestimemus , magis etiam 
(*) Deut. 4- v- a5 . 

amemus , et ardentius appetamus , incitamenta 
suggeram, in hac consideratione accurate expen- 
denda. Primum post Christi exemplum ( hoc enim 
prae oculis semper habendum) incitamentum est, 

I. Praestantia mortificationis, quae ex eo patet, 
quod habeat magnam cum martyrio similitudi- 
nem. Nam , docente Bernardo , genus quoddam 
martyrii est , spiritu facta carnis mortificare , hor- 
rore quidem mitius , sed diuturnitate molestius (i). 
Et profecto inter epulas esurire , appetitiones re- 
primere, sensibus, quod appetunt , negare , quod 
fugiunt, obtrudere martyrium est sine sanguine (%) 
carnificium est sine lictore (3). 

Forte tu quoque ex numero illorum es, qui 
vitam fidei causa ponere, et sterili desiderio inter 
Tureas aut Indos cruentam necem oppetere cu- 
piunt. Jam vero tibi ipsi pie crudelis esto, car- 
nem doma, appetitus coerce , et martyr eris hu- 
mana aestimatione quidem minor, sed fortasse 
merito superior. Hinc jam mortificationis excel- 
lentiam metire. 

II. Alterum incitamentum est necessitas morti- 
ficationis . Nara adeam exercendam tenemur, i. Ut 

Christiani . Cura euim sacro fonte lustrati, etchri- 
stiani nomine initiati fuimus , per patrinos so- 
lemni pacto renuntiavimus carni et omnibus ap- 
petentiis ejus. Ergo qui carnem fovet , violati 
hujus promissi se reum constituit, seque hoc no- 
mine indignum reddit. Idcirco hujus virtutis exer- 
citatio est summe necessaria homini christiano. 

x. Ad exercendam mortificationem adstringi- 
mur ut peccatores . Nam peccavimus: id testatur 
conscientia. Satisfacieudum esse asserit aeterna 

/i) Bernard. Scrm. 3o. in Caut. 

£•2) B^in. serm. de omnibus Spuetis. 

(jJ Arobios. 1. a. de Cain. c. 4. 


Digitized by U.ooQle 



262 DIES V. CONSIDj 

veritas; non enim intrabit in eam ( nempe coele- 
stem patriam) aliquid coinquinatum (1). Per sa- 
cram exomologesin deletur quidem reatus culpae, 
sed restat delendus reatus poenae temporalis aut 
hic per mortificationem, aut ibi per ignem. Alte- 
rutrum certum est : ergo nisi ibi ardere malis, 
hic anticipata solutione jugi mortificationis studio 
debita expungas, necesse est. Mortificatio igitur 
est necessaria nobis ut peccatoribus. 

3 . Nemini vero magis necessaria ac essentialis 
est mortificatio quam Religiosis . Quid enim aliud 
est status religiosus , quam sensuum, appetituum 
et concupiscentiae coercitio perfecta? Quid aliud 
agere vi regulae Religiosos decet, quam continue 
sibi vim inferre, soli Deo vivere, sibi et mundo 
quotidie mori? Nempe abstine et sustine , duo sunt 
documenta praecipua, quibus coenobitica omnis 
vita continetur, seu, ut clarius loquar, Religiosus 
est homo, qui mundo, et cui mundus est cruci- 
fixus, idest, qui contrario studio ea solum aesti- 
mat , appetit et amat, quae ille spernit, nauseat 
et odit: cui desipit, quod carni sapit, quique 
amorem proprium continenti odio persequitur. 
Haec religiosi status conditio est. Ex his collige , 
quanta religiosos viros mortificationis necessitas 
urgeat. 

III. Tertium incitamentum est rei aequitas. 
NanS 1. aequum est, ut sicut exhibuisti membra 
tua servire immunditiae et iniquitati ad iniquita- 
tem 9 ita nunc exhibeas membra tua servire justi- 
tiae ad sanctificationem (2); ut ubi abundavit ^de- 
lictum per sensualitatem, superabundet et gratia 
per mortificationem ( 3 ). 2. Aequum est, cum 
corpus fuerit admissi sceleris complex idem etiam 

(1) Apoc. ar. v. 25. (a) Rom. 6. v. *9- 

( 3 ) Rom. 5 . v. ao. 

promeritae poenae particeps fieri 3. Aequum 
est, ut qui se illicita meminit commisisse , a qui- 
busdam etiam licitis studeat abstinere (i). 4« 
Aequum denique est, te capitali odio ab illo tuo 
hoste, scilicet carne, dissidere, quo quidem hoste 
infensiorem alium molestioremque facile non in- 
venies. 

At enim inquies : quomodo odisse possum , 
quod amare nalura cogor? Sed contra repono: et 
tu quomodo potes parricidam illum tuique pro- 
ditorem amare, qui toties te gratia coelesti spo- 
liavit, et in daemonis potestatem tradidit? cujus 
etiam insidiis hlanditiisque deceptus toties Chri- 
stum denuo cruci affixisti , ejusdemque nefaria 
caede te cruentasti? An igitur tale monstrum 
amare, tueri, fovere poteris? 

Perpende , an aequum sit , neglecta animae 
cura, omnes vitae labores et vigilias in id unum 
impendere, ut corpori tuo adeo vili et sordido 
ad breve tempus bene sit? Tu idem judica, an 
aequum sit largiori cibo et potu, prolixiori somno, 
molliori lecto et vestimento hoc tinearum pabu- 
lum cum tanto spiritus detrimento fovere, ab eo 
procul amovere omne genus afilictationis, ut sunt 
jejunia , abstinentiae , cilicia, flagra; et interea 
immortalem animam gratiis nudam, meritis va- 
cuam, purgantibus flammis plures annos excru- 
ciandam addicere? O putris argilla! audi sermo- 
nem Domini. Haec dicit exercituum Dominus ( 2 ) : 
sub te erit appetitus tuus , et tu dominaberis iU 
lius (3). Haec audis , et tamen indignam huic 
appetitui servitutem servis? 

IV . Quartum incitamentum est duplex, quae 
ex hac virtute percipi potest, utilitas . 1 . Nam 

( * ) Greg. Magn. in Erangcl. 

W Jerem. 22. y. 29. ($) Gen. 4. t. 7. 

(quod fidei dogma est) cuilibet superuaturali 
mortificationis actui, posito ab homine justo, re- 
spondet gradus gratiae immanentis seu sanctifi- 
cantis: et cuilibet gradui talis gratiae competit 
gradus gloriae in coelo aeternum duraturae (i). 
Ergo cum continuae per diem vincendi sui car- 
nisque mortificandae occasiones recurrant , sequi- 
tur, qui harum nullam sibi patitur elabi e manu 
ingentes eum gratiae gradus in hac vita, ingentes 
pariter gloriae* gradus in altera sibi comparare, 
at vero qui his uti negligit, vix dici potest, quot 
quantosque et gratiae et gloriae gradus quotidie 
perdat atque profundat. Haec credis ; et tamen 
talem ac tantam summae rei jacturam tu sciens 
et prudens, atque adeo ridens parvi aut nihili 
facis. 

O prodiga coelestium anima ! vel minima hu- 
jusmodi gratiarum maximi pretii est, quanti ni- 
mirum est sanguis Christi, omnia propterea , 
quae in mundo existunt, prae illa minoris aesti- 
manda sunt: et tamen quot millia hujusmodi 
gratiarum, ut huic vilissimo corpori bene esset , 
stultissime sprevisti ? Quilibet coelestis gloriae 
gradus in se continet gaudium plenitudine im- 
mensum, duratione aeternum: hoc autem tantum 
gaudium contempsisti prae tuo illo corpore cor- 
ruptioni obnoxio. Minimus, quo sensus cohibes , 
actus tanti res meriti est, ut excellentia sua su- 
geret ipsam mortuorum exsuscitationem (2): tales 

( 1 ) Cone. Trid. sess. 6. can. 3a. si quis dixerit... ipsum ju- 
stificatum bonis operibus... non vere mereri augmentum gra- 
tiae... atque etiam gloriae augmentum, anathema sit. 

( 2 ) Nec mirum: illud enim esset ex gratia gratum faciente 
et qaidem sanctificante, hoc autem ex gratia gratis data, quae 
etiam in peccatore esse posset, et qua, qui eam habet, cx Augu-' 
«tino, non solum non uti, sed etiam male uti potest, 

autem actus quam saepe neglexisti, ne tuo pariter 
corpori incommodares! 

Si, quemadmodum Adamus, ob levem gustus 
voluptatem inaestimabili thesauro privari debe- 
res, quid tibi tunc animi foret? En ! tot coele* 
stium gratiae et gloriae thesaurorum irreparabi- 
lem jacturam fecisti, quot iu commodum tui 
corporis te ipsum vincendi occasiones neglexisti. 
Nunc quidem inaestimabilem hanc et nunquam 
reparandam tot graduum gratiae et gloriae amis- 
sionem ignarus parvipendis. Verum quam aliam 
in articulo mortis , quam diversam in judicio , 
praesertim vero in purgatorio de horum dispen- 
dio sententiam feres ! 

2. Altera, quae ex mortificatione provenit uti- 
litas est, per eam extingui vel saltem imminui 
purgatorii carceris flammas. Cessat enim vindicia 
divina (uti ait S. Anselmus ), si conversio et so- 
lutio praecurrat humana . Si ergo nunc admissa 
expiare studueris, tunc a supplicio liber eris. 

Jam autem ibi erit una hora gravior in poena , 
quam hic centum anni in gravissima poenitentia (i). 
Item si nunc statim contractum debitum expiare 
procuraveris, modico Deus , unico etiam talento 
contentus erit. At vero si solutionem in alteram 
differas, omnia omnino usque ad ultimum qua- 
drantem tibi solvenda erunt. Nonne ergo summa 
stultitia est dilata in illum carcerem satisfactione, 
malle ibi totum solvere divinae Justitiae , quam 
nunc modicum pendere divinae misericordiae? 
Si aes alienum quinque millium aureorum unico, 
quem manibus tenes, teruntio dissolvere posses , 
an id facere vel momento differres? En! potes 
nunc levi impendio, et modica corporis castiga - 

(i) Thom. a Kemp. libro iiuit. Chr. 1. i. c. »4* 

13 

tione inulta illa quae debes solvere, et moraris ? 
Quid causae est, quod in aliis rebus tam providi, 
in bac vero caecutire prorsus videamur ? 

V. Non possum,, inquies, corpus inedia mace- 
rare; obstat enim naturae constitutio. Verum non 
inediam a te,' sed temperantiam postulo. Crede 
mihi, plus horroris inesse abstinentiae nomini , 
quam rei. Nam cur illas ciborum lautitias amore 
Dei fastidire nequeas, quas satur despicis, quas 
aeger nauseas, imo etiam horres? Cur difficilli- 
mum ac vix possibile virtuti contingat, quod ne- 
cessarium saturitas et infirmitas facit? Cum ani- 
mantia solis necessariis alimentis iisque simpli- 
cioribus sint contenta, cur non et Religiosus? 

2 . Deinde cum proximorum animae a peccati 
jugo non facile liberentur , nisi pro iisdem nos 
ipsos in mortificationis studio versatos exercita- 
tosque divinae Justitiae offeramus, adjuro te , o 
vir apostolice, per sanguinem Christi, quem ille 
pro his ipsis animabus tam copiose profudit, noli 
propter escam destruere opus Dei : noli cibo tuo 
perdere illum 9 pro quo Christus mortuus est (i), 
et te ob gulae vitium indignum, reddere, quo 
Deus velut instrumento utatur ad procurandam 
aliorum salutem. 

3. Praeterea sicut jejunium fugat daemonem , 
ita saturitas^Deum. Nam gulae vitio obnoxii ine- 
pti fiunt ad eam cum Deo familiaritatem haben- 
dam, qua ii fruuntur, qui in mysticam cellam 
'vinariam admissi sunt; cum surgentes e ventre 
immodici vapores obnubilent mentem, eamque 
divini luminis incapacem reddant. Atque hinc 
tantumdem mentis semper deperditur, quantum 
•'quis cibis afficitur. Quid enim Deo et ventri ? 

(0 Rom. 14. y. *5. et 19. 

Uno verbo: qui hoc vitium non emendat, is de 
perfectione desperet. 

Contra vero tantum virtuti adjicies , quantum 
voluptati detraxeris (i), tantumque projicies , quan- 
tum tibi hac in re vim intuleris (a),* nam quantum 
caro per inediam magis atteritur , tanto spiritus 
amplius roboratur (3). Igitur vince gulam, et re- 
liqua vitia facilius superabis. Certe , licet nulla 
alia post mortem timenda foret poena, soli etiam 
morbi, qui in bac vita ex intemperantia sequun- 
tur, nobis abstinentiam persuadere, et mortifica- 
tionis aestimationem ac studium commendare de- 
berent. 

VI. At non possum, ais, tergum flagellis, lum- 
bos ciliciis, corpus duriori lecto ac breviori som- 
no atterere. Verum si brevem hunc ac mode- 
ratum dolorem perferre nequis , quomodo pur- 
gantes flammas sustinebis? Sententia lata est: 
peccatum puniri debet, aut a Deo per vindictam, 
aut ab homine per poenitentiam : aut satisfa- 
ciendum in hoc mundo, aut ardendum in pur- 
gatorio .... Quid eligis?.... Ergo, ut corpori ad 
breve tempus hic bene sit , anima tamdiu ibi 
crucietur? Ergo, ne corpus bruta voluptate careat, 
aut levem molestiam sentiat, anima post mortem 
tamdiu vifcione beatifica privetur, atque admissa 
in. coelestem patriam totidem gradibus p&inus 
fruatur Deo, minusque eum diligat, quot occasio- 
nes se vincendi neglexerit? 

Finge, te vita concessisse, et justo Dei judicio 
ad lustralem illum carcerem condemnatum fuisse, 

3 uid, quaeso, sub primum ingressum sentires de 
lis tuis sensuum illecebris, ob quas tot tantae- 

( i ) Seneca epist. i3. 

1 2 ] Th. a Kemp. de imit. Chr. 1. 3. c. a5. 

(3) Idem 1. a. c. ia. 

que poenae illae essent sustinendae? quod tunc 
judicium de vitae asperitate, de corporis affli- 
ctione et appetitus coercitione ferres? Ah insanum 
te, si modo non agas, quod tunc egisse volueris. 

Si damnatorum aliquis ex inferis emitteretur , 
o quibus quantisque cruciatibus suum ille corpus 
esset castigaturus, tum ne denuo ejus blanditiis 
seductus in inferos deturbaretur, tum ut Justitiae 
vindicativae satisfaceret. Quidni tu idem modo 
facias, ne tartari flammas pridem meritus, eo tan- 
dem praecipiteris. Ergone minus beneficium sit , 
inferni poenas meritum illuc non deijci, quam 
dejectum inde rursum liberari? Ah! vere nos 
ipsos decipimus per inordinatum amorem 9 quem ad 
carnem habemus (i). 

Haec charitas, ait Bernardus, qua corpori ita 
parcimus, destruit charitatem . Talis misericordia 
crudelitate plena est ; quia videlicet ita corpori 
servitur, ut anima juguletur. Qualis enim miseri- 
cordia est, ancillam rejicere , et dominam interji- 
cere (a) ? Itaque ex Apostoli monitu semper mor- 
tificationem Jesu in corpore nostro circumferamus , 
ut et vita Jesu manifestetur in corporibus nostris (fi). 
Ad id nos incitet mortificationis praestantia , ne- 
cessitas, aequitas, utilitas; quae quadruplex erant 
hujus considerationis argumentum. 

(i) De imit. Chr. 1. i. c.a4- 

(a; Apol ad Guil. Abfeat. (3) a. Cor. t\. y. io. 

EXAMEN 

CIRCA. BAMDEM VIRTUTEM 

Mortificatio est virtus moralis tum appetitus 
internos animae , tum sensus externos corporis 
moderans secundum dictamen rationis. Est ea ille 
gladius ex utraque parte acutus , Apocalypsis 1 . 
descriptus, pertingens usque ad divisionem animae 
ac spiritus , compagum quoque ac medullarum (1); 
quia in spiritum aeque ac in corpus, sive non mi- 
nus in affectiones, quam in sensus vim suam exerit 
ac protendit. Et hinc dividitur in internam et 
externam: illa appetentias animae, haec modera- 
tur corporis sensus. In hos autem duplici modo 
exercetur , altero quidem negativo , periculosas 
carni voluptates interdicenda: altero autem posi - 
tivo 9 voluntarias illi asperitates imponendo. Cum 
de mortificatione interna seu appetituum animae 
alibi jam egerimus, materia hujus examinis so- 
lum erit externa sensuum castigatio , praecipue 
tactus et gustus. 

I. Haec ad tres gradus revocari potest. Nam 1. 
hujus virtutis vere studiosus , carnis, commodi- 
tatum , sensualitatis , praecipue gulae est osor 
acerrimus, et implacabilis amoris proprii hostis. 
Hinc flagellis, ciliciis, duriori lecto, vigiliis tan- 
tum in se saevit, quantum per obedientiam et 
discretionem licet. Ad alimenta tanquam ad me- 
dicamenta accedit: rejectis melioribus cibis, etiam 
ex vilioribus tantum sumit, quantum conservan- 
dis viribus post multas preces necessarium esse 
intellexerit. Extra prandii vel coenae tempora nibil 
cibi aut polus admittit. Ad merendulas, convivia, 

(1) Hcbr. 4 - v. ia. 


Digitized by L.ooQle 



*7° DIES V. 

similiaque symposia non accedit, nisi vel obe- 
dientia, aut christiaua prudentia omnino invitum 
cogat. 

2 . In situ, victu, vestitu, habitatione, quantum 
per discretionem licet, semper eligit, et prensat , 
quod durius, vilius, molestius, et amori proprio 
magis contrarium est. Suos sensus semper et ubi- 
que et in omnibus, praecipue pruritum videndi , 
audiendi, sciendi, narrandi nova et curiosa sae- 
verissime continet , grata eis negando , ingrata 
obtrudendo: praeterea stando, sedendo, flectendo, 
cubando molestiorem corporis situm constanter 
quaerit, nullamque occasionem se in minimis et 
obviis quibusvis rebus mortificandi et vincendi 
negligit. Quare perpetua summaque cura invigilat, 
ne ullum temporis momentum elabatur sine ali- 
qua sui victoria; ut sic per continuam sui ipsius 
mortificationem perpetuum sui ipsius sacrificium 
et holocaustum divinae Majestati offerre possit. 

3. Strenue ac semper laborat: nunquam est 
• otiosus, illamque etiam satisfactionem ac delecta- 
tionem, quam vacua curis ac laboribus mens ex 
quiete ac dulci animi collectione percipit, Deo 
( siquidem obedientia id exigat ) libenter sacrifi- 
cat. Proinde quantum per vires et ordinatam sui 
charitatem licet, nullum, quod a Superioribus 
defertur, officium recusat : illa vero munia prae 
aliis libentius obit, quae, utpote molestiora ac 
viliora, alii refugiunt, vel quibus alias occupandi 
essent illius adversarii et malevoli oblocutores. Et 
hi sunt tres praecipui mortificationis externae 
gradus. Nam de sacrificio illius rei creatae , quae 
princeps perfectionis nostrae obstaculum est , 
nosque a D<so prae aliis fortius sejungit, in me- 
ditatione vespertina agemus. Examina proinde , 
an et qualem ex bis gradum hactenus conscen- 

deris: quibusve mediis posthac, ut eos conscen- 
das, niti velis. An etiam tu cum Apostolo dicere 
queas: quotidie morior (i). 

II. Porro modus in ejus exercitio servandus 
debet esse i. constans , 2. prudens . Constantiam 
obtinebis sequentibus mediis. 1. A facilioribus 
incipias, et paula tim ad magis ardua progrediaris. 
2. Pie te ipsum decipias, et banc vel illam cor- 
poris castigationem in praesens solum ad unum 
vel alterum diem aut etiam horam continuaret 
decernas, mentem a secuturo tempore abstrahen- 
do. ?. Allata in praecedenti consideratione in- 
citamenta , uti et inconstantiae damna crebro 
considera; alioquin non solum omnis jam tolera- 
. tus hac in re labor fructu privabitur, sed qui 
etiam in arduo hujus virtutis exercitio suscipi in 
posterum debet, defectu habitus et divinae un- 
ctionis duplo major difficiliorque evadet. Verum 
non solum constans, sed 

2. Praeterea etiam prudens esse debet se se ca- 
stigandi modus. Talis autem ut sit, sequentes 
regulae erunt observandae. 1 . Regula . Ex mente 
S. Thomae aliorumque Patrum, praesertim Hie- 
ronymi illae mortificationes corporis sunt vitiosae, 
quae vel suapte natura, vel ex peculiari habitu- 
diue eas usurpantis vim habent mortis intra breve 
tempus illi accersendae: aut periculoso vel gravi 
morbo hominem prosternendi: aut illius vires et 
valetudinem plus quam mediocriter labefactaudi. 
Dico, plus quam mediocriter ; nam si subitum et 
grave corporis detrimentum absit, nec aliud quid- 
quam incomtnodi castigatio illa afferat, nisi quod 
vires paulatim aliquantum atterit, brevioremque 
aliquot annis vitam reddit, nihil est, quamobrem 


( 1 ) 1 . Cor. i5. y. 3i. 

lentum hoc vixque sensibile vitae dispendium 
rigor nimius atque imprudens videri debeat; uti 
P. Alphonsus Rodriguez auctoritate, exemplis et 
fatione efficaciter probat in exercitio perfectionis 
pari . 3 . tract. 5 . c. 17. 

Secunda Regula . Illae quoque afflictationes vitio- 
sae sunt, quae reliquarum virtutum exercitio no- 
tabile impedimentum afferunt, nosque notabiliter 
minus habiles reddunt obeundis functionibus il- 
lis, quae vel propriae nostri status sunt, vel ma- 
gis utiles illa ipsa peculiari castigatione corporis, 
qua earumdem functionum exercitium impedire- 
tur. Di*i: notabile impedimentum. Nam si diffi- 
ciliorem tantum et minus commodam homini 
operationem reddat, nulla talis obstaculi habenda 
erit ratio. Quare sedulo dispiciendum , an ejus- 
modi difficultas ipso usu et consuetudine mite- 
scat; simulque cavendum erit, ne sanitatis lae- 
dendae, aut muneris melius exequendi obtentu 
amor proprius nobis illudat. 

Tertia Regula . Rigor operum poenitentiae re- 
spondere debet viribus corporis, numero et gra- 
vitati peccatorum, nec non divino impulsui, quo 
quis ad ea exercenda moveri se sentit. Curandum 
tamen setnper erit , ut doloris sensus in carne 
tantam resideat, nec penetret ossa cum infirmi- 
tatis periculo. Hinc ordinarie abstinendum ab iis 
erit, quae cruorein proliciunt. Cumque vel per 
defectum, vel per excessum hac in re facile pec- 
cetur, adhibendum erit consilium conscientiae 
arbitri. Ceterum debet homo habere corpus suum 
sicut aegrotum , cui etiam multum volenti inutilia 
sunt neganda , utilia etiam nolenti injungenda (1). 
Quaere proinde, an et quomodo assignata prius 

(0 Bern. Epist. ad Fratres de monte Dei. 


Digitized by Google 



EXAMEN 2^3 

media, b asque regulas in usum deduxeris. In- 
super statue, quoties quamque acriter lumbos 
cilicio, tergus flagello, qarnem duriori lecto ma- 
cerare constituas. Determina quantitatem, et qua- 
litatem ciborum et potus quibus deinde utaris. 
Decerne, quantum somno detrahere velis. In 
exequendis autem conceptis a te secutidum pru- 
dentiae regulas propositis constans esto, memor 
illius coelestis moniti: non fatigemini animis ve- 
stris deficientes (i) m , ne perdatis quae operati estis , 
sed ut mercedem plenam accipiatis ( 2 ). 

III. Ceterum circa haec omnia notandum 1 ., 
mortificationem externam esse adhibendam solum 
ut medium perveniendi ad internam, et solum- 
modo tamquam subsidium acquirendi perfectio- 
nem ac sanctitatem veram, quae in interiori ap- 
petituum coercitione consistit. 

Notandum a. Corporis asperitates, nisi eo, quo 
dictum est, tendant, et nisi sint cum spiritus 
mortificatione conjunctae, neque magnum habere 
meritum, neque magnam utilitatem ; quin imo 
gravissimis patere illusionibus, quarum periculo- 
sissima est superbia, qua quis propterea sanctio- 
rem se ac aliis meliorem 4c perfectiorem reputat; 
ac si in his omnis sanctitas ac perfectio posita 
foret; cum tamen non nisi via sint et adjumen- 
tum, quibus ad sanctitatem pervenimus. 

Notandum 3. Assuetas asperitates constanter 
quidem , non tamen ita pertinaciter esse usur- 
pandas; ut illas nulla ratioue adacti relinquamus 
vel intermittamus, nec tunc etiam cum charitas, 
obedientia, urbanitas agendi rationem mutari ju- 
bent 

<i) Hebr. ia. t. 3. (a) a. Joan. v. 8. 

*ia 

Examina itaque: an haec de externa mortifi- 
catione sensa animo alueris: vel an non etiam tu 
uno vel altero ex indicatis erroribus fueris im- 
butus. Porro relatos tres mortificationis externae 
gradus qui constanter et prudenter conscenderit , 
is cum Apostolo gloriari poterit; ego stigmata J esu 
in corpore meo porto (i), et adimpleo ea, quae 
desunt passionum Christi in carne mea (2). 


MEDITATIO III. 

DE ASCENSV CHRISTI IN TIJMPLVM 

Monitum 

« Scopus bujus meditationis est, generoso co- 
» natu abrumpere omnem minus ordinatam affe- 
» ctionem 1. erga parentes et consanguineos: 2. 
» erga se ipsum carnisque commoda: 3 . erga aliam 
» demum quamcumque rem creatam, quae com- 
» mendatae hactenus indifferentiae obstaculo est, 
» cuique cor tenacius adhaeret. Ut sic omuibus vin- 
» culis soluti, plene ad quidvis indifferentes simus, 
» paratique ad eligendum id, quod a nobis eligi 
» voluerit Deus, ipsum etiam statum religiosum ; 
» vel si uni illorum jam adstricti vivimus, adeon- 
» scendendum in eo sublimiorem illum perfectio- 
» nis gradum, ad quem divino Spiritui vocare nos 
» placuerit , sacrificando illam minus ordinatam 
» affectionem aut creaturam , cui mens adhaeret 
» inagis. Tria ad id nos impellent moliva , 1. 
» exemplum Christi , 2. spes praemii, 3 . timor 
» poenae. » 

(2) Gal. 6 . t. 17. (») C.olo$6. i v. 24* 

Punctum 1 . 

Exemplum Christi . Certum est , sanctissimos 
Christi parentes ob summas tum gratiae tum na- 
turae dotes fuisse omni amore dignissimos. Cer- 
tum est , Christum eos tenerrimo ac intensissimo 
affectu complexum fuisse; adeoque etiam certum 
est, hanc ab iis separationem in se difficillimam ac 
durissimam extitisse. Et tamen obedientissimus 
Servator, vix intellecta divini Patris voluntate , 
neglectis omnibus, quae domus paterna suppedi- 
tabat, commodis: spreto omni illo, quod notorum 
et affinium consuetudo afferebat, solatio: licet co- 
gnosceret dolorem, qui ex ejus absentia carissimis 
parentibus crearetur, eosdem insalutatos deseruit: 
in templum, quo vocabatur, se promptum ad om- 
nia contulit: ibique omnium egeos, Patris servitio 
se totum quantum mancipavit: relicto nobis insi- 
gui documento, carissima quaeque, sublato omni 
impedimento, sacrificanda esse omnium Creatori, 
ut primum eum id velle constiterit. 

Hic tu quereris et vehementer expostulas ardua 
nimis ac longe difficilia a te peti; dum hujus vel 
illius N. rei sacrificium petitur. Verum intende 
oculos in Christum: compara tuos consanguineos, 
aut illam, erga quam adeo afficeris, rem creatam 
cum Parentibus Christi: compara tuas ista aman- 
di rationes cum iis, quas habuit Christus: confer 
vitiosum tuum affectum, quo te ipsum tuasque 
commoditates amplecteris, cum sanctissimo illo 
amore, quo Salvator erga se ipsum et debita Hu- 
manitati suae commoda ferebatur. O quanta inter 
haec multiplici ex capite discrepantia intercedit 1 
Et tamen ille hnec omnia ad primum divini Pa- 
tris uutuin sacrificavit 5 ct tibi grave accidat, vi- 

tiosam hanc summeque noxiam tibi affectionem 
aeterno cum merito eidem victimam immolare? 

At oppones: parentum amor stare etiam potest 
cum divino. Equidem stare potest, sed non stabit 
saltem in animo ad sublimiora vocato; talis enim 
in poenam neglectae vocationis incurret periculum 
lapsus gravioris ac aeternae salutis. Christus hu- 
manae redemptionis opus inchoaturus Matri tam 
sanctae, tam carae valedixit; et tu in sinu matris 
Prophetam et Apostolum agere cupis? Scias, na- 
turae hoc consilium esse, non gratiae. Ah! inimici 
hominis domestici ejus (1), hostes eo periculosio- 
res, quo Blandiores, quorum consilia suumbonum, 
non tuum, se, non Deum spectant. 

Praeterea cum CfaAristus , ut vocanti aeterno 
Patri morem gereret, etiam indocentissima patriae 
domus commoda reliquerit, probrum foret ob af- 
fectum nimiumque erga se suaque commoda amo- 
rem a perfectiori Christi sequela retrahi et abster- 
reri. Absit a me , 0 Domine, tam iniqua tecum 
agendi ratio. En indifferentem me ad omnem sta- 
tum, et in electo jam statu ad omnem perfectionis 
gradum. Fixum est: inordinatum illum, qui meum 
cor tecum dividit , affectum hodie exuam: hujus 
N. rei creatae sacrificium erit sanctioris vitae au-' 
spieium. 

Punctum II. 

Spes praemii in hac etiam vita per hoc sui ho- 
locaustum obtinendi. Hoe consistit i.in certa qua- 
dam animi pace, quae exsuperat onmenssensum ( 3 ), 
et quae coelestis illius, qua Beati 'frountur, tran- 
quillitatis praenuntia est. Cum enim taKs omnem 
turbationis fontem amorem scilicet proprium, ejus- 


(0 Matth. 10 . v. 36. ( a ) phil. 4 y 7 . 

que vitiosos affectus sustulerit, statirn in ejus ani- 
mo oritur pax summa et tranquillitas vitae. 

2 . Consistit in intima familiaritate et amica 
consuetudine cum Deo; cum enim sublatum sit 
illud obstaculum , nimirum res illa creata, quae 
cor humanum a suo Creatore procul sejunxerat, 
et gratiarum fontem praecluserat; divinae tres 
Personae ad illud venientes , ibique mansionem f a- 
cientes (i), se suosque thesauros summa liberali - 
late tali animae communicant, eamque coelesti ac 
suavissima dulcedine complent. 

3. Consistit in singulari quadam providentia, 

! rua benignum Numen ejusmodi mentes speciatim 
ovet, tutatur et regit , atque curat, ut iis omnia 
cooperentur in bonum ( 2 ). Cum enim eae se totas 
Creatori committant, ompern solicitudinem proji- 
cientes in illum; hinc etiam Deus, qui numqnam 
se a creatura vinci permittit, singulari pariter pro- 
videntia earum bono invigilat, faciens vel cum ipsa 
tentatione proventum (3). 

Uno verbo: quod olim Dominus Abrabamo Isaa- 
cum immolaturo, idem etiam tali homini promit- 
tit: nempe quia fecisti hanc rem , et non perperci - 
sii (4) buic sinistrae affectioni tuae, ideo te mul- 
tiplici benedictione etiam in terris beatum red- 
dam. Et profecto coelestis quaedam prudentia , 
singulare quoddam orationis donum, mira in ad- 
versis constantia, stupenda in subitis casibus animi 
praesentia, multiplex animarum fructus, prompta 
denique in virtutis exercitio agilitat charismata 
sunt, quibus hujusmodi homines donantur. 

lam autem compara haec omnia coelestia dona 
cum illa delectatione, quam a tuis consanguineis, 
ab illa re creata, aut ab illis commodis interdum 

(1) Joan. 14. ▼. (2) Rom. 8. r. a8. 

(Vj 1. Cor. 10. v. i 3 . Gcu. 22. v. 12. 

percipis; et vide, an qoq amentia sit , ob vilem , 
tenuem et brevem ejusmodi gustum tot tamque 
ingentibus summeque pretiosis animae deliciis , 
dotibus ac ornamentis nuncium remittere. Si enim 
insania est, malle arcam circumferre lapidibus 
quam auro plenam; si stultitia, oblatam nolle gem- 
mam accipere, ne clausum manibus vitrum abji- 
cere cogaris; quid erit, nolle creaturam relinquere 
prae Creatore, et malle carere Deo, quam luto? 
Quid enim est illa appetitio aut alia res quaevis, 
cui cor tuum inordinato affectu vehementer adhae- 
ret. nisi lutum et palea flammis digna? 

O Domine ! confusio cooperit faciem meam , 
dum hanc meam stultitiam considero. Res nullius 
momenti fascinarunt mentem meam, earnque mi- 
serae servituti manciparunt. Sed deinceps meliora. 
Decerno hanc pravam affectionem N. sacrificatae 
tibi in hostiam Laudis (t). Spes bonorum per hoc 
sacrificium meique victoriam jam nunc consequen- 
dorum acri mihi stimulo sit. 

Punctum III . 

Poenae secus incurrendae . Hae sunt 1 . Jactura 
magnarum et plurium gratiarum, quae rebellibus 
ejusmodi animabus subtrahentur : 2 . tentationes 
gravissimae, quarum furori eae relinquentur : 3. 
inveteratus tepor, in quo usque ad mortem com- 
putrescere sinentur; 4* variae adversitates, quibus 
exagitari permittentur, armante Deo omnem crea- 
turam ad ultionem crudae illius repulsae, qua illi 
hujus vel illius N. rei sacrificium denegatur. 

Praeterea Deus tali homine, qui divino impulsui 
obstinate resistit , suumque cor Deum inter et 


(*) Ps. II D. V. 17. 

mundum partiri cupit , non utitur tamquam in- 
strumento &d operandum aliorum salutem. Ejus 
vox clamantis, seu exbortantis non erit vox con- 
fringentis cedros ( 1)5 quia non est vox virtutis (2), 
sed solum aes sonans et cymbalum tinniens (3). 

Ad haec talis sepulcrum erit dealbatum fo- 
ris praeferens speciem boni Religiosi, intus autem 
plenum pravis affectibus, a quibus veluti pila sus 
deque et quoquoversus agitabitur. Ipsa oratio ei 
Jiet in peccatum ob subtractam bene orandi gra- 
tiam. Diabolus stabit a dextris ejus , in omnem no- 
cendi occasionem intentus. Fient dies ejus pauci , 
si non numero annorum, saltem meritorum. Epi- 
scopatum ejus accipiet aller\ idest, illa gloriae stola, 
thronus et corona eidem in coelis parata, eo reje- 
cto alteri conferetur. Noluit benedictionem huic sui 
ipsius victoriae annexam, et elongabitur ab eo: di - 
lexit maledictionem delicatis ejusmodi suique ama- 
toribus intentatam, et veniet ei (5). 

Contemptiones et dolores erunt pars haeredi - 
tatis ejus (6), eo quod recusaverit Numini immo- 
lare illud punctulum honoris, illasque illecebras 
corporis, quarum sacrificium Deus toties volunta- 
tem impellens ab eo petierat. Insuper morbis in 
poenam gulae aliarumque sensualitatum diu gra- 
viterque vexabitur. Consanguinei, quorum amore 
noluit Deum invitantem audire, erunt ipsi oneri - 
et probro. Ipsis benedictionibus ejus maledicet . 
Dominus, idest, ipsae etiam virtutes ejus Deo mi- 
nus gratae erunt; quia in iis invenitur voluntas 
propria, utpote exercitis extra illum, ad quem a 
Deo vocatur, statum. Verba illa: vocavi te , et re- 
nuisti: extendi manum meam , et non aspexisti . . . 

(i) Psal. 67. v. 34. (a)Ibid. 

(3 ; 1 . Cor. i3. v. r. (4)Maltli. ‘iZ. v. 27 . 

(j) Psdl. ioc>. v.ti. et seq. (0} Ps. ij. v . 5. 

nunc et ego ridebo , et subsannabo (i), tanquam, 
.fulmen, aures misero ferient et perpetuo conscien- 
tiam cruciabunt. 


Affectus 


Credo, Domine Jesu , quod ille, qui amat pa~ 
irem aut matrem plus quam te, non sit te dignus (2). 
Credo, quod nemo possit duobus dominis servire , 
Deo et mammonae ( 3 ) , amori proprio et gratiae. 
Credo, eum, qui non est locum , contra te esse , et 
qui non congregat tecum, spargere ($); ad coque te 
ab eo, qui tibi denegat cor totum, nec dimidium 
accipere, et aversari illum, qui claudicat in duas 
postes ( 5 ), et tenlat una simul conjungere Chri- 
stum et Belial, Arcam et Dagon. 

Et hinc, o Domine, timeo poenas illis intentatas, 
qui tibi ad perfectiora vocanti resistunt: qui tuum 
exemplum imitari , teque ducem propius sequi 
renuunt , et cor tecum partiri volunt. Vereor illa 
sacrae scripturae /trerba: movebo candelabrum tuum 
de loco suo (6),* auferam a te regnum Dei , et dabo 
genti (socio) facienti fructus ejus (7). Timeo, ne 
etiam ego aliquando ab Angelo Custode audire 
merear illud Samuelis : pro eo ergo quod abjecisti 
sermonem Domini , ejus nutui repugnando, abjecit 
te Dominus (8), ne sis ex semine virorum illorum , 
per quos fiat salus in Israel (9). Series gratiaruift 
tibi destillatarum alteri dabitur meliori te. Haec, 
inquam , timeo, ne et ego aliquando audire de- 
beam. Quod enim innumeris contigit, etiam mihi 


(1) Prov. 1. v . 26. 
( 3 } Matth. 6. v. 24. 

(7) Matth. ai. v. 4 
(9) 1 Mach. 5 . v. ( 


(2) Matth. 16. ▼. 37. 
/ 4 ) Matth. 12. f. 3 o. 
?6; Apoc. 2. v. 1. 

( 8 ) ». Reg. i 5 . y. aS. 

evenire posset. Quis enim scit, an non etiam ego 
illorum ex numero sim, qui nisi fiant sancti, erunt 
reprobi^ quique in coelo, nisi fuerint primi, eruo t 
nulli. 

Oh quis dolor olim animum cruciabit, dum mibi 
morituro, vel judicando ob oculos ponetur ingens 
ille gratiarum, donorumque coelestium numerus, 
quibus me Deus cumulasset , si eidem hujus vel 
illius N. rei sacrificium obtulissem) si vocanti ob- 
temperassem, et illa creatura me abdicassem , at - 
que hanc de me victoriam retulissem. O maledi- 
cta affectio! tunc ingemiscam, quae me Christo 
tam dissimilem reddidit , tot praemiis spoliavit , 
meque in tot tantasque poenas conjecit. O mi 
Jesu , tu in templo exemplar fuisti mentis , quae 
docilis sequitur divinae vocis instinctum et norma 
perfectae abnegationis sui, animique omni terrena ' 
appetitione vacui. O quantopere aliquando tuum 
hoc exemplum me confundet! 

At vero nunc statuo, te imitari. Ita est: per hujus 
N. creaturae sacrificium, per hanc N. mei victo- 
riam, per hunc N. , quem a me petis actum he- 
roicum, sanctiori vitae initium dabo. Ecce me in- 
differentem ad omnia, ad quemvis statum, aut in 
electo jam statu ad quemvis perfectionis gradum, 
quemcunque demum me conscendere volucris. 
Solum notam fac mibi voluntatem tuam. 

Admonitio 

« Ad majorem primae meditationis crastinae 
» fructum conferet plurimum , si hodie legatur 
» §. I. lectionis spiritualis pro die crastina assi- 
» gnatae. » 

DIES SEXTA 

MEDITATIO I. 


DE DVOBVS VEXILLIS CHRISTI ET LVCIFERI 

Punctum I. 

Considera /. belli finem , quem ducum uterque 
hac sua expeditione intendit. Lucifer enim habens 
iram magnam (t), et assidue quaerens , quem de- 
voret (2), non venit , nisi ut mactet , et perdat (3) , 
nosque mittat in lacum irae Dei magnum (4)* Nam 
cum ille non possit esse particeps nostrae gloriae, . 
vult nos habere socios suae poenae et cum fuerit 
coelo expulsus, ferre nequit in sedibus, quas ille 
cum sociis vacuas reliquit, hominem longe se in- 
feriorem collocari. Igitur aeternam totius generis , 
humani ruinam immani rabie appetit, qua potest 
ope urget, omnique arte tum per se tum per suos 
promovet; nihilque intentatum relinquit , ut nos 
coelestibus illis sedibus extorres tartari ignibus 
mancipemur, ldque agit duplici odio inflammatus: 
in primis Dei , quem debito honore suarumque 
creaturarum obsequio privatum cupit: deinde honu- 
nis , in quo Creatoris imaginem odit et aversatur, 
et cui felicem illam invidet beatitatem. 

Contra vero Christus gloriae divinae ac salutis 
humanae reparationem unice spectat ; venit enim 
quaerere , et salvum facere , quod perierat ( 5 ): ve- 
nit , ut mortales vitam habeant (6): venit, dare ani- 
mam suam redemptionem pro multis (7); imo non 

( j) Apoc. 12. v. 12. (2) 1. Petr. 5. v. 8. f 3 ) Joan. 10 y. 10. 

^P oc * v. 19. ( 5 ) Lue. 19. v. 10. 

W Joan. 10. v, 10. ( 7 ) Matth. 20. v. 28. 

solum inultos, sed omnes homines vult salvos fieri , 
et ad agnitionem veritatis venire (i). Hunc in fi- 
nem maxima et pretiosa nobis promissa donavit , 
ut per haec efficiamur divinae consortes naturae 
ac felicitatis : fugientes ejus , quae in mundo est 9 
concupiscentiae corruptionem (a). Haec unica vo- 
torum ejus meta: hic omnia laborum ejus ac ae- 
rumnarum est scopus , nempe sanctificatio et re- 
demptio nostra (3). Quo facto monemur ut noa 
solum perfectionem propriam, sed etiam salutem 
alienam modo statui nostro conveniente pro viri- 
bus procuremus. 

Id enim suadet i. Luciferi rabies , qua in mor- 
talium perniciem totis viribus incumbit. Turpe 
enim foret, Luciferum e jusque asseclas plus agere 
ad perdendas tot animas , quam nos ad easdem 
salvandas. 2 . Id a nobis poscit exemplum Christi , 
qui ut nos aeternis suppliciis ereptos coelo trans- 
mitteret , triginta trium annorum spatio tot mi- 
serias et calamitates, tot injurias et tormenta, ea- 
que non minus infamia quam cruenta toleravit. 
Probrum quippe foret, nos illorum ruinam desi- 
des spectare, pro quibus Homo -Deus infami ligno 
affixus, duos inter latrones suum emisit spiritum. 
3. Tertium incitamentum est zeli animarum 
summa excelsitas ac ingens utilitas ; quae omnia 
fusius in assignata pro praesenti die spirituali le- 
ctione loco repetitionis alias instituendae declara- 
buntur. 

O mi Jesu, tibi servire, regnare est. Sicut jam 
olim sacro fonte lustrandus , ita nunc iterum re- 
uuncio Satanae et omnibus pompis ejus. Renovo 
conceptum in meditatione de Regno Christi pro- 
positum. Fixum est : sequar te, quocumque ieris. 

(1) 1. Tira. a. v. 4 - (1) 2. Pctr. 1. y. 4 - 

(3) 1 . Cor. 1 . v. 3o. 

Tuis sub signis merebor, et laborabo sicut bonus 
miles Christi (i). Non solum perfectioni propriae, 
sed etiam procurandae saluti alienae me sedulo 
impendam, indifferens ad omnem, quo id perficere 
me jusseris, modum, et quem mihi tempore ele- 
ctionis indicare dignatus fueris. 

Punctum IL 

Considera armorum discrepantiam , quibus du- 
cum uterque bellum hoc gerere consuevit Nam 
iu primis sicut olim illud naturae monstrum Go- 
liath gladio , hasta et cljrpeo ( 2 ) armatus in cam- 
pum processerat; ita quoque Lucifer triplici milite 
stipatus in aciem progreditur, nempe concupiscen- 
tia carnis,. concupiscentia oculorum , et superbia vi- 
tae (3). Avaros opibus, superbos honoribus, deli- 
catos sensuum illecebris allicit et invitat Divitiae, 
dignitates, et deliciae sunt illicia, quibus incautos 
nos veterator ille in paratas jam insidias pertrahit. 
Hae illae sunt compedes, quibus idem mortales 
turnaatim iu tartara praecipites agit. Haec arma , 
quibus Satan coelum impugnat, animas perdit, 
Deique regnum tam foede depopulatur. 

Contra vero sicut olim David in fimda , et la- 
pide , et baculo praevaluit adversus Philistheum (4); 
ita quoque Christus paupertate , contemptu et 
aerumnis comitantibus in areuam descendit suos 
hostes profligaturus. His tribus utitur tanquam 
aptissimis debellando daemoni instrumentis. Haec 
arma quibus gloriam divini Patris reparare, et per- 
ditam profligatamque humani generis salutem in- 
staurare constituit. 

Quis ergo christianus non summo odio averse* 

(1) 2. Tim. 2 . v. 3. (2) 1. Reg. 17. y. 45. 

(3) 1. Joan. 2. v. 16. (4) 1. Reg. 17. v. 4°- 5o. 

tur terrae divitias, mundi bonores, carnis illece- 
bras? cum sint illae hamus, venabulum, et laqueus 
quo Lucifer incautas hominum mentes in perni- 
ciem trahit. E contrario quis non aestimet, amet 
ac appetat contemptiones, pauperiem et dolores; 
cum sint praestantissima procurandae beatitatis 
subsidia? 

Praeterea hi tres Christi comites ejusdem cum 
particulis sanctae Crucis meriti, digni tatis ac pretii 
sunt; cum etiam illi sanctissimo Servatoris atta- 
ctu et usu ad altiorem ordinem fuerint elevatae, 
a. Quin imo majorem hi, quam illae nobis affe- 
runt utilitatem; per hos enim a vitiis abstrahimur, 
mundi vanitatem dedocemur et Salvatori similes 
efficimur. 3. Ingens iusuper sub his latet unctio 
et suavitas. Nam mentem summe tranquillant, ani- 
mas super res creatas attollunt, intellectum coe- 
lesti lumine complent, voluntatem mira dulcedine 
perfundunt. 

O mi Jesu, exime tandem aliquando mentibus 
humanis alte impressas opiniones, quibus falso 
sibi persuasum habent, paupertatem, contemptum 
ac tolerantiam esse magnas hujus vitae miserias. 
Potius constantem nobis rerum illarum aestima- 
tionem insere, amorem instilla, ac desiderium inde, 
tanquam erga res a te ipso ad supernum ordinem 
elevatas. 

Punctum III \ 

Considera morum diversitatem , quibus ducum 
uterque praeditus est. Lucifer fumanti ac igneae 
insidens cathedrae, visu torvo et aspectu terribi- 
lis , venite , clamat , venite , impleamus domos no- 
stras spoliis (i), et gloriemur in multitudine divi - 
tiarum (*): coronemus nos rosis: nullum sit pratum 

(i) Prov. i. v.ia. et i 3 . (a) P»al 48 ▼ 

quo non pertranseat luxuria nostra: ubique relin- 
quamus signa laetitiae nostrae (i). In coelum con- 
scendamus: super astra Dei exaltemus solium no- 
strum: ascendamus super altitudinem nubium : si- 
miles simus Altissimo (2). Haec monita atque istius 
nequissimi ducis adhortationes sunt: superbia, 
pravus sui amor, commodorum appetentia, haben- 
di cupiditas omnium eju* insidiarum infelix prin- 
cipium et finis sunt. Turbatio, anxietas inquies , 
timor et desperatio omnium ejusdem motionum 
tristissimi effectus. Ex his autem signis hostis tar- 
tareus facile dignosci potest. 

Contra vero cum Jesum nomino , hominem pro- 
pono mitem et humilem corde , benignum , so- 
brium , castum , misericordem , omni denique san- 
ctitate et honestate conspicuum ( 3 ) ; qui calamum 
quassatum non conterit , et Unum fumigans non 
extinguit (4) ,* qui non est tristis neque turbulen- 
tus (5) ( non enim habet amaritudinem conversa- 
tio illius nec taedium convictus iUius ) (6) : sed bo- 
nus et suavis est (7), creans laetitiam et gaudium (8),* 
qui quasi lux splendens (9), in tenebris est lumen 
rectis (10), stillans super eos dulcedinem ( 11), et fa- 
ciens pacem( 12); cujus doctrinae hoc compendium 
est: abnega temetipsum (i 3 ), relinque omnia (i 4 ) : 
renuncia omnibus: recumbe in novissimo loco (i 5 ): 
abstine, sustine. Animi demissio, sui castigatio, 
paupertas rerum sunt veluti scopus, quo immissi 
ab eo impulsus tendunt , quas laetitia, quies, se- 


(0 Sap, 1. y. 8. et 9 

( 3 ) Bern. Serm. a 5 . in Cant. 

Ibid. v. 4. 

(7) Sap. ia. y. 1. 

(9) Prov. 4. y. 18* 

(11) Amos. 9. y. i3. 

(i3) Luc. 9 . y. 2 3, 

(*5) L,uc 14. y. 10. 


(а) Isa. 14. v. i3. 

(4) Isa. 4^. v- 3. 

(б) Sap. 8. v. 16. 

(8) Sap. 8. v. 16. 

(10) Psal. in. v. 4* 

12) Isa. 45. v- 7* 
i4) Mutth. 19. V. 21. 

renitas, fiducia et fervor arctissimo inter se 
culo comitantur. 


287 

vin- 


Proinde sicut priora illa maligni spiritus , ita 
haec posteriora boni Angeli indicia sunt. Jam au- 
tem haec spiritus discernendi ars in electionis ne- 
gotio non minus utilis, quam necessaria est. Ipsa 
vero haec morum utriusque ducis diversitas ma- 
gno nobis incitamento esse debet, rejecto cum in- 
dignatione Lucifero, Christi vexilla sequendi. 


Affectus 


Credo, Domine Jesu, quod a Patre aeterno con- 
stitutus sis rex super Sion (1) et dux super 
Israel (2), quod tu sis filius ille dilectus , quem 
nos ille audire, et cujus vestigia nos sequi jubet. 
Credo, quod non sit in aliquo alio salus (3), prae- 
terquam in te, cui servire regnare est, et sub quo 
praeliari triumphare est. Tuam igitur militiam pro - 
Jiteor, tibi nomen do, daemoni denuncio perpetuas 
inimicitias , renuncio omnibus illius pompis ac vo- 
luptatibus. Absit ut vili mercedula sollicitatus de- 
ficiam ad eum, a cujus tyrannide tuo sanguine me 
redemisti (4). 

Credo, Domine , quia tu id affirmasti , beatos 
esse pauperes: beatos , quos oderint homines , et 
ejecerint tanquam malum (5): beatos, quibus male- 
dixerint alii et quos persecuti fuerint , et adversum 
quos dixerint omne malum , mentientes (6). Beatas 
denique, qui sufferunt tentationern (7) ,* quoniam , 
quod est honoris , gloriae et virtutis Dei super eos 
requiescit (8). 


M £ aa J; *• 7- * . Rc &* 5 * *• ( 3 ) Act 4 . t. ia. 

C 4 ) v.yprian. de duplici martyrio ad Fortunatum. 

( 5 ) Luc. 6. v. 20. et 22. (6j Matth. 5 . v. 11. 

(7; Jac. 1. v. 12. (8; 1. Petr. v. i 4 - 

Contra vero credo, vae fore divitibus : vae iis , 
qui saturati sunt : vae quibus benedixerint homines: 
vae qui hic habent consolationem suam\ ibi enim 
esurient , et sitient: lugebunt , et flebunt (i). Haec 
firmissimo assensu credo, quia tu qui falli et fal- 
lere nullo modo potes, id confirmasti. 

Et hinc rejicio, aversor et fugio divitias, hono- 
res ac sensuum illecebras tanquam illicia Luciferi 
propria, et tuis moribus summe contraria. Contra 
vero aestimo, amo et appeto paupertatem , con- 
temptus et aerumnas tanquam media perfectioni 
obtinendae aptissima , a te sanctifica ta , et ad su- 
pernum quemdam ordinem elevata. Nam quid 
prodest, divitem , honoratum , felicem in terris 
vixisse, si hac ratione ultimo fine meo amisso, cum 
Lucifero damnor ? Contra vero quid nocet, con- 
temptum , pauperem ac miserum hic tabuisse, si 
hoc medio tamquam bonus Christi miles coelesti 
corona donor? Pudet me mei, quod hactenus turpi 
errore deceptus, ea aestimarim, dilexerim et pren- 
sarim, quae tu tantopere contemnis, odis ac fugis. 
Et vicissim , quod ea mihi in pretio ac amoribus 
fuerint, quae odio titi ac horrori erant. 

At propono me compensaturum quidquid ha- 
ctenus in hac re neglexi. Cura ergo nec Deum 
amet, qui proximum non diligit, ejusque salutem 
non procurat, statuo non solum acquirendae per- 
fectioni propriae, sed etiam saluti alienae memet 
pro viribus impendere, et quidem etiam in statu 
vitam Apostolicam profitente; siquidem hunc sta- 
tum me jDeus eligere voluerit; vel, cum hunc sta- 
tum jam elegerim , me tibi indifferentem offero 
ad quemvis modum , utut arduum ac difficilem , 
quo me saluti animarum vacare jusseris. Sive id 
cupias a me perfici per missiones Indicas vel Eu- 

(x) Lue. 6. y. 24. et seq. 

ropeas : docendo pueros , aut visitando aegrotps : 
assistendo moribundis, aut inserviendo pestilentia 
laborantibus: haerendo assidue in sacro tribunali, 
aut catechesin tradendo juventuti. Ad omnia haec 
aeque indifferens et promptus sum. Solum tu doce 
me facere voluntatem tuam, et fac, ut sciam quid 
me velis agere. Da, ut ex indicatis puncto tertio 
signis divinos instinctos a daemonis suggestionibus 
sedulo discernam. Denique petes per B . Virginem 
a Filio , postmodum per Filium a Patre divino gra- 
tiam, ut recipi queas , et manere sub vexillo Christi 
per paupertatem et ignominiam (i). 


LECTIO 

DE SCOPO EXERC1TAT10NVM PRAESENTIS DIEI « 

I. Postquam S. Ignatius proposito Christi 
exemplo sex praecipua aureae illius indifferentiae 
obstacula e medio sustulit , nobisque ostendit, 
serviendum esse Deo (Christum imitando) etiam 
in contemptu, aerumnis et paupertate, siquidem 
ita ille decreverit: etiam in quovis loco, munere 
et virtutis gradu, quemadmodum ei placitum fue- 
rit: item in quovis statu, etiam religiosa, si ad 
hunc a Deo vocemur, his, inquam, praemissis S. 
Pater ad altiora progreditur, et per meditationem 
de doobns vexillis nos etiam indifferentes reddit 
ad sectandum vitam Apostolicam, si tale aliquid 
a nobis voluerit Deus. 

Sicut enim in hesterna meditatione de man- 

(0 I» lib. cxercit. ad finem bujas med. 

i3 

sio 06 Christi m templo, promptos nos esse docuit 
ad famulandum Creatori etiam io statu consilia 
evangelica sequenti seu religioso, si Dei voluntas 
id a nobis exigat; ita quoque in praesenti de 
duobus vexillis exercitatione indifferentes nos ef- 
ficit ad subeunda vitae etiam Apostolicae onera , 
posito quod electionis tempore Deum id a nobis 
exposcere intellexerimus. Unde iterum elucet hu- 
jus quoque mirabilis cum prioribus exercitiis 
nexus. Illi vero, qui huic vitae generi nomen jam 
dederunt, debent NB. suam indifferentiam exten- 
dere ad eligenda illa adminicula, per quae Deus 
eos huic suae tam excelsae vocationi perfectius 
satisfacere voluerit. 

Est autem vita Apostolica status , cujus finis 
non solum est saluti et perfectioni propriae cum 
divina gratia vacare, sed cum eadem etiam im- 
pense in salutem et perfectionem proximorum 
incumbere. Ut antem S. Pater ad hunc statum 
amplectendum ( supposita vocatione divina) vel 
( si eumdem hunc statum jam amplexi sumus ) 
ad sanctius ejus obligationes, et quidem quo Deus 
voluerit modo , implendas promptos nos ac indif- 
ferentes reddat, tria suggerit incitamenta , quae 
licet una cum fructu inde eruendo in meditatione 
prima attigerimus ; tamen hic denuo utilissime 
( loco repetitionis alias, si per octidui angustias 
liceret, instituendae), fusius explicantur et melius 
inculcantur. 

II. Primum incitamentum est rabies Satanae 
in animarum perniciem summo nisu incumbentis. 
Hanc , ut nobis S. Ignatius vivis coloribus de- 
pingat, ob oculos ponit Luciferum in Babyloniae 
campo cathedrae igneae ac fumanti insidentem , qui 
convocatos daemones innumeros per totum orbem 
spargit ad nocendum , nullis civitatibus et locis , 

nullis personarum generibus relictis , et habita ad 
eos concione omnes instigantem , ut correptis , m- 
jectisque laqueis et catenis homines in orci bara- 
thrum deturbare conentur (i). Nec mora: illi prae- 
cipiti furore acti se in partes omnes effundunt, 
diu noctuque irrequieti orbem circumeunt sicut 
leones pro fame rugientes , et assidue quaerentes , 
quem devorent ( 2 ). Quin imo etiam hominum 
non paucos in hujus foederis societatem pertra- 
hunt, quibus tanquam emissariis ac proditoribus 
utuntur ad decipiendas eo facilius mortalium 
mentes. 

Horrendum est videre, quam vaste dilatet in- 
fernus animam suam (3) ad eos omnes excipiendos 
qui multitudine pene innumerabiles praecipites 
illuc ruunt. Vix dici potest quanta soHcitudine , 
qua alacritate et vigilantia, quibus artibus et dolis 
Lucifer ejusque ministri tartareum hoc opus per- 
petuo urgeant. Intolerabilis vero jactantia, qua 
Leviathan sibi felicem rei successum promittat , 
aui non contentus fluviis Damasci et aquis turbidis 
Assyriorum, fiduciam habet , quod et Jordanis 
( quo mentes sanctorum designantur) influat in os 

9 «( 4 > 

Et nos tot animas ad imaginem Numinis 
creatas, divino sanguine redemptas, templa spiri- 
tus Sancti, filios Dei et heredes coeli turmatim 
tartareis ignibus mancipari lenti ignavique et sine 
ullo animi sensu et dolore perferemus? Et hoc 
agent Christiani, qui certissime credunt vel unam 
animam longe pluris esse, quam omnes simul 
thesauri et divitiae , quotquot in universo terra- 
rum orbe inveniri possunt? Probrum est ac de- 


S ln lib. exercit. 

1 . Petr. 5. v. 8 . 
(4) Job. 4° v. 18 . 


Parte I. bojas med. 


(3) Isa 


5.y. , 4 . 

decus non ferendum promptiores esse daemones 
ad promovendam generis humani perniciem, quam 
nos ad procurandam ejus salutem: plus agere et 
pati haereticos ad homines damnandos, quam nos 
ad eosdem salvandos : plus operae laborisque 
impendi ab hominibus mundanis in amplificando 
terreni Principis regno, quam a nobis in profe« 
rendo tuendoque coelesti Christi imperio. Quid, 
quaeso, olim respondebimus Judici divino, hanc 
pobis desidiam exprobraturo? 

III. Alteram incitamentum est exemplum Chri- 
sti animarum salutem summo conatu procorantis, 
nosque ad laboris societatem suaviter invitantis. 
Imprimis quid Christus egerit, ut nos salvaret, 
quantumque perpessus sit abunde loquuntur crux, 
clavi, lancea, funes, spinae et flagella; quid etiam 
eumdem ob finem facere ac tolerare paratas sit , 
ipsemet S. Birgittae declaravit, dicens: o amici 
meil sic tenere diligo oves istas , quod si possibile 
esset , adhuc mori vellem propter quamlibet ovem 
speciali illa morte , qualem in cruce semel pro om- 
nibus passus sum ( 1 ): Idem repetit cap. 58, his 
verbis: ego 9 si possibile csset 9 pro unoquoque ho- 
mine talem poenam exciperem , qualem semel in 
cruce pro omnibus recepi ad hoc, ut ad promissam 
hereditatem redi/ent ( 2 ). Haec Christus animarum 
causa rursus agere et pati non detrectaret, et nos 
tot tantasqae animas pessum ire perdique in ae- 
teruum lenti feremus, quin aliquid eorum causa 
iacere vel pati velimus ? 

Praeterea quam blande suaviterqut Christus ad 
laboris hujus societatem nos invitet, S. 'Ignarius 
in allata meditatione declarat, dum eumdem no- 
bis propouit in amoeno juxta Hierosoljmam 
campo valde speciosum forma et aspectu amabi- 

(1) L. 1, reyel. c. 1. (a) L. 1. rey. cap. 58 . 

lem, electos Apostolos et ministros alios per orbem 
mittentem , ut omni hominum generi , statui et con- 
ditioni doctrinam sacram et salutiferam impertiant* 
ac quemlibet juvare studeant (i). Et certe vel la* 
pide durior sit oportet, cui tale exemplum dul- 
cisque Gbristi invitatio zelum animarum nou per- 
suadent. 

IV. Tertium incitamentum est Apostolicae vi- 
tae sublimitas et utilitas . Ejus excellentia ex eo fit 
manifesta, quod animarum zelotae sint Dei adju- 
tores teste Apostolo, qui ait ; Dei adjutores su- 
mus ( 2 ). Suffragatur S* Dionysius: Dei adjutores 
sunt , in quiens, qui conantur homines ad eum re- 
ducere , ornareque sanctimonia . Jam autem , ut 
affirmat S. Garolus Borromaeus in eq salutari 
officio Dei esse cooperatores , nihil certe in terris 
illustrius , nobilius ve nihil excogitari potest . Cur n 
enim verbi Dei praedicatores eo fungantur mune- 
re , quo Christus ipse perfunctus est , nihil eo neque 
Deo gratius , neque homini gloriosius praestari 
posse pro certo habemus . Quare merito Si Diony- 
sius ait, omnium divinorum divinissimum esse coo- 
perari Deo in salutem animarum , et nullum ( quae 
Magni Gregorii sententia est ) omnipotenti Deo 
tale esse sacrificium , quale est zelus animarum . 

Ad utilitatem vero ejus quod attinet, eam emi- 
nentem es6e ex Evangelio constat. Si enim cujus- 
vis operis boni remunerator Deus pro scypho 
aquae , pro haustu frigidae pauperi dono datae 
tantam mercedem promittit; quam, quaeso, dabit 
pro sanguine Christi per sacramenta tot anima- 
rum millibus propinato? Si extremo judicii die 
Deus benedictos vocaturus est illos, qui captivos 
liberare, nudos cooperire, esurientes cibo potuque 
recreare consueverint, qua, quaeso , mercede re- 
(1) Parte 2. raed. de vexillis. (2) 1. Cor. 3. v. 9. 

munerabitur illos, qui animas immortales e capti- 
vitate daemonis, e vinculis peccati, e rudentibus 
inferni extraxerint, easque gratiae stola induerint 
et doctrinae pabulo nutriverint? Enimvero ful- 
gebunt hi sicut stellae in perpetuas aeternitates (i) % 
aliis gloria longe superiores. 

§. II. 

i. Ex bis patet paratos nos esse debere etiam 
ad statum vitae Apostolicae amplectendum , si- 
quidem Deum id velle tempore electionis intel- 
lexerimus; vel si buic vitae generi jam nomen 
dedimus, ad ejus obligationes implendas modo 
quodam perfectiori , electionis tempore determi^ 
nando; plene indifferentes ad eligendum illum 
perfectionis in vita Apostolica gradum, quem in 
electo jampridetn boc statu a nobis suscipi , et 
in quo per Christi imitationem nos perfici Deum 
velle noverimus. Atque bic primus est fructus ex 
hac meditatione colligendus. 

Ubi notandum S. Ignatium hac eadem medi- 
tatione non solum intendere, ut desertis Luciferi 
castris ad Christi vexillum quomodocumque tran- 
seamus ( id enim io meditatione de regno Christi 
j$m factum supponitur ), sed insuper ut militiae 
hujus summi ac optimi Imperatoris arctius ad- 
dicti, totis viribus ad sanctiora tendentes, decer- 
namus ducem hunc nostrum perfectiori modo ae- 
mulari , ejus vestigia pressius sequi, eadem cum 
illo praelia generosius conserere, et quidem iisdem 
omnino armis, quibus ille usus est. Utcpe illius 
in restaurando, quod daemonum fraudibus immi- 
nutum luerat, Dei regno ardentes cooperatores 
effecti, omne hominum genus ad illius cognitio- 

(O Hau. ia. v. 3. 

nem et amorem adducere pro viribus studeamus. 

Quem finem S. P. hic distincte concipere, prae 
oculis habere, et in sacra hac militia pro ratione 
vocationis perpetuo spectare nos cupit. Et hinc 
de duobus vexillis meditationem sanctus Auctor 
numquam omitti vellet, sed omnibus etiam sae- 
cularibus, etiam vitam solitariam professis tradi 
eam exoptat Cunctis enim non solum perfectio 
propria, sed etiam salus aliena modo cuilibet sta- 
tui congruo est procuranda. Et hic est fructus 
primus, ut supra insinuavi, ex hac exercitatione 
decerpendus, nimirum firmum animi decretum 
non solum propriam, sed etiam alienam salutem 
ac perfectionem procurandi, et quidem excellen- 
tiori quodam modo procurandi , illa scilicet ratio- 
ne, quae Deo magis placuerit, quamque ille no- 
bis ipso tempore electionis benigne manifesta- 
verit. 

II. Alter fructus est aucta magisque radicata 
aestimatio, amor et appetentia contemptus, pau- 
pertatis et aerumnarum; cujus propensionis acqui- 
sitio et augmentum princeps est hujus hebdoma- 
dis scopus. Ad hanc autem obtinendam, ac con- 
firmandam quam efficacia praesens haec meditatio 
suppeditet adjumenta, ex sequentibus cognosci 
potest. Nam cum daemon divitiis, honoribus et 
sensuum illecebris tamquam illiciis utatur per- 
dendis hominibus aptissimis; ex altera vero parte 
cum Christus contrario armorum genere scilicet 
paupertate, contemptu et vitae asperitate eosdem 
ab interitu eximere, coeloque transmittere co- 
netur; fieri nequit, ut salutis tum propriae tum 
alienae studiosa mens non magnum concipiat hor- 
rorem illarum rerum, quae praecipua instrumenta 
sunt a Lucifero damnandis mortalibus excogitata 
atque inventa. E contrario non potest non sum- 

moper^ affici ad illa media, < quae ia assumpta 
carae Patris aeterni Sapientia elegit, tanq na ia 
subsidia salvandis hominibus opportuniora. Hinc 
patet, quam apte S. Ignatius per hanc medita- 
tionem nobis divitiarum, dignitatum et deliciarum 
horrorem, atque rerum his oppositarum amorem 
instillet. 

Et certe destruendo Luciferi regno non pote- 
rant his aptiora arma instrui atque parari; cum 
enim daemon per concupiscentiam carnis 'et ocu - 
lorum 9 ac per superbiam vitae (t) eos progressus 
fecerit, ut sub Christi adventum mundus totus in 
maligno positus fuerit (2), et mortalium omnes, 
paucis exceptis, hac triplici concupiscentia illecti 
sub Luciferi signis stipendia meruerint; conse- 
quens erat , ut Christus sanctioris militiae dux 
vexilla vexillis, arma armis opponendo, honorum, 
opum ac illecebrarum appetentiam humili, paut» 
pere et aspero vitae cultu debellare contenderet. 

Et prolecto quam feliciter hoc belli genus 
eidem successerit, eventus docet; hac enim arte 
regnum Dei restituit, ingentem Lucifero stragem 
intulit, ejusdemque machinamenta omnia, artesque 
nefandas destruxit, tresque has virtutes non so- 
lum aestimabiles, sed etiam amabiles ac desidera- 
biles fecit. Quis enim militum Christi illud ar- 
morum genus non summe aestimet, amet atque 
appetat, quo Salvatorem tam feliciter usum in- 
telligit et laetatur? Hinc constat, quam efficax 
haec meditatio incitamentum suppeditet ad cqu- 
cipiendam illarum rerum aestimationem, amorem 
et desiderium, quas mundus spernit, odit et hor* 
ret; ac proinde ( quod necessario consequitur) 
quam apte no.$ disponat ad appetenda semper 

(0 Joan. 2. y. 16. ( 2 ) 1. Joan. 5 . V . 19. 

perfectiora,' nosque ducat ad tertium humilitatis 
gradum suo tempore conscendendum. 

III. lerlius denique fructus ex hac exercita* 
tione colligendus est proximior animi comparatio 
ad rqagnum electionis negotium. Ad hoc. enim 
felicius expediendum necessaria est discretio spi* 
rituum, seu diversorum animi motuum notitia , 
ut ea imbuti falsos motus a veris, malos a bonis 
discernere, hostium fraudes detegere, detectasque 
etiam eludere noscamus. Ad hanc autem plenius 
obtinendam meditatio haec lucidissimam facem 
praefert. Nam Luciferi cathedra, ignis, tenebrae , 
minae et rabies claro nobis indicio sunt, illas 
motiones internas, quae vel ad alta subsellia 
prensanda nos movent, vel concupiscentiam alunt, 
vel fovent vanitatem, vel intellectui tenebras of- 
fundunt, vel animi quietem turbant, et pusillar 
nimes, timidos, tristes et nos anxios reddunt , 
eidem Lucifero originem debere suam. 

Contra vero amoena Christi modestia, ejus de- 
missio animi, collectio mentis, suavitas oris, vultus 
serenitas, cordisque tranquillitas manifesto nobis 
indicio sunt, illos animi impulsus, qui nos mo- 
destos, humiles, collectos, suaves, serenos atque 
tranquillos efficiunt, e coelo nobis a luminhm 
Patre demitti. 

Ubi praeterea duo attendenda sunt, i . res ad 
qnam eligendam impellimur; a. modus , quo ad 
eju s electionem incitamur. Si nos instigari sen- 
tiamus ad res malas vel indifferentes quidem, sed 
tamen periculosas, ant amori proprio valde gra- 
tas, sensibus commodas, et superbiae blandientes: 
vel si quis incitetur ad rem quidem perfectam , 
sed tamen experientia doctus deprehendat, ejus- 
modi motionem animo turbationem afferre, leu- 

*i3 

taliones creare, anxietatem, diffidentiam , obscu- 
ritatem offundere; indicium evidens est, malas 
hic latere insidias hostis tartarei cathedrae illi 
igneae insidentis. 

IV. Ad ista autem facilius discernenda pluri- 
mum conducit notitia illius ordinis, quem dae- 
mon in nobis impugnandis tenere consuevit. Ple- 
rumque enim perditioni nostrae initium facit 
a cupiditate divitiarum, tanquam a re proxime 
conjuncta necessitati corporis, et obligatione su- 
stentandae familiae. Deinde postquam mortales 
hoc obtentu seducti opes corraserunt, eos vafre 
inducit, ut bona, quae supefluunt, impendant pro- 
curandis honoribus, emendis dignitatibus, ampli- 
ficando statui. Hinc gradum facit ad superbiam , 
eos invitando , ut status prioris obliti se aliis 
praeferant, altum sapiant, sublimia prensent alios- 
que contemnant. Ex hoc autem minus ordinato 
divitiarum, honoris et propriae excellentiae ap- 
petitu omnia reliqua oriuntur vitia praecipue 
sensualitatis seu appetentiae illecebrarum. 

$• IU. 

I. Ceterum haec meditatio de duobus vexillis 
est una ex praecipuis exercitiorum , qu taadojo- 
dumi illa de tribus hominum classibus; proinde 
nunquam et nemini omittenda, ne. illis quidem, 
qui de vitae statu jam deliberarunt (1). Ratio- 
nem subdit Directorium bis verbis: haec enim 
licet adeo stricte necessaria istis non sint 9 sicut iis , 
qui de toto vitae statu deliberaturi sunt, non po- 
test tamen dubitari 9 quin valde utilia etiam illis 
smt 9 ut animentur ad eam perfectionem 9 cujus ipso- 
rum saltem status ac conditio capax est (a). Hinc 
(1) Dir. c, 34. n. 3 . ( a ) Jbid, 

patet, quantopere a mente S. P. N. aberrent, qui 
banc materiam vel penitus omittunt, vel solum 
obiter peragunt. 

II. Praeterea discrimen, quod inter contem- 
plationem de regno Christi, et istam de duobus 
vexillis intercedit, in hoc consistit. 1. In illa enim 
divinus Rex noster solum sua nobis consilia de 
inferendo hostibus bello de n uncia t, in animo est 
mihi: conditiones iis, qui suis sub signis militare 
decernunt, summatim tantum proponit: quicum- 
que igitur comitari me velit , paratus sit (1): de 
inimicis solum generatim pronuntiat, omnes esse 
debellandos ; nec eos speciatim designat , nec 
arma suppeditat aut docet bellandi modum. 
Paucis: ibi nondum etiam exercitus educitur in 
campum, aut acies extenditur, bellumque ibi non 
tam geritur, quam paratur. In bac vero medita- 
tione proditur in arenam , explicantur vexilla , 
pugna instruitur, designantur hostes, quinam sint 
impugnandi, expediuntur arma, quibus sint pro- 
fligandi, designatur modus eos vincendi, ac de iis 
triumphandi. 

2. Fructus ex priori illa contemplatione colli- 
gendus erat generale quoddam propositum imi- 
tandi Christum, dissimulando adhuc, quo in sta- 
tu, quibus in rebus qua ve ratione ejus vestigiis 
esset insistendum; cum generali quadam indiffe- 
rentia ad omnem generatim servitii modum , 
prout Dei voluntas erit. In hac vero posteriori 
de duobus vexillis meditatione ad ipsum modum, 
quo illud generale propositum executioni man- 
dandum sit, singillatim descendimus , et 'statui- 
mus, Deo servire, Christumque imitari non solum 
in primo statu qui praecepta complectitur: non 
solum in secundo statu qui consilia evangelica 

(1) In m<d. de regno Christi. 

continet, sed etiam in statu qui vitam Apostoli- 
cam profitetur; dummodo tempore electionis ta- 
lem etiam esse supremam Dei voluntatem nove- 
rimus, cum quodam animi affectu ac propensione 
ad pauperiem, contemptum, aerumnas et labores 
huic vitae generi annexas, tanquam ad arma no- 
stris hostibus vincendis longe aptiora. 

3. Illa prior exercitatio nos solum remote ad 
electionem disponit, haec autem proximius ani- 
mum comparat ad eligendum illum statum , aut 
in electo jam statu ad conscendendum illum vir- 
tutis gradum, seu ad reformaudam eo modo vi- 
tam, quo Creatorem id velle intellexerimus. Ubi 
notandum, hanc meditationem jam non esse ipsam 
electionem, sed praeparationem quamdam ad e* 
lectionem. Tametsi, quid eligendum sit, nonnun- 
quam animo medi tantis ultro quasi objicitur. 
Quae lumina , licet iis impraesentiarum diutius 
immorandum non sit , nec omnino tamen suut 
negligenda. 

III. Porro ia hoc exercitio Deus S. Ignatio 
{ut ipse postea retulit, et ab ipso acceptum Adm. 
R. P. N. Everardus Mercurianus Praepositus Ge- 
neralis narrare consuevit) ia hoc, inquam, exer- 
citio Deus Ignatio detexit, ac delineavit formato, 
institutum ac finem Ordinis nostri , et nomen 
ipsum, quod tali Ordini inderet, manifestavit, ni- 
mirum SOGII5TAT1S IESV, seu militum contra 
Luciferum sub Christi vexillo militantium (i). 
Quare haec duorum ducum vexi 1 lora mque simi- 
litudo non tam Iguatii militari genio adscribi de- 
bet, quam coelesti cuidam illustrationi, qua Deus 
ejusdem Ignatii mentem imbai, ac de toto fotu- 
rae rei eventu erudiri voluit. Quae omnia equi- 
dem hujus exercitationis excellentiam ac utilita- 

(»; Lud, dc Palma pag, jn praxi Exercitiorum. 

tem abunde demonstrant. Nihilominus non mi- 
noris momenti sequentem de tribus hominum 
classibus meditationem esse, ex dicendis patebit. 

$• iv. 

I. Nunc postquam generosum animi decretum 
concepimus. Deo serviendi, Christumque imi- 
tandi in eo vitae statu, quem nos ille amplecti 
voluerit , et in electo statu tendendi ad illum 
perfectionis gradum, ad quem nos eluctari om~ 
nium Creatori pariter placuerit ; superest , ut 
etiam statuamus eligere media quae magis et 
hujus decreti executionem, et morum correctio-* 
nem juvare possint. Nam hujusmodi propositum, 
post consideratas mature, quas attulimus, veri- 
tates, plurimi quidem animo praecipiunt 7 sed 
inedia huic eidem assequendo magis idonea pau- 
cissimi tenent. . 

Qua quidem fraude potissimum daemon utitur 
ad perdendum omnem sacrae hujus solitudinis 
fractum. Sunt enim, qui se jam resipuisse putant, 
quod resipiscendi necessitatem agnoscant, nou 
distinguentes inter desiderium correctionis vitae , 
et ipsam morum correctionem. Alii, nescio quos 
sanctos se jam esse arbitrantur, quod magnam de 
saoctitate speciem et aestimationem in animo 
conceperint, confundentes excelsam de perfectio* 
ne ideam cata constanti ejusdem praxi. Aliud 
enim est virtutis notitia, aliud ejusdem exerci- 
tium. 

Huic malo occurrens S. Ignatius, divino pror- 
sus consilio traditis hucusque exercitationibus 
hanc de tribus hominum classibus annexuit com- 
mentationem; cujus finis est persuadere nobis , 
ut non contenti illo generali decreto, sanctius 

Deo serviendi, vitam reformandi, Christumque 
imitandi perfectiori, quam hactenus fecimus, mo- 
do, indifferentiam etiam mentis nostrae extenda- 
mus ad eligenda illa media , quae exequendo huic 
proposito, et consequendo illi, ad quem invita- 
mur, majoris perfectionis gradui idonea magis 
fuerint visa; quaeque voluntas Dei est, ut a nobis 
adhibeantur. 

Non enim sufficit indifferentes nos esse ad 
quemlibet vitae statum , et in electo statu ad 

{ [uemlibet perfectionis gradum , nisi etiam aequi- 
ibres simus ad quaevis media , per quae Deus 
nos generalia haec proposita exequi, vitamque in 
melius mutare voluerit Quid enim juvat, si sta- 
tuas tendere ad sanctitatem, nisi etiam ineas viam, 
quae sola te illuc perducet? Frustra pervenire ad 
finem aliquem cuperet, qui mediis ad illum per- 
veniendi uti nollet 

Scopus proinde hujus meditationis est firmum 
animi decretum eligendi etiam illa adminicula , 
per quae Deus nostram nos salutem ac perfectio- 
nem operari determinate decreverit, cum plena 
ad quodvis eorum indifferentia; ita ut non solum 
indifferentes simus ad ipsam rem perficiendam; 
sed etiam ad rei perficiendae modum et medium , 
qui ultimus est ac summus aureae illius hucus- 
que tantopere commendatae aequilibritatis gra- 
dus. Est autem secunda haec meditatio non ipsa 
horum mediorum electio, sed solum animi com- 
paratio electionem praecedens. 

II. Porro in dicta exercitatione S. P. tres ho- 
minum classes distinguit. Primi volunt quidem 
perfecti fieri, mores corrigere, vitam in melius 
mutare, imo id nunquam velle desinunt; interim 
idonea rei perficiendae media adhibere vel om- 
nino renuunt, vel differunt ad extremum vitae. 

Sunt ii quidem viri desideriorum, sed non ope- 
rum : magni sunt in ideis seu intentione, sed 
nulli in praxi et executione; quia nulla adbibent 
adminicula propositis exequendis accommoda, vel 
saltem iis reipsa uti quotidie differunt. Sunt e. g. 
qui humilitatem quidem desiderant, sed tamen 
omnia, quae ad eam obtinendam juvare possunt, 
remedia rejiciunt, loca vilia, abjecta munia, in- 
fimos gradus, ultima subsellia horrent et aver- 
santur. 

Alius illo Evangelii effato territus: vae vobis 
divitibus (i) item: qui non renuntiat omnibus 
, quae possidet , non potest meus esse discipulus (2), 
vellet quidem Christum in paupertate perfectiori 
modo imitari, ut autem illas suas res, commoda 9 
pecunias, utensilia aliaque vana et superflua a se 
abjiciat, sibi imperare nequit. 

Tertius cognoscit equidem mortificationis sui- 
que refrenandi necessitatem ; quominus autem 
carni aegre faciat, gulae hoc vel illud deneget , 
merendulis nuntium remittat , corpus flagello , 
cilicio, duriori lecto, breviori somno statis tem- 
poribus constanter maceret , impedimento est a- 
mor proprius. Denique alius virtutis necessitate, 
praestantia utilitate captus eidem acquirendae se 
totum impendere statuit; omnino vult fieri san- 
ctus, et quidem magnus sanctus ; sed tamen id 
exequi differt in finem studiorum, ad initium 
missionis, in tempus sacerdotii aut ultimae pro- 
bationis. Reperire tandem licet nonnullos, qui a 
Deo vocati statum religiosum, aut vitam Aposto- 
licam amplecti cum tempore quidem decernunt ; 
hujus tamen propositi executionem ad calendas, 
u t dici solet, graeoas remittunt. 

(f) Luc. 6. y. a 4 - (2) Luc. 14. v. 33 . 

Omnes hi similes sunt homini pigro, qni vult, 
et non vult^ militi picto, qui stricto ense setnper 
minatur , re tamen vera nunquam ferit, viatori 
qui de via languens vellet quidem ad montis 
summitatem contendere, sed, sedens ad ejus radi- 
ces, nunquam surgit revera atque ingreditur. Con- 
tenti hi imaginariis melioris vitae desideriis atque 
inanibus sanctitatis ideis, nunquam manum operi 
admovent: optima proponentes nihil exequuntur: 
sancti vere mirabiles , qui id esse cupiunt, quod 
fieri absque miraculo nequit , scilicet sine labore 
ac illata sibi vi sancti perfectique fieri volunt. 

III. Secundae classis homines ponunt quidem 
atiqua consequendo fini media, sed non ea$ quae 
deberent : gressum quidem aliquantum promo- 
vent , sed extra viam: supra propositum, quod 
commune habent cum hominibus primae classis , 
hi , ut finem obtineant, navant aliquid atque ef- 
ficiunt. Verum ut id agant quocumque Deo pla- 
cuerit modo : ut indifferentes sint non solum ad 
omnem vitae statum , et in electo statu ad omnem 
perfectionis gradum , sed etiam ad quaevis media , 
quibus illos Deus ad sanctimoniae fastigium per- 
ducere cupit, v. g. ad omnem locum et munus, 
quantumvis incommodum et vile: ad tolerandos 
quosvis contemptus et aerumnas etiam graves : 
ad experiendos omnes paupertatis effectus etiam 
sanitati noxios ,* ad exuendum omnem ad consan- 
guineos affectum: ad sacrificandam hanc vel illam 
rem creatam, ad patrandum hunc N. vel illum 
actum heroicum, et quae his similia sunt; hoc , 
inquam, animum inducere sibique persuadere 
nolunt: -hic labor omnis et difficultas est: hic 
omnes sensus atque ipsa natura, quantum conniti 
possunt, repugnant. 

Cum autem nihil omnino agere, et oinuia Deo 

negare nimis rusticum foret, per summam frau* 
dem et malitiam, cor partiri, compositionem fa- 
cere et mediam inire viam decernunt , aliquid 
gratiae amorique divino, aliquid ( ne dicam po- 
tiorem partem ) sibi amorique proprio concc~ 
dunt. Hinc aliquos defectus emendare, quosdam 
virtutum actus exercere, in uno vel altero vim 
sibi facere, appetitum domare, voluntatem fran~ 
gere , intellectum subjicere statuunt. Ut auteru 
securim ad radicem ponant, ut illam, quam Nu* 
meo expetit, affectionem sacrificent, illudque do* 
minans vitium extirpent, ut in hoc vel illo se 
generose vincant , seque divinae Majestati ad 
quidvis sine exceptione paratos offerant; boc, in- 
quam, ut agant, a se ipsis obtinere non possunt : 
hic gratiae limites ponunt: hucusque, o mi Deus! 
hucusque ,• sed non plus ultra , familiaris eisdem 
est agendi ratio. Dicam clarius: facere quidem 
aliquid statuunt, non tamen ea, quae fieri ab illis 
vellet Deus: progredi quidem in virtutis semita 
student, sed non per eam, quam Deus monstrat , 
viam. Et hinc etiam parum aut nihil proficiunt ; 
quia non tam spectant effectum , quem baec ad- 
minicula afferent, quam affectum , quo ipsi in ea 
feruntur. 

IV. Tertia classis est eorum, qui nulla respuunt 
media, nullatnque illorum dilationem admittunt : 
qui ad praefixum perfectionis gradum contendere 
statuunt eo solo, quo eorum Conditor voluerit , 
modo; nempe per illa sola, quae Deus designave- 
rit, media . Hinc omnem cordis divisionem ubhor- 
rentes accurate observant additionem quintam ex 
viginti a S. Ignatio sub exercitiorum initium po- 
litam, dum videlicet magno ac liberali animo to- 
tum studium et arbitrium suum offerunt suo Crea- 
tori, ut de se suisque omnibus td statuat , in quo 

ipsi potissimum servire possint juxta ejusdem be- 
neplacitum , cum firmo animi decreto nihil eidem 
negandi, nullos gratiae limites ponendi, nihil ex- 
cipiendi aut limitandi; sed omnia generose sacri- 
ficandi, omnia agendi et vitandi, quaecuuque sibi 
sacrificari, quaecunque fieri, vel vitari Deus volue- 
rit , cum omnimoda indifferentia ad quodvis me- 
dium, quod eam rem juvare possit, ponendum. 

Isti ergo homines eorum ex numero aegrotan- 
tium sunt , qui non solum serio sanari cupiunt , 
sed insuper nullum recusant pharmacum, quo 
coelestis medicas eos uti voluerit: qui rejecta omni 
partitione toti Deo vivere cupiunt , indifferentes 
non solum ad omnem vitae statum , et in electo 
statu ad omnem perfectionis in eo gradum , utut 
sublimem et arduum; sed etiam ad omnia prorsus 
media , per quae Deus illos ad propositum sibi 
scopum tendere statuerit. 

Atque ut omnia paucis complectar ; prima et 
secunda classis inter se differunt per hoc , quod 
utraque habeat quidem voluntatem quamdam in- 
firmam et remissam exuendi affectum ad hanc vel 
illam rem v. g. ad pecunias , honores , commoda , 
locum, munus , consanguineos ete . ; sed prima clas- 
sis nulla unquam adhibet media , nec cogitat de me- 
diis. Secunda vero aliquid amplius facil\ quia ad- 
hibet quidem aliqua media , sed quae ipsi placent , 
non autem juxta Dei voluntatem ac beneplacitum ; 
et ideo videtur sibi parata , omnia alia facere prae- 
ter illud , ut privetur re illa , quam amat . Tertia 
porro etiam ad hoc parata est , si Deo ita placeat , 
idque tantum inquirit , an placeat (i). 

Horum omnium figura nobis est Naaman Syrus, 
cujus factum sacrae Paginae 4* Regum referunt. 
Volebat is a lepra sanari; nam profectus est ad 

(i) Direct. c. 29 n 5. 


Digitized by Google 



regem Israel , et stetit ad ostium domus Elisei (i); 
sed tamen praescripto a propheta lavationis me* 
dio uti primum noluit: putabam , quod egredere - 
tur ad me, et stans invocaret Dominum , et tange - 


ret locum leprae (a). Post modum lavari quidem 
voluit, sed in fluminibus Damasci, non autem in 


Jordane: nunquid non meliores sunt fluvii Damasci 
omnibus aquis Israel (3) ? Donec tandem a servis 
suis persuasus, assignatum ab Eliseo adhibuit me- 
diam: descendit , et lavit in Jordane , et mundatus 


est (4) ; relicto nobis exemplo, neminem voti com- 
potem fieri nisi illata sibi vi in tertiam se classem 


transferre conetur. 


Consideratis tribus his hominum generibus se- 
dulo perpende, cuinam annumerari merearis , et 
adminiculo sequentis meditationis ad tertium con- 
tende; considera etiam magnam S. Ignatii pruden- 
tiam, quinos pedetentim ad summum illum indif- 
ferentiae graaum perducit, qui ad felicem electio- 
nis successum praerequiritur. Praeterea vide etiam 
miram hujus meditationis cum prioribus conne- 
xionem ac praecipue efficaciam , ob quam merito 
principalioribus ac nunquam omittendis accense- 
tur. Nam , ut testatur Directorium, tota haec me- 
ditatio eo tendit , ut ostendat animae , quam turpe 
et perversum sit , si non solum exuere nolit inordi- 
natas cupiditates , sed si velit quidem eas exuere , 
at eo tantum modo velit , quo ipsi libet , non quo 
Deo (5). 


( 04 . Rcg- 5 . y. 5 . et 9. [(2) lbid. v. 11. 

f 3 T lbid. y. 12. ((4) lbid. y. 14. 

( 5 ) Direct. c. 29. n. 6. 

§. V. 

Quibus omnibus miro artificio ad electionem 
comparamur , utpote ad quam rite instituendam 
praecipua haec conditio est, ut, qui ingreditur ele- 
ctionem , studeat esse liber ab omni affectu anordi- 
nato, et plane ad omnia indifferens, et ad hoc in- 
clinatus , ut sanctum Dei , beneplacitum sequatur , 
quodcunque illud esse cognoverit (i). Quam apte 
autem peractae hactenus exercitationes huc omnes 
conspiraverint, res est manifesta. 

Quo autem aurea haec indifferentia animique 
comparatio altiores in mentibus nostris firmiores- 
que radices agat, vult S. Pater, ut electurus non 
modo non magis propendeat ad terrena relinenda ; 
sed ut insuper , quoad fieri potest , voluntatem suam 
inflectere conetur ad id, quod perfectius est , nempe 
in eam partem, qua plurimum subtrahitur sen- 
sualitati et proprio amori (a). Ratio est; quia sicut 
vh'ga incurva flectenda est in contrariam partem, 
ut deinde manens in medio fiat recta (3) \ ita et 
mens humana vitioso pondere ad honores, delicias 
et opes inclinata , in adversam partem nempe ad 
amorem contemptus, paupertatis et aerumnarum 
est inflectenda, ut optatum inter ea aequilibrium 
obtineri possit. 

Quin imo S. Ignatius in adnotalione meditationi 
de tribus hominum classibus annexa, suadet, ut, 
ubi affectum sentimus e.\ g.. paupertati perfectae 
adversantem, et ad divitias magis inclinantem , ut, 
inquam, ad eum elidendum petamus a Deo , r eni- 
tente licet carne , ut ad paupertatem ejusmodi se- 
ctandam nos eligat : servata tamen interea dtside- 

(i) Direct. c. 2 3. n. 3. (a) lbid. n. L 

(3) Direct. c. 3o. n. a. 

rii ndslri libertate , qua liceat cohvenientiorem di- 
vino servitio viam inire. Tantam abest, ut per istam 
propensionem electionis libertas impediatur, ut po- 
tius plurimum perficiatur, et voluntas expeditior 
reddatur ad amplectendum id, quod Deum Velle 
intellectus electionis tempore cognoverit. 

Et quamvis S. Auctor hanc ad perfectiora in- 
clinationem per omnes secundae hebdomadis exer- 
citationes, proposito Christi exemplo, nobis instil- 
lare otnui vi contenderit; tamen id nullibi effica- 
cius et majori studio agit , quam in exercitio de 
tribus Humilitatis Gradibus , quorum tertius in eo 
consistit, ut quis , si etiam Dei laus par foret , ad 
majorem tamen imitationem Christi , potius eligat 
.cum eo paupere , spreto , et illuso pauperiem, con- 
temptum, et insipientiae titulum amplecti , quam opes , 
honores , et sapientiae aestimationem* Jam autem 
haec consideratio quam aptum medium sit huic 
animi ad perfectiora propensioni acquirendae, quam- 
que arctum ea cum prioribus habeat nexura, res 
ipsa sat aperte loquitur. Ut proinde S. Pater per 
hanc exercitationem necessariae illi ad electionem 
vitaeque reformationem dispositioni ultimam quasi 
manum’ imponat. 

Ubi attendenda est mira peritissimi Auctoris 
industria, qua nos ad eminentem adeo perfectionis 
gradum sensim et quasi aliud agens perduxit. Si 
enim tertium hunc humilitatis gradum sta tim ini- 
tio proposuisset, rei arduitate territi omnes fortasse 
pedem retraxissemus. Id ergo ne fieret, in medi- 
tationibus de regno et vita Christi , et de duobus 
vexillis aestimationem nobis, amorem ac etiam ap- 
petentiam contemptus , paupertatis et dolorum 
pcdetentim instillare, et ad sectanda perfectiora nos 
animare paulatim aggressus est , ut sic excelsis 
cogitationibus filiorum Dei gradalim imbuti, tau- 

dem animo magis alacri tertiam hunc sublimem 
adeo humilitatis gradum conscenderemus, in quo 
absolutissima indifferentia , adeoque et perfectis- 
sima animi ad electionem comparatio consistit. 
Haec enim ad sanctiora propensio optatae aequi- 
libritati adeo non officit , ut potius ad eam obti- 
nendam summe conducat et prosit. Sicut dum 
virga incurva in oppositam partem inflectitur, 
haec inflexio tantum abest ut impediat aequilibrem 
virgae rectitudinem neutrum in latus propenden- 
tem, ut potius eam plurimam juvet. 

Porro circa hoc exercitium notandam est, i. 
quod hi tres Humilitatis Gradus non dentur pro 
certa hora alicujus meditationis (1)5 et hinc etiam 
ego illos solum pro materia considerationis assi- 
gno. Et quamvis ibidem dicator, tertium hunc Hu- 
militatis Gradum toto die mente revolvendum esse 
extra meditationem; tamen mox subjungitur; etiam 
in meditatione opportuno tempore eum expendi 
posse (a). Propterea etiam in meditatione tertia 
dicti gradus excellentia per modum repetitionis 
aliquanto tempore recolenda proponitur. 

a. Quamvis tribus hisce gradibus tota vitae Chri- 
stianae perfectio comprehendatur; illos tamen S. 
Pater noster potius nominavit gradus humilitatis, 
quam alterius virtutis, tum quia summam subje- 
ctionem quoad omnia Dei praecepta requirant, 
tam quia supremum mundi honorumque con- 
temptum supponunt , et exigunt heroicam pro- 
pensionem ad quamvis infamiam ac vilipensio- 
nem subeundam. 

3 . Cum S. Igaatias velit, nos dictos tres humi- 
litatis modos per totum diem identidem revolx ere , 


(i)Dircct. c. 09. n. 8. 
(3) Direct. ibid. 

nec non colloquia ibi dicenda crebro agitare ( 1)5 
hinc hodierno die subcisivis temporibus quam fieri 
potest saepissime ac ardentissime ad tertium hunc 
Gradum elevari petamus inprimis a B. Virgine, 
deinde per hanc a Filio, et demum per htiuc a 
Patre aeterno, dicendo e. g., o Maria humilitatis 
magistra, exora mihi tertium Humilitatis Gradum. 
O Jesu humillime, qui dixisti: discite a me, quia 
mitis sum et humilis corde ( 2 ), eleva me ad tertium 
humilitatis gradum. O Pater aeterne, amore Filii 
tui, qui exinanivit semetipsum , formam servi acci- 
piens ( 3 ), da mihi tertium humilitatis gradum. 

4* Ultimus hic se humiliandi modus, seu hu- 
militatis gradus est centrum omnium exercitio* 
rum et scopus omnis sacrae hujus solitudinis. Nam 
omnia cum eo, veluti cum quadam basi cohaerent. 
Omnes enim praecedentes meditationes hebdoma- 
dis primae et secundae ad hunc gradum conscen- 
dendum nos disponunt et perducunt ; sequentes 
vero hebdomadis tertiae et quartae commentatio- 
nes ad nos in eo conscenso confirmandos conspi- 
rant. 

5. Praeterea haec exercitatio est quasi compen- 
dium omnium considerationum praeteritarum , 
item propositorum ac conclusionum hactenus fa- 
ctarum: sive est quaedam summa omnis hactenus 
intenti fructus , quemadmodum ex pomeridiana 
consideratione (quae a prandio ob exercitium ele- 
ctionis media hora citius incipienda erit) clarius 
patebit. Ex his autem concludere licet , quanto 
cura fervore huic de tribus humilitatis gradibus 
exercitio nos impendere deceat ; et quantopere a 
mente S. Ignatii recedant illi Auctores, qui de eo 
ne quidem mentionem faciunt. 

(1) In lib. exer.post caedit, de trans. Dom. ad Jordanem no- 
tando tertio. (2) Matth. 11. v; 29. (3) 2. v, 7. 

MEDITATIO II. 

DE TRIBV3 HOMINVM CLASSIBVS 

Punctum L , 

Considera improbitatem hominum primae clas- 
sis, qui pleno lumine illustrati , quid faciendum 
sibi sit, clare agnoscunt , idque ad effectum per- 
duci etiam cupiunt, sed tamen nihil revera conan- 
tur, nulla seligunt media, remque omnem de die 
in diem usque in horam mortis exequi differunt. 

Jam autem quanta baec improbitas est? scire 
bona, quae tibi sint agenda: nosse motiva, ob quae 
sint agenda: callere modum, quo sint perficienda: 
abundare mediis, quibus ea in usum deduci pos- 
sent: imo cupere etiam eadem a se perfici atque 
impleri; et tamen nihil agere, omnia ignave ne- * 
gligere, ac instar lapidis regundis finibus positi 
eodem semper in teporis luto haerere; id enimvero. 
animi non mediocriter maligni , suique omnino 
negligentis indicipm est. Quid enim? an non gra- 
vis in se ipsum impietatis argueretur aegrotus ille, 
qui sanari quidem enixe cuperet, omnem tamen 
medicinam respueret, vel eam sumere diutius pro- 
crasti naret ? Talis autem est , quicumque in nu- 
mero primae classis censetur. 

Verumtamen vae homini scienti, et non facienti, 
nam prolixius judicium erit illi ( i ). Si enim Chri- 
stus non venisset , et in his exercitiis locutus ei 1 
non fuisset, minus peccatum haberet ( 2 ). ‘ At vero 
nunc post cognitas has veritates post detectam 
virtutis semitam , post tot lumina et instinctus , 

(1) Mare. 12. v. l\o. (2) Joan. i 5 . y. a?. 

persistere ia eadem pristini torporis semita decur- 
renda, iisdem, defectibus obnoxium vivere, eum* 
dem esse post exercitia, qui ante, et nibilo melio- 
rem fieri ,* id enimvero idem est ac illi terrae si- 
milem esse, quae supervenientem super se bibens 
gratiarum imbrem , tamen non nisi spinas et tribu- 
los profert, et quae propterea maledicto proxima 
est (i).? 

O benignissime Jesu, magna enimvero perver- 
sitas est has Evangelii veritates credere, et tamen 
ita vivere, ac si de earum veritate prorsus dubita- 
rem. Heu , quid oliiri respondebo Judici divino 
'mihi dicturo: de ore tuo te judico, serve nequam ( 2 ). 
En, haec scivisti, et haec fecisti : haec tua fides, 
et hi tui mores. O Auctor vitae, ne permittas, ut 
tot lumina majoris mihi caecitatis, totque favores 
gravioris damnationis causa et origo existant. 

Punctum 11. 

Considera imprudentiam summe noxiam homi- 
num secundae classis , qui virtuti obtinendae illa 
solum adhibere volunt media, quae ipsis, non quae 
Deo placent; quique ex eorum numero aegrotan- 
tium sunt, qui illa tantum pharmaca admittunt, 
quae palato sapiunt, non quae sanant et prosunt. 
-Agnoscunt quidem correctioris vitae necessitatem: 
exeerantur ipsimet inorum suorum a fide discre- 
pantiam: certum est iis Deo servire imitando Chri- 
stum; hunc in finem statuunt etiam aliqua adhi- 
bere media ; at solum illa , quae amor proprius , 
non quae Dei voluntas eligenda suadet. 

Quam imprudens autem, imo et noxia 6it tenax 
ejusmodi et proterva cum Creatore agendi ratio, 

(0 Hebr. 6. y. 7. et seq. ( 2 ) Luc. 19. y. 22. 

patet ex damnis, quae hinc oriri possunt. Nam i. 
actum est, saltem magna ex parte, de intento per 
haec exercitia fructu, et de illo majoris, ad quem 
vocamur, perfectionis, et annexo huic sublimioris 
beatitudinis gradu. Quid autem erit de tot illis 
gratiis nobis fortasse conferendis, de tot animarum 
manipulis a nobis fortasse colligendis , si divinae 
voci auscultantes apta ad id instrumenta fieremus? 

x. Tales in poenam hujus repugnantiae postea 
permittuntur labi in gravissimas tenta tiones, mul- 
tiplices defectus, inveteratum teporem; imo prae- 
sens non raro periculum incurrunt perdendae sa- 
lutis. Exemplo nobis sit adolescens ille, qui a 
Servatore nostro ad magnum sanctitatis culmen 
his verbis invitatus fuit: si vis perfectus esse 9 vade , 
vende quae habes , et da pattperibus , et veni 9 se- 
quere me (i). 

Juvenis hic omnia mandata a juventute sua cii- 
slodierat ; volebat Creatori perfectius servire: quid 
adhuc mihi deesti quaerebat scire Dei circa se vo- 
luntatem: Magister 9 quid boni faciam) Nihilominus 
ut possessiones suas relinqueret, pecunias paupe- 
ribus distribueret, Christumque proximus seque- 
retur, id sibi imperare non poterat: abiit moerens. 
Jam vero non desunt Auctores, qui eum omnino 
periisse putant, fundantes suam opinionem in illo 
Christi effato : quam difficile tales in regnum com- 
iorum introibunt: facilius est camelum per foramen 
acus transire . Proh Deum immortalem ! primani 
innocentiae stolam adhuc illibatam servaverat : 
perfectus esse cupiebat: Christus eum intuitus etiam 
dilexerat ; et tamen quia ad excelsiorem sanctimo- 
niam vocatus vocationi obsequi renuit ; quia ad 
alliorem perfectionis gradum eluctari noluit; sala- 
temque suam alio, quam quo Deus decreverat , 

(i) Matth. 19 v. ai. ct scq. 

modo aliisque mediis pro suo libitu eligendis ope- 
rari voluit, probabiliter aeternum periit, ac modo 
credibiliter ardet in tartaro, qui potuisset inter 
primarios Ecclesiae Sanctos lucere in coelo* Ad 
haec quis non paveat? 

3. Hac ratione non solum non evitatur, sed plu- 
rimum augetur difficultas, qua tales territi virtu- 
tis tramitem deserunt. Nam coelestis illa unctio, 
quae laborem leniret, cessat: gratia, quae debiles 
portaret, subtrahitur; praemii spes, quae molestiam 
et difficultatem levaret, plurimum imminuitur. 
Contra vero Deus, cum ejusmodi partitionem aver- 
setur, et totum , non partem tantummodo, pro se 
habere cupiat , spargit, teste Augustino, amaritu- 
dines super illicitas cupiditates eorum, vias illo- 
rum spinis sepit, eaque ipsa , quae fugerunt, ad- 
versa immittit, resque ita disponit, ut longe plura 
ipsis patienda occurrant in semita teporis, quam 
tolerare debuissent in ipsa etiam, quam tantopere 
formidant , perfectionis via. Quis erit ergo, qui 
Deum nos ad perfectiora selectis ab aeterno me- 
diis vocantem audire nolit? 

Punctum III. 

Considera felicitatem hominum tertiae classis , 
qui ea prompti media arripiunt, quae universorum 
Dominus eligi ab iis cupit, et quae proinde om- 
nium efficacissima sunt ad obtinendum finem in- 
tentum. Hi solum Numinis servitium spectantes, 
cum plena ad quodvis medium indifferentia unice 
coeli nutum expectant , quem , statim ac cogno- 
scunt, cupidissime excipiunt. Omnem cordis par- 
titionem, omnem naturam inter et gratiam pactio- 
nem abhorrentes, in electo vitae statu toto nisu ad 
illum, quo vocantur, perfectionis gradum non per 

alia quam per assignata a Deo media eluctari co- 
nantur. 

Quanta vero haec felicitas sit, patet ex eo quod 
tales i. in hoc etiam mundo vivant beate ob cha- 
rismata, quae, praemio virtutis, eorumdem menti- 
bus a coelo communicantur , et quae ad quatuor 
gloriosorum corporum dotes propius accedunt , 
nempe claritas quaedam intellectus in cognoscen- 
dis veritatibus aeternis: agilitas voluntatis in exer- 
cendis operibus bonis: subtilitas memoriae in for- 
mandis coelestibus ideis : et quaedam animi , ut 
ajunt, impassibilitasy ex assidua appetituum coer- 
citione parta. 

2 . Ejusmodi animae tam multis deliciis volu- 
ptatibusque in hac adhuc lacrimarum valle per- 
fundi solent, ut iis fruendis jam impares, modum 
aliquem a coelo poni ardenter petant ; sancteque 
fateantur, omnes molestias, labores et aerumnas 
in virtutis palaestra diu multumque toleratas, vel 
minima harum voluptatum particula abunde com- 
pensari. 

3. Denique tales singularis Dei Providentia 
speciatim fovet, tutatur et regit. Hosxlivinus Amor 
in sinu suo portat (i) quasi pupillam oculi custo- 
dit ( 2 ), variosque eventus ita sapienter modera- 
tur, ut illis omnia cooperentur in bonum (3), ipsi 
etiam non raro lapsus. Quam merito igitur beati 
dicuntur illi, quibus haec contingunt! 

Fructus ex hac meditatione colligendus est fir- 
mum animi decretum non solum serviendi Deo, 
imitando Christum in eo vitae statu, ad quem nos 
vocaverit: et in electo statu non solum tendendi 
ad illud perfectionis culmen, ad quod nos ille in- 
vitaverit; sed illuc tendendi per illa determinate 

(*) ^ um - 1 1 • v. 12. (2) Dcut. 32. v 6 . 

( 3 ) Rom. 8 . y. a 8 . 

media , quae Deo placuerint^ item corrigendi motes 
in iis singillatim punctis, et ea ipsa methodo, iu 
quibus et qua id jusserit Deus , nihil excipiendo, 
nullam divini luminis recipiendi moram interpo- 
nendo. Et haec perfectissima ad electionem hodie 
instituendam animi comparatio est. 

Affectus 

O Domine, terribilis in consiliis super filios ho- 
minum ( i )! Timeo mihi a judiciis tuis (2), quia sunt 
abyssus multa (fi). Heu! quid respondebo tibi, coe- 
lum et terram velati testes contra me evocanti 
illis Isaiae verbis: judicate inter me et vineam meam 
(hanc animam): quid amplius debui Jacere , el 
non feci ( 4)? V ocavi eam ad sublimem perfectio- 
nis gradum , viam edocui, media suppeditavi ; et 
renuit, debuisset fieri sancta ob conditionis excel- 
sitatem; potuisset fieri sancta ob exercitiorum effica- 
citatem ,• et ecce expectata , ut faceret uvas , fecit 
labruscas ( 5 ). Ad haec quid respondebo tibi? 

Ah! merito pavore et tremore concutiuntur om+ 
ni a ossa mea> et expavescit anima mea valde (6), 
dum expendo tuum illud effatum: cui multum da- 
tum est multum quaeretur ab eo et cui commoda- 
verunt mullum , plus petent ab eo (7). Heu me mi- 
serum! si hic ipse exercitiorum libellus, qui mihi 
via debuisset esse ad coelum, fieret via ad interi- 
tum, meaque culpa evaderet veluti suspensa mihi 
e collo mola asinaria, quae me profundius in in- 
fernum demergat? Dantur enim, o veritatem tre- 


(1) Psal. 65 . y. 5 . 

( 3 ) Psal. 35 . y. 7 . 

( 5 ) lsa. 5 . v. 24. 

(6) Liber, de imit. Christ. 1. 

(7) Luc. 12. y. 48. 


(*) Psal. 1 18. y. 120. 
( 4 ) La. 5 . y. 4. 

3 . c. 14. 

mendam! qui nisi fiaut sancti (i), erunt reprobi. 
O Deus salutis meae ( 2 ) ! tantum a me malum 
averte ! da , ut posthac ad perfectionem per illa 
ipsa, quae tibi placita fuerint , media tendam, ne 
forte etiam me attonet tuum illud terribile ful- 
men : Ecce ego extendam manum meam super le 9 
et auferam a te justificationem tuam (3). Abjiciam 
te , et eligam mihi virum alium secundum cor» 
meum. 

Id ergo ne fiat, execror improbitatem hominum 
primae classis , qui sola inani velleitate contenti 
nulla adhibent media. Aversor praeterea impru- 
dentiam hominum secundae classis, qui cum Deo 
avare paciscentes aliqua quidem, non tamen ea, 
quae deberent, applicant media. Contra vero ap- 
peto et ego felicitatem hominum tertiae classis , 
qui ad omnia aequilibres ea solum, quae Deo pla- 
cent, eligunt sibi media . Itaque ecce me paratum 
ad omnia praecipue ad haec N. 

Testis mihi sit Deus , et testis Christus ejus (4) $ 
quia serviam Creatori meo ineo, quo voluerit, 
statu: et in electo siatu tendam ad illum , quem 
mihi designaverit, perfectionis gradum, et quidem 
tendam per illa ipsa, quae determinaverit, media . 
Nihil excipio, nullos gratiae limites pono: oblu- 
detur licet caro: obmurmurent licet sensus; nihil 
conficient; quod tu volueris, fiet : solum doce me 
facere voluntatem tuam (5). 

« Deinde hanc indifferentiae gratiam animique 

(1) T6 sancti hic non sumitur lato sensu, quo nomine ve- 
niunt omnes qui salvantur. Sic enim absque dubio, quicunque, 
nisi fiat sanctus, erit reprobus. Sed intellige, nisi fiat sanctU9 
secundum altigris vocationis modum v. g. in sequendis con- 
siliis, in Apostolatu, in maiori perfectione obtinenda, ad quam 
a Deo in electo statu invitari se sentiat etc. 

(*) Psal. 17. y. 47. ( 3 ) Ezech. 16. v. 27. 

( 4 ) 1. Reg. 12. v . 5 . ( 5 ; a. Psal. i!\i. v, 10. 

» ad quidvis promptitudinem ia triplici colloquio 
» petes i. a B. Virgine, 2. per hanc a divino ejus 
» Filio, 3 . per hunc ab aeterno illius Patre. Quod 
» si in te aliquam a perfecta paupertate, tui con- 
» temptu et aerumnis repugnantiam; contra vero 
» erga divitias, honores, commoda propensionem 
» senseris, mullum conferet ad illam superandam, 
» si in his colloquiis a Deo flagites , ut te vocet 
» et instiget, renitente licet carne, ad eligendum 
» id, a quo maxime abhorres. Hac enim ratione 
» (voluntatem scilicet ad id , quod sensualitati 
» contrarium est, inclinando ) ad auream illam , 
» quae hic quaeritur , indifferentiam , et ad con- 
» nexum ei tertium Humilitatis Gradum facilius 
» pervenies (1). 


CONSIDERATIO 

DE TRIBVS HVMILITAT1S GRADIBVS 

Cupit S. Pater, ut antequam electionum mate- 
riam aggrediamur , prius ad capessendam germa- 
nam doctrinam affectum nostrum disponamus , ap- 
prime considerando , ac per totum diem identidem 
revolvendo tres sequentes modos Humilitatis (2). 
Et merito ; nam ad electionem bene faciendam 
requiritur purus ab omni non solum graviter aut 
leviter vitiosa, sed etiam quomodocunque sinistra 
affectione animus, cum plena ad quidvis indiffe- 
rentia; haec autem ob corruptae nuturae ad ima 

(0 hib. exercit. io notando statim ad 6nem hujus medit. 
Item Dircct. c. 3o. n. 1 . 

( 2 ) in lib. exercit. notando tertio ante tres Gradus Humi- 
litatis. 

semper prooae vitium nunquam obtinebitur sine 

forti ad altiora et perfectiora inclinatione (i). Ista 

ergo propensio ut in gradu sublimiori acquiratur, 

hujus considerationis est scopus, in qua eumdem 

ob finem praedicti tres modi attentius expendendi 

proponuntur. 

I. Primus Humilitatis modus hic est 9 ut me pe- 
nitus subdam divinae legi observandae \ utque ne 
mundi quidem totius oblato mihi dominio } vel ex- 
tremo vitae discrimine objecto, transgrediar ex 
deliberato mandatum ullum divinum aut huma- 
num , quod quidem peccati mortalis vinculo nos 
obliget (a),* ita ut malim cum Christo contemplo, 
paupere et afflicto pariter contemptum, pauperem 
et afflictum vivere, quam cum lethali noxa summis 
divitiis, honoribus et deliciis gaudere. Et hic gra- 
dus est fructus ex prima exercitiorum hebdomade 
collectus, quem ut conscendamus , incitamento 
nobis sunt i. peccati gravitas , quae summa est ob 
offensae foeditatem , offendentis vilitatem, offensi 
majestatem. 2 . Poenae ob illud Lucifero, Proto- 
parentibus et Christo inflictae atrocitas . 3. Suppli- 
ciorum propterea in tartaro subeundorum diritas 
et aeternitas . Quae omnia meditationum secundae 
diei argumentum erant. 

Accedit 1 . rei aequitas ; nam mortalem justum 
est 9 subditam esse Deo (3). 2 . Obligationis inevita - 
bilitas secundum illud Ecclesiastae effatum: Deum 
time 9 et mandata ejus observa ; hoc est enim omnis 
homo (4); idest, ad hoc naturaliter seu essentiali- 
ter obligatur omnis homo. 3. Observationis utili- 
tas ; sicut enim peccatores persequitur medum ; ita 
et justis retribuuntur bona (5). 4* Exemplum SS . 

(1) Direct. c. 23 . n. 3 . et 4. 

l 2) S. Ignat. iti lib. exeicit. ( 3 ) 2. Mach 9. ▼. 12. 

( 4 ; Ecclae. 12. y. i 3 . ( 5 )Prov. i 3 . >. 21. 

Martyrum , qui ne peccarent , lentali sunt , secti 
sunt , lapidati sunt , in occisione gladii mortui 
sunt (i). 5 . Denique summa est hujus gradus ad 
salutem necessitas ; voluntarie enim peccantibus 
relinquitur terribilis expectatio judicii , et ignis ae- 
mulatio (2) ; ubi peccatores accipient damnatio- 
nem ( 3 ). 

Jam vero an hunc gradum conscendisti ? esne 
paratus omnis potius famae , honorum , sanitatis et 
vitae jacturam subire, quam graviter peccare? Age, 
si posses mortifero crimine summam dignitatem, 
ingentes divitias tibi comparare votoruroque om- 
nium fieri compos, si a diuturna infirmitate aut 
propinquo mortis discrimine te liberare, an malles 
illis carere, haec vero tolerare, quam lethali noxa 
divinam Majestatem lacessere, et a commendata 
hactenus indifferentia vel latum unguem recede- 
re? . . . Aut si ita comparatus animo es : quaeso , 
quam firmo pede huic gradui insistas? an non illa 
tentatio inde te denuo deturbabit? 

Pro certo habeas , nisi quis implacabili edque 
inveterato sempiternoque mortiferae labis odio fla- 
gret; imo nisi quis ad solam occasionem peccan- 
dique periculum terrore percellatur , et velut ad 
subitum daemonis conspectum contremiscat, a- 
ctum est de sanctiori servitio Dei et propiori imi- 
tatione Christi: actum de inculcato 4 hucusque 
aequilibrio et de majori per illud obtinenda per- 
fectione: actum denique de omni intento per haec 
exercitia fructu. Ad hanc igitur regulam tanquam 
ad lapidem lydium tuam a graviori delicto aver- 
sionem examina, et aptissima quaeque illi vitando 
media arripe. 

(1) Hebr. u.v. 37. (a) Hebr. xo. y. 26. 

(3) 3. Luc. 20 . y. 4;. 

II. Secundus Humilitatis Gradus majoris est 
perfectionis , et in eo consistit , ut ubi aequalis est 
divinae laudis et salutis meae occasio , aeque pro- 
pensus sim ad dividas et paupertatem : ad honorem 
et ignominiam : ad longam vel brevem vitam ; ita 
quidem , ut nulla vel humanae quantaecunque feli- 
citatis vel propriae mortis condidone proposita , ad- 
ducar unquam ut culpam non solum lethalem nui - 
lam, sed nec venialem decernam admittere (i). Ut 
proinde malim cum Christo egenam, abjectam ac 
aerumnosam vitam ducere, quam per venialem 
noxam cunctis dignitatibus, opibus ac voluptati- 
bus abundare. Haec animi comparatio fructus est 
primae exercitiorum diei praecipue illius medita- 
tionis, quae a S. Ignatio fundamentum inscribitur, 
ut ex dicendis patebit. 

Porro motiva ad illum impellentia sunt tria ; 
quorum tamen lectio nunc est omittenda; cum 
consideratio alias longior sit. i. Secundum data 
in prima exercitatione de fundamento principia , 
debemus absque differentia nos habere circa res 
creatas omnes (S. Ignatii verba sunt); ita ut quod 
in mbis est, non quaeramus sanitatem magis quam 
aegritudinem ; neque divitias paupertati , honorem 
contemptui , vitam longam brevi praeferamus . At- 
qui contra hanC indifferentiam ageret ille , qui 
per levem noxam honorem contemptui , divitias 
egestati, sanitatem morbo, vitam morti praehabe- 
ret. Ergo nisi jactum sub exercitiorum initium 
fundamentum evertere, perceptumque hactenus 
fructum perdere velimus, debemus secundum buuc 
.humilitatis gradum conscendere; idest, debemus 
«aalle contemni , aegrotare -et mori , quam tenui 
culpa meutem foedare, et per venialem naevum 

_ (i) In lib. exercitiorum. 

ab inculcata hactenus indifferentia deflectere: alio- 
quin actum est de praecipuo exercitiorum scopo, 

2 . Ilia, quae ibi (nempe in fundamento ) enar- 
rantur puncta, videlicet divitiae et paupertas , ho- 
nor et ignominia , brevitas et longitudo vitae solum 
sunt media ad oblinendum creationis finem ; et 
quidem sunt media eatenus solum utilia, quatenus 
conducunt ad dictum finem. Ad media autem in- 
differeutes nos esse oportere, et in eorum delectu 
et usu a solo creationis fine moveri no6 debere 
ipsa ratio dictat. Ergo aeque propensi esse debe- 
mus ad divitias vel paupertatem, ad honorem vel 
ignominiam, ad longam vel brevem vitam. Jam 
autem qui leviter peccat, ut inopiam, contemptum 
et morbos effugiat, vel ut opes et honores acqui- 
rat, aut sanitatem et vitam conservet, is a requisita 
ad electionem aequilibritate recedit , a suo fine 
ultimo saltem aberrat, contra dictamen rationis 
agit, et ex medio finem constituit. Id igitur agere 
qui horret, ad secundum hunc gradum eluctetur 
necesse est. 

3 . Praeterea ad veniale universim fugiendum 
impellere nos debet hujus culpae malitia , quae 
est enormis \ i. quia post mortale est malum in 
orbe maximum, a. Quia Deus incredibili illud 
odio aversatur. 3 . Quia secundum probabilem 
Theologorum sententiam nulla creatura pura con- 
digna illud satisfactione expiare potest. 4* Quia 
actus virtutum corrumpit, cbaritatis fervorem di- 
minuit, ad lethalem noxam disponit. Accedit, 
quod ejus poenae sint gravissimae tum in hoc , 
tum in altero mundo. Ex his legitimo nexu con- 
cluditur, hoc etiam monstrum cane pejus et 
angue vitandum esse, et omni odio execrandum : 
ita quidem ut nulla vel humanae quantaecunque 

felicitatis vel propriae mortis conditione proposita , 

quis adduci se sinat , ut culpam licet venialem tan- 
tum decernat admittere . 

Jam vero scrutare Jerusalem in lucernis (i), et 
vide» quam magnus hujus naevi animum insideat 
horror. Percontare ex te ipso: quid si levi menda- 
cio molestam pauperiem , gravem infamiam, le- 
thalem morbum vel mortem ipsam a me amoliri, 
aut honorificum quoddam munus vel magnum lu- 
crum, aut longaevam valetudinem acquirere pos- 
sem, annon mentirer? An idem mihi est contem- 
ni, vel honorari; egere, vel abundare: sanum vi- 
vere, vel aegrotum mori? Age, quid reponit con- 
scientia ? .... Et tamen hic gradus non est nisi 
secundus primae hebdomadis fructus. En , ad 
quam sublimem perfectionis gradum s. Ignatius 
per sua exercitia nos ducat, et quam mirabilis in- 
ter ea nexus intercedat. 

III. Tertius Humilitatis altissimae modus , qui 
aliis duobus longe multumque antecellit, in hoc 
consistit: etiamsi nullo superaddito laus Dei par 
foret , idest, etiamsi per honores et divitias aeque 
facile salvari , et creationis meae finem obtinere 
possem, quam per paupertatem et contemptum ; 
tamen potius eligam cum Cht-isto paupere , spreto 
et illuso pauperiem , contemptum , et insipientiae ti- 
tulum amplecti, quam opes, honores , et sapien- 
tiae aestimationem , idque solum oh majorem ejus 
imitationem (*a). Tertius hic gradus est fructus 
hebdomadis secundae , praesertim meditationum 
de regno Gbristi et duobus vexillis, ubi scilioet 
toti ad Servatorem perfectius imitandjum exarsi- 
mus, ob majoris cum illo similitudinis desiderium. 

Motiva, quae hunc nobis gradum commendant, 
sunt sequentia, i. Exemplum Dhristi, qui nostri 

£0 Soph. i. v. ia. 

W ln lib. exercit. de tribus grad. humil. 

causa et amore elegit viam paupertatis, ^contem- 
ptus et dolorum, propositoque sibi gaudio susti- 
nuit crucem , confusione contempta (i). Nimirum 
ut pari erga Christum amore etiam nos incitati , 
eumdem in his ipsis rebus proximius sequi stu- 
deremus, non solum cum divitiae et honores fini 
nostrae creationis adversantur, sed etiam casu, quo 
illi aeque ac inopia, aerumnae et despectus ad 
propositum finem consequendum conducerent, 
atque par in utrisque ad aoquirendam perfectio- 
nem momentum foret. 

Enimvero omnis humani sensus expers sit , o- 
portet, cui tam mirabile Christi exemplum hujus 
gradus amorem non persuadet. Quid enim? errone 
Rex regum, et Sanctus sanctorum nostri causa fa- 
ctus sit vir dolorum (2), opprobrium hominum (3), 
egenus et pauper (4), non habens , ubi caput re- 
clinet (5); et homo peccator vilisque argilla ducat 
in bonis dies suos (6) et intumescat superbia (7)?.... 

Quae haec paradoxa? pro certo habere honores, 
delicias et opes illa esse venabula , quibus utitur 
daemon ad 'homines perdendos, et e contrario 
contemptus, dolores 'et egestatem illa esse admi- 
nicula, quibus eisdem coeli janua aperitur ; cre- 
dere, Christum ideo vitam pauperem, asperam et 
humilem elegisse, ut nobis despectus, paupertatis 
v et asperioris cultus desiderium instillaret i et ut 
simul voluptatum, divitiarum et dignitatum odium 
atque contemptum infunderet ; haec omnia, in- 
quam, scire atque adeo credere, et tamen spreto 
Christi exemplo mammonae, mundo et carni ad- 
dictum vivere: quae Christus amat, odisse, ac de 

(1) Hebr. 13. v. 3. (3) Isa. 53 . v. 3 . 

Psal. 31. v. 7. ( 4 ) PsaJ. 69. v. 6. 

(5)Luc. 9. y. 58. (6) Job. 31 . v. i3. 

(7) Dcut. 17. y. i 3 . 

eo in tertio Humilitatis Gradu imitando ne qui- 
dem cogitationem admittere ; idque facere Chri- 
stianum, qui teste Gregorio Nysseno deberet esse 
alter Christus, imo id facere Keligiosum , qui vi 
suae vocationis deberet esse viva Christi crucifixi 
imago; haec certe probrosa adeo et insolens fidei 
et vitae dissensio est, ut omnem excusationi lo- 
cum adimat. Sola haec antithesis nostram socor- 
diam ita reprehendit, ut ne gutta quidem sangui- 
nis in venis nostris fluere deberet, quae hujus i- 
mitatione prototypi non inflammetur. Quid enim? 
ergone minus in nobis efficere possit exemplum 
Salvatoris, quam in milite ducis? Finge amatum 
militi ducem in hostiles muros primum ascen- 
dere, continuo omnis exercitus praeeuntem ducem 
sequetur ; et solos Christianos pigeat Christum 
sequi? Absit a nobis tam vecors iguavia (i). 


(i) Qui in tertio humilitatis gradu, etiamsi nullo superad * 
dito laus Dei par fovet, ad majorem tamen imitationem Chri- 
sti, eligit potius cum eo paupere , spreto et illuso, pauperiem, 
contemptum et insipientiae titulum amplecti, quam opes ho- 
nores et sapientiae existimationem^ certissime ex Francisco 
Suarez de Rei. t. 4*1. 9* c. 5. ostendit majorem amorem et 
reverentiam ad Christum Dominum. Praeterea illa via est se- 
curior et aptior ad magis merendum etc. Quare nunquam sa- 
tis pro rei necessitate et praestantia gradus ille commendari 
potest, qui, ait Ignatius Diertins, castissimum erga Jesum Chri- 
stum amorem in se complectitur, atque idcirco ad illum om- 
ni qua possumus ope eniti debemus. Non tamen (generatim 
saltem loquendo) sequi, videtur, qui secus eligeret eum ducet* 
in bonis Jies suos, intumescere superbia, spreto Christi exem- 
plo, mammonae, mundo et carni addictum vivere et multa e- 
jus generis alia, quae in auctore leguntur. Ratio est, quia in hoc 
gradu supponitur a s. Ignatio, tanquain fundamentum, verum 
certissimumque obsequium Dei utrinque aequale. Ergo et par 
utrinquc perfectio, quura laus et gloria Dei sit mensura perfe- 
ctionis nostrae. Qui autem hoc modo utitur y. g. divitiis, re- 
cte utitur; non ille igitur utendo divitiis, intumesceret super - 
ia, duceret in bonis dies, viveret mundo addictus, ceteraque, 
quae \ix dici possent de hominibus, qui secundum humilitatis 
gradum detrectarent. 

Igitur eja fratres , pergamus simul, et generosa 
mente eluctemur in tertium humilitatis gradum; 
hunc enim nos conscensuros promisimus genera- 
tim in contemplatione de reguo Christi, ac spe- 
ciatim deinde in meditatione de duobus vexillis. 
Inceptum est , retro ire non licet , nec relinquere 
oportet . Macti proinde animis! Jesus erit nobiscum. 
Erit adjutor noster , qui est dux noster et praeces - 
cessor . En\ rex noster ingreditur ante nos , hunc 
ergo sequamur viriliter , nec inferamus crimen 


Et hoc verum esse contendo, etiamsi cum eodem Suarez 
ibid. concedam, per superadditam illi obsequio Dei utrin- 
que pari imitationem Christi , de qua agitur heic in tertio 
gradu, jam tolli illam paritatem, majoremquc ibi perfectionem 
esse, ubi major est Christi imitatio. Quod diserte confirmat 
vir eximius his verbis: fateor ab hoc motivo , nimirum confor- 
mitatis ad Christum, nunquam esse separabilem majorem Dei 
gloriam. Cui etiam consentit Ign. Diertins ad hunc gradum 
not. 5. Quae omnia valde enimvero pro Bellecio faciunt. 
Nihilominus tamen multis , opinor, adhuc nimis exaggerata 
videri possent, quae supra ex eodem adnotavi contra detre- 
ctantes tertium hunc gradum. 

Difficultas potius potest esse in suppositione illius paritatis , 
praescindendo etiam ab imit. Chr., iu qua sit major perfectio 
Periculum enim est ne quis ab amore proprio decipiatur, 
praesertim vir religiosus, putetque se praestare posse in ali- 
quo casu aequale Deo obsequium v. g. in contemptu vel ho- 
nore, quum revera ita non sit. Huic, opinor, speciatim ac- 
commodari melius possent, quae ab auctore generatim dicun- 
tur de omnibus, qui tertium humilitatis gradum detrectant. 
Quod autem in particulari casu vel hypothesi tale aliquid ac- 
cidere possit, et timendum propterea nobis sit a daemonum frau- 
dibus atque insidiis, observo ex eodem Diertins ib. not. (\,id 
quo in thesi pars una videretur praeponderare alteri , posse 
aequari in hypothesi per particulares conditiones persona- 
rum, temporum etc., quae diligenter propterea attendi debent, 
cavendo nobis ab amore proprio. 

Ceterum pro usu doctrinae, quae in tertio gradu continetur, 
opportunissime faciunt, auae habet in Introductione ad so- 
lia. perfect . Antonius Gaudier, quaeque heic eruditioni et 
commodo legentium transcribo: tertius rpodus humilitatis, ut 
etsi Dei laus par Joret , malit tandem nudus nudum sequi 
Christum, eique omnino se conformare. Ubi nota suppositionem 
B. P. N. Ign alii intelligi debere , si aliquando contingat. Nam 
ubi est major Christi imitatio, ibi est consequenter major Da 

gloriae nostrae , et fugiamus a cruce, seu a tertio 
humiliandi nos modo (i). • 

2. Qui ad hunc tertium humilitatis gradum 
non enititur, difficile ille in secundo atque adeo 
in primo gradu consistere poterit. Licet enim ta- 
lis obfirmaverit animum in proposito nulla gravi 
imo nec levi noxa etiam inter opes et dignitates, 
et corporis commoditates pleno saltem consensu se 
contaminandi; tamen nemo est, qui non videat 
valde difficile esse mediis in divitiis, honoribus, 
'Corporisque commodis ab ejusmodi defectibus 
saltem diu sibi cavere. Adeoque ad tertium eniti 
debere illum, qui secundo et primo firmiter insi- 
stere cupit. 

Timendum enim jure est, ne in poenam ne- 
glectae hujus ad sanctiora vocationis divina no- 
bis auxilia saltem parte aliqua minuantur, peri- 
culosae tentationes immittantur, lapsusque aliqui 
permittantur. Id ergo ne fiat Christum, ad hunc 
nos gradum vocantem prompti sequamur. 


gloria unde quando est dubium , ubi est ‘major Dei gloria , in 
contemptu an in honore , tutius omnino est pro regula sequi 
Christi exemplum et crucem amplecti. Secundo potest etiam 
intelligi, quando est par Dei gloria quoad peccatum et ut ita 
dicam negative (ad vitandum peccatum, cujus periculum ex 
utraque parte par foret, ut explicat Joan. Pititdidier ), quia 
non magis illa laeditur veniali peccato , quando divitiae et ho- 
nor quaeruntur , quam si paupertas et ignominia affligeret: 
tunc enim perfectius est longe ad Christi crucem convolare , 

? iuia est major gloria Deipositive. Tertio etiamsi vere sit par Dei 
aus utrinque , immo major videatur , ut commoda aliqua et 
honorem admittamus vel obedientia exigente vel charitate , 
semper memores Christi crucis inter ipsos honores et commo- 
da, retineamus affectum sincerum imitationis Christi , et quan- 
tum ex parte nostra est , rejiciamus bona haec omnia , cum pro- 
testatione quod non vellemus ea acceptare nisi esset evidenter 
T. gloria. Sic poterimus et moderate uti iis bonis, nec 
ab illis laedi , et proximo aedificationi esse nostra illa mode- 
stia et animi moderatione , et cetera. 

(i) Th. a Kemp. i 3. c. 56, 


Digitized by Google 



DE HVM. GRAD1BVS O29 

3. Ex hoc ultimo se humiliandi modo tanquam 
ex radice universa Societatis nostrae forma ac ple- 
raeque Constitutiones sunt enatae, praesertim re- 
gula xi. Summarii, qua jubemur, omnino et non 
ex parte abhorrere ab omnibus , quae mundus a - 
mat, et amplectitur, nempe honores, famam, magni 
nominis aestimationem in terra : ac admittere , et 
concupiscere totis viribus , quae Christus Dominns 
noster amavit, et amplexus est , nempe contumelias , 
falsa testimonia , injurias • 

Quin imo in examine generali pro admittendis 
ad Societatem cap. 4*§* 44* et vult S. Fundator 
candidatos interrogari, an hujusmodi desideria in 
se sentiant? Et si quis propter humanam debilita- 
tem et miseriam in se hujusmodi tam inflammata 
desideria non sentiret , interrogari talem cupit, an 
certe desiderium in se sentiat , hujusmodi desideria 
in se sentiendi? Sique affirmando responderit , in- 
terrogari eum ulterius jubet, an decreverit , para- 
tusque sit , hujusmodi injurias , illusiones et oppro - 
' bria in Christi insignibus inclusa , patienter cum 
Dei gratia ferre? Jam autem si haec Ignatius a 
candidatis et tironibus exigit, quid non exspecta- 
bit a veteranis et professis? Quam monstruosa i- 
gitur res foret, eos de bac regula implenda ue 
quidem cogitare; imo vix illius notitiam habere, 
eamque veluti piam tantum speculationem ne- 
glectui habere, cum tamen in ea consistat spiritus 
Societatis, ab eaque dependeat vigor, felicitas, in- 
columitasque Ordinis universi. 

Ex his omnibus abunde patet , quam merito 
tertius hic giadus dicatur thesaurus in exercitio- 
rum agro absconditus: margarita quantovis pretio 
comparanda: medulla viae illuminativae : compen- 
dium doctrinae evangelicae: summa omnis perfe- 
ctionis, et fons largissimis gratiarum fluentis exu- 

berans; item mysterium ia quo latet abscondita 
Dei sapientia, de quo Christus ait : confiteor tibi. 
Pater , Domine coeli et terrae ,* quia abscondisti 
haec a sapientibus et prudentibus , et revelasti ea 
parvulis (i). 

Haec certe valida omnino incitamenta snnt 
tertium humilitatis gradum generose conscenden- 
di, et imponendi hac ratione optatam coronidem 
illi heroicae dispositioni, quae ad electionem re- 
quiritur, et quae consistit in plena ad quidvis in- 
differentia, per hanc ipsam ad perfectiora propen- 
sionem certius obtinenda. Hac ergo instructi ma- 
gnum electionis negotium secundum subjectam 
praxin forti animo aggrediamur, et quidem tem- 
pore considerationem inter et meditationem me- 
dio v. g. hora tertia vel media quarta. Prius ta- 
men huic considerationi subjungantur ea ipsa 
colloquia, quibus meditatio de vexillis, et illa de 
tribus hominum classibus terminatur. 

Porro puncta, quae in deliberationem venient, 
supponuntur jam antea selecta fuisse ac praepa- 
rata. Plura paradigmatis instar in hesterna lectio- 
ne §. 111. n. 111. fuerunt assignata. Ubi denuo 
notandum (quod jam saepius inculcavi ), prima- 
rium electionis argumentum esse solidam emen- 
dationem seu reformationem totius vitae status si- 
ve morum , executioni postea mandandam per 
media effieaciora jam nunc determinanda: nec nou 
tertium humilitatis gradum, determinando scilicet, 
quibus in rebus quibusve mediis in praxin is sit 
deducendus. 

(i) Matth. n. v . a5. 

SEV MODVS INSTITVENBAE ELECTIONIS 

Praeludium i. Per vivum fidei actum crede 
Deum tibi intime praesentem, teque creatum es- 
se ad illi serviendum eo, quo voluerit, modo. 

Praeludium a. Re, circa quam deliberatur, in 
medium coram Deo prolata, pete gratiam agno- 
scendi, et adimplendi ejus beneplacitum circa il- 
lam rem vel faciendam vel omittendam. 

Praeludium 3. Eliciatur actus indifferentiae ad 
utrumlibet, ad rem scilicet vel praestandam vel 
intermittendam; nihil spectando , nisi ultimum 
creationis finem, majorem Dei gloriam et execu- 
tionem divinae voluntatis. 

Ceterum eligens colligat se totum intra se , et 
toto tempore 9 quo durat haec deliberatio , claudat 
sensus , claudat animum omnibus aliis rebus , nihil- 
que velit audire vel vidtre 9 quod non de sursum 
sit(i). 

I. 

Exercitium voluntatis , quod a S . Patre 
vocatur secundum tempus . 

Anima cum profunda mentis demissione, fer- 
ventique desiderio divinam voluntatem agnoscen- 
di, et exequendi, offerat se Deo diversis vicibus 
modo ad unam , modo ad alteram rem, dicendo : 
Domine 9 vis 9 ut hoc agam 9 aut eligam? ... vel visne, 
ut illum alterum exequar 9 aut eligam? ... imitando 
aulicum, qui praesentat principi suo genus ali- 
quod cibi , ut exploret, an ei arrideat ; obser- 
vando interea in secreto cordis internos animi 

(i) Direct. c. 33. n. 5. . 

motus, quos quis ad alterutrum senserit, suspenso 
hunc in finem omni trium animae facultatum 
(quoad licuerit) exercitio, ut durante hoc mentis 
silentio divina vox eo facilius percipiatur. 

Notandum i. Si ad unam potius quam ad al- 
teram partem interius impelli te senseris, exami- 
na hos motus ad regulas de motibus animae di- 
scernendis, seu de pleniore spirituum discretione 
infra ponendas. 2. Si nullum omnino mottijk in- 
ternum senseris, imo licet aliquem senseris, pro- 
gredere ad 

II. 

Exercitium intellectus , quod S. Pater 
, vocat tertium tempus 

I. Hic perpende rationes, quae tam pro re, quam 
contra remfaciunt nempe tam commoda quam in- 
commoda, tam adminicula quam discrimina salu- 
tisque obstacula, quae ab alterutro speranda suat 
vel timenda. Et hae rationes coram Deo pondere 
Sanctuarii, semoto omni terreno affectu, libren- 
tur, ac Deo vel approbandae vel rejiciendae offe- 
rantur. 

II. Post haec percontare ex te ipso, 1. quid 
circa rem propositam faciendum vel omittendum 
suaderem amico? 2. quid in articulo mortis, 3 . 
quid in judicio, 4 « quid per totam aeternitatem 
elegisse optabo? His rite expensis elige pro te, 
quod alteri consuleres, et quod fecisse olim sub 
vitae finem desiderabis. 

III. Curandum tamen summopere erit, ut, 
quidquid affectionis (ji ve multum sive parum sit) 
erga rem eligendam persentiscis , ex solius Dei a- 
moreet intuitu proficiscatur ( 1). Cavendum proinde 

(0 In lib. cxercit. in modo posteriori bene eligendi regula i. 

erit, ne ullas admittas rationes , quae non sint e 
coelo , idest, ne ullas admittas , quae sapiant car- 
nem et sanguinem , aut aliquid humanum ac terre- 
num ; quia omnia manare debent ex uno principio , 
quod est desiderium gloriae Dei , et exequendae e- 
jus voluntatis (i), atque majoris cum Christo si- 
militudinis consequendae. 

Ad hoc autem plurimum conducet tertius Hu- 
militatis Gradus. Ponamus enim , quod in certa 
quadam materia post diligentem rationum discus- 
sionem par utrinque appareat ad ultimum finem 
consequendum commoditas ; tunc enimvero in- 
certus animi haerebit is, qui sapientia tertii Hu- 
militatis Gradus est destitutus. Et fortassis fucata 
ac vana divitiarum ac dignitatum species eum ad 
se alliciet. At is, qui lumine illo vere divino ter- 
tii Humilitatis Gradus est instructus, statim am- 
plectetur illam partem, qua Christo, optimo Im- 
peratori suo, similior erit. Inde collige, quantopere 
hic Gradus bonam electionem promoveat. 

Quod si tamen praeter amorem divinum , etiam 
motivum aliquod humanum accederet , quod eodem 
animum inclinaret , si illud non repugnet legi Dei 
ac voluntati , et ex sua natura bonum sit , utpote 
consolatio propria , et quies spiritualis , ratio vale- 
tudinis , aut aliquid ejusmodi , non propterea impro- 
banda esset electio . Haec tamen impellens humana 
ratio oportet sernper esse minus praecipua , et etiam 
minus praecipue movere ,* debetque haec ipsa ad Dei 
amorem referri (2). 

IV. Perpensis ergo mature in utramque partem 
rationibus, positaque omni sinistra affectione, de- 
mum determina, quid circa rem propositam agere 
vel omittere, quidve eligere vel rejicere velis. Quo 
decreto fiat sequenti modo. v 

( 1 ) Dircct. c. a3. 11 . 5. (i) Direct. c. a3. n. 5. 

III. 

Conclusio Electionis . 

I. Ia conspectu totius curiae coelestis, coram SS. 
Trinitate totum electionis negotium concludes , 
dicendo: quia judico, hoc N. esse Numinis volun- 
tatem, idque cedere ad majorem ejus gloriam ob 
has et has rationes tertii temporis: item ob hos 
impulsus secundi temporis , eligam , aut faciam 
hoc N. vel omittam. 2 . Hoc animi decretam B. 
Virgini et per eam Christo offeres confirmandam 
et benedicendum, invocando eos testes facti pro- 
positi. 3. Sanctos Coelites invitabis ad agendas 
tecum bonorum omnium Fonti debitas grates pro 
manifestata tibi sua voluntate; eosque implorabis, 
ut tibi impetrent gratiam pro eadem implenda 
necessariam, electo hunc in finem speciali Pa- 
trono. 

II. Fiat deinde pro libitu oratio vel vocalis vel 
mentalis, sub qua attendes, an mens tua immissis 
motionibus et illustrationibus confirmetur in ele- 
ctione, vel num haec infirmetur. Si prius, erit si- 
gillum bonae electionis. Si secundum: tunc viden- 
dum, num hae motiones sint a bono vel malo spi- 
ritu. Si a malo, non est mutanda electio. Si vero 
a bono, denuo electionis exercitium erit repeten- 
dum. Si vero sub oratione nihil notabile accide- 
ret, signum erit, Deum velle, suam voluntatem 
per solum intellectus discursum inveniri, nobisque 
innotescere. 

III. Quod si forte contingat, ut quis secundo 
tempore, idest sub exercitio voluntatis in aliquam 
rem inclinetur; tertio vero tempore seu sub exer- 
citio intellectus in alteram dissimilem vel con- 
trariam rem impellatur, tunc si rationes tertio 

tempore intellectum moventes essent graves , iis 
erit standum: cum enim certam non sit, an mo- 
tio illa, secundo tempore voluntatem impellens sit 
aDeo, securius erit sequi ductum intellectus gravi 
ratione moti. Contra vero si rationes, quae tertio 
tempore intellectum in oppositam partem roo- 
vent, essent debiles, motiones vero secundi tem- 
poris voluntatem in oppositum impellentes (post- 
quam secundum regulas infra ponendas rite 
fuerunt examinatae ) , viderentur esse a Deo, e- 
lectio secundi temporis posteriori praehabenda 
erijt (i). Ceterum inter pia opera aliis praefe- 
renda sunt illa, quae sunt majoris momenti , ne- 
cessitatis, utilitatis, perfectionis : item ea , quae 
sunt diuturniora, magis universalia , et cujusvis 
statui magis propria; quaeque minus dilationem 
patiuntur. Sequentes regulae poterunt legi alio 
tempore commodo. 


IV. 

Regulae discernendi Spiritus . 

1. Si te ad unam potius quam ad alteram 
partem impelli senseris, vide , num hi motus te 
consolatione, laetitia, pace repleant, magisque te 
ad sectandam virtutem accendant. Vel an e con- 
trario potius te distractionibus, turbatione , nau- 
sea, taedio, tristitia obruant, pravas motiones ex- 
citent, teque in perfectionis studio tepescere fa- 
ciant ? Posterioris notae impulsus daemonem ha- 
bere auctorem in comperto est. 2 . Attende, num 
sentias tibi ab Omnipotente promitti tantum pe- 
cuniae spiritualis seu virium , quantum ad exe- 
quendum, quod moliris opus, exigetur. Ejusmodi 
enim superna pollicitatio, opisque suffecturae spes 
(1) Diiect. c. 28. n. 9. 

divinae vocis indicium est. Observa, num hi in- 
stinctus perseverent, pergantque movere ad bonum 
semper et constanter . Nam inconstantia signum 
mali est et levis spiritus. 

II. Praeterea (ut auctor nobis S. Ignatius est) 
observabis quoque principium, medium et fi- 
nem horum animi motuum. Ad eorum initium 
seu originem quod attinet, animadverte, num eos- 
dem sentire incipias, quando fervore accensus, 
consolatione perfusus suavi tranquillitate frueris: 
vel num assurgant tempore amaritudinis, tristi- 
tiae, teporis vel alterius pravae affectionis , quae 
animi tranquillitatem turbet. Item num tempore 
non suo , sed impertinenti in animam irruant : 
dura nempe alio opere vel negotio, ab obedientia 
injuncto, occuparis, quocura hae motiones non 
solum nullam habeant connexionem, sed nec con- 
jungi possint, ita ut ei rite exequendo , impedi- 
mento sint. Praeposterus ejusmodi impetus e 
coelo non est, cum nihil coeleste extra regulam 
fiat. 2 . Deinde medio tempore, quo tales impul- 
sus durant, observa, num interiori quiete volun- 
tatem tranquillent, et intellectum superna clari- 
tate illustrent: vel an potius hunc tenebris ob- 
scurent, illam vero taediis inquietent. 3. Denique 
sub eorum finem attende , num menti infixum 
relinquant salutarem stimulum, qui te impellat 
ad perfectionis semitam alacrius decurrendam, ad 
actiones quotidianas perfectius peragendas, ad re- 
fraenandos sensus, mentisque collectionem accu- 
ratius conservandam. Vel num te coelestium nau- 
sea, yirtutis fastidio , tristique acedia afficiant , 
dissipent, affligant, tepidumque reddant. Primum 
boni erit spiritus alterum vero mali indicium. 
4 - Ad haec coelestes impulsus sacrae Paginae et 
Theologiae placitis, receptis Ecclesiae moribus , 

familiae Religiosae usibus, status nostri obligatio- 
nibus et ministeriis consentanei sunt ac confor- 
mes. Iidem quoque nostrae indoli et ingenio, na- 
turae viribus et dispositioni,: nec non conditioni 
officio, aetati semper accommodati sunt et con- 
gruentes. 

III. Pro faciliori hactenus dictorum intelligentia 
declarandum superest, quid si t consola Lio et quid de- 
solatio. Consolatio est spiritualis quaedam passio data 
supernaturaliter, cujus nat&ra est, ut cum praesens 
est, facile exerceantur actus virtutum , imo cum 
delectatione et gustu ac cum inflammatione af- 
fectus. Contra vero facit, ut opera carnis desi- 
piaul et insuavia videantur. Ejus effectus sunt 
pax et quies quaedam interior, gaudium spirituale, 
lumen et clarior cognitio rerum divinarum , la- 
crimae, mentis elevatio in Deum, spes in Deo fi- 
xa, sensus rerum aeternarum, conversio ad coele- 
stia, calor sancti amoris, quae omnia a Spiritu S. 
sunt. Cavendum tamen hoc casu erit, ne tempore 
consolationis votnm ullum emittatur. Desoialio 
contra est tristitia, perturbatio animi, spes in re- 
bus vel personis, amor rerum infimarum, ariditas, 
depressio et evagatio mentis in res hujus mundi, 
quae omnia d malo Spiritu sunt. Direct . c. 27. n. 3 . 

• Admonitio 

« Cum secundum Directorii doctrinam tertius 
» humilitatis gradus etiam in meditatione oppor - 
» (uno tempore expendi possit (1), ut nempe ejus 
» praestantia altius animo imprimatur, mensque 
» ad illum expetendum eo vehementius inflam- 
» metur; cumque insuper electionis negotium tra- 
» ctari possit, etiam dum quis versatur in medi~ 
» talionibus et orationibus consuetis (2); eam oh 

(i)Dircct. c. 29. n. 8. (2) Direct. c. 3 o. n. 6 

1 5 


Digitized by Google 



338 dies vi. 

» causam in proxima meditatione praeroga tivas 
» tertii humilitatis modi profundius consideran- 
» das propono, ita tamen ut non nisi media prae* 
» scriptae horae pars iterato electionis exercitio 
» impendatur; nimirum ut eligens experiatur , an 
>i durent eaedem motiones , an vero aliae contra -. 
» ride succedant (i). Sic enim fiet, ut in laudato 
» gradu nondum bene discnssa, melius penetren- 
» tur: et in electionis negotio nondum rite stabi- 
» lita solidius confirmentur a. 


MEDITATIO III. 

DE PRAEROGATIVIS TERTII GRADVS HVMIL1 TATIS 

Punctum I. 

Ejus generosa excelsitas . Quid enim magis he- 
roicum, quam, etiamsi laus Dei par foret , el ae- 
quale meritum, tamen malle cum Christo spretft, 
paupere et afflicto contemni egere et pati, quam 
deliciis, honoribus et divitiis frui? a. Quid gene- 
rosius quam malle cingi corona spinea quam au- 
rea solum ob majorem cum Christo similitudi* 
nem? 3. Quid sublimius, quam horrere ac fuge~e, 
quae mundus tam avide amat et quaerit; coiftra 
vero amare et quaerere, quae ille tam solicite fu- 
git, tamque acriter aversatur? SI enim vir bonus 
cum mala fortuna compositus dignum Deo spe- 
ctaculum est, quid erit ille, qui rerum penuriam, 
famae jacturam , corporis molestias non solum 
cum Jobo patienter tolerat, sed cum Apostolo e- 
tiam provocat? O Domine, da, ut non degenerem 
ab excelsis cogitationibus filiorum Dei. 

(i) Direct. n. 7. 

Punctum II. 

Ejusdem felicitas. Anima ad tertiam humilitatis 
gradum sablimata, Beatorum instar, coelesti pa- 
ce jam anticipato fruitur; quid enim illam contri- 
stare queat, quae egere gestit, affligi amat, contem- 
ni ambit? a.Est proxima centro omnis felicitatis et 
gloriae, nempe Christo; cum ei simillima, eadem 
cum illo veste induatur, eodem ac ille cibo nu- 
triatur, eadem cum illo sorte beetur, eodem ac 
ille modo a divino Patre habeatur. 3. Est delicium 
cordis Jesu et dulcis paradisus , ubi ille sub ar- 
bore crucis cum eadem summa cum familiaritate 
stupendas inter delicias meridiari gaudet. 4* Est 
aptissimum promovendae Dei gloriae instrumen- 
tum: nam quae stulta et infirma sunt mundi, eligit 
Deus, ut confundat fortia (i). Quid autem magis 
stultum aut magis infirmum est in oculis mundi, 
quam tertius humilitatis gradus? Jam vero quod 
stultum est Dei, sapientius est hominibus ; et quod 
infirmum est Dei (uti est sectator tertii humilita- 
tis gradus) fortius est hominibus (a), seu aptius di- 
latandae Dei gloriae instrumentum est. Quis igitur 
tantam felicitatem non omnibus votis appetat? 

Punctum III. 

Ejus utilitas. Nam tertios hic gradus est secu- 
rior ad salutem via; cum nos eximat innumeris 
periculis, quibus nos honores, deliciae et opes ob- 
noxios reddunt, a. Est aptior et brevior ad per- 
fectionem semita; cum omni sinistro affectu ani- 
mam exust, summis eam virtutibus ornet , recta 

(i) i. Cor. i. ?. 27. (a) 1. Cor. 1. ?. a5. 

ducat ad similitudinem cum Christo, in qua mo- 
rum conformitate vera omnis sanctitas consistit. 
3. Denique est fertilissimus ad merendum cam- 
pus tum ob continuam patiendi materiam, quam 
paupertas, contemptus et aerumnae abunde sup- 
peditant; tum ob perennem virtutum sublimissi- 
marum usum, quibus exercendis hic status plu- 
rimam occasionem praebet. 4* Praeterea talis ani- 
ma iu sinu divinae providentiae laeta dormit, 
mundo superiori angelisque proxima coelestem 
in terris vitam ducit, cumque nihil velit , quam 
quae Deus, semper votorum compos vivit , et 
iis ipsis charismatum praerogativis gaudet, quas 
plenam ad quidvis indifferentiam necessario co- 
mitari alibi diximus. 5. Demum fidenter ex- 
spectat adimpletionem divini illius promissi : 
amen dico, vobis , quod vos , qui reliquistis om - 
ilia.) et secuti estis me , centuplum accipietis , et 
vham aeternam possidebitis ( i ) ; cum enim 
tertium hunc gradum conscendendo , Chri- 
stum perfectius sit secuta, secura sperat, se cen- 
tuplo iu hae vita, ibi vero felicitate aeterna fore 
beandam. 

Affectus . 

Credo, Domine, beatos esse pauperes spiritu 
beatos , qui persecutionem patiuntur propter justi - 
tiam : beatos quibus maledixerint homines , et dixe- 
rint omne malum mentientes (a). Haec omnia fir- 
missimo assensu credo, quia tu infinite sapiens et 
verax id affirmasti. O quam magnus in tertio hu- 
militatis gradu thesaurus latet, quem abscondisti 
a sapientibus , et solum parvulis revelasti (3)! O 
quantas tibi debeo gratias, quod ejus mihi noti- 
tiam contuleris ! 

(OMatth. 19 . v. 29 . (a)Matth. 5. v. 3 . etseq. ( 3 )Matth. 5. y.a5. 

Cupidissime veneror et amplector contemptus» 
aerumnas et paupertatem tanquam particulas tuae 
crucis a tesanctificatas, et mire sublimatas. O quam 
sero earumdem pretium agnovi! Sed defleo cae- 

citatem meam, qua hucusque nugas aestimavi , 
amavi et appetii; contra vero illa sprevi , odi et 
fugi, quae sola tibi in amoribus erant. 

At posthac saniora. Non enim est discipulus su - 
pra magistrum , nec servus supra dominum ( i ). 
Cum ergo tu Domiuus et Magister in labore et 
aerumna , in fame et siti, in frigore et nuditate ( 2 ) 
a juventute tua vixeris, probrum foret, ab bis me 
servum et discipulum abhorrere, quae tibi ad mor- 
tem usque perpetui comites fuerunt. Absit mihi 
gloriari nisi in cruce Domini nostri Jesu Christi^ 3) 
posthac paupertas summus mihi thesaurus, abjectio 
summa dignitas , afflictiones mihi deliciae erunt. 
Dixi: sponsabo eas mihi (4); labor et dolor, inopia 
et contemptus ditissima mihi dos erunt. 

« Repetatur jam exercitium electionis eodem, 
» quem supra tenuimus, modo vel super eadem 
* materia, vel super novis et distinctis a priori- 
» bus punctis. Sequens praeterea actus tum sub 
» meditatione, tum etiam alias saepius eliciatur : 
» o Domine, malo cum Christo contempto, pau- 
» pere et afflicto pariter contemptum, pauperem 
» et afflictum vivere quam 1 . per lethale pecca- 
» tum, 2 . imo quam etiam per venialem noxam 
» divitiis, honoribus et deliciis frui. 3. Qqin idem 
» malo, etiamsi sine peccato, et cum pari merito 
» Deique laude iisdem gaudere possem ». 


(1) Mattb. 10. v. 
( 3 ) Gal. 6 . v. 14. 


'a) Cor. 11. y. 27. 
4) Oseae 2. v. 20. 

MEDITATIO I. 

DE IIS, QYAE CHR1STVS PASSVS EST IN HONORE, 
NEC NON DE MODO, QVO EA EST PERPESSVS 
AD NOSTRAM INSTRVCTIONEM 

Admonitio 

« Mysteria patientis Christi ita sunt contem- 
» pianda, i . ac si cruentae illi tragoediae coram 
» praesens adesses; 2. ac si Jesus pro te solo unice 
» ac tantum, 3. et ob tua solummodo peccata a 
» te singillatim commissa hos cruciatus toleret; 
» 4 . eosque singulariter benevolo erga te affecta 
» divino Patri pro te nominatim offerat. Ceterum 
» fructus ex sequenti meditatione colligendus est 
» major firmitas in tertio humilitatis gradu heri 
» jam conscenso, seu est confirmatio propositi , 
)> posthac servire Deo potius contemptum quam 
» honoratum solummodo majoris cum Christo 
» similitudinis causa. Cumque ea prolixior sit, po- 
» terit punctum ejus primum pridie legi. 

Punctum /. 

Pondera injurias , quas passus est Christus, tnpri- 
mis fuit enormis alapae ictu percussus. Tria prae- 
cipue sunt, quae hanc ignominiam augent, rerum 
adjuncta, nimirum quis, a quo et quam injuriam 
passus fuerit. 1. Cui ingens illa alapa ducta fuit, 
Homo -Deus erat, Rex regum, Sanctus sanctorum, 
omuiumque supremus Judex. Virgineusille vultus 

injuria hac affectus fuit, in quem desiderant An- 
geli prospicere ( 1 ). a. Injuriae auctor, fuit homun- 
cio vilissimus, satelles gregarius , mortaliumque 
ingratissimus, nempe Malchus (a) 9 cui Christus 
paulo ante in horto abscissam a Petro auriculam 
virtute divina integram restituerat. 3. Denique 
alapa illa fuit Christo iucussa in faciem, et qui- 
dem manu cataphracta , iu conspectu principis 
Sacerdotum et Seniorum populi , ob datum re- 
sponsum coelesti sapientia plenum. 

Merito hic mirantur SS. Patres , quod tellus 
non subsiderit, sol obscuratus non fuerit, et coe- 
lum non corruerit ad tanti facinoris spectaculum. 
Et profecto divinae lenitatis miraculum fuit, quod 
non subito arefacta sit, aut percussa lethali le- 
pra sacrilega manus illa. Nempe, o mi Jpsu, im- 
pune contemni voluisti, ut nos talia amare do- 
ceres, 

Secundo . Christus fuit illusus . Hic etiam tria 
sunt perpendenda, 1 . quis, a. a quibus, 3. quo- 
modo illudatur. Nempe aeternus Dei Filius, gloria 
divini Patris, delicium coeli , qui non rapinam 
arbitratus est esse se aequalem Deo (3), hic illu- 
ditur non solum a vilissima plebe et mortalium 
impudentissimis in domo Caiphae, et ab infima 
faece militum in atrio Pilati*, sed et ab Herode in 
sua regia, imo a scribis et sacerdotibus in Calva- 
riae clivo, ut scilicet jure is despici crederetur , 
cui potestas saecularis et ecclesiastica, summi et 
infimi, docti et indocti unanimi consensu insul- 
tarent; et quidem illuditur modo ejus majestati, 

(O i. Petr. 1 . v. ia. 

( 2 ) S. Joan. Chrys. in Jo. c. t8. ait: Servi nomen meminit 
Evangelista^ quoniam magna res erat, non tantum quod eum 
curaverit, sed et quod paullo post esset ab eo alapam acceptu- 
rus . (3) Phil. ». y . O. 

innocentiae, sanctitati, sapientiae, morum que gra- 
vitali summe contrario ; nimirum ei oculos ve* 
lando, alapas dando, fustes impingendo , crines 
evellendo, in faciem spuendo, multisque aliis mo- 
dis eidem veluti ludicro et theatrali regi illuden- 
do. O coeli! en ille, in quo sunt omnes thesauri 
sapientia $ et scientiae Dei absconditi (i), is, ut 
stultus deridetur, veste alba, ut mente captus, in- 
duitur, per plateas ut amens raptatur, catenis ut 
bestia vincitur, coeno ut lixa sordidatur, sputis ut 
scurra opplatur. O admirandum demissionis simul 
et patientiae prodigium! O quantopere illud no- 
stram impatientem nimis superbiam reprehendit! 

Tertio. Christus, Barrabae fuit postpositus. Hic 
quoque tria occurrunt expendenda, videlicet quis, 
cui et in quibus circumstantiis fuerit postpositus. 
Nempe infinita majestas vilissimo homuncioni, 
bonorum omnium largitor rapacissimo latroni, 
auctor vitae crudeli parricidae ; et quidem fuit 
postpositus in re gravissi mi momenti; ubi ageba- 
tur de infami morte io patibulo 'crucis subeunda; 
idque unanimi et publica totius populi, totius no- 
bilitatis, omnium legis doctorum, omniumque sa- 
cerdotum consensione ac suffragio. Si Christus 
Seraphino comparatus esset, singulari injuria af- 
fectus fuisset. Quid ergo erit eum conferri homi- 
ni? et quidem vilissimo ac improbissimo homi- 
ni eique non solum comparari sed etiam post- 
poni: et quidem non solum unius vel alterius o- 
pinioue, sed universali clamore, consensu et ap- 
probatione omnis omnino populi , una voce cla- 
mantis; tolle hunc , et dimitte nobis Bav rabam (2)? 
O mi Jesu, quid hic amplius admirer, hominum- 
ne protervam adeo petulantiam, an tuam patieu- 
tein adeo humilitatem? 


(1) Coloss. 2. v. 3. 



(a) L11C. 23. V. 18. 

Quarto . Christus innocens falsissimis fuit ca- 
lumuiis atrocissime diffamatus , nempe ut blasphe- 
mus, daemoniacus, haereticus seu Samaritanus, ut 
potator vini, eversor templi, seductor plebis, ut 
ambitiosus, rebellis, seditiosus , qui se regem di- 
ceret, vetaret dari tributa Caesari, omnem popu- 
lum commoveret, gentem Judaicam subver teret» 
Ubi ponderanda Veniunt criminationum falsitas, 
criminantium improbitas , testium malignitas , 
judicum iniquitas, ac virtutum Christi notissima 
orbi evidentia. Enimvero si unquam alias , hic 
certe summa evasit impudens calumniandi libido, 
cum atrociora vulgari haud possint. Et haec spar- 
gantur de eo, qui peccatum non fecit , nec inven- 
tus est dolus in ore ejus (i)j imo qui bene omnia 
fecit (2), et pertransiit benefaciendo et sanando 
omnes (3). O mi Jesu, vere es opprobrium ho- 
minum, abjectio plebis, peripsema mundi et no- 
vissimus virorum, imo vermis et non homo. Fa- 
etuses velati centrum et meta omnis contemptus* 
talemque te haberi ideo permittis, ut nos doceas 
aestimare, amare et appetere latentes sub contem- 
ptione thesauros. Da ergo servo tuo cor docile (J^) T 
ut hanc veritatem intellectus capiat, voluntas vero 
in opus deducat. 


Punctum //. 

Admirare silentium, quo ista passus est Chri- 
stus. Quis hic sibi noo expectasset vel Angelos aci 
vindictam evocatos, vel missa e coelo fulmina , 
arma tam que omnem creaturam ad ultionem (5) 

(') i- Petr. x v. ax (2) Mare. 7. v. 37.. 

(3) Act. 10. v. 38, (4) 3. Reg, 3. v. 9. 

(' 5 ) Sap. 5. V. 18, 

*s5 

tam horrendi facinoris? Vel saltem quis non ju~ 
clicasset, debere Christum suam innocentiam coe- 
lesti eloquentia, detectis aemulorum fraudibus pa- 
lam omnibus facere? At pepercit, siluit, quievit 
et factus est sicut homo non audiens , et sicut mu- 
tus non aperiens os suum , nec habens in ore suo 
redargutiones ( i ). 

Verum, o mi Jesu, adsunt gravissimae loquendi, 
teque tuendi rationes. Nam i. evidens est accu- 
sationum falsi tas; quaerebant enim falsum testi- 
monium , et non iwenerunt (*). a. Notoria est te- 
slium discordia;" non erat conveniens testimonium 
illorum (3). 3. Perspecta judici tua innocentia est: 
nihil invenio causae in hoc homine (4)- 4* Mani- 
festa eidem Judaeorum invidia est: sciebat ( Pi- 
latus ), quod per invidiam ti adidissent eum (5). 5. 
Ejus quoque te absolvendi magna est propensio; 
quaerebat Pilatus dimittere eum ( 6 ). Attamen non 
respondit ei ad ullum verbum ( 7 ). 

Jam vero Christus innocentissimus accusabatur 
criminibus atrocissimis a principibus iisque sacer- 
dotibus et in lege peritis, quorum erat de vero 
Messia judicium ferre, et accusabatur coram ju- 
dice ethnico in legitimo (ut videbatur) foro, prae- 
sente omni plebe: agebatur non tantum de sua, 
sed etiam de discipulorum totiusque novellae Ec- 
clesiae existimatione, agebatur de doctrina ab ipso 
hucusque tradita , et a discipulis in posterum 
praedicanda; agebatur de vita summos inter cru- 
ciatus amittenda: periclitabatur non solum honor 
Christi, ejusque divinae Matris, sed etiam, ut vi- 
deri poterat, gloria aeterni Patris, et tamen siluit: 

(0 Psai. 37. y. 14. ct i 5 . (2) Matth. 06. y. 60. 

( 3 ) Mare. 14 y. §9. . ( 4 ) Luc. a 3 . v. 4 - 

( 5 ) Mare. i 5 . v. i o. (6) Joan. iq. y. 12. 

(7) Matth. 27. y. 14. 

Jesus autem tacebat (i). Et siluit , licet objectas 
accusationes tam facile diluere potuerit; siluit, li- 
cet accusatorum scelera, invidiam et odium in lu- 
cem protrahere tam evidenter potuerit: siluit, 
licet a Pilato mitem sibi sententiam merito sperare 
potuerit. Denique siluit etiam in aula Herodis , 
licet ab eo, utpote illius videndi avido et de ejus 
praesentia laetanti, omnia sibi fausta promittere 
potuerit. 

Certe non videntur posse concurrere circum- 
stantiae, in quibus secundum humanae pruden- 
tiae regulas quis arctius obligetur ad famam suam 
tuendam, quam istae fuerint; et tamen siluit Chri- 
stus, ille autem tacebat . Ut nempe suae famae bo- 
naeque existimationis , quae ipsi prae omnibus 
creaturis in eminenti gradu summa et maxima 
delebatur, perfectum Deo sacrificium offerret: ut 
omnimoda sui quoad honorem annihilatione di- 
vini Patris gloriam amplius extolleret augeretque, 
nosque ad sui imitationem pelliceret. O silentium 
adorandum! quod plures jam animas in adversis 
pariter silere docuit. Pone, Domine , pone custo- 
diam ori meo f ut non declinet cor meum ad excu- 
sandas excusationes (2). 

Punctum IIL 

Execrare impatientem loquacitatem , qua nos si- 
milia patimur. Hic jam adeste, o queruli Adae 
filii, et defixis in hoc Christi exemplum oculis 
linguam in adversis moderari discite. Agite com- 
paremus nostram cum innocentia Christi : obje- 
ctas nobis cum accusationibus Christo objectis; 
nostras nos excusandi et purgandi rationes cum his, 

( 1 ) MaUh* 26 . y. 63. ( 2 ) P*al. i4<>- v* 3. 

quas habuit Christus; conferamus damna ex no- 
stro silentio nobis timenda illis, quae silens subiit 
Christus; et fateamur curam sollicitudinemque il- 
lam nos excusandi mira hoc Christi silentio re- 
prehendi improbarique. 

a. Deinde expendamus quantas gratias quamque 
singulares ejusmodi silentium nobis conferre so- 
leat in vita, quam magnum afferre solatium in 
morte, quantam parere felicitatem in coelo. An 
nunc poenitet S. Joannem a cruce , S. Petrum 
Martyrem, & Joannem Franciscum Regis, S. Mag- 
datenamde Pazzis aliosque plurimos ad gravissi- 
mae impactas sibi calumnias siluisse? o quam te- 
nero affectu suo huic silentio nunc henedicunt! 

3. Quid quod saepe nos excusando £atnamque 
nostram tuendo, non solum eidem non consuli- 
mus,. sed ultro eam laedimus; dum ob hanc ipsam 
impatientiam ab aliis vili pendimur, et virtutis o- 
pinionem, silentii meritum, animi pacem, gloriae- 
que augmentum prodige perdimus? Nempe justo* 
Dei judicio, qui timet pruinam , irruet super eum 
mx; et qui fugit anna ferrea, irruet in arcum, ae- 
reum (iX 


Punctum IV"- 

Exhorresce superbam ambitionem , qua honorari 
cupimus , et contemni fugimus . O coeli, quale di- 
scrimen! Jesus atrocissime in faciem caeditur, im- 
pudentissime ab hominum faece illuditur, omnium 
«ceteratissimo postponitur, et quidem cum discri- 
mine vitae postpouitur: et nos terrae vermiculi , 
peccatique manicipia vel unius voculae puncta 
offendimur, ad minimum quemque, contemptum 


(i\lob, cap. 6 . v. 16. licia cap, 20. y. 3 $. 

in iras et lamenta erumpimus, aequalibus et so- 
ciis postponi in re nullius momenti dolemus. 
Pudeat nos sub duce tam humili adeo superbos 
milites esse. Potius statuamus tertio humilitatis 
gradui, quem heri conscendimus, firmo ac con- 
stanti pede insistere: optemus haberi ut peripse- 
ma mundi: gaudeamus rideri ac vilipendi, omui- 
busque posthaberi quaeramus. 

Affectus 

O mi Jesu, etiam ut sic despectum ac novissi- 
mum virorum, ut saturatum opprobriis, et scien- 
tem infirmitatem adoro te cultu latriae tanquam 
Dominum meum et Deum meum , ut regem ac 
ducem meum. Tantum abest, ut mihi boc habitu 
vilescas, ut potius latentem in te Divinitatem ma- 
gis suspiciam, humanitatem ardentius amem, 
quanto enim pro- me es vilior, tanto mihi es ca- 
rior. O quis satis adrairetur, et digno amore com- 
plectatur summam tuam Bonitatem, qua voluisti 
annihilari, ut me elevares, formam servi accipere, 
ut filium Dei me faceres, esse opprobrium homi- 
num, ut aeternae gloriae me participem redde- 
res? O quo tuus erga me te impulit amor! 

Pater aeterne mihi debetur omnis contemptio: 
ego peccavi, ego ille sum, qui superbia mea divi- 
nam Majestatem tuam lacessivi. In me ergo irruant 
omnes contemptus et injuriae. Quid enim mali 
fecit iste (1)? Verum, mi Jesu, tam indigna pate- 
ris, ut me mundi vanitatem dedoctum posito men- 
tis fasto, humilia sapere doceres. 

Proinde credo, quia vanitas est , honores ambi- 
- re, et in altum statum se extollere (2). Credo, 


(t) Lue. 23- V. 22 -. 


(2) Th. a Keinp. 1 '. 1. c. 

in omnibus mundi honoribus vanitatem esse et 
afflictionem spiritus ( i). Credo, beatos esse, quibus 
maledixerint h(> mines , et dixerint omne malum 
mentiemes ( 2 ); mihique firmiter persuasum habeo, 
animam contemptam, derisam et nihili habitam 
in statu esse omnium felicissimo, quia tibi proxi- 
mior similiorque efficitur. 

Doleo, tumore elatum me non solum inge- 
muisse ob contemptum et horruisse abjectiones , 
sed etiam stulto amore deceptum honores ambi- 
isse, primaque subsellia prensasse. Caecus lapidem 
pro pane, scorpionem pro ovo, pro pisce serpen- 
tem appetii: amavi, quod odisse debui, et fugi, 
quod sectari oportuit, dicendo malum bonum , et 
bonum malum-, ac ponendo tenebras lucem , ac lu- 
cem tenebras (3). At meliora in futurum promitto 
et spondeo. 

In posteram contemptus erit funiculus here- 
ditatis meae ( 4 )> et votorum meta: patienti silen- 
tio, imo et cum gaudio perferam omnes despectus 
et injurias, omnes abjectiones et calumnias; sique 
propositi immemor denuo superbia efferri me per- 
misero contentus sum, ut induar pudore , et operiar 
sicut diploide confusione (5), in poenam tam stul- 
tae appetentiae. 

O Domine, vilior Jiam , plus quam factus sum , 
et ero humilis in oculis meis ( 6 ). Da mihi propter 
te amare contemni , et nesciri in hoc saeculo ( 7 ); 
quia elegi abjectus esse in domo Dei mei ( 8 ). Pone, 
Domine , ostium circumstantiae labiis meis ( 9 ), ne 
impatiens silentii me merito tolerantiae privem. 


Ecclae. a. y. 11. 

Isa. 5 . n. 30. 

Psal. 208. v. 39. 

Th. a Kemp. 1. 3 . c. i 5 . 
Psal. i 4 o. y, 3 . 


a) Matth. 5 . v. ii- 
Psal. 104. y. xi. 
a. Reg. 6 . y. aa. 
8) Psal. 83 . y. 11. 

Gratias tibi maximas rependo pro omnibus per 
vitae cursum immissis despectibus; quin imoetiam 
laetatus sum pro diebus , quibus me humiliasti (i). 
O quis mihi aet despici et annihilari pro te, qui 
amore mei te exinanivisti formam servi accipiens , 
et habitu inventus ut homo (a)! 


LECTIO 


DE FRVCTV EXERCITATIONVM HODIERNAE DIEI 


§• I- 


I. In tertia Exercitiorum hebdomade (cui prae- 
sens haec dies impenditur) stabilitur et confirma- 
tur electio vitae melioris jam facta , et voluntas 
perfectius posthac serviendi Deo: proposito tanto 
ac tali exemplo , quale est passio Domini et Salva- 
toris nostri (3). Quibus Directorii verbis declaratur 
\. fructus per hodiernas exercitationes intentus : 
a. medium , quod ad illum obtinendum a S. Pa- 
tre adhibetur. Ille est stabilis in peracta heri boua 
electione constantia : istud consistit in tenera 
Christi aerumnarum memoria. Ambo sunt insi- 
gne Ignatii prudentiae argumentum, cum nec 
scopus utilior potuerit praefigi , nec adjumentum 
aptius illi consequendo ab eodem eligi. 

Quod scopus utilior haud potuerit praefigi , 
patet tum ex arduitate rei electae , tum ex insta- 
bili genio eligentis , quae simul sumpta proximum 
pariunt periculum, factam heri electionem denuo 
rescindendi , conceptumque correctioris vitae 


(i) Psal. 89. v. i5. 

(3) Direct. c. 35. a. 1. 


(2) Ephes. 2. y. 7. 

propositum relinquendi; et ideo omnem speratum 
per exercitia fructum perdendi , omnemque im- 
pensum hactenus laborem suo fine frustrandi. 

Cum enim ex una parte tertius humilitatis 
gradus res valde ardua sit, et constantia in exe- 
quendis sanctioribus propositis firmissima sit o- 
porteat; ex altera vero mutabilis nostra indoles 
semper ad ima feratur, et laboris assiduitate ab- 
sterrita a coeptis desistere consueverit; hinc infir- 
mior adhuc in bono mens magno in discrimine 
versatur, ne missas ad aratrum manus retrahat ac 
retro respiciat, susceptumque sanctitatis iter quasi 
facti poenitens derelinquat» 

Nam ingens S. Xaverio teste , intervallum est 
inter affectum et effectum, inter desideria et o- 
pera, inter boni intentionem et rei propositae exe- 
cutionem. Aliud longe ex efus mente est flexis ad 
oratorium genibus sola imaginatione in Indias na- 
vigare,* aliud conscensa navi inter maris procellas 
et annexas navigationi aerumnas illuc reipsa profici- 
sci. Aliud est inter affluentes e coelo delicias ad om- 
nes contemptus et opprobria, ad omnes aerumnas et 
labores, ad omnem inopiam sortisque aleam in 
meditatione Deo se promptum offerre; aliud haec 
omnia actu perferre, experiri , vereque tolerare. 
Ingens denique discrimen interest inter eos, qui 
rebus omnibus instructi, aut in oratione et extra 
omne periculum positi, Deo confidunt ; et inter 
eos, qui rebus etiam necessariis spoliati, et capitis 
discrimini expositi. Dei praesidio nitantur (i). 

Ipsum se id expertum esse alibi fatetur magnus 
Indorum Apostolus , Romam Societati in hunc 
sensum scribens: equidem omnem in Deo spem lo- 
catam habeo, cupioque r quantum in me erit r Chri- 
sto Domino obtemperare r admonenti : qui voluerit 

(0 Tursellinus lib. 3. egist. 4 . 

animam suam salvam facere , perdet eam . Quae 
quidem sententia cogitanti facilis est experienti 
non item . Ubi enim tempus incidit , eam aato amit- 
tenda esty ut eam in Deo invenias ; eam mortis pe - 
riculum intenditur , $zc facile prospicias 9 si Deo 

pareas , vitam esse amittendam ; tum vero nescio f 
quo modo fit, ut y quod antea praeceptum dilucidum 
videbatur y incredibili involvatur obscuritate . iVam 
ne doctissimi quidem viri tam praeclarae senten- 
tiae vim consequuntur 9 sed ii duntaxat 9 quos sin- 
gulari beneficio Deus ipse interior Magister insti- 
tuit . Atque in ejusmodi rebus facile apparet , quan- 
ta tandem nostra imbecillitas sit: quam fragilis et 
infirma humanae naturae conditio sit (i), cum ad 
propositi exeeutionem venitur , et manus cum 
hoste conserenda est. Evjnitn rei exequendae dif- 
ficultates, .quae prius veluti picturae eminus vi- 
sae et artis opticae praestigiis delineatae place- 
bant,' nunc enimvero cum exeeutio operis instat 
atque urget, veluti per interposita ab amore pro- 
prio microscopia mirum in modum intenduntur, 
augentur et amplificantur; ita ut immanes cameli 
et monstra quaedam filiorum Enac de genere gi - 
ganteo (a) nobis ,esse videantur, quae tamen non 
sunt nisi muscae et tenues locustae. 

Hac in re documento ipsi nobis Apostoli fuere; 
licet enim affirmarint cum Petro; etiamsi oportue- 
rit me mori tecum , non te negabo 9 et licet simili- 
ter omnes discipuli dixerint (3); tamen paulo post 
Petrus Christum negavit, reliqui vero relicto eo 
fugerunt. Nempe in coenaculo carcerem, catenas, 
mortem solum, ut ita dicam , optice contempla- 
bantur; at vero ubi in horto ad rem ventum est, 
ipsae etiam Ecclesiae columnae instabiles nuta- 

(i) TurselHnus 1 . 9 . epist. 3. ( 2 ) Num. i3. v. 34- 

(3.) MdUh. 26 . v. 35. 

bant. Tanta videlicet humanae indolis mutabili* 

tas est. 

Pari levitate non raro etiam ii, qui in exerci- 
tiis solidum perfectionis aedificium moliri vide- 
bantur, paulo post totum opus in arena posuisse 
deprehenduntur; ita ut obscuratum este aurum , 
mutatum colorem opiimum 9 ac dispersos esse san- 
ctuarii lapides ipsi etiam fateri cogantur (i). Qua- 
re post menses aliquot de conceptis in sacra soli- 
tudine propositis nulla amplius memoria supereat 
nisi in rejectis quibusdam chartulis, quibus ea o- 
biter inscripta fuerunt, tanquam in posthumis no- 
strae inconstantiae monumentis. Adeo insolens no- 
stra in bono instabilitas est. 

Huic igitur tam noxio ac tristi malo, quod in- 
tento per sacrum hunc secessum fini opponitur, et 
instar illius vermis , qui percussit Jonae hederam , 
et exaruit (a), optimam correctioris vitae spem in 
suo semine praecidit, occurrens Ignatius, per ho- 4 
diernas exercitationes nos in sanctis , quae heri 
electionis tempore concepimus , animi decretis , 
praecipue in tertio humilitatis gradu tanqnam in 

E rimario exercitiorum fructu confirmare ac sta- 
ilire contendit; quo utiliorem scopum, ut ex di- 
ctis patet, praefigere haud potuit. Ed quidem id 
efficere Ignatius conatur proposito Christi patien- 
tis exemplo, quo efficacius solidandae virtuti, fir- 
mandaeque in bene coeptis constantiae incita- 
mentum excogitari nequit. f 

II. Nam sensualitas et superbia sunt ille leo in « 
via 9 et leaena in itineribus (3), quibus potissimum # 
absterremur a prosequenda perfectionis semita ; 
seu (quod idem est), vitiosa commodorum hono- 
risque appetentia est ille draco magnus et rufus (4)> 

O) Thrcn 4- *• (a) Joan. 4* ▼. 7« 

( 3 ) Prov. 26. v. i 3 . ( 4 ) Apoc. 12. v. 3. 

qui insidiatur bonis propositis , quae anima ele- 
ctionis tempore conceperat , ne executioni man- 
dentur. Gemino autem huic constantiae hosti pe- 
nitus profligando, aptiora instrumenta haud facile 
reperientur, quam Christi patientis arma seu as- 
sidua dolorum ejus ac contemptuum meditatio, ut 
ex dicendis constabit. Et hinc S. Pater Ignatius 
sicut priori hebdomade ad meliora decernenda, 
atque ad conscendendum tertium humilitatis gra- 
dum nos induxit constituto ante oculos exemplo 
vitae Christi privatae; ita nunc quoque tertia hac 
hebdomade »d perseverantiam atque ad exequen- 
da pie hactenus decreta nos excitat, proposita 
Christi patientis historia, utpote in qua omnes e- 
jus virtutes praecipue demissio et patientia multo 
insignius et excellentius elucent , multoque efficacius 
nos ad illius imitationem , invictamque in bono 
constantiam invitant (i). 

Hic enim coelestis Dux noster reipsa praestat , 
quod in meditatione de regno facturum se promi- 
serat; nempe se semper primum in acie futurum, 
se in perferendis laboribus, vigiliis, contemptu, 
pauperie et aerumnis antesignanum fore. Item 
bellum, quod in meditatione de duobus' vexillis 
carni, mundo et daemoni indixerat, nunc in ter- 
tia hac hebdomade summa vi infert, manus cum 
hoste reipsa conserit, atque appetitus, sensuum et 
amoris proprii crudelem superbamque dominatio- 
nem refringit. Praeterea se nobis praebet absolu- 
tissimum tertiae hominum classis exemplum, cum 
paupertatem et opprobria , dolores et aerumnas 
non tantum desideret , sed reipsa amplectetur , 
eosque perpetuos comites, ut fit in tertio humi- 
litatis gradu, sibi adjungat. Quae omnia eo ordi- 
nantur , ut proposito tam potenti Dei-Hominis 

(i) Direct. c. 36. n. i. 1 

exemplo in nobis confirmetur spiritus tertii hu- 
militatis gradus, vi cujus ob majorem Christi imi- 
tationem desideremus cum eodem abjecto, paupe- 
re et afflicto contempti, pauperes et afflicti con- 
stanter vivere, ne simus sub capite spinoso mem- 
bra delicata. < 

Quantae autem efficaciae tenera aerumnarnm, 
quas Servator toleravit, memoria sit ad praedictum 
finem consequendum , quamque praesens reme- 
dium contra propositi inconstantiam ex eo patet , 
quod mire tum difficultates quae nos absterrent , 
leniat, tum necessarium nobis ad eas vincendas 
sufficiat animum. Quos enim a bono absterret ar- 
duitas laboris in colenda virtute subeundi , bi 
Dei-Hominis tolerantiam meditando sugent mei 
de petra, oleumque de saxo durissimo (i) v quo viae ] 
sanctioris asperitas plurimum lenietur. His vulnera | 
Christi erunt caverna maceriae , et foramina pe - 
trae (a), ubi eorum profunditatem et latitudinem ^ 
metiendo ad firmitatem in virtute potenter exci- I 
tabuntur. 

Stupidi profecto animi sit oportet, qui conside- 
ratis injuriis , quas Christus in honore et fama 
passus est, adhuc honorari ambiat, despici horreat 
et tribus illis verbis quid dicent homines , aut si- 
milibus deterritus omnem susceptam de perfectiori 
vita ineunda cogitationem deponat. Duro pariter 
agrestique animo erit ille , qui perpensis , quae 
amantissimus Salvator in corpore pertulit , dolo- 
ribus et aerumnis , pergat adhuc se ipsum fovere * 
et sensibus blandiri, atque aegre carni facere ti- 
meat, et ob cultus asperioris molestias ab altiori 
perfectionis gradu dimoveri se sinat. 

Certe sola haec instituta comparatio, in qua 
tanta fidei, rationis et aequitatis repugnantia ap- 

(•' Deut. 3a. v. i3. (a> Cant. a. v. 14 . 

paret, omni dos dignos reprehensione ostendit , 
illasque res, quas mundas amat et appetit, odio 
habere docet, et ardentius amare et quaerere ea , 
quae illi aversatur et fugit. Quae animi disposi- 
tio plurimum conducet, ut electo heri tertio hu- 
militatis gradui firmiter insistamus, ac delineatam 
correctioris vitae ideam in praxim usumque, quan- 


tum conniti possumus , deducamus. Itaque ( ut 
concludit Directorium ) magnus hic ( in tenera 
Christi patientis memoria ej usque aerumnarum 
crebra consideratione) thesaurus reconditus latet . 
Unde videmus Sanctos omnes in hac potissimum 


parte se exercuisse , ut apparet ex libris, quos scri- 
ptos reliquerunt (i); omnes autem illi turaadirai- 
tandura Christum tum ad perseverandum iu bono 
hac praecipue consideratione nos animant atque 


confirmant. 


III. Ex his patet, S. P. N. nec scopum utilio- 
rem potuisse huic tertiae hebdomadi praefigere 
hac ipsa in electo beri perfectionis gradu costan- 
tia, nec medium id obtinendi efficacius eligere 
Christi patientis recordatione. Quare in prima 
hujus diei meditatione proponuntur injuriae a 
Christo in fama perpessae, ut contra omnes super- 
biae assultus immobiles persistamus, et nullo mi- 
nuendi honoris periculo nos ab incepto deterreri 
sinamus. Secunda autem contemplatio conside- 
randas exhibet aerumnas , quas Christus in sacer- 
rimo suo corpore pro nobis pertulit , ne scilicet 
amor proprius, sensuum illecebrae et cura valetu- 
dinis, qui alter consfantiae scopulus est, pia men- 
tis decreta evertant, nosque in transversum agaut. 

His omnibus ingens pondus addet tum consi- 
deratio pomeridiana, quae felicitatem animae con- 
t emptae et afflictae ob oculos ponet: tum medita- 
(i) Direct. c. 35. ». i. 

lio ultima , quae io Christo crucifixo trium ejus- 
dem comitum, paupertatis demissionis ac abnega- 
tionis triumphum proponet, ac tertium humilitatis 
gradum in throno crucis, ut ita dicam, regnan- 
tem exhibebit,- ubi victrix Servatoris constan- 
tia fecit, ut nos tandem nostrae mutabilitatis pu- 
dere debeat. Unde elucet incomparabilis nexi», 
quem pariter hodiernae exercitationes tum inter 
se, tum cum praecedentibus, tum cum intento per 
exercitia scopo ac fine habent. 

§.1I. 

I. Ut autem per has meditationes optatus col- 
ligatur fructus, in singulis mysteriis attendendum 
erit ad sequentia sex puncta, nempe ad personam , 
quae patitur, ad cruciatus, quos patitur, ad eos, a 
quibus et pro quibus patitur, denique ad causam , 
ob quam, et ad modum, quo amantissimus Salva- 
tor noster tam dura et acerba patitur. 

i . In persona Christi Domini, qui tot aerumnas 
sustinuit, consideranda est in primis summa ejus- 
dem dignitas ; est enim splendor gloriae Dei , et 
figura substantiae ejus (i): aequalis Deo (2): prin- 
ceps regum (3): Dominus angelorum (4) > cui data 
est omnis potestas in coelo et in terra (5). Deinde 
expendenda est innocentia illius ac sanctitas infi- 
nita , qua utpote Sanctos sanctorum, non solum 
nunquam peccavit , sed nec peccare ob unionem 
hypostaticam potuit: qui bene omnia fecit, et sur- 
dos fecit audire , et mutos loqui (6); et quem mun- 
dus non nisi mira facientem vidit, ac mala patien- 
tem, donec suspenderetur in ligno (7). Denique at- 


( 1 ) Hebr. v. 3. 

( 3 ; Apoc. 1. v. 5. 

( 5 ) Matth. a8. y. 18. 
( 7 ) Aug. in Psal. 49. 


» Phil. a. ▼. 6. 

4) 1 . Petr. 3. r. aa. 
'6) Mare. 7. y. 37. 

tendendi sunt tituli , ob quos ille ad nos intime 
pertinet. Est enim pater noster et redemptor, pa- 
stor et magister , frater et sponsus , dominus et 
magister, seu brevius, est os ex ossibus nostris 9 et 
caro ex carne nostra (i). 

Enimvero qui baec sine ullo animi sensu et 
effectu percipit , is ipsis petris durior est, quae 
scissae ac comminutae sunt , quando passa est 
petra haec viva, Christus: petra autem erat , Chri- 
stus (2). Quippe quo dignior et Sanctior est per- 
sona, quae patitur , et quo proximius illa nos at- 
tingit, eo intensior esse debet commiserationis 
affectus. Cui ergo ista miserationem non movent, 
hic moribus non multum a belluis differt. 

2. In cruciatibus , quos pertulit Jesus, conside- 
randa est eorum multitudo et atrocitas . Nam pas- 
sus est in omnibus animae facultatibus, in omni- 
bus corporis sensibus , in omnibus membrorum 
partibus dolores omnes, quorum capax esse pote- 
rat , eosque acutissimos et summe intensos, sive 
tortorum immanitas spectetur , sive instrumenta 
ad torquendnm adhibita , sive etiam corporis ha- 
bitudo, quod in Christo fuit sensu exquisitissimo. 

Praeterea passus est in omni genere boni 9 nem- 
pe in terrenis facultatibus , cum vivus non habue- 
rit, ubi caput reclinaret, moriens, quo nuditatem 
tegeret : in honore , cum fuerit saturatus oppro- 
briis: in fama 9 cum fuerit diffamatus ut Samarita- 
nus et seductor, ut blasphemus et magus: in cor- 
pore f cum non fuerit nisi vulnus , livor et plaga 
tumens : in sanitate , cum a planta pedis usque 
ad verticem capitis non fuerit in eo sanitas : in 
vita, cum suspensus in ligno clamans voce magna 
emiserit spiritum; denique in dnima per agoniam 
in horto, derelictionem in cruce, angorem et tae- 

(1) Gen. a. v. a 3 . (2) Cor. 10. v. 4 * 

dia in morte. O dulcis Redemptor! jure enimvero 
te Isaias virum dolorum et scientem infirmitatem (i) 
appellavit; cum aquae intraverint usque ad animam 
tuam , et venientem in altitudinem maris tempestas 
demerserit te (a). Ah ! quis est homo , qui non 
flebit? dulcem J esum cum videbit in tanto suppli- 
cio (3). . 

3. Ad persecutores quod attinet, a quibus Chri- 
stus patitur , horum praecipue expendenda est 
copia et crudelitas . Nam inprimis omnis conditio- 
nis et status homines conjurata rabie contra eum 
insurgunt , quippe Rex Herodes eidem illudit , 
Judex Pilatus condemnat, Annas et Caiphas sum- 
mi sacerdotes reprobant, Scribae et Pharisaei ae- 
cusant, cives Barrabae postponunt, milites compre- 
hendunt et subsannant, carnifices flagellant, spi- 
nis coronant, atque incrucem agunt, plebs incon- 
dito clamore ad mortem exposcit, unus discipulo- 
rum prodit, alter negat, omnes deserunt. Ubi no- < 
tandum, plurimos ex his non solum generalibus 
beneficiis sed etiam singularibus gratiis a Servatore 
fuisse affectos. His accessit potestas tenebrarum 
seu daemonum, qui omni, quo potuerunt, modo in 
eumdem saevierunt. Ipse Pater divinus in horto 
orantem non exaudivit , in cruce morientem de- 
reliquit. 

Quid quod Christi persecntores non tantom 
fuerint multi , sed etiam crudeles ? Nam naturali* 
eorum rabies odio et invidia potenter accende- 
batur, daemonum fraude extimulabatur, falso Re- 
ligionis zelo inflammabatur. O mitissime Agne, 
merito per regium vatem ingemiscis, circumdede- 
runt me canes multi , tauri pingues obsederunt 

(i) Isa. 53. v. 3. (a) Psal. 68 . y. i. et a. 

(3) Eccl. io festo Matri» dolorosae. 

me (i), multi ob eorum copiam, pingues ob eorum 
crudelitatem. 

4 . Circa homines , in quorum commodum Chri- 
stus patitur , consideranda est eorum indignitas , 
ingratitudo , impietas 5 sunt enim perduelles , qui 
legis divinae jugum proterve excutiunt , ingrati, 
qui redemptionis tam copiosae effectuum potissi- 
mam partem frustrantur , impii , qui Filium Dei 
sibimetipsis denuo crucifigentes , eumdem per ite- 
rata peccata ostentui habent (2). Et tamen horum 
amore tam multa et dira sustinet Christus, non 
pro daemonibus, sed pro vilibus homunculis su- 
stinet , quos hoc ipso tam insigni favore in sui 
perniciem abusuros praevidit, et quidem eo ipso 
tempore sustinet, quo iidem funes, verbera, car- 
ceres, flabella , spinas, clavos et crucem propera- 
bant, et impio furore perciti, cnicifige , crucifige , 
exclamabant, addita etiam dira illa imprecatione; 
sanguis ejus super nos ( 3 ). Certe hic omnia rerum 
adjuncta adesse videntur, quibus vel Redemptoris 
amor, vel redemptionis beneficium, vel redempti 
ingratissimus animus extolli augerique possint. 

5 . Causa seu finis, ob quem talia tantaque pro 
nobis pertulit Christus post gloriam Patris erat 
nostrum bonum, nempe ut divinae justitiae pro 
peccatis nostris satisfaceret , injecta nobis a dae- 
mone vincula confringeret, in libertatem filiorum 
Dei nos assereret , genus humanum innumeris 
vulneribus saucium sanaret, mediis ad saltitem 
necessariis, gratiis et exemplis instrueret , nosque 
divino Patri conciliatos, remotis, quae obstabant , 
impedimentis, gloriae aeternae participes yedde- 
ret. Id autem ut efficeret, media elegit prorsus 

(1) Psal. 31. y. i 3 . et 17. (a) Hebr. 6. v. 6. 

(3) Maltb. 27 . y. a5. 

stupenda; ut nos extolleret, se ipsum exinanivit r 
ut nos coelestibus donis cumularet, se ipsum ter- 
renis omnibus spoliavit: ut nos aeternis suppliciis 
liberaret, se ipsum cruciatibus subjecit. O Peli- 
canum vere divinum, qui se ipsum vulnerat, 
ut nos sanet: se sanguine privat, ut eo uos 
alat: se morti objicit, nobis ut vitam tribuat; 
cui princeps patiendi causa hominum salus et. 
commodum est ! 

6. Denique modus, quo baec cruciamenta per- 
tulit Christus, eminens prorsus fuit et perfectus. 
Nam passus est libenter , oblatus est, quia ipse vo- 
luit (i); desideranter , baptismo babeo baptizari, et 
quomodo coarctor, usque dum perficiatur (2); si- 
lenter > ille autem tacebat (3) ; patienter , nam cor- 
pus suum dedit percutientibus, genas vellentibus, 
faciem increpantibus et conspuentibus (4). 

Praeterea omnes hac occasione virtutes, et qui- 
dem in gradu beroico exercuit, nempe paupertas 
tem spiritus, cum nudus in cruce fuerit mortuus: 
humilitatem , cum amplexus sit omne genus oppro- 
briorum : mansuetudinem , quia sicut agnus coram 
tondente se obmutescens nec querebatur nec re- 
sistebat nec indignabatur: fortitudinem , cum velut 
adamas permiserit peccatores supra dorsum suum 
fabricare (5); obedienliam , cum sit factus obedieus 
usque ad mortem (6): charitatem , quia majorem 
hac dilectionem nemo habet, quam ut animam 
suam ponat quis pro amicis suis (7) : denique 
amorem inimicorum , dum moriturus pro ipsis 
oravit, dicens, Pater , dimitte illis (8). 

Ut nih;l dicam de summa ejus misericordia , 


(0 Isa. 53. v. 7. 
>?}Mar C . ,4. v. 61. 
p) 128. v . 3. 

W Jounncs <5. y. j 


( 2 ) Luc. 12 . v. 5o. 
(4) Isa. 5o. v. 6. 

(6) Phil. 2 . v. 8. 
(8) Luc. 23. y* 34. 

quam exercuit in coena praebens corpus suum ia 
cibum, et sanguinem in potum: item in borto ren 
slituendo auriculam Malcho : deinde in cruce , 
promittendo latronum alteri paradisum $ nihil de 
ejus constanda , qua in cruce perseveravit , usque 
dum emisit spiritum ; licet Judaei clamarint, de- 
scendat nunc de cruce, et credimus ei (i) : nihil 
de ejus ingenti desiderio, plura patiendi quod 
abunde manifestavit illa voce, skio (a)* 

O dulcissime Jesu! quis poterit comprehendere > 
quae sit latitudo et longitudo , sublimitas et profun- 
dum (3) illarum virtutum a te passionis tempore 
exercitarum? Vere confusio operit faciem meam (4), 
cum meum patiendi modum cum tuo confero. Q 
divine Magister , doce etiam me facere secundum 
exemplar , quod mihi a te, praesertim in monte 
Calvariae monstratum est (5). 

Gx his ad ocnlum patet ratio, ob quam Igna-t 
tius hanc quoque behdoraudem viae illumioati- 
vae annumeret ; cum Christus iu hac potissimum 
virtutum suarum luce nos illuminet, magnoque 
exemplo suo ad proficiendum in spiritu nobis ani-, 
mum addat. Praeterea dolores et mors ejus sunt 
fons gratiarum ad acquirendam perfectionem ne-i 
cessariarum , simulque incitamentum potentissi- 
mum ad eam altiori in gradu obtinendam. Hinc 
merito tertia haec hebdomas ad statum proficjeu-i 
tiara viamque illuminativam refertur. 

11. Ex his sex punctis , quis , quid , a quibus y et 
pro quibus, quare , et quomodo patiatur, in hodier* 
nis meditationibus rite ponderatis sequentur bi 
affectus videlicet i. compassionis erga Christum 
saeva adeo tormenta tanta cum cbaritate, no$Ui 

( 2 ) Joan, 19. v. att 

(4) v. ^ 


(1) Matth. 27. v. 42. 
(j) 3. v. ib. 

( 5 ) Exod a5 v 4°- 

causa tolerantem : 2 . odii ac horroris peccati , 
quod non nisi divino sanguine elui condigne po- 
tuit, et a coelesti Patre in ipso etiam Filio tara 
acerbe castigatam fuit : 3. admirationis bonitatis 
ac sapientiae Dei , quae medium adeo aptum in- 
venit Justitiam et Misericordiam inter se conci- 
liandi, quo et illi plene satisfieret, et simul baec 
respectu peccatorum perfecte triumpharet, borai- 
numque corda ampre sui inflammaret atque ad se 
alliceret. Quid enim magis commendat charilalem 
Dei erga nos , quam quod , cum adhuc peccatores 
essemus , Christus pro nobis mortuus sit ( 1 )? 4- Spei 
salutis consequendae; si enim , cum inimici essernus 9 
reconciliati sumus per mortem Filii ejus ; multo 
magis nunc reconciliati ’, salvi erimus ( 2 ). Nam san- 
guis Chisti est nobis arrha tum divinae erga nos 
charitatis , tum aeternae beatitudinis ; qui enim 
dedit, quod est plus, nempe Filium, dabit etiam 
quod est minus videlicet coelum. 5. Amoris Dei 
sic diligentis mundum , ut Filium suum unigenitum 
daret (3) , et quidem in mortem tam cruentam 
pro perduellibus hoc ipso tam insigni beneficio 
ingratissime abusuris, 6. Zeh animarum , utpote 
quas Deus tanti aestimavit , tanto cum affectu ama- 
vit , et tam magno pretio emit (4). 

Circa hos tamen affectus duo sunt notanda, 1 . 
necessarium oon esse, ut hodie in qualibet me- 
ditatione omnes eliciautur, sed poterunt modo hi, 
modo illi alternis vicibus pro re nata assumi. 2 . 
Non solis bis affectibus nec diu immorandum esse. 
Debent enim , ut notat Directorium , simul etiam 
curari alii affectus , qui sunt utiliores ad profectum 
nostrum spiritualem ( 5 ). Quales sunt illi, qui ten- 

(O Rom. 5. v. 8 . (a) Rom. 3. v. 10 . 

(3) Joan. 3. v. 16 . (4) Directorium c. 35. n 10 . 

(5) Caj> 35. n. 4- 

dunt ad solidam vitae correctionem per constan- 
tem Christi imitationem in tertio humilitatis gra- 
du. Huc enim toto conatu tendendum, et volun- 
tas impellenda , et per congruos affectus omni vi 
inflectenda est Per has enim affectiones securis 
ad radicem ponitur, amor vitiosus mundique spi- 
ritus procul expellitur,* contra vero spiritps Chri- 
sti cordibus inseritur, atque intentus per exercitia 
fructus obtinetur. 

Et hinc sex relatis supra affectibus compassio- 
nis, odii, admirationis etc. etc. amor proprius non 
multum adversatur; quia Christo compati, de pec- 
catis dolere , Dei bonitatem admirari et amare, 
spem salutis concipere , proximorum salutis stu- 
dio incendi, aliique id genus affectus non multum 
incommodant iis etiam, qui opum , honoris aut 
voluptatis amore tenentur. At vero longe aliter 
res se habet cum illis affectionibus, quae nos ad 
Christum in contemptu, paupertate et aerumnis 
imitandum excitant, et ad tertium promovent hu- 
militatis gradum. Cum enim ejusmodi affectus sint 
illa arma, quibus abditissima et munitissima amo- 
ris proprii, superbiae ac sensualitatis, ut ita dicam, 
propugnacula subruuntur \ hinc corrupta natura 
ab his prae primis abhorret, ac sibi timet, earum 
vim eludit, omnique astu evitat. Quare in hodier- 
nis meditationibus triplici illi affectui, scilicet sui 
ipsius abjectioui et odio, rerumque terrenarum 
practico contemptui totis viribus ac potiori tempore 
erit vacandum. Ne vero pluribus simul intenta 
piens par singulis esse nou* possit, juverit in con- 
templatione prima praecipue actibus humilitatis, 
in secunda ut plurimum actibus mortificationis 
suique odio se se impendere, in tertia vero eo- 
rumdem repetitioni potissimum tempus tribuere. 

111. Ut autem etiam exercitium intellectus opta- 

tam referat fructum , sequentes 'industriae emat 
observandae, i. Oportet aobis Christi poenas ita 
Vivide proponere , quasi praesentes illi mysterio 
adstaremus, ommaque coram agi cerneremus, 
quasi -flagellorum ictus, Judaeorum clamores, Ser- 
vatoris aliommque dicta et voces audiremus, ver- 
iberum plagas, coronae punctiones, clavorum im- 
missionem sentiremus, potum felle et aceto mi- 
ctum gustaremus , quasi denique sputorum et 
carcerum foetoreru odoraremus, squalorem vide- 
remus, molestias toleraremus. Ia summa, efficere 
debemus, ut etiam nos sentiamus m nobis , quod 
sensit Christus Jesus (i), et optare , ut nostram 
quoque animam jiertranseat gladius compassionis 
et doloris (2^. 

2. Debemus ante octrlos nobis ponere benevo- 
Jun» Ilium Christi patientis erga uos affectum , 
e . su ™ al ' 8 «raciatibus quemlibet nostram 
singillatim i a animo sibi praesentem habuit , quo 
pro quolibet nostrum suos dolores divino Patii 
obtulit-, cum animi comparatione eos pro nobis 
etiam solis perferendi, si nostra id salus postu* 
lasset. Considerandae sunt ergo serumnae Re- 
demptoris^ ac si eas pro quolibet nostrum pecu- 
liariter, unice et tantum iolerasset, exemplo Apo- 
stoli dicentis: tradidit semmipsum pro me (3); non 
pro nobis, sed pro me 5 non aKter ac si solus 
Paulus divinae Passionis objectura 'fuisset. 

^ P^ateterea *^ en t*dea2 cogitandam erit, Ghri- 
6 um haeq passum esse propter nostra peccata , 
Isa^a* 0 £3°* ll0s * :rilin commissa , secundum illud 
nostr * ^ vu ^ ne ratus est propter iniquitates 
v e- aS ' J e $£ propter scelera nostra ; dicendo 

Q infelix! hoc N. et istud N. nominalia? 

i 3 ) GaKa. I' 3 Q 5 ‘ ( 2 ) Lue. a . v. 35. 

patratam a te flagitium ei sudorem sanguineum 
«pressit, flagellis discerpsit, spinis coronavit , ia 
crucem egit, aliosque cruciatus inflixit. Ejusmodi 
enim animadversiones ciendis affectibus aptissi* 
mae sunt, praesertim doloris. Quando enim filii 
Adae pio intuitu aspicient , quem ipsi suis scele- 
ribus confixerunt , plangent eum planctu quasi su- 
per unigenitum , et dolebunt , sicut doteri solet in 
morte primogeniti (i). 

4. Praeterea tertius humilitatis gradus prae o- 
culis semper est habendus, et hodiernae medi- 
tationes applicandae erunt iis determinate pun- 
ctis, per quae et in quibus Christum in tertio 
hoc gradu imitari electionis tempore decrevimus. 

$. III. 


I. Universi m pro meliori hujus hebdomadis 
successu sequentes additiones se rveirtur. 1 . San- 
cta quaedam mentis Christo compatientis tristitia 
erit fovenda , arcendo omnes laetas quantumvis 
pias cogitationes. Cum enim ipsi quoque Serva- 
tori passionis suae memoria in horto moerorem 
crea rit, par est , nos quoque ejusdem cruciatus 
meditando cum ipso tristari, et tenerum compas- 
sionis affectum animo nutrire, proficiscentem tum 
ex amore erga Christum, tum ex dolore de pau- 
ca tis tamquam causa ejusdem mortis, ire -scilicet 
is etiam nobis exprobrare possit ili ud. regii vatis : 
sustinui, et aspexi, qui simul contristaretur , et sion 
fuit (a). Quare cortinae fenestris erunt obducen- 
dae, cum .cubiculi obscuritas ad id multam con- 
ducat. Quin imo nullae aliae etiam temporibus 
succisivis cogitationes erunt admittendae prae- 
terquam de mysterio, quod illo medio die veJL 
(1) Zach. 12. y. xo. v ^2)J?sal 68 . ▼. 3 i. 

meditari fuimus, vel sumus meditaturi. Et hinc 
juvabit ia promptu habere aliquas sententias sa- 
crae Scripturae de Domini passione, quas interdia 
mente recolas (i). 

2. Opera poenitentiae erunt augenda atque 
intendenda. Aequum enim est, ut dolores Chri- 
sti contemplando, etiam nos mortificationem Jesa 
in corpore nostro circumferamus ut secundum 
Petri sententiam Christo passo in carne etiam nos 
eadem cogitatione armemur ( 3 ) , justitiae scilicet 
divinae per nos irritatae satisfaciendi. 

II. Quapropter ad finem hujus hebdomadis ia 
libro exercitiorum traduntur regulae ad victum 
temperandum, tum quia temperantia in cibo et 
potu praecipuum est poenitentiae externae obje- 
ctum, tum quia veri Christi imitatores esse non 
possumus, nisi ejus exemplo, (a quadraginta 
enim dierum jejunio praedicationem auspicatus 
est ) etiam nos capitale hoc vitium debellemus. 
Nam ( ut constat ex contemplatione de regno 
Christi ) nemo potest Salvatorem rite sequi, nisi 
superata non tantum carnis, sed etiam sensuum 
rebellione 5 sensus autem gustus horum certe po- 
stremus non est , igitur sine hujns coercitione 
nemo verus Christi erit imitator. Porro huc fa- 
ciunt sequentes regulae a S. P. Ignatio proposi- 
tae, quarum hoc breve compendium est. 

1. A pane minus abstinendum quam a reliquis 
alimentis. 2. Circa potum magis attendenda est 
abstinentia quam circa panem, 3 . Circa pulmenta 
et edulia potissimum abstinentiae ratio versetur. 
Et hinc cibis ordinariis vescendum , delicatis 
vero parce utendum. 4 * Cavendum, ne super su- 
mendos cibos aoimus quodammodo totus effun- 

(1) Dircct. c. 35 . v. 11. (a) 2 . Cor. a. v. 10. 

(3) 1. Petr. 4. v. «. 

datur, et ne avide vescamur aut festine,* sed ap- 
petitui semper dominantes, tum mensuram vi- 
ctus, tum sumendi modum una temperemus. 

Media ad tollendum cibi potusque immodicum 
usum sunt: i. ut ante prandium vel coenam et 
quacunque demum hora , ubi nulla esuries sen- 
titur, victum proxime sumendum definiamus ad 
mensuram certam, quam deinde nulla vel pro- 
pria aviditate vel instigatione inimici unquam 
excedamus, sed potius vincendi utriusque causa 
de illa nonnihil etiam subducamus. 

a. Expedit inter comedendum imaginari , 
quasi videamus Jesutn Gbristum cum suis disci- 
pulis vescentem, observando, quem teneat edendi 
et bibendi modum. Possunt etiam varietatis gra- 
tia aliae adhiberi meditationes inter vescendum 
( quarum praecipua est attentio ad sacram, siqua 
sit, lectionem ), ut sic abstracta mente cibus ipse 
et vescendi delectatio parum sentiatur* Ceterum 
quanto plus de conveniente victu sibi quis ade- 
merit ( vitato interim valetudinis adversae gravi 
periculo ) tanto celerius mensuram cibi et potus 
k justam reperiet 

Relegenda insuper hodie sunt monita exerci- 
tiorum tempore observanda , quae habentur In- 
troductionis paragrapho IY. Vel si tempus non 
suppeteret , saltem percurratur ejusdem §. IV. 
numerus IV., ubi breve compendium illarum 
additionum exhibetur, quae hodie pariter obser- 
vandae sunt. Ceterum sicut fructus praecedentis 
meditationis erat malle cum Christo spreto con- 
temptum pariter quam honoratum vivere, ita quo- 
que fructus ex sequenti exercitatione colligendus 
est firmum animi decretum cum Christo afflicto 
potius aerumnosam quam miseriis ac doioribas 

*i6 

vacuam ducendi vitam , et quidem etiamsi par 
utrinque meritum Deique gloria foret, solum ob 
majorem cum Christo similitudinem. Ex quo pa- 
tet, universam hodiernae diei laborem praecipue 
eo tendere, nt Christi patientis exemplo animati, 
in electo heri tertio humilitatis gradu amplius 
confirmemur. 

III. Porro S. Paler noster in tertia hac heb- 
domade nullam amplius indifferentiae hactenus 
inculcatae mentionem facit } cum enim haec so- 
lum necessaria fuerit ad electionem rite peragen- 
dam, hac peracta, nulla jam ejus de novo incul- 
candae necessitas est. Quare solum in electa cor- 
rectioris vitae idea, per tertium humilitatis gradum 
‘CXecutiom mandanda , solidamur. Quia vero ad 
perseverandum in dicto gradu necessaria est ma- 
gna aestimatio, amor et desiderium trium illorum 
Christi comitum nimirum paupertatis, contemptus 
et aerumnarum, hinc etiam in tertia hac hebdo- 
made ad ea magis aestimauda, amanda et deside- 
randa per exemplum Christi patientis potenter 
incitamur , cujus imitatio etiam in his magis 
arduis rebus princeps hujus hebdomadis fru- 
ctus est* 

Postquam enim in meditatione de regno Chri- 
sti generati m decrevimus, eumdem imitari , quo 
Deus voluerit modo; et postquam in meditatione 
de duobus vexillis statuimus eum sequi per vias 
etiam difficiliores, idest in sublimiori perfectionis 
gradu, siquidem ad talem nos vocare Deo pla- 
cuerit; tandem postquam electionis tempore co- 
gnovimus, Deo serviendum esse per imitationem 
Christi in tertio humilitatis gradu; rerum nexus 
postulat, ut in facta electione per nova incita- 
menta confirmemur. Ex his cum omnium effica- 
cissima Christi patientis historia suppeditet, ejus 

mysteria S. Ignatius divino consilio hodie medi- 
tanda proponit, ut eorum contemplatione tre« 
Christi comites magis aestimare, amare atque ap- 
petere discamus. Quam apta autem huic fini con- 
sequendo haec media sint , ipsa res abunde lo- 
quitur. 


MEDITATIO IL 

BE IIS QVAE CHR1STVS PASSVS EST IN €OR*Oft£ 

ET DE MODO QVO EA EST PASSVS 
AD NOSTRAM iWSTRVCTtONEM 

Punctum /. 

Considera dolores, quos Christus est passu* 
in corpore. Nam primo fuit flagellis misere dila- 
ceratus. Cruciatum hunc fuisse immanem , colli- 
gitur i. ex teneritudine corporis ejus, ntpote quod 
erat adeo subtilis ac delicati sensus , ut teste 
S. Bonaventura in Christo callosa pedum pars 
longe delicatior ac sensibilior extiterit, quam ia 
nohis tenera oculorum ac pupillarum compages^ 
Accedit, quod illius sacratissimum corpus ob su- 
dorem sanguinis et lethalem agoniam fuerit ma- 
gnopere debilitatum et per noctis illius Tigilia* 
atque aerumnas viribus penitus exhaustum. 

2. Ex carnificum furore , qui erant suopte in- 
genio crudeles et efferi, oblata a sacerdotibus pe- 
cunia ad ferociam animati, a daemonibus in fu- 
rorem acti, et alii aliis sibi invicem succedentes, 
nesci licet tortorum lassitudine dolorum aoerbita* 
leniretur. Triginta paria talium rabie effecatorum 
carnificum fuisse, S. Magdalenae de Pazais xew&- 
Jatum legimus. 

i. Ex flagellorum qualitate , quae erant virgae 
virides et spinosae : scuticae ex nervis boum con- 
fectae: catenulae ferreae aculeis obarmatae, quibus 
propterea cutem horrendum in modum lacerari , 
carnes avelli , ossa ipsa nudari necesse erat. 

verberum numero, quorumamplius sex mil- 
lia fuisse inflicta s. Bernardus asserit, ita ut nulla 
corporis pars a vulnere immunis exliterit. Ex his 
collige dolorem , quem pertulit Christus ex tot 
tamque immanium flagellorum ictibus, tanta vi 
tantoque furore a lacertosis tortoribus tam deli- 
cato corpori inflictis, 

O mi Jesu ! Pilatus dire adeo flagellari te jus- 
sit, ut Judaeos ad tui commiserationem adduce- 
ret; ego te toto corpore saucium video, et quidem 
pro me et ob mea peccata, et tamen silice durior 
i?ec lacrimulam tam copioso sanguini, pec suspi- 
rium tam immenso amori rependo,* quin imo me 
ipsum adhuc foveo, carni et sensibus blandior , 
licet hi tot plagarum crudelis causa extiterint. 

Secundo . Spinis coronatus est. Acerbissimum 
pariter hoc tormentum fuit i. ob spinaium acu- 
leos, magnitudinem, duritiem ac multitudinem. 
Nam erant ita acutae, ut ipsum cranium pene- 
trari at: ita durae, ut nulli obstaculo cesserint: 
ita multae , ut potius pileum seu tegumentum 
quam coronam constituerint. Capiti, ut creditur, 
infixae haeserunt amplius septuaginta. 

a. Oh capitis sensibilitatera, quod inter omnes 
externas corporis partes membrorum omnium de- 
licatissimum est, in quo natura omnes quinque 
sensus yelut regia in sede collocavit, et ubi qui- 
libet etiana tenuis dolor ob membranarum, ner- 
vulorum et fibrillarum teneritudinem acutissime 
sentitur. 

3 Oh » 

v-fd immanem carnificum robustissimorum 

feritatem, qui omni illas vi in caput adegerunt , 
impactis fustibus altissime intruserunt , et infli- 
ctis crudeliter alapis earumdem cruciatum exa- 
sperarunt. 

4* Ob iteratam ac summe violentam vestiam 
detractionem , qua vulnera in flagellatione ac- 
cepta, et indumentis adhaerentia summo cum do- 
lore renovata fuerunt. 

O mi Jesu! spinis tu cingeris, et ego rosis co- 
ronari exoptem! tu super dolorem vulnerum tuo- 
rum ( 1 ) novum superaddi sinis , et ego quamvis 
molestiam a me amoliri solicite contendam 1 Ab- 
sit sub capite spinoso membrum me esse delica- 
tum, etiam per dumeta praeeuntem te sequar. 
Non solum immissos a te morbi dolores patienter 
perferam , sed etiam voluntariis cruciatibus ca- 
stigabo corpus meum, et in servitutem redigam. 

Tertio. Crucem suam bajulat. Hic quoque labor 
Servatori aerumnosissimus fuit 1 . ob oneris tra- 
balis immane pondus: %. ob viae longitudinem et 
asperitatem: 3. ob erectum montis ascensum: 
4 . ob virium debilitatem. Gerte quam magnus hic 
fuerit labor et dolor vel ex eo clare patet , quod 
nudos pedes ingenii hoc trunco onustus ad obvios 
lapides identidem impegerit, plateas expresso ex 
vulneribus sanguine passi m rigaverit, humeros , 
dum hanc male dolatam trabem ferret, graviter 
vulneraverit ; quod huic oneri ferendo impar , 
postquam saepius toto corporis et crucis pondere 
in terram et genua procidit , tandem adjutorem 
et comitem admittere debuerit. 

O mi Jesu! haec tu perfers amore mei, et ego 
laboris atque adversorum impatiens commodam 
atque otio deliciisque affluentem vitam unice 
mihi exopto atque adeo vivo. At pudet me mei. 
( i ) PsaJ. 86. y. 37. 

Posthac strenue faciam, quantum per vires licue- 
rit,* patiar, quidquid tibi libuerit. Mortificationis 
crucem tuo exemplo animatus etiam ego feram 
generose et constanter . Labor et dolor, agere et 
pati ernut mihi binae veluti metae, ad quas toto 
meae vitae tempore, quam potero maxime , cou- 
tendam. 


Punctum II 


Considera modum , quo hos tam immanes cru- 
ciatus tolerat Christus nempe i. patienti cum si- 
lentio. Praeter modum excesserant carnifices prae- 
scriptum lege plagarum numerum, et tacet: mi- 
lites eum spinis coronant ex mera insolentia , 
nulla ad id facta a Pilato potestate, et silet : ipsi 
soli crux ferenda imponitur, non item duobus, 
qui cum eo ducebantur, nequam, nec tamen con- 
queritur. 

2 . Patitur cura summa promptitudine ac desi- 
derio plura perferendi,- nam quo tempore supra 
dorsum ejus fabricaverunt peccatores , et dinume- 
raverunt omnia ossa ejus(i), illud Davidis repe- 
tiit; ego in flagella paratus sum ( 2 ). Ipso dolo- 
rosissimae coronationis tempore e xat sit ejus erga 
nos amor sicut ignis in spinis (3), qui nunquam 
dicit ; sufficit (4)« Vix cruce procul conspecta 
exclamavit: o beata crux! tantopere amata, toties 
expetita tamdiu desiderata ! 

3- Patitur cum amore summo erga ■divinum 
Patrem, cujus regnum haec tolerando restauravit: 
^ga suos inimicos, quibus ex animo ignovit: erga 
i*os peccatores, pro quibus suum cruorem in re- 
emptionrs pretium obtulit,- erga te singillatim 


( 0 *Psal. 
{ 3 ) P«al. 


ai. v. *8. 

1 l z- y. *a. 


p*) Psal. 37. v. 18. 
;( 4 ) Prov. 3 o. v. i-6. 

quem sibi illo dolorum tempore menti praesen- 
tem habuit et benevole respexit, et praeveniente 
omne meritum charitate ab innumeris discrevit, 
et prae tot aliis dilexit} licet praeviderit, te hoc 
ipso sanguinis balneo abusurum , et pro tanto 
beneficio meras injurias repensurum. Item eo 
amoris excessu te dilexit, ut sibi carnem lacerari, 
spinis caput perforari, crucis gravissimae jugum 
imponi permiserit. Ferreus euimvero es, si nihil 
ad tantae divinati charitatis exemplum cor tibi 
mollitur, et tanto Christi amore non incenderis 
ad odium tui, qui huic carnificinae non parum 
causae dedisti. 


Punctum III . 

Perpende fructum hinc eruendum. Huc ergo 
adsint illi proprii commodi amantes, illi laborum 
osores, illi denique delicati sanitatis idololatrae , 
qui hujus conservationem obtendentes, tam soli- 
cite procul arcent , quodcunque corpori aegre 
facit, et tam studiose procurant, quidquid sen- 
sualitatem fovet, quibusque otium honoratum est 
nnica votorum meta. Intueantur hi ducem suum 
flagellis immaniter discerptum, spinis acerbissime 
cinctum, 'sub crucis pondere penitus fatiscentem, 
aspiciant Regem suum, sub cujus vexillo se carni 
bellum illaturos heri spoponderant, toto cOrpore 
vulneratum, viribus omnino exhaustum, doloribus 
saevissimis affectum, et totum a vertice ad imum 
proprio cruore perfusum. Si Christus sua com- 
moda, vitae quietem atque sanitatem, ut nos fa- 
cimus, attendisset, quo nostra nunc loco salus 
foret? nisi illius erga nos amor haec omnia nobis 
sacri ficasset, nostroque bono posthabuisset ^Mibi 
wunc nostrae redemptionis obundantia esset? Si 

eadem, quae nos animi sensa hac in re 9 alii 
etiam habuissent, an non coelum Sanctorum ma- 
ximis vacuum, et Ecclesiae thesaurum ingentibus 
meritis orbatum doleremus? 

Et sane videmus, poena talionis nullos alios 
aeque molestiis affligi, imo et morbis cruciari, 
ac hos ipsos sanitatis suae nimium studiosos 
cultores ; contra vero nullos firmiori valetudine 
frui quam illos, qui commodorum , sanitatis et 
vitae minime solliciti, se totos Dei proximique 
servitio impendunt; qui aegrotos passim invisunt, 
diu noctuque indefessi laborant, et corpori con- 
tinue ac constanter aegre facere student. 

At oppones: hac ratione citius moriar. Ergo 
moriaris, numpropterea coelum ruet, aut urbes re- 
guaque labare coeperint? Ergone Religiosus incer- 
tum minuendae sanitatis, aut brevius finien- 
dae vitae periculum amore Dei subire timidas 
respuat, quod certum tot milites pro vili lucello 
et amore terreni Principis reipsa adeunt? Abjecta 
haec sunt, et generosa mente indigna animi sensa. 
Ob remotum vitae brevioris periculum non jam 
studiis litterarum valedicis, cur ergo virtuti? Ac- 
cedit longe plures ob gulam, quam ob inediam 
praematura morte defungi. 

Quare 1. corpus tuum per opera poenitentiae 
eorumque quotidianum ac constantem usum ia 
servitutem redige. 2. Immissos morbos aliasque 
molestias patienti silentio perfer. 3. Illud sola- 
ti um, quod ex dulci otio percipitur, Deo sacri- 
fica, et quantum per vires licet, semper strenue 
labora. 4 Nimiam illam servandae sanitatis vitae- 
que proferendae curam generosus abjice, firmi- 
terque tibi persuasui# habe, illud tuum dicta- 
03 res futura in tempora ad Dei cultum 
cou servandas esse$ plerumque futile amoris pro- 

prii ludibrium esse. Nam boc praetextu solidae 
virtutis exercitium ab adolescentia in juventam , 
a juventa in virilem aetatem, ab hac in senium 
rejicitur^ quo fit, ut vitae curriculum praetereat , 
quin unquam aliquid magnum pro Deo patretur} 
si eque ob vanam spem praestaudi in futurum 
boni, praesentis occasio et meritum negligitur. 


Affectus 

Compassionis. O quem te video, amantissime 
Redemptor! a planta pedis usque ad verticem 
non est in te sanitas : totus es vulnus et livor , et 
plaga tumens ( 1 ).* non est species tibi neque de- 
cor vir es dolorum , et sciens infirmitatem . 
quasi leprosus es , et percussus a Deo , ac humi- 
liatus (3). Haec cerno, nec tamen compatior. O 
durum cor meum ! quomodo non te miseret in- 
nocentissimi Jesu, propter te et a te tam dira 
tolerantis ? quomodo non totum in lacrimas col- 
liquescis ? 

Doloris. Heu! quid feci dum peccavi et has 
carni illecebras concessi? ego te flagellis percussi, 
ego capiti crudeles spinas impressi, ego te crucis 
pondere in terram prostravi, ego laborare te feci 
in peccatis meis (4). Nam vulneratus es propter 
has N. iniquitates meas : attritus es propter haec 
N. scelera mea (5): hae N. iniquitates meae sicut 
onus grave gravatae sunt super te (6). Quare 
fluite' lacrimae, prorumpite gemitus, totum pectus 
jam occupet dolor Ah ! poenitet peccas- 

se .... O maledictum peccatum , quod Jesutn 

(1) Isa. 1. v. 6. ( 2 ) Isa. 53 . v. 2. 

( 3 ) Isa. 53 . v. 3 . et 4. ( 4 ) Malacli. 2. v. 17. 

l r j) Isa. 53. v. 5. (6) 1'sai. 3^. v. 5. 

meum adeo crudeliter habuisti! . . Aeterno te 
odio prosequar. 

Amorii . O innocentissime Salvator! et haec 
pateris non solum a me, sed etiam pro me tam 
vili et perfido? . . In mediis cruciatibus tuis be- 
nevolo affectu me prae aliis complectebaris, prae- 
sentem habebas , divinam sanguinem pro me 
fundebas, dolores tuos aeterno Patri pro me of- 
ferebas , licet ingratissimum fore praevideres. 
Haec credo, nec tamen te redamo . . Proh in- 
credibilem animi mei duritiem ! o Seraphini , 
divini amoris flamma cor meum ita succendite., 
ut non prius amando quam vivendo finem fa- 
ciam. 

Odii sui ipsius . O Pater aeterne! vertatur, obse- 
cro, in me manus tua. Nam ego sum, qui deliqui, 
ego inique egi; agnus vero iste quid mali fecif? 
innocens, quae non rapuit exsolvit { i). Proinde 
parce insonti, et me reum plecte. Ecce , ego in 
Jflagella paratus sum (s): mihi tribulationum spi- 
nae, mihi mille cruces debentur. In me ergo ir- 
ruant dolores et aerumnae * • . Tu sancto me ip- 
sum odio persequi doce. 

Quid enim, o mi Jesu ! ergone hanc carnem 
meam odisse non possim, quae te tot plagis con- 
fecit, quot sibi illecebras indulsit?quae te fratrem, 
ducem ac regem meum , animaeque sponsum , 
cujus deliciae sunt esse cum filiis hominum (3), tam 
crudelem in mortem dedit? heu quam parum ego 
mihi consto! perennes cruciatus meritus sum , et 
levi etiam flagro me ipsum caedere recuso, et ci- 
licio aut voluntario aliquo cruciatu carnem affli- 
ctare tantopere reformido. Aeterna fame ac siti 
puniendus essem, et adhuc lautitiis inhio, ac cor- 

( i ) Psal. 68 . v. 5 . (2) Psal. 37. y. 18. 

K Z) Prov. 8 v. 3i. 

pus tot vitiorum sentinam tanto cum studio et 
«uro et foveo. Ad tartari transtra aeternum dam- 
nandus essem, et debitum Deo et proximo labo- 
rem omnem detrecto. Jam nxe meae pudet igna- 
viae. - 

At in posterum meliora. Coelum testor, tjuia 
malo eum 'Christo afflicto et aerumnoso pariter 
doloribus confici, quam cum speranda aequali 
gloria licitis etiam gaudiis in hoc mundo firui, so- 
lum majoris cum Christo similitudinis causa. Pa- 
tiar proinde, quaecunque volueris, eaque perfe- 
Tam patienti silentio, eum gaudio, et cum deside- 
rio plura patiendi, cum persuasione , nihil esse, 
quae patior comparata doloribus Cbristi , crucia- 
tibus Inferni, gaudiis coeli, solum ut Christo duci 
et regi meo similior fiam. 

« Concipiantur hic vel renoventur concepta 
o> jam proposita, ac determinentur opera poeni- 
» tentiae, quibus in posterum uti velimus. 


CONSIDERATIO 

DE FELICITATE ET GLORIA ANIMAE 
CONTEMPTAE ET AFFLICTAE 

Cum ex una parte scopus hodiernae diei sit, 
animam in conscensu heri tertio humilitatis gra- 
du confirmare, ut ea malit (etiamsi par Dei ob- 
sequium foret) cum Christo spreto et afflicto , 
contemptam pariter et aerumnosam ducere vitam, 
quam gaudiis et honoribus in hoc mundo abun- 
dare solum majoris cum Christo similitudinis 
causa$ ex altera vero parte, cum contemni et pati, 
utpote res summe ardua, nostrae fragili naturae 

perdifficile accidat, operae pretium erit, latentem 
sub afflictione et contemptu felicitatem et gloriam 
ante oculos nobis ponere, ut fructus dulcedine 
allecti, laboris molestiam libentius feramus. Quid 
enim nobis Gontemptiones et aerumnas commen- 
dare amplius posset, qutim harum veritatum con- 
sideratio: contemni non pudorem afferre sed glo- 
riflm, pati non miseriam esse sed felicitatem . 

I, Gloria , quam adversa animae contemptae et 
afflictae adferunt, summa ea est atque eminens 
omnino. Eximia quippe talem animam virtute 
praeditam esse aerumnae probant, martyribus at- 
que angelis aequalem et Christo ob similitudinem 
quam habet cum eo, carissimam ostendunt, i. de 
virtute eximia exemplo nobis Josephus est, quem 
ex sententia Chrysos tomi nihil perinde clarum ac 
heroem reddidit , ac illa in eum structa calumnia , 
quam carcer et catena, atque contracta inde ae- 
rumna. Quamquam enim magna pariter ipsius pu- 
dicitiae virtus fuerit ; tamen longe majorem effece- 
runt ea, quae perpessus est , nempe accusatio , ca- 
lumnia carcer et catena . Tum enim clarior et 
splendidior apparuit , quam cum in Aegypti solio 
sedens , frumentum egentibus distribuit , et famem 
depulit (i). Adversa enim, quantus quisque est in 
virtute declarant 

Hanc veritatem ipsi gentiles agnoverunt, quo- 
rum unus sic loquitur: adversae res sunt , quibus 
declaramur v^ri ( 2 ) alter vero ita scribiirnorc est 
magni animi se rebus prosperis fortem gerere , ubi 
secundo cursu vita procedit , nec gubernationis ar- 
tem tranquillum mare et obsequens ventus osten- 
dit. Adversi aliquid occurrat , oportet , quod ani- 
mum heroem probet (i ). 

68 - aJ P°P* (2) Epictetus apud Arianuml. i.c. 24. 

Seneca lib. de consoJ c. 6. 

Nempe eandem Deus rationem sequitur in bo- 
nis viris , quam in militibus duces , qui optimos ad 
durissima mittunt . Etiam ille iis asperiora immittit , 
quos in patientiae palaestra magis heroes novit ; 
atque eos , qui sibi intentius et devotius obtempe- 
- rant f veluti fortissimos athletas gravioribus aerum- 
nis exercet (i). Dicant hi ergo, dum adversa in- 
gruunt, eja macti animis! digni visi sumus Deo> in 
quibus experiretur , quantum humana natura capere , 
quid pati possit ( 2 ). Ingens certe gloria ex hac a- 
nimi comparatione in talem animam redundat. 

2 . Adversa nos Martyribus et Angelis aequant. 
Primum affirmat S. Laurentius Justinianus : pa- 
tientia , inquit, hominem Martyrem facit (3). Idem 
sentit S. Climacus gradu 4* • beatus , qui quotidie 
propter Deum conviciis et maledictis lacessitus sibi 
vim fecerit y revera talis anima nihil distat ab ani- 
ma martyris. Accedit sensus et auctoritas Eccle- 
siae, quae in officio divino de S. Martino Turo- 
nensium Episcopo ita canit: o sanctissima anima , 
quam etsi gladius persecutoris non abstulit , pal- 
mam tamen martyrii non amisit ,* quia gravissimas 
sui canonici et domestici Bricii, qui ejus mira- 
cula invidiose carpebat, calumnias patienti animo 
pertulit. 

Alterum asserit s. Chrysostomus , cujus haec 
sunt verba: qui patientes sunt et miles , et contu- 
meliis affecti , ac percussi aeque animo ferunt , et 
taliter facientibus benedicunt coelestibus sunt si- 
miles virtutibus , multam habentibus impassibilita- 
lem (4), utpote qui aeque parum ac Angeli ejus- 
modi rebus moventur et turbantur. $i ergo, con- 

£1} Chrysost. 1. i.de Provid. coi 16. 

00 Seneca 1. i. d«-P roy. 

( 3 ) Lib. de patientia cap. 2. * 

( 4 ) S. Chrys horn. 4 ?. ad popul. * 

eludit idem angelos recte beatos dicimus , quia 
possunt absque offensa ferre frigus famem , sitim 
et similia i quanto magis beatam et 4 n gelis simi- 
lem oportet vocare animam , quae viriliter ac for- 
titer omnes omnium molestiarum ferre incursus po- 
test (i). Quid autem gloriosus, quam martyribus 
et angelis aequari? 

3. Adversa nos Christo carissimos esse probant* 
eique nos similes efficiunt. Constat id experientia 
Nam semper observatum est, eos , qui Christo Do- 
mino viciniores et cariores fuere , plus aliis quoque 
laboribus et adversis lancinatas fuisse ac divexa- 
to s ( 2 ). Cum quadam die B. Angela de Fulginia 
quaesivisset ex Deo, quinam essent ei cariores fi- 
lii? respondit Dominus: illi quos magis diligo , ad 
mensam meam mihi viciniores comedunt ex una 
scutella mecum panem tribulationis , et bibunt m 
una cuppa mecum calicem passionis. Carioribus e- 
nim filiis permittit Deus evenire multas tribulatio - 
nes; et hoc facit eis pro speciali gratia (3). Quare 
qui multa et varia patiuntur, hi sunt vere filii 
Dei ideoque fratres Jesu,* hi sunt proximi convi^ 
vae Christi, familiarissimi eidemque omnihus re- 
bus conjunctissimi. 

Imo sunt Ghristiformes eique quam simillimi. 
JJam quos Deus praescivit , edam praedestinavit 
conformes fieri imaginis filii sui (4)> idest ( ut cum 
Vasquesshunc locum explicat Cornelius a Lapide), 
quos Deus praescivit sibi amicos et dilectos per gra - 
tiam suam fore hos etiam praedestinavit ad hoc, ut 
paterentur , et fierent conformes filio suo in patien- 
tia, utpote qui pro nobis tot labores et aerumnas 


(1) Idem serm. de Resurrect. 

?* T . hcresia in M. S. I. 7. c. 4 - 

In ejus vita. ( 4 ) Rom. 8, y. 29- 

sustinuit (i). Dicam brevius; vult , ut etiam ipsi 
fiant crucifixi^ ejusque imaginem perfecte referant. 

Jam autem quam multis scalpri ictibus, quau- 
toque artificio opus est, ut ex ebore genuina ela- 
boretur Christi morientis effigies, quae arterias , 
nervulos, venas, cutem omniaque membra accura- 
te exprimat? Proinde quo pluribus anima et gra- 
vioribus aerumnis obruitur , eo perfectius illam 
sibi Crucifixo assimilari cupit. 

Porro magna certe gloria est esse imaginem Cru- 
cifixi, atque eadem ex cruce cum Christo pendere. 
Sicut enim gloriosum est militi 9 defetre arma re- 
gis; sic est etiam Christiano gloriosissimum , portare 
stigmata Christi ( 2 ). Et tamen ( quae mortalium 
caecitas est), illud vitamus omnibus modis , ne 
quando ad statum redigamur similem illi 9 ad quem 
Christus in cruce fuit redactus (3). Tertius humi- 
litatis gradus est ille ipse, qui non solum genti- 
bus et Judaeis, sed etiam Christianorum non pau- 
cis scandalum et stultitia est. At vae illis, quibus 
latens haec sub contemptu et afflictione tam e- 
minens gloria illorum aestimationem, amorem ac 
desiderium non excitat; digni enim vero sunt, ut 
operiantur confusione sicut diploide (4). 

II. Felicitas animae contemptae et afflictae est 
pariter ingens ob praerogativas, quibus ejusmodi 
status gaudet, atque ob gratiae magnitudinem , 
quae in adversis. latet. Ad praerogativas quod at- 
tinet, adversa sunt medium perfectionis, indicium 
divini erga nos amoris, et signum praedestinatio- 
nis. 1 . Quod 6int medium acquirendae sanctita- 
tis y affirmat S. Gregorius Magnus, dicens; ego fi- 
li) Vasq. 1. p. q. ta 3 . Corn. comraent. in Epist. Rom, 

(2) Laur. Justin. de patient, c. 2. 

* >etiri,s F ater , uti in eju& vita refert Orlandinu». 

(4) * <>al. 108. v. 29. 

dtnler dico, quia minus pie vivis, si minus perse- 
cutionis pertuleris (i). Hic Sanctus ex copia affli- 
ctionis metiebatur magnitudinem perfectionis. Con- 
sentit Laurentius Justinianus, ita scribens: si ad 
versUm te mundus saeviat , latret invidus, diabolus 
rugiat, obloquatur malus, insidiasque tendat elatus , 
esto confidens, quoniam perfectorum graderis se- 
mitas (2). Ratio in promptu est; nam contemptus, 
paupertas, dolores subtrahunt superbiae, gulae et 
amori proprio fomenta, illicia et vires , atque ita 
fons ipse obstruitur malorum; contra vero animae 
ad eliciendos actus heroicos plurimam occasionem 
et materiam suppeditant; quo fit ut eamdem ad 
perfectionis apicem mire provehant et extollant. 

2. Adversa insuper divini erga nos amoris indi- 
cium sunt . Quem diligit Dominus, castigat (fi): quem 
diligit Dominus corripit ( 4 ) : quia acceptus eras 
Deo, necesse fuit, ut tentatio probaret te (5): sa- 
crae Paginae oracula sunt. Eadem quoque SS. 
Patrum opinio est: in Justis, ait Laurentius Justi- 
nianus, tribulatio amoris indicium est (6). Imo -quo 
quis arctius amatur , eo quoque durius in praesenti 
flagellatur (7). Electos Dei cernimus et pia agere , 
et crudelia pati , Gregorii Magni effatum est. Con- 
sentit S. Theresia , dicens: certissimum est , per 
viam difficultatis ac laborum a Deo conduci eos , 
quos multum diligit : et quo magis aliquem diligit , eo 
etiam graviores illi difficultates immittit . 

Sunt praeterea optima probatio nostri vicissim 
erga Deum amoris . Sicut enim Christus suum 
erga nos amorem demonstravit moriendo; ita nos 
pariter nostrum erga illum amorem probabimus 


(0 Lib. 6. epist. 27 
( 3 ) Hebr. 12. y. 6. 

( 5 ) Tob. 12. v. i3. 

(6) Oe casto connubio c. 6. coi. 2 
w) Idem fasciculo amoris c. 8. 


(2) De vita solitar. 

(4) ProY. 3. y. 12. 

patiendo. Et hinc quanto sustinetur amplius , tanto 
magis dilectionis nostrae signum ostenditur (i). Nam 
vinculum indisruptum est tribulatio , et dilectionis 
evidens argumentum (a). 

Quin imo nulla crux est indicium divinae erga 
nos irae . Nam Deus flagellat omnem filium , quem 
recipit ; ergo, qui non flagellatur , sine dubio non 
est in numero filiorum (3). Quocirca S. Xa verius 
dicere solebat, videri sibi nostros nequaquam fide- 
liter militare , si diu nullis insectationibus exercen- 
tur . Ipse Seneca ad amicum scripsit; miserum te 
judico , quia nunquam fuisti miser . Jam vero si 
haec Gentilis, cui mysterium crucis scandalum 
erat, quid Christianum, quid Religiosam sentire 
decet, mysteriis fidei imbutum? 

3. Denique adversa sunt signum praedestinatio- 
nis ac electionis divinae. Id affirmat Augustinas: 
conjectura est , in quiens, cum te Deus immensis 
persecutionibus corripit , te in electorum suorum 
numerum destinasse (4). Suffragatur Laurentius 
Justinianus, sic loquens; ita Justis tribulatio est 
amoris indicium, futurae beatitudinis praesagium , 
et praedestinationis testimonium (5). Idem alibi 
repetit: flagelli, dicens, eruditio cum patientia in- 
dubium praedestinationis agnoscitur esse praesa- 
gium (6). Quis ergo neget animam contemptam 
et afflictam vere felicem esse , cum iis gaudeat 
praei ogativis, quae summam pariant felicitatem, 
nempe efficacissimo acquirendae perfectionis me- 

(i) S. Cathar. Senens, dialog c. 5. 

(а) Chrys. hom. 66 ad pop. 

(3) ldcm bom. 29 . in epist. ad Hebr. 

(4) Epist. ad Alipi. 

(5) Lib. de casto connub. c. 6. coi. 2 . 

(б) Ibid. c. nj. coi. a. 

*7 

dio, minus aequivoco divini erga nos amoris indi- 
cio, et probabilissimo praedestinationis signo. 

Nec minor est magnitudo gratiae , quae sub ad- 
versis latet, i . Est enim gratia vere maxima , di- 
gnum censeri propter Chnstum aliquid pati . Est 
corona vere perfecta , et merces futura retributione 
non minor (i). Imo etiamsi res nullam haberet 
mercedem, hoc solum est magna merces et suffi- 
ciens remuneratio , gravia pati propter cum , qui a- 
matur. Sciunt , quod dicitur , qui amant . profe- 

cto vinctum esse propter Christum est major gra- 
tia, quam sedere supra duodecim sedes , quam esse 
Apostolum , fuam e$$e Doctorem , quam esse Euan- 
gelistam . 5/ <ywi$ ama/ Christum , i$ novit, quod di * 
ci/wr ( 2 ). 

2 . Major res est pati , quam miracula edere. 
Quando Deus dat alicui , mortuos suscitet , /tm- 

quam cum dat donum patiendi (3) 5 pro 
miraculis enim debitor sum Deo\ at pro patientia 
debitorem habeo Christum (4)* Accedit, quod mi- 
racula minime faciant hominem sanctum ; cum 
possint esse communia electis et reprobis (5). At 
vero patientia ia adversis certissima est ad sum- 
mam sanctitatem via. Praeterea plus est pati, quam 
habere sublimissimarum rerum revelationes. Hinc 
B. Baptista Va rana (ut habetur in 4* parte Chron. 
S. Francisci) exclamare solebat: o Deus meus , si 
tu mihi revelares omnia secreta tui sacratissimi 
cordis , tantum boni mihi non facis , quam dum af- 
flictiones immittis . 

Ex his colliges, qui nos persequuntur, in nu- 
mero amicorum habendos eos esse , beneque de 

W Chrys. hom. de S. Anna. 

t em *} oln - 8- in cpist. ad Ephes. 

(3) Idem m cap. i. ep. ad Ephes. (4) Idem ibid. 

Laur. Justiu. fascic. amoris c. 5- coi. 2 . 

nobis merentium. Cognosce te esse magis obligatum 
illi , qui tibi malum facit , quam ei , qui bonum . //- 
laeenim personae sunt, quae purgant animam tuam , 
er pulchram faciunt , gratiosam , er acceptam in con- 
spectu Dei (i). Quid enim? ergone inimicum tu 
eum reputabis qui tibi fiduciae fores et gratiarum 
thesauros pandit ? et facit, ut ibi peccatorum fiat 
absumptio ( 2 )? 

Et hinc concludit S. Cbrysostoraus , malle se 
'vinctum esse propter Christum, quam habitare coe- 
los . Si quis ( pergit ) me apud Superos collocaret 
cum Angelis aut cum Paulo vincto , eligerem car- 
cerem et vincula . Nihil enim est melius, quam pati 
propter Christum . Non tam beatum existimo Pau- 
lum, quod raptum sit in tertium coelum , quam eum 
censeo beatum propter vincula . Mihi est optabi- 
lius mala pati cum Christo , quam honorari pro 
Christo . Haec est gratia, quae omnia superat (3). 
Et haec sunt sanctorum sensa de Gloria et Feli- 
citate, quae in adversis latent, hae cogitationes fi- 
liorum Dei, a quibus caveamus, ne degeneremus. 
Certe ista rite expensa non possunt non tertium 
humilitatis gradum nobis summe aestimabilem , 
amabilem ac desiderabilem reddere. 


EXAMEN 

CIRCA PATIENTIAM ET OBEDIENTlAM 

Cum nemo possit tertium humilitatis gradum 
conscendere, vel in eo diu manere, nisi insigni 
patientia vir, cumque obedientia plurimam pa- 

( x )®- Bap. Varana in ejus vita, 

(2) Chrya. hom. 71. ad pop. 

( 3 ) Idem hom. 8. in epist. ad Eph. 

tiendi materiam suppeditet, rerum nexus postulat, 
ut utri usque virtutis objectum, gradus et incita- 
menta breviter oculis subjiciam. De paupertate 
nulla hic mentio fit, quia de ea jam die quarta 
Meditatione tertia fusius egimus. 

I. Patientia est virtus voluntatem inclinans ad 
quaevis adversa aequanimiter perferenda. Ejus 
objectum est jactura bonorum fortunae per ino- 
piam, honoris et famae per contemptus et inju- 
rias, sanitatis et vitae per dolores et mortem, in- 
ternae quietis per scrupulos, taedia et afflictiones 
animi. 

Haec omnia sunt perferenda i. cum patienti 
silentio , omnem doloris sensum nemini manife- 
stando, nec secum mente revolvendo, neque a- 
pud Deum de ejus acerbitate conquerendo, sed 
generosa oblivione rem totam sepeliendo; 2 . cum 
gaudio eucharistico : cum Apostolis non solum 
gaudendo, quod digni habiti simus pro nomine 
Jesu aliquid pati, sed etiam gratias agendo divi- 
nae Bonitati tamquam pro collato primi ordinis 
beneficio; 3. cum desiderio plura patiendi: exem- 
plo Christi , in cruce plus poenarum sitientis , 
Pauli , omnia tribulationum genera provocantis , 
Xaverii, laborum amplius, amplius aerumnarum 
postulantis; 4* cum firma persuasione , nihil esse 
ea, quae patimur, comparata aerumnis Christi , 
cruciatibus Martyrum , tormentis parricidarum, 
doloris aegrorum in xenodochiis, captivorum in 
carceribus, mancipiorum in triremibus: nihil re- 
spectu poenarum inferni aut purgatorii, quas su- 
mus promeriti , nihil comparata gaudiis coeli , 
quorum vel unica particula acerbissimae damna- 
torum poenae leniri possent. 

Denique toleranda sunt 1 . ex motivo demissio- 
nis et agnitionis supremi in nos dominii Nummis 

aeterni, quo fit, ut de nobis nostrisque rebus , ut 
ipsi placitum fuerit, statuere possit; 2 . ex motivo 
justitiae vindicalivae , ut ex hac nostra castiga- 
tioneilla magis elucescat ad aliorum terrorem; 3. 
ex motivo poenitentiae , ut anticipata solutione pro 
peccatis jam hic satisfaciamus; 4* amore Chri- 
sti, ut hac cum eo qualicunque similitudine illum 
magis glorificemus, nostrumque illi amorem te- 
stemur; 5. ex amore Dei, ut sic altiorem in coelo 
gradum mereamur, quo ipsum per totam aeterni* 
tatem intensius amare possimus. 

Expende nunc, an tua patientia se extendat ad 
jacturam omnium harum rerum. 2 . An patiaris 
quadruplici illo modo, quem ante exposui. 3. An 
enarrata illa quinque motiva omnes tuos toleran- 
tiae actus afficiant, et ad supernum magisque me* 
ritorium ordinem elevent. Quae a te peccata sunt, 
corrige. 

II. Obedientia est virtus, qua quis in rebus lici- 
tis homini obedit propter Deum. Ejus objectum 
est persona cui, et res in qua obeditur. Verus e- 
nim obediens. primo obedit omnibus omnino Su- 
perioribus; 2 . etiam talentis, virtute et scientia se 
multo inferioribus, prudentia et discretione de- 
stitutis, omnia turbide, ex impetu atque ex libi- 
dine praecipientibus; 3. etiam subordinatis v. g. 
mediastino, famulo etc. nomine Superioris aliquid 
nuntianti. 

Secundo obedit in omnibus, quae imperantur, 
etiam in iis, 1 . quae jubentur cum manifesto pe* 
riculo et jactura sanitatis et vitae: 2 . cum jactura 
bonoris, existimationis, scientiae etc. 3. cum ja- 
ctura, ut videtur, majoris virtutis, majoris in spe- 
ciem gloriae Dei: 4* etiam cum manifesta injusti- 
tia, partium studium, sinistra praeventio aut alia 
perversa animi motio in Superiore clare domi- 
natur. 

Tertio obedit modo perfectissimo , 1. promptis- 
sima et accuratissima operis executioae, ad pri- 
mum horologii pulsum, litera etiam imperfecta 
relicta: 2. cum summa 'voluntatis propriae cum 
voluutate Superioris conformitate, nunquam apud 
alios contra illum murmurando, aut conquerendo, 
nec ejus jussa sugillando: 3 . cum summa judicii 
proprii subjectione, Superioris mandatum apud se 
et alios non tantum ficte, sed serio ut prudens et 
aequum tuendo. Vel si res imperata manifeste 
imprudens sit, aut admodum difficilis et molesta 
accidat, aut modus imperandi asperior ac violen- 
tior, quam patrem ac Religiosum deceat , silet, 
Deo gratias agit, gaudetque occasionem nactus vo- 
luntatem et judicium Numini perfectius sacrifi- 
candi. Et hi tres sunt hujus virtutis gradus. 

Denique obediendum est 1. ex motivo fidei \ ut 
ostendamus, nos credere Christo, dicenti: qui vos 
audit , me audit ; 2. ex motivo spei , confidendo nos 
per obedientiam a divina Providentia gubernan- 
dos et salvandos esse; 3 . ex motivo charitatis , ut 
per obedientiam supremo Numini quae pretiosis- 
sima nobis, charissimaque sunt, liberales offera- 
mus , nempe voluntatem et judicium. Discute 
jam conscientiam, quomodo circa ista te habeas: 
an omnibus, in omnibus perfecte ex allatis moti- 
vis obedias. 

Hac patiendi et obediendi ratione, quae tertio 
humilitatis gradui inest, arduitas plurimum mite- 
scet. Cum vero eos, qui nobis in honore aut cor- 
pore aut in bonis fortunae patiendi , vel in rebus 
arduis ac difficilibus obediendi materiam praebent, 
naturaliter aversari soleamus, huic defectui me- 
ditatio tertia occurret , ubi nos suffixus cruci 
Christus malevolos persecutores nostros benefico 
amore prosequi Jocebit. 

MEDITATIO III. 


DE MORTE CHRISTI IN CRVCE 
* 

Praemonitio 

a Si umquam alias, nane certe omnes animae 
» facultates, omnesque corporis vires sunt inten- 
to dendae. O mysterium amoris simul ac doloris, 
» quod nobis in Calvariae clivo exhibet aeque 
» justus ac misericors Deus! Illuc igitur propere 
» nos conferamus, ibique electum priori hebdo* 
» made Ducem nostrum ac Regem non solum 
» omnibus terrae bonis exutum, sed ipsis etiam 
» vestibus spoliatum , tribus clavis cruci affixum, 
» duos inter latrones suspensum , coelos inter ac 
» terram medium, intendentibus se tenebris, tota 
» fremente natura , summos inter cruciatus ac 

• contemptiones expirantem cum lacrimis iu- 
y> tueamur. 

» Hic enimvero Christus abunde adimplet, quod 
» in meditatione de regno acturum se promisit, 
» nempe in laboribus, vigiliis , ceterisque casibus 
» semper se antesignanum fore; Hic actu ipso 
» amplectitur, ad quod sectandum in meditatione 
» de duobus vexillis nos hortabatur, scilicet pau- 
» pertatem, contemptum et aerumnas. Item hic 
r exercet, quod in meditatione de tribus horni- 
» num classibus agendum suasit, dum hic eligit 
» omnium aptissima suo fini media , videlicet ea 

• ipsa, per quae divinus Pater ipsum voluit salu- 
i) tem nostram operari, ejusque gloriam reparare. 
» Itaque defixis in divinum hoc exemplar oculis 
» consideremus praecipuas virtutes ab eodem in 
» cruce in gradu summo ad nostram institutio- 
a nem exercitas. Quia vero sequens meditatio 

» prolixior est, ex tribas, quae ia ea conuueudan- 
» tur, virtutibus solum illi diutius expendendae 
» immorandum erit, qua quis indiget magis. 

Punctum I. 

Inprimis Christus tertium humilitatis gradum, 
tanto hucusque studio commendatum, modo pror- 
sus perfectissimo conscendit, ita quidem, ut hic 
gradus nunquam illustrius, quam in Jesu e cruce 
pendente triumpharit; ibi enim is prae divitiis 
paupertatem, prae honoribus contemptum , prae 
deliciis aerumnas, prae sanitate et vita dolores et 
mortem eligit, et quidem in eo gradu eligit, cui 
addi nihil possit Adeo ut divinus Servator suo e- 
xemplo non solum indifferentiam nos doceat circa 
illa quatuor puncta in fundamento ( seu hebdo- 
madis primae meditatione prima) jam enumerata, 
sed etiam propensionem insinuet ad posteriora 
prioribus praeferenda, atque prae aliis eligenda. 

Nam ejus paupertas est tanta, ut major excogi- 
tari nequeat, cum omnino nudus in a€re et a 
terra sublimis pendeat, et non solnm non habeat, 
ubi caput reclinet, sed etiam vilis lacernulae fru- 
stulo careat, qua corporis nuditatem tegat: divise- 
runt sibi vestimenta mea (i). Contemptus erat ta- 
lis, qui crescere nullo gradu potuit, cum omnes 
injnriae, irrisiones, calumniae et contemptas con- 
jurato quasi agmine in eumdem irruerint, ita at 
jure illad Psalmi usurpare potuerit: ego vermis et 
non homo, opptobrium hominum et abjectio ple- 
bis (a). 

Dolores et cruciatus erant tam crudeles, tam u- 
niversales et intensi, ut verissime mari a Propheta 

(i) M.itth. t. 35. (a) Psal. ai. ▼. 7 . 

comparentur, magna est velut mare contritio tua( i), 
cujus nec latitudinem nec profunditatem metiri 
aliquis possit. Et hinc merito Christus per Jere- 
miam exclamat: videte , si est dolor , sicut dolor 
meus (2). Denique genus mortis ejusmodi est, cui 
nec tormenti quicquam nec contemptus addi posse 
videtur, sive spectetur tempus , quo moritur, nem- 
pe in flore aetatis , ipsa Paschatis solemnitate , 
pleno die: sive cruciatus , quo occiditur % scilicet 
cruce, clavis, felle, siti et nervorum dolorosissima 
tensione; sive modus , quo extinguilur , videlicet 
inter subsannationes Pharisaeorum, vahl qui de - 
struis templum Dei ( 3 ), inter blasphemias Scriba- 
rum, praetereuntes blasphemabant eum (4)» inter 
maledicta latronum , idipsum et latrones imprope- 
rabant ei ( 5 ), inter dicteria Seniorum, salva te - 
metipsum (6), sine ullo coelesti sol atio, Deus meusl 
ut quid dereliquisti me (7) , sine ulla militum 
commiseratione, et dabant ei vinum bibere cum 
felle mixtum (8^), sine ullo amicorum levamine, 
stabant omnes noti ejus a longe (9). Et sic mori- 
tur filius Dei, gloria Patris, salus mundi, dereli- 
ctus a cunctis, flagellis discerptus, spinis corona- 
tus, clavis cruci affixus, omnino nudus, ferales in- 
ter tenebras, insultante innumera plebe. 

Aspice proinde : o anima , in faciem Christi 
tui (10)» suo te exemplo, eoque tam potenti ad a- 
morem paupertatis, contemptus et dolorum, idest, 
ad tertium humilitatis gradum invitantis. Revoca 
in memoriam proposita in contemplatione de duo- 


( 1) Thren. 2. v. i 3 . 
( 3 ) Mare. i 5 . v. 29. 

1 5 ) Matth. 27. v. 44 * 
(7) Matth. 27. ▼. 46. 
(9) Luc. 23 . y. 49 - 


(2) Ibid. f. v. 12. 

( 4 ) Matth. 27. y. 3 q. 
(6) Ibid» v. 4 o. 

(8) Ibid. v. 34 . 
(io)Psal. 83 . v, 10. 

bus vexillis concepta. En vexillum crucis erectum 
hic prostat, oppositum vexillo a Lucifero erecto. 
Christus cupit, ut etiam te socies tribus suis co- 
mitibus nempe egestati, aerumnis et contemptui: 
Lucifer te hortatur ad quaerendos honores, vitae 
commoda ac delicias. Quare hic jam in Calvariae cli- 
vo adcrucis pedem, hic delibera, et tandem prudens 
statue, an serio exequi velis, quod heri jam pro- 
posuisti, nempe Christum crucifixum per tertium 
humilitatis gradum constanter et sedulo imitari. 
Decerne, an serio malis cum eo contempto, pau- 
pere et afflicto pariter contemptam, pauperem et 
afflictam ducere.vitam, quam cum spe paris etiam 
beatitudinis felicem, honoratum et divitem vivere. 

Vae illi, qui in ipso Calvariae clivo, ad ipsum 
crucis pedem, viso tam efficaci exemplo , tentat 
adhuc mediam mire viam Christum inter et dae* 
tnonem, coelum inter et mundum, inter amorem 
divinum et proprium, inter spiritum et carnem! 
Vae illi, qui tertium humilitatis gradum aversans, 
solum vult subsistere in primo, vel ad summum 
eluctari ad secundum, aut qui quidem statuit 
sequi Servatorem etiam in tertio, sed modo suo\ 
nempe sensualitati, naturae et amori proprio com- 
modiori ac minus molesto, non autem ea, qua id 
fieri ratione Deus ab ipso petit. 

Vae, inquam, tali} nara in poenam bujus reni- 
tentiae, qua tertium humilitatis gradum conscen- 
dere renuit, neque ad secundum perveniet , ac 
ipso etiam primo exoidet. Et certe Religiosus, qui 
post consideratam Christi passionem adhuc pro- 
moveri et honorari ambit, qui vitae commoda, 
lautiorem victum, commodiorem vestitum quaerit, 
qui contemptus et vilipensiones fugit, paupertatis 
effectus horret, mortificationis opera et labores 
respuit, uno yerho, qui in tertio humilitatis gradu 

firmus non persistit, indignus est, qui socius Jesu, 
miles Christi et virtutis studiosus habeatur. O 
Domine, da, ut crucis tuae pedi affusus, illud a- 
gere nunc vivus statuam, quod statuisse sub mor- 
tem optabo, ubi Crucifixi effigies unica consola- 
tio et spei anchora erit. 

Punctum II. 

Praeterea in Christo e cruce pendente insignis 
obedientia elucet, dum est obediens usque ad mor- 
tem, mortem autem crucis (i). Nam i. obedit om- 
nibus non solum aeterno Patri, sed etiam Caiphae, 
Pilato, militibus et lictoribus, licet his in ipsum 
nulla competat potestas. 2. Obedit in omnibus e- 
tiam difficillimis rebus. Vestes ad nutum exuit, 
manus ad compedes porrigit, caput spinis induit, 
humeros cruci subdit, eidem impositus se exten- 
dit, et clavis membra terebrari sinit, ipsam deni- 
que vitam ponit. 3 . Idque agit modo perfectissimo; 
npn contradicendo, non obluctando, non prote- 
stando aut ad altius tribunal provocando ; sed 
prompte,submisse, integre in omnibus et per omnia 
obedientiam suam praestat. 

Quae omnia tres potissimum circumstantiae 
plurimum aggravant, nempe 1. quod id nominis 
Propheta, qui passim Sanctus, Dei Filius et Mes- 
sia habebatur, publice coram saecularibus, et fre- 
quentissima civitate tam probrosa ac dolorosa 
morte afficiatur. 2. Quod illa afficiatur post tole- 
ratos in vita Apostolica tot labores, habitas con- 
ciones, sanatos debiles et aegrotos, praestitaque 
aliis obsequia charitatis. 3 . Et quidem ea afficia- 
tur triumphantibus inimicis ejus, publice illi in- 
sultantibus aemulis, euraque a se oppressum esse 
[1) Phit a. v. & 

gloriantibns. 4 * Id que cum manifesto partiam 
studio, et evidenti judicum injustitia. 

Quatuor hae circumstantiae sunt illae ipsae, 
quae Religiosorum cruces seu adversa immanem 
in modum augent et aggravant, nempe confundi 
coram saecularibus, post tot in Religione exan- 
tlatos labores , obita munia et collecta merita , 
tacite insultantibus aemulis, falsisque delatoribus, 
et quidem a Superioribus de partium studio jare 
suspectis, vel alia siuistra affectione in transver- 
sum actis. 

At neque hic cedendum, aut a cruce fugiendum 
est, vel a tertio humilitatis gradu deflectendum. 
Tria breviter suggerp incitamenta ; primum est 
patiendi necessitas , quoniam per multas tribulatio- 
nes oportet nos introire in regnum Dei (1). Nostra 
impatientia illatam nobis injuriam nihil lenit aut 
avertit, sed potius molestiam auget, et meritum 
certe tollit. Secundum est occasio satisfaciendi pro 
peccatis, quorum poena tali virtutis actu uno 
quasi spongiae ductu si non omnino saltem maxi- 
mam partem deletur. Tertium est major similitudo 
cum Christo, nostri causa non solum paria, sed 
longe graviora tolerante; item occasio nostrum pa- 
riter amorem eidem probandi. Obedientissime 
Jesu, da, ut tuo exemplo animatus, ex allatis tri- 
bus motivis setnper , omnibus et in omnibus , etiam 
in positis supra quatuor circumstantiis integre , 
prompte , et caece obediam. 

Punctum III. 

Denique in Christo e crucc suspenso insigni 
modo eminet charitas inimicorum , quae virtus est 
00 pretiosior, quo difficilior. Itaque breviter con- 
(1' Act. 14 v- a*. 

templemur, quales et quomodo amet. Parcere i , 
iis inimicis , quos prius nos etiam offendimus , 
*. iis qui conceptum erga nos odium jam depo- 
suerunt, 3. qui veniam a nobis supplices petunt, 
4* de quibus ultionem sumere ob impotentiam 
nequimus, facilius est. At vero ignoscere inimicis, 
eosque amare non solum nunquam a nobis offen- 
sos, sed insuper beneficiis auctos , non solum 
nullam a nobis veniam petentes, sed adhuc in 
nos odium habentes nobisque illudentes, et qui- 
dem eis ignoscere eo ipso tempore , quo pro li- 
bitu et e sententia vindicare nos possemus, eosque 
insuper amare , pro eis veniam rogare, imo et 
mori horrendos etiam inter cruciatus et injurias, 
hoc certe summum charitatis prodigium , ac su- 
blimissimae virtutis indicium est. 

Omnia haec Christum et quidem in gradu 
perfectissimo praestitisse, palam est. Nam i.non 
solum neminem ulla in re unquam offendit , sed 
potius innumeris eos beneficiis auxit, pertransiit 
benefaciendo (i). 2 . Judaei etiamnum immani 
contra eum odio flagrant, Barabbam praeferunt , 
ad mortem expetunt, clamando, crucifige, cruci - 
fige, ( 2 ). 3. Tantum abest, ut illi facti poeniten- 
tes ab eo veniam petant, ut etiam cruci affixo et 
moribundo, ac jam jam expiranti , barbarum in 
modum ferocius insultent, et multa blaspherftantes 
dicebant in eum (3). 4« Potuisset Christus unico 
voluntatis nutu eos daemoni cruciandos tradere , 
dehiscente sub pedibus terra in inferos detrudere, 
vel saltem, si ipsemet vindictam de iis sumere 
ob mansuetudinem noluisset, potuisset, sicut Da- 
vid Salomoni, sic etiam ipse divino suo Patri 
ultionem sumendam relinquere. 

( 1 ) Act. 10 . v. 38. (a) Luc. 23. y. 21 . 

(3) Luc, aa. y. 65. 

Et ecce in has voces erumpit, modum igno- 
scendi nos docens: Pater , dimitte illis , non enim 
sciunt , quid faciunt ( i ). O verba vere aurea ! Pa- 
ter , dimitte illis . Dum Christus pro se orat, Deum 
appellat, Deus , Deus meus , ut quid dereliquisti 
me (a). Cum vero pro inimicis supplicat , patris 
titulum allegat , quo efficacius moveat. Pater. 
Deinde uon solum ipse eis ignoscit, sed etiam, 
ut pater ignoscat, petit, Pater > dimitte $ ne scilicet 
metus infligendae ab eodem poenae beneficii ma- 
gnitudinem minuat. Quin et eorum malitiam igno- 
rantiae excusatione tegit, non enim sciunt , quid 
faciunt , ut veniae spes facilior reddatur. Imo 
etiam tormenta, contumelias, mortem, quae illi 
millies fuerant meriti, ipse eorum loco subit, et 
quidem sponte, oblatus est 9 quia ipse voluit (3); 
ipsa eadem tormenta divino Patri pro eorum 
salute offerendo. O modum ignoscendi vere di- 
vinum! Geminis his punctis bene consideratis , 
scilicet quibus ignoscat Christus , et quomodo 
ignoscat, sequenti conclusioni etiam nos prompta 
manu subscribamus : ergo amandi sunt a nobis 
nostri inimici, persecutores, malevoli , quin et 
beneficiis colendi. 

Incitamenta ad id impellentia sunt : 1 , Exem- 
plum Christi . Exemplum dedi vobis , inclamat 
nobis suffixus cruci Jesus, ut quemadmodum ego 
feci 9 ita et vos faciatis (4)* 2 . Mandatum Dei . 
Diligite inimicos vestros ( Dei jussa sunt \ bene - 
facite his 9 qui oderunt vos (5). Et quis es tu pul- 
vis et cinis, ut tam clarum Numinis praeceptum 
detrectare audeas? 3. Qui inimicum odit, nec 
Deum amat. Si quis dixerit , quoniam diligo Deum, 


Lue. 23 . v. 34 . 

Iaa. 53 . v. 7. 
Luc. (3. y t 27, 


{2) Matth. 27. v. 4& 
(4) Joan. i3. v. 1 5. 

el fratrem suum oderit , mendax est (i). Qui ergo 
Deum amare cupit , etiam proximum diligat , 
oportet. Uno verbo, etiamsi quis corpus flagellis 
terat, jejuniis extenuet, zelo animarum tabescat , 
tamen si charitatem proximi non babuerit , aut 
simultates nutrierit, nihil est, illusus est. 

Quapropter conscientiam hic discutiamus in- 
quirendo , an alienationes, odia aut inimicitias 
vel levis vindictae cupiditates mente foveamus. 
Si ejus generis monstra ali in corde nostro depre- 
henderimus, ea statim mactemus ad aram cha- 
ritatis, crucis nimirum, in qua Christus mori- 
bundus Patrem oravit pro persecutoribus suis : 
ita ut i. de malevolis nostris semper amice sen- 
tiamus: 2 . seitrper honorifice de eis apud alios 
loquamur : 3 . pro eis frequenter oremus: 4* af- 
fabili comitate eos praeveniamus, omnisque ge- 
neris beneficiis cumulemus. 

Affectus 

Actus dilectionis inimicorum . O vindex legisla- 
tor Deus, memoria teneo tuum illud magnum 
chari tatis praeceptum, diligite inimicos vestros , 
benefacite /tw, qui oderunt vos, orate pro perse- 
quentibus vos. Et hinc cum amare te nequeam , 
nisi simul et proximum diligam toto corde, amo 
omnes inimicos , malevolos persecutores et ca- 
lumniatores meos tanquam filios Dei et fratres 
Christi, quia tu sic vis et jubes; et quia amo te , 
hinc et proximum meum praesertim hunc N. N. 
diligo propter te. Ex amore tui ignosco omnibus 
eo prorsus modo, quo a te mihi ignosci, meaque 
peccata remitti cupio,- teque impense rogo , ne 
ullas illis propter me poenas irroges. 

{i) i. Joau. 4- V. ao» 

Praeterea coram tota coelesti curia in con- 
spectu Christi pro suis inimicis in cruce mo- 
rientis depono , ejuro et exeeror omnes etiam 
leviter tantum vitiosos motus aversionis, inimi- 
citiae, odii et simultatis. Et si noscerem vel gut- 
tam sanguinis mihi in venis fluere, qua proxi- 
mum non diligerem, hoc illam momento effun- 
derem, et projicerem abs me. Tu, Domine , da 
nobis fraternae charitatis augmentum , ut ia 
mutuo amore constantes , illuc omnes perve- 
niamus, ubi nos mutuo aeternum in te diligemus. 

Actus obedientiae. O mi Jesu, cum tu fueris 
obediens usque ad mortem, et quidem mortem 
crucis, tuo hoc exemplo animatus, obediam et 
ego omnibus superioribus et in omnibus, idque 
semper, integre, prompte, caece. Et hoc agam 
etiam piro eo casu, quo illae quatuor circumstan- 
tiae puncto hujus meditationis secondo superius 
recensitae concurrerint, ut videlicet probem, me 
credere tibi dicenti, qui vos audit , me audit ; me 
fidere asserenti, vir obediens loquetur victorias ; 
me amare te supra omnia, etiam supra meipsum, 
praecipuas animae facultates intellectum nempe 
ac voluntatem tibi generose per obedientiam of- 
ferendo. 

Desiderium similitudinis cum Christo per ter- 
tium humilitatis gradum obtinendae. O anima , 
respice in faciem Christi tui in cruce tribus 
clavis suffixi. Aspice in auctorem fidei et comum- 
matorem Jesum, qui tertium humilitatis gradum 
altissime conscendit, et proposito sibi gaudio , 
sustinuit crucem, confusione contempta. 

O mi Jesu, tibi omnes mundi honores, deliciae 
et opes summo jure debebantur. Tu genus hu- 
manum etiam gaudiis affluens, thesauris abun- 
dans et regia dignitate fulgens unius lacrimae 

vel etiam minori pretio redimere potuisses , et 
tamen proposito tibi gaudio sustinuisti crucem. 
Maluisti pauper et abjectus in aerumnis vivere 
ac mori, quam felicem in his terris vitam du- 
cere, idque propter me. 

Et ego te eadem in re imitari recusem? ego 
illecebris inhiem ? ego honores et vitae com- 
moda prensem ? ego, foedissimus peccator , ae- 
ternos contemptus , dolores et miserias jam pri - 
dem promeritus ? Ego, te Duce ac Rege meo 
summos inter dolores et contemptus in cruce 
propter me moriente, honorari ac commode ha- 
beri appetam? Ah! vivit Deus, quia non fa- 
ciam rem hanc. Coelum testor, quia malo cum 
Jesu spreto, paupere et afflicto pariter contem- 
ptam, pauperem ac aerumnosam ducere vitam , 
quam honoribus, commodis ac divite fortuna frui, 
licet par foret beatitudinis meae spes, idque 
solum ob majorem cum Christo similitudinem. 

« Elici quoque bic poterunt illi affectus, quos 
» in hodiernae lectionis §. II. num. II. usurpan- 
» dos esse indicavi; ita tamen, ut plus semper 
» temporis tribuatur desiderio patiendi , seque 
» abjiciendi ob majorem cum Christo similitu- 
» dinem, etiamsi par meritum foret etc. etc. ». 

DIES OCTAVA 

MEDITATIO I. 

DE RESVRRECTIONE CHRISTI 

Punctum L 

Considera felicitatem Christi resurgentis. Is 
suae, ut vocant, passionis tempore praecipua qua- 
tuor bonorum genera , quae homini competere 
possunt, penitus amiserat, nimirum vestes ipsas , 
quibus tegeretur, honorem omnem , sanitatem , 
vitam denique ipsam. 

Haec vero e tumulo redivivus omnia iterum 
largo foenore recepit. Nam, t. qui antea erat inops 
ei pauper (i), nunc dives est (2) et Dominus uni 
versae terrae ( 3 ). Qui nudius tertius erat vermis , 
opprobrium hominum et abjectio plebis (4)? modo 
gloria et honore coronatus ( 5 ), sedet ad dexteram 
majestatis in excelsis (6). Qui olim erat vir do- 
lorum, sciens infirmitatem (7), et in quo a planta 
pedis usque ad verticem capitis non erat sani- 
tas (8), is nunc, resumptis viribus, Samsone for- 
tior, portas inferni aereas contrivit , et vectes fet- 
reos confregit (9), expolians principatus et pote- 
states (io). Cui prius non erat species , neque de- 
cor (11), quique erat quasi leprosus , et percussus 
a Doo (12), ejus nunc facies resplendet sicut 

(2) Ephes. v. 4. 

( 4 ) Psal. 21. v. 7. 
hi) Hebr. 1. v. 3 . 

(8j Isa. i. y. 6. 

(10) Coloss. 2. y. i 5 . 
(12) Isa. 33 . v. 4 - 


t Q I sal. 87. v. itj. 
13) Mich. 4 . y. i3. 
( 5 ) Psal. 8. y. 6. 

7 ) Isa. 53. y. 3. 


16. 


(9^ Ps. 106. y. 16. 
( * 1 ; Isa. 53 . v. 2. 

so/(i),estque ita speciosus forma ut nostrorum 

olim sensuum beatitudo in coelis sit futurus. Cujus 
anima paulo ante erat tristis usque ad mortem ( 3 ), 
is modo laetus concinit, convertisti , o Pater , 
planctum meum in gaudium mihi , conscidisti sac- 
cum meum , et circumdedisti me laetitia , ut cantet 
tibi gloria mea ( 4 )* Quem occiderunt suspen- 
dentes in ligno ( 5 ), is surrexit a mortuis, primitiae 
moriendum (6), ejus nunc corpus fulget, et ful- 
gebit in perpetuas aeternitates (7), quatuor illis 
Beatorum dotibus ornatum, ob quas ei mors ultra 
non dominabitur (8). Eni mvero gloriose magnifi - 
catus est . Dux noster, equum et ascensorem , nempe 
carnem, mundum et daemonem, quibus in se- 
cunda et tertia hebdomade victor intulerat bel- 
lum, dejecit in mare rubrum sanguinis sui (9) , 
palam triumphans illos in semetipso (10). 

Quare erumpein amorem benevolentiae, quohanc 
ei gloriam et felicitatem gratuleris. Deinde gaude, 
quod illum in meditatione de regno Christi in 
Ducem tuum ac Regem elegeris, quod sub ejus 
vexillo militaturum te spoponderis, quod in exer- 
citio electionis per tertium humilitatis gradum 
propius eum imitari decreveris. Renova proinde 
datam fidem, rata habe facta hactenus decreta , 
promitte constantiam , confirma illa proposita, 
per quae eum determinate in tertio humilitatis 
gradu imitari statuisti. In his ut eo amplius 
firmeris, 


(1) Matth. 17. y. 2. 

? 3 } Matth. 26. v. 38 . 
( 5 J Act. 10. v. 3 g. 
(7} Dan. 12. v. 3 . 
(9) Exod. i 5 . y. 21. 


(2) Psal. 44 * v. 3 . 

( 4 ) Psal. 29. v. >2. 

( 6 ) 1. Cor. i 5 . v. 42. 
8) Rom. 6. y. 9. 

10) Coloss. 2. y. i 5 . 

Punctum II. 

Considera certitudinem spei nostrae, quam no- 
bis affert resurrectio Christi. Illius enim redivivi 
felicitas est obventurae nobis beatitatis exemplar 
et pignus. De ea enim Apostolus variis in locis 
securos nos reddit, dum ait: fidelis sermo ; si 
commortui fuerimus , et convivemus: si sustinebi- 
mus , et conregnabimus ( i ) : si tamen compatimur , 
ut et conglorificemur (a). Ita est: Jesus Christus 
reformabit corpus humilitatis nostrae , configuratum 
corpori claritatis suae (3). De hoc vel dubitare 
nefas est; nam fidelis sermo est: Deus promissis 
certo stabit, si adjectam cis conditionem serva- 
verimus, scilicet si Christo commortui fuerimus : 
si simul sustinebimus : si tamen compatimur ; tunc 
certo etiam convivemus , certo conregnabimus , 
certo conglorificabimur. Uno verbo: si complan- 
tati fuerimus 'similitudini mortis ejus , simul et re- 
surrectionis erimus (4). Quid certius sponderi , 
quid melius possit? 

Praeterea mensura nostrae felicitatis respon- 
debit perfectioni, qua Christum imitabimur. Hu- 
jus etiam veritatis testem habemus Paulum di- 
centem : scientes , quod sicut socii passionum estis , 
sic eritis et consolationis (5). Nempe fidelissimus 
Dux noster adamussim implebit , quod nobis in 
meditatione de Regno promisit, videlicet unum- 
quemque participem fore victoriae et felicitatis , 
prout laborum ac molestiarum socius extiterit. Ita 
est : quo proximius eum in tertio humilitatis 
gradu imitati fuerimus, eo altiorem pariter beati- 

(i) a. Tiro. a. v. ia. (a) Rom. 8. v. 17. 

(?>) Phil. 3. v. ai. (4) Rom. 6. v. 5. 

2. Cur. 1. v. 7. 

tudinis thronum conscendemus. Quid efficacius 
ad illum nobis persuadendum afferri possit? 

Hinc gaude, o vocata ad societatem crucis ani- 
ma ! nam quo profundius nunc contemptionis 
pondere deprimeris, eo altius suo tempore super 
omnes coelos extolli dabitur: quo pluribus nunc 
eges, eo majoribus divitiis tunc abundabis; quo 
acrioribus nunc doloribus affligeris , eo uberiores 
erunt quatuor illae dotes , quibus corpus tuum 
aliquando redivivum ornabitur. Uno verbo, quo 
diutius bibis ex calice passionis, eo largius de 
voluptatis torrente potans beatus eris. Futurorum 
igitur bonorum spe praesentes miserias solare , 
atque illinc contemptus, paupertatem et aerumnas 
aestimare, amare ac desiderare disce, utpote quae 
sunt aeternae gloriae, immensarum opum ac coe- 
lestium deliciarum certa et perennis causa atque 
origo. Post certitudinem , etiam 

Punctum III. 

Considera speratae in coelo gloriae magnitudi- 
nem. Inprimis magna sunt coeli gaudia, quia sunt 
infinita tum ob infinitudinem malorum, quae ex- 
cludunt, tum ob infinitudinem bonorum , quae 
includunt. Coelestes Beatorum sedes non solum 
excludunt omnes omnino dolores corporis et ae- 
rumnas animae, sed etiam complectuntur omnes, 
quotquot excogitari vel esse possunt, voluptates. 
Hoc ipsum corpus tuum, cujus modo appetitus 
coerces, quodque mortificatione magistra in ser- 
vitutem redigis, claritate solem et agilitate ventos 
superabit, subtilitate vero et impassibilitate angelos 
aequabit 

Anima autem tua adhuc majoribus abundabit 
deliciis. O quibus tunc gaudiis illa diffluet, dum 

sibi in memoriam revocabit gratias, quibus con- 
sensit, tenta tiones, quas vicit, pericula peccandi , 
quae vitavit, bona, quae praestitit, virtutes , quas 
exercuit, asperitates, quibus se afflixit carnemque 
perdomuit. O superi exclamabit tunc beata in 
coelis anima, equidem potuissem et ego damnari, 
potuissem excidere hac felicitate mea. Omi Deus! 
si ibi huic N. tentationi succubuissem, si huic 
impulsui restitissem , si has mihi concessas in 
illis exercitiis gratias neglexissem , ubi nunc es- 
sem ? ah periissem ! Sed per Dei gratiam restiti, 
vici, consensi. Ecce illi socii olim ac familiares 
mei victi succubuerunt ; et perierunt; nunc miseri 
ardent in inferno, ardebuntque aeternum. Et ego 

f teata sum, eroque aeternum. O sanctas afflicta- 
iones! o beatos contemptus! o felices aerumnas! 
o tertium humilitatis gradum ! sine vobis actum 
erat de me, nec in primo humilitatis gradu firma 
substitissem. Sed nunc per vos beata sum, salva 
sum, eroque aeternum. O felicitas! Haec erunt 
sensa, hae voces in quas erumpet, praeteritorum 
reminiscens anima. 

Intellectus vero illius intuebitur Deum non per 
speciesy non in aenigmate aut speculo , sed facie 
ad faciem (t^), sicuti est (2); et quidem modo 
perfectissimo, visione clarissima , intuitu quasi 
comprehensivo; Voluntas ejus amore fruitivo pos- 
sidebit Deum, et in Deo possidebit omne bonum. 
Nullum optabit gaudium, quo non statim potie- 
tur, nullum concipiet desiderium, qupd non sta- 
tim implebitur, imo non solum habebit omnia , 
quae desiderat , sed tanta insuper beatitudinis 
plenitudine satiabitur, ut nihil amplius supersit , 
quod desiderare queat. Eu ! ad quam felicitatem 

(0 *• Cor. i3. y. 12 . (a) 1 . Joan. 3. y. a. 

per tertiam humilitatis gradum subvehatur illius 
appetens anima. 

Secundo magna sunt coeli gaudia, quia insuper 
sunt aeterna. O vocem sono quidem tenuem, sed 
sensu gravem ! coeli gaudia sunt aeterna. Ita est 
anima electa in coelo possidebit gaudia infinita , 
eaque possidebit aeternum sine ullo metu ea 
umquam perdendi. Id docet fides. O quam suavis 
erit haec cogitatio, beatus sum , in coelo sum , 
eroque aeternum. Perfundor totus dulcedine pu- 
rissimarum et perfectissimarum deliciarum , ea- 
que perfundar aeternum. Incomprehensam , infi- 
nitamque beatitatem possideo , eamque possi- 
debo aeternum. O vere nec oculus vidit , nec 
auris audivit , nec in cor hominis ascendit , qua# 
praeparavit Deus iis 9 qui diligunt illum (i). 

Si res ita se habet, nihil igitur non agendum 
et patiendum est, ut hac bouorum infinitate ac 
aeternitate potiamur: ergo serviendum est Deo, 
imitando Christum in tertio humilitatis gradu : 
ergo accurate executioni mandanda sunt con- 
cepta hactenus correctioris vitae proposita; nam 
non sunt condignae passiones hujus temporis ad 
futuram gloriam 9 quae revelabitur in nobis ( 2 ). 
Ita est non sunt condignae,* id enim quod in prae- 
senti est momentaneum et leve tribulationis , supra 
modum in sublimitate aeternum gloriae pondus 
operatur in nobis (3). 

Hoc autem si credimus , an non stultissimi 
sumus, si pro futili honore, levi commodo , vili 
recula, aut momentanea sensualitate illum coe- 
lestis gloriae gradum negligimus , quae horum 
omnium abnegationi respondet? An non nobis- 
met ipsis inimicissimi sumus, si vile officium , 

fi) 1. Cor. 3 . v. o. (a) Rora. 8. f. 18. 

^ 3 ) 2. Cor. 4. I* 17* 

humile domicilium respuimus , si illam nostri 
victoriam, illumve actum virtutis eximiae omit- 
timus, qui tantam nobis gloriam, tamque im- 
mensam felicitatem promereri potuisset? O quan- 
topere aliquando tertium humilitatis gradum ne- 
glexisse dolebimus! O quam ardentibus votis 
illum olim elegisse optabimns ! 

Affectus 

Doloris. O conditor siderum, quid egi, dum 
illi gratiae restiti, illum virtutis actum omisi , 
illos contemptus fugi, bas asperitates horrui ? ma- 
jorem felicitatem in omne tempus perdidi ac 
profudi. Ob metum levis et momentaneae tribu- 
lationis aeternum gloriae pondus imprudens ab- 
jeci. Occasionem perpetuo te, o amor pulcher- 
rime, clarius intuendi et ardentius amandi teme- 
rarius neglexi; et ( o fluite lacrimae ! ) ob vilem 
gloriolam, levem commoditatem, brevem gustum 
neglexi. 

Propositi . Verum saniora mihi animo nunc in- 
sident sensa. O Rex supreme ac Domine univer- 
sorum! tua fretus gratia et ope renovo concepta 
in contemplatione de regno Christi proposita , 
attestaris coram infinita bonitate tua 9 nec non in 
conspectu gloriosae Virginis Matris tuae , totius - 
que curiae coelestis 9 hunc esse animum meum , hoc 
desiderium , hoc certissimum decretum , ut quam 
possim proxime te sequar , et imiter in ferendis in- 
juriis , et adversis omnibus (i); uno verbo, in ter- 
tio humilitatis gradu. Idque agam, ut etiam ego 
particeps efficiar promissionum et gloriae Christi, 
utque illi compotiens et commortuus , eidem in 
coelis pariter convivam et conregnem. 

(i) Ln lib. cxercit. ad finem med. de Regno CUmti. 

Spei . O Domine Jesu , sicut dixisti et promisisti , 
s/c utique fiet , mihique promereri continget . In 
meditatione de duobus vexillis suscepi crucem de 
manu tua; portabo eam usque ad mortem , stent 
imposuisti mihi ; spe fretus, quod facies me come- 
dere tecum in regno Patris tui (i); quodque fu- 
turus sim socius consolationis , sicut fuero passio- 
nis (a), et particeps victoriae ac felicitatis , prout 
laborum et molestiarum tuarum socius extitero (3). 
Reposita est haec spes mea in sinu meo (4)* 
Desiderium coelestis gloriae . O supernae civitatis 
mansio beatissima ! O dies aeternitatis clarissima , 
quam nox non obscurat , sedf summa Veritas ^ 
usque irradiat, quae semper laeta et secura nun- 
quam statum mutas in contrariuml O quam ma- 
gna est multitudo dulcedinis tuae ! O bone Jesu ! 
quando stabo ad videndum te mortis victorem? 
quando contemplabor gloriam regni tui tot ae- 
rumnis comparatam ? quando ero tecum in regno 
tuo , quod parasti ab aeterno dilectis tuis , tuis , 
inquam, in via crucis sequacibus ? O quando ve- 
niet haec beata et desiderabilis hora, ubi mihi eris 
omnia in omnibus (5) ! 

O fons vitae , vena aquarum viventium ! quando 
veniam ad aquas dulcedinis tuae de terra hac 
deserta , invia et inaquosa , ut videam virtutem et 
gloriam tuam , qua a morte redivivus splendes , 
et satiem ex aquis misericordiae tuae sitim meam . 
O quando veniam , et apparebo ante faciem tuam, 
ut exosculer gloriosa lateris, manuum pedumque 

(O Th. a Kemp. I. 3 . c. 56 . j 

(2) 2. Cor. 1. v. 7. 

(3) In lib, exerc. in contempl. de regno Christi. 

( 4 ) Job. 19. v. 27. 

( 5 ) Th. a K.cmp. 1. 3 . c. 48 . 

tuorum vulnera! O dies praeclara , in qua audiam: 
intra in gaudium , intra in domum Domini tui ,• 
ubi erit omne bonum sine omni malo ; ubi erit 9 
quidquid voles 9 summa securitas , aeterna beat i- 
tudo. O gaudium super omne gaudium 9 quando 
intrabo in te? (i). 


LECTIO 

PRO VLTIMO EXERCITI ©RVM DIE 

5- i- 

I. Sicuti prima exercitiorum bebcbmas ad 
viam purgativam, secunda et tertia ad illumina- 
tivam, ita quoque quarta , cui ultima haec dies 
impenditur, ad uoitivam pertinet ,* quia in illa 
per desiderium coeli, amorem Christi et Dei, at- 
que per conformationem voluntatis nostrae cum 
divina unimur ultimo Fini nostro , quem nobis 
S. Ignatius jam io fundamento seu in diei pri- 
mae exercitatione prima contemplandum ideo pro- 
posuerat, ut secundum prudentiae regulas, quod 
ultimum in executione futurum erat, primum 
esset in intentione, atque etiam ut prospecta fe- 
licitate termini, ad quem tendimus, eo facilius 
permoveremur ad relinquendum terminum a quo 
recedendum nobis est, scilicet peccatum . 

Quod ut eo certius perficeret auctor , divinae 
offensae gravitate ac novissimorum memoria, nos 
cum Filio prodigo ad noxae praesertim lethalis 
execrationem , et ipsarum etiam radicum ejus car- 
tirpationem per nostri ipsius cognitionem perduxit, 
et ita in viam salutis ac virtutis adduxit. Hanc 
(i) S. Aug. io Soliloq. 


Digitized by Google 



PRO VLT. EXERCIT. DIE 4 1 1 

autem ut tuto percurreremus, in meditatione de 
Regno Ducem nobis proposuit Christum , in pau- 
pertate praesertim, contemptu et sui afflictatione 
imitandum; ut sic contraria contrariis opponendo, 
vitiosae illi opum, honorum et deliciarum appe- 
tentiae, utpote malorum omnium fonti, efficacius 
occurreret. 

Praeterea in meditatione de duobus vexillis , 
et tribus hominum classibus insuper ad conscen- 
dendum etiam tertium humilitatis gradum nos 
animavit, nobisque persuasit , ut sponte eligere- 
mus, potius cum Christo spreto, paupere et af- 
flicto contemptam pariter ac aerumnosam ducere 
vitam ( etiamsi felices, divites ac honoratos dies 
vivendo pareip Deo laudem et aequale obsequium 
exhibere possemus) solum ob majorem cum Chri- 
sto similitudinem. In quo concepto animi decreto 
ut nos confirmaret altissimae asceseos magister 
Ignatius heri Christi patientis , hodie resurgentis 
historiam proponit, ut ejusdem partim exemplo , 
partim gloria ad constantiam excitati, in con- 
scenso pridie tertio humilitatis gradu amplius so- 
lidaremur. 

Quam apte autem quarta haec hebdomas viae , 
ut ajunt, unitivae respondeat, ex ipsa tractanda- 
rum hodie rerum serie constat. Nam praecipua, 

3 uibus Deo unimur , vincula sunt amor Dei, 
esiderium coelestis patriae, conformatio volun- 
tatis nostrae cum divina, ardens meditatio , assi- 
dua animi collectio; et tenera gloriosae humani- 
tatis Christi et affectu plena contemplatio. Haec 
enim est ostium, per quod ad Divinitatem recta 
introducimur: haec vinculum, quo omnium ar- 
ctissime Numini unimur; faaec denique efficacis- 
simum et facillimum est medium elevandi men- 
tem ad Deum, et a creaturis ascendendi ad Crea* 

torem, uti citatis Patrum testimoniis fuse probat 
Suarez. Cum ergo ista omnia fieri debeant hodie, 
patet, hebdomadem quartam jure optimo viae uni- 
tivae annumerari. 

II. Porro fructus hodie colligendus mnltiplex 
est. i. In hac hebdomade id sedulo agendum, ut 
magis magisque confirmemur in tertio humilitatis 
gradu (i). Quippe hunc in finem proponuntur 
resurrectio Christi , eaque gaudia , quae etiam in 
hoc mundo eam consecuta sunt (2). Nempe ut 
exemplum Christi pauperis, contempti et afflicti 
eo libentius imitaremur, ostenditur nobis hodie 
idem ipse Dtix noster, sub cujus vexillo nos sti- 
pendia merituros promisimus, mutata jam scena, 
coelestibus divitiis, gloria et honore conspicuus 
ut quos prior patientis Servatoris conditio affli- 
xerat, posterior haec resurgentis felicitas erigeret, 
nosque ad eum etiam in statu suae annihilationis 
sequendum magis incitaret, et certissima similis 
resurrectionis spes ad persistendum in electo nu- 
per tertio humilitatis gradu impelleret. 

Accedit, quod sine hoc gradu ultimus exercitio- 
rum scopus obtineri nequeat; hic enim iu eo consi- 
stit, ut dulcissimo charitatis vinculo cum Deo, qui 
ultimus noster finis est, intime conjungamur. Ad 
hoc autem requiritur, ut illa prius omnia remo- 
veantur impedimenta, quae huic amori ac unioni 
obesse possunt. Cum ergo per tertium humilitatis 
gradum praecipua hujus conjunctionis obstacula, 
scilicet appetentia honoris 9 commodorum vitae , 
deliciarum et opum efficacissime e medio tollan- 
tur, patet stabilem hujus gradus acquisitionem 
vel maxime necessariam esse ad obtinendum 
quartae hujus hebdomadis fimetum. Quod quidem 

a Dicrtios in explanatione exercit. $ub ftiit. hebd. 4- 
Directorium c. 36 . n. i. 

debet esse incitamentum, quo hodie etiam magis 
in dicto gradu confirmemur. 

a. AUer fructus est perfectior earum virtutum 
exercitatio, quae charitatem ( exercitiorum finem 
et scopum ) proxime excitant, fortius alunt , ac 
amplius promovent; quales sunt fervens quotidie 
meditatio, assidua mentis collectio , voluntatis 
nostrae cum divina conformatio, ac desiderium 
coelestis patriae. Geminae priores commendantur 
in examine status; tertia virtus inculcatur iu ho- 
dierna consideratione ; ad quartam incendimur 
puncto tertio meditationis primae. 

3 ' Tettius fructus est clarior Christi Deique 
notitia, ac intensior utriusque amor; quae propria 
est ac princeps animae in via unitiva occupatio. 
Ad utrumque obtinendum insigni nobis adju- 
mento est meditatio secunda hodiernae diei , et 
ultima, quarum illa Christi, haec vero Dei co- 
gnitionem $t charitatem nobis instillat. Unde 
iterum patet, quam arcto omnia nexu inter se 
colligentur , quam selectis aptisque mediis ad 
praefixum finem perducamur, quamque frustra 
nihil et supervacaneum in toto opere reperiatur. 
Quare jure Suarez de B. Ignalio, e jusque exerci- 
tiorum libello dixit: nihil, quod in consultationem 
spiritualem ordinarie venire possit , intactum omi- 
sit : et in omnibus magnam prudentiam , atque a - 
deo magnam experientiam , ac divini luminis illu- 
strationem ostendit (i). 

Et licet S. Ignatius non praescribat distinctaor 
de Christi amore meditationem, tamen eam aptis- 
sime hic inseri patet tum ex verbis Directorii , 
quibus dicitur, alias adhuc meditationes addi pos - 
se ( 2 ), tum ex nexu rerum; nihil enim ad aesti- 

(1) Suarez com. 4. de Relig. tract. 10. 1. o. cap. 7. n. 1. 
fa) Direct. c. 36 . n. a. r 

mandum, amandum et appetendum tertium Lu- 
militatis gradum, idest, contemptum , pauperta- 
tem et aerumnas potentius nos animat exemplo 
Christi; hujus autem exempli vis eo major erit , 
quo amplius et ardentius persona imitanda aesti- 
matur et amatur. Id ergo ut fiat, ejusdem dotes 
ac singularis erga nos amor convenientissime 
praesenti hoc die proponuntur. 

Praeterea cum hactenus toti fuerimus in me- 
ditanda Christi vita, passione et gloria, ordo po- 
stulat, ut electi ducis amori sequens exercitium 
impendatur, ut eo amore tatn arduae imitationis 
asperitas ac correctioris vitae rigor asperso qnasi 
balsamo condiatur et mitigetur. Nam ut testatur 
pius Asceta, amor Jesu nobilis solum leve facit 
omne onerosum, et fert aequaliter omne inaequale: 
onus sine onere portat , et omne amarum dulce ac 
sapidum efficit (i). 

III. Ut autem enumeratus paulo ante triplex 
hodiernae diei fructus melius obtineatur, ex mente 
S. Ignatii sequentes additiones erunt observandae, 
i. Interdiu cogitationibus non nisi laetis et glo- 
rioso illi, quod paulo ante meditati fuimus , vel 
proxime meditaturi sumus, mysterio responden- 
tibus immorandum erit. 2 . Lucis et coeli uten- 
dum erit commoditate, quae sese offeret, puta per 
tempus vernum, herbarum virentium et florum 
aspectu, aut aprici loci amoenitate, per hiemem 
vel solis vel ignis opportuno calore : et ita de 
ceteris corporis atque animi oblectationibus con- 
gruis, per quas Creatori et Redemptori nostro 
congaudere queamus, 3. Mitigandus mortifica- 
tionis externae rigor , isque conformandus erit 
illi, quo hebdomade secunda usi sumus. Nihil 
lumen minuendum de accurata observalione or- 

( 1 ) Thoro. a Kcmp. 1 3. c 5 n. 3. 

tlinis diurni , silentii, aliarumque additionum; 
praecipue vero curandum, ne quid legatur vel 
scribatur, quod exercitiis non congruat. 

Cavendum praeterea est ab ea daemonis fraude, 
qua ille nobis persuadere nititur , remitti hodie 
aliquid posse ab illa animi contentione , fervore 
et accuratione, qua hactenus exercitiis nos im- 
pendimus. Licet enim spirituali laetitiae indul- 
gendum sit, tamen interdiu ab animi collectione 
et praescripto spiritus ardore, praecipue sub ipsis 
meditationibus nihil omnino diminuendum erit. 
Quin imo augenda haec potius omnia sunt , tum 
ut bonis principiis parem finem imponamus, tum 
quia intima cum Deo per amorem conjunctio 
( quae ultimus hominis et primarius exercitiorum 
finis est) intensiorem fervorem expetit. Proinde 
si unquam alias , hodie profecto vires mentis 
sunt intendendae, et praescriptis exercitationibus 
summa diligentia est insistendum* 

IV. Ceterum affectus , quos praesenti die po- 
tissimum elicere oportet, sunt varii nempe i. 
gaudii , quo gratulemur Christo tam insignem 
relatum de hostibus triumphum , et acceptam 
propterea gloriam ; quae certe maxima est tum 
ob nominis, quod inde accepit , sublimitatem , 
nam Deus donavit illi nomen , quod est super omne 
nomen (i): tum ob potestatis, quae ei concessa 
est, plenitudinem, quippe data est ei omnis po- 
testas in coelo et in terra ( 2 ). 

Ubi tamen notandum , ita Servatoris felicitati 
congaudendum esse, ut etiam nos immensum ejus 
gaudium participemus (3). Sicut enim heri aeru- 
mnae Christi ita erant expendendae, quasi etiam 
nos flagellorum ictus, coronae punctiones sentire- 

(0 Phil. 2 v. 9. (2) Matth. 28. v. 18. 

(2) In praei ud. 3 .mcd, i.hebd. 4 - 

mofl) mixtam feli e vinum gustaremus, et sputorum 
foctorem odoraremus ; ita pariter bodie eo gaudii 
genere perfundi nos decet, ac si etiam nos sentia- 
mus in nobis , quae Christus redivivus sensit (i), 
nempe eamdem cum ipso claritatem, gloriam et 
voluptatem. Et sicuti heri non quaevis compassio 
sufficiebat 9 sed talis requirebatur, quae simul in 
nobis pareret odium carnis et amorem crucis; ita 
quoque ejusmodi bodie gaudium est concipien- 
dum, quo simul excitemur ad contemnenda ter- 
rena, et coelestia appetenda secundum illud Apo- 
stoli : si consurrexistis cum Christo , quae sursum 
sunt quaerite , quae sursum sunt sopite , non quae 
super terram ( 2 ); nec non tale, quo insuper exci- 
temur ad commoriendum cum Christo per tertium 
humilitatis gradum , ut pariter cum eo suscitari 
mereamur. 

u. Alter affectus est* actus spei ac desiderii ob- 
tinendae similis cum Christo beatitudinis. Hunc 
in finem ex mente Directorii (Y) meditationis ma- 
tutinae puncto tertio actum fuit de magnitudine 
coelestis gloriae , ut nempe illius consideratione 
mens ardentius in praedictos affectas erumpat. Ne 
vero hi steriles sint, identidem reflectendum erit 
ad conditionem, sub qua Christus eam nobis pro- 
misit videlicet si compassi et commortui fuerimus ; 
si concepta proposita servaverimus, et delineatam 
nudius tertius correctioris vitae ideam in opus de- 
duxerimus. Frustra enim desiderat coronari , qui 
praelium detrectat: nequidquam sperat extolli al- 
tius in coelis, qui tantumdem deprimi renuit in 
terris. 

3. Tertius affectus, cui ut plurimum hoc die 
vacandum , est actus amoris erga Christu^n et 


( 1 ) Phil. a. v. 5. 

(3) Oiiect. c. 36. a. i. 


(a) Colosx 3. v. 1 « 

Deum. Ubi tamen inprimis duo notanda sunt. 
Primum , quod amor ipse ab operibus magis, quam 
a verbis pendeat. Secundum , quod consistat amor 
in mutua facultatum, rerum et operum communica- 
tione , puta scientiae , divitiarum, honoris et boni 
cujuscunque (i). Quibus indicatur, non sufficere 
teneriorem quemdam affectum, quem quis in se sen- 
tiat ; neque eo contentum esse quemquam debere. 
Verum est enim, quod ait S. Gregor ius , probatio 
amoris exhibitio est operis, et amor ubi est, magna 
operatur: et ubi operari renuit, amor non est ( 2 ). 
Haec inonita ut effectui dentur, ingenti ^djumenfo 
erit contemplatio ultima de amore spirituali, cu- 
jus modo cum ceteris nexus est explicandus. 

$■ «• 

I. Creatus est homo, ut Deum agnoscat et amet; 
id vidimus in diei primae meditatione I. de fun- 
damento. Amor Dei fruitivus in coelo est supre- 
ma felicitas hominis, amor Dei practicus in hoc 
mundo est summa perfecjtio hominis. 2 . Hic au- 
tem amor consistit in conformitate voluntatis no- 
strae cum divina, vi cujus cum Deo idem velimus 
vel nolimus: idem sapiamus et appetamus; ubi enim 
mutua voluntatum consensio non est, ibi nec amor 
est. 3. Haec conformitas supponit electionem ex 
Numinis nutu factam, vi cujus eligamus Creatori 
servire in eo statu, et in electo statu in eo perfe- 
ctionis gradu (etiam in tertio humilitatis gradu), 
in quo is sibi nos servire voluerit. 4* Haec electio 
ut rite fiat, prae requirit indifferentiam nostrae vo- 
luntatis ad quatuor illa bonorum genera a S. P. 

i i' In lib. exerc. ad imit. contempl. de amore spirituali. 

2 ) Directorium c. 36. n. 3. 

"18 

Ignatio in exercitatione de fundamento relata , 
nempe ad divitias vel paupertatem , ad liouores 
vel contemptus , ad sanitatem vel aegritudinem , 
ad vitam vel mortem ; vi cujus ad solum Dei nu- 
tum alterutrum fugiamus vel vitemus; si enim 
quis eligere nollet, quod tamen eum eligere Deus 
vellet, nulla hic voluntatum consensio , adeoque 
nec amor foret Est ergo haec ad quidvis indiffe- 
rentia omnino necessaria ad bonam electionem, 
et ad praedictam conformi latera , adeoque etiam 
ad Dei amorem, in quo hujus vitae perfectio , et 
intentus jam in fundamento exercitiorum scopus 
consistit 

Quod huic divino amori omnium maxime adver* 
satur, est peccatum; huic eliminando, ejusque footi- 
bus obstruendis primam hebdomadem impendimus. 
Cum autem concupiscentia carnis, concupiscentia 
oculorum, et superbia vitae tanquam tristes effectus 
et poenae labis origioariae voluntatem nostram 
ad quaerendos honores , delicias , opes vitaeque 
commoda naturali quodam pondere nimium in- 
clinent ; hinc ut nostra voluntas praedictam in- 
differentiam , animique aequilibrium acquireret, 
debuit illa proposito Christi exemplo, inflecti in 
oppositam partem, et per tertium humilitatis gra- 
dum inclinari ad aestimanda, amanda et quaereu- 
da, quae natura per lapsum Adami corrupta sper* 
nit, odit et fugit, nempe contemptum, pauperiem 
et aerumnas; id quoa per reliquas hebdomades 
factum. Jam vero cum exemplum Christi unicum 
fuerit incitamentum, quo nos S. Pater ad subli- 
mem adeo perfectionis gradum adduxit, cumque 
exempli vis eo efficacior sit , quo magis persona 
imitanda aestimatur et amatur; hinc etiam medi- 
tatio de amore Christi hic inseritur, qna ad utrum- 
qnc incitemur, nempe ad aestimandas et amanda 

Christi dotes , praeeminentias et perfectioues. 

Supercst id unum, ut postquam mediante Chri- 
sti exemplo delineatam in prima hebdomade in- 
differentiam, et per hanc, electo tertio humilitatis 
gradu, optatam conformitatem acquisivimus, nunc 
pro coronide exercitiorum nos amore practico 
etiam nostro fini ultimo nempe Deo conjunga- 
mus. Huic itaque amoris exercitio vespertina me- 
ditatio est consecranda; ubi omnibus nostris viri- 
bus enitendum erit, ut saltem per unicam horam 
illi negotio vacemus, quo speramus fore, ut per 
totam aeternitatem occupemur. Itaque si aliqua , 
certe praesens haec dies summo cum fervore inter 
coelestes amoris aestus erit transigenda ; cumque 
S. P. unum vel plures dies huic contemplationi 
velit impendi , nos saltem modicum hoc tempus 
majori studio eidem consecremus, ut sic ad lu- 
crandas indulgentias plenarias his exercitiis anne* 
xas eo melius disponamur. 

Gum autem ex una parte oratio, quae mente 
perficitur, illud flabellum sit , quo amor divinus 
potissimum accenditur , nutritur et augetur , ex 
altera vero non omnes artis bene meditandi ca- 
paces sint , vel saltem non semper ad eam rite 
dispositi reperiantur, et cum S. Ignatiussuis exer- 
citiis semper et omnibus prodesse cupiat , ideo 
sub finem hebdomadis quartae explicat tres oran- 
di modos, omnium genio et capacitati accommo- 
datos. * 

Primus non tam habet orationis formam quam 
exercitationis cujusdam spiritualis , quo i. man- 
data Decalogi et Ecclesiae : *. peccata capitalia : 
3. operationes trium animae facultatum , et 4. 
quinque corporis sensuum non tam speculative 
quam praclice percurruntur;* examinando scilicet, 
quomodo contra illa, aut per haec quisque pec- 

carit; his ultimis vero quomodo usus vel abusus 
sit: tanto temporis spatio punctorum cuilibet ira» 
morando, -quo oratio dominica ter recitari possit. 
Circa praecepta insuper expendi poterit, i. quam 
justa sint, a. quam salubria, 3. quam sancta. Circa 
peccata non abs re erit considerare quam foeda 
ea quamque noxia sint; contra vero quam pul- 
chrae et proficuae exislant oppositae illis virtutes. 
In facultatibus animae et sensibus corporis di- 
scutere convenit, quam nobiles singulae et utiles 
sint , quemque in finem nobis a Creatore fuerint 
datae. Pro coronide hujus exercitii agantur Deo 
gratiae, concipiatur propositum, petatur illud exe- 
quendi gratia. 

Ceterum differt hic orandi modus ab examine 
per hoc , quod hic non multum descendendum 
sit ad particularia peccata; cum principalis intentio 
non tam sit examinare conscientiam , quam perpen - 
de re ipsas materias praeceptas , vel vetitas ; jacta 
dein , ex occasione , generali reflexione ad nos 
ipsos (i). Illi autem mandato breviori tempore 
immorandum est, cujus praevaricatio rarior nobis 
accidit, at eo diutius illi, ubi lapsus fuerit ex as- 
suetudine frequentior. 

Secundus orandi modus est morosa meditatio 
significationis , quae latet in verbis et sensu ali- 
cujus orationis v. g. Dominicae vel salutationis 
Angelicae, aut cujusdam psalmi, vel alterius sa- 
crae Paginae loci ; tamdiu in qualibet voce vel 
constructione meditationis pedem figendo, quam- 
diu circa e&m aliquid rprai nandprn nobis occur- 
Affert, a primo orandi modo i. ratione ma- 
teriae ; nam ille ut plurimum versatur circa actus 
lcitos vel illicitos , praeceptos aut vetitos $ iste 
vero circa precationem aliquam, aut pium quod- 
(i) Direct. n 37. c . 6. ^ 

dam effatum, vel sententiam gravem ponderan- 
dam occupatur. a. Discrepat ratione finis ; nam 
prioris modi usus non solum est speculativus, sed 
etiam practicus ; cum ex occasioue etiam tendat 
ad correctionem morum ; hujus vero modi scopus 
sit mere speculativus ; cum principaliter spectet 
solam intelligentiam significationis. Quod si nobis 
in una voce vel duabus meditatio afflueret cum 
interna simul delectatione, postponenda erit trans- 
currendi cura, licet tota sic bora praeteriret 5 qua 
elapsa reliquum orationis cursim recitetur. 

Tertius orandi modus est ipsissimus secundus 
orandi modus, sed brevior et minori cum mora ; 
nempe solum ad unam respirationem commensu- 
ratus; ita ut in considerandis vocibus singulis ali- 
cujus orationis non tamdiu haereamus , quamdiu 
nobis quicquam significationis vel pii sensus circa 
eas incidit ; sed ut tantum praecise temporis in- 
sumamus , quantum communiter una respiratio 
solet. Proinde tertius hic modus differt a secundo 
solum per hoc, quod hic sit brevior, imo brevis- 
sima meditatio significationis latentis in verbis et 
sensu alicujus orationis , ille vero sit morosa et 
diuturnior ejusdem significationis meditatio. Bre- 
vius: primus habet plus examinationis : secundus 
plus medjtatioQu: tertius simplicior est, minus ha- 
bens et examinationis et meditationis. Plurimum 
tamen is conducit et juvat, ut assuescamus facere 
orationem vocalem cum atfcentiooe' et devotiope 
debita. Quapropter hoc exercitium valde utile est 
iis, qui obligantur ad horas canonicas ( 1 ). 

Ceterum cum primus orandi modus ad sui co- 
gnitionem et animi purgationem utilissimus sit , 
ejusdem usus primae hebdomadi magis proprie 
convenit, potestque etiam rudioribus tradi. Quod 

(1) Direct. «. 37. n. 12. 

vero ad capaciores attiuet et meditandi peritos, 
notat Directorium , sufficere iis , ut exercitiorum 
tempore triplicem hunc orandi modum addiscant, 
quo in posterum per anni decursum uti sciant. 
Proinde in ipsis exercitiis ab ejusmodi capaciori- 
bus dicti modi non facile erunt usurpandi. Dico, 
facile^ addit enim Directorium eos etiam octidua- 
nae hujus solitudinis tempore adhiberi posse verb. 
gr. tunc cum aliquis est fatigatus , vel male habet , 
vel minus bene dispositus est ad longiorem medi- 
tationem (i). 

III. Ceterum illae regulae, quae a S. Ignatio in 
fine libelli exercitiorum additae sunt, nempe de 
distribuendis eleemosynis : scrupulis dignoscendis : 
ut cum Ecclesia sentiamus , hae, inquam, regulae 
solum tradendae sunt iis , quos illae concernunt, 
nempe locupletibus, scrupulosis , et Verbum Dei 
tractantibus; nec non iis, qui versantur inter he- 
terodoxos. Quapropter eas fusius hic explicare su- 
persedeo; cum ab illis, qui iis indigent , ex libro 
exercitiorum legi possint. 

Deinde licet quatuor illae, in quas exercitia di- 
viduntur, hebdomades dicantur respondere tribus 
viis, purgativae scilicet, illuminativae ac unitivae, 
id tamen non ita accipiendum est , ac si peracta 
hebdomade prima jam perfecte quis et plene pur- 
gatus; finita autem secunda et tertia jam perfecte 
illuminatus esset; et denique absoluta etiam quar- 
ta quasi ad plenam unionem cum Deo jam perve- 
Haec enim omnia indigent longiori tempore 
ac majori studio. 

Hae quatuor igitur hebdomades his tribus viis 
respondere dicuntur ; i . quia materiae , quae iu 
earum quaque tractantur, pertinent ad has vias: 

• quia m eis jaciuntur initia singularum, quae 

(ODirect.c. 3 7 . ct l3 . ' 

deinde oportet prosequi: 3. quia discitur metho- 
dus, quam postea servare debemus in prosequen- 
da unaquaque harum viarum. Quamdiu autem ea- 
rum cuilibet immorandum sit, non tam dependet 
ex spatio temporis , quo alicui vacavimus , quam 
ex mensura profectus , quem in ea percurrenda 
fecimus. Imo hic gradus ad altiorem viam non 
tam ab electione nostra, voluntate ac conatu pen- 
det, quam a directione Spiritus Sancti, cujus mos 
est ascensiones istas io anima disponere, ut eat 
de virtute in virtutem. 

Ceterum antequam aliquis exerceat se ex pro- 
fesso in via unitiva, oportet, ut bene purgatus sit 
exercitiis viae purgativae, et deinde etiam bene 
profecerit in via illuminativa. Nam si quis omis- 
sis prioribus mox transire vellet ad viam unitivam, 
res foret plena periculi, et illusionibus obnoxia. 
Proinde gradatim progrediendum est, diuqoe et 
ordinarie se se continere convenit in via purgativa 
et illuminativa, idest , potissimum vitae tempus 
consecYare decet tum extirpandis vitiis, tum vir- 
tutibus acquirendis. Itno geminae hae viae ple- 
rumque sunt commiscendae et conjungeudae. 
Praeterea nihil impedit, ut dum aliquis versatur 
in una via, sentiat interdum aliquos affectus per- 
tinentes ad aliaui viam; modo ii uon exerceantur 
ordinarie et ante tempus (k). Quin etiam neces- 
sarium est, ut viae unitivae intenti, ad purgati- 
vam et illumiiiativam identidem redeant; ita ta- 
men ut ordinarie seu ut plurimum actibus viae 
unitivae convenientibus sese impendant. 

Porro generalia hausti in exercitiis fructus con- 
servandi media sunt sequentia, i. Fervens quoti- 
die meditatio; 2 . quotidiana conscientiae discus- 
sio; 3. octiduana confessio et communio; 4* sta- 
(1) Direct. c. 3 g. n. 1. et seq. 

bilis confessarii electio , cui omnia , quae ad ani- 
mam pertinent, communicentur 5 5 . frequens pii 
libri lectio, cum bonis conversatio, malorum fa- 
ga, oronisque occasionis peccandi soler s evitatio; 
6. animi collectio ac solitudo. 

Multum praeterea ad constantiam in bono con- 
ducet, i. ut quis magni aestimet hoc principium 
et quasi fundamentum vitae bonae, quod per Dei 
gratiam jecit in exercitiis: 2. ut timorem conci- 
piat, ne, si deinceps non vixerit , ut intellexerit 
esse vivendum, gravius a Deo puniatur: 3 . ut in- 
telligat, se nihil aliud adhuc fecisse , nisi quod 
Deus bonum semen in ejus anima seminaverit , 
quod nunc omni cura fovendum, colendum et ad 
maturitatem perducendum est (1). Denique excel- 
lentissimum obtinendae constantiae medium est 
ainor Christi, cujus motiva sequens meditatio ex- 
ponet, quae praecipue tria sunt, nempe 1. ejus 
humanitatis decora: 2«. ejus ob divinitatem excel- 
lentia: 3 . ejusdem erga nos amor. Cumque ea ob 
materiae vastitatem longior excurrat, poterit pan- 
ctum ejus primum in tempus piae lectioni desti- 
natam transferri 


MEDITATIO II. 

DE AMO X E CHRISTI 

Punctum I. 

Ejus humanitatis decora . I. Christi corpus est 
templum Dei, quia in ipso inhabitat omnis pleni - 
tudo Divinitatis corporaliter (2); uon solum per 
nebulam , ut olim Salomonis tempore , ubi gloria 
(i)Direct. c. 4 °* (a) Coloss. 2. y. 9. 

Domini , impleverat domum Domini (i). Est opus 
absolutissimum Spiritus Sancti; nam virtus Altis - 
sinti obumbravit Mariae ( 2 ) , ex ejus purissimis 
sanguinibus illud prodigiose efformando ; ita ut 
corpus nullum unquam subtilius , excellentius 
nullum in universo orbe, neque perfectius fuerit 
productum. Est officina infinitorum meritorum , 
nec non perpetuorum juxta ac ingentium mi- 
raculorum; quicura omnes omnino actiones Chri- 
sti etiam naturales et necessariae ex. gr. cir- 
culatio sanguinis, nutritio, chylificatio, fermenta - 
tio infiniti valoris seu Theandricae fuerint; quibus 
perfectiores ac sublimiores , spectando personam, 
cui tribuuntur, et cujus sunt, dari nullo modo pos- 
sunt. Est sanctuarium sanctitatis (3) tum ob ani- 
mae Christi impeccabilitatem, tum ob visionis bea- 
tificae et amoris fruitivi intensionem. Ita ut Chri- 
stus jure dicatur Sanctus, sanctorum (4), et magnifi- 
cus in sanctitate (5); imo ipsa sanctitas in gradu 
prorsus eminenti. Denique est dignum Verbi Di- 
vini habitaculum, in quo perficiendo Pater suae 
Potentiae, Filius suae Sapientiae, Spiritus Sanctus 
suae Beneficientiae thesauros plena manu effudit. 
Si enim Deus in fabricanda foederis arca, si in ex- 
struendo Salomonis templo (quae tamen non nisi 
nuda corporis Christi figura fuerunt) fecit poten- 
tiam in brachio suo (6); quis neget SS, Trinitatem 
in exornando Verbi Divini habitaculo omnes suae 
magnificentiae thesauros profudisse? 

Praeterea summa est corporis Christi pulchri- 
tudo, ex perfectissima partium proportione , ex 
claritate* et impassibilitate, quas dotes tanquam 

! i) 3. Reg. 8 . v. 10 . et n. 
a) Luc. 1 . v. 35. (3) Ezech. 45. v. 4* 

4) Dan. 9 . v. 24 . (5) Exod. 10 . v. n. 

0} Luc. 1 . v. 5i. 

caput corporis Ecclesiae triumphantis, et primoge- 
nitus mortuorum (i) in gradu habet eminenti. Ad 
haec si in terris degens adeo temperatam coelesti 
comitate majestatem prae se tulit, ut multi, eo 
viso, cibi potusque obliti per plures eum dies se- 
cali sint; si tanta ejus pulchritudo in monte Tha- i 
horaeo exstitit, ut discipulos in ecstasin rapuerit, 
quanta modo in coelis pulchritudine excellet , 
stola gloriae amictus? Certe pulcherrimum, adeo- 
que amabilissimum esse oportet itlum, in cujus 
faciem desiderant Angeli prospicere, cujus aeter- 
no intuitu nec Seraphioi satiantur, qui olim per 
totam aeternitatem sensuum nostrorum beatitu- 
d i uem constituet, in terris vero aeterno Patri ob- 
jectum summi amoris et complacentiae fuit , se- 
cundum illud Matthaei: hic estfilius meus dilectus , 
in quo mihi bene complacui ( 2 ), 

II. Si autem tanta est pulchritudo corporis 
Christi, quanta erit formositas animae? Asserere, 
eam longe excedere omnium Angelorum, cetero- 
rumque Coelitura pulchritudinem , quam ii tum 
a natura, tum a gratia habent, idem est, ac con- 
tendere, totum hoc universum grano sinapis ma- 
jus esse. Christi enim memoria est imago Dei in- 
visibilis (3J, et speculum vivum divinarum perfe- 
ctionum eas perenni recordatione recolens et 
contemplans. In intellectu ejus omnes thesauri sa- 
pientiae ct scientiae Dei sunt absconditi (4)j nam 
a primo statim creationis momento facie ad fa- 
ciem (5), idest, cognitione intuitiva, eaque subli- 
missima pervidebat divinam omnem essentiam , 
nec non totum quasi comprehendebat SS. Trini- 
tatis mysterium, cunctasque perfectiones divinas 

W Coloss. 1. v. 18. (2) Matth. 3 . v. 17. 

(3; Coloss. 1 . v . 1 5. (4) Coloss. 2 . v. 3. 

W Cor. v. ia . 

secundum omnem suam immensitatem minutatim 
pernoscebat. In Deo tauquam in pellucida cry- 
stallo clarissime distinguebat omnes res praeteri- 
tas, praesentes et futuras, omnes etiam possibiles; 
ita ut omnis omnium Angelorum scientia potius 
tenebrae et inscitia sint scientiae Christi compa- 
rata (i). Voluntas ejus est continuum sublimissi- 
marum virtutum exercitium: lampas, ut ita dicam, 
intensissimo Numinis amore semper ardens , et 
perfectissimum divinae voluntatis parelion. 

Illius denique anima est ornata omnium reli- 

3 uarum virtutum habitibus ac Spiritus Sancti 
onis et quidem altissimo, qui ejus dignitati ac 
privilegiis conveuiebat, modo. Ditata quoque est 
gratia habituali, cujus intensionem et excellen- 
tiam nullus intellectus creatus, nec angelicus com- 
prehendere potest. Si enim gratia immanens B. 
Virgini concessa tanta fuit , quanta dicenda erit 
gratia Christo collata? 

Denique in Christo tot numero praerogativae, 
virtutes et dotes eximiae sunt, ut quo magis illas 
scrutabimur, eo plures esse inveniantur, quae no- 
va semper suppeditant argumenta amoris. O quis 
igitur mihi dabit ut penitus diligam atque amem 
illud objectum, cujus sola humanitas ob tot tan- 
tasque dotes infinito amore dignissima est! 

(i) De scientia animae Christi tum beata tum inclita haec 
habet s. Thomas: anima Christi nullo modo comprehendit 
proprie divinam essentiam. In Verbo autem cognoscit omnia 
existentia secundum quodeunque tempus, et etiam omnium 
hominum cogitationes. Item omnia possibilia creaturae, non 
tamen omnia possibilia Deo. p. 3. q. io. Scientia indita animae 
Christi licet quantum ad multitudinem cognitorum et scientiae 
certitudinem fuerit multo excellentior, quam scientia angelo- 
rum, attamen quantum ad modum cognoscendi connaturalcin 
animae humanae fuit infra scientiam angelicam, p. 3. q. 1 1 . 

Haec adnotavi ex s. Thoma ne qnis perperam interpretetur, si 
quu forte ah auctore minus recte d ; eta osse videantur. 

Punctum II. 

Chiisti ob divinitatem excellentia . Nihil sacra- 
tissimam Christi humanitatem sic elevat ac natu- 
ra divina eidem per Verbum unita. Haec enim est 
illa dignitatis Christi excellentia, quam admira- 
tione defixi contemplantur Angeli, mirantur Chc- 
rubini, et in qua extollenda omnes Beatorum af- 
fectus et desideria continue occupantur. Nam 
quid aeque prodigiorum, quam naturam huma- 
nam per divinam Personam subsistere h. e. Ver- 
bo substantialiter uniri et cum eo unum aliquod 
totum stupendum prorsus ac mirabile componere; 
quo iactum est proprietatum seu idiomatum com- 
municatione, ut ea homini conveniant praedicata, 
quae soli Deo competunt, et vicissim Deo , quae 
homini; adeoque vi hujus unionis Deus appellari 
possit debilis, passus, mortalis, mortuus; hic homo 
vero immensus , omnipotens , immortalis? Quis 
non miretur, dum considerat humanitatem Chri- 
sti in persona Verbi subsistentem multo magis 
Divinitatis plenitudine habitari complerique, quam 
ferrum candens ab igne, aer a luce, crystallum a 
solaribus radiis penetretur? Quanti ergo nos Chri- 
stum facere oportet, quantopere amare , et affici 
nos decet erga istud divinae omnipotentiae pro- 
digium, erga stupendum adeo omnis excellen- 
tiae compendium, erga potentissimum hoe amoris 
illicium? 

Deinde Jesus est unigena Dei filius, figura sub- 
stantiae- ejus, Sacerdos et Pontifex, ac Primogeni- 
tus omnis creaturae. Jesus sedet ad dexteram Pa- 
tris: ipse est omnia , per ipsum et in ipso sunt 
omnia, et sine ipso nihil sunt omnia. Ille pacem 
composuit Deum inter et homines, reconcilians 


Digitized by Google 



DE AMORE CHRISTI 4 2 9 ‘ 

ima summis: Ille pro nobis in Justitiae tribunali 
advocatum egit: Ille delevit , quod adversum nos 
erat chirographum decreti , quod erat contrarium 
nobis , affigens illud cruci (i). Haec cum ita sint 
quis ergo non totis viribus diligat illum , cujus 
tanta est tamque immensa ob unitam sibi Divini- 
tatem excellentia? Et tamen ( obstupescite coeli su- 
per hoc) £2), et tamen rarus est , qui hoc pul- 
chritudinis et excellentiae miraculum debito 
amore prosequatur; qui illius pulchritudinem at- 
tente contempletur, ac dotes serio expendat. O 
superi! Jesus non amatur ! ille Jesus , qui totus 
ardet amore nostri! 

Punctum III. 

Christi erga nos amor. Hic expende, quis, quem, 
quove modo diligat? 1. O homo! qui te amat, fi- 
lius Dei est: consubstantialis Patri, Rex gloriae. 
Dominus dominantium, beatitudo electorum, ne- 
minis indigus, infinite beatus, qui omnia scit et 
potest. 2. Quem vero is amat, est nihiltlm et pec- 
catum, putredo et cinis, ingratum et rebelle mon- 
strum, vitiorum et daemonis mancipium, iteratis 
peccatis denuo crucifigens sibipietipsi filium Dei. 
3 . Modus autem, quo te amat , est sine modo. 
Nam amor, quo Jesus te diligit, longe major est 
illa dilectione, qua omnes Seraphini et Coeli tes 
SS. Trinitatem prosequuntur : qua omnes simul 
creaturae te amare possunt: qua tu te ipsum dili- 
gis,* imo etiam illa aliquatenus dilectione , qua 
Christus se ipsum complectitur ; cum tibi omnia 
sua, omnia patriae commoda, omnes corporis de- 
licias, omnem famam et honorem, omnem deni- 

(1) Coloss. 2. y. 14. (2) Jercra. 2. v. 12. 

que sanitatem et vitam stupendo prorsus modo, 
summum contemptum, pauperiem, cruciatum et 
mortem acerbissimam tolerando sacrificarit; ani- 
mamque posuerit, non pro delendis Angelorum 
peccatis, sed tuis, o ingrate ! in redemptionis ne- 
gotio tuam humanam angelicae naturae praefe- 
rendo. Certe si nemo majorem dilectionem habet , 
quam qui animam suam ponit pro amicis suis (i), 
maxima Christum erga te flagrasse evidens est, 
cum etiam pro te inimico earadem posuerit. 

Praeterea Jesus te amat amore contiouo : in 
ckaritate perpetua dilexi te (*); eoque constanti: 
cum dilexisset suos , in finem dilexit eos (3),* sum- 
me benevolo, nam cum adhuc peccatores essemus , 
pro nobis mortuus est (4) : gratuito , licet praevi- 
derit, huic suo amori non nisi offensas repensura 
iri. Quin imo etiam alios quosvis amare te, tibi- 
que benefacere jubet, etiamsi eorum inimicus e- 
xistas, dicens*/' diligite inimicos vestros: benefacite 
his , qui oderunt vos idque mandat, intermi- 
nando insuper eis inferorum poenas, nisi morem 
gesserint. 

Haec profecto manifeste demonstrant , Christi 
erga nos amorem , a nullo intellectu creato , ut 
par est, comprehendi posse; praecipue illum, quem 
nobis in Eucharistia demonstrat, ubi nou tantum 
nobis offert suam carnem in sacrificium, sangui- 
nem in lavacrum, se ipsum in exemplum; sed in- 
super in cibum, potum et medicamentum ; ita 
quidem, ut non tantum nihil in eo sit, quod no- 
bis nou pleno jure cesserit , sed nec alius perfe- 
ctior modus se nobis dicandi ab angelico intelle- 
ctu excogitari possit. Ex his conclude, quam me- 


(0 Joan. i5. 
(^) Joan. i3. 
(5) Lue. 6. y. 


v. i3. 
v. i. 
27. 


(2) Jerem. 3i. v v 3. 
(4) Rom. 5. y. 8. 

rito gentium Doctor Paulus exclamet; si quis non 
amat Dominum nostrum Jesum Christum , sit ana - 
thema y Maran Alka (i). 

Affectas 


Credo, Domine Jesu Christe, quia Deus et Ao- 
rno es$ Deus ex substantia Patris ante saecula ge- 
nitus: et homo ex substantia matris in tempore na • 
tus . Perfectus Deus 9 perfectus homo ex anima ra- 
tionali et humana carne subsistens : aequalis Pati i 
secundum divinitatem , minor Patre secundum hu- 
manitatem (2),* quem constituit Deus haeredem u- 
niversorum , per quem fecit et saecula : qui , cum 
sis splendor gloriae et figura substantiae ejus 9 por- 
tans omnia verbo virtutis tuae ; et purgationem 
peccatorum faciens 9 sedes ad dexteram Majestatis 
in excelsis (3). Credo, tibi qua Deo competere om- 
nes divinas perfectiones, qua homini omnes gratias 
et virtutes, qua Salvatori omnes dotes et praero- 
gativas. Haec omnia firmissima fide teneo, quia 
ista Veritas aeterna nobis credenda proponit. 

Adoro te summa, qua possum, demissione pro- 
pter excellentiam tuam infinitam , o Rex regum 
et Domine dominantium (4) ! coram quo merito 
omne genu flectitur coelestium , terrestrium et infer- 
norum (5). Ut hac ratione meam a te omnimodam 
dependentiam, subjectionem ac servitutem profi- 
tendo, supremo tuo in me resque omnes dominio 
debitum homagium praestem. O utinam facere 
possim, ut omnis terra adoret te 9 et psallat tibi (6); 
Saltem vos mecum adorate eum omnes Angeli 
ejus (7). 


1. Cor. 16. v. 22. (2) Io symbolo Atbanasii. 

x 3 ) Hebr. 1. y. 2. et seq. ( 4 ) Apoc. v. r6. ( 5 ) Phil. 2. v. 10. 
(6) Psal. 65 . y. 4. * ( 7 ; Psal. 96. V. 8. 

Gaudeo ex animo et gratulor tibi, o Jesu, eam, 
qua praeditus fulges, sapientiam, sanctitatem, po- 
tentiam, pulchritudinem et gloriam; etiam illam, 
quae ip te resultat ex tot gloriosis Martyribus , 
sanctis Confessoribus, Angelorum aemulis Virgi- 
nibus. O uti nam felicitati tuae, te ducem ac re- 
gem ad tertium humilitatis gradum sequendo, vel 
minimum aliquod incrementum addere possem ! 
O ut omnes te agnoscant ut Deum , revereantur 
ut Dominum, ament ut Patrem , audiant ut Ma- 
gistrum, sequantur ut Ducem, et imitentur in a- 
more paupertatis, contemptus ac aerumnarum! 

Spera meam omnem in te repono. Et quidni ? 
nara mihi omnia in omnibus es. Si enim 'vulnus 
curare desidero , medicus es: si febribus aestuo , 
fons es: si gravor iniquitate , justitia es: si auxilio 
indigeo , virtus es: si mortem timeo y vita es: si coe - 
lum desidero , via es; si tenebras fugio , lux es : si 
cibum quaero y alimentum es (i). Vere summum 
bonum, et tota beatitudo mea es. O Jesus meus * 
et omnia. Ah! quando me adimplebis laetitia cum 
vultu tuo ( 2 )? quando videbo virtutem tuam et 
gloriam tuam (3)? o quis me liberabit de corpore 
mortis hujus (4), ut videam te facie ad faciem , et 
exosculer gloriosa vulnera tua? 

Amo te, o Jesu, 1 . ut Deum y quia es infinito 
amore dignus, divina sanctitate sanctus , aeterna 
bonitate bonus, imo summum, aeternum , infini- 
tum unicumque Bonum nostrum. Amo te a. ut 
hominem y quia ex plenitudine gratiae et tbesaoris 
Sapientiae Dei habes dignitatem et bonitatem 
super omne, quod est vel esse potest, quia tu SS. 
Trinitatem diligis, ab eaqne vicissim diligeris , et 
quidem amore aeterno , continuo , perfectissimo 

(i)S. Ambros.lib.de Virgin. (1) Psal. i5. v. 11. 

(3) Psal. 16. v. i5. (4) Rom. 7. r a4- 

iniensissimoque. Denique amo te 3 . ut Salvatorem , 
quia tu es caput nostrum , nos membra tua, tu 
pater, nos filii, tu sponsus, nos tuae, deliciae, tu 
Dominus, nos servi, tu pastor, nos oves pascuae 
tuae. 

Amo te quia tu nos prior dilexisti, et quidem, 
cum adhuc inimici essemus, dilexisti: idque usque 
in finem, amore sempiternum continuando; et ita 
dilexisti, ut formam servi accipiens, et habitu in- 
ventus ut homo (i), laveris nos a peccatis nostris 
sanguine tuo (2), factus obediens usque ad mor- 
tem, mortem autem crucis ( 3 ). Amo tandem, quia 
tuiim nobis corpus et sanguinem in altaris Sacra- 
mento in amoris tesseram ac aeternae felicitatis 
pignus reliquisti. Ex bis omnibus motivis amo te 
ex totis viribus, super omnia , praesertim super 
omnem illam difficultatem , quae in servandis 
conceptis hoc octiduo propositis occurret, sacri- 
ficando tibi per tertium humilitatis gradum om- 
nes honores, delicias et opes. 

Domine Jesu Christe, qui dixisti : petite, et 
accipietis: quaerite, et invenietis: pulsate, et aperie- 
tur vobis: quaesumus, da nobis poenitentibus divi- 
nissimi tui amoris affectum, ut 'te toto corde \ ore 
et opere diligamus, et a tua hunquam laude ces- 


1) Philip. 2. v. 7.. 
3 ) Philip. 2. y. 8. 


8S 


a) Apoc. 1. y. 5. 
August. io P*al. 17. 


>9 

CONSIDERATIO 

DB CONF0RMITAT1 VOLVNTATIS NOSTRAS 
CVM DIVINA 

Cum finis ultimus hominis et exercitiorum sco- 
pus sit unio animae cum Deo tanquam cum pri- 
mo et summo omnium centro; haec autem in per- 
fecto illius amore, iste vero in plena conformitate 
voluntatis nostrae cum divina, consistat, rerum 
nexus postulat, ut nobis praesenti hac considera- 
tione coelestis haec virtus commendetur , e jusque 
i. excellentia, a. aequitas, 3. utilitas seu emolu- 
menta ob oculos ponantur, ut horum meditatione 
ad Wm opere complendam incitemur. Est autem 
haec coniormitas habitualis quaedam dispositio 
animi seu habitus, quo quis praesto est ad perfi- 
cienda, et ferenda ea omnia quae Deus ab ipso 
fieri et ferri cupit. 

I. Hujus virtutis excellentia : Prodigium in orbe 
maximum est illa etiam angelicis mentibus obstu- 
pescenda conjunctio Verbi divini cum natura hu- 
mana Christi, quam in Deo -Homine adoramus. 
Alterum est conjunctio maternitatis foecundissi- 
mae cum illibata virginitate quam in Dei Parente 
veneramur. Post gemina haec sapientiae charita- 
tis et potentiae miracula sublimius aliud opus , 
quod coelo gratius, nobisque salubrius sit , haud 
invenio, quam conjunctionem voluntatis nostrae 
cum divina. Haec enim est excellentissimus ille 
fictricis gratiae triumphus, quem ea de voluntate 
falva ejus libertate, gloriose refert. Haec 
illa virtus, quae mentem nostram in suavissi- 
Um coelesti sponso hortum, in gratissimum Deo 

templum et intimius conclave convertit ; ubi SS. 
Trinitas morari gaudet, et optat secundum illud 
Christi promissum: ad eum 'veniemus, et mansio- 
nem apud eum Jaciemus (i). 

a. Haec conformi tas est sacrificium longe per- 
fectissimum, simulque Numini summopere acce- 
ptum quia homo per id divinae Majestati offert 
quod sibi omnium carissimum est, cum ille nihil 
aegrius exuat, quam propriam voluntatem. Abji- 
ciens divitias, honores, et delicias offert homo sua, 
hic vero offert se. In aliis rebus Creatori conse- 
crat ea, quae jam pleno jure Numinis sunt, hio 
autem dedicat voluntatem, cujus liberum arbitrium 
in hominis est potestate. Et hinc ejusdem cum 
divina conformatio est perfectissimus Dei cultos, 
excellentissimum cordis homagium, et suavissimum 
totius hominis holocaustum; cum per hanc etiam 
illud Deo subjiciatur, quod solum nostra malitia 
vi liberi arbitrii eidem subtrahere potest. Quo fit 
ut adamussim satisfiat illi divinae petitioni: prae- 
be, fili, cor tuum mihi ( 2 ). Quae profecto subli- 
missimam virtutis hujus excellentiam abunde de- 
monstrant. 

3. Hujus exercitii studiosus intimo quodam 
cognationis ac parentelae vinculo cum Servatore 
nostro conjungitur secundum illud ejus effatum: 
quicunque fecerit voluntatem Patris mei, qui in 
coelis est, ipse meus frater et soror et mater mea 
est (3) Quid autem excellentius , quam a Christo 
fratris ac matris loco haberi, imo iisdem suo modo 
etiam praehaberi ? uti ex allegato contextu colli- 
gere est; ubi Christus dicenti sibi: ecce mater tua 
etfratres tui foris stant, carentes loqui tibi; respon- 
dit: quae est mair- ,f,ea > et qui sunt fratres mei? et 

$}) fllalth. 1 ia. V ^ 5 0t (a) Proy. « 3 . v. a6. 

extendendo manum in discipulos dixit: ecce mater 
mea et fratres mei (i), spiritualem hanc cognatio- 
nem in adimpletione divinae voluntatis fundatam 
cognationi illi alteri carnali ac naturali longe 
praeferendo. 

Praeterea ejusmodi homo est velut alter Chri- 
stus; nam inprimis eodem vescitur cibo;* mens ci- 
bus est , fatetur ipsemet, facere voluntatem ejus , 
qui misit me , ut perficiam opus ejus ( 2 ). Ergo, qui 
Jesum in hoc imitatur, eodem, quo ille, cibo vesci 
cognoscitur. Deinde facere voluntatem Dei , est 
quasi essentiale et proprium Christo; cum ipsede 
se dicat; in capite libri scriptum est de me, ut fa- 
cerem Deus voluntatem tuam (3). Qui ergo paria 
cum eo sensa animo fovet, illum perfecte refert, 
ac proinde est quodammodo alter Christus. 

Imo sic affici , teste Bernardo, deificari est . Nam 
velle , quod Deus vult, hoc jam est f esse similem 
Deo, non posse velle, nisi quod Deus vult , hoc est 
etiam esse , quod Deus est (4). Sicut enim si duae 
junctim cerae liquefiant, unum quid evadunt, ita 
pariter homo per hanc voluntatum conformitatem 
unum idem cum Deo efficitur. Et hinc Sponsa in 
Canticis ait : anima liquefacta est (5), tamquam 
cera in omnem formam ductilis» In quae verba 
commentatur Laurentius Justinianus , dicens ; li- 

J ]uefacta est per incendium char itatis, parata vide- 
icet instar metalli liqu facti decurrere in omnes 
modulos divinae voluntatis (6). Quid autem hoc 
aliud, quam deificari est? Accedit, quod talis ani- 
ma participet duo praedicta soli Deo propria , 
nempe impeccabili tatem et infallibilitatem. Nam 

CO Matlh. v. 4 7 . 4, y. 34. 

f 3 ) Psal. 39. v. 9. 

(4) Bern. tr*«r. de diligendo Deo eap. 10 . 

(5) Cant. 5. y . 6. t c ) f *ur. Justin. 1. 4- de laud. B. > b 

faciendo voluntatem Numinis, sequitur doctum di- 
vinae Sapientiae, ergo nequit falli. Insuper agit 
secundum regulam infinitae sanctitatis, ergo ne- 
quit peccare. Quidrhoc aliud suo modo est, quam 
esse, quod Deus est? 

4- Praeterea sola conformitas voluntatis nostrae 
cum divina est virtus omnium temporum omnium- 
que statuum, idest, talis, cujus exercitatio omni* 
bus convenit, ac aeternum durabit. Nara pauper- 
tas rerum, vilitas vestium , asperitas vitae non 
semper nec omnibus quadrant; humilitas, patien- 
tia, mortificatio, ipsa etiam fides et spes cum vita 
nostra suum quoque finem habebunt. At vero vo- 
luntatem Dei perficere, omni tempori, omnibus- 
que conditionum generibus couvenit; nemo enim 
est, qui non semper et ubique arbitro divino se 
submittere queat. Quid quod coeleste hoc exer- 
citium a Beatis per aeternitatem sit conti- 

nuandum; «c proinde ejusmodi hominis occupa- 
tio terris sit ea ipsa, quae est et erit Angelo- 
rum Sanctorumque in coelis? 

Ad haec excellens hoc conformitatis studium 
omnes alias virtutes complectitur, ibi enim nostra 
nitet fides, credendo, nihil accidere citra natum 
Numinis: ibi coafideatiam nostram testamur, per- 
mittendo nos ductui providae Bonitatis: ibi patien- 
tiam , humilitatem, poenitentiam * fortitudinem 
exercemus; submittendo nos divinae Jnstitiae fla- 
gellis. Insuper est devotio omnium tutissima, cum 
nullis (ut aliae virtutes) illusionibus, aut daemo- 
num fraudibus obnoxia sit. His autem quid su- 
blimius dici possit? Ex his facile virtutis ha jus 
excellentiam colliges. 

II. Ejus aequitas . Ipsa ratio dictat, aequum esse, 
ut quod rectum est, regat id, quod distortum est; 
et quod in se ipso est immutabile nullique vitio 

obnoxiam corrigat id quod labile est ac vitiosum* 
Jam vero Dei voluntas recta est, immutabilis ac 
essentialiter sancta; tua vero incurva est , incon- 
stans et prava: illa est infinite sapiens et justa ; 
tua est ipsa caecitas et iniquitas: brevius, illa est 
prima morum regula et certissima norma recti ; 
tua non est nisi error et peccatum. Ergo aeqUutn 
est, concludit Augustinus, ut voluntas tua corri- 
gatur ad voluntatem Dei, non voluntas Dei de- 
torqueatur ad tuam ; prava % enim est tua , regula est 
illa , stet ergo regula , et quod pravum est , ad re- 
gulam corrigatur (t); id enim exigit aequitas. 

2 . Voluntas Dei est voluntas dominans ; nam, 
omnia subjecta sunt ei ( 2 ). Ergo aequum est, ut 
omnis humana eidem sit subjecta. Sicut enim , 
quia Esse divinum est primum ac summum, ei- 
dem Amnia entia creata necessario subdi debent: 
ita etiam, quia voluntas dirm*» est omnium prima 
et summa, eidem omnis voluntas cto*ta neces- 
sario conformari debet. Sicut solis regibus ©op- 
petit usus coronae; sic etiam soli Deo competit 
facere voluntatem suam. Ergo iniqua rebellio est, 
divinae humanam praeferre ; illa . rejecta , pro- 
priam sequi, eamque nostrae aptari velle. Et ta- 
men plerumque ( ut deplorat Augustinus ) haec 
est in hominibus magna et usitata perversitas , ut, 
cum debeant ipsi vivere secundum voluntatem Dei, 
ipsi Deum velint vivere secundum voluntatem 
suam-, et cum ipsi nolint corrigi , illum velint de- 
pravari (3). Quae haec iniquitas! 

3. Voluntas Dei non minus est sancta et ae- 
qua, quam verax et sapiens est ejusdem Numinis 
intellectus . Ergo cum veraci tati loquentis mox cae- 
cum praebeamus assensum, cur non etiam san- 

( 1 ) Aug. in Psal. 3i. (a) x. Cor. i5. v. 27. 

(3) Aug. in Psal . 45» 

ctitaii et aequitati jubentis, seu aliquid volentis 
subditum praestemus obsequium? An non ae- 
quum est, ut suam voluntatem filius, discipulus, 
servus, voluntati Patris, Magistri, Domini et Re- 
gis prompte submittat ? Priores ergo tituli cum 
homini conveniant, posteriores autem Deo , an 
non justissimum est, humanam divinae subdi vo- 
luntatem? En! quanta hujus virtutis aequitas sit. 
Summa est insuper 

III. Ejusdem utilitas , quia nobis etiamnum in 
his terris degentibus duo insignia confert emo- 
lumenta, nempe perfectam sanctitatem et comple- 
tam felicitatem . Ad primum quod attinet, certam 
est, nostram perfectionem in eo positam esse , ut 
voluntatem Dei accurate adimpleamus , eoque 
nos sanctiores fore, quo magis eidem conformes 
erimus. Constat id ex triplici ratione i. Nam 
«nprimis eo quis sanctior est, quo conformior 
existit normae omnis sanctitatis. Haec ergo nor- 
ma cum sanctissima Dei voluntas sit , evidens 
est, nostram perfectionem ex nostrae cum illa 
conformitate colligendam esse ; adeoque eo per- 
fectiorem quemvis fore, quo magis se eidem con- 
formaverit. 

u. Deinde eo sanctiores erimus, quo Christo , 
qui omnis sanctitatis absolutissimum exemplar 
est, similiores exliterimus. Cum ergo omnis ejus- 
dem sanctitas posita fuerit in omnimoda confor- 
mitate humanae suae voluntatis cum divina ; se- 
quitur, etiam nos tantum eidem similer, adeoque 
et perfectos fore, quantum eumdem in hac con- 
formatione imitati fuerimus. 

3. Denique perfectio et sanctitas nostra in cha- 
ritate consistunt; nam plenitudo legis est dile- 
ctio ( lix Charitaft flat em in adimpl etione divinae 
(i) Bom. i3. v. io. 

voluntatis sita est secundum illud Joannis effa- 
tum : qui habet mandata mea, et servat ea , ille 
est , qui diligit me (i). Ergo etiam nostra sanctitas 
et perfectio in hac ipsa divinae voluntatis execu- 
tione consistit. Proinde manifestum est, eo nos 
sanctiores fore, quo magis eidem conformes exti- 
terimus; adeoque hanc virtutem nobis maximam 
in his terris bonum,- nempe perfectissimam san- 
ctitatem adferre; quae primum est commendatae 
virtutis emolumentum. 

Alterum est completa, qua ejusdem studiosi 
etiamnum vivi beantur, felicitas . Nam i. in hac 
vita ut felices simus, requiritur immunitas ah 
omni malo. Jam autem solus ille, cujus voluntas 
divinae prorsus est conformata, extra jactum est 
malorum, tum eorum, quae moralia vocantur, 
scilicet peccatorum: tum eorum, quae naturalia 
dicuntur, nempe calamitatum. Peccatum enim 
non est aliud quam nostrae contra divinam vo- 
luntatem rebellio. Liquet autem, ibi nullam ejus- 
modi posse dari rebellionem, ubi perfecta regnat 
£ir:iLSque consensio; ergo nec peccatum. Cetera 
mala nobis mala non sunt, nisi quatenus voluntati 
nostrae adversantur; statim enim ac aliquid vo- 
lumus, desinit id esse malum, nobisque fit bonum 
teste Chrysostomo , dicente : passus es aliquid 
mali? Si velis non est malum : gratias Deo age f 
et mutatur malum in bonum . Itaque si etiam nos 
voluerimus, quidquid Deus vult , certissime eri- 
mus ab omni malorutn uon solum moralium , 
sed etiam naturalium genere i m munes; hoc ipso 
enim, quod nihil aerumnarum accidere nobis 
queat, quod sit divinae voluntati contrarium ; 
etiam nihil evenire poterit, quod sit nostrae vo- 
luntati, utpnte oriori conjunctae, oppositum. Ergo 

(i) Joan. «4- v a*- 

si illi semper conformes vixerimus, ia bis etiam- 
duiq terris beati erimus. 

2 . Praeter immunitatem a malo ad genuinam 
felicitatem insuper requiritur talis satietas voto- 
rum, ut nihil sit, quod quis cupere amplius pos- 
sit. Hic autem est status eorum , qui contenti 
probant, quidquid ordinat Deus. Cum enim ii 
nihil aliud cupiaut, quam ut voluntas Dei sernper 
fiat', haec autem necessario, absoluta si sit, adim- 
pleri debeat; sequitur, ea semper fieri*, quae eve- 
nire tales cupiunt, adeoque et voti eos semper 
compotes vivere. Deus cum iis, et ii cum Deo 
plene contenti vivunt omoimoda votorum satie- 
tate beati. 

3 . Vulgatissima mortalium opinio est » illum 
esse felicem, cui nihil accidit contra voluntatem. 
Id autem evenit illi, qui divino se nutui in om- 
nibus subjicit; nihil enim potest accidere contra 
Dei voluntatem; cum ergo talis hominis voluntas 
eam divina conjunctissima sit, sequitur , etiam 
nihil accidere contra eius voluntatem posse. Cum- 
que omnia, qnae accidunt, excepto solo peccato , 
Numinis provido nutu fiant , etiam ille eadem 
approbat grataque habet. Aegritudines, bonorum 
jacturas, calamitates unico hoc armatas clypeo , 
hoc vult Deus , hilari vultu excipit : tamquam 
praealto, in medio maris, insidens scopulo , gau- 
det furentes petrae illidi (luctus , eosque immo- 
bilis ridet. Hinc proficiscitur tranquillitas illa 
mentis, pax et perpetua serenitas oris, ingenium- 
que sibi semper constans, quod in veris Dei 
servis deprehendimus, quodque anticipatum his 
in terris paradisum constituit. 

4* Denique plenum appetentiarum dominium 
est magna felicitas in his terris. Jam vero per hanc 

*'9 

nostrae voluntatis cum divina conformationem 
fidelis snorum affectuum perfecte dominus evadit; 
cum enim ex solo Numinis nutu pendens , idem 
reputet ad honores evehi, vel infra alios deprimi, 
nulla tentatur ambitione, nullam ipsi aliena su- 
blimitas creat invidiam, nullum abjectio parit 
moerorem. Cum indifferenti affectu in fortunae 
bona feratur, iis nec exui metuit, nec ditari cu- 
pit. Solummodo illud amat et horret, quod Deus$ 
in cujus provido sinu, omni abjecta sui cura, 
felix quiescit. Id, quod profecto completa his in 
terris felicitas est, quam una cum perfecta san- 
ctitate haec voluntatis nostrae cum divina con- 
junctio ejusdem studiosis affert. 

IV» Porro ad rationem implendae voluntatis 
divinae quod spectat, attendendum erit ad rem, 

3 uae fit: ad motwwn , ex quo res peragitur: et 
enique ad modum , quo aliquid perficitur. Netupe 
facienda sunt omnia, quae Deus vult: oh id so- 
lum, quia vult : eoque modo, quo is vult. Ut aga- 
mus, quae Deus vuU % opus est, ut imposita status 
nostri munera perfecte adimpleamus; praecepta , 
regulas et vota accurate observemus, ac concepta 
in his exercitiis proposita ad effectum constanter 
deducamus. Ut debito ex motivo haec omnia pe- 
ragantur, requiritur, ut remota omni sinistra in- 
tentione solum ideo ea exeeutioni mandentur , 
quia Deus a nobis illa fieri cupit. Denique per - 
fecto quoque modo omnia perficientur, si integre 
et cum prudenti virium contentione ad finem 
perducantur* 

Ceterum voluntatem suam Deus nobis mani- 
festat i. per mandata, n. per consilia, 3. per su- 
periorum jussa, 4* per internos instinctus, 5. per 
^*rios coelestis Providentiae casus. Adjumenta 
ero P Tom ptius exequendae voluntatis divinae 

praecipue sunt duo : primum est, ut crebris ad 
coelum suspiriis in illius notitiam venire opte- 
mus, cum regio Vate ac gentium Doctore fre- 
quenter ingemiscendo : Domine , doce me facere 
'voluntatem, tuam (i)! Domine , quid me vis fa~ 
cere (a) ? Alterum est , ut saepius quasi e mentis 
specula provideamus, quid adversi nobis accidere 
possit? dicendo ex. gr. quid si Deus hunc mihi 
morbum, illam infamiam, istam afflictionem 
immitteret? si hunc mihi -amicum, haec bona , 
hoc officium eriperet quid mihi animi . foret ? 
moxque ejus voluntati plene conformes exclame- 
mus : paratum cor meum , Deus ! paratum cor 
meum (3). 

Nam teste Augustino quidquid hic accidit contra 
voluntatem nostram , sciendum est , non accidere , 
nisi de voluntate Dei , de ordine ipsius , de legibus 
ipsius (4). Summa autem prudentia est divinae 
voluntatis ac providentiae decretis acquiescere (5 )\ 
cum certum sit , ac pro omni ratione sit , apud 
summam illam Rationem nihil fieri sine ratione (6). 
Proinde vide , quomodo circa ista ie habeas ? 
Quippe tamdiu nostra voluntas bona , perfecta , et 
beata non erit, quam diu suo Creatori perfecte su- 
bjecta non fuerit (7); cum totum hominis bonum 
in eo consistat , ut se conformet divinae volun- 
tati («> 


(«) 

(3) 

> 5 < 

(i) 


Psal. 1 r. i-o. 

Psal. 107. ?. ix 
Salvianus. 

Bern. tract. de lib. arbitrio. 


f Act. 9. v. -6. 

Aug. io Psal. 

Greg. Nasri&nz. orat. 5. 


5 . Thoma». ia oouc. Dom. infra Oeta?. Epipba». 

EXAMEN 

CIRCA ANIMI COLLECTIONEM ET ORATIONEM 

Circa amorem spiritualem, cui ultima contem- 
piatio dedicatur, tria potissimum sunt notanda , 
nempe i. genuinum amorem non tam verbis 
quam operibus probari ; cum probatio amoris sii 
exhibitio operis. Id fecimus tertium humilitatis 
gradum conscendendo. 2. Verum amorem con- 
sistere in mutua communicatione bonorum; quan- 
tum enim alteri de bonis nostris communicamus, 
tantum et amamus. Id paulo ante egimus per 
conformationem voluntatis nostrae cum divina ; 
per hanc enim partem nostri optimam, imo nos 
totus Dilecto consecravimus. 3 . Solidum amorem 
exigere, ut amans amatum sibi semper praesen- 
tem cupiat, eique colloqui ac uniri optet. Id 
quod obtinebitur per collectionem animi , atque 
per studium orationis; per haec enim Deo sem- 
per praesentes erimus, eique intimius uniemur. 
Quomodo ergo circa ista duo, nempe circa animi 
collectionem et orationem nos habeamus, breviter 
est investigandum. 

1. Collectio animi est habituale exercitium in- 
tellectus et voluntatis, quo quis Eleum sibi con- 
tinue praesentem credit et amat . Ejus obtinen- 
dae adjumenta praecipue sunt duo. Prunum est 
cura silentii per custodiam cubiculi. Vide proinde 
quam assiduus posterioris incola, quamque rigi- 
dus prioris custos sis ? Conclavi non exeundum , 
nisi vel necessitas vel charitas vel obedientia id 
exigat. An id observas? An non etiam tu extra 
cellam per domus ambulacra aut urbis plateas 
frequenter circumcursando te velut aquam totum 

in externa effundis, raro tibi, rarius Deo prae- 
sens? Talis si es, parum in virtute proficies; qui 
emm intendit ad interiora et spiritualia pervenire , 
oportet eum cum Jesu a turba declinare (i). 

Circa locutionem ad tria est attendendum , 
nempe ad tempus , materiam et modum: ut nempe 
loquaris, quando licet, quae licent et prout licet 
ac convenit. Itaque examina, an sileas, quando 
est tempus silendi (2); an ineptas et inanes fabulas 
devites ( 3 ): an verba, antequam ea enunties, prius 
veniant bis ad limam, quam semel ad linguam (4). 
An non etiam tu illorum ex numero sis , qui 
omnia scire cupiunt, et novitatum ac nunqiorum 
ridiculi aucupes sunt. Igitur rectos ori tuo frenos 
pone ( 5 ), ut loquaris, quando, quae et quomodo 
decet. Hunc in finem verbis tuis facito state- 
ram (6), in qua prius ponderentur, quam profe- 
rantur. Religiosus enim non refrenans linguam 
suam , hujus vana est religio (7), et nulla animi 
collectio. 

Alterum adjumentum acquirendae et conser- 
vandae hujus internae solitudinis est frequens 
exercitium praesentiae Dei , quod in eo consistit, 
ut de die saepius eliciamus tum actum fidei, quo 
credamus, aeternam Mentem illam nobis intime 
praesentem adesse: tum amoris, quo eam in nobis 
habitantem tenere amemus, nosque eidem ardenti 
affectu uniamus. Id quod fit per frequentes inter- 
diu aspirationes. 

Circa quas observanda sunt sequentia; 1. mis- 
siles hi actus sint breves, et partus non tam in- 
genii quam cordis, non tam studii quam fervori*; 

fi) Thom.a Kemp. 1 . i, c. 20. (a) Ecclae. 3 . v. 7. 

( 3 ) 1. Tim. 4 - v. 7. ( 4 ) Bern. in speculo Moqacb. 

( 5 ) Eccli. 28. y. 29. (e) Ibid. 

(7) /ac. 1. r. 26. 

a. ii tamen non sint nimis multi ac diversi , ne 
mentem aut obruant aut distrahant; 3« Dirigantur 
ad Deum non tamquam in coeli throno residen- 
tem, sed ut circa nos et intra animi penetralia 
commorantem. Itaque considera semitas domus 
tuae (t), et vide, sum haec observes. Expende 
sedulo, qua posthac solertia iis in posterum na- 
vare velis. Ne quid vero remissius agas, memine- 
ris, nihil a te fieri posse sine animi collectione , 
non animi fervorem bis diebus conceptum con- 
servari, non decreta perfici, non denique amoris 
perfectionem posse obtineri. 

II. Ad orationem quod attinet tum mentalem 
tum vocalem 9 utpote quae coeleste illud flabellum 
est, quo divini amoris flammae accenduntor, et 
triplex ille funiculus, quo anima coelesti Sponso 
unitur, inquire, i. An debitam mentali precationi 
praeparationem semper praemittas, a. An medi- 
tcris integre y definito temporis spatio, reverenter , 
modesto corporis situ, ardenter , debito animi fer- 
vore. 3. An non plus temporis tribuas exercitio 
intellectus, quam voluntatis; 4* An semper con- 
cipias tale propositam, quod sit particulare, pra- 
cticum et praesenti animae necessitati accommo- 
datum. 5. An meditationi finitae breve semper 
subjungas examen. Errata emendentur. Nam ni- 
hil ex hisy quae per hanc vitam in pretio sunt , 
orationi praestat (a); bac euim neglecta, nullam 
facies ia virtute progressum, nullum referes de 
proximo fructum , imo periculum valde propin- 
quum incurres excidendi gratia et vocatione re* 
ligiosa. 

Circa orationem vocalem praesertim horas ca- 
nonicas sedulo inquire i. an eas recites loco de- 

(i) Pro?. 3i. ?. a;. ( 2 ) Gregor. Nyssen. de orat Dou 

centi, 2. tempore congruo, 3 . situ modesto, 4. 
voce distincta, 5 . mente attenta, 6. juxta Rubri- 
cas, 7. servato ordine praescripto. Defectus emen- 
da. Nam immutabili Dei effato maledictus est, qui 
facit opus Dei negligenter (1). Cum ergo horae 
canonicae vere et proprie sint opus Dei, utpote 
psalmi a Spiritu Sancto dictati, merito maledictus 
erit, qui majori cum attentione legit ephemeridas 
quam horas canonicas. Quid enim aliud est voce 
psallere, mente autem domum et forum circumire , 
nisi homines fallere et Deum irridere (2)? 

Haec circa orationem tam mentalem quam vo- 
calem observasse, obtinendae per eam perfectae 
unioni divinoque amori ingenti subsidio erit; .cui 
inflammando efficacia sequens meditatio suppe- 
ditat incitamenta, cujus puncta sunt haec; Deus 
meretur amari 1. ob amorem , quo il^jios amat: 
2. ob modum , quo nos amat: 3 . ob perfectiones , 
quibus abundat. 


MEDITATIO III. 

DE AMORE DEI 


Deus meretur amari ob amorem , quo ille nos 
amat . Charitas Dei erga nos continet in gradu ex- 
cellenti tres illas dotes , per quas S. Ignatio teste 
genuinus amor a spurio discernitur. Nam 1. ma- 
gna operatur : 2. omnia sua amato liberaliter 
communicat: 3 . ei semper perfectissime praesens 
adest. 

Primo. Amor Dei erga te, o homo, magna ope- 


(i) J er em. 48. y. fs) Coire. Trevireaee S. 

ratur. Nam ipse te ex abysso nihili prae tot aliis 
eductam ad imaginem suam formavit: ipse te tri- 
bas animae facultatibus, pleno sensuum usu, inte- 
gris sanis que membris instruxit, et itisignibus na- 
turae dotibus ornavit. Ilie tui amore hodiedum 
bunc orbem conservat, tuos ad usus animalia mul- 
tiplicat, arbores alit, plantas educit, herbis prata, 
frugibus agros vestit et ditat. Ille te sole illumi- 
nat, stellis recreat, cibis nutrit, aqua homectat, 
igne fovet , aere refrigerat , terra sustentat. Ille 
continue ad omnes tuas actiones pro tuo libita 
concurrendo, usque modo operatur omnia in te (i). 

His adde magnum illud opus Redemptionis 
humanae} dum non Angelos apprehendit , sed 
men Abrahae apprehendit (a); item missionem 
Spiritus Sancti ; qui sanctificaret mundum doce - 
retque omnem veritatem (3): item adoptionem tui 
in filium Dei, fratrem Christi, et heredem coeli, 
denique collatam tibi gratiam baptismi, bonae edu- 
cationis et vocationis, ad veram fidem, statum re- 
ligiosum et dignitatem sacerdotalem. Enimvero 
fecit tibi magna , qui potens est (4)« Nempe amor 
magna operatur, ubi est. 

Secundo. Deas omnia sua bona, quin et se ipsum 
integre donavit, dum tibi dedit praecipua bonorum 
genera, quae potens ejus brachium procreavit, 
scilicet res corporeas ad usum (singula minutatiin 
expende), Angelos ad custodiam, gratiam ad me- 
ritum, coelum in praemium; dum tibi dedit Chri- 
stum in Magistrum, ejus vitam in exemplum, ani- 
mam et corpus in redemptionis pretium, carnem in 
^kum, sanguinem in potum; dum denique omnes 
divitias sui amoris per Eucharistiam in te quasi 


(0 Cor. u. 
( 3 ) Joan. 16 . 


▼. 6 . 
v. i3. 


a) Hebr. *. y. 16 . 
4) Luc. i. y. 49' 


Digitized by Google 



DE AMORE DEI ^4 9 

effudit; ita ut nec, sapiens ut est, sciat, nec dare 
quid melius, ut omnipotens, possit 

Insuper maxima et pretiosa tibi promissa dona- 
vit, videlicet auxilia gratiae praevenientis , comi- 
tantis et subsequentis : habitus fidei, spei et cha* 
ritatis, una cum gratia sanctificante , ut per haec 
efficereris divinae consors naturae (i). Nempe a- 
mor se, suaque omnia amato liberaljUer commu- 
nicat. Et profecto, dum Deus sic dilexit mundum , 
ut filium suum unigenitum daret (a); dumque pro- 
prio fdio non pepercit , sed pro te tradidit illum , 
quomodo non etiam cum illo omnia tibidonavit (3)? 
Certe in hoc vel maxime apparuit charitas Dei (4) 
erga te. 

Tertio . Denique Deus suum tibi amorem etiam 
ex eo probat, quod tibi intime praesens oemper ad- 
sit per suam essentiam , potentiam ac providen- 
tiam; i. per essentiam secundum illud Apostoli , 
in ipso vivimus , movemur et sumus (5)- magis Deo 
quam aere circumdati, penetrati , insessi ; a. per 
potentiam , nam ille in te vivit, vege ia i, senii t, yi- 
det, audit, cogitat, reminiscitur , discurrit, dum 
ad omnes has actiones concurrit,* 3. per providen- 
tiam , nam te velut filium sinu gerit, tutatur, fo- 
vet; mala a te arcendo, boua tibi suppeditando ac 
faciendo cum ipsa etiam tentatione proventum (6). 
Uno verbo: Deus tuo in corpore et anima suo ve- 
lut in templo intime praesens semper , ut 
suuni tibi amorem testetu* 3J«*xipe amans amatum 
perpetuo juiigi sociarique cupit. 

Ergo cum par pari reddendum esse ipsa ratio 
dictet, sequitur i. etiam tibi magnum aliquid pro 
Deo praestandum esse , concepta in his exercitiis 

i 


i) 2. Petr. i. v. 4. 
3 ) Rom. 8. y. 32 . 
£o;^lct. 17. y. 23. 


(2^ Joan. 4 - v. 9. 

( 4 ) 1. Joan. 4 * v- 9' 

(<*) . flor. IO. V. i 3 . 

proposita accurate servando ; 2. etiam te et tua 
eidem offerenda esse, praecipue tuum honorem , 
vitae commoda, sanitatem et vitam, iu tertio hu- 
militatis gradu constanter perseverando; 3 . etiam 
te supremo Numini semper praesentem esse ac 
conjunctum debere per animi collectionem , at- 
tentam orationem , et exercitium praesentiae Dei. 
O Seraphini , scintillulam saltem coelestis illius 
amoris in me suscitate, qui Sanctis usum horum 
trium punctorum adeo suavem reddidit facilem- 
que. 

Punctum //. 

Deus meretur amari ob modum , quo te amat. 
Nam 1. amat te amore aeterno . Illius erga te amor 
eidem fuit coaevus, et tam antiquus, ut nunquam 
ad ejus principium sis perventurus; cum is nou 
prius se quam te amare inceperit , et suos illos 
misericordiae oculos , quibus te prae tot aliis ei 
melius servituris ex illa tui nihili abysso extraxit, 
ab aeterno in te conjecerit ; ita ut jure per Jere- 
miam tibi dicat, in charitate perpetua dilexi te, et 
attraxi te miserans (1). 

2. Amat te amore gratuito, sine ullo tuo meri- 
to, aut suo emolumento. Nam, ut ait S. Jo annes, 
in hoc apparuit charitas Dei in nobis , . . . . non 
qiiast-n^^Ailexerimus Deum , sicque mutuum ejus 
amorem praevia promeriti fuissemus ; 

sed quoniam ipse prior dilexit nos (2^ quidem 
dilexi t nos, cum adhuc inimici essemus ( 3 ), ac na- 
tura filii irae ( 4 ),* et dilexit nos spontanee a 
nemine inductus, jussus vel coactus, sine ulla ex 

( 1 ) Jerem. 3i. y. 3. (a) i. Joan. 4* v 9- et. io. 

(3)Honi. 5. v. io. (4; Eph. * v. 3 

( 5 ) Oseae j 4 v. 5. 

sua parte nostri indigentia , aut ulla sua utilita- 
te vel lucro : quoniam bonorum nostrorum non 
eget {i). 

Accedit, quod aeterna illius scientia et futuro- 
rum notitia nihil in nobis repererit, nisi nihilum 
et peccatum, quod potius irritatio odii, quam il- 
licium dilectionis fuit. In summa: ille, nullius in- 
digens Deus seque solo beatus, prior te peccato- 
rem dilexit, sine ullo tuo merito aut suo commodo; 
imo praevisis etiam tot tuis tamque gravibus noxis 
dilexit. 

3. Amat te amore infinito 9 , nempe eo ipso quoad 
entitatem spectato, quo immensum illud Numen se 
ipsum, Christum et Beatos diligit, diligendo te, o 
anima, toto se, omnique naturae suae infinitate ; 
ita ut nulla in Divinitate perfectio, nulla in Tri- 
nitate Persona inveniatur, quae te eadem charita- 
tis inBnitudine non complectatur. 

4 * Denique amat te amore tenerrimo^ portans 
te in humeris suis (a ) 7 et in sinp suo, sicut portare 
solet nutrix injantulum suum (3), custodiens te quasi 
pupillam oculi sui ( 4 ) , describens te in manibus 
suis (5) , numeratos habens omnes capillos capitis 
tui (6) , et semper existem memor tui 9 ut benefa - 
ciat tibi (j),* non secus ac si solus esset in mundo 
et unicum immensi ejus amoris objectuta. 

Aequum proinde est, o Amor divine, ut et ego 
diligam te dilectione i. gratuita , non ex metu 
poenae vel praemii spe , sed gratis et pure pro- 
pter te: 2 . efficaci ; non verbo tantum et lingua 
diligendo , sed opere et veritate (8): 3. constanti : 
cum gentium Doctore exclamando; quis me sepa - 


fi) Paal. i5. y. a. 

Nura. 1 1, y. ia. 
( 5 ; Ita. 46 y. 16. 
ij) Zacch. 8. y. i5. 


(а) Deut. 3a. v. n. 
(4) Deut. 32. y. io. 

(б) Luc. i2. y. n. 

(8) i. Joan. 3. y.-i8. 

rabit a charitate? tribulatio} an angustia ? . . . an 
persecutio ? an gladius ? ...... Certus sum enim , 

quia neque mors y neque vita y neque Angeli , neque 
Principatus , neque instantia , neque futura , ne- 
que alia creatura poterit me separare a charitate 
Dei(i). 

Punctum III. 

Deus meretur amari ob perfectiones y quibus abun* 
dat. Tanta est enim ejus amabilitas y ut si coelum 
vel ad momentum aperiretur , omnes inferorum 
spiritus a summo illo y quo eum prosequuntur 
odio puncto temporis in summum illitis amorem 
suavi violentia raperentur. Tanta esi eju spulchri 
tudo y ut damnati libenter plures in infinitum ge- 
hennas passuri essent, si vel unico instanti illam 
intueri possent. Tanta est denique ejus bonitatis 
dulcedo, ut si vel uuica ejus guttula in tar tarum 
deflueret, is momento citius in coelum commuta- 
retur. Illius sanctitas est adeo eycellens, ut nau- 
sea, quam vel de levi labecula coucipit, major «it 
omni gaudio, quod ex omnium functorum prae- 
stan.tissimis virtutum actibus haurit. Sapientia ejos 
est tam immensa, ut nihil obliviscatur praeteri- 
torum, nihil nesciat praesentium, futura vero sic 
provideat, quasi coram orania in speculo intuere- 
tur. Nihil occultum est vel abstrusum, quod igno- 
ret. Potentia vero est tam stupenda, ut illius pos* 
se adaequet velle. Illius tempus est aeternitas y il- 
lius cursus immutabilitas , illius locus immensitas , 
illius mensura infinitas. 

Praeterea est tam dives, ut thesaurorum ejus non 
sit finis (2). Est tam providus y ut omnia iri men- 

(1} Rom. 8. y. 35 . et ateq. (2) Isa. 1 . y. 7. 

sura, numero et pondere disponat (i). Est tara 
constans, ut apud eum non sit transmutatio , nec 
vicissitudinis obumbratio (2). Est tam fortis , ut 
appendat tribus digitis molem terrae , et libret in 
pondere montes , ac colles in statera (3) ; estque 
tam excelsus in fortitudine sua , ut nullus ei sit si~ 
mitis (4). 

Tandem; excelsior coelo est ..... profundior 
inferno , . . . . longior terra , ... et latior mari 
est ( 5 ). Ejus oculis omnia nuda et aperta sunt ffi). 
In ejus manu anima omnis viventis est (7). Ejus 
irae nemo potest resistere (8). Sub eo curvantur , 
qui portant orbem (9). Insuper millia millium An- 
gelorum ministrant ei, et decies millies centena mil- 
lia assistunt ei (10). . t 

Verum quis sufficiet enarrare opera illius ? quis 
investigabit magnalia ejus ? virtutem magnitudinis 
ejus quis enarrabit (11)? Nempe lucem inhabitat 
inaccessibilem (^2). Praestat proinde totis viribus 
amare, quod non possumus capere. Ut autem non 
solum verbo et lingua diligamus , sed opere et ve- 
ritate (1 3 ), exercitiorum finis sit initium vitae san- 
ctioris per actum virtutis praecellentissimum au- 
spicandae, cum Deus a nobis etiam practice amari 
mereatur 1. ob amorem , quo ille nos amat : 2. ob 
modum , quo nos amat: 3. ob perfectiones 3 quibus 
abundat. 


£1) Sap. 11. y. ia. 

( 3 ) Isa. 40. y. 12. 

( 5 ) Job. 11. y. 8. et 9. 
(7) Job. 12. y. 10. 
( 10 ) Dan. 7. y. 10. 
12 ) 1. Tim. 6. y. 16. 


(а) Jac. 1. v. 17. 

(4) Job 36. v. 22. 

(б) Hebr. 4* v. j 3. 

(8) Job. 9. y. i3. ^ (9) Ibid. 

(11) Eecli. 18. y. a. et seq. 
(i3) 8. Joan. i3. v* 18. 

Affectus 

O superi ! ergone eo pervenit hominum tepidi- 
tas , ut etiam coacervatis undique incitamentis 
compelli debeat ad amandum summum Bonum? 
O anima! Deus amore tui tuumque in commodum 
tanta est operatas: in te contulit beneficia numero 
plurima, utilitate maxima, pretio infinita: sua es- 
sentia, potentia ac providentia semper tibi prae- 
sens adest \ et ei rependere gratum amorem re- 
spuas? 

Ah infelix! Deus te amat ; Deus .... te .... ille 
sibi soli sufficiens, et nullius indigens Deus .... 
te pugillum cineris , et conflatum ex meris vitiis 
nihilum amat; ac sine ullo tuo merito, etiam prae- 
visis tot tuis sceleribus amat, et quidem prae tot 
aliis te melioribus eique ferventius servituris. In- 
super modo prorsus stupendo te amat , nempe 
amore aeterno , ita ut se nec citius di lex erit, nec 
diutius dilecturus sit quam te; eoque infinito , sci- 
licet illo ipso amore, quo se ipsum diligit, te di- 
ligendo toto se, omnique essentiae suae infinitate; 
mereque gratuito , sine ulla tui indigentia , aut 
propria sua utilitate; simulque tenerrimo. Et ta- 
men hunc tantopere te amantem, adeo beneficum 
erga te , tamque perfectum in se , ac amabilem 
Deum redamare tardes , eique mutuum amorem 
sanctiori vita per actum quemdam virtutis eximiae 
inchoanda testari renuas? 

O ingrate ! amas hominem te diligentem, quid 
imo blandientem tibi canem amas, et benefacien- 
tem tibi Deum, summeque diligentem non amas. 
Ut hominem amore prosequaris , sufficit , ut tibi 
blandiatur. En ! stringit , fovet , amat te Deus , et 
innumeris beneficiis obruit ; nec tamen redamas , 

quin imo torpes frigore letkali. Mundum creat , 
mortem subit, Eucharistiam instituit, et miracula 
miraculis cumulat, ut mutuum a te amorem emen- 
dicet, nec tamen redamas. Exhaurit quast omnem 
potentiam et benevolentiam suam , ut suum tibi 
amorem testetur ; ita quidem , ut 6i omnis illius 
felicitas a tuo erga se amore dependeret , si tu 
Deus Dei fores , vehementius , pene dixerim , te 
amare, amplius tibi benefacere nequiret; et tamen 
ingrato tepore langues. 

O superi ! Deus amat hominem , et homo non 
amat Deum! Summa illa Majestas, et sibi soli suf- 
ficiens Divinitas: ille se solo beatus ac nullius in- 
digens Deus amat hominem, hominem , inquam , 
sacculum sordium , escam vermium , cinerem et 
nihilum ; et tamen homo non redamat Deum. O 
mortales! ubi, quaeso, est ratio, ubi sensus noster! 
An ergo summum Bonum amabit nostrum nihi- 
lum ; et uostrum nihilum non amabit summum 
Bonum? 

Ergone tu, o Deus, ab aeterno amabilissimos 
immensae charitatis tuae oculos in me defixeris ; 
et ego . tui nec meminisse digner! Tu non nisi be- 
neficia in me contuleris ; et ego in te non nisi 
maleficia congeram ! Tu amore mei sis mortuus ; 
et ego tibi sanctius vivere renuam ! ab ! execror 
immane hoc animi frigus. 

O beneficentissime, cordium amator Deus ! a- 
gnosco ingratitudinem meam. Pudore confundor 
coram te. Ah! amorem non amavi! tam beneficum 
erga me, meque infinite amantem Deum, et ob 
infinitudinem suarum perfectionum immenso amo- 
re dignissimum non redamavi ; quin et offendi. 
Tot beneficiis non nisi malefacta, tanto amori hon 
nisi odium rependi ! Sed poenitet. Dojore confixus 
abominor duritiem meam. Tandem victas do ma- 

nus. Vicisti, o amor! vicisti! tibi debetur cor 
meum; meos tibi consecro amores. Deinceps ama- 
bo te, o mi Deus, et eo intensius amabo,* quo tar- 
dius te amare incipio» 

Amo te, ab! amo te, Amabilitatem, Bonitatem 
et Pulchritudinem infinitam. Amo te, idque pure 
propter te, non ex spe praemii aut metu poenae, 
sed unice propter te; quia summum Bonum es, ac 
Deus infinito amore dignissimus. Et amo te ex toto 
corde, ex tota anima , ex totis viribus : te appre- 
tiando super omnia; super omnes delicias , hono- 
res , divitias , ac commoda prosperae et longioris 
vitae. Serviam tibi in eo munere, loco, gradu et 
conditione, in quo volueris. Imitabor Christum in 
tertio humilitatis gradu, et quidem plene, arden- 
ter et totis viribus. Observabo concepta hoc octi- 
duo proposita praesertim ista N. certum est san- 
ctiorem vitam per actum virtutis eximiae auspi- 
cari , voluntati divinae me semper et in omnibus 
conformando. 

O pulchritudo infinita! o quam sero te amavi \ 
ah! peccatum satis est ! o u tinam omnimoda mei 
quoad omnia annihilatione vel unicum gradum 
tuae gloriae extrinsecae addere possem! Si scirem 
vel guttam sanguinis mihi in venis flnere, qua te 
non amem, hoc illam momento elicerem et proji- 
cerem abs me. O Domine ! cum peccando vixe- 
rim, da saltem amando mori. 

